
1. BERENIKE 
Dicebant mihi sodales, sisepulchrum / amicae — visitarem, curas meas 
aliguantulum fore levatas* — Ebn Zaiat 


Õnnetusi on igasuguseid. Maisel viletsusel on mitu kuju. Ulatudes vikerkaarena üle 
avara silmapiiri, on ta värvid sama mitmekesised nagu sellel kaarelgi, sama selgelt 
üksteisest eristatavad, aga ka sama sujuvalt ühte-sulavad. Ulatudes vikerkaarena üle avara 
silmapiiri! Millest küll tuleb, et minule tähendab ilu ebameeldivust? — rahuleping mure 
võrdkuju? Aga nagu eetikaski on kurjus headuse tagajärg, nii sünnib tegelikult ka 
rõõmust mure. Mälestus möödunud õndsusest on kas tänane ahastus või kunagi olla 
võinud joovastustest pärinev piin. 

Mu ristinimi on Egaeus, oma perekonnanime ma ei ütle. Kummatigi ei leidu siinmail 
iidsemaid kantse kui mu sünge, hall pärusmõis. Meie hõimu on nimetatud unistajate 
sooks, ja mitmed rabavad üksikasjad — nagu perekonna härrastemaja laad, peasaali 
freskod, magamistubade gobeläänid, relvalao tugipiilarite nikerdused, veelgi enam aga 
vanade maali-de galerii, raamatukogukambri sisustus ja lõpuks raamatukogu fondide 
omapära — pakuvad ülikülluses tõendeid, mis seda arvamust õigustavad. 

Minu varasemate aastate mäfestused ongi seotud selle kambri ja tema raamatutega, 
neist viimastest ma rohkem ei räägi. Siin suri mu ema. Siin ma sündisin. Aga oleks 
mõttetu öelda, et ma varem polnud elanud — et hingel puudub eelnev eksistents. Te 
eitate seda? — ei maksa selle üle vaielda. Ise veendunud, ei püüa ma teisi veenda. Aga 
kummatigi on mälestusi ohulistest kujudest, vaimsusest tulvil paljutähendavatest 
pilkudest, kaunitest, aga kurbadest helidest — mälestusi, mida ei saa kustutada; var- 

* Ütlesid mulle kaaslased, et kui külastan sõbratari hauda, leevendub mu mure (lad. 
k.). 

juna hämuseid, muutlikke, ebamääraseid, heitlikke mälestusi; varjusarnaseid selleski 
mõttes, et neist on võimatu lahti saada nii kaua, kuni jätkub mul mõistuse päikesevalgust. 

Selles toas ma sündisin. Ärgates seega näilise, mitte aga tõelise olematuse pikast ööst 
otse keset muinasjutumaailma — keset fantaasiapaleed — keset kloosterliku mõtte ja 
teadmiste metsikut vohamist, pole imeks panna, et vaatasin ringi jahmunud ja põnevil 
pilgul, et raiskasin oma poisipõlve raamatute peale ja pillasin nooruse tuulde unistlevas 
mõtiskelus; küll aga on imekspandav, et aastate möödudes, juba keskikka jõudnuna, 
elasin ikka veel esivanemate pärusmajas, et mu elulätted seal tardusid ning mu kõige 
tavalisemate mõtete laad nii põhjalikult muutus. Maised asjad mõjusid mulle 
nägemustena ja ainult nägemustena, unelmatemaa pöörased kujutelmad omakorda aga ei 
moodustanud mitte mu igapäevase elu sisu, vaid muutusid tegelikult ja ainuüksi selleks 
eluks endaks. 


Oleme Berenikega vennaste lapsed ja kasvasime koos üles mu isa lossis. Kummatigi 
kasvasime erinevalt: mina, haiglane ja sünge, pühendusin kloostriõpinguile — tema, 
vilgas, sire ja tulvil tegutsemislusti, luusis ringi mööda mäenõlvu; mina, elades omaenda 
südames, andusin ihu ja hingega pingsale ja piinarikkale mõtiskelule — tema uitas 
muretult läbi elu, mõtlemata varjudele oma teel või mustatiivuliste tundide sõnatule 
pagemisele. Berenike! — hüüan ta nime — Berenike! — ning selle kõla ehmatab mälu 
hallidest rusudest üles tuhandeid tormilisi mälestusi! Ah, elavalt seisab ta kuju nüüd mu 
ees, nii nagu tema lapsepõlve muretutel ja rõõmsatel päevadel. Oo, sulnis ja ometi 
fantastiline ilu! Oo, sulfiid kesk Arnheimi põõsastikke, 00, najaad tema allikate keskel — 
ent siis — siis on kõik üksainus mõistatus ning hirm, ja jutt, mida ei tohiks rääkida. 
Haigus — saatuslik haigus langes nagu samuum ta peale ja otse mu silmade all toimus 
kiire muutus, mis puudutas ta vaimu, harjumusi ja iseloomu, ning tegi mingil ülipeenel ja 
kohutaval moel temast hoopis teise inimese! Oh häda, too hävitaja tuli ja läks, ohver aga 
— kuhu ta jäi? Ma ei tundnud teda enam — või ei tundnud temas enam ära Bereniket. 

Arvukate tõbede reas, mille kutsus esile see esmane ja saatuslik, mu nõo moraalses ja 
füüsilises olekus nii kohutava pöörde tekitanud haigus, võis kõige kurnavamaks ja 
visamaks nimetada teatavat laadi langetõbe, mis tihti lõppes transiga — tõelisele surmale 
õige sarnase transiga, millest ta enamikel juhtudel toibus jahmatamapanevalt äkki. 
Vahepeal mu enda haigus — mulle nimelt on öeldud, et muuks ei saa seda nimetada — 
niisiis mu enda haigus süvenes kiiresti ning omandas lõpuks mingil uudsel ja harukordsel 
kujul monomaniaalse iseloomu — kogudes iga hetke ja tunniga jõudu, kuni saavutas mu 
üle ülimalt arusaamatu võlimu. See monomaania, kui ma teda juba nii pean nimetama, 
seisnes nende vaimuomaduste haiglases erksuses, mida metafüüsikas nimetatakse tähe- 
lepanuvõimeks. Väga tõenäoline, et minust ei saada aru, aga ma kardan, et tavalisele 
lugejale pole mingil viisil võimalik anda täpset kujutlust sellest närviliselt pingsast huvist, 
millega minu puhul kogu mõtteenergia (kui erialatermineid mitte kasutada) oli hõivatud 
kõige tavalisemate maiste asjade vaatlemisega. 

Mõtiskleda väsimatult pikki tunde, kogu tähelepanu koondunud mingile tühisele 
märkusele lehekülje valgel äärel või raamatu trükikujunduses; süveneda enamiku 
suvepäevast põiki üle gobelääni või põranda langevasse veidrasse varju; unustada end 
terveks ööks vahtima lambi rahulikku leeki või tuhas hõõguvaid süsi; unelda päevade 


viisi mingi lille lõhna üle; korrata monotoonselt mõnda sõna, kuni selle kõla sagedase 
kordamise tõttu igasuguse mõtte minetab; kaotada kauase ja kangekaelse kehalisest 
tegevusest hoidumise tõttu liikumise või füüsilise olemasolu tunne — niisugused olid 
mõned kõige tavalisemad ja vähem hukutavad veidrused, mida põhjustas vaimsete või- 
mete mitte just enneolematu, kinftlasti aga' igasugust analüüsi ja seletust trotsiv seisund. 

Ärgu mind ometi vääriti mõistetagu. Seda liialt tõsist ja haiglast tähelepanu tühist laadi 
asjade vastu ei tohi segi ajada kalduvusega langeda mõtisklusse, mis on omane kogu 
inimkonnale, eriti aga elava kujutlusvõimega inimestele. See polnud isegi mitte, nagu 
võiks algul arvata, mingi äärmine seisund või eelnimetatud kalduvuse liigne süvenemine, 
vaid midagi hoopis erinevat ja oluliselt teistmoodi. Esimesel juhul kaotab unistaja või 
entusiast, kelle huvi enamasti ei ärata mingi tühine asi, oma deduktsioonide ja 
assotsiatsioonide rägastikus mär 

kamatult silmist asja enese, kuni ta oma tihti mõnutundest küllastunud unistamise lõpul 
leiab, et tema mõtiskluse incitamehtum ehk algpõhjus on täielikult kadunud ja ununenud. 
Minu puhul oli esmaobjekt alati tühine, kuigi omandas mu haiglase nägemuse kaudu 
vildaka ja ebareaalse tähtsuse. Loogilisi järeldusi tehti siin vähe, kui üldse, ja needki 
vähesed viisid kangekaelselt tagasi alg-objekti kui keskme juurde. Need mõtiskelud 
polnud iialgi meeldivad, ning unelemise lõppedes oli algpõhjus, mida kaugeltki polnud 
silmist lastud, muutunud lausa ebaloomulikult huvitavaks, mis oligi haiguse peamine 
iseärasus. Ühesõnaga, vaimujõud, mida parajasti rakendati, oli minu puhul, nagu ma 
eelpool juba ütlesin, tähelepanu, avasilmi unistaja puhul aga mõttelend. 

Minu tolleaegne lektüür, kuigi see haigushooge just otse esile ei kutsunud, meenutas, 
nagu selgub, oma fan-tastilisuse ja ebajärjekindluse poolest suuresti haiguse enda 
iseloomulikke jooni. Mäletan muu hulgas hästi suursuguse itaallase Coelius Secundus 
Curio traktaati «De amplitudine beati regni Dei»*, Püha Augustinuse tähtsat teost 
«Jumalariigist» ja Tertullianuse «De carne Christi»**, milles paradoksaalse lause 
«Mortuus est Dei filius; credibile est guia ineptum est; et sepultus resurrexit, cer-tum est 
guia impossibile est»*** vaevaline ja tulemusteta uurimine hõivas kogu mu aja mitmeks 
nädalaks. 

Seega jääb mulje, et mu mõistus, mida ainult tühised asjad tasakaalust välja viisid, 
sarnanes selle Ptolemaios Hephestioni poolt mainitud kaljurahnuga kesk ookeani, mis 
kindlalt trotsides inimeste rünnakuid ning vete ja tuulte metsikut raevu, värises vaid 
asfodilliks kutsutud lille puutest. Ja kuigi pealiskaudse mõtleja meelest pole kahtlust, et 
muutused, mida õnnetu tõbi Berenike moraalses seisundis esile kutsus, andsid mulle 
küllalt ainet tolle intensiivse ja ebamoraalse motisklusvõime rakendamiseks, mille 
olemust olen püüdnud selgitada, ometi polnud asi nii. Haigushoogude vahelistel selgetel 
hetkedel valmistas ta õnnetus mulle muidugi valu ja kuna ta ilusa ja õrna elu hävitamine, 
mulle südamesse läks, mõlgutasin tihti kibedaid mõtteid imettegevate vahendite üle, mis 
nii äkki 

* õnnistatud Jumalariigi suurusest (lad. k.). 

** Kristuse ihust. 

*** Jumala poeg on surnud. See on usutav, sest see ori totter; ning pärast mahamatmist 
tõusis ta surnuist, see on kindel, sest seeon võimatu. 

olid esile kutsunud nii kummalise muutuse. Seesugused mõttemõlgutused polnud aga 
iseloomulikud mu haigusele ja võinuks samasuguses olukorras tulla pähe kellele tahes. 
Oma iseloomule truuks jäädes nautis mu tõbi vähem tähtsaid, aga seda 
jahmatamapanevamaid muutusi Berenike füüsilises konstitutsioonis — tema iseäralikku 
ja kohutavat välist moondumist. 

Tema võrratu ilu õitseaegadel polnud ma teda armastanud, päris kindlasti mitte. 
Kummaline hälbinud elu, mida elasin, ei lasknud iial tunnetel südames tärgata, kõik mu 
kired pärinesid alati mõistusest. Berenike oli mu silme eest mööda vilksatanud läbi varase 
hommiku-halluse, kesk lõunast varjudemängu metsa all — ja õhtuses 
raamatukoguvaikuses ning ma polnud näinud temas mitte elavat ja hingavat Bereniket, 
vaid unelma Bereni-ket; mitte maist olevust, vaid seesuguse olendi abstraktsiooni; mitte 
asja, mida imetleda, vaid asja, mida analüüsida; mitte armastusobjekti, vaid üpris segase, 
kuigi põgusa mõtiskluse teemat. Nüüd aga — nüüd tulid mul tema juuresolekul lausa 
judinad peale ja ma kähvatasin ta lähenedes, aga kahetsedes kibedasti ta viletsat ja lohutut 
olukorda, tuletasin endale meelde, et ta oli mind nii kaua armastanud, ning ühel õnnetul 
hetkel rääkisin talle abiellumisest. 

Me pulmapäev hakkas juba lähenema, kui ühel talvisel pärastlõunal, ebaajakohaselt 
soojal, vaiksel ja udusel päeval, mis on ilusale jäälinnule ammeks* — istusin (ja enda 
teada istusin ma üksi) raamatukogu sisemises toas. Pilku tõstes nägin ma aga Bereniket 
enda ees seisvat. 

Oli see mu-erutatüd kujutlus, uduse ilma mõju, kambris valitsev hämarus voi tema 
kogu katva halli rüü voldid, mis andsid talle nii heitlikud ja hajusad piirjooned? Ma ei 
oska öelda. Ta ei rääkinüti sõnagi ning mina — paremalgi tahtmisel poleks ma silpigi 
suust saanud. Mu ihu läbis jäine külmus, mind valdas talumatu äng, hinge vaevas rusuv 
uudishimu ning langedes toolile tagasi, jäin mõneks hetkeks hingetult ja liikumatult 
lebama, pilk temale needitud. Jumal küll, ta oli nii kohutavalt kõhn ning ükski joon ei 
meenutanud ta endist välimust. Lõpuks langes mu põlev pilk ta näole. 

* Sest kuna Jupiter talve jooksul annab kaks korda seitse sooja päeva, on inimesed 
nimetanud seda mahedat ilma ilusa jäälinnu ammeks — Simonides. (Autori 
märkus.) 

Laup oli kõrge, väga kahvatu ja erakordselt rahulik; ning seda osaliselt katvad, kunagi 
pigimustad juuksed varjasid lohkus meelekohti lugematute erekollaste kiha-ratega, mis 
oma fantastilisuses olid karjuvas vastuolus näol valitseva raskemeelsusega. Silmad olid 
elutud, tuhmid ja justkui ilma pupillideta, ning tahtmatult hakkasin nende tardunud pilgu 
all silmitsema õhukesi sisselangenud huuli. Need avanesid ning kummaliselt palju- 
tähendava naeratusega paljastusid aeglaselt mu pilgule selle muutunud Berenike hambad. 
Mu jumal, et ma neid iialgi poleks näinud, või kui nägin, et ma siis oleksin surnud! 


Mind äratas mõtetest ukse kinnilangemine ja pilku tõstes nägin, et nõbu oli kambrist 
lahkunud. Minu haiglase aju kambrist polnud aga kahjuks lahkunud ega lasknud end 
minema peletada pilt tema valgetest ja tontlikest hammastest. Polnud ainustki täppi nende 
pinnal — ainustki varju nende emailil, ainustki täket nende servas, mida see põgus 
naeratus poleks jõudnud kustumatult mu mällu vajutada. Nägin neid nüüd isegi selgemini 
kui siis. Need hambad! — need hambad! — nad olid siin ja seal ja kõikjal, silmaga 


nähtavalt ja käega katsutavalt mu ees; pikad, kitsad ja äärmiselt valged, kahvatud huuled 
väänlemas nende ümber, kohutavad nagu tol esimesel korralgi. Siis valdas mu 
monomaania mind täie raevuga ning ma võitlesin asjatult ta kummalise ja vastupanda- 
matu mõju vastu. Kesk välismaailma mitmekesidust mõtlesin üksnes noile hammastele. 
Tundsin nende järele pöörast igatsust. Kõik muud asjad ja huvid mattusid nende 
vaatlemisse. Nemad — ainult nemad olid vaimusilmale olemas ning muutusid oma 
ainulaadses omapäras mu vaimse elu tuumaks. Hoidsin neid igasuguses valguses. 
Pöörasin neid igate kanti. Silmitsesin nende iseloomulikke jooni. Peatusin nende 
veidrustel. Mõtisklesin nende ehituslaadi üle. Heietasin mõtteid neis toimunud muutuse 
üle. Värisesin, kui omistasin kujutluses neile tunde- ja aistmisjõu ja võime kõlbelisi 
otsuseid väljendada isegi ilma huulte abita. Mam'selle Salle' kohta on tabavalt öeldud: 
«gue tous ses pas Etaient des sentiments»* ja Berenikest uskusin ma seda enam: «gue 
tos 

* ...et igas ta sammus peitus tundmus (pr. k.). 

ses dents Etaient des id€es».** Des idees! — siin peituski see idiootlik mõte, mis mu 
hävitas! Des idesl sellepärast ma himustasingi neid nii hullupööra! Tundsin, et üksnes 
nende valdamine võib mulle tagasi anda rahu, loovutades mu taas mõistuse meelevalda. 

Ja õhtu peitis mind oma rüppe — seejärel saabus pimedus, viibis ja lahkus — ning 
koitis uus päev — ja taas hoovasid kokku teise öö udud, mina aga istusin ikka veel 
liikumatult seal üksildases toas ning olin ikka veel süvenenud mõtisklusse ning ikka veel 
oli viirastuslikel hammastel mu üle kohutav mõjujõud, kui nad võikalt elava selgusega 
hõljusid ringi toa vahelduvas valguses ja varjus. Lõpuks murdis mu unelustesse mingi 
jubeduse- ja hädakarje; sellele järgnesid pärast lühiajalist valikust erutatud hääled, 
millega segunesid vaiksed mure- või valu-oiged. Tõusin püsti, tõukasin raamatukogu ühe 
ukse valla ning nägin eestoas seisvat teenijatüdrukut, kes pisaraid valades ütles, et 
Bereniket pole enam. Hommikul vara oli olnud langetõvehoog ja nüüd, öö saabudes, oli 
haud oma asuka jaoks valmis ja kõik ettevalmistused matusteks lõpetatud. 


Leidsin end raamatukogus istumas ja jällegi istusin seal üksi. Paistis, nagu oleksin ma 
hiljuti ärganud segasest ja erutavast unenäost. Ma teadsin, et nüüd oli kesköö, ning 
mäletasin, et enne päikeseloojangut oli Bere-nike mulda .sängitatud. Sellest aga, mis 
vahepeal sel masendaval ajal oli juhtunud, polnud mul mingit otsest ega enam-vähem 
selget aimu. Toda ajavahemikku meenutades valdas mind aga õudus — õudus, mis oli 
seda õudsem, et oli ebamäärane, hirm, mis oli seda hirmsam, et oli ähmane. See oli 
kohutav lehekülg mu elukroonikas,' täis hägusaid, võikaid ja arusaamatuid mälestusi. 
Püüdsin neid asjatult dešifreerida, sellal kui üha jälle, nagu mingi haihtunud heli hingus, 
näis mu kõrvus kumisevat kellegi naise kriiskavalt läbilõikav karjatus. Olin midagi teinud 
— aga mida? Küsisin seda endalt valjusti ja kambrist kaikus sosisklev vastus «aga 
mida?». 

Laual mu kõrval põles lamp ja selle lähedal lebas mingi karp. See oli täiesti tavalise 
väljanägemisega ja ma olin 


** ,..et igas ta hambas peitus mõte. 

seda tihti enne näinud, sest see kuulus perekonnaarstile; aga kuidas sattus see siia, minu 
lauale, ning miks ma teda vaadates hirmust võbisesin? Seda ei saanud millegagi seletada 
ning lõpuks langes mu pilk ühe raamatu avatud leheküljele ja seal allakriipsutatud 
lausele. Need olid poeet Ebn Zaiati ainulaadsed, aga lihtsad sõnad: «Dice-bant mihi 
sodales, si sepulchrum amicae visitarem, curas meas aliguantulum fore levatas». Miks 
siis neid lugedes mu juuksed püsti tõusid ja mu veri soontes tarretus? 

Raamatukogu ukselt kostis kerge koputus ja surnukahvatu teener astus kikivarvul sisse. 
Ta oli hirmust meeletu ja rääkis minuga kähedalt väriseval ja väga tasasel häälel. Mida ta 
ütles? — mõnda katkendlikku lauset ma kuulsin. Ta rääkis mingist öövaikust häirinud 
metsikust karjest, teenijaspere kokkukogunemisest — hääle suunas otsimisest —, seejärel 
muutus ta hääl erutavalt selgeks, kui ta sosistas midagi rüvetatud hauast — surilinasse 
mähitud moonutatud kehast, mis ikka veel hingab, ikka veel tuksleb, ikka veel elab! 

Ta osutas mu riietele — need olid mudased ja hüübu-nud verega koos. Ma ei lausunud 
sõnagi ning ta võttis mul õrnalt käest kinni, käeseljal olid näha inimküünte jäljed. Ta 
juhtis mu tähelepanu mingile asjale seina ääres — vahtisin seda mõne minuti — see oli 
labidas. Kar-jatades kargasin laua juurde ning haarasin pihku seal lebava karbi. Aga ma 
ei suutnud seda lahti kangutada, pillasin selle värisevast käest maha ning raskelt langedes 
purunes karp kildudeks; ja kõlisedes veeresid sealt välja mõned hambaarsti riistad koos 
kolmekümne kahe pisikese, valge, just nagu elevandiluust asjakesega, mis põrandale 
laiali pudenesid. 


11. LIGEIA 


Ja tahe on selles, mis ei sure. Kes tunneb ära tahte saladused ja tema jõu? Sest Jumal ep 
ole muud kui suur tahe, mis oma vaimuväega kõigist asjust läbi tungib. Inimene ei heida 
end inglite ega ka mitte täiesti surma meelevalla alla muidu kui üksnes oma nõdra tahte 
nõrkuse läbi. 

Joseph Glanvill 


Kõige parema tahtmise juures ei suuda ma meenutada, kuidas, millal või isegi kus 
täpselt ma esimest korda tutvusin leedi Ligeiaga. Vahepeal on möödunud pikki aastaid, 
ning mu mälu on paljust kannatusest nõrgaks jäänud. Võib ka olla, et ma ei suuda nüüd 
neid asju meelde tuletada, sest tõtt-öelda sööbis mu armastatu iseloom, ta harukordne 
haritus, ta ainulaadne, kummatigi rahulikult kaunis kuju ning ta tasase laulva hääle erutav 
ja kütkestav ilukõne mu südamesse nii kindlalt ja vargselt jõudsal sammul, et seda polnud 
märgata ega tunda. Aga ma usun, et kohtasin teda esimest korda ja kõige sagedamini ühes 
suures, iidses ja lagunevas Reini-äärses linnas. Kindlasti olen kuulnud teda rääkivat oma 
perekonnast. Pole kahtlust, et see oli väga vana päritolu. Ligeia! Li-geia! Mattunud 
uuringuisse, mis juba oma laadilt kipuvad summutama välismdljeid, suudan ma üksnes 
selle armsa nime — Ligeia — kaudu manada oma vaimusilma ette inimese kuju, keda 
enam ei ole. Ja praegu, kui ma neid ridu kirjutan, meenub mulle, et ma pole iial teadnud 
neiu perekonnanime, kes oli mu sõber ja kihlatu, kellest sai mu õpingutekaaslane ja 
lõpuks mu armastatud naine. Oli see Ligeia enda vallatu nõue või mu armastuse tugevuse 
proov, et ma ei tohtinud ses suhtes mingeid küsimusi esitada? Või pigem mu enda kapriis 
— pööraselt romantiline ohvriand kõige kirglikuma kiindumuse altarile? Suudan vaid 
ähmaselt meenutada fakti ennast — mis imet siis, et olen täielikult unustanud asjaolud, 


mis teda tingisid või temaga kaasnesid. Ja tõepoolest, kui hal-vaendelisi abielusid, nagu 
räägitakse, juhib see Romantikaks 

kutsutud vaim — see väärjumalaid teeniva Egiptuse kahkjapalgne ja udutiibne 
Aštophetsiis minu abielu juhtis ta kindlasti. 

Ainult kui jutt käib ühest armsast asjast, ei jäta mu mälu mind hätta. See on Ligeia isik. 
Ta oli pikka kasvu, saledavõitu, oma viimastel päevadel isegi kõhn. Asjatu oleks mul 
püüda maalida pilti tema majesteetlikkusest, sellest sundimatust rahust, mida õhkus kogu 
ta olekust, või tema sammude uskumatust kergusest ja nõtkusest. Ta tuli ja läks nagu vari. 
Alles ta vaikse armsa hääle kallist kõlast, kui ta oma marmorvalge käe mu õlale pani, 
adusin ma, et ta oli mu suletud kabinetti astunud. Näo ilu poolest ei saanud ükski neid 
temale ligi. See oli oopiumi-unelma sära — õhuline ja vaimuülendav nägemus, hoopis 
jumalikum fantastilistest kujutluspiltidest, mis hõljusid Deelose tütarde2 uinuvate 
hingede ümber. Ometi puudus ta näojoontel see korrapärasus, mida paganate klassi- 
kalised teosed meid on ekslikult õpetanud jumaldama. «Peen ilu,» ütleb Bacon, lord 
Verulam, rääkides targalt kõikidest ilu vormidest ja liikidest, «on alati pisut kummaline.» 
Aga kuigi ma nägin, et Ligeia näojooned polnud klassikaliselt korrapärased — kuigi ma 
märkasin, et ta armsus oli tõesti «peen», ja tundsin, et selles peitus paljugi «kummalist», 
ometi olen asjatult püüdnud avastada, milles seisnes see ebakorrapära, ning jälile saada, 
mida ma õieti mõistan «kummalise» all. Vaatlesin kõrge ja kahvatu lauba piirjoont — see 
oli laitmatu — (kui külmalt, tõesti, kõlab see sõna kasutatuna nii jumaliku ma- 
jesteetlikkuse kohta!) — nahk võis võistelda kõige puhtama elevandiluuga; millise 
aukartustäratava avaruse ja rahuga võlus õrn otsmik oimuluude kohal; ja siis need 
ronkmustad, läikivad, lopsakad ja loomulikult lokkis juuk-sepalmikud, mis tõid esile 
kogu selles homeroslikus epiteedis «hüatsintlik» peituva jõu! Silmitsesin õrna ninajoont 
— üksnes heebrealaste kaunitel medaljonidel olin näinud selletaolist täiuslikkust. 
Pindmiselt sama säravalt sile, sama vaevumärgatavalt kongus, samasugused harmooni- 
liselt kooldunud, vabast vaimust konejevad sõõrmed. Heitsin pilgu armsale suule. See oli 
tõesti kõigi taevalike täiuste tipp — lühikese ülahuule majesteetlik kaar, alumise pehme, 
uinuv iharus, kelmid lohukesed, kõnekas värv — hambad peegeldasid lausa 
jahmatamapaneva sädelusega tagasi iga kiire sellest pühast valgusest, mis ta kirkas ja 
tasases, kummatigi kõige juubeldavamalt säravas 

naeratuses neile langes. Vaatlesin tähelepanelikult lõua-kumerust — siingi leidsin 
kreeklaste avarat õrnust, pehmust ja ülevust, täidlust ja vaimsust, — joont, mida jumal 
Apollo üksnes unes ilmutas Kleomenesele*, Ateena pojale. Siis aga kinnitasin oma pilgu 
Ligeia suurtele silmadele. 

Silmade jaoks puuduvad meil eeskujud kauges antiik-kunstis. Võib-olla peitus just 
minu armsama silmades saladus, millele vihjab lord Verulam. Igal juhul olid nad palju 
suuremad kui inimestel tavaliselt. Koguni suuremad Nourjahadi* oru hõimu hellemaist 
gasellisilmadest. Ometi torkas see iseärasus vaid puhuti — tugeva erutuse korral — 
Ligeia juures teravamini silma. Ning neil hetkedel muutus ta ilu — võib-olla tundus see 
mulle nii mu ülesköetud kujutluses — üle- või ebamaiste olevuste iluks, türklaste 
muinasjutuliste huuride iluks. Silmaterad olid kõige säravamat musta värvi, ning üle 
nende ulatusid kaugele väga pikad pigimustad ripsmed. Piirjoonelt pisut ebakorrapärased 


kulmud olid sama tooni. Seda aga, mis neis silmades oli «kummalist», ei saanud seostada 
ei nende kuju, värvi ega säraga, see peitus nende ilmekuses. Oh, seda sõna, millel puudub 
tähendus! mille pelga avara kõla taha peidame oma teadmatuse nii paljust vaimsest. 
Ligeia silmade ilmekus! Kuis olen ma pikki tunde selle üle mõtteid mõlgutanud! Kuis 
terve kesksuvise öö püüdnud selle sügavust mõõta! Mis see siis oli — see Demokritose 
kaevust sügavam — mis peitus mu armsama silmaterade põhjas? Mis see oli? Mind 
haaras kirglik iha selles selgusele jõuda. Need silmad! suured, säravad, jumalikud kerad! 
neist said mulle Leda kaksüktähed6 ja minust neile hardaim astroloog. 

Hingeteaduse paljude arusaamatute anomaaliate hulgas pole põnevamalt erutavamat 
nähtust kui fakt — millele minu arust koolides pole Saigi tähelepanu pööratud —,"et 
püüdes midagi ammu unustatut meelde tuletada, see justkui peaaegu meenuks meile, ilma 
et me lõpuks siiski suudaksime seda meenutada. Ja kui sageli, niiviisi pinevil Ligeia silmi 
vaadeldes, olen ma peaaegu hakanud nende ilmet mõistma — peaaegu, aga mitte täiesti 
— ning lõpuks ometi mõttejärje kaotanud! Ja (kummaline, oh kummalisim kõigist 
saladustest!) maailma kõige igapäevasemates asjades avastasin sellele ilmele analoogilisi 
nähtusi. Ma tahan öelda, et pärast seda, kui Ligeia ilu oli mu hinge tunginud ja elas seal 
nagu pühamus, kutsu- 

sid mitmed materiaalse maailma objektid mu hinges esile samasugusetunde nagu tema 
suured ja säravad silmadki. Lähemalt aga ei suutnud ma seda tunnet määratleda ega 
analüüsida, või koguni rahulikult vaadelda. Olgu veel kord öeldud, et tundsin selle 
mõnikord ära, kui silmitsesin mõnda kiiresti kasvavat vääntaime, või süvenesin mõne öö- 
või päevaliblika, röövikunuku või vuliseva vee-oja vaatlusse. Olen tundnud seda ookeani, 
olen tundnud seda langeva meteoori puhul. Olen tundnud seda erakordselt eakate 
inimeste pilkudes. Ning taevas on paar tähte (eriti üks, kuuenda suurusjärgu muutlik 
kaksiktäht, Lüüra tähtkuju suure tähe lähedal), mida teleskoobiga vaadeldes olen kogenud 
sama tunnet. See on täitnud mind teatavate keelpillihelide, ning õige sageli üksikute 
lõikude puhul raamatuist. Lugematute teiste juhtude hulgast mäletan hästi katkendit ühest 
Joseph Glanvilli teosest, mis (mine tea, võib-olla üksnes oma veidruse tõttu) alati suutis 
äratada minus selle tunde: — «Ja tahe on selles, mis ei sure. Kes tunneb ära tahte 
saladused ja tema jõu? Sest Jumal ep ole muud kui suur tahe, mis oma vaimuväega 
kõigist asjust läbi tungib. Inimene ei heida ennast inglite ega ka mitte täiesti surma 
meelevalla alla muidu kui üksnes oma nõdra tahte nõrkuse, läbi.» 

Pikad aastad ja hilisemad mõtisklused on võimaldanud mul jälgida kauget seost selle 
inglise moralisti passuse ja teatavate omaduste vahel Ligeia iseloomus. Mingi mõtte, teo 
või kõne intensiivsus võis tema puhul olla tingitud sellest tohutust tahtejõust — või 
vähemalt viitas sellele—, mis meie pika kooselu vältel ei suutnud oma olemasolust muud 
vahetumat tunnistust anda. Kõigist naistest, keda olen eales tundnud, oli tema, too väliselt 
rahulik, alati tasane Ligeia kõige halastamatumalt langenud karmi kire käratsevate 
raisakotkaste saagiks. Minu mõistmist mööda andis sellest kirest tunnistust üksnes nende 
mind köitvate, kuid ühtlasi ka kohutavate silmade imetabane suurenemine, Ligeia vaikse 
hääle peaaegu maagiline ilukõla, pinge, selgus- ja rahu, ning tema ägedates sõnades 
peituv metsik jõud, millele kontrast leebe hääletooniga andis kahekordse tugevuse. 

Rääkisin Ligeia eruditsioonist: see oli tohutu — selline, mida ma naiste juures pole 
iialgi täheldanud. Klassikaliste keelte alal oli ta suur asjatundja ja nii kaugele kui minu 
teadmised moodsate Euroopa keelte alal ulatusid, 

ei märganud ma iial, et need talle mingeid raskusi oleksid valmistanud. Tõepoolest, 
olen ma eales märganud, et Ligeiale oleks valmistanud raskusi mis tahes ülimalt imet- 
letud — see tähendab lihtsalt ülimalt segane, akadeemilist eruditsiooni eeldav teema? Kui 
erakordselt — kui erutavalt on just see joon mu naise loomusest ainuüksi neil viimastel 
päevadel mu tähelepanu hõivanud! Ma ütlesin, et ta teadmised olid säärased, mida ma 
naiste juures pole täheldanud — aga, kus elutseb see mees, kes oleks nii põhjalikult ja 
edukalt õppinud tundma kõiki avaraid eetika, füüsika ja matemaatika teadusi? Tollal ei 
näinud ma küll, nagu näen nüüd, et Ligeia saavutused olid hiiglaslikud, lausa 
hämmastamapanevad; ometi olin küllaldaselt teadlik ta määratust üleolekust, et lapseliku 
usaldusega lasta tal end juhtida läbi kaootilise metafüü-sikamaailma, mille uurimisega ma 
meie abielu algaastatel usinasti tegelesin. Kui ma unarusse jäetud ja vähetuntud 
teadusharu uurisin ja ta üle minu kummardus, millise tohutu võidutunde, millise ärksa 
rõõmu ja õhkkerge lootusega tundsin aeglaselt enda ees avanevat ahvatlevat vaadet 
pikale, uhkele ja veel käimata teerajale, mille lõpus terendus tarkus, liiga jumalikult 
hinnaline, et mitte olla keelatud! 

Kui terav pidi seetõttu olema valu, kui ma mõned aastad hiljem nägin oma hästi- 
põhjendatud ootusi õhku tõus— vat ja minema lendavat! Ilma Ligeiata olin vaid pimesi 
ringi kobav laps. Juba üksi tema ligiolek, tema lugemus pani elavalt helendama paljud 
transtsendentalismisaladu-sed, millesse olime sukeldunud. Tundes puudust ta silmade 
hiilgavast särast, muutusid sädelevalt kuldsed kirjatähed tuhmiks kui saturnlik tina. Nüüd 
aga heitsid need silmad üha harvemini oma valgust lehekülgedele, mille kallal ma pead 
murdsin. Ligeia jäi haigeks. Ta metsikud silmad lõõmasid liiga — liiga hiilgava säraga; 
kahvatud sõrmed muutusid vahakarva läbipaistvaks nagu surnul ning sinised sooned 
kõrgel laubal tukslesid ägedalt ka kõige õrnemate tundemõõnade taktis. Taipasin, et ta 
peab surema, ning heitlesin vaimus meeleheitlikult karmi Az-raeliga7. Kirgliku naise 
heitlused olid aga mu suureks hämmastuseks minu omadest veelgi tarmukamad. Paljugi 
ta ranges loomuses oli mulle mulje jätnud, et temale tuleb surm ilma oma õudusteta — nii 
see aga ei olnud. Sõnad ei suuda anda õiget aimu raevukast vastupanust, mida ta 
Pimedusele osutas. Oigasin ahastuses seda hale- 

dat vaatepilti nähes. Oleksin tahtnud rahustada, oleksin tahtnud veenda, aga kui nii 
tugevasti ihaldatakse elu — ainult elu —, üksnes elu, on lohutamine ja veenmine ühte- 
viisi ääretult tobe. Ent alles viimasel hetkel, kui ta vaim kõige kramplikumalt piinles, lõi 
ta väline rahu kõikuma. Hääl muutus õrnemaks —+ tasasemaks —, aga ma ei tahaks 
peatuda nende vaikselt lausutud sõnade pöörasel tähendusel. Mu pea käis ringi, kui ma 
võlutult kuulasin ebamaist häälekõla — neid jultunud soove ja ihasid, mida surelik iial 
varem polnud kuulnud. 

Et ta mind armastas, selles polnud kahtlust; ja ma oleksin kerge vaevaga võinud 
veenduda, et temasuguse rinnas polnud armastus mingi tavaline kirg. Aga alles surm 
näitas mulle, kui tugev oli ta kiindumus. Hoides mu kätt, puistas ta pikki tunde mulle oma 
tunnetest tulvil südant, mille ülikirglik andumus ulatus jumaldamiseni. Millega olin ära 
teeninud, et mind seesuguste pihtimustega õnnistati? — millega olin ära teeninud 
needuse, et mult rööviti armsam just sel tunnil, kui ta mulle pihtis. Aga ma ei taha sellest 
nii pikalt rääkida. Lubage mul vaid öelda, et Ligeia ülinaiselikus andumuses armastusele 
— oh häda, mulle täiesti teenimatult, täiesti vääritult osaks saanud armastusele — nägin 


ma lõpuks põhjust, miks ta meeletult ja kirglikult igatses elu, mis nüüd nii kiiresti ta eest 
pages. Mul puudub jõud kirjeldada, puuduvad sõnad, mis suudaksid edasi anda seda 
meeletut igatsust — seda pöörast kirglikku iha elada — ainult elada. 

Kell kaksteist sel ööl, kui ta lahkus, kutsus ta mind käskiva käeviipega enda juurde ja 
palus korrata teatud värsse, mis ta ise mõni päev tagasi oli loonud. Täitsin ta soovi. Siin 
need on: 

On lõppend argiöõde voor, 

Käes piduöö on nüüd! Ja teatris nuttev inglikoor, 

Uil õhulised rüüd, Kaeb näidendit, kus voorus, patt 

Ja lootused ja ängid, Sfääride sulnit muusikat 

Orkester üha mängib. 


Siin miime vehib, rühib, puhib, 

Neil jumalate kuju, 

Nad pelgalt nukud, keda juhib 

Hiidolendite tuju, 

Kes vormituna tulvavad 

Veel kiiremini viivust Ja vargsi häda külvavad 
Nad oma kotkatiivust. 


Oh näitemängu kirevust! 

Ei meelest lähe ta; Siin publik jahib viirastust, 
Kuid kätte eal ei saa; Toob algusesse taas ja taas 
See igikorduv ring. Ja hullus, õudus ja ekstaas 
On sündmustiku hing. 


Kuid äkki kogu miimimest 
Üht punast kuju hoomab! 

Ei tea, kust lavatagustest 
Hiidvagel välja roomab! 

Ja kihvad miimidesse lööb 
Ning iga Seerav halab, 
Tõuk aga aplalt miime sööb, 
Verd kõikjal julmalt valab. 


Ja kustub tuledekimp! 

Ja tormikeerisena 

Üle kogude vajub rimp, 

Mis kui kohutav surilina. 

Mässav, kahvatu inglitejõuk 

Aga kuulutab: «Kogu see lugu 

On tragöödia «Inimsugu»», 

Kus peaosas on Võidutsev Tõuk.* 


«Oh jumal!» pooleldi karjatas Ligeia, karates jalule ja sirutades käsivarred krampliku 
liigutusega üles, kui ma nende ridade lugemise lõpetasin. — «Oh jumal! Oh Taevane Isa! 
— kas see peab siis vääramatult nii olema? — kas seda Võitjat ei saa kordki võita? Kas ei 
ole me siis lahutamatu osa Sinust? Kes — kes tunneb ära tahte saladused ja tema jõu? 
Inimene ei heida end inglite ega ka mitte täiesti surma meelevalla alla, muidu kui- üksnes 
oma nõdra tahte nõrkuse läbi.» 

* Märt Väljataga tõlge. 

Ja nüüd, just nagu tundeliigutusest kurnatud, laskis ta käsivarred alla vajuda ning 
pöördus pühalikult oma surivoodile tagasi. Ja läbi tema viimaste hingetõmmete oli kuulda 
tasast pominat. Panin kõrva ta huulte ligi ning kuulsin jälle selgesti selle Glanvilli 
katkendi lõpusõnu: «Inimene ei heida ennast inglite ega ka mitte täiesti surma meelevalla 
alla, muidu kui üksnes oma nõdra tahte nõrkuse — läbi.» 

Ta suri, — ja mina, murest põrmu muljutud, ei suutnud enam taluda oma eluaseme 
nukrat mahajäetust seal sünges ja lagunevas Reini-äärses linnas. Mul polnud puudust 
sellest, mida maailm rikkuseks nimetab. Ligeia oli toonud kaasa palju rohkem, kaugelt 
rohkem, kui tavaliselt surelikule osaks langeb. Seetõttu ostsin pärast mõne-kuist väsitavat 
ja sihitut ringirändamist ühes kauni Inglismaa kõige metsikumas ja vähem käidavas 
kandis ära kloostri, mille nime ma ei mäleta, ja lasksin selle enamvähem korda teha. 
Hoone sünge ja morn suursugusus ning kogu valduse peaaegu metsik ilme, mõlemaga 
seotud nukrad ja auväärselt vanad mälestused olid igati kooskõlas äärmise 
mahajäetustundega, mis oli ajanud mind sesse kaugesse ja inimtühja maanurka. Ja kuigi 
roheka kodukorraga kaetud klooster väliselt vähe muutus, andsin endale mingi lapseliku 
põikpäisusega, võib-olla ka nõrgas lootuses leevendada oma muret, maja sees vaba voli 
uhkeldada lausa kuningliku toredusega. Seesugused narrused meeldisid mulle juba 
lapsepõlves ja meenusid taas, justkui muutnuks mure mu jälle lapsikuks. Paraku tunnen 
nüüd, kuivõrd kõigis neis uhketes ja fantastilistes draperiides, pidulikes egiptuse 
puunikerdistes, pöörastes karniisides, kogu mööblis ja kuldtutiliste vaipade segastes 
mustrites võinuks leida juba algava hullumeelsuse märke! Olin muutunud oopiumikütke 
kuulekaks orjaks, ning mu töödele ja tegemistele andsid värvingu mu unenäod. Aga pole 
mõtet pikemalt neil totrustel peatuda. Lubage mul rääkida ühest, igavesti neetud 
kambrist, kuhu ühel vai-musegadusetunnil tõin altari äärest oma mõrsjana — unustamatu 
Ligeia järglasena — Tremaine'ist pärit heledajuukselise ja sinisilmse leedi Rowena 
Trevanioni. 

Selle mõrsjakambri arhitektuuris ega dekoratsioonis pole ainustki detaili, mida ma 
praegu oma silme ees ei näeks. Kus oli mõrsja kõrgi suguvõsa mõistus, kui nad, 
kullajanust aetuna, niivõrd armastatud neitsil ja tütrel lubasid astuda üle niimoodi ehitud 
kambri läve. 

Ma juba ütlesin, et mäletan täpselt iga detaili selles toas — kahjuks kipun unustama 
suurema tähtsusega asjaolusid — siin aga polnud mingit süsteemi, mingit pidepunkti 
kogu tolles fantastilises paraadis, millest mälu võinuks kinni hakata. Tuba asus 
lossitaoliselt ehitatud kloost-rihoone kõrges nurgatomnis, oli oma kujult viisnurkne ja õige 
ruumikas. Kogu lõunapoolse külje võttis enda alla ainus aken — tohutu Veneetsiast 
toodud ühes tükis klaas-plaat — üksainus ruut, millel oli tinajas varjund, nii et teda 
läbivad päikese- või kuukiired mingi tontliku säraga loas leiduvatele asjadele langesid. 


Üle selle hiigelakna ülemise serva ulatus vana, mööda massiivseid torniseinu üles roniva 
viinapuu varbvõrestik. Tumedast tammepuust lagi oli ülemäära kõrge, võlvitud ja peenelt 
täis nikerdatud kõige pöörasemaid ja grotesksemaid, pooleldi gooti, pooleldi keldi 
mustreid. Selle sünge võlvlae kõige keskmisemast tühemest rippus üheainsa pikkade 
lülidega kuldketi otsas alla samast metallist hiigelsuur saratseeni mustriga suitsutuspann, 
mille augud olid nii asetatud, et neist väänles mingi elava ussina sisse ja välja pidev 
mitme-värviliste tulekeelte jada. 

Siin-seal seisid mõned türgi diivanid ja idamaise kujuga kuldkandelaabrid, samuti säng 
— indiapärane mõrsja-säng, madal, läbini eebenipuust tahutud, ülal surilina meenutav 
baldahhiin. Kambri igas nurgas seisis püsti Luksori templi varemete vastast kuningate 
hauakambritest pärit graniidist sarkofaag, iidne kaas täis igivanu skulptuure. Paraku tegi 
toa fantastiliseks peamiselt selle drapeering. Lausa hiiglaslikult — koguni 
ebaproportsionaalselt kõr-geilt seintelt rippusid ülalt kuni põrandani suurtes voltides 
rasked ja massiivsed gobeläänid, samast materjalist paistsid olevat ka põrandavaip, 
diivanite ja eebenipuust sängi katted, samuti voodi baldanhiin ja uhkeid voluute 
moodustavad kardinad, mis osaliselt akent katsid. See materjal oli kõige uhkem 
kuldbrokaat. Ebakorrapäraste vahedega katsid seda arabesksed figuurid, läbimõõdult 
umbes ühe jala suurused, õmmeldud riidele ronkmusta mustrina. Arabeskse ilme 
omandasid nad aga alles ühest teatud punktist vaadelduna. Võtte abil, mis nüüdseks on 
õige tavaline, pärineb aga õieti juba väga kaugest antiikajast, oli neile antud muutlik 
välimus. Tuppa astudes paistsid nad lihtsalt peletistena; lähemale astudes see mulje 
taandus, ja samm-sammult, sedamööda, kuidas 

külaline oma asendit toas muutis, nägi ta end ümbritsetuna üha uutest ja uutest 
tontlikest kujudest, mis kuuluvad normannide ebausupärimusse või kummitavad mun- 
kade süümepiinast vaevatud unenägudes. Seda viirastuslikku muljet suurendas tublisti 
tugev kunstlikult tekitatud, pidev tuuletõmbus drapeeringute taga, mis muutis kõik 
võikalt ja rahutukstegevalt elavaks. 

Seesugustes saalides — niisuguses mõrsjakambris — veetsin koos leedi TremaineMga 
meie abielu esimeste kuude õnnetud tunnid — ilma et mind miski oleks eriti rahutuks 
teinud. Et mu naine mu sünget meelelaadi kartis, et ta mu eest kõrvale hoidus ja mind 
eriti ei armastanud — seda pidin ma paratamatult märkama; see aga pigem vaid 
rõõmustas mind. Põlgasin teda lausa deemonliku ja ebainimliku vihaga. Mu mälestus 
lendas tagasi (oh, millise kibeda kahetsusega!) Ligeia, armastatud, ülla, ilusa, hauas 
puhkava Ligeia juurde! Meenutasin naudinguga ta puhtust ja tarkust, ta õilsat, taevalikku 
loomust, ta kirglikku, jumaldavat armastust. Nüüd lõpuks siis leegitses mu vaim täielikult 
ja vabalt, veel tulisemalt kui tema enda oma. Oopiumiuimast elevil (olin ma ju harilikult 
aheldatud selle uimasti kütkesse), hüüdsin öövaikuses või päeval kesk mäekurude 
varjulisi lõhke van-nutades ta nime, just nagu suutnuks ma oma innukas, pühalik- 
kirglikus ja hävitavalt palavas igatsuses lahkunu järele juhtida, tuua ta tagasi — ah, kas 
tõesti igaveseks? — hüljatud maapealsele rajale. 

Umbes meie teise abielukuu algul tabas leedi Rowenat äkiline haigus, millest ta 
aegamisi paranes. Laastav palavik muutis ta ööd rahutuks, ning oma segases poolune- 
seisundis sonis ta häältest ja liikumistest torntoas ja selle ümber, mille põhjuseks küllap 
oli tema enda haiglane kujutlusvõime või siis ehk toa viirastuslik mõju. Pikapeale hakkas 
ta paranema ja sai lõpuks täiesti terveks. Paraku möödus ainult vähe aega, kui teine veelgi 


ägedam haigushoog ta uuesti tõvevoodisse heitis; sellest ta niigi nõrk konstitutsioon õieti 
enam ei toibunudki. Pärast seda olid haigushood õige ärevust tekitavat laadi ja veelgi 
ärevust tekitavamalt korduvad, trotsides nii tema arstide teadmisi kui ka nende suuri 
jõupingutusi. Tolle kroonilise haiguse süvenedes, mis ilmsesti teda liiga tugevasti oma 
võimusesse oli haaranud, et seda inimlike vahenditega saanuks välja juurida, panin 
paratamatult tähele 

ka tema närvilise ärritatavuse suurenemist ning erutata-vust igast tühisest asjast, mis 
hirmuks põhjust andis. Ta rääkis jälle — ning nüüd veelgi sagedamini ja visamalt häältest 
— tasastest häältest — ja veidratest liikumistest gobeläänides, millele ta varemaltki oli 
vihjanud. 

Ühel ööl septembri lõpupoole juhtis ta tavalisest ägedamalt mu tähelepanu sellele 
masendavale asjaolule. Ta oli parajasti ärganud rahutust unest, mille jooksul olin jälginud 
pooleldi mure, pooleldi ebamäärase õudusega tõmblusi ta kõhnunud näol. Istusin ta 
eebenipuust voodi ääres ühel india diivanil. Ta ajas end istuli ja rääkis tõsisel, vaiksel 
sosinal häältest, mida ta parajasti kuulis, mina aga kuulda ei suutnud — ja liikumistest, 
mida ta parajasti nägi, mina aga märgata ei suutnud. Tuul tuhises gobeläänide taga ja ma 
tahtsin talle näidata (mida, lubage tunnistada, ma täiesti ei suutnud uskuda), et need pea- 
aegu segased häälitsused ja seinapealsete figuuride vaevumärgatavad muutused tulid vaid 
tavalisest tuuletuhi-nast. Aga surnukahvatus, mis ta nägu kattis, näitas, et mu pingutused 
teda rahustada oleksid asjatud. Ta näis minestavat, ühtki teenijat aga polnud 
kuuldekaugusel. Mulle meenus, kuhu oli pandud karahvin valget veini, mida arstid olid 
talle soovitanud, ja tõttasin üle toa seda tooma. Kui ma aga astusin suitsutuspanni 
valgussõõri, köitsid kaks jahmatamapanevat asjaolu mu tähelepanu. Tundsin, kuidas 
mingi kombatav, aga nähtamatu asi must vaikselt möödus, ning nägin, et kuldsel vaibal, 
just keset pillavalt säravat valguslaiku, mida heitis suitsutuspann, lamas mingi vari — 
nõrk, ebamäärane, imetaoline vari — vari, mida võinuks pidada varju varjuks. Aga ma 
olin pööraselt elevil ülemäära tugevast oopiumiannusest ning ei pööranud sellele õieti 
tähelepanu ega rääkinud Rowe-nale midagi. Leidnud veini, tulin üle toa tagasi ja kallasin 
peekri täis ning hoidsin secka nõrkeva naise huultel. Ta oli nüüd pisut toibunud ja võttis 
ise peekri, mina aga vajusin kõrvalolevale diivanile ega pööranud temalt pilku. Siis ma 
kuulsingi aseme ligidal vaibal selgesti kergeid samme; ning hetk hiljem, just siis, kui 
Rowena hakkas veini huultele tõstma, nägin või ehk kujutlesin, et nägin, kuidas justkui 
mingist nähtamatust lättest langes õhust peekrisse kolm-neli suurt tilka säravat 
rubiinpunast vedelikku. Mina küll nägin — Rowena aga mitte. Ta rüüpas kõhklematult 
peekri tühjaks ning ma hoidusin talle rääkimast juhtunust, mida küllap mulle oli 
sisendanud naise 

kabuhirmust, oopiumist ja hilisest tunnist haiglaselt üles-piitsutatud elav kujutlusvõime. 

Ent ma ei saanud iseenda eest varjata, et kohe pärast rubiinpunaste tilkade langemist 
toimus naise haiguses kiire muutus halvema poole; nii et järgneval, kolmandal ööl 
teenijate käed ta juba hauakambri jaoks valmis seadsid, neljandal aga ma koos ta 
surilinasse mähitud kehaga üksinda samas fantastilises kambris istusin, kuhu ta mõrsjana 
oli saabunud. Mu silme ees viirastusid oopiumiuimast esilekutsutud metsikud 
nägemused. Rahutul pilgul vahtisin toa nurkades seisvaid sarkofaage, draperiidel 
vahelduvaid kujundeid ning kirjude leekide väänlemisi peakohal rippuvas 


suitsutuspannis. Meenutades seiku ühest eelnenud ööst, langes mu pilk põrandale 
suitsutus-panni pimestava valgussõõri all, kus olin näinud vilksa-tamas nõrka varju. Aga 
enam seda seal ei olnud ning kergendatult hingates pöörasin pilgu asemel lebavale kah- 
vatule ja kangestunud kogule. Tuhanded mälestused Li-geiast sööstsid läbi mu pea — 
ning mu südamesse tulvas metsiku jõuga kogu valu, millega olin vaadelnud teda niiviisi 
surilinasse mähitult, öö edenes, aga ikka veel vahtisin ma Rowena surnukeha, rind täis 
kibedaid mõtteid sellest ainumast ja ülimalt armastatust. 

Võis olla kesköö, võib-olla ka varem või hiljem, sest ma polnud ajale tähelepanu 
pööranud, kui vaikne ja õrn, aga väga selge nuukse mind mõtisklusest üles ehmatas — 
tundsin, et see kostis eebenipuust voodilt — surivoodilt. Kuulatasin ebauskliku hirmu 
käes piineldes — aga heli ei kordunud. Pingutasin silmi, et avastada mingit liikumist 
laibas — aga märgata polnud kõige vähematki. Ent ma ei saanud eksida. Olin kuulnud 
seda häält, kui tahes nõrka, ning mu hing värahtas. Otsustavalt ja visalt neetisin oma 
pilgu surnukehale. Möödus mitu minutit, ilma et midagi oleks juhtunud, mis sellele 
saladusele võinuks valgust heita. Lõpuks oli ilmne, et põsed ja aukuvajunud laugude 
ahtad veenid olid kergelt, väga nõrgalt ja vaevu märgatavalt värvi omandanud. 
Kirjeldamatu õuduse ja hirmuga, mille jaoks surelike keeles puudub küllalt mõjus 
väljend, tundsin, kuidas mu süda löömast lakkas ja liikmed kangestusid. Ent kohusetunne 
sundis mind lõpuks ennast kokku võtma. Ma ei kahelnud enamy et olime oma 
ettevalmistustega liialt kiirustanud — et Rowena elas. Oli tarvis kohe tegutseda, kuid 
torn oli 

lahutatud kloostri sellest osast, kus elasid teenijad, ning viimastest polnud keegi 
kuuldeulatuses — mul polnud mingit võimalust neid appi kutsuda ilma mõneks minutiks 
toast lahkumata — seda ma aga ei söandanud teha. Püüdsin seepärast omal jõul ikka veel 
ligiduses viibivat eluvaimu tagasi kutsuda. Lühikese ajaga sai aga selgeks, et 
surmaseisund oli taastunud; värv kadus nii põskedelt kui silmalaugudelt, jättes maha 
marmorist veelgi kahkjama kahvatuse; surma tontlikus grimassis tõmbusid huuled veel 
enam kortsu ja pigistusid kokku; eemaletõukav rõskus ja külmus laotus üle terve 
surnukeha ning kohe kaasnes sellega kogu tavaline jäikus. Langesin võbisedes tagasi 
diivanile, kust mind nii jahmatamapaneval kombel oli üles äratatud, ning andusin surnut 
valvates taas kirglikele Ligeia-nägemustele. 

Nii möödus tund aega, kui ma (sai see võimalik olla?) teist korda kuulsin voodi poolt 
mingit ebamäärast häält. Jäin, hirmkange, kuulatama. Hääl kostis uuesti — see oli ohe. 
Sööstsin surnukeha juurde ja nägin — selgesti nägin — huuli värisevat. Hetk hiljem need 
lõtvusid, paljastades pärlitena särava hambarea. Mu rinnus võitles nüüd hämmastus 
sügava hirmuga, mis seal seni üksi oli valitsenud. Tundsin, et mu silmanägemine muutus 
ähmaseks ja mõistus lõi vankuma, ning alles suure pingutusega õnnestus mul jõudu 
koguda ülesande tarvis, millele kohusetunne sel kombel veel kord mu tähelepanu oli 
juhtinud. Surnu laup, põsed ja kurgualune õhetasid kohati; märgatavat soojust õhkus 
kogu kehast, koguni süda tuksus nõrgalt. Naine elas, ning kahekordse innuga asusin oma 
elus-tamiskatsete kallale. Hõõrusin ja niisutasin ta oimukohti ja käsi ning tegin kõik, 
mida kogemused ja mitmed kaugeltki mitte kasinast meditsiinilisest kirjandusest saadud 
teadmised suutsid soovitada. Ent asjata. Äkld õhetus kadus, tuksumine lakkas, huuled 
muutusid kaameks, ning hetk hiljem oli kogu keha jäiselt külm, surnukahvatu, tugevasti 


kangestunud ja kõhetunud, evides kõiki juba initu päeva hauas viibinu vastikuid 
iseärasusi. 

Ning uuesti andusin ma unistustele Ligeiast ning uuesti (ime siis, et ma kirjutades 
hirmust võbisen?), uuesti kostis mu kõrvu tasane nuukse eebenipuust voodi poolt. Ent 
milleks peatuda nii üksikasjalikult tolle öö kirjeldamatutel õudustel? Milleks jutustada, 
kuidas peaaegu kuni koidiku halli ahetuseni välja see võigas taas-elustumisedraama üha 
kordus; kuidas iga kohutav tagasi- 

langus tähendas aina karmimat ja silmanähtavalt lootusetumat surma; kuidas iga uus 
agoonia paistis olevat heitlus nähtamatu vaenlasega; ning kuidas igale heitlusele järgnes 
ütlemata kohutav muutus surnukeha väljanägemises? Lubage mul see lugu kiiresti 
lõpetada. 

Suurem osa kohutavast ööst oli juba ära kulunud ning tema, kes oli surnud, liigutas end 
taas — seekord aga jõulisemalt kui seni, kuigi ärkas laosest, mis oma äärmises 
lootusetuses oli koledam kui kõik eelmised. Olin ammu lakanud võitlemast või end 
liigutamast ning jäin kangestunult diivanile istuma, abitu ohver ägedate tunnete tulvas, 
millest kabuhirm polnudki see kõige koledam, kõige laostavam. Surnukeha, kordan, 
liigutas end ja seekord jõulisemalt kui varem. Eluvärvid uhkasid ebatavalise hooga üle ta 
näo — liikmed lõtvusid, ja kui silmalaud poleks olnud ikka veel tugevasti kokku 
pigistatud ja surimähkmed ja -linad koolnu kehale ikka veel oma surmapitserit vajutanud, 
oleksin võinud loota, et Rowena on surmaahelad endalt täielikult heitnud. Kui ma aga 
esialgu veel seda mõtet omaks ei võtnud, ei saanud ma kummatigi vähemalt siis enam 
kauem kahelda, kui surilinadesse mähitud kogu voodilt tõustes, jõuetul sammul vaa- 
rudes, silmad kinni, nagu kuutõbine otsustavalt ja ilmsi keset tuba astus. 

Ma ei värisenud — ma ei liigutanud — hulk selle kogu ilme, kasvu ja olekuga seotud 
pööraseid kujutlusi, mis läbi mu pea sööstsid, olid mu halvanud, kiviks tarretanud. Ma ei 
liigutanud — vahtisin vaid üksisilmi seda viirastust. Mu mõtetes valitses meeletu segadus 
— vaigistamatu möll. Kas see tõesti sai olla elav Rowena, kes mu vastas seisis? Sai see 
üldse olla Rowena — heledajuukseline, sinisilmne leedi Rowena Trevanion Tremaine'ist? 
Miks, miks pidin ma selles kahtlema? Suu ümber olid tõmmatud sidemed — aga kas ei 
võinud see siis olla elusa leedi Tremaine'i suu? Ning need põsed — eks meenutanud see 
roosa jume tema elu õitseaega — jah, need võisid küll olla elava leedi Tremaine'i kaunid 
põsed. Ja see lõug oma tervisest õhkuvate lohukestega, eks võinud see ju temale kuuluda? 
«— agaoli ta siis sestpeale, kui ta haigestus, pikemaks sirgunud? Milline meeletu hullus 
valdas mind selle mõtte juures? Üks hüpe ja ma olin ta jalge ees. Põrgates mu puudutuse 
eest tagasi, laskis ta pea ümbert vallandunud õudsed surilinikud alla libiseda ning toa 

tuhisevasse õhku voogas tohutu puhmas pikki sassis juukseid; need olid mustemad kui 
kesköö ronkmustad tiivad! Ning aegamisi avanesid nüüd minu ees seisva kogu silmad. 
«Siin vähemalt,» karjatasin ma valju häälega, «ei saa ma — ei saa ma iialgi eksida — 
need suured ja mustad — ja metsikud silmad — kuuluvad — mu kadunud armsamale — 
leedi — LEEDI LIGEIALE!» 


Il. USHERI MAJA HUKK 


Son coeur est un luth suspendu; Sitõt gu'on le touche il r€sonne.* De 
Beranger 


Terve häguse, pimeda ja hääletu sügispäeva, mil pilved rippusid rusuvalt madalal, olin 
rats"utanud üksi läbi iseäralikult kõleda maanurga kuni viimaks, õhtuvarjude pikenedes 
hakkas mu ees paistma sünge Usheri Maja. Ma ei tea miks, aga niipea, kui ma seda 
hoonet silmasin, valdas mind talumatu äng. Ma ütlesin talumatu, sest seda ei leevendanud 
mingi oma poeetilisuse tõttu pooleldi meel-divgi tunne, millega meel võtab vastu isegi 
äärmiselt lohutuid või kohutavaid looduspilte. Silmitsesin enda ees avanevat vaadet — 
maja ja kogu valduse lihtsailmelist maastikku, kõledaid müüre, tühja pilku meenutavaid 
aknaid, vohavaid lõikheinapuhmaid ja kõdunenud puude valgeid tüvesid — niisuguses 
ääretus hingemasenduses, mida maistest tunnetest oskan võrrelda üksnes oopiumiuimast 
toibumisega — karmi naasmisega argiellu — loori võika langemisega. Mind valdas jäine 
tühjustunne, iiveldus — mõte oli lohutult morn, ilma et kujutlusvõime suutnuks seda 
ülevamaks ergutada. Mis see oli — jäin ma mõtlema — mis see oli, mis mind Usheri 
Maja vaadeldes nii ram-metuks tegi? Ma ei suutnud seda mõistatust lahendada ega ka 
jagu saada ähmastest kujutluspiltidest, mis mind mu mõtisklustes ründasid. Olin sunnitud 
leppima ebarahuldava järeldusega, et kuigi kahtlemata osa väga lihtsaid loodusobjekte 
üheskoos on võimelised meid niiviisi mõjutama, siis seda mõjujõudu analüüsima meie 
mõistus ei küüni. Väga võimalik, arutlesin ma, et panoraami 


* Ta süda on kui kandlekeel 
Mis heliseb, kui tasse puutud (J. Krossi tõlge). 

üksikosade, vaatepildi detailide teistsugusest asetusest piisanuks, et muuta või ehk 
koguni kaotada kogumulje troostitust; ning innustatud sellest mõttest, juhtisin hobuse 
maja lähedal paikneva peegelsiledana sätendava musta jubeda mägijärve järsule kaldale 
ning — võbisedes erutusest veelgi rohkem kui enne — vaatasin alla halli lõikheina, 
tontlike puutüvede ja tühjapilguliste akende ümberpööratud peegelpildile. 

Ometi kavatsesin tolles sünges härrastemajas mõne nädala veeta. Selle omanik, 
Roderick Usher, oli olnud mu poisipõlve lõbus seltsiline, meie viimasest kohtumisest oli 
aga möödunud palju aastaid. Üks kiri oli siiski hiljuti kauges maakolkas minuni jõudnud 
— läkitus tema käest —, mille ülimalt tungivale toonile ei saanud muuga vastata kui ise 
kohale ilmuda. Kiri reetis närvilist ärevust. Kirjutaja rääkis ägedast kehalisest haigusest, 
mingist rusuvast vaimuhäirest — ja siirast soovist näha mind, oma parimat ja õieti 
ainukest südamesõpra, lootes minu rõõmsas seltskonnas oma haigusele pisut leevendust 
leida. Just viis, kuidas kõike seda ja paljut muudki oli öeldud! — palve paistis tulevat 
otse südamest — ei jätnud mahti kõhklemiseks; seepärast järgnesin viivitamatult kutsele, 
mida kummatigi pidasin väga iseäralikuks. 

Kuigi poisikestena olime olnud lausa südamesõbrad, teadsin temast tegelikult väga 
vähe. Ta oli alati olnud äärmiselt kinnine. Siiski teadsin, et tema väga vana suguvõsa oli 
igiammusest ajast kuulus oma kummaliselt tundliku loomuse poolest, mis paljude 
sajandite vältel oli avaldunud mitmete ülevate kunstiteoste loomises ja alles hiljaaegu 
leidnud korduvalt väljendust nii heldekäelises,, ometi pealetükkimatus heategevuses kui 


ka muusikateoste pigem peenekoelisemate kui ortodokslike ja kergesti äratuntavate 
väärtuste kirglikus pooldamises. Olin ühtlasi kuulnud sedagi väga tähelepanuväärt tõika, 
et Usheri sugupuust, nii auväärselt vana kui ta oligi, polnud iialgi võrsunud ühtki 
vastupidavamat haru; teiste sõnadega,, kogu perekond põlvnes otseliinis, ning oli seda 
peale väga tühiste ja väga ajutiste erandite alati teinud. Võibolla just see kõrvalliini 
puudumine, arutasin ma, jälgides mõttes, kui suurepäraselt selle maavalduse üldlaad 
sobis kokku tema valdajate arvatava iseloomuga, ning vaagides endamisi, millist mõju 
võis üks pikkade, sajandite vältel teisele avaldada võib-olla just see kõrvalliini 
puudumine ja sellest tulenev pärusvara järjekindel 

ülekandumine koos nimega isalt pojale oli pikapeale need kaks niivõrd samastanud, et 
algselt mõisa tähistav nimi sulandus «Usheri Maja» veidraks ja kahemõtteliseks 
nimetuseks, mis talupoegade meelest, kes seda kasutasid, näis hõlmavat nii perekonda kui 
ka perekonna härrastemaja. 

Ütlesin juba, et mu pisut lapsik eksperiment — alla mägijärve vaadata — üksnes 
süvendas esimest iseäralikku muljet. Kahtlemata mu ebausk — ja miks ei peaks ma teda 
niiviisi nimetama? — seetõttu nii kiiresti kasvaski, et olin ise temast teadlik. Mulle on 
ammu selgeks saanud, et see on kõigi hirmust tulenevate tunnete paradoksaalne seadus. 
Ja võib-olla üksnes seepärast tekkiski mul pilku järvepeegelduselt majale endale tõstes 
kummaline kujutlus — tõepoolest nii naeruväärne kujutlus, et mainin seda vaid 
näitamaks, kui tugev oli mind masendavate tunnete jõud. Olin oma kujutlusvõime nii üles 
piitsutanud, et uskusin tõesti nägevat, nagu ümbritseks härrastemaja ja kogu maavaldust 
mingi veider atmosfäär — atmosfäär, millel puudus igasugune sarnasus taevaõhuga, vaid 
mis tõusis kõdunenud puudest, hallist müürist, vaiksest mägijärvest — mingi mürgine ja 
salapärane vine, tuhm, tardunud, vaevumärgatav, tinajas. 

Raputades endalt maha selle ilmse pettekujutluse, uurisin tähelepanelikult hoone 
tegelikku välisilmet. Loss jättis äärmiselt vana mulje. Aeg oli peaaegu kõik värvid maha 
pühkinud. Välisseinu kattis katuseräästast alates peen sasitud seenetusvõrk. Mingit erilist 
varisemist aga silma ei hakanud. Müüristik oli täiesti terve ning tema ikka veel täiuslike 
proportsioonide ja üksikkivide pudeduse vahel näis valitsevat mingi tohutu vastuolu. See 
meenutas paljuski vanu, näiliselt terviklikke puitesemeid, mis pikki aastaid on pehkinud 
mõnes unustatud võlvialuses, kuhu välisõhk ligi ei pääse. Peale selle ulatuslikule 
kõdunemisele viitava märgi ei reetnud ehitus aga «õieti millegagi oma laostumust. Võib- 
olla oleks mõne terase vaatleja silm avastanud vaevalt märgatava prao, mis katuselt alates 
siksakis mööda maja esikülge alla joostes kadus mägijärve sünkjasse vette. 

Kõike seda tähele pannes ratsutasin mööda lühikest tee-tammi maja juurde. Ootav 
teener võttis mu hobuse ning ma astusin halli viivasse gooti võlvialusesse. Vargse sam- 
muga kammerteener juhtis mu sõnagi lausumata läbi mitme pimeda ja käänulise koridori 
oma isanda kabinetti. 

Paljugi, mida ma teel sinna nägin, süvendas mingil seletamatul kombel noid 
ebamääraseid tundeid, millest ma eelpool rääkisin. Kuigi esemed mu ümber — lagede 
niker-dused, seinte sünged gobeläänid, eebenipuumustad põrandad ning meie sammudest 
kõlisevad viirastuslikud relva-trofeed olid asjad, millega või milletaolistega olin lapsest 
peale harjunud — ja kuigi pidin pikemata tunnistama, et see kõik oli tuttav —, üllatas 
mind ometi, kui ebatavalisi kujutelmi tavalised asjad esile kutsusid. Ühel trepil kohtasin 


perekonna majaarsti. Tema nägu väljendas minu arust ühtaegu nii alatut kavalust kui ka 
nõutust. Ta tervitas mind hirmunult ja astus edasi. Kammerteener avas nüüd ühe ukse 
ning laskis mind oma isanda juurde. 

Tuba, kust enda leidsin, oli väga suur ja kõrge. Pikad, kitsad ja teravakaarelised aknad 
asetsesid mustast tam-mepõrandast nii kõrgel, et seestpoolt nendeni ei ulatanud. Läbi 
võretatud ruutude tungiva punaka valguse nõrkadest kiirtest piisas, et eristada suuremaid 
esemeid, ometi püüdis pilk asjatult tungida toa kaugematesse nurkadesse või nikerdatud 
võlvlae orvadesse. Seintel rippusid tumedad draperiid. Tuba oli üle kuhjatud ebamugava 
vanaaegse ja kulunud mööbliga. Kõikjal vedeles raamatuid ja muusikariistu, mis aga 
vaatepilti elustada ei suutnud. Tundsin, et hingan nukruse õhku. Kõigel lasus ja kõike 
läbis mingi karm, sügav ja lootusetu süngusevari.. 

Minu sisenedes tõusis Usher sohvalt, kus ta oli pikuta-nud, ja tervitas mind reipa 
soojusega, milles, nagu ma esimesel hetkel mõtlesin, peitus kenake hulk liialdatud 
südamlikkust, ennuye* seltskonnainimese ülepingutatust. Pilk tema näole aga veenis 
mind ta täielikus siiruses.. Võtsime istet -ja mõne hetke, mille jooksul ta ei rääkinud, 
vaatlesin teda tunnetega, milles haledus segunes aukartusega. Tõepoolest, iial polnud 
ükski inimene nii lühikese ajaga nii kohutavalt mftutunud nagu Roderick Usher! Suure 
vaevaga tundsin selles kahvatus olendis ära oma kunagise poisipõlveseltsilise. Ta nägu 
muidugi oli alati olnud tähelepanuväärne. Koolnukahvatu jume; silmad võrratult suured, 
niisked ja säravad; huuled kitsavõitu ja veretud, aga erakordselt ilusa kaarega; kergelt 
kongus nina, sõõrmed seevastu niisuguse nina kohta ebatavaliselt laiad; peenelt vormitud 
lõug, mis oma esiletun-gimatuses reetis hingejõu nappust; juuksed pehmed ja 


* Tüdinenud, igavleva (pr. k.). 

hõredad nagu härmalõng; — need jooned koos ülemäära avara laubaga moodustasid 
näo, mida nii kergesti ei unusta. Ent nende joonte omapära ja kunagise mõjuvuse 
süvenemine oli esile kutsunud nii suure muutuse, et ma polnud enam kindel, kellega ma 
räägin. Tema naha tontlik kahvatus ja silmade imeline hiilgus aga lihtsalt jahmatas ja 
lausa hirmutas mind nüüd. Ka siidseid juukseid oli lastud vabalt kasvada ja kuna nad 
sassis härmalõngana pigem ümber näo hõljusid kui seda ümbritsesid, siis ei suutnud ma 
ka kõige parema tahtmise juures selle näo fantastilist ilmet kuidagi lihtsa inimlikkusega 
siduda. 

Sõbra käitumises hämmastas mind otsekohe teatav lao-kilolek — ebajärjekindlus; peagi 
leidsin, et see tuli jõuetutest ja asjatutest katsetest saada võitu mingist harjumuspärasest 
ärevusest, ülemäära närvilisest erutusest. Nii tema kiri kui ka mälestused sellest, milline 
ta poisikesena oli olnud, samuti tema iseäralikust kehaehitusest ja meelelaadist tulenevad 
järeldused olid mind muidugi millekski seesuguseks ette valmistanud. Ta oli kord reibas, 
kord morn. Ta hääl omandas pärast kõhklevat värisemist (kui loomulik reipus näis olevat 
täielikult kustunud) kiiresti energilise tiheduse — selle järsu, kaaluka, aeglase ja õõnsa 
kõla — tinase, tasakaaluka ja täielikult moduleeritud guturaalse kõnemaneeri, mida kõige 
intensiivsema erutuse korral võib täheldada lootusetu joomari või parandamatu 
oopiumisuitsetaja juures. 

Niiviisi ta rääkiski mu külaskäigu eesmärgist, oma tõsisest soovist mind näha ja 
lohutusest, mida lootis mult leida. Ta hakkas pikalt-laialt seletama, mis laadi haigust ta 
enda arvates põeb. See oli tema sõnade järgi kaasasündinud pärilik haigus, mille vastu ta 


meeleheitlikult rohtu otsis — lihtsalt närvihäire, lisas ta samas, mis kahtlemata peagi 
möödub. See avaldus terves reas ebaloomulikes aistingutes. Kui ta neid lähemalt 
kirjeldas, äratasid mõned neist huvi ja hämmastust; kuigi, võib-olla, ka jutustuse stiil ja 
üldine laad siin kaasa mõjusid. Ta kannatas raskelt meelte haiglase tundlikkuse all; ta 
talus ainult kõige maitsetumat toitu; võis kanda ainult teatud riidest rõivaid; igasugune 
lillelõhn mõjus rusuvalt; isegi nõrk valgus vaevas ta silmi, ning mitmesugustest häältest 
ei ajanud vaid keelpillihelid talle hirmu peale. 

Ta oli minu arust mingi ebanormaalse kabuhirmu kütkes. «Ma hukkun,» ütles ta, «see 
haletsusväärne meeletus hukutab mu. Just niiviisi, niiviisi, ja mitte teisiti pean ma 

otsa saama. Ma kardan tulevikusündmusi, mitte neid endid, vaid nende tagajärgi. 
Ainuüksi mõte kõige tühisemale vahejuhtumile, mis võiks kuidagi esile kutsuda selle 
talumatu hingeärevuse, ajab mulle judinad peale. Ma ei jälesta mitte hädaohtu, vaid 
üksnes selle otsest tagajärge — kabuhirmu. Mul on selles rammestavas ja haletsusväärses 
olukorras tunne, et varem või hiljem saabub aeg, mil kaotan nii elu kui mõistuse heitluses 
selle sünge viirastuse, HIRMUGA.» 

Peagi selgus katkendlikest ja kõhklevaist vihjeist veel teinegi iseloomulik joon tema 
vaimses seisundis. Teda ahistasid mingid ebausklikud kujutelmad majast, milles ta elas ja 
kust ta mitme aasta jooksul polnud söandanud lahkuda — mõjust, mille võltsist jõust 
räägiti liiga ebamäärastes sõnades, et seda siinkohal korrata — mõjust, nagu ta ütles, 
mille juba üksi pärusmaja välisilmes ja olemuses avalduvad iseärasused, mida tal pikka 
aega oli tulnud taluda, tema vaimu üle olid saavutanud — pitserist, mille hallid müürid ja 
tornid ning tume mägijärv, kuhu nad alla vaatasid, juba oma pelga olemasoluga tema 
kõlbelisele minale olid vajutanud. 

Ta mõõnas siiski, kuigi kõheldes, et sellel iseäralikul ängistusel, mis teda niiviisi rõhus, 
võis olla ka hoopis loomulikum ja konkreetsem põhjus — tema palavalt armastatud õe 
raske ja kauakestnud haigus — või õigemini surm, mis ilmselt ähvardas ta ainust seltsilist 
pikkade aastate vältel, ta ainukest ja viimast maapealset sugulast. Tema haigus, ütles ta 
kibedusega, mida ma ei suuda iial unustada, jätvat teda (teda, viletsat ja nõrka) vana 
Usherite soo viimaseks järglaseks. Kui ta rääkis, läks leedi Madeline (nii oji õe nimi) toa 
teisest otsast läbi ja kadus, ilma et ta minu sealolekut oleks märganud. Vaatasin teda 
imestusega, milles ei puudunud kübeke hirmugi; kummatigi ei suutnud mfc neid tundeid 
seletada. Mind" valdas mingi tardumus, kui mu silmad ta kaugenevat kogu saatsid. Kui 
uks lõpuks ta järel kinni langes, otsis mu pilk instinktiivselt ja innukalt ta venna nägu; 
Usher oli aga katnud näo kätega ja ma märkasin ainult, et ta kõhnad sõrmed, mille vahelt 
tilkusid kirglikud pisarad, olid muutunud tavalisest veelgi kahvatumaks. 

Leedi Madeline'i haigus oli juba tükk aega arstide osavust proovile pannud. Pidev 
apaatia, järkjärguline hääbumine ja sagedased, kuigi põgusad, osalt kataleptilist laadi 
haigushood andsid ebatavalise diagnoosi. Seni oli 

neiu haiguse survele südilt vastu pannud ega olnud voodisse jäänud; minu 
majjasaabumise õhtul aga alistus ta tõve rammestavale jõule (nagu vend õhtul mulle 
ülieru-tatult teatas); ning ma mõistsin, et põgus pilk, mille olin saanud talle heita, pidi 
arvatavasti jääma viimaseks — et seda neidu, vähemalt elusana, ma enam ei näe. 

Ei Usher ega mina maininud mitmel järgneval päeval kordagi tema nime; selle aja 
jooksul tegin kõik, mis mu võimuses, et leevendada oma sõbra nukrameelsust. Me 


maalisime ja lugesime koos, või ma kuulasin just nagu unenäos tema heliseva kitarri 
pööraseid improvisatsioone. Ja niiviisi, mida kergemini üha lähedasemaks muutuv sõprus 
mind ta hinge salasoppidesse laskis, seda kibestunumalt pidin nägema, kui asjatud olid 
kõik katsed virgutada vaimu, millest nagu igiomasena hoovas lakkamatus nukrustulvas 
süngust kogu kõlbelisele ja füüsilisele maailmale. 

Igaveseks jääb mulle meelde mälestus neist pühalikest tundidest, mis me sel kombel 
Usheri Maja peremehega kahekesi veetsime. Ometi nurjuksid kõik katsed anda täpset 
ettekujutust kõigest sellest, millega me tema algatusel ja juhtimisel tegelesime. Mingi 
erutatud ja ülihaig-lane paleuslikkus heitis kõigele oma väävlikarva helki. Usheri pikad 
improviseeritud leinalaulud jäävad igavesti mu kõrvu kõlama. Muu hulgas on mulle 
valusalt meelde sööbinud von Weberi meeletu viimase valsi' veidralt moonutatud ja 
varieeritud meloodia. Maalidest, millest õhkus tema peent fantaasiat ja mis iga 
pintslitõmbega üha ebamäärasemaks muutusid, nii et see mind seda erutavamalt 
võbisema pani, et ma ei teadnud selleks mingit põhjust olevat, — neist maalidest (nii 
nagu nad praegu elavalt mu silma ees seisavad) oleks asjatu püüda välja tuua muud, kui 
vaid väikest osa, mida kirjasõna suudaks hõlmata. Ta köitis ja hirmutas vaatajat oma 
äärmise lihtsuse, oma alasti mõttega. Kui eales üks surelik on maalinud ideed, siis on see 
Roderick Usher. Vähemalt minule, minu toonases olukorras sisendasid need puhtad 
abstraktsioonid, mida see hüpohondrik oskas lõuendile kanda, lausa talumatult tugevat 
aukartust, millega ei saa võrreldagi tundeid, mis mind Fuseli2 kahtlemata eredaid, aga 
liiga konkreetseid fantaasiaid vaadeldes valdasid. 
ähmase ja väga nõrga kujutluse anda. Väike pilt kujutas tohutult pika täisnurkse 

võlvialuse või tunneli interjööri, madalad seinad, siledad ja valged, ilma ainsagi 
konaruse või kaunistuseta. Mõningad lisadetailid andsid selgesti mõista, et too kelder 
asus tavatult sügaval maapinna all. Mitte kusagil kogu selle ulatuses polnud näha 
väljapääsu, samuti ei hakanud silma ühtki tõrvikut või muud kunstlikku valgusallikat; 
kummatigi voogas kõikjal ere kiirtemeri, mattes kõik tontlikku ja kohatusse haigusse. 

Rääkisin äsja kuulmismeele haiglasest seisundist, mille tõttu haigele oli talumatu 
igasugune muusika peale teatavate keelpillihelide. Võib-olla oligi tema musitseerimise 
fantastiline laad tingitud neist kitsastest piiridest, millesse ta end kitarri mängides surus. 
Tema impromptu'de tulist kergust ei saanud aga sellega seletada. Nii helidelt kui sõnadelt 
(sest tihti saatis ta end improviseeritud värssidega), pidid need tema meeletud 
fantaseeringud olema ja olidki selle pingelise vaimurahu ja keskendatuse tulemus, millele 
ma eelpool juba vihjasin ja mida võib täheldada ainult üksikutel kunstlikult esilekutsutud 
ülima erutuse hetkedel. Ühe seesuguse rapsoodia sõnad jäid mulle kergesti meelde. Nad 
avaldasid mulle tema esituses võib-olla seda tugevamat muljet, et ma nende alltekstis või 
müstilises tähenduses arvasin märkavat — ja seda esimest korda *— et Usher oli ise 
täielikult teadlik, kuidas ta kõrk mõistus oma troonil vankus. Värsid, mille pealkirjaks oli 
«Tondiloss», kõlasid kui mitte täpselt, siis väga ligilähedaselt nii: 

! 

Orgudesl meil ilusaimas 

«— kohtnii haljendav ja vaik, 

loss kord seisis, uhke, võimas 

heade vaime asupaik. 


Kuningas seal Mõte elas 

säravalt, 

tema, kelle nimi kõlas üle maa nii võidukalt. 

II 

Uhkeid, koldseid, kullat lippe 

lehvis lossi katusel, 

ehtis tema tornitippe 

ammu möödund aegadel. 

Vallilt tõusis sulnist hõngu päevil noil; nagu lõhnalisi lõngu heljus seintel kahvatuil. 


TII 

Rändaja ses lossis nägi 
läbi akna heleda 

vaime, keda kandle vägi 
pani rütmis hõljuma; 
ümber trooni, kus Ta ise 
istumas 

täies aus, see imelise 
õnneriigi kuningas. 


IV 

Oli sellel lossil värav, peenikene kunstitöö, helmeist ja rubiinest särav,, millest kogu 
päev ja öö kaja sisse-välja voolas ilusat, 

mille kohus armas, hoolas ülistada kuningat. 


V 

Kuid ta lossi pahad vaimud 

süngeis rüüdes asusid, 

hiilgus, au ja õnneaimud 

seega sealt kõik taandusid. 
Kuningast ja kõrget sugu kaaslastest 
on vaid jäänud muinaslugu 

nagu kadund aegadest. 


VI 

Rändurid nüüd kohkel näevad 
läbi akna vereva, 

õudseid vaime tantsu löövat 
saatel viisi võikama; 

tormab jäle jõuk kui oja 

vastu ust 

naeru rõkkel läbi koja — 

ei neil enam naeratust. * 


Mäletan hästi, et mõtete käigus, mida ballaad äratas, tuli ilmsiks üks Usheri 
veendumus, mida ma ei maini mitte niivõrd selle uudsuse pärast (sest teisedki mehed on 
samamoodi mõelnud),** kuivõrd visaduse pärast, millega Usher seda kaitses. Üldkujul 
tähendas arvamus seda, et kõik taimed on aistimisvõimelised. Usheri haiglases kujutluses 
oli see idee omandanud aga julgema iseloomu ning tunginud mõnel juhul anorgaanilise 
mateeria valdustesse. Mul puuduvad sõnad, et väljendada tema veendumuse täit ulatust 
või siirast ohjeldamatust. Too uskumus igatahes oli seotud (nagu ma juba eelpool 
tähendasin) tema esivanemate maja hallide kividega. Aistimisvõime tagasid tema arvates 
antud juhul nii kivide paigutus-viis — nende vastastikune asend, kui ka neid kattev hal- 
litus ning ümberringi seisvad kõdunenud puud — eelkõige aga müüride pikk iga, mida 
miski polnud häirinud, ning nende kordumine mägijärve vaikses vees. Et see nii oli — et 
kivid aistimisvõimelised olid — seda näitas, nagu ta ütles (ja nende sõnade juures ma 
võpatasin) vett ja müüre ümbritseva omapärase atmosfääri järkjärguline, aga vaieldamatu 
tihenemine. Selle tulemust võis näha, lisas ta, vaikses, kuid rusuvas ja kohutavas 
mõjujõus, mis sajandeid oli kujundanud tema suguvõsa saatusi ja muutnud tema selliseks, 
nagu ma teda enda ees näen — selliseks, nagu ta on. Niisuguseid vaateid pole vaja 
kommenteerida ja seda ma ei teegi. 

Meie raamatud — raamatud, mis aastaid olid moodustanud kaaluka osa haige vaimsest 
eksistentsist — olid, nagu võib arvata, ranges vastavuses selle viirastusliku kujutelmaga. 
Vahetasime mõtteid selliste teoste üle nagu Gresset' «Ververt» ja «Chartreuse», 
Machiavelli «Belphe-gor», Swedenborgi «Taevas ja põrgu», Holbergi «Nicholas Klimmi 
maa-alune reis», Robert Fludi, Jean DTndagine ja Dela Chambre'i hiromantiad, Tiecki 
«Teekond sinikau-gusse» ning Campanella «Päikeselinn». Uks meelisteoseid 


* Joh. Aaviku tõlge mõningate kohandustega. 

** Watson, Dr. Percival, Spallanzani, eriti aga Landaffi piiskop — vt. Esseed keemiast, 
kd. V. (Autori märkus.) 

oli dominikaanlase Eymeric de Gironne'i väike oktaavformaadis «Directorium 
inguisitorium», ka Pomponius Melal leidus kohti, näiteks vanadest Aafrika saatüreist ja 
ägi-paanidest, mille taga Usher võis tundide kaupa unistada. Kõige suuremat rõõmu 
pakkus talle siiski ühe äärmiselt haruldase ja veidra, gooti šriftis ja kvartformaadis raa- 
matu — mingi unustusse vajunud kiriku käsiraamatu «Vigiliae Mortuorum secundum 
Chorum Ecclesiae Ma-guntinae»* lugemine. 

Pidin paratamatult mõtlema selle teose süngele rituaalile ja tõenäolisele mõjule, mida 
see hüpohondrikule avaldab, kui Usher ühel õhtul, teatanud äkki, et leedi Made-line'i 
enam ei ole, rääkis mulle kavatsusest hoida surnukeha kaks nädalat (enne lõplikku 
muldasängitamist) ühes neist arvukatest võlvialustest peahoone müüride vahel. Selle 
ebatavalise mõtte ilmalikuks põhjuseks olid kummatigi asjaolud, millele ma ei arvanud 
endal õigust olevat vastu vaielda. Vend oli otsuse langetanud (nii ta mulle ütles), 
arvestades lahkunu tõve tavatut iseloomu, mõningaid arstide pealekäivalt ja tungivalt 
esitatud päri-misi ning perekonna matmispaiga kaugust ja ohustatust. Ma ei salgagi, et 
meenutades tolle isiku kurjakuulutavat nägu, keda ma majja saabumise päeval trepil 
kohtasin, polnud mul mingit tahtmist vastu vaielda minu arust nii süütule ja täiesti 
loomulikule ettevaatusabinõule. 


Usheri palvel olin isiklikult talle abiks nende esialgsete matuste korraldamisel. Kui 
surnukeha oli kirstu asetatud, kandsime selle kahekesi ilma võõra abita alla puhke-paika. 
Kelder, kuhu me kirstu asetasime (võlvialune oli nii kaua avamatult seisnud, et tõrvikud, 
umbses õhus vaevu hingitsedes, ei lasknud ümbrust lähemalt uurida), oli väike, rõske ja 
ilma igasuguse valguse juurdepääsuta; asudes väga sügaval, otse maja selle osa all, kus 
oli minu enda magamistuba. Ilmselt oli seda kaugetel feo-daalaegadel halvemal juhul 
kasutatud vangikongina, hiljem aga püssirohu või mõne muu kergesti süttiva aine 
panipaigana, kuna osa põrandat ja kogu pika, keldrisse viiva võlvkäigu seinad olid 
hoolikalt kaetud vaskplaati-dega. Massiivne rauduks oli samal viisil pantserdatud. Oma 
tohutu raskuse tõttu krigises see hingedel liikudes erakordselt teravalt. 

Asetanud kurva kandami selles jubedas paigas leidu- 


* Surnuvalvamised vastavalt Maintzi kiriku koorile. 

vaile pukkjalgadele, nihutasime kõrvale veel kinni kruvimata kirstukaane ja 
silmitsesime seeslamaja nägu. öe ja venna rabav sarnasus torkas mulle nüüd esimest 
korda silma ning Usher, võib-olla aimates mu mõtteid, pomises mõne sõna, millest 
taipasin, et lahkunu ja tema olid olnud kaksikud ja et nende vahel oli alati valitsenud 
sümpaatia, mida on raske mõista. Ent me pilgud ei peatunud kuigi kaua surnul — tema 
nägemine ajas hirmu peale. Haigus, mis neiu otse nooruse õitseeas hauda viis, oli jätnud, 
nagu ikka rangelt kataleptilist laadi tõbede puhul, rinnale ja näole otsekui pilkeks nõrga 
õhetuse ning huultele selle kahtlustäratavalt püsiva naeratuse, mis surma puhul mõjub nii 
kohutavalt. Asetasime kaane tagasi ja kruvisime kinni, ning lukustanud raudukse, 
ronisime vaevaliselt peaaegu sama süngetesse tubadesse maja ülapoolel. 

Ent kui mõned päevad täis kibedat kaotusevalu olid möödunud, võis sõbra häiritud 
vaimuseisundis märgata olulist muutust. Ta käitus hoopis teisiti kui varem. Ta ei tegelnud 
enam endiste huvialadega ja näis need unustanud olevat. Ebaühtlasel sihitul sammul 
rändas ta kiirustades toast tuppa. Tema niigi kahvatu nägu oli muutunud lausa tontlikult 
kaameks — silmade sära aga oli täielikult kustunud. Seni oli ta hääl kõlanud puhuti kähi- 
sevalt; nüüd aga kostis tema sõnadest enamasti mingit kohutavat hirmuvärinat. Oli hetki, 
kus arvasin, et ta pidevalt elevil vaim maadleb mingi rusuva saladusega, mille 
avaldamiseks ta vajalikku jõudu püüab koguda. Samas jälle olin sunnitud kirjutama kõike 
hullumeelsuse seletamatute tujude arvele, sest nägin teda pikki tunde ülima tähelepanuga 
tühjusse vahtivat, just nagu kuuleks ta mingit kujuteldavat häält. Pole ime, et ta seisund 
mind hirmutas, — mind nakatas. Tundsin, kuidas tema fantastiline, aga erutav ebausk 
aegamisi ning järjekindlalt mulle pöörgst mõju hakkas avaldama. 

Minnes seitsmendal või kaheksandal päeval pärast leedi Madeline'i keldrisse 
paigutamist hilja õhtul voodi, kogesin eriti teravalt seesuguste tunnete täit jõudu. Uni oli 
põgenenud mu aseme äärest — tunnid aga kulusid ja kulusid. Püüdsin mõistusega jagu 
saada mind vallanud närvilisusest. Katsusin endale sisendada, et kui mitte kõik, siis 
paljugi sellest, mida tundsin, oli tingitud ahistavast mõjust, mida avaldasid toa sünge 
mööbel, tumedad ja räbaldunud draperiid, mis tõusva tormi iilidest liikuma piitsutatud, 
seintel hooti edasi-tagasi õõtsusid ja voodipostide 

ümber rahutult kahisesid. Aga mu pingutused jäid asjatuiks. Värin, mida ma ei suutnud 
alla suruda, läbis mu keha; ning lõpuks rõhus luupainajana mu südant täiesti 


põhjendamatu hirmuärevus. Raputades selle raskelt hingeldades endast maha, ajasin end 
patjadel istukile ning puurides pilgu toa tihkesse pimedusse, jäin kuulatama — justkui 
kihutanuks mind tagant mingi vaist — vaikseid ja ebamääraseid hääli, mis tormihoogude 
hetkeks vaibudes kostsid pikkade vaheaegade järel teab kust. Vallatud tugevast, 
seletamatust, ent talumatust hirmutundest, tõmbasin kiiruga riided selga (sest tundsin, et 
ei saa sel ööl enam uinuda) ning püüdsin end oma haletsusväärsest seisukorrast sellega 
üles virgutada, et hakkasin toas kiiresti edasi-tagasi kõndima. 

Olin vaid paar korda ringi pöörata saanud, kui kerged sammud kõrval asuval trepil mu 
tähelepanu köitsid. Sain peagi aru, et need olid Usheri omad. Hetk hiljem koputas ta 
tasakesi mu uksele ning astus, lamp käes, tuppa. Nägu oli tal, nagu ikka, koolnukahvatu, 
— lisaks sellele aga peitus mingi hullumeelne rõõm ta silmades, mingi ilmselt ohjeldatud 
hüsteeria kogu ta olekus. Ta ilme kohutas mind — ometi oli mis tahes parem üksindusest, 
mida ma nii kaua olin talunud, ning Usheri kohalolek oli mulle suureks kergenduseks. 

«Ja sa pole näinudki?» küsis ta äkki, kui oli mõne hetke vaikides ringi vahtinud — «sa 
pole siis näinudki? — oota, kohe näed.» Seda öeldes ruttas ta lampi hoolega varjates ühe 
akna alla ning tõmbas selle tormile valla. 

Tuppa sööstiv vihane rajuiil peaaegu tõstis meid õhku. öö oli tõesti tormine, aga karmilt 
kaunis ning metsikult ainulaadne oma märatsemises ja ilus. Tuulispask oli nähtavasti 
meie lähedal jõudu kogunud, sest tuul muutis tihti ja järsult oma suunda, ning kuigi 
pilved (mis rippusid nii madalal, et lausa rõhusid maja nurgatorne) olid ebatavaliselt 
tihedad, nägime siiski, kuidas nad nagu elusolendid kiiruga igalt poolt kokku tormates 
üksteise vastu lendasid, ilma kaugusse hajumata. Ma ütlen, et isegi nende ebatavaline 
tihedus ei takistanud meid seda nägemast — ometi ei silmanud me kordagi kuud ega 
tähti, samuti polnud ühtegi välgusähvatust. Aga üleskihutatud raskete pilvelaamade 
alumised pinnad, samuti kõik maapealsed asjad meie ümber hõõgusid ebaloomulikus 
valguses, mida hoovas nõrgalt helenduvast ja selgesti nähtavast gaasjast leitsest, millesse 
loss oli mähkunud. 

«Sa ei tohi — sa ei või seda vaadata!» ütlesin ma võbisedes Usherile, teda väevõimuga 
õrnalt akna alt tooli juurde talutades. «See, mis sind segadusse viib, pole midagi muud 
kui päris tavalised elektrilised nähtused — võib aga ka olla, et need kogu oma 
tontlikkuses pärinevad mägijärve mürgistest aurudest. Paneme akna kinni; õhk on jahe ja 
ohtlik su tervisele. Siin on üks su lemmik-romaane. Mina loen ja sina kuulad, — ning 
niiviisi saadame selle koleda öö koos mööda.» 

Vanaaegne köide, mille olin kätte võtnud, oli Sir Launcelot Canningi «Meeletu 
kurbtus», aga ma olin nimetanud teda Usheri lemmikuks pigem nukralt naljatades kui 
tõsiselt, sest õieti peitub tema pentsikus ja puises sõnaohtruses vähe seda, mis võinuks 
huvitada mu sõbra kõrgelennulist ja paleuslikku vaimu. See oli aga ainuke käepärast 
võtta raamat ja ma hellitasin nõrka lootust, et hüpohondrikut valdav erutus leiaks ehk 
leevendust (sest vaimuhaiguste ajalugu kubiseb samasugustest anomaaliatest) koguni 
sellest ääretust tobedusest, mida kavatsesin lugema hakata. Kui oleksin võinud otsustada 
pöörase elevuse järgi, millega ta jutustust kuulas või kuulavat näis, oleksin võinud end 
oma plaani puhul õnnitleda. 

Olin jõudnud lugemisjärjega tuntud kohani, kus «Kurb-tuse» kangelane Ethelred, kes 
asjatult on püüdnud heaga üksiklase osmikusse pääseda, hakkab sinna väevõimuga sisse 
tungima. Siinkohal, olgu meenutatud, kõlab jutustus niimoodi: 


«Ning Ethelred, kes oli loomult vapper ja nüüd liiatigi joodud veini väest jõudu saanud, 
ei mallanud enam üksiklasega, kes tõtt-öelda oli kangekaelne ja õel, läbirääkimisi pidada, 
vaid- tundes vihma õlgadele langevat ja kartes tormi puhkemist, tõstis oma oganuia ja lõi 
ukse plankudesse kiiresti augu, kuhu sai pista soomuskindas käe, millega ta nüüd 
tugevasti sikutadts kõik puruks kiskus ja rebis, nii et müra, mida tekitas kuiv õõnsalt- 
kõmisev puu, hirmuäratavalt läbi terve metsa kaikus.» 

Selle lause lõpul ma võpatasin ning jäin hetkeks vait, sest mulle paistis (kuigi ma samas 
leidsin, et mu erutatud kujutlusvõime oli mind petnud) — mulle paistis, et kustki lossi 
kaugest otsast kostis ebaselgelt kõrvu mingi heli, mida tema täpse sarnasuse tõttu võinuks 
pidada selle purustamise ja rebimise kajaks (muidugi mõista summutatud ja tuhmiks 
kajaks), mida Sir Launcelot nii üksikasjalikult oli kirjeldanud. Kahtlemata äratas 
mu 

tähelepanu üksnes asjaolu, et hääl just sel hetkel kostis, sest aknaraamide logisemise 
ning kogu selle müra juures, mida tegi üha valjenev torm, ei olnud selles helis iseenesest 
midagi, mis oleks võinud mind huvitada või häirida. Jätkasin lugemist: 

«Tapluses tubli Ethelred, astunud nüüd uksest sisse, oli aga maruvihane ja 
hämmastunud, kui ta õelast üksiklasest jälgegi ei näinud; tema asemel aga soomustega 
kaetud päratu, tulekeelega lohe eest leidis, kes hõbepõran-daga kuldpalee ees valvet 
pidas; seinal aga rippus säravast vasest kilp, millele oli kirjutatud: 

Kes kambris sees, on võidumees; 

Kes lohe tapab, kilbi tasuks võtab. 

Ja Ethelred tõstis oma oganuia ning lõi lohele pähe, kes langes tema ette maha ja nii 
hirmsa kähiseva ja läbilõikava kiljumisega oma mürgise hinge enesest välja heitis, et 
Ethelred pidi oma kõrvad kätega kinni katma selle koleda kisa vasta, missugust enne 
polnud kuuldud.»Š; 

Siinkohal jäin ma äkki uuesti vait, nüüd aga ülimas hämmelduses — sest enam polnud 
mingit kahtlust, et ma sel hetkel tõepoolest kuulsin (kuigi mul oli võimatu öelda, kust 
suunast see kostis) vaikset ja ilmsesti kauget, aga kähedat, venitatud ja uskumatult 
kriiskavat või krigisevat häält, mis täpselt vastas lohe ebaloomulikule kiljumisele, nii 
nagu ma seda romaanikirjaniku kirjelduse järgi olin jõudnud juba ette kujutada. 

Kuigi tuhat vasturääkivat tunnet, milles jahmatus ja kabuhirm esikohal seisid, mind 
selle teise ja ülimalt harukordse kokkusattumuse puhul masendasid, jätkus mul siiski 
meelekindlust hoiduda mistahes märkustega oma tundlikult närvilist kaaslast erutamast. 
Pealegi polnud ma üldse kindel, et ta kõnealuseid hääli oli tähele pannud, kuigi ilmselt 
mingi kummaline muutus viimaste minutite vältel kogu ta olekus oli toimunud. Oma 
tooli, mis varem minu oma vastas seisis, oli ta nii palju pööranud, et istus nüüd näoga 
ukse poole; seetõttu sain ainult osaliselt ta nägu näha, ometi märkasin, et ta huuled väri- 
sesid nagu pomisenuks ta midagi kuuldamatult. Pea oli tal rinnale langenud, kuigi pärani 
avatud silmade järgi, mille tardunud pilku ma profiilis nägin, teadsin, et ta ei maga. Ka ta 
liigutused olid sellega vastuolus, sest ta õõtsutas oma keha kergelt, aga ühtlases rütmis 
ühelt küljelt teisele. Kiiruga kõike seda tähele pannud, jätkasin Sir Launceloti jutustust, 
mis niiviisi edasi läks: 

«Ja nüüd, kus kangelane lohe hirmsa viha käest oli pääsenud, meenus talle vaskne kilp 
ja sellel lasuva nõiduse purustamine, ning ta lükkas korjuse enda teelt kõrvale ja sammus 


julgelt üle lossi hõbesillutise sinna, kus seinal rippus kilp, mis tõepoolest ei oodanudki, 
kuni ta tema juurde jõuab, vaid langes suure ja hirmsa kolinaga tema jalge ette 
hõbepõrandale.» 

Vaevalt olid need sõnad mu huulilt kõlanud, kui — justnagu oleks vaskkilp tõepoolest 
sel hetkel raskelt hõbedasele põrandale langenud — kuulsin selgesti õõnsat, metalselt 
kõmisevat, kuid ilmsesti summutatud kaja. Täielikult endast väljas, kargasin jalule; Usher 
aga Sõt-sutas end ikka ühtlases rütmis edasi-tagasi. Tormasin tooli juurde, kus ta istus. Ta 
pilk oli ainiti enda ette suunatud ning kogu ta nägu valdas mingi kivine tardumus. Kui ma 
aga oma käe ta õlale asetasin, läbis kogu ta keha tugev värin; haiglane naeratus väreles ta 
huultel; ning ma nägin, et ta vaikselt ja kiiresti midagi arusaamatul pominal rääkis, nagu 
poleks ta mu sealolekust üldse teadlik. Kummardudes sügavamale alla, sain lõpuks ta 
sõnade jubedast mõttest aru. 

«Noh, kas kuuled? — jah, kuulen ja olen kuulnud. Kaua-kaua-kaua aega — mitu 
minutit, mitu tundi, mitu päeva olen seda kuulnud — aga ma ei julenud — oh halasta mu 
viletsa peale! — ma ei julenud — ma ei julenud rääkida! Me panime ta elusalt hauda! 
Kas ma ei öelnud, et mu meeled on teravad? Nüüd ma siis ütlen sulle, et kuulsin ta 
esimesi nõrku liigutusi selles õõnsas kirstus. Ma kuulsin neid — mitu, mitu päeva tagasi 
— aga maei julenud — ma ei julenud rääkidal Ja nüüd — täna õhtul Ethelred — ha-ha! 
— üksiklase ukse sisse-löömine, ja lohe surmakarje, ja kilbi kolin — ütle parem, tema 
kirstu lõhkumine jäta vangikongi raudsete uksehingede krigin, ning ta rabelemine keldri 
vaskses võlvialuses! Oh, kuhu ma põgenen? Eks jftua ta jalamaid siia? Eks tõtta ta mind 
mu kiirustamise pärast sõitlema. Kas ei kuule ma ta samme trepil? Eks kosta selgesti ta 
südame vali ja jube tuksumine? Hullumeelne!» siinkohal kargas ta raevunult jalule ja 
karjus iga sõna rõhutades, just nagu ähvardanuks ta selle pingutuse tõttu hinge heita: 
«Hullumeelne! Ma ütlen sulle, et ta seisab praegu ukse taga!» 

Just nagu peitunuks nende sõnade üleinimlikus jõus lummav võim, avas päratu 
vanaaegne paneeluks, millele 

43 

rääkija osutas, sel silmapilgul aeglaselt oma rasked eebenipuust lõuad. Seda tegi tormi- 
iil — kuid ukse taga seisis tõesti leedi Madeline Usheri kõrge, surilinasse mähitud kogu. 
Veri punas ta valgel rüül ning kogu ta luine kuju kandis kibeda heitluse jälgi. Hetkeks jäi 
ta värisedes ja edasi-tagasi vaarudes lävele seisma — seejärel langes ta tumeda oigega 
raskelt oma vennale otsa ning kiskus ägedas ja nüüd juba lõplikus surmaagoonias ta 
surnuna — ammu etteaimatud jubeduste ohvrina põrandale. 

Põgenesin kabuhirmus sellest toast ja sellest lossist. Torm märatses ikka veel, kui 
leidsin end vana teetammi ületamas. Äkki sööstis teele tule pentsik valgusvihk ning ma 
pöördusin ümber, et näha, kust see ebatavaline kiirgus tuli, sest selja taga polnud mul 
midagi peale päratu lossi ja ta varjude. See oli veripunaselt loojuva täiskuu sära, mis 
paistis nüüd eredalt läbi tolle kunagi vaevalt märgatava prao, mille kohta ma eelpool 
ütlesin, et see siksakis katuselt maapinnani ulatus. Sel ajal, kui ma vaatasin, laienes pragu 
kiiresti — tuli äge tuulekeeris — kogu kuu-kera oli nüüd selgesti nähtav — mu mõistus 
vankus, kui nägin vägevaid müüre koost lagunevat — kostis pikk vali kohin, nagu 
mühiseksid tuhanded veed — ja sügav rõske mägijärv sulgus mu jalge ees süngelt ja 
vaikselt üle Usheri Maja rusude. 


IV. WILLIAM WILSON 


Mis öelda sest? mis öelda süümest karmist. Sest viirastusest minu teel? 
W. < Chamberlayne'i Pharronida 


Las ma nimetan end antud juhul William Wilsoniks. Ärgu rüvetagu praegu minu ees 
lebavat puhast lehte mu tõeline nimi. See on olnud juba liiga tihti kogu suguvõsa 
põlastuse, hirmu ja jälestuse objektiks. Kas pole nördinud tuuled kandnud selle ilget 
kuulsust kõige kaugematesse maakera nurkadesse? Oo, hüljatuist hüljatuim! — eks ole sa 
maailmale jäädavalt surnud? — tema austusele, lilledele, kuldsetele püüdlustele? — ning 
pilv, the, sünge ja ääretu, eks ripu see igavesti sinu lootuste ja taeva vahel? 

Kui saaksin, ei annaks ma siin praegu aru oma viimastest aastatest täis kirjeldamatut 
viletsust ja andestamatut roima. Sel ajajärgul, neil viimastel aastatel tõstis minus äkki 
pead nurjatus, mille päritolu jälile saada ma nüüd püüangi. Inimesed muutuvad alatuks 
tavaliselt aegamisi. Minult langes kogu voorus ainsa hetkega nagu mantel. Võrdlemisi 
tühisest õelusest astusin ma hiiglase sammul veel jõledamatesse roimadesse kui 
Elagabaluse' patud. Milline juhus, milline sündmus siis selle pahe põhjuseks oli — 
sellega kannatage seni,, kuni ma jutujärjega nii kaugele jõuan. Surm läheneb; ja tema eel 
käiv vari on mõjunud mahendavalt mu vaimule. Seda hämarat orgu läbides igatsen 
inimeste kaastunnet — oleksin peaaegu öelnud haletsust. Meeleldi näeksin neid uskuvat, 
et olen teataval määral olnud inimlikule kontrollile allumatute asjaolude ori. Tahaksin, et 
nad keset seda eksimustekõrbe otsiksid mu jutust minu jaoks mingi väikese 
fataalsuseoaasi. Tahaksin, et nad möönaksid — ja möönamast ei saa nad keelduda — et 
kuigi inimesi varemaltki on hullusti kiusatud, pole kedagi varem nii- 

moodi kiusatud — ega ole keegi kindlasti niimoodi langenud. Ja kas mitte seepärast 
pole keegi ka iialgi niimoodi kannatanud? Kas pole ma õigupoolest elanud mingis 
unenäos? Ja kas ei sure ma nüüd kõige jubedama ja salapärasema maise nägemuse 
ohvrina? 

Pärinen suguvõsast, kes oma kujutlusrikka ja kergesti süttiva temperamendi poolest on 
alati silma paistnud; ning juba varases lapseeas tõendasin, et olen pärinud perekonna 
iseloomu. Mida vanemaks ma sain, seda enam see süvenes, muutudes sõpradele mitmel 
põhjusel tõsise rahutuse allikaks, mulle endale aga lausa õnnetuseks. Läksin isekaks, 
minust sai kõige meeletumate kapriiside ori ja kõige ohjeldamatumate kirgede ohver. 
Pehme loomuga ja samade kaasasündinud nõrkuste kammitsais nagu minagi, ei suutnud 
vanemad suurt midagi teha, et pidurdada halbu kalduvusi, mille poolest ma silma paist- 
sin. Mõned abitud ja väärad katsed lõppesid nendepoolse põhjaliku nurjumisega ja, 
mõistagi, minupoolse täieliku võiduga. Sestpeale oli minu sõna majas seaduseks; ning 
eas, mil enamik lapsi veel ema põllepaeltest kinni hoiab, olin mina jäetud omaenda tahte 
juhtida ning võisin, kuigi just mitte avalikult, nimetada end oma tegude peremeheks. 

Mu varasemad koolipõlvemälestused on seotud suure, lohmaka Elizabethi-aegse 
majaga kuskil uttumattunud inglise külas, kus kasvas palju hiiglasuuri pahklikke puid ja 
kus kõik majad olid ülimalt vanad. See auväärne iidne asula oli tõepoolest mingi 
unenäoline vaimu vaigistav paik. Praegugi veel tunnen tema varjuliste puiesteede 
kosutavat jahedust, hingan sisse tema tuhandete põõsaste meeldivat lõhna, ning värisen 


taas kirjeldamatust rõõmust, kuuldes kirikukella sügavat kuminat, mis iga tund äkki ja 
mornilt lõhestab nikerdatud gooti torni und ümbritsevat hämarat vaikust. 

Võib-olla ei paku mulle enam miski nii suurt rõõmu kui pisikeste koolipõlvega seotud 
seikade meenutamine. Langenud viletsusse — paraku liigagi tõelisse viletsusse — nagu 
ma olen, andestatakse mulle, et otsin leevendust, kui tahes kerget ja ajutist, mõnest 
põgusast mälestuskillust. Need täiesti tühised ja koguni naeruväärsed seigad omandavad 
mu kujutluses erilise tähtsuse, kuna on seotud ajavahemiku ja paigaga, kus mind esimest 
korda püüti hoiatada saatuse eest, mis hiljem kogu mu elu täielikult varjutas. Lubage mul 
siis meenutada. 

46 

Maja, nagu ütlesin, oli vana ja ebakorrapärase kujuga. Selle juurde kuuluvat avarat 
krunti ümbritses kõrge ja tugev, pealt mördi ja klaasikildude kihiga kaetud tellise-müür. 
Tollest vanglat meenutavast kaitsevallist kaugemale ei tohtinud me minna, selle taha 
saime vaadata ainult kolmel korral nädalas — üks kord iga laupäeva pärastlõunal, kui 
meil kahe abiõpetaja saatel lubati rivikorras teha lühike jalutuskäik lähedaste põldude 
vahel, ja kaks korda pühapäeval, kui meid samasuguses paraad-marsis viidi küla ainsasse 
kirikusse hommikusele ja õhtusele jumalateenistusele. Meie kooli juhataja oli selle kiriku 
pastor. Millise sügava imestuse ja hämmeldusega jälgisin ma endi rõdupealsest kaugest 
pingist, kuidas ta pühalikult ja aeglasel sammul tõusis kantslisse! Kas võis see vaga ja 
lahke näoga auväärt mees nii siledas ja klerikaalselt voogavas talaaris, peas hoolikalt 
puuderdatud, jäik ja suur parukas, kas võis see olla tema, kes hiljuti hapu näoga, 
ninatubakavärvi ametirõivais, joonlaud käes, täitis õppeasutuse drakoonilisi seadusi? 
Milline tohutu paradoks, liiga koletu, et seda mõista! 

Rohmaka müüri ühes nurgas põrnitses veelgi rohmakam värav. See oli rauast polte täis 
tipitud ja ülaservast raud-oradest sakiline. Millist sügavat aukartust ta sisendas! Teda 
avati üksnes eelpool nimetatud kolme iganädalase väljumise ja sisenemise korral. Neil 
puhkudel oli iga ta vägevate hingede kriuksatus tulvil salapära, mille üle võis kaua 
tõsiselt mõtteid vahetada või veel tõsisemalt mõtiskleda. 

Kogu suur müüriga piiratud maa-ala oli oma kujult ebakorrapärane, mitme lahmaka 
sopiga. Kolm-neli suuremat soppi moodustasid mänguväljaku. See oli tasane ja kaetud 
peene kõva kruusaga. Mäletan hästi, et seal polnud ühtki puud, pinki ega muud 
selletaolist. Mõistagi asus see maja taga. Maja ees oli väike teedega palistatud iluplats, 
kus kasvasid pukspvAid ja mõned põõsad; aga sellest pühast paigast tohtisime vaid 
haruharva läbi minna — siis, kui esimest korda kooli tulime või sealt lõplikult lahkusime, 
samuti ehk ka siis, kui isa-ema või mõni omastest oli meile järele tulnud ja me jõuludeks 
või suvevaheajaks rõõmsalt koduteele asusime. 

Maja ise aga! — milline veider vana ehitis see oli! — milline tõeline nõialoss minule! 
Ta käänulistel koridoridel ja arusaamatutel nurgatagustel polnud otsa ega äärt. Oli raske, 
ükskõik millal, täie kindlusega öelda, millisel 

ta kahest korrusest sa parajasti juhtusid viibima. Kindla peale võis igast toast igasse 
teise leida kolm-neli astet, olgu alla või üles. Pealegi oli külgmisi tiibu nii arvutul, nii 
kujutlematul hulgal ja kõik nad niivõrd üksteisesse haardunud, et meie täpseimadki 
kujutlused kogu majast ei erinenud kuigi palju pildist, mis meil oli lõpmatusest. Selle viie 
aasta jooksul, mis ma seal viibisin, ei "osanud ma õieti iialgi öelda, kui kaugel asus 
parajasti pisike magamistuba, mida pidin jagama paarikümne teise õpilasega. 


Klassituba oli kõige suurem terves majas — mulle tundus, et terves maailmas. See oli 
väga pikk, kitsas ja süngelt madal, teravate gooti akendega ja tammelaega. Ühes kauges 
ja hirmusisendavas nurgas oli neljakandiline eraldatud ruum, kaheksa või kümme jalga 
läbimõõt, mis tundide ajal oli meie printsipaali, kõrgeaulise dr. Bransby sanctum'iks. 
Tugeva ehitusega pühamul oli massiivne uks ja me kõik olnuks meeleldi valmis pigem 
hukkuma peine forte et dure* läbi, kui seda «Dominie» äraolekul avama. Teistes 
nurkades oli kaks samasugust kongi, küll hoopis vähem austatud, aga ikkagi tublisti 
aukartust sisendavad. Üks neist oli «klassikaliste ainete», teine «inglise keele ja 
matemaatika» abiõpetaja kantsel. Risti-põiki laiali mööda tuba seisis arvutu hulk pinke ja 
laudu, mustad, vanad, ajahambast näritud, üle kuhjatud määrdunud, narmendavate 
lehtedega raamatuist ja nii täis täksitud küll nimede algustähti, küll täispikk! nimesid, 
igasugu veidraid figuure ja muid noanikerdusi, et olid täielikult kaotanud selle vähesegi 
esialgse vormi, mis neil ammumöödunud päevadel võis olla. Päratu veeämber seisis toa 
ühes ja rabavate mõõtmetega kell teises otsas. 

Selle auväärse akadeemia massiivsete müüride vahel veetsin ma, ilma et ma küll 
tüdimust või tülgastust oleksin tundnud, oma elu kolmanda lustrum'i. ** Lapse elav 
kujutlus ei vaja juhtumusterikast välismaailma, mis teda köidaks või lõbustaks; ja 
poisikesele pakkus kooli näiliselt sünge monotoonsus rohkem intensiivseid elamusi kui 
ma küpsemas eas suutsin ammutada luksusest või täismehena kuritegudest. Ometi pean 
arvama, et mu vaimu esimene arengufaas oli paljuski ebatavaline — koguni 


* Tugev ja kestev valu (pr. k.) — piinamist tähistav termin keskajal. 

**  Viisaastak (lad. k.). 

outre* Väga varase nooruse sündmustest jääb inimestel küpsemas eas üldiselt harva 
eredaid muljeid. Kõik on tuhm —-» nõrk ja ebaühtlane mälestus — trobikond taas mällu 
kerkivaid ähmaseid rõõme ja viirastuslikke valusid. Minu puhul see nii ei ole. 
Lapsepõlves pidin lausa mehe tarmukusega tundma seda, mis nüüd on vermitud mu 
mällu sama elavate, sama sügavate ja sama vastupidavate joontega nagu kartaago 
medalite pääliskirjad. 

Kummatigi, kui vähe — kui vähe maailma arvates — oli sealt mäletada! Hommikune 
äratus, õhtune magamaminek; pähetuupimine, õppetükkide ülesütlemine, kindla 
vaheajaga korduvad pool-puhkepäevad, jalutuskäigud, mänguväljak oma tülide, 
meelelahutuste ja intriigidega, — see kõik pidi ammuununenud nõidusväel looma ela- 
mustekülluse, sündmusrikka maailma, täis eripalgelisi emotsioone, kirglikke ja 
vaimuerutavaid elamusi. «Oh, le bon temps, gue ce sišcle de fer!»** 

Tõtt-öelda tegid mu tulisus, innukus ja ülbus minust peagi silmapaistva kuju 
kaasõpilaste hulgas ning andsid mulle pikapeale üha tugevama võimu kõigi üle, kes 
minust just palju vanemad polnud; — kõigi üle, üheainsa erandiga. Selleks erandiks oli 
õpilane, kes — kuigi ta polnud mu sugulane — kandis sama ees- ja perekonnanime nagu 
minagi; — õieti pole selles midagi tähelepanuväärset, sest hoolimata mu suursugusest 
päritolust, oli mu nimi üks neid igapäevaseid nimesid, mis iidsetest aegadest peale näib 
põlise õiguse põhjal olevat pööbli ühisvara. Käesolevas jutustuses olen ma seepärast 
nimetanud end William Wilsoniks — tõelisele õige sarnane fiktiivne nimi. Kõigist neist, 
kes kooližargooni järgi moodustasid «meie kamba», julges mu nimekaim ainsana 
võistelda minuga koolitundides õppimises ning mänguväljakul spordis ja kaklustes, 


keelduda endastmõistetavalt uskumast minu väiteid ja allumast minu tahtele -r koguni 
vahele segada igasugusele minu omavolitsemisele. Kui maailmas leidub ülimat ja 
piiramatut despotismi, siis on see isandliku vaimu poisipõlve-despotism oma vähem 
teotahteliste kaaslaste üle. 

Wilsoni vastuhakk viis mu suurde kimbatusse — seda enam, et hoolimata bravuurist, 
millega ma teiste ees nimme temasse ja ta pretensioonidesse suhtusin, tundsin 


* Liialdatud, utreeritud (pr. k.). 

** Oh, milline ilus aeg, see raudne sajand! (pr. k.) 

salajas, et kardan teda, ning olin paratamatult sunnitud tunnistama, et võrdsus, mille ta 
minuga nii kergesti säilitas, näitas õieti tema tegelikku üleolekut; et mitte alla jääda, tuli 
mul seetõttu end pidevalt pingutada. Kummatigi ei tunnistanud seda üleolekut ega isegi 
seda võrd-väärsust keegi peale minu enese; mingi arusaamatu sõgeduse tõttu ei paistnud 
me kaaslased selle olemasolu isegi mitte kahtlustavat. Tema konkurents ja vastupanu, 
eriti aga ta jultunud ja kangekaelne vahelesegamine minu plaanidesse oli pigem salajane 
kui väliselt rõhutatud. Tal näis puuduvat see auahnus, mis õhutas mind silma paistma, 
samuti kirglik vaimujõud, mis seda võimaldas. Võis arvata, et tema rivaalsus oli tingitud 
üksnes tujukast soovist mu ettevõtmisi nurjata, mind üllatada või solvata, kuigi oli hetki, 
mil ma täis imestust, alandust ja vimma paratamatult märkasin, et neid haavamisi, 
solvamisi ja vasturääkimisi sooritati mingi ülimalt kohatu ja kahtlemata ebatervitatava 
südamlikkusega. Võisin vaid kujutleda, et see iseäralik käitumine tulenes ülimast upsaku- 
sest, mis avaldus labase eestkoste ja kaitse kujul. 

Võib-olla selle viimati mainitud joone tõttu Wilsoni käitumises, samuti meie 
ühesuguste nimede ja pelga juhuse tõttu, et me ühel ja samal päeval kooli astusime, 
pääseski kooli vanemates klassides liikvele arvamus, et oleme vennad. Vanemad õpilased 
tavaliselt ei uuri ju kuigi täpselt noorematesse puutuvaid asjaolusid. Olen eelpool öelnud, 
või pidanuksin ütlema, et Wilson ei olnud kõige kaugemaski liinis seotud minu 
perekonnaga. Aga kahtlemata, kui me olnuksime vennad, pidanuks me olema kaksikud; 
sest pärast Dr. Bransby koolist lahkumist sain ma juhuslikult teada, et mu nimekaim oli 
sündinud üheksateistkümnendal jaanuaril 18092 — ja see on mõneti tähelepanuväärt 
kokkusattumus; sest see päev on minu sünnipäev. 

Võib tunduda kummaline, et hoolimata ängistusest, mida põhjustas Wilsoni rivaalsus ja 
ta talumatult vastakas vaim, ei suutnud ma teda täielikult vihata. Muidugi läksime 
peaaegu iga päev riidu, kusjuures tal avalikult võidupalmi minule loovutades õnnestus 
mingil kombel mulle mõista anda, et tegelikult väärinuks seda tema; aga teatav 
uhkusetunne minu ja tõeline väärikus tema poolt hoidis meid kogu aeg nii-öelda 
diplomaatilises vahekorras, sel ajal kui me meelelaadis oli mitmeid tugevaid 
vaimusuguluse märke, mis võinuks minus äratada tunnet, 

mida üksnes võib-olla antud olukord takistas sõpruseks küpsemast. Tõepoolest on raske 
määratleda või isegi kirjeldada minu tegelikke tundeid tema vastu. Neis oli pisut pirtsakat 
vaenulikkust, mis polnud veel vihkamine, pisut lugupidamist, veel rohkem austust, palju 
hirmu ja äraarvamatul hulgal kohmetut uudishimu. Hingetundjale pole tarvis lisada, et 
olime Wilsoniga lahutamatud kaaslased. 


Kahtlemata pööras meie kummaline vahekord kõik mu rünnakud Wilsoni pihta (ja neid 
oli palju, küll avalikke, küll varjatuid) nöökimiseks või vembumängimiseks (pelga nalja 
näol valu tehes), kui et lasknuks neil tõsisemaks ja otsustavamaks vaenuks kasvada. Mu 
sedalaadi ettevõtmised polnud aga sugugi ühtviisi edukad, isegi kui plaanid olid 
teravmeelselt sepitsetud, sest mu nimekaimu iseloomus peitus palju seda tagasihoidlikku 
ja vaikset kangust, millel puudub igasugune Achilleuse kand ja mis seetõttu omaenda 
naljade teravust nautides ei lase iseennast välja naerda. Ma leidsin temas ainult ühe 
haavatava koha ja seda, küllap mingist haigusest pärinevat omapära, säästmaks iga 
minust vähem ummikusse aetud vastane; — mu rivaalil oli mingi näo või kurguelundite 
kahjustus, mis takistas tal häält üle tasase sosina tõstmast. Seda puudust ei jätnud ma ära 
kasutamata. 

Wilson tasus mitut moodi tagasi; üks narrimise viis häiris mind aga eriti. Kuidas ta 
esimest korda üldse ära tabas, et nii tühine asi mind pahandab, see on mulle tänini 
mõistatuseks, aga kord selle avastanud, hakkas ta mind pidevalt sellega ärritama. Olin 
alati tundnud vastumeelsust oma lihtlabase perekonnanime ja üpris tavalise, kui 
mitte.lausa plebeiliku eesnime vastu. Need sõnad olid mürk mu kõrvadele; j'a kui mu 
saabumise päeval ka veel teine William Wilson kooli tuli, olin ma ta peale vihane, et ta 
seda nime kandis, ja Animi isejoli mulle kahekordselt vastik, kuna seda kandis keegi 
võõras, kelle tõttu seda nüüd kahekordselt kordama hakatakse, kes ise pidevalt mu 
lähedal hakkab viibima ja keda kooli tavalises rutiinis paratamatult selle vastiku 
kokkusattumuse tõttu minuga segi hakatakse ajama. 

Iga asjaolu, mis kuidagi viitas sarnasusele, olgu moraalsele või füüsilisele, mu rivaali ja 
minu vahel aina süvendas sel teel tekkinud pahameelt. Tollal polnud ma veel avastanud 
tähelepanuväärt fakti, et olime ühevanused, aga ma nägin, et olime ühepikkused ning 
märkasin, 

et olime isegi välise kuju ja näo poolest erakordselt sarnased. Mulle tegi tuska ka 
kõrgemates klassides leviv kuuldus meie sugulusest. Ühesõnaga, miski ei suutnud mind 
tõsisemalt, sügavamalt häirida (kuigi ma seda piinliku hoolega varjasin), kui vihjed 
sarnasusele meie meelelaadis, välimuses või seisundis. Välja arvatud see suguluseasi ja 
mis Wilsonisse endasse puutus, polnudki mul aga õieti põhjust arvata, et meie sarnasus 
oleks olnud kõne all või et kaasõpilased seda üldse oleksid tähele pannud. Et tema seda 
igas suhtes ja sama teravalt märkas kui minagi, oli ilmne; et ta aga niisuguses olukorras 
suutis avastada ärritamiseks nii tulusa pinna — see tuleb panna, nagu ma juba eelpool 
ütlesin, ta ebatavaliselt terase mõistuse arvele. 

Tema eesmärgiks oli viia mu matkimine nii kõnes kui liigutustes täiuseni; ning ta 
mängis oma osa suurepäraselt. Mu riietust oli kerge jäljendada; kõnnak ja üldine hoiak 
omandati raskusteta; hoolimata eelmainitud füüsilisest puudusest, õnnestus tal isegi mu 
häält matkida. Valjemat häält tõsta muidugi ei püütudki, aga tämber oli sama; ja ta 
iseäralik sosin muutus mu hääle kajaks. 

Kui suuresti see oivaline portree (sest karikatuuriks ei saanud seda õieti nimetada) mind 
häiris, ei söanda ma nüüd öelda. Mind lohutas üksnes teadmine, et seda matkimist 
märkasin ilmselt mina üksi ja et mul tuli taluda ainult oma nimekaimu kõiketeadvaid ja 
kummaliselt sarkastilisi naeratusi. Rahul, et oli äratanud mu rinnas soovitud tunde, näis ta 
salajas itsitavat oma torke üle ega hoolinud, nagu talle iseloomulik, avalikust 
heakskiidust, mida vaimukas nipp oleks kergesti esile kutsunud. See, et kool tõesti ta 


plaane läbi ei näinud, nende täideviimist ei märganud ja temaga kaasa ei irvitanud, jäi 
mõistatuseks, mis mitu kuud mind ärevil hoidis. Võib-olla asjaolu, et ta matkimine alles 
järk-järgult üha täiuslikumaks muutus, ei lasknud seda nii kergesti märgata, voi veelgi 
tõenäolisem, et võlgnesin oma julgeoleku jäljendaja meisterlikkusele, kes, põlates välist 
vormi (mis portrees on kõik, mida nürimeelsed suudavad näha), andis edasi vaid 
originaali vaimu üksnes mulle vaatamiseks ja meelehärmiks. 

Olen juba rohkem kui ühel korral rääkinud vastikult patroneerivast hoiakust, mis ta 
minu suhtes võttis, ning sagedastest tüütutest sekkumistest minu asjadesse. Need 
sekkumised omandasid nõuande ebameeldiva iseloomu; 

mitte avaliku, vaid vihjatud või mõistaantud nõuande iseloomu. Võtsin nad 
vastikustundega vastu ning see tunne aina kasvas, mida vanemaks ma sain. Aga täna, kus 
sellest on möödunud nii palju aastaid, lubage mul olla ta vastu õiglane ja tunnistada, et 
ma ei suuda meenutada ühtki juhtumit, kus mu rivaali ettepanekud oleksid olnud ekslikud 
või rumalad, mis tema ebaküpse ea ja näilise kogenematuse juures olnuks loomulik; et 
vähemalt ta kõlblustunne, kui mitte ta üldised vaimuanded ja ilmalik tarkus oli minu 
omast palju tugevam; ja et ma võinuksin täna olla parem ja seega õnnelikum inimene, 
oleksin ma sagedamini kuulda võtnud nõuandeid, mis olid kätketud ta tähendusrikastesse 
sosinatesse, mida ma tollal nii südamest vihkasin ja nii kibedasti põlgasin. 

Niiviisi muutusin tema vastiku järelevalve all äärmiselt tõrksaks ega varjanudki enam, 
et minu meelest oli ta ülbus lausa talumatu. Ütlesin juba, et meie esimestel ühistel 
kooliaastatel võinuksid minu tunded tema vastu kergesti sõpruseks kasvada, aga kuigi ta 
viimastel koolis veedetud kuudel kahtlemata enam nii pealetükkivalt ei käitunud, võis 
minu suhtumist temasse siis juba võrrelda lausa vihkamisega. Ühel juhul arvatavasti 
märkas ta seda ning seejärel vältis või tegi näo, nagu väldiks mind. 

Umbes samal ajal, kui ma õieti mäletan, juhtus, et ma ühe ägeda sõneluse ajal, kui ta 
tavalisest vähem valvas oli ja oma loomusele võõra avameelsusega kõneles ja käitus, 
avastasin või arvasin avastavat ta hääletoonis, ilmes ja kogu olekus midagi, mis algul 
mind jahmatas, siis aga sügavasti huvitama hakkas, äratades hinges ähmaseid pilte 
varasest lapsepõlvest — ohjeldamatu segaste mälestuste tulva ajast, mil mälu ise polnud 
veel sündinudki. Ma ei oska paremini kirjeldada seda rusuvat tunnet kui öelda, et suutsin 
suuri vaevu raputada endast arvamuse, nagu olnuks ma mingil väga ammusel ajal — 
kusagil lõputu kauges minevikus tuttav minu ees seisva inimesega. Kummatigi see 
pettekujutlus tuhmus sama kiiresti kui oli tekkinudki, ning ma mainin seda üldse vaid 
selleks, et piiritleda päeva, mil ma oma veidra nimekaimuga viimast korda kõnelesin. 

Päratul vanal majal oma lugematute soppidega oli mitu suurt omavahel ühendatud tuba, 
kus magas suurem osa õpilasi. Ometi oli seal (nagu on paratamatu nii plaani-päratu hoone 
puhul) palju pisikesi nurki ja orvi, üht-teist põhiplaanist ülejäänut, mida dr. Bransby 
majanduslik 

leidlikkus oli magamistubadeks kohandanud, kuigi neisse tillukestesse kambritesse 
mahtus elama vaid üksainus inimene. Üks niisugune pisike tuba oli Wilsoni päralt. 

Ühel õhtul, kui mu viies kooliaasta hakkas lõpule jõudma, kohe pärast eelnimetatud 
sõnelust, tõusin ma voodist, kui kõik olid unehõlma vajunud, ja hiilisin, lamp käes, 
mööda kitsaid käänulisi koridore oma magamistoast oma võistleja magamistuppa. Olin 
juba tükk aega plaanitsenud mängida talle üht tigedat vempu, millega ma aga seni polnud 


toime tulnud. Nüüd võtsin nõuks see plaan täide viia ning ta pidi tunda saama, kui suur 
on kurjus, mis mu hinge täidab. Jõudnud tema kambrini, läksin hääletult sisse, jättes 
lambi katte all ukse taha. Astusin sammu lähemale ning kuulatasin ta rahulikku 
hingamist. Veendunud, et ta magab, võtsin ukse tagant lambi ja lähenesin uuesti asemele. 
Voodit ümbritsesid tihedad kardinad, mis ma vastavalt oma plaanile aegamisi ja vaikselt 
kõrvale lükkasin, kuni heledad kiired magajat valgustasid, minu pilk aga samal hetkel 
tema näole langes. Ma vaatasin — ning otsekohe läbistas mu keha mingi kangestus, 
mingi jäine tunne. Mu rind kerkis, põlved tudisesid, mind valdas ebamäärane, kuid 
talumatu hirm. Raskelt hingates lasksin lambi madalamale, veel lähemale ta näole. Kas 
siis niimoodi — niimoodi nägi välja William Wilson? Muidugi nägin, et see oli tema 
nägu, ometi vappusin nagu palavikuhoos, kujutledes, et ei ole. Mis peitus neis 
näojoontes, et nad mind niiviisi segadusse viisid? Vahtisin ainiti; sellal, kui mu peas üks 
seosetu mõte teist taga ajas. Mitte selline — kindlasti mitte selline — ei näinud ta välja 
oma ärkvelolu reibastel tundidel. Sama nimi! sama kehakuju! sama koolisaabumispäev! 
Ning siis see jonnakas ja mõttetu minu kõnnaku, hääle, mu harjumuste ja kogu mu oleku 
jäljendamine! Oli inimlikult üldse võimalik, et see, mida ma praegu nägin, oli üksnes 
selle harjumuseks saanud sarkastilise matkimise tulemus? Tulvil aukartust, hirmujudin 
hinge hiilimas, kustutasin lambi, väljusin vaikselt toast ja lahkusin Jalamaid selle vana 
õppeasutuse seinte vahelt — et mitte iialgi enam sinna tagasi tulla. 

Pärast paari kodus jõude veedetud kuud jätkasin õpinguid Etonis. Lühikesest vaheajast 
oli piisanud, et nõrgestada mälestusi dr. Bransby koolis juhtunust, need polnud enam nii 
elavad, vähemalt ei kutsunud nad enam esile nii tugevaid tundeid. See draama oli 
minetanud oma 

traagika. Söandasin kahelda, kas võisingi oma meeli usaldada, ning nii harva kui 
meenutasingi kogu seda lugu, tundsin alati imestust inimliku kergeusklikkuse üle ja mu 
kaasasündinud elav kujutlusvõime pani mind lihtsalt muigama. Ei kahandanud sedalaadi 
skeptitsismi ka minu Etoni-aegne eluviis. Mõttelagedate narritempude keeris, millesse ma 
seal uljalt sukeldusin, neelas alla iga tugevama või tõsisema mulje, pühkis mälust kõik 
peale möödunud päevade vahu, jättes sinna vaid kõige kerglasemad elamused. 

Ma ei taha siin siiski maalida pilti oma haletsusväärsetest prassimistest, mis trotsisid 
seadusi ja hiilisid mööda õppeasutuse valvsusest. Kasutult maha priisatud kolm aastat 
olid vaid süvendanud mu pahelisi harjumusi ning imestama paneval määral soodustanud 
mu kehalist arengut, kui ma pärast nädal aega kestnud arulagedat mürgeldamist kutsusin 
väikese kamba kõige liiderliku-maid tudengeid oma tuppa salajasele joomingule. Saime 
kokku hilja õhtul, sest meil tuli oma klunkreid kohusetruult hommikuni välja venitada. 
Vein voolas vabalt ega olnud puudust teistestki võib-olla veel ohtlikemaist ahvatlustest, 
nii et idakaar oli nõrgast koidukumast juba hahetama löönud, kui me meeletu pidumöll 
oma kõrgpunkti jõudis. Kaardimängust ja veiniuimast õhetades tahtsin parajasti teha 
ettepaneku jumalavallatuks toostiks, kui ägedalt pooleldi lahtitõmmatud uks ja teenri 
väljast kostev hääl mu tähelepanu endale tõmbasid. Teener teatas, et keegi isik, kellel 
ilmselt on väga vähe aega, tahab minuga hallis kõnelda. 

Oma meeletus veiniuimas olin ootamatust segamisest pigem rõõmus.kui ehmunud. 
Tuigerdasin kohe välja ja olin mõne sammuga maja'eeskojas. Selles madalas väikeses 
toas polnud lampi; nii oli ainsaks valgustuseks läbi poolringi-kujulise akna sissetungi A 
nõrk koidukuma. Kui ma üle läve astusin, märkasin endapikkust noormeest valges 


kašmiirist hommikumantlis, mis oli õmmeldud sama moodsa lõike järgi nagu seegi, mis 
mul endal parajasti seljas oli. Nii palju võimaldas ähmane valgus mul näha, külalise nägu 
ei suutnud mu silm seletada. Minu sisenedes astus ta kärmesti mu juurde ning haaranud 
turtsaka kärsitusega mu käsivarrest kinni, sosistas mulle kõrvu sõnad: «William Wilson». 

Muutusin jalamaid täiesti kaineks. 

Midagi võõra olekus ning ta minu ja valguse vahele 

tõstetud sõrme värisevas viibutuses hämmastas mind; aga mitte see ei erutanud mind nii 
tugevasti. Seda tegid need iseäralikud, pühalikust manitsusest tulvil vaikselt sisis-tatud 
sõnad; eelkõige just neile vähestele, lihtsatele ja tuttavatele, aga sosistatud silpidele 
iseloomulik laad, toon ja tämber; nad tulvasid must üle tuhande mälestusega möödunud 
päevist ning vapustasid mu hinge nagu gal-vaanipatarei šokk. Enne kui ma toibuda 
jõudsin, oli külaline läinud. 

Kuigi see sündmus avaldas mu häiritud kujutlusvõimele sügavat muljet, haihtus 
viimane peagi. Mõned nädalad, tõsi küll, pärisin kõikjal tolle tundmatu järele või siis 
süvenesin haiglasesse mõtisklusse. Ma ei püüdnudki enda eest varjata, kes oli too 
iseäraline isik, kes nii visalt minu asjadesse sekkus ja mind oma vihjamisi antud nõu- 
annetega kimbutas. Kes või mis aga oli siis see Wilson? — ja kust ta tuli? — ja mida ta 
taotles? Ühelegi neist küsimustest ei antud mulle rahuldavat vastust; sain tema kohta 
ainult niipalju teada, et mingi äkiline pere-konnaõnnetus oli sundinud teda dr. Bransby 
õppeasutusest lahkuma just sama päeva pärastlõunal, kui ma ise sealt põgenesin. Peagi 
aga ei tegelnud mu mõtted enam selle asjaga; kogu mu tähelepanu hõivas eelseisev 
Oxfor-di-minek. Ja sinna ma õige pea läksingi; mu vanemate edev tuisupäisus varustas 
mind igal aastal kõige vajalikuga, nii et võisin vabalt mõnuleda südamele nii armsaks 
saanud luksuses — võistelda pillamises Suurbritannia rikkaimate aadlisuguvõsade 
ülikõrkide pärijatega. 

Seesuguste pahelisusele kallutavate vahendite ergutusel lõi mu loomupärane meelelaad 
kahekordse ägedusega välja ning oma sõgedas pidutsemisuimas ei pannud ma isegi üldisi 
sündsusenõudeid mikski. Ent oleks mõttetu peatuda üksikasjalikult mu 
ekstravagantsustel. Piisab, kui ütlen, et oma pillamises ületasin ka kõige suuremaid 
pillajaid ja et mitmetele uutele narritempudele nime andes jätkasin tõhusalt nende pahede 
pikka nimestikku, mis tollal selles Euroopa kõige liiderlikumas ülikoolis lokkasid. 

Ja ikkagi on raske uskuda, et ma isegi siin olin sedavõrd minetanud igasuguse 
aumehelikkuse, et püüdsin omandada elukutseliste kaardimängijate kõige alatumaid 
võtteid ja sel alal meistriks saanud, kasutasin seda põlastusväärset kunsti oma juba 
selletagi tohutu sissetuleku suurendamiseks lihtsameelsete kaasüliõpilaste arvel. Nii see 
aga oli. Ning kahtlemata just see, et seesugune patustamine 

mehise ja ausa tunde vastu oli nii ränk, oligi peamine, kui mitte ainus põhjus, miks sain 
seda karistamatult jätkata. Tõesti, kes mu kõige liiderlikemaist kaaslastest poleks pigem 
oma meelte selgeimale tunnistusele vastu vaielnud, kui kahtlustanud niisuguses teguviisis 
lõbusat, siirast ja suuremeelset William Wilsonit — Oxfordi kõige üllamat ja heldemat 
üliõpilast — teda, kelle narritembud (nii ütlesid tema kulul elajad) olid vaid nooruse ja 
ohjeldamatu fantaasia narritembud, eksimused vaid jäljendamatud tujutsemised, süngeim 
pahe vaid hoolimatult meeletu priiskamine. 


Olin kaks aastat edukalt sel kombel tegutsenud, kui ülikooli tuli noor tõusikust 
aadlimees Glendinning, rikas — nii käis kumu — nagu Herodes Atticus3, ja need rikku- 
sedki sama kergesti saadud. Peagi taipasin, et mõistust oli tal kasinalt ning enesestki 
mõista pidasin teda sobivaks objektiks, kelle kallal oma osavust proovida. Tõmbasin ta 
tihti mängima ja nagu mängurid ikka, lasksin tal õige märkimisväärseid summasid võita, 
et teda seda kindlamini oma püünisesse kiskuda. Lõpuks, plaan küps, kohtusin temaga 
(kindla kavatsusega, et see kohtumine jääb viimaseks ja otsustavaks) ühe kaasüliõpilase 
(härra Prestoni) pool, kes tundis meid mõlemaid, kellel aga, ausalt öeldes, polnud 
õrnematki aimu minu plaanist. Et kogu asjale paremat värvingut anda, oli mul 
õnnestunud kaheksa-kümneliikmeline seltskond kokku saada ning jälgisin nüüd ülima 
hoolega, et kaardid ilmuksid lagedale juhuslikult ja et selle ettepaneku teeks too hani ise. 
Et selle nurjatu looga kiiresti ühele poole saada, olgu öeldud, et mängu pandi kõik alatud 
riukad, mida sel puhul tavaliselt kasutatakse, nii et tuleb lausa imeks panna, kuidas ikka 
veel leidub tobukesi, kes nende ohvriks langevad. 

Me koosviibimine oli juba hilis* ööni veninud, ning mul oli lõpuks õnnestunud 
Glendinning endale ainsaks vastaseks manööverdada. Mängki oli mu lemmik ecarte. Üle- 
jäänud seltskond, keda huvitasid meie kõrged panused, oli oma kaardid käest pannud ja 
seisis nüüd ning vaatas pealt. Tõusikust vastane, keda ma õhtu varasemal poolel olin 
kõvasti jooma meelitanud, segas ja jagas kaarte ning mängis mingi sõgeda erutusega, 
mida, minu arust, võis osaliselt, mitte aga täielikult seletada tema purjusolekuga. 
Lühikese ajaga oli ta mulle juba suure summa võlgu jäänud, kui ta, rüübanud pika 
sõõmu porterit, 

tegi täpselt seda, mida olin külmalt ette arvestanud — ta pani ette kahekordistada meie 
juba niigi pillavaid panuseid. Hästi teeseldud vastumeelsusega ning alles siis, kui mu 
korduv keeldumine oli ta juba vihale ajanud, nii et see andis mu nõustumisele teatava 
solvumisvarjundi, olin lõpuks päri. Tulemus muidugi ainult näitas, kui täielikult saak mu 
võrku oli langenud; vähem kui tunni ajaga oli ta võlg kasvanud neljakordseks. Ammu 
juba oli ta näolt kadunud veiniõhetus; nüüd aga märkasin omaks üllatuseks, et ta oli 
muutunud otse hirmuäratavalt kahvatuks. Ütlen, omaks üllatuseks. Minu innukate 
pärimiste peale oli Glendinningit mulle kirjeldatud päratu rikkana; ning summad, mis ta 
seni oli kaotanud, kuigi iseenesest tohutud, ei võinud minu arust teda kuigi tõsiselt 
häirida, veel vähem teda sel kombel vapustada. Mu esimene mõte oli, et äsja rüübatud 
vein oli talle pähe tõusnud, ja, pigem selleks, et säilitada kaaslaste silmis oma head nime 
kui mõnest vähem isekast kaalutlusest ajendatud, tahtsin parajasti otsustavalt mängu 
katkestada, kui kellegi pealtvaataja sõnad ja Glendinningi meeleheitlik karjatus mulle 
mõista andsid, et olin ta täielikult laostanud ja niiviisi teinud temast üldise kaastunde 
objekti, asjaolu, mis pidanuks teda kaitsma isegi õela inimese salasepitsuste eest. 

On raske öelda, kuidas ma nüüd oleksin pidanud käituma. Mu haneksvõetu 
haletsusväärne olukord muutis kõik kuidagi nõutult süngeks; ning mõne hetke valitses 
sügav vaikus, mille jooksul ma tahes-tahtmatult tundsin, kuidas mu põsed hakkasid 
kirvendama neist põletavatest ja etteheitvatest pilkudest, mis mulle seltskonna vähem 
liiderlike liikmete poolt osaks said. Pean koguni möönma, et sellele järgnes äkiline ja 
erakordne vahelesegamine, mis võttis lühikeseks hetkeks mu rinnalt talumatu hirmu- 
koorma. Toa laiad rasked tiibuksed lükati korraga nii tugeva ja tormaka hooga pärani 
lahti, et kõik küünlad toas nagu nõiaväel kustusid. Nende hääbuvas valguses jõudsime 


veel märgata, et keegi minu kasvu võõras, mantel tihkelt ümber, oli tuppa astunud. 
Pimedus oli nüüd aga täielik ning me võisime vaid tunda, et ta me keskel seisis. Enne kui 
keegi meist jõudis toibuda piiritust üllatusest, millega see jõhkrus meid rabas, kuulsime 
sissetungija häält: 

«Härrased,» ütles ta tasasel, selgel ja unustamatul sosinal, mis mul luust ja lihast läbi 
lõikas, «härrased, ma 

ei püüagi oma käitumist vabandada, sest sellega täidan ma vaid üht kohustust. Teil 
ilmselt pole teada tolle isiku tõeline iseloom, kes täna õhtul lord Glendinningilt ecar-te's 
suure summa raha võitis. Tahan teile seetõttu näidata kiiret ja kindlat teed, kuidas selle 
väga vajaliku teadmiseni jõuda. Palun sobival juhul uurida tema vasaku käise manseti 
sisevoodrit ja neid pisikesi pakikesi, mida võib leida tema tikanditega hommikukuue 
avaravõitu taskutes.» 

Nende sõnade ajal valitses nii sügav vaikus, et oleks võinud kuulda nööpnõela 
kukkumist põrandale. Jutu lõpetanud, lahkus võõras jalamaid sama äkki kui oli tulnud. 
Kas ma oskan — kas mul on tarvis kirjeldada oma tundeid? — pean ma ütlema, et elasin 
läbi kõik õudused, mida tunneb äraneetu? Mulle ei antudki õieti aega järele mõelda. Mitu 
kätt haaras must sealsamas toorelt kinni ning küünlad pandi kohe uuesti põlema. Järgnes 
läbiotsimine. Käise voodri vahelt leiti kõik ecarte's olulised pildiga kaardid ning mu 
hommikukuue taskutest mitu kaar-dipakki, täpselt samasugused, nagu kasutati meie 
koosviibimistel, üksnes selle vahega, et minu omad olid seda laadi, mida asjatundjate 
keeles kutsutakse arrondees'ks: honöörid olid pisut ümarad otstest, alamad kaardid kül- 
gedelt. Sel kombel tobuke, kes tavaliselt tõstab piki pakki, tõstab oma vastasele alati 
honööri; seevastu mängur, kes tõstab laiuti, ei tõsta oma ohvrile iialgi kaarti, mis mängus 
võiks arvesse tulla. 

Mis tahes vihapurse selle avastuse puhul oleks mulle vähem mõju avaldanud kui see 
sõnatu põlgus või sarkastiline meelerahu, millega see yastu võeti. 

«Härra Wilson,» ütles .me võõrustaja, kummardudes oma jalge eest võtma haruldasest 
karusnahast kallihinnalist kasukat. «Härra Wilson, see kuulub teile.» (Ilm oli külm ja 
toast lahkudes olin hommikumantli peale tõmmanud kasuka, mille mängupaika jõudes 
seljast võtsin). '«Arvan, et on ülearune otsida siit,» (ta silmitses mõruda naeratusega 
rõivatüki volte), «lisatõendeid teie osavusest. Neid saime juba küllalt. Loodetavasti te 
taipate, et peate Oxfordist lahkuma — igal juhul aga jalamaid lahkuma minu toast.» 

Porri kistud, põrmu alandatud nagu ma tookord olin, oleksin ehk nende solvavate 
sõnade peale ütlejale kohe kallale läinud, kui kogu mu tähelepanu sel hetkel poleks 
endale tõmmanud lausa jahmatamapanev asjaolu. Kasukas, 

mida olin kandnud, oli haruldasest karusnahast; kui haruldasest, kui pillavalt 
hinnalisest, ei söanda ma öeldagi. Selle tegumood oli samuti mu enda fantaasia vili, sest 
niisugustes tühistes asjades olin otse keigarlikult nõudlik. Seetõttu, kui härra Preston 
ulatas mulle mantli, mille ta tiibukse kõrvalt põrandalt oli üles korjanud, märkasin ma 
peaaegu kabuhirmule läheneva hämmastusega, et minu oma rippus mul juba käsivarrel 
(kuhu olin ta nähtavasti enese teadmata võtnud) ning et pakutav oli igas, isegi kõige 
pisemas üksikasjas selle täpne koopia. Imelik võõras, kes mu nii hukatuslikult oli 
paljastanud, oli olnud, seda ma mäletasin, mähitud mantlisse; seltskonnast polnud aga 
kellelgi peale minu enda kasukat seljas olnud. Enesevalitsust säilitades võtsin Prestoni 


pakutud mantli vastu, tõmbasin selle, ilma et keegi seda oleks märganud, enda oma peale; 
lahkusin, kulm otsustavalt ja väljakutsuvalt kortsus, toast; ning järgmisel hommikul enne 
koitu sõitsin ülepeakaela Oxfordist mandrile, hirmust ja häbist lausa ahastuses. 

Ma põgenesin asjatult. Otsekui juubeldades järgnes mulle mu õel saatus ja näitas, et ta 
salapärane võim oli alles hakanud end maksma panema. Vaevalt olin jala Pariisi pinnale 
tõstnud, kui sain uue tõendi tolle Wil-sonj põlastusväärsest huvist minu käekäigu vastu. 
Aastad möödusid, ilma et oleksin sellest pääsenud. Lurjus niisugune! — kui kohatult ja 
millise tontliku pealetükkivusega astus ta Roomas minu ja mu auahnete taotluste vahele! 
Samuti Viinis, Berliinis ja Moskvas! Tõesti, kus ei oleks mul olnud kibedat põhjust teda 
oma südames needa? Lõpuks põgenesin selle salapärase türannia eest kabuhirmus nagu 
katku eest, aga maailma lõppugi põgenesin asjatult. 

Ning salajas omaenda hinge süüvides, esitasin ma üha uuesti ja uuesti küsimuse: «Kes 
ta on? — kust ta tuli? — ja mida ta tahab?» Aga vastust ma sealt ei leidnud. Ja siis 
uurisin ma üksikasjalikult tema jultunud järelevalve avaldusvorme, meetodeid ja peamisi 
tunnusjooni. Aga isegi siit ei saanud ma midagi, millele andnuks oletusi rajada. Võis küll 
täheldada, et kõigil arvukatel juhtudel, kui me teed viimasel ajal olid ristunud, oli see 
sündinud üksnes selleks, et nurjata niisuguseid plaane või takistada niisuguseid tegusid, 
mis täideviiduina võinuksid palju kurja teha. Vilets õigustus tõesti, nii ülbelt omandatud 
võimule! Vilets kahjutasu loomuliku õiguse 

60 

eest iseseisvalt tegutseda, mida nii järelejätmatult, nii solvavalt eitati! 

Ka ei saanud mulle märkamata jääda, et mu piinaja (jäädes visalt truuks oma veidrale 
tujule jäljendada piinliku hoole ja imeväärse osavusega minu riietust) oli oma 
vahelesegamised minu asjadesse juba ammu nii seadnud, et ma ühelgi hetkel tema nägu 
ei näinud. Oli see Wilson, mis ta oli, see vähemalt oli kõige puhtam teesklemine ja 
narrus. Kas ta tõesti võis hetkekski arvata, et ma inimeses, kes Etonis mind manitses, 
Oxfordis mu au hävitas, Roomas mu auahnetele plaanidele, Pariisis mu kättemaksule, 
Napolis mu kirglikule armastusele või Egiptuses mu saamahimule, nii nagu tema seda 
ekslikult nimetas, vahele segas — et ma selles oma peavaenlases ja kurjas kaitseinglis 
poleks suutnud ära tunda oma koolipõlve William Wilsonit, nimekaimu, seltsilist, rivaali 
— vihatud ja kardetud rivaali dr. Bransby juurest? Võimatu! Ent rutakem selle draama 
viimase sündmusrikka stseeni juurde. 

Siiamaani olin seda ülbet valitsemist jõuetult talunud. Sügav aukartus, mida sisendas 
Wilsoni õilis karakter, ülev tarkus, ilmne kõikjalolek ja kõikvõimsus koos hirmutundega, 
mida teatavad teised jooned tema loomuses ja tõekspidamistes minus äratasid, olid siiani 
tekitanud mulje, et olen äärmiselt väike ja abitu ning pean endastmõistetavalt, kuigi väga 
vastumeelselt ta meelevaldsele tahtele alluma. Viimastel päevadel viibisin aga pidevas 
veiniuimas; ning selle sõgestava mõju all muutusin üha sallimatumaks igasuguse 
järelevalve suhtes. Hakkasin nurisema, kõhklema, vastupanu avaldama. Ja kas oli see 
ainult ettekujutus, mis pani mind uskuma, et minu vankumatuse suurenemisega mu 
piinaja meelekindlus vastavalt vähenes? Olgu sellega, kuidas on, igatahes tundsin 
tärkavat tulist lootust ning jõudsin oma salajasimais-mõtteis lõpuks kindlale ja 
meeleheitlikule otsusele, et ma enam ei lase end orjastada. 

18- aasta karnevali ajal Roomas juhtus, et viibisin Napoli hertsogi Di Broglio palees 
maskeraadil. Olin maitsnud tavalisest ohtramalt veinilaua mõnusid ning külalistest tulvil 
tubade lämmatav õhk muutus nüüd lausa; talumatuks. Inimsummast läbitrügimise raskus 


suurendas veelgi mu pahameelt, sest ma otsisin kärsitult (jäägu ütlemata, millisel vääritul 
eesmärgil) vanadusnõtruse all kannatava Di Broglio noort, lõbusat ja ilusat naist. Ilma 
vähimagi süümepiinata oli ta eelnevalt mulle usalduslikult 

avaldanud, millist kostüümi ta kannab, ja silmanud nüüd eemalt ta kuju, hakkasin 
rutuga tema poole trügima — sel hetkel tundsin, kuidas kerge käsi mu õlale pandi, ja mu 
kõrvu kostis see igaveseks ununematu tasane, neetud sosin. 

Meeletus raevuhoos pöördusin ma jalamaid oma takistaja poole ja haarasin tal toorelt 
kraest kinni. Nagu olin oodanudki, kandis ta täpselt samasugust kostüümi nagu mina: 
sinisest sametist hispaania mantlit, vööl punane rihm, mille küljes rapiir. Must siidmask 
kattis üleni ta nägu. 

«Närukael!» hüüdsin ma vihast kähedal häälel, ning iga kuuldavale toodud silp näis 
toitvat mu raevu, «närukael, nurjatu kelm! petis! neetud lurjus! — sa ei tohi, sa ei tohi 
mind surmani jälitada! Järgne mulle või ma pistan su kohapeal läbi!» ning ma tegin 
endale läbi ballisaali teed kõrvalasuvasse väikesesse eestuppa — tirides teda endaga 
kaasa, ilma et ta vastu oleks puigelnud. 

Tuppa astudes tõukasin ta vihaselt endast eemale. Ta vaarus vastu seina, mina aga 
sulgesin vandudes ukse ja käskisin tal rapiiri haarata. Ta kõhkles vaid hetke; siis, kerge 
ohkega, tõmbas vaikides mõõga ja jäi kaitsele. 

Võitlus oli tõepoolest lühike. Olin pöörane metsikust erutusest ning tundsin oma 
ühesainsas käsivarres terve rahvahulga väge ja rammu. Mõne hetkega surusin ta palja 
jõuga vastu seinapaneeli ja saanud ta sel kombel oma meelevalda, torkasin mõõga 
elajaliku julmusega veel ja veel kord ta rinnast läbi. 

Sel hetkel katsus keegi ukselinki. Tõttasin sissetungi takistama ning pöördusin seejärel 
kohe sureva vastase juurde tagasi. Aga milline inimkeel suudaks kirjeldada seda 
hämmastust, seda õudust, mis mind mu silmadele avaneva pildi ees valdas? Lühikesest 
hetkest, mil pöörasin oma pilgu kõrvale, oli olnud küllalt, et kutsuda esile mingit 
materiaalset muutust toa ülemises või kaugemas otsas. Suur peegel — nii paistis see algul 
mu segamini meeltele — seisis nüüd seal, kus seda varem polnud märgata; ja kui 
kabuhirmus sellele lähenesin, astus mulle mu enda kuju, ainult kahvatu ja verepritsmeis 
näoga, jõetul ja vaaruval kõnnakul sealt vastu. 

Ma ütlen, nii see paistis, ei olnud aga. See oli mu vastane — see oli Wilson, kes siin 
oma surmaagoonias mu ees seisis. Ta mask ja mantel lebasid põrandal, kuhu ta nad oli 
visanud. Polnud ainustki niiti ta rõivastes — 

ainustki joont ta silmatorkavalt ainulaadses näos, mis pisima detailini poleks olnud 
minu oma! 

See oli Wilson, aga ta ei rääkinud enam sosinal ning ma võinuksin arvata, et räägin ise, 
kui ta ütles: 

«Sa oled võitnud ja ma annan alla. Aga siitpeale oled ka sina surnud — surnud 
Maailmale, Taevale ja Lootusele. Sa eksisteerisid minus — ja nüüd, kus ma suren, 
näidaku see kuju, mis on su enda oma, kui täielikult sa iseenda = tapsid.» 


V. LANGEMINE MAELSTRÖMI 


Jumala teed Looduses, nagu Ette-nägevuseski, pole meie teede sarnased; samuti ei 
vasta meie tehtud mudelid oma mõõtmeilt, sügavuselt ja mõistetamatuselt tema töödele, 
mis on sootu põhjatumad kui Demokritose kaev. 

Joseph Glanvill 


Olime jõudnud nüüd kõrgeima kaljurünga tippu. Mõne minuti paistis vanamees olevat 
liiga kurnatud, et rääkida. 

«Veel hiljuti,» ütles ta lõpuks, «oleksin suutnud teid sel teekonnal sama hästi juhtida 
nagu mu noorim poegki, aga umbes kolme aasta eest elasin läbi sündmuse, mida ükski 
surelik pole läbi elanud — või millest veel keegi elusana pole pääsenud, et seda edasi 
jutustada, — ja need kuus tundi surmahirmu, mida ma siis talusin, võtsid mult ihu- ja 
hingejõu. Te arvate, et olen väga vana mees, aga ma ei ole. Piisas vähemast kui 
ühestainsast päevast, et muuta need süsimustad juuksed lumivalgeks, võtta jõud mu 
liikmeist ja nõrgestada mu närve, nii et hakkan värisema tühiseimastki pingutusest ja 
ehmun iga varju peale. Kas teate, et suudan vaevu üle selle väikese kaljunuki vaadata, 
ilma et mul pea ringi ei hakkaks käima?» 

«Väike kaljunukk», mille servale ta nii hooletult puhkama oli heitnud, et suurem osa ta 
kehast sealt üle ulatus ja ainult libedale välisservale toetuvad küünarnukid teda 
kukkumast takistasid — see «väike kaljunukk», üksainus must läikiv kivisein, kerkis oma 
tuhat viis- või kuussada jalga meie all laiuvast kaljurägastikust püstloodis üles. Ükski 
vägi poleks suutnud ahvatleda mind viie-kuue jardi kaugusele ta servast, õieti ajas 
kaaslase ohtlik asend mind nii ärevile, et heitsin täies pikkuses siruli, haarasin kinni enda 
ümber kasvavatest põõsastest ega julenud pilku isegi üles taevasse tõsta — püüdes samal 
ajal asjatult lahti saada kujutlusest, et tuulte raev ähvardas 

mäge ta jalamilt kõigutada. Kulus tükk aega, enne kui suutsin mõistusega endale küllalt 
julgust sisendada, et istukile tõusta ja kaugusse vaadata. 

«Peate neist pettekujutlustest üle saama,» ütles teejuht, «sest ma tõin teid siia selleks, et 
teil oleks võimalikult hea ülevaade paigast, kus see sündmus, millest äsja rääkisin, aset 
leidis — ja et jutustamise ajal oleks see koht teil silma ees.» 

«Oleme nüüd,» jätkas ta talle omasel üksikasjalikul viisil, «oleme nüüd otse Norra 
rannikul — kuuekümne kaheksandal laiuskraadil, suures Nordlandi maakonnas ja 
Lofootide sünges piirkonnas. Mägi, mille tipus asume, on Helseggen, Pilvine. Ajage end 
nüüd pisut rohkem püsti — hoidke rohust kinni, kui pea ringi käib — nii — ja vaadake 
nüüd üle selle meie all asuva uduvööndi välja merele.» 

Vaatasin, pea käis ikka veel ringi, ja nägin laia ookeani-avarust, mille veed olid nii 
tintjat värvi, et meenus kohe Nuubia maadeuurija jutustus Mare Tenebrarum'ist*. Inim- 
kujutlus ei suuda luua lohutumalt mahajäetud vaatepilti. Nii kaugele, kui silm ulatus, 
laiusid paremal ja vasakul nagu maailma kaitsevall hirmuäratavalt mustade ja ette- 
ulatuvate rannakaljude read, mille süngust veelgi süvendas lakkamatult ulgudes ja 
kriisates oma valget tontlikku harja nende vastu kõrgele üles peksev lainemurd. Just 
kaljuneeme vastas, mille- tipus me asusime, paistis umbes viie-kuue miili kaugusel meres 
väike kõledavõitu saar; või õigemini märkis tema asukohta teda ümbritsev metsik 


lainetus. Oma paar miili maa poole kerkis veest teine, väiksem saar, võikalt rünklik ja 
lage, mida korrapäratu vahemaaga piirasid sünged- kaljukobarad. 

Ookean kaugema saare ja ranna vahel jättis kuidagi ebatavalise mulje. Kuigi sel ajalA 
puhus nii tugev tuul maa poole, et üks brikk kaugel avamerel seisis topelt reh-vitud 
kahvelpurje all ninaga vastu tuult ja kadus alalõpmata kogu kerega silmist, polnud siin 
ometi mingit korrapärast lainetust, vaid ainult lühike, kiire vihane vete-sööst igasse 
suunda, küll vastu-, küll pärituult. Vahtu oli vähe, välja arvatud kaljude otseses 
läheduses. 

«Seda saart seal kaugemal,» jätkas vanamees, «kutsuvad norralased Vurrghiks. See 
vahepealne on Moskoe. 


* Pimeduse meri (lad. k.). 

Miili võrra põhja poole jääb Ambaaren. Nood seal on Islesen, Hotholm, Keildhelm, 
Suarven ja Buckholm. Kaugemal — Moskoe ja Vurrghi vahel — on Otterholm, Flimen, 
Sandflesen ja Stockholm. Need on nende kohtade õiged nimed — aga miks neile üldse 
peeti tarvilikuks nime anda, sellest ei suuda ei teie ega mina aru saada. Kas kuulete 
midagi? Kas näete vees mingit muutust?» 

Olime nüüd viibinud umbes kümme minutit Helseggeni tipus, kuhu olime roninud 
Lofootide sisemaalt, nii et me polnud kordagi silmanud merd, enne kui ta kaljutipult äkki 
nähtavale ilmus. Sellal kui vanamees rääkis, tungis mu kõrvu tugev ja järk-järgult 
valjenev hääl, mis meenutas tohutu pühvlikarja möirgamist kuskil Ameerika preerias, 
ning samal hetkel märkasin ma, et see meremeeste keelepruugis ristlaines ookean meie 
all muutus kiiresti ida poole suunduvaks hoovuseks. Lausa minu silma all omandas vool 
kohutava kiiruse. Iga hetkega see kiirus — see ülepeakaela tormamine aina kasvas. Viie 
minutiga oli kogu meri kuni Vurrghini välja ohjeldamatult raevuseks piitsutatud; aga just 
Moskoe ja kalda vahel oli möll kõige suurem. Siin tõmbus tohutu, tuhandete kokku- 
põrkavate voogude haavaarmidest räsitud vetesäng äkki — kerkides, keedes, sisisedes — 
meeletusse krampi, tiireldes lugematutes hiigelpööristes, ning kõik tuhises ja sööstis edasi 
ida poole niisuguse meeletu kiirusega, mille vesi omandab üksnes järsult alla langedes. 

Mõne minuti pärast muutus kogu pilt põhjalikult. Vee pealispind jäi kuidagi tasasemaks 
ning keerised kadusid üksteise järel, selle asemel ilmusid teab kust nähtavale tohutud 
vahuvöödid. Need kaugele ulatuvad ja üksteisest läbipõimunud vöödid võtsid lõpuks 
vaibunud keeriste tiirlemise üle, just kui tahtnuks nad teist veel tohutumat keerist 
moodustada. Äkki — väga äkki — sai see vahukeeris selge ja piiritletud kuju üle 
poolemiilise diameetriga ringi näol. Teda ääristas lai sätendava veepihu vöö; aga ainustki 
piiska sellest ei langenud kohutava lehtri suhu, mille sisemus, nii kaugele kui pilk mõõta 
suutis, oli üksainus sile, särav ja pigimust veesein, umbes nelikümmend viis kraadi 
horisondi poole kaldu, mis peadpööritava kiirusega üha ringiratast tiireldes paiskas õhku 
mingi kohutava hääle, pooleldi karje, pooleldi möirge, mida isegi võimas Niagara kosk 
iial oma surmaheitluses taeva poole ei saada. 

Mägi värises jalamini ja kalju koiku's. Viskusin silmili 

maha ning haarasin ohjeldamatus ärevuses kasinatest rohulibledest kinni. 

«See,» ütlesin ma lõpuks vanamehele, «see ei saa olla muud kui Maelströmi veekeeris.» 


«Nii teda vahel nimetatakse,» ütles ta. «Meie, norralased, kutsume teda Moskoe- 
strömiks, Moskoe saare järgi seal vahepeal.» 

Pöörise kohta liikunud kuuldused polnud mind põrmugi valmistanud selleks, mida ma 
nägin. Jonas Ramuse? kirjeldus, mis on neist ehk kõige üksikasjalikum, ei suuda anda 
kõige ähmasematki kujutlust ei selle vaatepildi ülevusest ega ka jubedusest — samuti 
mitte segadusseviivast uudsusest, mis pealtvaatajat rabab. Ma ei tea, kust kohast või mis 
ajal kõnealune kirjanik teda vaatles, aga see ei saanud olla Helseggeni tipust ega tormi 
ajal. Siiski leidub tema kirjelduses lõike, mida võiks nende detailsuse pärast tsiteerida, 
kuigi nad suudavad anda nähtust vaid väga nõrga mulje. 

«Lofootide ja Moskoe vahel,» ütleb ta, «on vee sügavus kolmekümne viie ja 
neljakümne sülla vahel: teises servas aga, Veri (Vurrghi) poole, sügavus alaneb niivõrd, 
et laevad enam läbi ei pääse, ilma et neid ei ähvardaks oht -kaljude otsas puruneda, mida 
juhtub isegi kõige vaiksema ilmaga. Tõusuvee ajal voolab hoovus Lofootide ja Mos-koe 
vahel tormaka kiirusega maa poole, tema hoogsa merre mõõnamise müha ei saa aga 
võrrelda ka kõige valjuhäälsema ja hirmsama kosega — selle müra kostab mitme 
penikoorma kaugusele ja keerised või hauakohad on nii suured ja sügavad, et kui laev 
satub nende külge-tõmbejõu piirkonda, neelatakse ta paratamatult alla ja kistakse pohjä 
ning pekstakse seal vastu kaljusid pilbasteks, ja kui meri loidub, visatakse tükid tagasi. 
Nii tüüneid vaheaegu tuleb aga ette vaid tõusu ja mõõna alguses ja vaikse ilmaga ning 
nali kestava'd vaid veerand tundi, kuni vesi vähehaaval uuesti märatsema hakkab. Kui 
hoovus on kõige tormakam ning ta raev tormi tõttu ägenenud, on ohtlik talle ühe norra 
miili kaugusele läheneda. Paadid, jahid ja laevad, kus selle järele ei valvatud, viidi 
minema enne, kui nad ta haardeulatusse jõudsidki. Samuti juhtub tihti, et vaalad tulevad 
hoovusele liiga lähedale ja kistakse keerisesse ning võimatu on kirjeldada nende ulgumist 
ja röökimist, kui nad siis asjatult rabeldes sealt välja püüavad pääseda. Ükskord sattus 
karu, kes püüdis Lofootidelt Moskoele ujuda, hoovu- 

sesse ja kisti põhja, ta möirgas nii kohutavalt, et seda kaldale kuulda oli. Võimsad 
kuuse- ja männitüved tõusevad pärast seda, kui vool on nad alla neelanud, nii lõhki- 
kistult ja räsitult uuesti pinnale, nagu kasvaksid neil har-jased. See näitab selgesti, et põhi 
koosneb rünklikest kaljurahnudest, mille vastu neid edasi-tagasi on vintsutatud. Seda 
hoovust reguleerib mere tõus ja mõõn — mis siin pidevalt iga kuue tunni järel vaheldub. 
1645. aastal, vast-lanädala pühapäeva varahommikul, märatses see nii valjusti, et kaldal 
asuvate majade kivid maha varisesid.» 

Mis puutub vee sügavusse, siis ei suutnud ma mõista, kuidas seda üldse keerise vahetus 
läheduses kindlaks sai määrata. Need «nelikümmend sülda» pidid käima voolusängi 
kohta otse Moskoe või Lofootide kalda lähedal, Moskoe-strömi keskel pidi sügavus 
olema mõõtmatult suurem; selleks pole paremat kinnitust vajagi, kui heita korraks pilk 
Helseggeni kõrgemalt rüngalt pöörise põhjatusse kurku. Siit kaljutipult alla ulguvasse 
Phlegethoni' vaadates ajas mind vägisi muigama ausa Jonas Ramuse lihtsameelsus, kes 
kirjeldas neid vaala- ja karulugusid kui asju, mida on raske uskuda; minu meelest oli 
endastmõistetav, et sattudes tolle hukutava külgetõmbejõu mõju-piiri, suudab ka kõige 
suurem liinilaev sellele sama vähe vastupanu osutada kui sulg orkaanile ning kaob 
jalamaid kogu täiega silmist. 

Katsed seda nähtust seletada — millest mõned minu mäletamist mööda tundusid 
lugemisel küllaltki usutavad — paistsid nüüd hoopis teises valguses ega rahuldanud 


enam. Üldiselt arvatakse, et nii see kui ka kolm väiksemat keerist Ferroe saarte vahel 
«tekivad lainte kokkupõrke tagajärjel, mis tõusu ja mõõna ajal peksavad vastu kalju- ja 
šelfiseljandikku, mis vett niiviisi oma vangistuses hoiab, et see kosena sügavikku langeb; 
mida kõrgemale seega loodevesi tõuseb, seda sügavam on langus ning kõige selle 
loomulik tagajärg on veepööris või -keeris, mille tohutut imemisjõudu on tõestanud 
vähema mastaabiga katsed». — Nii seisab «Briti entsüklopeedias», Kircher4 ja teised 
arvavad, et Maelströmi voolusängi keskel on maakera läbiv ja kuskil väga kauges paigas 
välja tulev kuristik — ühel puhul on õige kindlalt nimetatud Botnia lahte. Sellest 
iseenesest põhjendamatust arvamusest haaraski mu mõttekujutus kärmesti kinni, kui ma 
veekeerist vahtisin, ning ma olin pisut üllatunud, kui mu teejuht sellekohase märkuse 
peale tähendas, et kuigi peaaegu 

kõik norralased samal seisukohal on, ei jaga ta nende arvamust. Mis esimesse seletusse 
puutub, siis tunnistas ta, et ei suuda sellest aru saada; ja siin nõustusin temaga — sest kui 
veenvalt see ka paberil ei kõlanud, tundus see keset seda mürisevat kuristikku hoopis 
arusaamatu ja koguni nõme. 

«Olete keerisest nüüd hea pildi saanud,» ütles vanamees, «ja kui ronite selle kaljurünga 
taha, nii et ta jääb teile tuulevarjuks ja summutab veemüra, jutustan teile ühe 100, mis 
näitab, et ma peaksin sellest. Moskoe-strömist mõndagi teadma.» 

Sättisin enese istuma, nagu ta oli soovitanud, ning ta jätkas. 

«Minul ja mu kahel vennal oli kunagi seitsmekümne tonnaažine kuunari taglasega luup, 
millega me Moskoe-taguste Vurrghini ulatuvate saarte vahel kalal käisime. Kõigis 
tugevates merekeeristes on soodsal juhul hea kala püüda, kui- ainult jätkub julgust 
proovida, aga nagu ma ütlen, olime meie kolmekesi kõigi Lofootide randlaste hulgast 
ainukesed, kes pidevalt nende saarte juurde välja sõitsid. Tavalised kalastamispaigad 
jäävad tükk maad lõuna poole. Kala saab seal igal ajal ilma suurema riskita, ja seetõttu 
neid eelistataksegi. Siin-seal kaljude vahel on aga kohti, mis ei anna mitte ainult igasugu 
haruldast kala, vaid ka palju suuremat saaki, nii et meie saime tihti üheainsa päevaga 
rohkem kui kartlikumad kalurid terve nädalaga kokku suutsid kraapida. Õieti oli see üks 
hulljulge ettevõte — tööd asendas eluga riskimine, kapitalile vastas julgus. 

Luupi hoidsime ühes lahesopis, siit randa mööda viis miili üleval pool; ja ilusa ilmaga 
kasutasime ära viieteist-kümneminutilise tasase veeseisu tõusu ja mõõna vahel, et kaugel 
ülalpool seda sügavikku üle Moskoe-strömi voolusängi pääseda ja siis allpool kuskft 
Otterholmi ja Sandfle-seni vahel, kus keerised pole nii ägedad kui mujal, ankrusse heita. 
Siia jäime seniks, kuni vesi oli jälle tüün, siis hiivasime ankru ja võtsime kursi kodu 
poole. Säärasele retkele läksime ainult püsiva külgtuulega nii minekul kui tulekul, mille 
suhtes olime kindlad, et see meid enne tagasipöördumist hätta ei jäta — ja selles punktis 
tegime harva valearvestuse. Kaks korda kuue aasta jooksul olime sunnitud kogu ööks 
ankrusse jääma täieliku tuulevaikuse tõttu, mis on siinkandis tõesti haruldane asi; ja ühel 
korral pidime peaaegu nädalaks paigale jääma ja nälga 

surema, tänu tormile, mis kohe pärast me kohalejõudmist valla puhkes ja hoovuse nii 
möllama pani, et üleminekule mõeldagi ei saanud. Tol korral oleks meid kõigest hooli- 
mata avamerele aetud (sest keerised loopisid meid nii ägedalt ringi, et lõpuks läks ankur 
sassi ja me lohistasime seda järele), kui me poleks triivinud ühte neist lugematutest 


ajutistest ristvooludest, mis täna siin ja homme läind; see ajas meid imeni alla 
tuulevarju, kuhu jäime .õnnekombel pidama. 

«Ma ei suuda teile rääkida kümnendikkugi neist raskustest, millega me tolles paigas 
kokku puutusime — see on kehv koht isegi hea ilmaga —, aga meil õnnestus kuidagi 
Moskoe-strömi kadalipust alati läbi lipsata, ilma et õnnetust oleks juhtunud; kuigi 
mõnikord oli mul süda saapasääres, kui trehvasime mõne minuti enne või pärast tüün-vett 
tulema. Alati polnud tuul ju nii tugev, kui me teele asudes arvasime, ja siis ei jõudnud me 
nii kiiresti edasi, nagu tahtsime, voolus aga ei lasknud luupi juhtida. Vanemal vennal oli 
kaheksateistkümneaastane poeg ja mul endal oli ka kaks sitket poissi. Neist oleks neil 
kordadel suurt abi olnud, küll aerude taga ja hiljem püügi juures, aga kuigi me oma eluga 
riskisime, ei olnud meil südant noori ohtu saata — sest mis siin salata, hirmus ohtlik ta 
oli, see on tõsi. 

«Mõne päeva pärast saab sellest nüüd kolm aastat, kui juhtus see, millest ma teile 
jutustada tahan. See oli juulikuu kümnendamal päeval 18 , mida siinkandi rahvas iialgi ei 
unusta — sest see oli päev, mil möllas kõige hirmsam orkaan, mis eales taevast on valla 
pääsenud; ja ometi puhus kogu hommiku ja koguni kuni hilise pärastlõunani edelast mahe 
ja ühtlane tuul ning päike paistis heledasti, nii et kõige vanemgi meremees meie hulgast 
ei oleks osanud ette näha seda, mis pidi järgnema. 

«Meie kolmekesi — mu kaks venda ja mina — olime umbes kella kahe paiku saarte 
juurde sõitnud ja paadi peagi täis lastinud toredat kala, mida sel päeval, nagu me kõik 
märkasime, oli rohkem kui iial enne. Minu kella järgi oli just seitse, kui hiivasime ankru 
ja hakkasime koju sõitma, et Strömi kõige hullemast kohast üle jõuda tüünvee ajal, mille 
teadsime olevat kella kaheksa paiku. 

«Asusime teele värske tuulega tüürpoordist, ja mõnda aega kihutasime suure kiirusega 
edasi ega mõelnud üldse hädaohule, sest selleks ei paistnud olevat vähimatki põhjust. 
Äkitselt üllatas meid üle Helseggeni puhuv tuul. 

See oli sootu haruldane, seda polnud varem ette tulnud, ja mul hakkas pisut kõhe, kuigi 
ei teadnud isegi, miks. Seadsime paadi pärituult, ei liikunud aga pööriste tõttu üldse 
edasi, ja ma pidin just tegema ettepaneku ankru-platsile tagasi pöörata, kui ahtri poole 
vaadates nägime, et kogu silmapiiri kattis iseäralik vasekarva pilv, mis imekspandava 
kiirusega üles kerkis. 

Vahepeal jäi tuul, mis meid kõrvale oli kandnud, soiku, ning me loksusime täielikus 
tuulevaikuses siia-sinna. See olukord kestis aga nii lühikest aega, et me ei jõudnudki selle 
üle pead murda. Minuti pärast oli torm meil kallal — kahe minuti pärast taevas üleni 
pilves — ning kui veel juurde arvata tihe veepihu, läks paadis äkki nii pimedaks, et me 
enam üksteist ei näinud. 

Seda orkaani, mis siis valla puhkes, pole mõtetki katsuda kirjeldada. Ka kõige vanemad 
norra meremehed polnud eales midagi seesugust üle elanud. Olime jõudnud purjed alla 
lasta, enne kui täiesti tormi kätte jäime; aga esimese tuulehooga läksid mõlemad mastid 
üle parda, nagu oleks nad maha saetud — grootmast viis kaasa noorema venna, kes oli 
end kindluse mõttes selle külge sidunud. 

Meie purjekas oli kõige sulgkergem laevuke, mis iial merd sõitnud. Tal oli täiesti 
ühetasane tekk, ninas ainult väike luuk, mille Strömist üle sõites harilikult kaitseks 
muutliku suunaga lainetuse vastu lattidega kinni lõime. Üksnes seetõttu me ei läinudki 
jalamaid põhja «— kuigi jäime mõneks hetkeks üleni vee alla. Kuidas vanemal vennal 


õnnestus pääseda, ei oska ma öelda, sest mul ei olnud enam võimalik seda ta käest 
küsida. Mis minusse endasse puutub, siis niipea kui olin foki käest lasknud, viskusin 
tekile pikali, jalad vastu'kitsast ninapoolset reelingut, ja haarasin kätega kinni fokkmasti 
jalami lähedal asuvast rõngaspoldist. Seda tegin paijast instinktist—ja see oli kahtlemata 
kõige õigem tegu —, sest olin liiga ähmi täis, et midagi mõelda. 

Mõne hetke olime üleni vee all, nagu ütlesin, ja kogu selle aja hoidsin hinge kinni ja 
klammerdusin poldi külge. Kui ma hinge enam kinni pidada ei suutnud, tõusin põlvili, 
kätega endiselt poldist kinni haides, ja sain viivuks pea vee peale. Kohe seejärel me 
pisike paat raputas end just nagu veest välja tulnud koer, ja vabanes niiviisi mingil määral 
lainetest. Katsusin nüüd lahti saada mind vallanud tardumusest ja oma mõistus kokku 
võtta, et näha, 

mida annab teha, kui tundsin kedagi oma käsivarrest kinni haaravat. See oli mu vanem 
vend ja mu süda hüppas rõõmu pärast, sest olin juba kindel, et ta on üle parda — 
järgmisel hetkel aga muutus kogu mu rõõm meeletuks hirmuks — sest ta pani suu otse 
vastu mu kõrva ja karjus: «Moskoe-ström!» 

«Keegi ei saa teada, mida ma sel hetkel tundsin. Värisesin pealaest jalatallani, nagu 
oleks äge palavikuhoog mind raputanud. Ma taipasin väga hästi, mida ta selle ühe sõnaga 
öelda tahtis — ma taipasin, mida ta mulle selgeks tahtis teha. Selle tuulega, mis meid 
nüüd edasi ajas, tormasime otse Strömi keerisesse, ja miski ei suutnud meid päästa! 

«Strömi voolusängi ületades läksime alati ju tükk maad pealpool keerist, isegi kõige 
vaiksema ilmaga, ja pidime siis ootama ja hoolega passima tüünvett — nüüd aga 
kihutasime otse sügavikku — ja veel sihukese rajuga. «Õigupoolest,» arutlesin ma, 
«jõuame umbes tüünvee ajaks sinna — väike lootus on veel olemas» — järgmisel hetkel 
aga needsin ennast selle totra lootuse pärast. Teadsin väga hästi, et olime päästmatult 
kadunud, kui meil ka üheksakümne suurtükiga laevast kümme korda suurem jalge all 
oleks olnud. 

«Aga seks korraks oli tormi esimene raev raugenud, või ei tajunud me seda ehk enam 
tema ees lennates — igal juhul tõusid madalad ja vahused lained, mida tuul oli algul alla 
surunud, nüüd lausa mäekõrguseks. Ka taevas oli toimunud iseäralik muutus. Igas suunas 
ümberringi oli see ikka veel pigimust, aga peaaegu meie pea kohal tekkis sinna äkki 
ümmargune killuke selget taevast — enneolematult selget ja kirkalt sügavsinist —, kust 
kumas täiskuu niisuguse säraga, nagu ma iial varem polnud näinud. Üliselgesti valgustas 
ta kõike meie ümber — aga oh jumal, milline vaatepilt see oli, mida ta valgustas! 

«Püüdsin nüüd paar korda vennaga rääkida — aga mingil arusaamatul kombel oli müra 
niivõrd valjenenud, et ta ei kuulnud ühtki mu sõna, kuigi ma karjusin nii kõvasti kui 
suutsin otse talle kõrva. Näost surnukahvatu, raputas ta siis pead ja tõstis ühe sõrme püsti, 
just nagu tahtnuks ta öelda: «kuula!» 

«Algul ei taibanud ma, mida see tähendas — siis aga välgatas jube mõte mul peast läbi. 
Kiskusin kella uuri-taskust välja. See ei käinud. Heitsin kuuvalgel pilgu numbrilauale ja 
viskasin kella nutma puhkedes kaugele 

vette. Uur oli kella seitsme ajal maha käinud. Olime tüünveete hiljaks jäänud ja Strömi 
pööris märatses täie raevuga. 

«Kui paat on hästi ehitatud, õigesti trimmitud ja mitte liiga raskelt lastitud, paistavad 
lained tugeva tormiga, kui paat kihutab, ta alt välja libisevat, mis on maismaa-lase 


meelest väga imelik — ja seda nimetatakse meremehe keeles ratsutamiseks. Hüva, siiani 
olime väga osavalt laintel ratsutanud, kuid siis juhtus üks hiidlaine haarama meid otse 
ahtri alt ja tõusis ikka kõrgemale ja kõrgemale — just nagu taevasse ning viis meid 
endaga kaasa. Ma poleks uskunud, et üks laine võib nii kõrgele tõusta. Seejärel aga 
libisesime ja sukeldusime niisuguse vuhinaga alla, et mul läks süda pahaks ja pea hakkas 
ringi käima, justkui unes, kui kõrge mäe otsast alla kukud. Aga kõrgel olles olin kiire 
pilgu ringi heitnud —- ja sellest ühest pilgust aitas. Silmapilk oli selge, kus me asume. 
Moskoe-strömi veekeeris oli umbes veerand miili kaugusel otse meie ees — sarnanes aga 
igapäevase Mos-koe-strömi keerisega sama palju kui see keeris, mida te praegu näete, 
sarnaneb vesirattale langeva veejoaga. Kui ma poleks teadnud, kus me oleme ja mis meid 
ootab, poleks ma seda kohta üldse ära tundnud. Sulgesin tahtmatult jubedusega silmad. 
Laud pigistusid nagu krambis kokku. 

«Ei võinud mööduda üle paari minuti, kui tundsime äkki laineid vaibuvat ja leidsime 
endid kesk vahupritsmeid. ..Paat tegi järsu poolpöörde vasakule ja sööstis siis nagu välk 
uude suunda. Samal silmapilgul summutas kriiskav karje veemüha — niisugune hääl 
võiks kosta mitme tuhande korraga auru välja laskva aurulaeva äravoolutorudest. Olime 
nüüd murdlainevöös, mis alati keerist ümbritseb, ja ma mõtlesin muidugi, et järgmisel 
hetke! sukeldume sügavikku — milles* meil hämmastava kiiruse" tõttu, millega meid 
edasi kanti, ainult ebaselge kujutlus oli. Paat ei paistnud üldse vette vajuvat, vaid õhu- 
mullina lainte harjal libisevat. Ta oli tüürpoordiga keerise poole, vasakparda tagant kerkis 
aga kõrgele meist maha; jäänud ookean. See seisis nagu tohutu väänlev müür meie: ja 
silmapiiri vahel. 

«Võib tunduda kummaline, aga nüüd, kus me olime otse kuristiku lõugade vahel, olin 
ma rahulikum kui siis, kui me talle alles lähenesime. Kaotanud igasuguse lootuse,, 
vabanesin osaliselt sellest hirmust, mis mult algul 

julguse röövis. Küllap meeleheide tõmbas mu närvid pingule. 

«See võib paista hooplemisena — aga ma räägin tõtt — ma hakkasin mõtlema, kui tore 
on niiviisi surra ja kui rumal oli minust muretseda oma armetu elu pärast nii imelise 
Jumala vägevuse avalduse ees. Küllap punas-tasingi häbist selle mõtte juures. Veidi aja 
pärast tärkas mus elav huvi keerise enda vastu. Lausa soovisin tõega uurida ta sügavust, 
olgu või ohvri hinnaga, mida tuli maksta; kõige enam aga kurvastas mind see, et ma iial 
ei saa oma vanadele kaldale jäänud semudele jutustada neist imedest, mida saan näha. 
Kahtlemata olid need veidrad mõtted ühe niisuguses hädas viibiva mehe kohta ja ma olen 
pärast seda tihti mõelnud, et küllap oli paadi tiirutamine ümber sügaviku mu pea 
pööritama pannud. 

«Oli veel teine asjaolu, mis paistis mulle enesevalitsuse tagasi toovat, see oli tuule 
lakkamine, mis praeguses olukorras meieni ei ulatunud — sest, nagu te ise nägite, asub 
murdlainevöö tunduvalt madalamal üldisest merepinnast, ja ookean kõrgus nüüd me 
kohal nagu järsk, must mäe-seljandik. Kui te pole tugeva tormiga merel viibinud, ei oska 
te kujutleda, millist meelesegadust võivad tekitada tuul ja veepritsmed koos. Nad 
pimestavad, kurdistavad ja lämmatavad su, röövivad sult igasuguse tegutsemis- ja 
mõtlemisvõime. Nüüd aga olime suurelt osalt neist häirivatest asjaoludest lahti — just 
nagu surmamõistetud kurjategijad, kes vanglas võivad maitsta tühiseid mõnusid, mis 
enne kohtuotsuse langetamist on keelatud. 


«Raske öelda, mitu tiiru me sellele murdlainevööle peale tegime. Kihutasime, pigem 
lennates kui liueldes, oma tund aega üha ringiratast, nihkudes aegamisi ikka sügavamale 
ja sügavamale murdlainetusse ja seejärel üha lähemale ja lähemale ta kohutavale 
siseservale. Kogu selle aja polnud ma rõngaspoldist lahti lasknud. Vend oli ahtris ja 
hoidis kinni pisikesest tühjast veevaadist, mis oli tugevasti pärakuudi alla kinni seotud ja 
ainus asi tekil, mida torm esimese hooga üle parda polnud uhtnud. Kui lähenesime 
põrguhaua servale, laskis ta vaadist lahti ja sööstis rõnga poole, mille küljest püüdis oma 
meeletus hirmus mu käsi lahti rebida, kuna rõngas oli liiga väike, et meile mõlemale 
kindlat pidet pakkuda. Iial pole ma tundnud sügavamat südamevalu kui seda nähes, kuigi 
teadsin, et ta oli mõistuse kaotanud, selgest hirmust hulluks läinud. Aga polnud mõtet 
talle vastu hakata. Ma 

teadsin, et on täiesti ükskõik, kas kumbki meist üldse kinni hoiab, seepärast jätsin poldi 
temale ja ronisin ahtrisse vaadi juurde. Seda polnud kuigi raske teha, sest luup lendas 
küllaltki ühtlaselt ja külitsi kaldumata ringi, õõtsudes keerise hiiglaslikest tõugetest ja 
võpetest ainult edasi-tagasi. Vaevalt jõudsin vaadist kinni võtta, kui kaldusime äkki 
tüürpoordi ja sööstsime pea ees sügavikku. Pomisesin kiiruga palvesõnu ning arvasin, et 
kõik on läbi.. 

«Selle peadpööritava langemise ajal olin instinktiivselt vaadist tugevamini kinni 
kahmanud ja silmad sulgenud. Paar hetke ei julgenud ma neid avada, kuna ootasin sil- 
mapilkset hukku ja imestasin, et ma veel veega surmaheitlust polnud alustanud. Kuid üks 
hetk möödus teise järel. Olin ikka veel elus. Langemistunnet enam ei olnud; ja paat 
tundus kiikuvat samamoodi nagu varem vahu-vöötmes, ainult selle vahega, et ta nüüd 
istus nagu sügavamalt vees. Võtsin südame rindu ja lasksin veel kord! pilgul ringi 
rännata. 

«lial ei unusta ma aukartus-, jubedus- ja imetlustun-net, mis mind seda tehes valdas. 
Paat näis rippuvat nagu imeväel tohutu ümbermõõdu ja hämmastava sügavusega trehtris, 
kuhu ta alla kukkudes poolel teel pidama oli jäänud; oleks võinud arvata, et trehtri täiesti 
siledad seinad on eebenipuust, kui nad mitte jahmatamapaneva kiirusega poleks ringi 
tiirelnud ega tontlikult kumanud ja säranud, kui täiskuu kiired eelpoolkirjeldatud 
ümmargusest lõhest kuldse joana mööda musti seinu kaugele alla kuristiku 
salatühemeisse voolasid. 

«Algul olin omadega liiga segi, et midagi üksikasjalikumalt tähele panna. Hirmuäratav 
hiilgus oli kõik, mida nägin. Kui ma aga pisut toibusin, langes mu pilk instinktiivselt 
allapoole. Niiviisi'vaadates nägin takistamatult,, mil kombel paat sügaviku kaldseinal 
rippus. Ta seisis täiesti otse — see tähendab tekl% oli paralleelne veepinnaga — viimane 
oli aga üle neljakümne viie kraadise nurga all längu, nii et me seisime nagu külili. 
Sellegipoolest panin tähele, et mul polnudki palju raskem selles asendis jalgealust ja 
käepidet säilitada kui rõhtpinnal ja seda minu arust tänu kiirusele,, millega me ringi tiir- 
lesime. 

Kuukiired näisid just nagu kompivat sügava kuristiku põhja: kuid ikka ei seletanud mu 
silm midagi selgesti tiheda udu tõttu, millesse kõik seal oli mähkunud ja mille üle 
kaardus uhke vikerkaar nagu too kitsas; ja tudisev 

sild, mis musulmanide ütlust mööda on ainsaks rajaks Aja ja Igaviku vahel. Küllap 
tekkis see udu või veepihu tohutute lehtriseinte kokkupõrkest all põhjas, aga müra, mis 
sealt taeva poole tõusis, ei söanda ma kirjeldama hakatagi. 

«Meie esimene lihe ülevalt vahuvööndist sügavikku oli meid kallakust tükk maad alla 
viinud, edasine langus ei vastanud aga enam sellele. Tuhisesime aina ringiratast — mitte 
ühtlaselt, vaid peadpööritavalt õõtsudes ja jõnksudes, nii et paiskusime vahel vaid 
mõnisada jardi, vahel jälle pöörise terve ringi võrra edasi. Langemine oli iga tiiru ajal 
aeglane, aga selgesti tajutav. 

«Silmitsedes enda ümber seda vedelast eebnipuust kõnnumaad, mis meid niiviisi 
kandis, märkasin ma, et meie paat polnud ainus objekt pöörise rüpes. Nii üleval meie pea 
kohal kui ka all oli näha laevariismeid, tohutul hulgal ehituspuitu ja puutüvesid koos 
igasuguste pisemate esemetega, nagu üksikud mööblitükid, katkised kastid, vaadid ja 
teibad. Kirjeldasin juba seda ebaloomulikku uudishimu, mis mind mu esialgse hirmu 
asemel oli vallanud. See haaras mu seda enam oma võimusesse, mida lähemale ma oma 
hirmsale hukule jõudsin. Hakkasin nüüd kummalise huviga jälgima asju, mis karjas 
meiega kaasa ujusid. Pidin küll peast sootu segane olema, sest püüdsin koguni sellega 
oma meelt lahutada, et katsusin mõttes määrata kiirust, millega üks või teine neist all 
kobrutava vahu poole langes. «See kuusk,» tabasin end kord ütlemast, «sukeldub 
kindlasti järgmisena ja kaob silmist,» — ja olin päris pettunud, kui nägin, et ühe Taani 
kaubalaeva vrakk jõudis tast ette ja vajus enne põhja. Lõpuks, pärast mitmeid 
sellelaadseid oletusi, mis kõik vääraks osutusid, viis see fakt — fakt, et ma iga kord 
valesti arvestasin — mu lõpuks mõttele, mis mu ihuliikmed jälle värisema ja südame veel 
kord tugevasti põksuma pani. 

«See polnud mitte hirm, mis uuesti mulle niiviisi mõjus, vaid veelgi ärevamaks tegeva 
lootuse tärkamine. See lootus tärkas osalt mälestustest, osalt praegustest tähelepanekutest. 
Meenutasin igasugu Lofootide rannale uhutud esemeid, mida Moskoe-ström oli alla 
neelanud ja siis välja sülitanud. Kaugelt suurem osa neist oli hullusti lõhki rebitud — nii 
marraskil ja karused, nagu oleksid nad pindu täis tipitud — mõned aga, seda mäletasin 
selgesti, polnud üldse räsitud. Nüüd ei osanud ma seda 

vahet muuga seletada, kui et karused tükid olid ainsana täielikult alla neelatud — teised 
aga olid sattunud pöörisesse nii loodete lõpupoole või olid mingil põhjusel langenud nii 
aeglaselt, et ei jõudnudki põhja, enne kui algas kas siis tõus või mõõn, kuidas parajasti 
juhtus olema. Pidasin võimalikuks, et nad mõlemal juhul paisati uuesti ookeani pinnale, 
ilma et oleksid jaganud nende »saatust, mis varem pöörisesse kisti või kiiremini alla nee- 
lati. Tegin ühtlasi kolm tähtsat tähelepanekut. Esiteks, mida suuremad need esemed olid, 
seda kiiremini nad üldiselt langesid; teiseks, kahe ühesuguse mahuga massi puhul, millest 
üks oli kera- ja teine muukujuline, oli kerakujulisel suurem langemiskiirus; kolmandaks, 
kahe ühesuuruse massi puhul, millest üks oli silindriline ja teine muukujuline, neelati 
silindriline aeglasemalt alla. Pärast pääsemist olen ma mitu korda vestelnud ühe siitkandi 
vana koolmeistriga, ja tema käest ma õppisingi kasutama sõna «silinder» ja «kera». Ta 
seletas mulle, kuigi ma selle seletuse nüüd olen unustanud, kuidas kõik, mis ma nägin, oli 
tegelikult veepinnal ujuvate riismetükkide kuju äoomulik tagajärg, ning näitas mulle, 
kuidas pöörises ujuv silinder avaldas keerise imemisjõule suuremat vastupanu kui 
mistahes teise kujuga sama suur keha. * 


«Oli veel üks jahmatamapanev asjaolu, mis suurel määral kinnitas sedalaadi 
tähelepanekuid ja tekitas soovi neid ära kasutada; nimelt see, et iga tiiru ajal möödusime 
mingist tünnimoodi asjast või mingi laeva mastiraast, sellal kui paljud esemed, mis olid 
meiega ühel kõrgusel siis, kui mu silmadele esimest korda avanesid selle pöörise imed, 
tiirlesid nüüd kõrgel meie pea kohal, ega paistnud oma esialgsest asendist palju edasi 
liikunud olevat. 

«Mulle oli nüüd selge, mida tuli teha. Otsustasin siduda end tugevasti veevaadi külge, 
millest ma kinni hoidsin, see ahtri küljest lahti raiuda j*a end kops sellega vette tieita. 
Tõmbasin märkide varal venna tähelepanu endale, osutasin ujuvatele tükkidele, mis meie 
lähedale sattusid, ning tegin kõik, mis minu võimuses, et ta taipaks, mida kavatsen teha. 
Lõpuks arvasin, et ta sai mu plaanist aru, aga sai ta või ei saanud, igatahes raputas ta 
meelt heites pead ning keeldus rõngaspoldist lahti laskmast. Tema juurde minna oli 
võimatu, ohtlik olukord ei lubanud 


* Vt. Archimedes. «De Incidentibus in Fluido», lib. 2. (Autori märkus.) 

viivitada ja nii jätsin ma ta pärast kibedat heitlust saatuse hooleks, sidusin end köitega, 
mis vaati ahtri küljes hoidsid, vaadi külge ja tõukasin enda koos sellega ilma hetkegi 
kõhklemata merre. 

«Tagajärg oli just niisugune, nagu olin lootnud. Kuna see olen mina ise, kes teile seda 
jutustab, kuna te näete, et ma tõepoolest pääsesin — ja kuna te nüüd juba teate, mil viisil 
see sündis ja seetõttu kahtlemata juba aimate, mis mul veel on öelda, viin oma loo ruttu 
lõpule. Umbkaudu tund aega pärast seda, kui ma end luubilt vette heitsin, tegi paat, 
minust kaugele alla langedes kiiresti üksteise järel kolm-neli metsikut tiiru ja sööstis siis 
mu kallist venda kaasa viies pea ees igaveseks all möllavasse vahukeerisesse. Vaat, mille 
külge olin seotud, jõudis langeda vaid veidi üle poole sellest vahemaast, mis jäi minu 
merre hüppamise koha ja sügaviku põhja vahele, kui veekeerises toimus suur muutus. 
Tohutu lehtri seinte kalle hakkas iga hetkega vähenema. Keerise tiirlemine muutus 
aegamööda üha rahulikumaks. Järk-järgult kadusid vaht ja vikerkaar ning kuristiku põhi 
näis aegamisi ülespoole kerkivat. Taevas oli selge, tuuled vaibunud ja täiskuu loojus 
säravana läänes, kui leidsin end ookeanipinnalt otse Lofootide vastas selle paiga kohal, 
kus Moskoe-strö-mi kuristik oli olnud. Oli tüünvee aeg — meri aga õõtsus orkaani 
tagajärjel ikka veel mäekõrgustes lainetes. Mind kisti kohe Strömi voolu ja mõne minuti 
pärast kihutasin kalda äärt pidi kalurite «krundile». Üks paat korjas mu üles, olin 
väsimusest kurnatud ja nüüd, kus oht möödas, mälestuste jubedusest keeletu. Need, kes 
mu pardale tõstsid, olid mu vanad semud, kellega iga päev sai koos oldud, aga nad ei 
tundnud mind ära, just nagu oleksin ma olnud rändaja vaimudemaailmast. Mu juuksed, 
mis päev tagasi olid olnud ronkmustad, olid sama valged nagu te neid praegu näete. 
Räägitakse, et ma olin sootu teist nägu. Jutustasin neile oma loo — nad ei uskunud mind. 
Nüüd jutustan selle teile, aga vaevalt on loota, et teiegi seda rohkem usuksite kui 
Lofootide lõbusad kalurid.» 


1. OVAALNE PORTREE 


Loss, kuhu mu kammerteener oli söandanud väevõimuga sisse tungida, et mitte lasta 
mind raskesti haavatuna veeta öö lageda taeva all, oli üks neid süngeid ja suursuguseid 
ehitusi, mis nii kaua on mornilt kõrgusse pürginud kesk Apenniine, õigupoolest sama 


kaua kui proua Radcliffe"1 fantaasiaski. Kõige järgi otsustades oli see ajutiselt ja alles 
oige hiljuti maha jäetud. Seadsime end ühes väiksemas ja vähem luksuslikus toas sisse. 
Tuba asus mingis kõrvalises tornis. Selle sisustus oli kallihinnaline, aga räämas ja 
vanamoodne. Seinu katsid gobeläänid ja mitmesugused erineva kujuga trofeevapid ning 
arvutu hulk uhketes arabesksetes kuldraamides väga sädelevaid moodsaid maale. Nende 
maalide vastu, mida rippus nii seintel kui ka lugematutes, lossi veidrast arhitektuurist 
tingitud nurkades ja orvades, tundsin, võib-olla just algava meelesegaduse tõttu, sügavat 
huvi; käskisin Pedrol sulgeda rasked luugid —oli juba öö —ja süüdata voodipäitsis seisva 
kõrge-kandelaabri küünlad ning tõmmata pärani lahti mustast sametist narmastega 
sängiees-riided. Seda kõike selleks, et saaksin anduda kui mitte just unele, siis vähemalt 
nendl piltide 'vaatlemisele ja pisfkese köite uurimisele, mille olin leidnud padjalt ja milles 
ilmselt kritiseeriti ja kirjeldati seintel rippuvaid maale. 

Lugesin kaua-kaua ja vaatlesin hardalt, süvenenult. Kiiresti möödusid tunnid täis 
õndsust ning saabus sügav kesköö. Kandelaabri asukoht ei meeldinud mulle ning, et mitte 
magavat kammerteenrit äratada, sirutasin ise vaevaga käe välja ja nihutasin ta nii, et 
kiired rohkem raamatule langesid. 

Sel teol oli aga hoopis ootamatu tagajärg. Arvukad 

küünlad (sest neid oli tõesti palju) valgustasid nüüd toa seda orva, mille üks voodipost 
oli seni sügavasse varju jätnud. Niiviisi nägin kirkas valguses pilti, mida ma enne polnud 
tähele pannud. See oli äsja naisepõlve jõudnud noore neiu portree. Heitsin maalile kiire 
pilgu ja sulgesin seejärel silmad. Miks ma nii tegin, polnud algul mulle endalegi selge. 
Suletud silmi arutlesin aga endamisi, miks ma laud olin sulgenud. See oli impulsiivne 
liigutus, et võita aega mõtlemiseks, jõuda selgusele, et mu silmad polnud mind petnud, 
rahustada ja vaigistada oma kujutlusvõimet, et seejärel seda kainemalt ja kindlamalt vaa- 
data. Mõne hetke pärast kinnitasin pilgu taas maalile. 

Et ma nüüd õigesti nägin, selles ei saanud ega tahtnudki ma enam kahelda, sest 
küünalde esimene lõuendile langev valgusvihk oli just nagu hajutanud uneleva tardu- 
muse, mis mu meeli oma võimusesse tahtis haarata, ning ehmatanud mind jalamaid 
ärkvele. 

Nagu ma juba ütlesin, oli see noore naise portree. Ainult pea ja õlad, niinimetatud 
vinjett-maneeris, meenutades oma laadilt päid, mida Sully2 armastas maalida. 
Käsivarred, rind ja isegi säravad juuksekiharad sulasid märkamatult ebamäärasesse, aga 
sügavasse pimedusse, mis oli kõigele taustaks. Rikkalikult kullatud mauri stiilis 
filigraanraam oli ovaalne. Kunstiteosena oli maal ületamatu. See ei saanud aga olla ei töö 
teostus ega ka tolle näo surematu ilu, mis mind nii äkki ja nii ägedalt olid vapustanud. 
Samuti oli täiesti võimatu, et mu poolunest üles raputatud meeled olid pead ekslikult 
elava inimese peaks pidanud. Sain kohe aru, et kogu kujunduse, vinje-teerimise ja raami 
omapära oleksid jalamaid selle mõtte peast peletanud — poleks lasknud seda hetkegi 
hellitada. Nende küsimuste üle tõsiselt aru pidades jäin võib-olla terveks tunniks 
poolistukile lamasklema, pilk naelutatud portreele. Avastanud lõpuks tema mõju 
saladuse, langesin tagasi voodile. Olin jõudnud arusaamisele, et pilt lummas just oma 
absoluutse loomutruudusega, mis algul jahmatas, lõpuks segadusse viis, muserdas ja 
kohutas. Sügava ja harda aukartusega asetasin kandelaabri ta endisele kohale. Kuna mu 
sügava erutuse põhjus jäi sel kombel mu pilgu eest varjatuks, hakkasin innukalt lehitsema 


maale ja nende ajalugu käsitlevat raamatut. Numbri all, mis tähistas ovaalset portreed, 
lugesin järgmisi segaseid ja kummalisi sõnu: 

«Ta oli harukordselt ilus neiu, ja sama armas kui 

rõõmsameelne. Ning õnnetu oli see tund, mil ta maalikunstnikku nägi, armastama 
hakkas ja talle mehele läks. Mees — kirglik, töökas, range, kel Kunsti näol juba mõrsja 
olemas; neiu — harukordselt ilus ja sama armas kui rõõmsameelne; aina särav ja 
naeratlev ning lusti täis nagu noor hirvevasikas; armastas ja hellitas kõiki asju: vihkas 
vaid Kunsti, kes oli ta võistleja; kartis ainult paletti ja pintsleid ning teisi vastalisi 
tööriistu, mis ei lasknud tal armsamat näha. Seepärast oli see tollele daamile kole kuulda, 
kui kunstnik ütles, et tahab portreteerida just oma noort mõrsjat. Aga ta oli alandlik ja 
kuulekas, ning istus vaikselt mitu nädalat pimedas kõrges-tornikambris, kus valgust 
nõrgus kahvatule lõuendile üksnes ülevalt peakohalt. Tema aga, kunstnik, tundis mõnu 
oma tööst, mis kestis tunnist tundi ja päevast päeva. Ja ta oli kirglik ja metsik ja tujukas 
mees, kes võis mõtisklusse vajuda; nii et ta ei märganudki, kuidas valgus, mis nii 
tontlikult sesse üksildasse torni langes, ta mõrsja tervise ja elurõõmu närtsitas ja neiu 
kõigi meelest peale tema igatsusest otsa jäi. Neiu aga naeratas üha edasi; kaeblemäta, sest 
ta nägi, et maalikunstnik (kes oli väga kuulus) oma tööst kirglikku ja tulist rõõmu tundis, 
ning ööd ja päevad vihtus maalida naist, kes teda-nii armastas, iga päevaga aga üha 
nukramaks ja nõrgemaks jäi. Ja tõesti, inimesed, kes portreed nägid, rääkisid selle 
sarnasusest sosinal nagu mingist vägevast imest, mis ei anna tunnistust mitte üksnes 
kunstniku võimeist, vaid ka tema sügavast armastusest neiu vastu,, keda ta nii ületamatult 
hästi kujutab. Lõpuks aga, kui töö-hakkas lõpule jõudma, ei lastud enam kedagi torni; 
sest maalikunstnik oli tööinnust lausa meeletu ega pööranudki enam silmi lõuendilt, isegi 
mitte selleks, et vaadata oma naise nägu. Ja ta ei näinudki, et värvid, mida ta lõuendile 
kandis, võeti selle põskedelt, kes*ta ees istus. Ja kui mitu nädalat oli möödunud ja teha 
oli jäänud vaid õige vähe, üksainus pintslitõmme suule ja üksainus värvivarjund' silmale, 
lõi neiu eluvaim uuesti lõkkele nagu leek lambi-pesas ja siis sai see pintslitõmme 
tõmmatud ja värvivarjund antud; ning kunstnik seisis ühe hetke võlutult tehtud töö ees, 
järgmisel hetkel aga, saamata ikka veel pilku lõuendilt lahti, hakkas ta värisema ja 
muutus väga kahvatuks ja oli kohkunud, ning hüüdes valju häälega: «See-on tõesti Elu 
ise!» pööras äkki oma armsamat vaatama:: — See oli surnud!» 

11. KAEV JA PENDEL 


Impia tortorum longos hic turba 

furores 

Sanguinis innocui, non Satiata, alud. 

Sospite nunc patria, fracto nunc 

funeris antro, Mors ubi dirä fuit vita salusgue 

patent* 

iNelikvarss luuletatud Pariisi Jakobiinide Klubi asukohale püstitatavate turuväravate 
tarvis/ 


Olin haige — surmani haige sellest pikast piinast; ning kui nad mu lõpuks lahti päästsid 
ja ma tohtisin istukile tõusta, tundsin, et kaotan teadvuse. Otsus. — kohutav surmaotsus 
—oli viimane selgelt lausutud sona, mis mu kõrvu jõudis. Pärast seda näisid 
inkvisiitorite hääled sulavat üheksainsaks unenäoliselt ebamääraseks üminaks. See tekitas 
mus pöörlemistunde — võib-olla seetõttu, et assotsieerus kujutluses veskiratta mürinaga. 
Sedagi ainult lühikest aega, sest peagi ei kuulnud ma enam midagi. Siiski, puhuti, ma 
nägin — aga kui kohutavalt moonutatult! Nägin mustades talaarides kohtunike huuli. 
Need paistsid mulle valged — valgemad kui paberileht, millele neid sõnu kirja panen — 
ja naeruväärselt kitsad, kitsad neist õhkuvast pingsast vankumatusest, kõigutamatust 
kindlameelsusest, inimliku piina karmist põlastusest. Ma nägin, et otsused, mis minule 
tähendasid saatust, voolasid ikka veel nende huulte vahelt. Nägin neid surma kuulutades 
irevile tõmbuvat. Nägin neid oma nime silpe vormivat, ja ma värisesin, sest heli ei 
järgnenud. Nägin ühtlasi mõne meeletu hirmuhetke jooksul, kuidas ruumi seinu katvad 
mustad drapeeringud vaevumärgatavalt vaikselt värelesid. Siis langes mu pilk seitsmele 
pikale küünlale laua peal. Algul jätsid nad halastava mulje, nad olid nagu valged saledad 
inglid, kes mu päästavad, siis aga 

* Süütute verele ahne siin kaua kamp piinajaid meeletult prassis. Vaba on isamaa nüüd, 
hävinend mõrvaurg jälk, surm kus märatses, elu ja õnn nüüd lokkab (lad. k.). 

äkki valdas mind hukutav tülgastus ning ma tundsin iga kiudu oma ihus võbisevat, nagu 
oleksin puudutanud gal-vaanipatarei traati, ning ingellikud kujud muutusid tulipeadega 
mõttetuiks viirastusteks, kellelt polnud mingit abi loota. Ja siis hiilis kõlava 
muusikahelina mu kujutlusse mõte sellest, kui magus võiks olla puhata hauas. See mõte 
tuli vaikselt ja vargsi ning kulus tükk aega, enne kui ta tervenisti mu teadvusse jõudis; 
aga just siis, kui mu vaim teda lõpuks õigesti tundma ja hellitama hakkas, kadusid 
kohtunike kujud nagu nõiaväel mu silme eest; pikad küünlad vajusid olematuks, nende 
valgus kustus täielikult; saabus must pimedus, kõik tunded näis neelavat mingi meeletu 
allasööst, nagu langenuks hing Hadesesse. Seejärel valitses kõikjal vaikus, liikumatus ja 
ÖÖ. 

Olin minestanud; siiski ei tahaks ma öelda, et olin kaotanud kogu teadvuse. Ma ei 
püüagi defineerida või kirjeldada seda, mis temast oli säilinud; aga kõik ei olnud 
kadunud. Ka kõige sügavamas unes — ei! Ka deliiriumis — ei! Ka minestuses — ei! Ka 
surmas — ei! isegi hauas. ei ole kõik kadunud! Vastasel korral poleks inimese jaoks 
surematust. Ärgates sügavaimast unest karistame katki" mingi unenäo härmalõngavorgu. 
Hetk hiljem aga (nii habras võib olla see vork) ei mäleta me enam, et nägime und. 
Minestusest elluärkamisel on kaks astet: esiteks hingelise või vaimse, teiseks füüsilise 
eksistentsi tajumine. Näib tõenäoline, et kui me teisele astmele jõudnult suudaksime 
meenutada muljeid esimeselt astmelt, leiaksime need olevat tulvil mälestusi sealtpoolt 
kuristikku. Ent mis siis on see kuristik? Kuidas vähemalt eristada tema varje haua 
varjudest? Kui-aga muljeid sellest astmest, mida olen nimetanud esimeseks, ei saa 
tahtlikult meenutada, kas ei tule nad siiski tüki aja pärast palumata ja me imestame, kust 
nad tulevad? See,*kes pole eales minestanud, -ei leia hõõguvais sütes kummalisi paleesid 
ja pööraselt tuttavaid nägusid; ei näe õhus hõljuvaid nukraid viirastusi, mis teiste pilgu 
eest on varjatud; ta ei juurdle tundmatu lille lõhna üle ega vii teda segadusse muusikaline 
kadents, mis pole iial varem ta tähelepanu köitnud. 


Sagedaste keskendunud meenutamiskatsete, tõsiste ponnistuste hulgas saada taas mingit 
märku näilisest ole-matuseseisundist, kuhu mu hing oli langenud, on olnud hetki, kus 
mulle on tundunud, et mu pingutused on kand- 

nud vilja; on ette tulnud lühikesi, väga lühikesi mäles-tusvälgatusi, mis selge mõistuse 
hilisemat kinnitust mööda võivad pärineda üksnes sellest näilise teadvusetuse perioodist. 
Need mälupeegeldused jutustavad ähmaselt mingitest kõrgekasvulistest kogudest, kes 
tõstsid mu üles ja kandsid vaikides alla — üha allapoole ja allapoole —, kuni juba üksnes 
mõte sellele lõputule laskumisele pani mu pea võikalt pööritama. Nad jutustavad samuti 
ebamäärasest hirmust südames just südame ebaloomuliku rahu pärast. Sellele järgneb 
kõike hõlmav lii-kumatusetunne; just nagu oleksid mu kandjad (too tontlik saatjaskond) 
alla laskudes ületanud piirituse piiri ning, tüdinuna oma rängast tööst, seisma jäänud. 
Mulle meenub midagi lamedat ja niisket; siis aga kaob kõik meeletusse — keelatud 
asjades tuhniva mälu meeletusse. 

Väga äkki hakkas mu hing taas tajuma liikumist ja heli — südame ägedat tuksumist ja 
tema löökide kõla kõrvus. Seejärel täiesti tühi paus. Siis jälle heli ja liikumine ja 
puudutus — kogu ihu läbiv kirvendustunne. Seejärel üksnes teadvus olemasolust, ilma 
ühegi mõtteta — seisund, mis kestis kaua. Siis äkki mõte, ja judisema panev hirm, ning 
tõsine katse oma tõelist seisundit mõista. Seejärel kange tahtmine langeda tagasi 
tundetusse. Siis aga hinge äkiline virgumine ja edukas katse end liigutada. Ning kohe 
meenub kogu kohtuprotsess, kohtunikud, mustad drapeeringud, lõplik otsus, 
iiveldustunne, minestus. Kõik, mis sellele järgnes, on aga täielikult ununenud; kõik see, 
mida kunagi hiljem tõsiselt mälu pingutades olen ähmaselt suutnud meenutada. 

Siiani ei olnud ma silmi avanud. Tundsin, et leban selili, kinni sidumata. Sirutasin käe 
välja ja see langes raskelt millelegi niiskele ja kõvale. Jätsin ta mõneks minutiks sinna 
lebama, püüdes kujutleda, kus ja mis ma olen. Tahtsin, ei julenud aga kasutada oma 
silmanägemist. Kartsin esimest pilku ümbritsevatele esemetele. Ma ei kartnud näha 
hirmsaid asju, vaid tundsin õudu selle ees, kui midagi ei olekski näha. Lõpuks võtsin 
meeleheitlikult südame rindu ja avasin kiiresti silmad. Mu kõige hullemad kartused 
osutusid õigeks. Mind ümbritses igavese öö pimedus. Ahmisin õhku. See tihke pimedus 
otsekui rusus ja lämmatas mind. Öhk oli talumatult umbne. Lamasin ikka veel vaikselt ja 
püüdsin mõtteid koguda. Meenutasin inkvisitsioonikohtus toimunut ja püüdsin selle 
põhjal järeldada, milline oli mu tõeline olukord. Otsus oli langetatud; 

ning mulle tundus, et sellest oli möödunud tükk aega. Hetkekski aga ei tulnud mulle 
pähe, et olen tegelikult surnud. Seesugune mõte — kirjutatagu romaanides mida tahes — 
on vastuolus tõelise elusolemisega; — aga kus ja millises seisundis ma siis olin? 
Surmamõistetud, seda ma teadsin, hukkusid harilikult autodafeel, ja üks seesuguseid oli 
aset leidnud just minu kohtupäeva õhtul. Oli mind tagasi saadetud mu maa-alusesse kongi 
ootama järgmist ohverdamist, mis enne mõnda kuud ei toimu? Taipasin kohe, et see 
polnud võimalik. Ohvreid nõuti viivitamatult. Pealegi oli mu vangikongil nagu kõigil sur- 
mamõistetute kongidel Toledos olnud kivipõrand ja seal polnud kottpime. 

Kohutava mõtte ajel tulvas äkki veri mulle südamesse ja lühikeseks ajaks kaotasin taas 
teadvuse. Toibudes ajasin end kohe jalule, iga kiud kramplikult värisemas. Vehkisin 
kätega meeletult pea kohal ja igas suunas enda ümber. Ma ei tundnud midagi; ometi 
kartsin astuda ainsatki sammu, et mitte -.põrkuda vastu hauakambri seinu. Higi tungis 


välja igast ihupoorist ja pärlendas suurte külmade piiskadena mu laubal. Teadmatuse piin 
muutus lõpuks talumatuks ning ma astusin ettevaatlikult edasi, käed ette sirutatud ja 
silmad pealuust välja tungimas, lootuses mõnd nõrka valguskiirt tabada. Astusin mitu 
sammu edasi, aga ikka veel valitses pimedus ja tühjus. Hingasin vabamalt. Paistis 
tõenäoline, et mu saatus polnud vähemalt see kõige võikam. 

Ja kui ma nüüd ettevaatlikult üha edasi astusin, tulvasid mu mällu tuhanded 
ebamäärased kuuldused Toledo jubedustest. Sealsetest maa-alustest vangikongidest jutus- 
tati kummalisi lugusid — olin neid alati pidanud väljamõeldisteks — nii kummalisi ja 
õudseid, et neid sai vaid sosinal korrata. Oli mind jäetud nälga surema selles maaaluses 
pimeduseriigis; või millin* vahest veelgi hirmsam saatus ootas mind? Tundsin liiga hästi 
oma kohtunike iseloomu kahtlemaks, et lõpp on surm, ja tavalisest kibedam surm. 
Milline see on ja millal see aset leiab, oli kõik, mis mu meeli hõivas või hullutas. 

Lõpuks puutusid mu väljasirutatud käed mingi kõva takistuse vastu. See oli sein, 
ilmselt kivimüür — väga sile, ligane ja külm. Liikusin seda mööda edasi, astudes umb- 
uskliku ettevaatusega, mida nood vanad kuulujutud musse olid sisendanud. Ometi ei 
võimaldanud see menetlus kindlaks määrata vangikongi suurust, kuna võisin ringiratast 

käia ja lähtepunkti tagasi jõuda, ilma et ma seda oleksin teadnud — nii ühetaoline 
tundus müür. Kobasin seejärel noa järele, mis mul inkvisitsioonikambrisse viimisel tas- 
kus oli olnud, aga see oli läinud; mu riided olid mingi koredast seržist hõlsti vastu ümber 
vahetatud. Olin mõelnud suruda noatera mõnda pisikesse müüriprakku, et ära tunda, kust 
ma alustasin. Lõppeks oli see tühine häda, kuigi paistis mu segipaisatud kujutluses algul 
ületamatu. Kiskusin oma hõlsti palistatud äärest tüki välja ja panin täies pikkuses 
täisnurgi müüri külge. Piki vangikongi seinu teed kobades pidin paratamatult sattuma 
sellele rii-deräbalale, kui ma ringi lõpetan. Nii ma vähemalt arvasin; aga ma polnud 
arvestanud vangikongi suurust ega omaenda nõrkust. Põrand oli märg ja libe. Taarusin 
veidi: aega edasi, kuni komistasin ja kukkusin. Tohutu väsimuse tõttu olin sunnitud 
lamama jääma; ja peagi sai uni must võitu. 

Ärgates ja kätt välja sirutades leidsin enda kõrvalt pätsi leiba ja kruusitäie vett. Olin 
liiga kurnatud, et selle üle pead murda, ja sõin ning jõin aplalt. Varsti pärast seda jätkasin 
oma ringkäiku ja jõudsin lõpuks suure vaevaga riideribani. Selle hetkeni, kui ma 
kukkusin, olin lugenud viiskümmend kaks sammu, käiku uuesti alustades sain veel 
nelikümmend kaheksa lisaks, enne kui jõudsin räbalatükini. Nii tegi see siis kokku sada 
sammu; ja arvates kaks sammu üheks jardiks, oletasin, et kongi ümbermõõt on 
viiskümmend jardi. Mu teele oli aga ette jäänud mitu nurka ja nii ma ei osanudki arvata, 
mis kuju sel võlvialusel oli, et aga tegu oli võlvialusega, selles polnud kahtlust. 

Nende uurimistega polnud mul mingit erilist eesmärki — kindlasti mitte mingit lootust 
—, aga mingi ebamäärane uudishimu õhutas mind neid jätkama. Lahkudes seina juurest 
otsustasin risti üle müüride vahele surutud ruumi minna. Algul liikusin üliettevaatlikult, 
sest kuigi põrand paistis olevat kõvast materjalist, oli ta reetlikult ligane. Lõpuks siiski 
võtsin südame rindu ja astusin ilma kõhklemata kindla sammuga — püüdes minna nii 
otsejoones kui võimalik. Olin astunud kümme-kaksteist sammu, kui hõlsti katkikäristatud 
palistus takerdus mu jalgade vahele. Astusin selle peale ja kukkusin raskelt otse näoli. 

Kukkumisähnis ei tabanud ma kohe ära pisut jahma-tamapanevat asjaolu, mis aga 
mõni hetk hiljem, kui ma 

ikka veel maas lebasin, mu tähelepanu köitis. Asi oli järgmine: mu lõug toetus vangla 
põrandale, suu ja pea ülemine osa, mis tõenäoliselt pidid asuma madalamal, ei 
puudutanud aga midagi. Samal ajal oleks nagu vastu laupa õhkunud mingit rõsket hingust 
ning mu sõõrmeisse ulatus iseloomulik kodulõhn. Sirutasin käe välja ja avastasin 
hirmuvärinaga, et olin kukkunud otse ümmarguse augu äärele, mille sügavust sel hetkel 
mul mõistagi polnud võimalik kindlaks määrata. Kobades augu äärealu-seid kive, 
õnnestus mul üks kild lahti kangutada ja sügavikku langeda lasta. Mitu sekundit 
kuulatasin, kuidas see kajades vastu kuristiku seinu põrkus; lõpuks kostis valjusti 
kaikudes sünge vettelangemise sulpsatus. Samal ajal oli ülevalt pea kohalt kuulda, just 
nagu oleks mingi uks kiiresti avatud ja sama kähku jälle suletud, ning hetkeks välgatas 
läbi pimeduse nõrk valguskuma, mis sama äkki kustus. 

Nägin nüüd selgesti kohutavat hukku, mis mulle oli määratud, ja tänasin õigeaegset 
komistamist, mis mind sellest oli päästnud. Veel üks samm enne kukkumist ja maailm ei 
oleks mind enam näinud. Ning surm, mida äsja olin vältinud, oli just seda laadi, mida ma 
inkvisitsiooni kohta käivates lugudes olin pidanud väljamõelduks ja naeruväärseks. Selle 
türannia ohvritel oli valida kas surm kõige kohutavamate füüsiliste piinadega või surm 
kõige jäledamate moraalsete jubedustega. Mind oli varutud viimaste jaoks. Pikaaegne 
kannatus oli laostanud mu närvid, nii et värisesin omaenese häält kuuldes ning olin igati 
kohane objekt mind ootava piina jaoks. 

Üle kogu keha vabisedes ja kätega teed kobades roomasin tagasi seina äärde otsustades 
pigem seal hukkuda kui riskida sattuda jubedatesse kaevudesse, mida 
kujutlesin nüüd kongis mitmel popi mind varitsevat. Teistsuguses vaimses seisundis 
oleks mul ehk jätkunud julgust teha oma viletsusele jalamaid lõpp ja söösta ühte 
seesugusesse sügavikku; nüüd aga olin tõeline argpüks. 

Ka ei suutnud ma unustada, mida ma nende kaevude kohta olin lugenud — et äkiline elu 
kustumine polnud nende õudses plaanis üldse ette nähtud. 

Mitu pikka tundi hoidis erutus mind ärkvel, lõpuks aga jäin uuesti magama. Ärgates 
leidsin nagu ennegi enda kõrvalt leivapätsi ja veekruusi. Mind vaevas kõrvetav janu ja ma 
tühjendasin kruusi ühe sõõmuga. Sinna oli kindlasti lisatud uimasteid — sest vaevalt olin 
joonud, 

kui jäin vastupandamatult uniseks. Langesin sügavasse unne, lausa surmaunne. Kui 
kaua see kestis, seda ma loomulikult ei tea; kui ma aga jälle silmad avasin, olid esemed 
mu ümber nähtavad. Mingi metsiku, väävelkollase helgi valgel, mille päritolu ma algul ei 
osanud määrata, oli mul võimalik näha, kui suur oli ja mismoodi nägi välja mu vangla. 

Kongi suuruses olin rängalt eksinud. Selle ümbermõõt piki seinu ei ületanud 
kahtekümmend viit jalga. Mõneks hetkeks murdsin selle fakti kallal asjatult pead; asjatult 
tõesti — sest mis võis minu kohutavas olukorras olla veel tähtsusetum kui mu vangikongi 
pelgad mõõtmed? Aga mind huvitasid hirmsasti pisiasjad ja tükk aega ei andnud mu 
hingele rahu mõõtmisel tehtud viga. Siis äkki taipasin. Esimesel uurimiskatsel olin 
lugenud viiskümmend kaks sammu selle ajani, mil ma kukkusin: pidin tookord olema 
paari sammu kaugusel seržiräbalast; olin seega võlvialusele juba peaaegu ringi peale 
teinud. Siis jäin magama ning ärgates olin nähtavasti liikunud vastassuunas, saades seega 
peaaegu kaks korda suurema ümbermõõdu kui tegelikult oli. Oma meeltesegaduses ei 
märganud ma, et käiku alustades jäi müür vasakut kätt, lõpetades aga paremat kätt. 


Ka ruumi kuju suhtes olin valearvestuse teinud. Teed kobades olid mulle ette jäänud 
mitmed nurgad, mis tekitasid kujutluse millestki ebakorrapärasest; nii vägevalt mõjub 
kottpimedus letargiast või unest ärganule! Need nurgad kuulusid lihtsalt siin-seal 
asetsevatele kergetele süvendeile ja niššidele. Vangikongi üldkuju oli nelinurkne. Seinad, 
mida olin pidanud laotud müüriks, paistsid koosnevat tohututest raud- või mõnest muust 
metallist plaatidest, mille õmblused või liitekohad moodustasid süvendeid. Kogu 
metallkongi pind oli rohmakalt täis plätserda-tud munkade sünge ebausu võikaid ja 
eemaletõukavaid vaimusünnttisi. Seinu katsid ja moonutasid luukeretaoli-sed ähvardava 
ilmega paharetid ja teised veelgi hirmsamad kujutised. Panin tähele, et koletiste 
piirjooned olid küllaltki selged, värvid aga just nagu rõskuse tõttu luitunud ja tuhmid. 
Nägin nüüd ka põrandat, see oli,kivist. Selle keskel haigutas ümmargune auk, mille 
lõugade vahelt olin pääsenud; see oli aga ainus terves kongis. 

Kõike seda nägin ähmaselt ja suure pingutusega — sest mu enda seisund oli magades 
tublisti muutunud. Ma lamasin nüüd selili ja täiesti välja sirutatult mingil 

88 

madalal puuraamistikul. Olin pika, sedelgavööd meenutava naharibaga tugevasti selle 
külge seotud. Rihm oli mitu keerdu ümber mu jäsemete ja keha tõmmatud, nii et vabaks 
jäi ainult pea ja vasak käsi niivõrd, et sain suure vaevaga võtta toitu kõrval põrandal 
seisvast savi-nõust. Märkasin kohkudes, et kruus oli ära viidud. Otlen «kohkudes» — sest 
mind piinas talumatu janu. Paistis, et mu tagakiusajad tahtsid seda janu veelgi virgutada 
— sest toit liual oli teravalt vürtsitatud liha. 

Üles vaadates uurisin oma vangla lage. See asus umbes kolme-neljakümne jala 
kõrgusel ja oli samasuguse konstruktsiooniga nagu külgmised seinadki. Ühes paneelis 
köitis väga omapärane kujutis kogu mu tähelepanu. Sinna oli maalitud Aeg, nii nagu teda 
tavaliselt kujutatakse, selle vahega, et vikati asemel hoidis ta käes midagi, mida ma 
esialgsel pilgul pidasin suureks maalitud pendliks, nagu neid võib näha vanadel kelladel. 
Midagi tolle seadeldise välimuses sundis mind siiski seda tähelepanelikumalt silmitsema. 
Kui ma üles selle poole vaatasin (sest ta asus otse minu kohal) tundus mulle, nagu oleks 
ta Tiikunud. Hetk hiljem leidis see tunne kinnitust. Ta võn-kekaar oli lühike ja liikumine 
mõistagi aeglane. Jälgisin teda mõne minuti pisut hirmunult, aga rohkem küll imestunult. 
Lõpuks väsitas selle üksluise liikumise vaatamine mu ära ning ma pöörasin pilgu teistele 
asjadele kongis. 

Mu tähelepanu köitis mingi tasane sahin ja põrandale vaadates nägin seal sagimas mitut 
hiiglasuurt rotti. Nad olid tulnud kaevust, mis jäi paremat kätt mu pilgu ulatusse. Just siis, 
kui ma neid vahtisin, vulpsas neid sealt trobikondade kaupa üles, näljaste silmadega, ligi 
meelitatud lihalõhnast. Tuli pingutada ja teraselt valvata, et neid liuast eemale peletada. 

Võis olla möödunud pool tundi, võib-olla ka terve tund (sest mul oli ajast vaid 
umbkaudne kujutlus), enne kui ma .uuesti pilgu üles lõin. See, mida ma nüüd nägin, viis . 
mu täielikult segadusse ja üllatas mind. Pendli võnke-kaar oli pikenenud peaaegu jardi 
võrra. Selle tagajärjel oli loomulikult ka ta kiirus palju suurem. Mis mind aga peamiselt 
häiris, oli kujutlus, et ta oli tunduvalt allapoole laskunud. Nüüd ma nägin — millise 
jubedustundega, pole vaja öeldagi —, et pendli alumine ots kujutas endast säravast 
terasest poolkuud, mille sarvede vahe oli umbes üks jalg; sarved olid ülespoole kaardu ja 
poolkuu alumine serv ilmsesti terav nagu habemenuga. 

Nagu habemenoalgi paistis tera ülemine serv massiivseks ja raskeks paksenevat. 
Poolkuu rippus jämeda vaskridva küljes ja kogu seadeldis sisises läbi õhu kukudes. 

Ma ei saanud kauem kahelda, millise huku munkade piinamisalane leidlikkus mulle oli 
määranud. Inkvisitsioo-nikäsilased olid teada saanud, et ma olin kaevu märganud — seda 
kaevu, mille jubedused olid määratud minusuguse julge alistamatu jaoks — seda kaevu, 
põrgu võrdkuju, mida kuulujuttude järgi peeti kõigi nende karistuste Ultima Thuleks. 
Kaevu langemisest olin pääsenud pelga juhuse tõttu ja ma teadsin, et üllatamine või 
kavalusega piina sisse meelitamine mängis olulist osa kõigis neis pentsikuis surmades, 
mis maa-alustes vangikongides aset leidsid. Kuigi ma kaevu polnud kukkunud, ei kuulu- 
nud kuratlikku plaani mind sinna visata ja nii (kuna muud üle ei jäänud) ootas mind 
teistsugune ja leebem häving. Leebem! Ma peaaegu naeratasin, oma ahastuses, kui 
mõtlesin, et niisugust sõna võib niisuguses ühenduses tarvitada. 

Mis mõtet on rääkida pikkadest, pikkadest tundidest täis ebainimlikku surmaõudu, 
mille jooksul ma loetlesin pendli tera vuhisevaid võnkeid! Toll tollilt — rida realt — vaid 
igavikuna tunduva ajavahemiku järel märgatava laskumisega tuli ta allapoole, üha 
allapoole! Möödus päevi — võib-olla isegi palju päevi —, enne kui ta nii lähedalt üle 
minu sööstis, et ta kirbe hingus mind puudutas. Vaheda tera lõhn tungis mu sõõrmeisse. 
Ma palvetasin — tüütasin taevast oma palvetega, et ta kiiremini langeks. Mind valdas 
meeletu hullus, püüdsin end ülespoole upitada, vastu seda jubedat pendeldavat idamaist 
mõõka. Siis aga jäin vaikseks ning naeratasin maas lamades sädeleva surma poole nagu 
laps haruldast mängukanni nähes. 

Oli veel teine, täieliku tundetuse periood; see oli lühike, sest kui ma uuesti elustusin, 
polnud pendel märgatavalt allapoole langenud. See võis aga olla ka pikk — sest ma 
teadsin, et leidus deemoneid, kes märkasid mu minestust ja võisid võnkumist oma suva 
mööda peatada. Toibudes tundsin suurt — oh! kirjeldamatut — iiveldust ja nõrkust, nagu 
oleksin pikka aega nälginud. Isegi sel piinaperioo-dil nõudis inimloomus toitu. 
Vaevarikka pingutusega sirutasin vasaku käe nii kaugele välja kui ahelad lubasid ja sain 
kätte kasinad toidujäänused, mille rotid mulle olid jätnud. Kui ma osa sellest suhu pistsin, 
välgatas mul 

äkki peast läbi mingi ebamäärane rõõmus lootusrikas mõte. Aga mis oli minul pistmist 
lootusega! See oli, nagu ma ütlesin, ebamäärane mõte — inimesel on palju selliseid, mis 
iial selget kuju ei võta. Tundsin, et see oli rõõmus, lootusrikas; tundsin aga ühtlasi, et see 
hävis, enne kui jõudis selget kuju omandada. Püüdsin teda asjatult lõpuni mõelda — 
taastada. Pikk kannatus oli peaaegu täielikult hävitanud mu vaimujõu. Olin nõdraaruline 
idioot. 

Pendel võnkus täisnurga all minu pikkusega. Poolkuu pidi minema risti üle 
südamepiirkonna. Ta nuhiks katki mu hõlsti riide — tuleks tagasi ja kordaks seda operat- 
siooni ikka ja jälle. Hoolimata ta kohutavalt laiast võnke-kaarest (oma kolmkümmend või 
enamgi jalga) ja ta langemise tugevast sisinast, millest piisanuks, et noid raud-müüre 
üksteisest lahutada — ei suudaks ta mitme minuti jooksul muud teha, kui mu hõlsti katki 
rebida. Siinkohal mu mõte peatus. Ma ei julenud kaugemale mõelda. Jäin visalt selle 
mõtte juurde — justkui suudaksin sel kombel peatada siin terastera langemist. Sundisin 
end mõtlema helile, mida tekitab poolkuu riiet riivates — sellele omapärasele erutavale 
tundele, mida riide rebenemine esile kutsub. Mõlgutasin neid tühiseid mõtteid, kuni see 
mulle närvidele hakkas käima. 


Allapoole, üha allapoole roomas pendel. Mulle valmistas pöörast rõõmu vastandada ta 
langekiirust tema rõht-kiirusele. Paremale — vasakule — kaugele välja — äraneetud 
hinge kriiskamise saatel! tiigri hiilival sammul 'aina minu südame poole! Naersin ja 
ulgusin vaheldumisi, nii kuidas see või teine kujutlus ülekaalu omandas. 

Allapoole — muidugi, halastamatult allapoole! Nüüd võnkus see kolme tolli k'augusel 
mu rinnast! Rabelesin meeleheitlikult — raevukalt — et vabastada oma vasakut kätt. See 
oli vaba vaid küünarnukist käelabani, mille suutsin suure vaevaga vaagnalt suu juurde 
tõsta, mitte aga kaugemale. Kui ma suutnuksin katki rebida köidikud ülalpool 
küünarnukki, oleksin haaranud pendlist kinni ja katsunud teda peatada. Sama hästi 
oleksin võinud katsuda peatada lumelaviini. 

Allapoole — ikka lakkamatult — ikka möödapääsmatult allapoole! Iga võnke juures 
ahmisin õhku ja rabelesin. Tõmbusin kramplikult tagasi iga kord, kui ta üle minu vuhises. 
Mu silmad jälgisid mõttetus meeleheites ta liikumist; nad sulgusid kramplikult, kui ta alla 
tuli, kuigi 

surm tähendanuks kergendust, oh, kui kirjeldamatut kergendust! Ikka veel värises iga 
närv minus, kui ma mõtlesin, kuidas selle masinavärgi tühine langemine paiskab terava, 
helkiva kirve mu rinnale. Lootus oli see, mis pani närvid värisema, mu keha tagasi 
põrkuma. Lootus oli see — lootus, mis võidutseb piinapingilgi, mis isegi inkvisitsiooni 
vangikongides surmamõistetule kõrva sosistab. 

Sain aru, et kümne-kaheteistkümne võnke pärast puudutab mõõgatera mu rõivaid — 
ning koos selle tähelepanekuga valdas mind äkki külm, vahe meeleheiterahu. Esimest 
korda mitme tunni — aga võib-olla ka päeva jooksul — ma mõtlesin. Mulle turgatas 
pähe, et köidik või sedelgavöö, millesse olin mässitud, oli ühest tükist. Ma polnud seotud 
eraldi köitega. Niipea kui habemenoatao-line poolkuu läheb kus tahes põiki üle köidiku, 
lõikab ta selle katki, nii et saan vasaku käe abil end sellest vabastada. Ent kui kohutav on 
sel puhul toHe tera lähedus. Tühisemgi rabelemine võib surma tuua! Pealegi, kas oli 
võimalik, et piinaja käsilased polnud seda võimalust ette näinud ja selle vastu abinõusid 
tarvitusele võtnud? Kas oli võimalik, et köidik läks risti üle mu rinna just pendli 
võnkumise kohal? Kartes oma nõrka ja, nagu paistis, viimast lootust luhtuvat, kergitasin 
nii palju pead, et ulatusin selgesti oma rinda nägema. Sedelgavöö ümbritses mu jäsemeid 
ja keha igas suunas — peale hävitava poolkuu liikumistee. 

Vaevalt olin pea endisesse asendisse langetanud, kui mind läbis mõte, mida oskan 
kirjeldada ainult kui teist poolt sellest pooleldi kuju võtnud vabanemisideest, millest 
eespool juttu oli ja millest ainult osa ähmaselt mul läbi pea välgatas, kui ma toitu oma 
näljastele huultele tõstsin. Nüüd oli mõte terveni kohal — nõrk, vaevu läbiviidav, vaevu 
kindlakujuline — aga ometi tervenisti koos. Asusin jalamaid, täis närvilist 
meeleheitetarmu, seda teoks tegema. 

Mitu tundi oli minu all asuva madala raamistiku lähim ümbrus sõna otseses mõttes 
kubisenud rottidest. Nad olid metsikud, julged j,a aplad — nende punased silmad jõlli- 
tasid mulle otsa nagu oodanuksid nad vaid, millal ma end enam ei liiguta, et siis mu 
kallale söösta. «Millise toiduga,» küsisin endalt, «on nad seal kaevus harjunud?» 

Hoolimata kõigist mu pingutustest neid takistada, olid nad ära õginud kogu vaagnal 
leiduva toidu peale mõne üksiku suutäie. Olin hakanud liua kohal käega edasi-tagasi 

lehvitama, lõpuks aga ei avaldanud see masinlikult üksluine liigutus enam mõju. Oma 
apluses lõid vastikud elukad oma teravad kihvad mu sõrmedesse. Kõikjal, kuhu ma ligi 
pääsesin, määrisin ma nüüd oma ahelad järelejäänud õliste ja vürtsiste liharaasudega 
kokku, seejärel tõstsin käe põrandalt ja jäin hinge kinni hoides vagusi lebama. 

Algul olid aplad loomad üllatunud ja ehmunud, kui käe-viiped lakkasid. Ohtu kartes 
põrkusid nad tagasi; paljud põgenesid kaevu. Ent see kestis vaid hetke. Ma polnud asjata 
arvestanud nende aplusega. Nähes, et jään liikumatuks, kargas paar julgemat raamistikule 
ja nuusutas sedelgavööd. See näis olevat signaal üldiseks rünnakuks. Uuesti tormasid nad 
robinal kaevust välja. Nad klammerdusid puuraami külge, jooksid üle selle ja kargasid 
sadade kaupa mu peale. Pendli ühtlane liikumine ei häirinud neid üldse. Hoidudes teda 
riivamast, asusid nad võitud köidikute kallale. Nad rüselesid ja tunglesid hunnikusse 
kuhjudes mu otsas. Nad vingerdasid mu kõril; nende külmad huuled nuuskisid minu omi; 
olin pooleldi lämbunud nende rüsinas; jälkustunne, millele maailmas nime ei leidu, täitis 
mu rinda ja tarretas mingi raske rõskusega mu südame. Aga veel hetk ja ma tundsin, et 
võitlus oleks läbi. Tajusin selgesti köidiku lõtvumist. Teadsin, et enam kui ühest kohast 
oli see juba läbi jära-tud. Üleinimliku jõupingutusega jäin liikumatult lamama. 

Ma polnud oma arvestuses eksinud ega asjatult'vastu pidanud. Lõpuks tundsin, et olen 
vaba. Sedelgavöö ripnes räbalatena mu kehalt. Pendli viibutus aga rõhus juba mu rinda. 
Hõlsti riie oli lõhki käristatud. Pesu selle all läbi lõigatud. Kaks korda võnkus ta veel ja 
terav valu kihva-tas läbi iga närvi. Aga pääsemishetk oli saabunud. Käe-viipe peale 
tormasid mu vabastajad käratsedes minema. Kindla liigutusega — ettevaatlikult, külitsi, 
kokku tõm-bunult ja aeglaselt libisesin välja köidikute embusest ja idamaise mõõga 
haardeulatusest. Vähemalt selleks hetkeks olin ma vaba. 

Vaba! — ja inkvisitsiooni küüsis! Vaevalt olin oma õudsest puusängist vangla 
kivipõrandale astunud, kui tolle põrguliku masinavärgi liikumine lakkas ja ma nägin, 
kuidas mingi nähtamatu jõud ta läbi lae üles tõmbas. See õppetund lõikas mulle tõsiselt 
südamesse. Kahtlemata valvati iga mu liigutust. Vaba! — olin vaid pääsenud üht laadi 
piinavast surmast, selleks et sattuda surmast hullema 

piina kätte. Selle mõttega libistasin pilgu erutatult üle mind piiravate raudtõkete. 
Midagi ebatavalist — mingi muutus, mida ma algul ei osanud selgesti hinnata — oli 
ilmselt toas aset leidnud. Segane, hirmust värisedes, mõtted hajali, püüdsin mitme minuti 
jooksul asjatult igasugu oletusi teha. Selle aja sees märkasin esimest korda, kust pärines 
kongi valgustav väävelkollane valgus. See tuli poole tolli laiusest lõhest, mis seinte 
allservas ulatus ringi ümber kogu vangikongi ja sel kombel seinad täielikult lahutas 
põrandast. Püüdsin, muidugi asjatult, läbi selle prao vaadata. 

Kui ma pärast seda katset püsti tõusin, taipasin kohe, milles seisnes toa salapärane 
muutus. Tähendasin juba, et kuigi seinu katvate kujude piirjooned olid küllalt selged, 
tundusid värvid ähmased ja ebamäärased. Need värvid olid omandanud ja omandasid iga 
hetkega üha enam mingi jahmatava ja ülitugeva sära, andes tontlikele ja kuratlikele 
portreedele niisuguse ilme, mis oleks pannud erutusest värisema minu omadest 
tugevamadki närvid. Deemonlikud silmad, tulvil metsikut ja tontlikku elu, vahtisid mind 
tuhandest suunast, kus varem polnud ühtki näha olnud, ning neist kumas mingit süngelt 
lõõmavat tuld, mida ma oma kujutluses kuidagi ei saanud ebatõeliseks pidada. 

Ebatõeliseks! — Juba hingates tungis mu sõõrmeisse kuumenenud raua vine! 
Lämmatav lõhn täitis vangikongi! Iga hetkega hakkasid silmad, mis mu piinu jälgisid, sü- 


gavamalt hõõguma! Küllastunud punane varjund levis üle veriste õuduspiltide. Ma 
hingeldasin! Ahmisin õhku! Polnud enam kahtlust, mida kavatsesid mu piinajad — need 
kõige julmemad, kõige kuratlikumalt hullunud inimesed! Taganesin hõõguva metalli eest 
kongi keskele. Mõeldes ähvardavale hävingule tule läbi mõjus kujutlus kaevu jahedusest 
mu hingele nagu palsam. Sööstsin ta hukutavale servale. Heitsin pingsa pilg u alla. 
Süttinud katuse pimestav helk valgustas selle kõige varjatumaid nurki. Üheks meeletuks 
hetkeks tõrkus mu vaim taipamast selle tähendust, mida nägin. Lõpuks murdis, heitles 
nähtu tee mu hinge — põletas end mu jubedusest võbisevasse mõistusesse. Oh — kui 
mul oleks häält, et rääkida! — oh õudust! oh mistahes õudust, ainult mitte seda! Karjata- 
des sööstsin kaevuservast eemale ja peitsin kibedasti nuttes näo käte vahele. 

Kuumus suurenes kiiresti ja veel kord tõstsin pilgu 

üles nagu palavikuhoo käes vabisedes. Kong oli teist korda muutunud — ja seekord oli 
ilmselt muutunud tema kuju. Nagu varemgi, püüdsin ma algul asjatult hinnata või mõista, 
mis õieti toimub. Aga mind ei lastud kaua kahelda. Inkvisitsiooni kättemaks oli tõtanud 
mulle mu kahekordse pääsemise eest kätte tasuma ja enam ei saanud õuduste Kuningaga 
naljatleda. Tuba oli olnud nelinurkne. Nüüd nägin, et kaks ta raudnurkadest olid terav- 
nurgad, kaks järelikult nürinurgad. See kohutav erinevus suurenes kiiresti mingi tasase 
kõmina või oige saatel. Ühe hetkega oli tuba võtnud rombi kuju. Sellega muundus aga ei 
lõppenud — ma ei lootnud ega tahtnudki, et ta lõpeks. Oleksin tahtnud hõõguvad seinad 
nagu igavese rahurüü vastu oma rinda suruda. «Surm,» ütlesin ma, «mis tahes surm peale 
kaevus varitseva!» Loll! kas ma siis ei teadnud, et just kaevu pidi hõõguv raud mu ajama? 
Suutsin ma välja kannatada ta lõõma? ja isegi kui suutsin, suutsin ma vastu panna ta 
survele? Ja nüüd — ikka lamedamaks ja lamedamaks muutus romb — nii kiiresti, et 
mulle ei jäänud mõtlemise aegagi. Ta kese ja seega ta suurim laius jäi just haigutava 
sügaviku kohale. Põrkusin tagasi — aga sulguvad seinad surusid mind vastupandamatult 
edasi. Lõpuks polnud mu kõrvetatud ja väänleval kehal enam tolligi jalgealust vangikongi 
kõval põrandal. Ma ei rabelenud enam, aga mu hingepiin leidis väljapääsu ainsas valjus, 
pikas ja viimses meeleheitekarjes. Tundsin, et vangun kaevu serval — pöörasin silmad 
kõrvale. 

Kostis inimhäälte segast kõnekõminat. Kuski nagu oleks puhutud valjusti pasunaid. Siis 
kõrvulukustav krigin nagu tuhat kõuekärgatust! Lõõmavad seinad taganesid kiiresti!" 
Väljasirutatud käsi haaras kinni mu käest, kui ma mines-tunult sügavikku kukkusin. See 
oli kindral Lasalle'i' käsi. Prantsuse väed olid tunginud Toledosse. Inkvisitsioon oli oma 
Vaenlase kätes. 


Il. — REETLIK SÜDA 

Õige! — närviline — olin väga, väga koledasti närviline, ja olen praegugi, aga miks 
tahate öelda, et olen hull? Haigus oli teravdanud mu meeli — mitte hävitanud — mitte 
nüristanud neid. Eriti erk oli kuulmismeel. Kuulsin kõiki asju taevas ja maa sees. Kuulsin 
paljutki põrgus. Kuidas ma siis hull olen? Kuulake! ja vaadake, kui reipalt — kui 
rahulikult suudan teile jutustada kogu loo. 

On võimatu öelda, kuidas see mõte mulle esimest korda pähe tuli; aga kord tärganud, 
kummitas ta mind päeval ja ööl. Mingit otstarvet sel polnud. Mingit raevu polnud. 
Armastasin vanameest. Ta polnud mulle eales ülekohut teinud. Ta polnud mind eales 


solvanud. Tema kulda ma -ei ihaldanud. Ma arvan, põhjuseks oli ta silm, jah, just see! 
Üks silm sarnanes tal raisakotka silmaga — kahvatusinine, kae peal. Iga kord, kui selle 
pilk minule langes, tarretas mu veri — ja niiviisi aegamisi — pisitasa — valmis otsus 
vanamehelt elu võtta ja sel kombel alatiseks tollest silmast lahti saada. 

Selles ongi kogu asi. Te peate mind hulluks. Hullud on lollid. Aga te oleksite pidanud 
mind nägema. Oleksite pidanud nägema, kui targalt ma toimisin — millise ettevaatuse — 
millise ettenägelikkuse — millise silmakirjalikkusega tria tegutsema asusin! Eales polnud 
ma vanamehe vastu lahkem kui tervel sellel nädalal enne ta tapmist. Ja igal öösel kesköö 
paiku vajutasin ta ukse lingi alla ja avasin ukse — oh, nii tasakesi! Ja kui see oli 
küllaldaselt avanenud, et mu pea läbi mahuks, panin tuppa salalaterna, üleni kinni, nii et 
valgust välja ei paistnud, ning pistsin seejärel pea sisse. Oh, oleksite naernud, nähes kui 
osavalt ma ta sisse pistsin! Liigutasin 

teda aeglaselt — väga, väga aeglaselt, nii et ma ei häiriks vanamehe und. Mul kulus 
terve tund, et kogu pead nii kaugele ukseavasse suruda, et võisin näha vanameest voodis 
lamamas. Ah! — kas hull oleks nii tark olnud? Ja siis, kui mu pea oli kenasti toas, tegin 
laterna ettevaatlikult lahti — oi, nii ettevaatlikult — ettevaatlikult (sest hinged 
kriuksusid) — tegin ta just nii palju lahti, et üksainus peenike kiir langes sellele 
raisakotka-silmale. Ja niiviisi seitse pikka ööd ühtejärge — alati just keskööl, aga iga 
kord oli silm kinni; ja nii oli võimatu seda tegu teha; sest ega vanamees mind vaevanud, 
vaid ta Kuri Silm. Ning igal hommikul, kui koitma hakkas, astusin julgelt ta kambrisse ja 
rääkisin vaprasti temaga, kutsusin teda lahkelt nimepidi ning pärisin, kuidas ta öö oli 
mööda saatnud. Nii te näete, et ta oleks tõesti pidanud olema väga nutikas vanamees, kui 
ta oleks kahtlustanud, et ma öösiti, just kaheteistkümne ajal, vaatasin teda, kui ta magas. 

Kaheksandal ööl olin ust avades tavalisest veelgi ettevaatlikum. Kella väike osutki 
liigub kiiremini, kui liikus minu käsi. Iialgi enne seda ööd polnud ma tajunud, kui suured 
on mu võimed, kui terane ma olen. Suutsin häda-vaevu võidurõõmu ohjeldada. Mõelda 
vaid, seal ma nüüd seisin, paotasin vähehaaval ust ning tema ei osanud uneski mu 
salategusid ja mõtteid näha. See ajas mu peaaegu itsitama ning võib-olla ta kuulis mind, 
sest ta liigutas end äkki voodis kuidagi ehmunult. Nüüd ehk arvate, ejt tõmbusin tagasi — 
aga ei. Tuba oli kottpime (sest luugid olid, röövlite hirmul, kõvasti kinni) ja seepärast 
teadsin, et ta ei saa ukse avanemist näha ning muudkui paotasin seda ühtesoodu edasi. 

Sain pea tuppa ja tahtsin hakata laternat avama, kui pöial libises plekk-riivile ning 
vanamees kargas voodis istukile, hüüdes — «Kes seal on?% 

Olirt täitsa vakka ega lausunud sõnagi. Terve tunni vältel ei liigutanud ma oimugi ja 
kogu selle aja ei kuulnud ma, et ta oleks pikali heitnud. Ta oli voodis ikka veel istukil ja 
kuulatas — nii nagu minagi, öö öö järel, olen kuulatanud tooneseppi seina sees. 

Peagi kuulsin nõrka oiet ja ma teadsin, et see oli surma-hirmuoie. See polnud valu- ega 
mureoie — oh ei! — see oli tasane lämmatatud hääl, mis tõuseb hinge põhjast kabuhirmu 
survel. Tundsin seda häält hästi. Nii mõnelgi ööl, just keskööl, kui kogu maailm magas, 
oli see mu 

enda rinnust üles kerkinud, süvendades oma kohutava kajaga hirme, mis mind 
hullutasid. Ma ütlen, et tundsin seda hästi. Ma teadsin, mida vanamees tundis ja mul oli 
tast kahju, kuigi kihistasin südames naerda. Ma teadsin, ta oli olnud ärkvel esimesest 
kergest mürast alates, kui ta oli end voodis keeranud. Ta hirm oli sestpeale pidevalt 


kasvanud. Ta oli püüdnud endale sisendada, et selleks pole põhjust, aga ei suutnud. Ta oli 
endale kinnitanud: «See on vaid tuul korstnas — ainult üle põranda jooksev hiir,» või 
«see on vaid kilk, kes korraks tsirtsus.» Jah, ta oli püüdnud end nende oletustega 
lohutada; aga kõik oli olnud asjata. Kõik oli asjata; sest lähenev Surm oli väärikalt ta ette 
astunud ja ohvri oma musta varju sisse mässinud. Ning nii rusuv oli selle nähtamatu varju 
mõju, et vanamees tundis — kuigi ta ei näinud ega kuulnud — tundis, et mu pea oli toas. 

Kui ma olin tükk aega oodanud, väga kannatlikult, ilma et oleksin kuulnud teda pikali 
heitvat, otsustasin paotada laternasse väikese — imetillukese pilu. Nii siis ma avasin 
laterna — te ei suuda kujutleda, kui vargsi, vargsi — kuni lõpuks üksik tuhm kiir, nagu 
ämblikulõng, sööstis läbi pilu ja langes raisakotkasilmale. 

See oli lahti — pärani lahti — ja mind valdas raev seda vaadates. Nägin teda täiesti 
selgesti — üleni tuhmilt sinine, kaetud jälgi looriga, mis pani üdi mu luudes tarretama; 
aga ma ei näinud midagi muud vanamehe näost või temast enesest, sest olin juhtinud 
kiire justkui vaistlikult otse sesse neetud punkti. 

Ja kas ma pole teile nüüd tõendanud, et see, mida te ekslikult peate hulluseks, on vaid 
ülim meelteteravus? — nüüd, teate, kostis mu kõrvu tasane, tuhm, kiire heli, nii nagu teeb 
vati sisse mässitud kell. Sedagi heli tundsin ma hästi. See oli vanamehe südame 
tuksumine. See suurendas mu raevu, nii nagu trummilöömine julgustab sõdurit. 

Aga isegi nüüd talitsesin end ja olin vakka. Ma peaaegu ei hinganudki. Hoidsin laternat 
liikumatult. Proovisin, kui kindlalt suudan hoida kiirt silma peal. Südame põrgulik 
trummeldamine aina tugevnes. Iga hetkega läks see ikka kiiremaks ja kiiremaks ning 
valjemaks ja valjemaks. Vanamehe hirm pidi olema ääretu. Tuksumine muutus 
valjemaks, ma ütlen, iga silmapilguga aina valjemaks! — kas jälgite mind 
tähelepanelikult? Ütlesin teile, et olen närviline: seda ma olengi. Ja sel südaöisel tunnil, 

keset vana maja kohutavat vaikust, ajas seesugune kummaline hääl mulle ohjeldamatu 
hirmu peale. Ometi hoidsin end veel mõned minutid vaos ja olin vakka. Aga tuksumine 
aina valjenes ja valjenes! Mõtlesin, et süda peab lõhkema. Ja nüüd haaras mind uus hirm 
— mõni naaber äkki kuuleb seda häält! Vanamehe tund oli tulnud. Valju kisaga tõmbasin 
laterna lahti ja kargasin tuppa. Ta karjatas korra — ainult korra. Silmapilk tirisin ta 
põrandale ja paiskasin raske voodi talle peale. Seepeale naeratasin rõõmsalt, et asi oli 
siiani kombes. Aga veel mitu minutit tuksus süda summutatud häälel edasi. See mind 
siiski ei häirinud; seda polnud läbi seina kuulda. Lõpuks jäi ta vait. Vanamees oli surnud. 
Lükkasin voodi kõrvale ja silmitsesin laipa. Jah, ta oli surnud mis surnud. Panin käe ta 
südamele ja hoidsin seda seal mitu minutit. Ei mingit tukset. Ta oli täitsa surnud. Ta silm 
ei hakka mind enam vaevama. 

Kui te ikka veel arvate, et olen hull, ei arva te seda enam, kui ma kirjeldan tarku 
ettevaatusabinõusid, mida ma surnukeha peitmiseks tarvitusele võtsin, öö edenes ja ma 
töötasin kiiresti, aga vaikselt. Kõigepealt tükeldasin laiba. Lõikasin ära pea ja käed ja 
jalad. 

Siis tõstsin üles toa kolm põrandalauda ja toppisin kõik selle talade vahele. Seejärel 
panin lauad nii osavasti, nii kavalalt tagasi, et ühegi inimese silm — isegi mitte tema oma 
— poleks avastanud, et midagi on valesti. Midagi polnud tarvis maha pesta — ei 
mingisugust plekki — ega pisematki veretäppi. Olin selleks olnud liiga ettevaatlik. 
Toober oli kõik kinni püüdnud — ha! haa! 


Kui olin need tööd lõpetanud, oli kell neli — ikka veel pime nagu keskööl. Kui kell 
täistundi lõi, koputati maja uksele. Läksin kerge südamega alla ust avama — sest mida oli 
mul nüüd karta? Sisse astus kolm meest, kes tutvustasid endid üpris viisakalt 
politseiametnikena. Keegi naaber oli öösel karjatust kuulnud, oli tekkinud kahtlus, et 
midagi on korrast ära; vastav teade oli saabunud politseijaoskonda ja nemad 
(politseinikud) olid saadetud maja ja kogu krunti läbi otsima. 

Ma naeratasin — sest mida oli mul karta? Ütlesin härradele tere tulemast. Mina ise, 
ütlesin ma, olin unes karjunud. Vanamees, tähendasin ma, on ära maal. Näitasin 
külalistele kogu maja. Palusin neil otsida — hästi otsida. Tõin nad lõpuks tema tuppa. 
Näitasin neile ta aardeid, kõik alles, puutumata. Täis võidukat usaldust 

tõin sesse tuppa toolid ja palusin nejl siin oma väsitavast tööst puhata, kuna ma ise oma 
ülima võidurõõmu meeletus hulljulguses asetasin enda istme otse selle koha peale, mille 
all puhkas ohvri laip. 

Politseinikud olid rahul. Mu käitumine oli neid veennud. Pidasin end erakordselt 
sundimatult ülal. Nad istusid ja kuna ma reipalt vastasin, hakkasid nad õdusalt juttu 
ajama. Peagi aga tundsin, et muutun kahvatuks, ja soovisin, et nad oleksid juba läinud. 
Mu pea valutas ja kõrvus just nagu kumises: nemad muudkui istusid J9 lobisesid. Kumin 
muutus selgemaks: — jätkus ja, muutus selgemaks; ma rääkisin veelgi vabamalt, et 
sellest tundest lahti saada: kumin aga jätkus, võttes kindlama kuju — kuni ma lõpuks 
taipasin, et see heli ei olegi mu kõrvus. 

Mõistagi läksin nüüd väga kahvatuks, aga ma rääkisin veelgi ladusamalt ja kõrgendatud 
häälel. Kummati see heli tugevnes — ja mida sain ma teha? See oli tasane, tuhm, kiire 
heli — õige sarnane helile, mida teeb vati sisse mähitud kell. Mul kippus hing kinni 
jääma — politseinikud ei kuulnud midagi. Rääkisin kiiremini — ägedamalt; hääl aga 
muudkui tugevnes. Tõusin püsti ja arutlesin tühja-tähja, kõrge häälega ja ägedasti 
žestikuleerides, aga hääl muudkui tugevnes. Miks nad ei taha ära minna? Marssisin 
mööda põrandat pikkade sammudega edasi-tagasi, just nagu oleks nende meeste 
nägemine mind marru ajanud — hääl aga muudkui tugevnes. Oh, Issand, mida sain ma 
teha? Vahutasin — märatsesin — vandusin. Oõtsutasin tooli, millel olin istunud, ja 
kraapisin seda vastu põrandalaudu, hääl aga kostis kõigest üle ja tugevnes pidevalt. Läks 
aina valjemaks — valjemaks — valjemaks! Ja mehed muudkui lobisesid mõnusasti ning 
naeratasid. Kas oli võimalik, et nad ei kuulnud? Kõigevägevam Jumal! — ei, ei! Nad 
kuulsid! — nad kahtlustasid! — nad teadsid! — nad pilasid mu hirmu! — seda ma 
mõtlesin ja mõtlen praegugi. Ükskõik mis, ainult mitte seda piina! Kõik oli talutavam kui 
see mõnitamine! Ma ei suutnud neid silmakirjalikke naeratusi enam välja kannatada! 
Tundsin, et pean karjuma või surema! — ja nüüd — uuesti! — kuula! valjemini! 
valjemini! valjemini! valjemini! 

«Lurjused!» karjusin ma, «jätke see teesklemine! Võtan omaks! — kiskuge 
põrandalauad üles! — siin, siin! — see on ta ilge südame tuksumine!» 


IV. MUST KASS 


Ma ei looda ega palugi, et keegi usuks seda kõige pöörasemat, aga kummatigi lihtsat 
lugu, mida kavatsen kirja panna. Oleksin tõesti hull, kui loodaksin seda juhtumi puhul, 
kus mu oma meeleorganid kuuldut-nähtut keelduvad tunnistamast. Ometi — hull ma ei 


ole — ja päris kindlasti ei näe ma ka und. Aga homme ma suren ning täna tahan 
vabastada oma hinge sellest koormast. Mu otsene eesmärk on esitada maailmale selgelt, 
lühidalt ja ilma seletusteta rea igapäevaseid juhtumeid. Oma tagajärgedega on need 
juhtumid mind kohutanud — piinanud — hävitanud. Aga ma ei püüagi neid tõlgendada. 
Minule pole nad tähendanud midagi peale jubeduse — paljudele ei paista nad mitte 
niivõrd kohutavatena, kuivõrd eriskummalistena. Tulevikus võib-olla leidub tark 
inimene, kes taandab mu pettekujutelma argitõeks — minust rahulikum, loogilisem ja 
mitte nii kergesti erutuv inimene, kes näeb asjaoludes, millest mina aukartusega nii 
üksikasjalikult jutustan, üksnes täiesti loomulike põhjuste ja tagajärgede seost. 

Lapsest peale paistsin ma silma oma kuuleka ja sõbraliku loomu poolest. Mu 
südamehellus oli koguni nii silmatorkav, et sattusin kaaslaste pilke alla. Eriti meeldisid 
mulle Joomad, ning vanemad olid hellitanud mind igasuguste lemmikloomadega. 
Nendega veetsingi peamiselt oma aega ning iialgi polnud ma nii õnnelik, kui neid söötes 
ja kallistades. See iseloomu eripära tugevnes minu kasvades ning meheeas sai sellest üks 
mu peamisi rõõmuallikaid. Inimestele, kes on tundnud kiindumust truu ja targa koera 
vastu, on mul vaevalt tarvis selgitada, mis 

laadi või kui tugevat rahuldust see pakub. Looma isetus ja ennastohverdavas armastuses 
on midagi, mis läheb otse selle südamesse, kellel on tihti olnud juhust panna proovile ei 
kellegi muu kui Inimese närust sõprust ja habrast truudust. 

Ma abiellusin vara ja olin õnnelik leides, et mu naise meelelaad vastab minu omale. 
Nähes, kuidas ma armastasin koduseid lemmikuid, ei lasknud ta mööda ühtki juhust, et 
muretseda mõnda üpris meeldiva loomuga looma. Meil oli linde, kuldkalu, kena koer, 
küülikuid, pisike ahv ja kass. 

Too viimane oli silmapaistvalt suur ja ilus loom, üleni must ja üllatavalt tark. Rääkides 
tema taiplikkusest, vihjas naine, kes südamepõhjas oli õige ebausklik, ühtelugu vanale 
rahvapärimusele, mille järgi kõik mustad kassid on maskeeritud nõiad. Mitte, et ta seda 
eales tõsiselt oleks võtnud — ning ma nimetan seda seika üldse vaid seetõttu, et see 
juhtus mulle just praegu meenuma. 

Pluto — nii oli kassi nimi — oli mu eriline lemmik ja mänguseltsiline. Mina üksi 
söötsin teda ja ta saatis mind, kuhu iganes ma majas ka ei läinud. Suure vaevaga suutsin 
takistada, et ta isegi tänavale mulle ei järgnenud. 

Sel kujul kestis me sõprus mitu aastat, mille jooksul mu üldine meelelaad ja iseloom 
olid — Paharet Jooma-himu mahitusel — (mul on häbi tunnistada) radikaalselt 
halvenenud. Muutusin päev-päevalt tujukamaks, kergemini ärrituvaks, hoolimatumaks 
teiste tunnete suhtes. Naisega rääkides ei valinud ma enam sõnu. Lõpuks kasutasin ta 
kallal koguni vägivalda. Mu lemmikud muidugi said tunda mu iseloomu muutust. Ma ei 
jätnud neid mitte üksnes hooletusse, vaid olin nende vastu koguni julm. Plutost ma siiski 
nii palju hoolisin, et hoidusin teda halvasti kohtlemast, nagu ma ilma igasuguse 
südamepiinata kohtlesin halvasti küülikuid, ahvi või koguni koera, kui nad juhuslikult või 
kiindumusest mulle teele ette sattusid. Mu haigus aga süvenes — sest millist haigust saab 
Alkoholiga võrrelda! — ja isegi Pluto, kes hakkas vanaks jääma ja seetõttu pisut 
pahuraks muutus — isegi Pluto sai tunda mu halva tuju tagajärgi. 

Ühel õhtul purjus peaga linnas hulkumast koju tulles tundus mulle, et kass püüab must 
eemale hoida. Haarasin ta kinni; ehmunud mu ägedusest, kriimustas ta hammastega mu 


kätt. Otsekohe valdas mind meeletu raev. Ma ei tundnud iseennast enam ära. Näis, nagu 
oleks mu tõeline 

hing jalamaid kehast põgenenud; ning mingi džinnist turgutatud ülikuratlik õelus pani 
iga mu ihuliikme võbisema. Võtsin vestitaskust sulenoa, avasin selle, haarasin vaesel 
loomal kõrist kinni ja pistsin tal kõhklematult ühe silma välja! Punastun, põlen, värisen 
häbist, kui ma seda vastikut jõledust kirja panen. 

Kui aru koos hommikuga tagasi tuli — kui olin öise prassimisuima välja maganud —, 
valdas mind toimepandud kuriteo pärast pooleldi jälestus-, pooleldi kahetsus-tunne; aga 
see oli parimal juhul mingi nõrk ja ebakindel tunne, millest hing jäi puutumata. 
Sukeldusin taas pras-singuisse ja uputasin peagi veinis igasuguse mälestuse sellest teost. 

Vahepeal kass aegamisi toibus. Kaotatud silma koobas pakkus, tõsi küll, hirmsat 
vaatepilti, aga loom ei paistnud enam valu kannatavat. Ta luusis endiselt majas ringi, ent 
nagu võis oodatagi, põgenes kabuhirmus minu lähenedes. Nii palju oli mulle mu vanast 
südamest veel alles jäänud, et mind kurvastas see ilmne põlguseavaldus olevuse poolt, 
kes mind kunagi oli nii väga armastanud. Aga see tunne andis peagi maad pahameelele. 
Ja siis tuli just nagu minu lõplikuks ja tagasipöördumatuks hukuta-miseks 
PÕIKPÄISUSE-vaim. Seda vaimu filosoofia arvesse ei võta. Ometi olen ma sama kindel 
selles, et mu hing elab, kui selles, et põikpäisus on üks inimsüdame primitiivseid ajendeid 
— üks neid jagamatuid esmaseid võimeid või tundeavaldusi, mis annavad Inimese iseloo- 
mule suuna. Kes poleks sadu kordi tabanud end nurjatult või rumalalt teolt üksnes 
seetõttu, et ta teab, et ta seda tegema ei peaks? Kas ei kipu me kogu aja, hoolimata oma 
parimast arusaamisest, rikkuma seda, mis on Seadus, ainuüksi seetõttu, et teame ta 
seaduse olevat. See põik-päisusevaim niisiis tuligi, et mind lõplikult hukutada. See hinge 
mõõtmatu igatsus iseennast vaevata — omaenda loomuse kallal vägivalda tarvitada — 
teha ülekohut üksnes ülekohtu enda pärast — ajendaski mind jätkama ja lõpuks lõpule 
viima ülekohut, mida olin teinud ilmsüütule elajale. Ühel hommikul libistasin talle 
külmavereliselt silmuse kaela ja poosin ta ühe puuoksa külge; poosin ta, pisarad 
voolamas ja kibedaim kahetsus südames; — poosin ta sellepärast, et ma teadsin, et ta 
mind oli armastanud, ja sellepärast, et ma tundsin, et ta polnud mulle solvumiseks põhjust 
andnud; — poosin ta sellepärast, et ma teadsin, et nii toimides teen pattu, surmapattu, mis 

niivõrd ohustab mu surematut hinge, et isegi — kui seesugune asi on võimalik — 
Kõige Arrrtulisema ja Kõige Hirmuäratavama Jumala ääretu arm temani ei ulatu. 

Ööl, mis järgnes päevale, mil ma tolle ülimalt julma leoga nakkama sain, äratas mind 
unest kisa, et tuli on lahti. Mu voodi eesriided olid leekides. Kogu maja lõõmas. Suure 
vaevaga õnnestus mu naisel, ühel teenijal ja minul tuleohust pääseda. Häving oli täielik. 
Kogu mu maine vara hukkus ning siitpeale jäi mu osaks meeleheide. 

Mu vaim pole nii nõder, et püüaksin selle õnnetuse ja' julma teo vahel näha mingit 
põhjuse ja tagajärje Seost. Aga ma kirjeldan üksikasjalikult faktide ahelat — ega taha 
ühtki võimalikku lüli puudulikuks jätta. Tulekahjule järgnenud päeval käisin maja 
varemetel. Seinad, peale ühe, olid sisse langenud. See vahesein, mitte eriti paks, seisis 
keset maja ja selle vastu oli toetunud mu voodi päits. Krohv oli siin suurelt osalt tulele 
vastu pannud —-i tõik, mille panin hiljutise krohvimise arvele. Selle seina juurde oli 
kogunenud tihe rahvasumm ja mitmed inimesed paistsid teatavat osa seinast piinliku ja 
innuka tähelepanuga uurivat. Sõnad «imelik», «ainulaadne» ja muud selletaolised 


väljendid äratasid mu uudishimu. Astusin lähemale ja nägin valgel taustal just nagu 
bareljeefi tahutult hiiglasliku kassi kuju. See mulje oli antud tõesti imestusväärse 
täpsusega. Looma kaela ümber oli köis. 

Kui ma esimest korda nägin seda ilmutust — millekski vähemaks ei suutnud ma teda 
pidada —, olid mu imestus ja hirm piiritud. Kui ma aga lõpuks järele mõtlesin, meenus 
mulle, et kass poodi maja lähedases aias. Tulekahju häire peale täitus aed kohe 
inimestega, kelle hulgast keegi lõikas kassi puu küljest alla ja viskas läbi lahtise akna 
minu tuppa. Arvatavasti taheti mind niiviisi unest äratada. Teiste seinte varisemine oli 
litsunud mu julmuse ohvri värskesse krohvi; selle lubi koos leekide ja korjusest õhkuva 
ammoniaagiga olidki siis valmis teinud portree, nii nagu ma teda nägin. 

Kuigi ma sel kombel oma mõistusele, kui mitte lausa südametunnistusele tolle äsja 
kirjeldatud fakti varmalt ära seletasin, ei jätnud see ometi mu mõttekujutusele sügavat 
mõju avaldamata. Mitu kuud ei saanud ma lahti kassi viirastusest; ja selle aja jooksul 
valdas mu südant uuesti ebamäärane tunne, mis tundus olevat, aga ei olnud, 
südametunnistuspiin. Hakkasin koguni kahetsema, et olin 

looma kaotanud ja vaatasin viletsates urgastes, kus ma nüüd tavaliselt käisin, ringi, et 
leida mõnda sama liiki ja umbes sama välimusega lemmikut, kellega teda asendada. 

Ühel ööl, kui ma pooljoobnult istusin ühes enam kui kurikuulsas urkas, äratas äkki mu 
tähelepanu mingi must asi, mis lebas ruumi peamiseks sisustuseks oleva päratu džinni- 
või rummiaami otsas. Olin mitu minutit ühtejärge aami vahtinud ja mis mind nüüd 
imestama pani, oli see, et ma varem toda asja seal peal polnud märganud. Astusin 
lähemale ja puudutasin seda käega. See oli must kass — väga suur kass — täiesti sama 
suur kui Plutogi ning igas suhtes täpselt tema moodi, välja arvatud üks asi. Plutol polnud 
ainsatki valget karva üle terve keha; sel kassil oli aga suur, ebamäärase kujuga valge laik, 
mis kattis peaaegu kogu rinnaesise. 

Minu puudutuse peale tõusis ta jalamaid püsti, lõi valjusti nurru, hõõrus end vastu mu 
kätt ja näis mu tähelepanust rõõmu tundvat. Just teda ma olingi otsinud. Olin kohe valmis 
teda peremehe käest ära ostma, too aga ei tunnistanud looma omaks — ei teadnudki tast 
midagi, ega olnud teda iial varem näinud. 

Paitasin kassi edasi ja kui hakkasin koju minema, paistis loom tahtvat kaasa tulla. Olin 
sellega päri ja edasi minnes kummardusin aeg-ajalt alla ja patsutasin teda. Kui ma majja 
jõudsin, kodunes ta seal kohe ning temast sai jalamaid mu naise suur lemmik. 

Mis minusse puutub, siis leidsin peagi, et ma teda ei salli. Otse vastupidi sellele, mida 
olin oodanud; ma ei tea, kuidas voi miks see nii oli — aga tema ilmne kiindumus minusse 
oli mulle vastik ja tüütu. Järk-järgult süvenes see vastikus ja tüdimus kibedaks 
vihkamiseks* Vältisin looma, mingi häbitunne ja mälestus eelmisest julmusest takistasid 
mind talle haiget tegemast. Mitu nädalat ei löönud ma teda ega kohelnud ka muul viisil 
eriti halvasti; aga aegamisi — väga aegamisi — hakkasin teda kirjeldamatult jälestama 
ning põgenesin vaikselt ta vastikust lähedusest nagu katku hinguse eest. 

Mis mu vaenu tolle elaja vastu kahtlemata suurendas, oli see, et ma järgmisel hommikul 
pärast tema kojutoomist avastasin, et ta nagu Plutogi oli ühest silmast ilma jäänud. See 
asjaolu aga tegi ta veelgi armsamaks mu naisele, kellel, nagu olen juba maininud, oli 
ülimal määral seda õrna inimlikkust, mis omal ajal oli olnud mu 

silmapaistvamaid iseloomujooni ning paljude mu kõige lihtsamate ja puhtamate 
rõõmude allikas. 

Ent mida vastumeelsemaks kass mulle muutus, seda enam näis ta minusse kiinduvat. Ta 
käis mu kannul niisuguse visadusega, mida on raske lugejale mõistetavaks teha. Mil 
iganes ma maha istusin, ronis ta mu tooli alla või kargas mu põlvele, puistates mind üle 
oma vastikute hellitustega. Kui ma minekuks püsti tõusin, jäi ta mulle jalgu, nii et ma 
peaaegu ümber pidin kukkuma, või haaras oma pikkade ja teravate küüntega mu riietest 
kinni ja ronis niiviisi mu rinnale. Neil kordadel, kuigi mul oli' kange tahtmine teda ühe 
hoobiga hävitada, hoidis mind seda tegemmst osalt mälestus oma eelmisest kuriteost, 
peamiselt aga — lubage mul seda kohe üles tunnistada — selge hirm tolle elaja ees. 

See hirm polnud õieti hirm mingi füüsilise kurjuse ees — ometi ei oska ma seda teisiti 
määratleda. Mul on peaaegu häbi tunnistada — jah, isegi selles kurjategijakongis on mul 
peaaegu häbi tunnistada —, et hirmu ja õudust, mida loom mulle sisendas, süvendas 
veelgi üks pöörasemaid kujutlusi, mida on võimalik välja mõelda. Mu naine oli enam kui 
ühel korral juhtinud mu tähelepanu kummalisele valgele karvalaigule, millest ma rääkisin 
ja milles seisnes ainus nähtav erinevus veidra looma ja kassi vahel, kelle olin hävitanud. 
Lugeja mäletab, et too märk, kuigi suur, oli algselt väga ebamäärase kujuga, aegamisi aga 
— vaevu märgatavalt, nii et mu mõistus algul tõrkus seda tunnistamast — omandas see 
lõpuks rangelt selged piirjooned. See kujutas nüüd riistapuud, mille nimetamine mind 
hirmust võbisema ajab — ja seetõttu ma peaaegu jälestasin ja kartsingi seda looma ja 
tahtsin sellest monstrumist vabaneda, kui ma vaid oleksin julgenud — sel oli nüüd, 
uskuge mind, ühe võika — ühe kohutava asja kuju — VÕLLA kuju! — oo Hirmu ja 
Roima, Agoonia ja Surma kohutav masinavärk! 

Ja nüüd olin ma tõesti viletsaim kõigist viletsaist inim-olendeist. Ja mingi mõistuseta 
elajas — kelle suguvenna olin põlastavalt hävitanud — see mõistuseta elajas — valmistas 
mulle — mulle, Suure Jumala kuju järgi loodud inimesele — nii palju talumatut vaeva! 
Oh häda! ei päeval ega öösel tundnud ma enam puhkuse õnnistust! Päeval ei jätnud 
elukas mind hetkekski üksi, öösel aga võpatasin iga tund kirjeldamatust hirmuunenäost 
ärkvele, et tunda tema kuuma hingeõhku oma näol ja ta 

tohutut raskust — lihaliku kuju saanud luupainajat, mida endast raputada mul ei 
jätkunud jõudu — igavese koormana oma südamel! 

Niisuguste piinade surve all varises kokku seegi kasin hea, mis minusse veel oli jäänud. 
Mu ainsateks südame-sõpradeks said kurjad mõtted — kõige süngemad ja kurjemad 
mõtted. Mu tavaline tusatuju kasvas kõigi asjade ja kogu inimkonna vihkamiseks; paraku 
aga kannatas mu äkiliste, korduvate ja taltsutamatute raevupursete all kõige sagedamini 
nurisemata mu naine, kes kunagi millegi üle ei kaevanud. 

Ühel päeval, kui ma majapidamise asjus pidin minema selle vana maja keldrisse, kus 
me vaesuse pärast olime sunnitud elama, tuli naine minuga kaasa. Kass järgnes mulle 
mööda järsku treppi ja oleks mu äärepealt pea ees trepist alla tõuganud, mis ajas mu lausa 
marru. Haarates kirve ja unustades oma meeletus vihas lapsiku hirmu, mis siiani mu kätt 
oli tagasi hoidnud, sihtisin looma pihta hoopi, mis muidugi talle silmapilk oleks saatusli- 
kuks saanud, kui see minu tahtmise järgi oleks langenud. Aga mu naise käsi peatas hoobi. 
Sattunud sellest vahelesegamisest otse sõgedasse raevu, kiskusin oma käe ta haardest 
lahti ja lajatasin kirvega talle pähe. Ilma ühegi oigeta langes ta sinnasamasse surnult 
maha. 


Selle jäleda roima sooritanud, asusin — igati kaalutletult — laipa peitma. Ma teadsin, 
et ma ei saa seda majast välja viia, ei päeval ega öösel, riskimata, et naabrid näha võivad. 
Mu peast käis läbi mitu plaani. Kord mõtlesin raiuda surnukeha väikesteks tükkideks ja 
need ära põlejada. Siis jälle otsustasin kaevata talle haua keldri põrandasse. Samas 
kaalutlesin, kas mitte visata teda õues kaevu — või pakkida kauba pähe kasti, nagu kord 
ja kohus, ning lasta see pakikandjal majast välja viia. Lõpuks sattusin mõttele, mis minu 
arust pakkus palju paremat väljapääsuteed kui ükski eelmine. Otsustasin müürida laiba 
keldri seina sisse, nii nagu keskaegsed mungad oma ohvreid kinni müürisid. 

Seks otstarbeks oli kelder väga kohane. Ta müürid olid õige lohakalt laotud ja hiljuti 
üleni kaetud jämeda krohviga, mida õhu niiskus polnud lasknud kalgistuda. Pealegi oli 
ühes seinas mingi eend valest korstnajalast või kaminast, mis oli kinni müüritud, nii et ta 
ülejäänud keldrist ei erinenud. Olin kindel, et saan tellised selle kohapealt hõlpsasti 
eemaldada, laiba sisse toppida ja kõik 

endist moodi kinni müürida, nii et ükski silm midagi kahtlast ei märkaks. 

Ja see arvestus ei petnud mind. Kangi abil urgitsesin tellised kerge vaevaga lahti, ja 
toetanud surnukeha vastu sisemist seina, jätsin ta sesse asendisse ning ladusin müüri 
uuesti üles, nii nagu see algselt oli. Muretsenud kõiki ettevaatusabinõusid tarvitusele 
võttes lupja, liiva ja jõhvi, valmistasin krohvisegu, mida ei saanud vanast eraldada ja 
võõpasin sellega uue tellisemüüri hoolikalt üle. Kui olin lõpetanud, tundsin rahuldust, et 
kõik on korras. Müür ei reetnud vähimalgi määral, et teda oli lõhutud. Põrandalt nopiti 
praht piinliku hoolega üles. Vaatasin võidurõõmsalt ringi ja ütlesin endale: i«Siin 
vähemalt pole mu vaev olnud asjata.» 

Mu järgmine samm oli otsida elajat, kes oli olnud kogu selle õnnetuse põhjuseks, sest 
ma olin lõpuks kindlalt nõuks võtnud ta tappa. Oleks mul õnnestunud ta sel hetkel kätte 
saada, oleks ta saatus olnud otsustatud; aga paistis, et mu ennistise viha ägedus oli kavalat 
looma kohutanud ja ta hoidus mu praeguse meeleolu juures mulle silma alla sattumast. 
On võimatu kirjeldada või kujutleda seda sügavat onnist kergendustunnet, mida põlatud 
looma äraolek mu rinnas esile kutsus. Kass ei ilmunud öö jooksul nähtavale; ja nii 
magasin ma sügavalt ja rahulikult vähemalt ühe öö, sestpeale kui ta majja toodi; jah, 
magasin isegi mõrvakoormaga hingel. 

Teine ja kolmas päev möödusid, aga mu piinaja ei tulnud ikka veel. Hingasin taas nagu 
vaba mees. Koletis oli kabuhirmus majast igaveseks põgenenud. Ma ei näe teda enam 
iial! Tundsin ülimat õnne! Mu sünge teo süü ei häirinud mind peaaegu üldse. Oli olnud 
mõningaid järelepärimisi, aga nendele oli kerge vastata. Oli koguni korraldatud 
läbiotsimine — aga muidugi ei leitud midagi. Mu tulevane õnn paistis olevat 
kindlustatud. 

Neljandal päeval pärast tapmist tuli täiesti ootamatult majja salkkond politseinikke, kes 
asusid uuesti maja ja selle ümbrust rangelt läbi otsima. Kuna ma aga olin kindel, et mu 
peidukohta pole võimalik avastada, ei häirinud see mind põrmugi. Politseinikud käskisid 
mul neid läbiotsimisel saata. Nad ei jätnud ühtki nukatagust ega nurka läbi uurimata. 
Lõpuks läksid nad kolmandat või neljandat korda alla keldrisse. Mul ei värisenud ükski 
lihas. Mu süda lõi rahulikult nagu süütul magajal. Sammusin ühest keldri otsast teise. 
Panin käed rinnale vaheliti 

ja kõndisin muretult edasi-tagasi. Politsei oli igati rahul ja valmistus lahkuma. Ma ei 
suutnud oma rõõmu talitseda. Ma lausa põlesin, et võidurõõmsalt öelda kas või üksainus 
sõnagi, nii et nad oleksid täiesti veendunud minu süütuses. 

«Härrased,» ütlesin ma lõpuks, kui kogu seltskond hakkas trepist üles minema, «mul on 
hea meel, et olen suutnud te kahtlusi vaigistada. Soovin teile head tervist ja pisut rohkem 
viisakust. Muide, härrased, see — see on väga hästi ehitatud maja.» (Oma meeletus ihas 
öelda midagi muretut tajusin ma vaevu, mida ma üldse rääkisin) — «Võiksin öelda, et 
haruldaselt hästi ehitatud maja. Need seinad — kas lähete juba ära, härrased? — need 
seinad on tihkelt üles laotud,» ning aetud mingist kelki-vast sõgedusest, koputasin ma 
siinkohal enda käes oleva kepiga just vastu müüri seda osa, mille taga seisis mu 
armastatud naise surnukeha. 

Aga Jumal kaitsku ja päästku mind saatana küüsist! Vaevalt jõudis mu löökide kaja 
vaibuda, kui sellele vastas hääl hauakambrist! — karjatus, algul summutatud ja 
katkendlik, nagu lapse nuuksumine, millest aga paisudes sai üksainus pikk ja pidev 
kriiskamine, anomaalne ja ebainimlik ulgumine, pooleldi hirmu, pooleldi võidurõõmu 
halisev karjatus, mis võinuks kerkida üksnes põrgust, ühiselt piinades vaevlevate neetute 
ja needuse üle juubeldavate deemonite kurgust. 

Pole mõtet rääkida minu enda tunnetest. Minestades vaarusin vastasseina äärde. 
Hetkeks jäid mehed trepil tohutust hirmust ja õudusest liikumatult seisma. Järgmisel 
silmapilgul oli tosin tugevat kätt müüri kallal. See langes tervena. Laip, juba suuresti 
kõdunenud ja tardunud verega koos, seisis vaatajate silme ees püsti. Tema pea peal, 
punane suu pärani ja ainus Silm kiiskamas, istus jälk elajas, kes mind salakavalalt oli 
ahvatlenud tapma ja kelle reetlik hääl mu timuka kätte oli andnud. Olin tolle peletise 
hauda sisse müürinud! 


V. DR. TÕRVA JA PROFESSOR SULE SÜSTEEM 


Reisides 18— aasta sügisel läbi Prantsusmaa kõige lõunapoolsemate provintside, viis 
mu tee mind mõne miili kaugusele teatud Maison de Sante'st ehk erahulluma-jast, millest 
olin palju kuulnud oma meedikutest sõprade käest. Kuna ma polnud iialgi niisuguses 
paigas käinud, oli võimalus minu meelest liiga hea, et seda mööda lasta, nii ma siis tegin 
oma reisiseltsilisele (härrasmehele, kellega olin paar päeva tagasi juhuslikult tuttavaks 
saanud) ettepaneku keerata umbes tunnikeseks teelt kõrvale ja vaadata see asutus üle. Ta 
polnud sellega nõus, tuues ettekäändeks esiteks ajapuuduse, teiseks aga tavalise hirmu 
nõdrameelsete ees. Ent ta palus, et ma paljast viisakusest tema vastu ei jätaks oma 
uudishimu rahuldamata ning lubas ratsutada aeglaselt edasi, nii et jõuaksin talle päeva 
jooksul või igal juhul järgmisel päeval järele. 

Kui ta jumalaga jättis, hakkasin mõtlema, et mul võib tekkida raskusi hullumajja 
sissepääsemisega, ja rääkisin talle oma kartustest. Ta vastas, et tõepoolest, kui ma ei 
tunne just isiklikult haigla superintendenti monsieur Mail-lard'i ega ole mul ka mingit 
volitust kirja näol, võib raskusi tekkida, sest nende erahullumajade eeskirjad olid 
rangemad kui avalike hospidalide omad. Mis temasse endasse puutub, lisas ta, siis oli ta 
mõne aasta eest tutvunud MaillardMga ja võib mulle nii palju abiks olla, et ratsutab 
ukseni kaasa ja tutvustab mind, kuigi hirm hullumeelsuse ees ei luba tal majja astuda. 

Tänasin teda ja pööranud peateelt kõrvale, keerasime rohtukasvanud rajale, mis poole 
tunni pärast kadus peaaegu 

jäljetult ühe mäe jalamit ümbritsevasse tihedasse metsa. Ratsutasime oma paar miili 
läbi selle rõske ja sünge padriku, enne kui Maison de Sante nähtavale ilmus. See oli 
fantastiline loss, hästi räämas ning oma vanuse ja unarussejäetuse tõttu tõesti vaevu 
elamiskõlblik. Selle nägemine ajas mulle lausa hirmu peale, ja peatanud hobuse, olin 
peaaegu valmis tagasi pöörduma. Ometi hakkas mul oma nõrkuse pärast häbi ning ma 
jätkaslin teed. 

Kui me väravale lähenesime, nägin, et see oli paokil ja keegi mees piilus sealt välja. 
Hetke pärast tuli ta meile vastu, kõnetas mu kaaslast nimepidi, raputas tal südamlikult 
kätt ja palus hobuse seljast maha astuda. See oli monsieur Maillard ise. Ta oli peente 
maneeridega tüse, kena välimusega vana kooli härrasmees, ning temast õhkus mingit 
tõsidust, väärikust ja autoriteetsust, mis jättis tugeva mulje. 

Pärast esitlemist ütles sõber, et ma sooviksin nende asutust vaadata, ja monsieur 
Maillard kinnitas talle, et osutab mulle igakülgset tähelepanu, mille peale sõber lahkus ja 
ma ei näinud teda enam. 

Pärast tema lahkumist viis superintendent mu pisikesse ja äärmiselt puhtasse elutuppa, 
kus peale muude peenele maitsele viitavate esemete leidus palju raamatuid, joonistusi, 
lillepotte ja muusikariistu. Koldes põles rõõmus tuli. Lauldes üht Bellini aariat, istus 
klaveri taga noor ja väga ilus naine, kes minu tuppa astudes katkestas laulu ja tervitas 
mind meeldiva kombekusega. Ta hääl oli vaikne ja kogu ta olek rusutud. Märkasin 
ühtlasi mure jälgi ta näol, mis oli äärmiselt, kuigi minu meelest õige meeldivalt kahvatu. 
Ta oli riietatud sügavasse leina ja äratas mu südames austusega segatud huvi ja imetlust. 

Olin Pariisis kuulnud, et monsieur Maillard'i asutust juhiti põhimõttel, mida labaselt 
nimetatakse «rahustamis-süsteemiks», et välditi igasuguseid karistusi, et isegi kin- 
nipanemist kasutati harva, et patsientidele jäeti palju näilikku vabadust, kuigi neid salajas 
valvati, ja et enamikku neist lasti majas ja õues ringi liikuda tavalises, terve mõistusega 
inimeste riietuses. 

Seda silmas pidades olin noore daamiga rääkides ettevaatlik, sest ma polnud kindel, kas 
pole tegemist hulluga; ja tegelikult oligi ta silmis mingi rahutu sära, mis peaaegu pani 
arvama, et on. Piirdusin seepärast oma jutus ainult üldiste või niisuguste teemadega, mis 
minu 

arvates isegi nõdrameelsele ei olnud ebameeldivad või ärritavad. Ta vastas täiesti 
arukalt kõigele, mida ütlesin, ja ka ta enda tähelepanekud andsid tunnistust kõige ter- 
vemast praktilisest meelest; aga kauaaegne tutvus maania metafüüsikaga oli mulle 
õpetanud, et ei tohi uskuda seesuguseid terve mõistuse tunnuseid, ning ma jätkasin 
vestlust sama ettevaatlikult kui olin alustanud. 

Peagi tõi elegantne livrees teener kandikul puuvilja, veini ja muid suupisteid, mida ma 
maitsesin; varsti pärast seda daam lahkus. Vaatasin küsivalt oma võõrustajale otsa. 

«Ei,» ütles ta, «oh ei — ta on perekonnaliige, mu "vennatütar, ja VAäga haritud naine.» 

«Palun selle kahtlustamise pärast tuhat korda vabandust,» ütlesin ma, «aga küllap saate 
isegi. aru. Pariisis on teada, kui suurepäraselt te siin oma asju ajate ja ma, teate, pidasin 
lihtsalt võimalikuks —» 

«Ja-jah — pole kõne väärt — või õigemini, ma. ise peaksin teid tänama, et ilmutasite 
nii kiiduväärt diskreetsust. Harva leidub noortel meestel küllaldaselt ettenägelikkust, ja 
rohkem kui ühel korral on ette tulnud õnnetuid contretemps* külaliste mõtlematuse 


tagajärjel. Kui kehtis mu eelmine süsteem ja patsientidel oli lubatud oma' tahtmise järgi 
ringi liikuda, ajasid mõistmatud inimesed, kes maja vaatama tulid, neid tihti ohtlikku 
raevu. Seetõttu olin sunnitud rakendama ranget eraldamissüsteemi; ja meile ei pääsenud 
sisse keegi, kelle peenetundelisusele ma kindel ei olnud.» 

«Kui kehtis teie eelmine süsteem!» kordasin ta sõnu, «kas te tahate siis öelda, et teie 
«rahustav süsteem», millest olen nii palju kuulnud, enam ei kehti?» 

«Nüüd saab sest juba mitu nädalat, kui otsustasime sellest alatiseks loobuda.» «Tõesti! 
te üllatate mind!» 

«Meie arust, sir,» ütles ta ohates, «oli ülimalt vajalik pöörduda vanade tavade juurde. 
Rahustava süsteemi ohtlikkus oli kogu aeg kohutav ja tema eeliseid on tublisti üle 
hinnatud. Ma usun, sir, et kui üldse kuskil, siis siin majas on temaga ausalt katsetatud. Me 
tegime kõik, mida ratsionaalne humaansus otstarbekaks pidas. Kahju, et te ei saanud 
meid varem külastada ja ise otsustada. 

*  Ebameeldivusi (pr. k.). 

Aga ma eeldan, et rahustamispraktika on teile tuttav üksikasjalikult.» 

«Mitte täiesti. See, mida olen kuulnud, on pärit kolmandate või neljandate isikute 
kaudu.» 

«Üldiselt võiksin seda süsteemi nimetada niisuguseks, milles patsiente hellasti koheldi. 
Me ei vaielnud ühelegi pettekujutelmale vastu, mis hulludele pähe tuli. Vastupidi, me 
mitte ainult ei andnud neile vaba voli, vaid koguni ergutasime neid; ja paljud meie kõige 
püsivamad ravikuurid sooritati just niimoodi. Pole ühtki argumenti, mis niivõrd 
puudutaks hullumeelse nõrka mõistust kui reductio ad dbsurdum. Meil oli näiteks 
inimesi, kes kujutlesid, et nad on kanapojad. Ravi seisnes selles, et rõhutasime seda kui 
fakti — süüdistasime patsienti rumaluses, kui ta ei taipa, et see on fakt — ja keeldusime 
terve nädala andmast talle muud toitu, kui seda, mis on tibudele kohane. Sel viisil tegid 
peotäis teri ja kruusa lausa imet.» 

«Aga kas seda laadi päriolek oli kõik?» 

«Sugugi mitte. Suurt lootust panime lihtsatele lõbustustele nagu muusika, tantsimine, 
üldse võimlemisharjutu-sed, kaardimäng, teatud liiki raamatud ja nii edasi. Püüdsime iga 
haiget kohelda nagu tavalise kehalise haiguse puhul, ja sõna «hullumeelsus» ei kasutatud 
üldse. Tähtis oli panna iga nõdrameelset valvama kõigi teiste tegevust. Usaldada hullu 
mõistust ja peenetundelisust tähendab võita ta kogu hingega enda poole. Sel moel oli meil 
võimalik ajada läbi ilma kuluka valvurkonnata.» 

«Ja te ei karistanud üldse?» 

«Üldse mitte». 

«Ega pannud patsiente iial kinni?» 

«Väga harva. Aeg-ajalt, kui haiguses tekkis kriisiseisund või mõnda patsienti valdas 
äkiline raevusööst, viisime ta salajasse kongi, et ta rahutus ei nakataks teisi, ja hoidsime 
teda seal seni, kuni võisime ta omaste juurde saata; sest märatsevate hulludega pole meil 
midagi peale hakata. Nad viiakse tavaliselt üle riigihospidali.» 

«Ja nüüd olete selle kõik muutnud — ja arvate, et paremusele?» 

«Kindlasti. Süsteemil olid omad puudused, koguni ohud. Nüüd on see õnneks kõigis 
Prantsusmaa Maison de SŠan/e'des likvideeritud.» 

«Teie jutt paneb mind imestama,» ütlesin ma, «sest olen 

kindel, et praegusel ajal ei ole siin maal kuskil teist meetodit hullumeelsuse raviks.» 

«Olete veel noor, mu sõber,» vastas mu võõrustaja, «aga tuleb aeg, mil õpite ise 
hindama seda, mis maailmas sünnib, ilma et usuksite teiste tühje jutte. — Ärge uskuge 
midagi sellest, mida kuulete, ja mitte pooltki sellest, mida näete. Mis puutub, meie 
Maison de Sante'desse, siis on selge, et keegi võhik viis teid eksiarvamusele. Pärast lõu- 
nat aga, kui olete küllaldaselt kosunud väsitavast ratsutamisest, on mul rõõm näidata teile 
maja ja tutvustada teile süsteemi, mis minu ja kõigi nende arvates, kes tema toimet on 
näinud, on kõigist seni leiutatulst võrreldamatult tõhusam.»' 

«Teie oma?» tundsin huvi, «üks teie enda leiutisi?» 

«Olen uhke,» vastas ta, «võides tunnistada, et minu oma — vähemalt teataval määral.» 

Niiviisi vestlesime monsieur Maillard'iga tund või paar, mille jooksul ta näitas mulle 
sealseid aedu ja kasvuhoo-, neid. 

«Ma ei saa teile praegu patsiente näidata,» ütles ta. «Seesugused näitamised mõjuvad 
tundlikule vaimule alati kuidagi Šokeerivalt ja ma ei taha teie söögiisu lõunaks rikkuda. 
Me lõunatame. Võin teile pakkuda vasikaliha ä la Sainte MEnehould lillkapsaga velout€* 
kastmes — pärast seda klaas Clos Vougeot'd — siis on te närvid küllalt tasakaalus.» 

Kell kuus kutsuti lõunale ja mu võõrustaja viis mu suurde salle ä mangeasse**, kuhu oli 
kogunenud õige arvukas seltskond — kokku oma kakskümmend viis või kolmkümmend 
inimest. Kõik ilmselt kõrgest soost ja kindlasti heade kommetega, kuigi nende riietus oli 
minu meelest ekstravagantselt uhke, meenutades liigselt vieille coufi*** suurustelevat 
toredust. Märkasin, et vähemalt kaks kolmandikku külalistest olid daamid ja mõne riietus 
ei andnud küll tunnistust sellest, mida prantslane tänapäeval heaks maitseks peab. Paljud 
naised näiteks, kelle vanus ei saanud olla alla seitsmekümne, olid ohtralt kaetud ehetega, 
nagu sõrmused, kaelakeed ja kõrvarõngad ning nende käsivarred ja rind olid häbitult pal- 
jad. Panin ühtlasi tähele, et vaid vähesed kleidid olid 


*  Sametine (pr. k.). 

**  Söögisaal (pr. K.). 

*** Vana õukonna (pr. K.). 

hästi õmmeldud — vähemalt sobisid väga vähesed nende kandjatele. Ringi vaadates 
silmasin toda huvitavat tütarlast,, kellele monsieur Maillard oli mind väikeses elutoas 
esitlenud, aga mu üllatus oli suur, kui nägin, et tal oli seljas krinoliin ja korvseelik, jalas 
kõrge kontsaga kingad ja peas määrdunud brüsseli pitsidest tanu, mis oli tema jaoks liialt 
suur, nii et ta nägu tundus selle all naeruväärselt pisike. Kui ma esimest korda teda nägin, 
kandis ta väga kauneid leinariideid. Lühidalt, kogu seltskonna riietus oli kuidagi pentsik, 
nii et mulle meenus jälle omapärane «rahustamissüsteem» ja ma arvasin, et monsieur 
Maillard oli tahtnud mind petta, kuni lõuna saab läbi, et ma ei tunneks end söögi ajal koos 
hulludega lõunatades ebamugavalt; samas tuli mulle aga meelde, et Pariisis kuuldu järgi 
pidid lõunapoolsed provintslased olema iseäralikult veider rahvas hulga ajast ja arust 
arusaamadega, ning kui ma siis mitme inimesega olin vestelnud, hajusid mu kartused 
täielikult. 

Söögituba ise, kuigi võib-olla küllalt mugav ja avar, ei saanud just elegantsiga kiidelda. 
Põrandal näiteks polnud vaipa; aga Prantsusmaal muidugi aetakse tihti ilma vaibata läbi. 
Ka akendel puudusid kardinad; luugid olid ees ja diagonaalsete raudlattidega tugevasti 


kinni nagu meie poeluugid. Tuba, panin tähele, moodustas lossi ühe tiiva ja nii asusid 
aknad selle ristküliku kolmes küljes — uks neljandas. Üldse oli kokku kümme akent. 

Laud oli uhkelt kaetud. Lookas lauahõbeda ja hõrgutavate roogade all. Küllus oli lausa 
barbaarne. Igasugust liha oli nii palju, et oleks võinud anakeid 1 võõrustada. Iial varem 
polnud ma näinud, kuidas eluhüvedega nii pillavalt ringi käidi. Ometi jättis kõik kuidagi 
maitsetu mulje ja mu rahuliku valgusega harjunud silmi solvas kiiskavalt pimestav 
valgus, mida levitasid lauale ja igale poole tuppa, kus aga veel ruumi leidus, asetatud 
hõbekandelaabrid arvutu hulga vahaküünaldega. Lauda teenisid mitu toimekat teenrit; ja 
saali teises otsas suure laua peal istus seitse-kaheksa meest viiulite, vilepillide, pasunate 
ja trummiga. Need mehed tegid söögi ajal mõnikord meele pahaks oma lõputu 
kääksutamisega, mis tahtis olla muusika ja näis pakkujat palju lõbu kõigile kohalviibi- 
vaile peale minu. 

Üldse oli see kõik mu meelest kuidagi pentsik — aga eks maailmas ole igasuguse 
mõttelaadi ja igasuguste tavapäraste harjumustega inimesi. Ka olin ma selleks 

küllalt reisinud, et osata nii admirari*; nii ma siis võtsin väga rahulikult oma võõrustaja 
paremal käel istet ja lasksin suurepärase isuga hüval roal hea maitsta. 

Vestlus läks vahepeal elavaks ja üldiseks. Daamid, nagu alati, rääkisid palju. Peagi sain 
aru, et kogu seltskond oli väga haritud; ning mu võõrustajal endal oli tohutu palju 
lõbusaid anekdoote varuks. Ta näis meeleldi rääkivat oma Maison .de Sante 
superintendeni-ametist; ning mu suureks üllatuseks oli hullumeelsus kõigi kohalviibijate 
meeliskõneaineks. Jutustati mitmeid naljakaid lugusid patsientide veidratest tujudest. 

«Meil oli siin kord üks sell,» ütles mu paremal käel istuv väike paks härrasmees, «üks 
sell, kes kujutles, et ta on teekannA muide, kas pole imelik, et sihuke mõte tuleb hullule 
tihti pähe? Prantsusmaal leidub vaevalt hullumaja, kus ei leiduks mõnda inimteekannu. 
Meie isand oli Britannia toode ning poleeris end igal hommikul kitse-naha ja 
kriidipulbriga.» 

«Ja hiljuti oli meil siin üks,» ütles pikka kasvu mees minu vastas, «kes oli endale pähe 
võtnud, et ta on eesel — mis nii-öelda piltlikult võttes oligi õigus. Ta oli tülikas patsient; 
ja meil oli tegemist, et teda vaos hoida. Tükk aega ei tahtnud ta süüa midagi peale 
ohakate, aga sellest mõttest ravisime ta terveks, kui ei lubanudki tal midagi muud süüa. 
Seejärel hakkas ta pidevalt tagant üles lööma — ikka niimoodi —.» 

«Mr. De Kock! Palun pidage end viisakalt üleval!» katkestas teda kõrval istuv vana 
daam. «Ja hoidke oma jalad vakka. Rikkusite mu brokaadi ära! Kas on siis tarvis iga 
ütlust kohe nii tegelikult illustreerida? Meie sõber saab teist ka ilma selleta aru. 
Tõepoolest, te olete sama suur eesel nagu too vaene õnnetu end arvas olevat. Näitlete 
väga loomutruult, ausõna.» 

«Mille pardons! Mam'selle,» vastas seepeale monsieur De Kock, «palun tuhat korda 
vabandust! Ma ei tahtnud solvata. Mam'selle Laplace, monsieur De Kock lubab endale 
seda au teiega klaasid kokku lüüa.» 

Siinkohal kummardas monsieur De Kock sügavalt; suudles pidulikult oma kätt ja lõi 
mam'*elle Laplace'iga klaasid kokku. 

«Lubage, mon ami,» pöördus nüüd monsieur Maillard minu poole, «lubage mul saata 
teile tükike seda vasika 


* Mitte millegi üle imestada (lad. k.)". 

praadi d la Ste. Menehould — küll näete, et see on erakordselt hea.» 

Just sel hetkel õnnestus kolmel turskel teenril lauale p-anna tohutu vaagen või 
lihalõikamislaud, millel oli minu arust «monstrum, horrendum, informe, ingens, cui 
lumen ademptum»*. Lähemal vaatlusel selgus, et see oli vaid pisike, tervelt küpsetatud 
vasikas, kes oli pandud põlvili, õun suus, nii nagu inglased garneerivad jänest. 

«Tänan, ei,» vastasin ma, «õigust öelda ei meeldi mulle eriti vasikapraad d la Ste — 
mis ta nimi nüüd oligi? — mu meelest mõjub see mu tervisele halvasti. Aga ma vahetan 
taldriku ja proovin seda küülikut.» 

Laual oli mitu lisavaagnat, millel paistis olevat tavaline prantsuse küülik — väga hõrk 
morceau**, mida võin soovitada. 

«Pierre,» hõikas peremees, «vahetage selle härra taldrik ja andke talle üks küljetükk 
sellest küülikust au-chat.»*** 

«Mis asjast?» 

«Sellest küülikust au-chat.» 

«Oi, tänan — ma mõtlesin ümber, pole vajagi. Võtan endale parem sinki.» 

Sa ei teagi, mõtlesin endamisi, mida sa nende provints-laste laua ääres sööd. Ei taha ma 
nende küülikut au-chat ega = kassi-au-käülik. 

«Ja siis,» ütles üks kooljaliku väljanägemisega persoon laua alumises otsas katkenud 
jutulõnga uuesti üles võttes — «ja siis oli meil muude veidrikute hulgas ükskord üks 
patsient, kes visalt kinnitas, et tema on Cordoba juust, ja muudkui käis ringi, nuga peos, 
ja mangus sõpru, et nad prooviks pisikest viilu tema sääre küljest.» 

«Ta oli kahtlemata üks suur tola,» segas keegi vahele, «aga ega teda saanud võrrelda 
ühe teatud isikuga, keda me kõik peale selle võõra härrasmehe tunneme. Ma mõtlen 
meest, kes pidas ennast šampusepudeliks ja muudkui viskas aga plõksti korgi pealt ja 
susises niimoodi... » 

Siinkohal pistis kõneleja minu meelest väga toorelt parema käe pöidla vasakusse põske, 
tõmbas selle korgi paugatust meenutava plõksuga jälle välja ja tõi keelt osavasti vastu 
hambaid liigutades kuuldavale mitu minu- 


* Kohutav, vormitu, hiigelkoletis, kellelt nägemine võetud (lad. k.). 

** Pala (pr. kr). 

*** Kassi moodi (pr. k.). 

tit kestva Ššampanja vahutamist meenutava terava susina ja kihina. Nägin selgesti, et 
seesugune käituminemonsieur MaillarcTile ei meeldinud, aga ta ei öelnud midagi ja 
vestlust jätkas suure parukaga väga kõhn pisike mehike. 

«Ja siis oli siin veel üks juhmard,» ütles ta, «kes pidas end eksikombel konnaks, kellele, 
muide, ta õige tugevasti sarnaneski. Te oleksite pidanud teda nägema, sir» — siinkohal 
pöördus rääkija minu poole — «selge rõõm oli vaadata, kui loomulikult ta seda tegi. Sir, 
kui see mees ei olnud konn, siis jääb üle vaid kahetseda, et ta seda ei olnud. Tema 
krooksumine — k-r-oo-o-k-s, k-r-o-o-o-k-s oli maailma kõige ilusam heli — si-bemoll; ja 
kui ta Apärast paari klaasi veini oma küünarnukid niiviisi lauale pani 

—  jasuuÄiiiviisi välja venitas ja niiviisi silmi pööritas ja neid niiviisi imekiiresti 
pilgutas, siis, ma julgen küll väita, te ei oleks lihtsalt osanud selle mehe geniaalsust 
küllalt imetleda.» 


«Ma ei kahtle selles,» ütlesin ma. 

«Ja siis,» ütles keegi teine, «oli siin veel see väike uljaspea, kes arvas, et ta on näputäis 
nuusktubakat, ja oli tõsiselt löödud, et ei saanud võtta ennast oma pöidla ja nimetissõrme 
vahele.» 

«Ja siis oli siin veel Jules Desoulieres, kes oli tõesti ainulaadne geenius ja läks hulluks 
mõttest, et ta on kõrvits. Ta käis kokale peale, et see teeks tast pirukaid —mida kokk 
nördinult keeldus tegemast. Mis minusse puutub, siis ma pole sugugi kindel, et pirukas ä 
la Desou-lieres poleks olnud ilmatu hea roog!» 

«Mis te räägite!» ütlesin ma ja vaatasin küsivalt monsieur Maillard'i poole. 

«Ha-ha-haa!» naeris see isand — «he-he-hee! hi-hi-hii! — ho-ho-hoo — hu-hu- 
huu! — väga tore! — Ärge üllatuge, mon ami; me sõber on vaimukas — väike drõle* — 
teda ei maksa võtta sõna-sõnalt.» 

«Ja siis,» ütles keegi teine seltskonnast, «too Bouffon le Grand** — teine omamoodi 
harukordne isiksus. Ta läks armastusest segi ja kujutles, et tal on kaks pead. Ühe väitis ta 
olevat Cicero pea; teine oli tema arvates liitpea —-Demosthenese oma lagipeast suuni ja 
lord Broughami* oma suust lõuani. Pole sugugi võimatu, et ta eksis; aga ta oleks teid 
veennud, ettal on õigus; sest ta oli 


* Kelm (pr. k.). 

** Suur Veiderdaja. 

suur kuldsuu. Ta armastas kirglikult kõnekunsti ja lihtsalt pidi seda demonstreerima. 
Näiteks oli tal kombeks karata niiviisi lõunalauale ja — ja —.» 

Siinkohal pani tema kõrval istuv sõber talle käe õlale ja sosistas talle paar sõna kõrva, 
mille peale ta jäi äkki vait ja langes tagasi oma toolile. 

«Ja siis,» ütles sosistaja ise, «oli siin veel Boullard Vurrkann. Nimetan teda 
vurrkanniks, sest teda valdas veider, aga sugugi mitte arutu kapriis, et ta on muudetud 
vurrkanniks. Te oleksite naerda möiranud nähes, kuidas ta tiirles. Ta võis ühe kanna peal 
ligi tund aega keerelda, niiviisi — nii —. » 

Siinkohal sõber, kelle jutu ta sosinal oli katkestanud, osutas talle nüüd sama teene.. 

«Aga see teie monsieur Boullard,» karjus üks vana daam täiest kõrist, «oli ju hull, 
parimal juhul väga loll hull; sest, lubage küsida, kes on eales kuulnud inimvurr-kannist? 
Sihuke asi on absurdne. Madame Joyeuse oli mõistlikum, nagu teate. Tal oli oma veidrus, 
aga see oli tulvil kainet mõistust ja pakkus rõõmu kõigile, kellel oli au teda tunda. 
Sügavamalt järele mõeldes leidis ta, et mingi õnnetu juhuse läbi oli temast saanud 
kukepoeg, aga tolle linnuna käitus ta kombekalt. Ta lehvitas tiibu imestamapaneva eduga 
— niiviisi — niiviisi — niiviisi ja mis puutub kiremisse, siis see oli lihtsalt veetlev! 
Kikerikii! kike-ri-kii! — kike-ri-kii-kike-ri-kii-üü-1-1-1-1-1!» 

«Madame Joyeuse, palun pidage ennast viisakalt ülal!» katkestas meie võõrustaja teda 
väga vihaselt. «Te kas käitute nagu ühele daamile kohane, või lahkute jalamaid laua 
äärest — valige.» 

Daam (keda mu suureks üllatuseks kõnetati kui madame Joyeuse'i pärast seda, kui ta oli 
just madame JoyeuseM kirjeldanud) punastas juuste juurteni ja paistis noomituse pärast 
segadusse sattuvat. Ta laskis pea lõngusega vastanud enam sõnagi. Üks teine ja noorem 
daam võttis aga jutuotsa uuesti üles. See oli mu ilus neiu sealt pisikesest elutoast. 


«Oh, madame Joyeuse oli tõesti loll!» hüüdis ta. «Eugenie Salsaiette'i vaadetes leidus 
aga palju tervet mõistust. Ta oli väga ilus ja piinlikult tagasihoidlik noor daam, kes pidas 
tavalist riietumisviisi ebasündsaks ja soovis riietuda riiete sisse mineku asemel riietest 
välja tulemisega. Seda saab lõppeks väga kergesti teha. Teil 

tuleb ainult teha niiviisi — ja siis nii — nii — nii — ja siis nii — nii — nii ja Siis —.» 

«Mon dieu! Mam selle Salsafette!» karjus korraga kümmekond häält. «Mis te tahate 
teha? — ärgel — aitab! — me näeme selgesti, kuidas seda tehakse — hoidke teda kinni, 
hoidke teda kinni!» ja mitu inimest kargas juba püsti, et takistada marrfselle Salsafette'i 
end Milo Venu-sega ühele pulgale seadmast, kui kõigele pani väga efektselt ja äkki 
punkti rida valje karjatusi või röögatusi kustki lossi peakorpusest. 

See kisa käis mullegi närvidele, aga ülejäänud seltskonnast hakkas mul lihtsalt hale. Ma 
polnud elus näinud arukaid inimesi nii hirmu täis minevat. Nad muutusid surnukahvatuks 
ja vajusid hirmust värisedes ja lõdisedes oma istmetele, kuulatades, kas kisa ei kordu. See 
algas uuesti — valjemalt ja ilmselt lähemalt — ning seejärel kolmas kord väga kõvasti ja 
siis neljandat korda juba selgesti kahaneva jõuga. Kohe, kui kisa näis hääbuvat, sai 
seltskond oma hea tuju tagasi, inimestele tuli elu sisse ja anekdoodid muudkui lendasid 
nagu ennegi. Söandasin nüüd selle rahurikkumise põhjuse järele pärida. 

«Ah, pole kõne väärt,» ütles monsieur Maillard. «Oleme harjunud ega hooli sellest 
suurt. Hullud hakkavad vahetevahel kooris ulguma; üks nakatab teist, nagu trobikond 
koeri öösel. Vahel juhtub siiski, et sellele kooris karjumisele järgneb samaaegselt 
vabadusse murdmise katse; siis muidugi on väike oht olemas.» 

«Ja kui palju neid teie hoole all on?» 

«Praegu kokku üle kümne ei ole.» 

«Peamiselt naised arvatavasti?» 

«Oh ei — kõik mehed, ja tursked poisid pealegi, seda võin öelda.» 

«Tõesti! Ma olen alati arvanud, et enamik hulle on õrnemast soost.» 

«Üldiselt jah, kuid mitte alati. Mõni aeg tagasi oli siin kakskümmend seitse patsienti ja 
tervelt kaheksateist neist olid naised; aga viimasel ajal, nagu näete, on olukord tublisti 
muutunud.» 

«On tublisti muutunud jah — nagu näete,» sekkus jutusse isand, kes oli mam'selle 
Laplace'i sääri toginud. 

«On tublisti muutunud jah, nagu näete,» kinnitas kogu seltskond kooris kohe takka. 

«Pidage suu kinni, viimne kui üks!» käratas mu võõrustaja raevunult. Mille peale kogu 
kamp jäi peaaegu 

minutiks surmvaikseks. Üks daam täitis sõna-sõnalt monsieur Maillard'i käsku: pani 
kaks kätt suu ette ja hoidis huuli niiviisi resigneerunult kinni, kuni lõunasöök läbi sai. 

«Ja see daam,» ütlesin ma monsieur Maillard'i poole kummardudes sosinal, «see kena 
daam, kes ennist rääkis ja kike-ri-kii kires — tema, ma eeldan, on ohutu — täiesti ohutu, 
ah?» 

«Ohutu!» hüüdis monsieur Maillard siiras imestuses,» — kuidas, — kuidas, mida te 
sellega ütelda tahate?» 

«Ainult kergelt siit?» ütlesin ma oma pead puudutades. «Ma eeldan, et haigus pole eriti 
— pole ohtlikult teda puudutanud?» 


«Mon dieu! mida te õieti mõtlete? See daam, mu vana hea sõber, madame Joyeuse, on 
sama terve mõistusega nagu ma isegi. Tal on muidugi omad veidrused, aga teate, eks 
kõik vanad naised — kõik väga vanad naised ole enam-vähem veidrikud!» 

«Muidugi, muidugi,» ütlesin ma, «ja ülejäänud daamid ja härrad —.» 

«On mu sõbrad ja hulluvalvurid,» katkestas monsieur Maillard end kõrgilt püsti ajades, 
«mu väga head sõbrad ja abilised.» 

«Mis! kõik?» küsisin ma — «naised ja kõik?» 

«Muidugi,» ütles ta, «me ei tule ilma naisteta toime; nad on maailma parimad 
hullupõetajad; neil on oma meetod; nende särasilmadel on suurepärane mõju, lummavad 
nagu mao pilk, teate.» 

«Muidugi,» ütlesin ma, «muidugi! Kas nad teie meelest ei käitu kuidagi naljakalt, ah? 
pole pisut imelikud, ah?» 

«Naljakalt — imelikud! — mis, kas te tõesti arvate nii? Vaadake, meie siin lõunas pole 
muidugi nii hirmus hepi-kud — teeme, nagu meile meeldib, naudime elu ja kõiki 
sedasorti asju.» 

«Muidugi, muidugi,» ütlesin ma. 

«Ja siis, võib-olla see Clos de Vougeot hakkab ehk liiga pähe — on pisut kange, saate 
aru, ah?» 

«Muidugi, muidugi,» ütlesin ma. «Muide, mu härra, kas ma sain õigesti aru, te ütlesite, 
et süsteem, mille olete rakendanud kuulsa rahustamissüsteemi asemel, on karmilt range?» 

«Sugugi mitte. Peame neid paratamatult eraldi kongides hoidma, aga ravi — ma mõtlen 
arstlik ravi on patsientidele pigem meeldiv kui vastupidi.» 

«Ja uus süsteem on teie enda leiutatud?» 

«Mitte täiesti. Osa tuleb omistada dr. Tõrvale, kellest olete kindlasti kuulnud; ning siis 
on mu plaanis muudatusi, mida mul on õnn tunnistada kuulsa Sule omandiks, kellega, kui 
ma ei eksi, teil on au olla lähedalt tuttav.» 

«Ma pean oma häbiks tunnistama,» vastasin ma, «et ma pole kummagi isanda nime 
isegi mitte kuulnud.» 

«Tule taevas appi!» hüüdis mu võõrustaja tooli järsult tagasi lükates ja käsi üles tõstes. 
«Ega ma ometi õigesti kuulnud! Te ei taha ju öelda, et te pole iial midagi kuulnud ei 
õpetatud doktor Tõrvast ega kuulsast professor Sulest?» 

«Olen sunnitud oma võhiklust tunnistama,» vastasin ma, «aga tõde ei tohi vägistada. 
Sellest hoolimata olen põrmu alandatud, et ma ei tunne nende kahtlemata erakordsete 
inimeste teoseid. Otsin nende kirjatööd kohe välja ja loen nad hoolega läbi. Monsieur 
Maillard, te olete tõesti — ma pean seda tunnistama — te olete tõesti parv nud mind 
iseenda ees häbi tundma.» 

Ja see oli tõsi. 

«Ärge enam sõnagi öelge, mu tubli noor sõber,» ütles ta lahkelt mu kätt surudes, «jooge 
nüüd minuga klaas Sau-terne'i.» 

Me jõime. Seltskond järgnes meie eeskujule ilma veiniga koonerdamata. Nad lobisesid, 
heitsid nalja, naersid, said tuhande lollusega hakkama; viiulid vingusid, trumm mürtsus, 
pasunad möirgasid nagu Phalarise vasksõnnid3 — ja kogu vaatepilt, mis pikkamööda 
ikka pöörasemaks ja pöörasemaks läks sedamööda, kuidas veiniuim võimust võttis, 
muutus lõpuks sügavaimaks põrgumülkaks. Meie monsieur Maillard'iga, paar pudelit 


Sauterne'i ja Clos Vougeofd laual, jätkasime täiest kõrist kisades oma vestlust. Tavalise 
häälega lausutud sõna kostis sama selgelt kui kala hääl Niagaara kose põhjast. 

«Ja te rääkisite enne lõunat, sir,» karjusin ma talle kõrva, «mingist vanas 
rahustamissüsteemis peituvast ohust. Mida see tähendab?» 

«Jah,» vastas ta, «mõnikord oli tõesti suur oht olemas. Hullude kapriise ei tea kunagi 
ette; ja minu arvates, samuti dr. Tõrva ja professor Sule arvates, on alati ohtlik lasta neid 
valveta vabalt ringi joosta. Hull võib olla ajutiselt «rahunenud», nagu seda nimetatakse, 
lõpuks aga kipub ta ikka tõrksaks muutuma. Ka on ta kavalus suur 

ja lausa vanasõnaks saanud. Kui ta peab silmas mingit plaani, varjab ta oma kavatsust 
imetlusväärse oskusega; ning osavus, millega ta matkib tervet mõistust, on metafüüsikule 
üheks kõige ainulaadsemaks probleemiks inimvaimu uurimisel. Kui nõdrameelne jätab 
mulje, et ta mõistus on täiesti terve, on ülim aeg talle hullusärk selga tõmmata.» 

«Aga oht, kallis härra, millest te rääkisite — teie enda kogemuse järgi, siin majas teie 
kontrolli all, on teil tegelikult olnud põhjust arvata, et vabadus on hullu puhul riskantne?» 

«Siin? — minu enda kogemuse järgi? — noh, ma võin öelda, et jah. Näiteks — õige 
hiljuti tekkis siin selles majas ainulaadne olukord. Tollal, vaadake, kehtis «rahus- 
tamissüsteem» ja patsiendid olid vabaduses. Nad käitusid tähelepanuväärselt 
eeskujulikult — kohe eriti — ja just seetõttu, et nad nii tähelepanuväärselt eeskujulikult 
käitusid, oleks iga täie aruga inimene võinud taibata,., et hauti mingit kuratlikku plaani. 
Ja tõepoolest, ühel kenal hommikul leidsid valvurid, et neid oli käsist-jalust seotuna 
kongidesse heidetud, kus neid valvati, nagu oleksid nemad hullud, hullude endi poolt, kes 
olid valvurite ameti üle võtnud.» 

«Mis te räägite! Ma pole midagi nii tobedat elu sees kuulnud!» 

«Fakt — see kõik juhtus ühe lolli poisi — ühe hullu — abil, kes mingil kombel oli 
võtnud endale pähe, et ta on leiutanud parema haldamissüsteemi, see tähendab hullude 
haldamise süsteemi — kui ükski süsteem, millest seni kuulda on olnud. Ma arvan, ta 
tahtis oma leiutist proovida, ja nii ta keelitas teisi patsiente ühinema valitsevate jõudude 
kukutamise vandenõuga.» 

«Ja see õnnestuski tal?» 

«Kahtlemata. Valvurid ja valvatavad vahetasid peagi kohad. Mitte just päris nii, sest 
hullud olid olnud vabad, aga valvurid suleti jalamaid kongidesse ja neid koheldi, mul on 
kahju öelda, väga üleolevalt.» 

«Aga küllap peagi toimus kontrrevolutsioon. See olukord ei saanud ju kaua kesta. 
Naabruses olevad maainimesed, külalised, kes tulid asutust vaatama, oleksid ju lärmi 
tõstnud.» 

«Siin te eksite. Peamässaja oli selleks liiga kaval. Ta ei lasknud külalisi ligigi — peale 
ühe väga lolli näoga noormehe, keda polnud põhjust karta. Selle laskis ta ühel 

päeval hullumaja vaatama — lihtsalt vahelduseks — et temaga pisut nalja saada. Kui ta 
teda küllalt oli tüssa-nud, saadeti ta välja ja lasti tal oma teed minna.» 

«Ja kui kaua siis hullud valitsesid?» 

«Oh, väga kaua, — terve kuu kindlasti —, kui kaua just, ei oska ma täpselt öelda. 
Hulludele oli see tore aeg — selle peale võite vanduda. Nad võtsid oma närused riided 
seljast ja kasutasid vabalt majas leiduvaid rõivaid ja ehteid. Lossi keldris oli suur 
veinivaru; ja juua hullud juba oskavad. Nad elasid hästi, seda võin teile öelda.» 


«Ja ravi — milline oli see eriline ravimeetod, mille mässajate juht kehtestas?» 

«Noh, mis sellesse puutub, siis ega hull pole tingimata loll, nagu ma juba olen 
märkinud; ja ma arvan ausalt, et see ravimeetod oli palju etem eelmisest. See oli väga 
oivaline süsteem — lihtne — puhas "— ei mingit tüli, õieti oli see veetlev — oli —.» 

Siinkohal katkestas mu võõrustaja tähelepanekuid teine rida karjeid, samasugused nagu 
eelmisedki, mis meid olid häirinud. Seekord aga paistsid need tulevat kiiresti lähenevatelt 
inimestelt. 

«Taevane arm!» hüüdsin ma, «hullud on kindlasti lahti pääsenud!» 

«Karta on,» vastas monsieur Maillard äärmiselt kahvatuks muutudes. Vaevalt oli ta 
need sõnad lausunud, kui akende alt kostsid valjud hüüded ja sajatused; ning kohe pärast 
seda oli selge, et mõned inimesed püüdsid väljast tuppa tungida. Ukse pihta taoti ilmselt 
sepavasaraga ning aknaluuke rebiti ja raputati väga ägedalt. 

Tekkis õudne segadus. Monsieur Maillard viskus mu suureks üllatuseks puhvetikapi 
alla. Olin oodanud talt suuremat meelekindlust. Orkestrandid, kes viimased viisteist 
minutit olid ilmselt olnud liiga joobnud, et oma kohust täita, kargasid nüüd kohe jalule, 
kahmasid oma pillid kätte ning, roninud lauale, kukkusid nagu üks mees mängima 
«Yankee Doodle'it»,4 mida vihtusid mängida kui just mitte õige viisiga, siis vähemalt 
üleinimliku hooga nii kaua kui kogu see möll kestis. 

Vahepeal hüppas isand, keda varem suure vaevaga hüppamast tagasi hoiti, 
peosöögilauale pudelite ja klaaside vahele. Niipea kui ta oli koha sisse võtnud, hakkas ta 
pidama kõnet, mis kahtlemata oli väga oivaline, kui seda ainult kuulda oleks olnud. 
Samal hetkel asus mees, kel 

oli nõrkus vurrkannide vastu, toas suure hooga ringi tiirlema, käed täisnurga all kehast 
eemale sirutatud, nii et ta igapidi jättis vurrkanni mulje ning! tõukas pikali igaühe kes 
talle teel ette jäi. Ja kuuldes nüüd uskumatut korkide paukumist ja Šampanja kihinat, 
taipasin lõpuks, et see tuli mehelt, kes lõunalauas oli esinenud selle hõrgu joogi pudelina. 
Ja siis hakkas konn-mees uuesti krook-suma just nagu sõltuks ta hingeõnnistus igast 
kuuldavale toodud helist. Ning üle selle melu kostis kogu aja eesli kisa. Mis puutub mu 
vanasse sõbratari madame Joyeuse'i, siis paistis see vaene daam olevat nii hirmsas 
segaduses, et ajas lausa nutma. Ometi seisis ta kamina kõrval ühes nurgas püsti ja kires 
lakkamatult täiest kõrist: «Kikerikii-kikeri-kii!» 

Siis aga saabus draama haripunkt — katastroof. Kuna peale kisa ja karjumise ning 
kikerikiitamise väljastpoolt sissetungijaile muud vastupanu ei osutatud, löödi kümme 
akent väga kiiresti ja peaaegu üheaegselt sisse. Iial aga ei unusta ma mind vallanud 
imestust ja hirmu, kui nägin läbi akende endi keskele ülepeakaela maha kargavat terve 
trobikonna mingeid kätega vehkivaid, trampivaid, krii-mustavaid ja ulguvaid Šimpanse, 
orangutane või Hea -Lootuse Neeme suuri musti paaviane. 

Sain kohutavalt klobida, mispeale veeresin ühe sohva alla ja jäin vaikselt lebama. Kui 
olin seal lamanud oma veerand tundi, kogu selle aja kõrvad kikkis kuulatades, mis toas 
sünnib, õnnestus mul selle tragöödia jälile saada. Paistis, et kui monsieur Maillard rääkis 
mulle hullust, kes oma kaaslasi mässama oli ässitanud, jutustas ta omaenda vägitegudest. 
See isand oli tõepoolest kaks-kolm aastat tagasi selle asutuse superintendent olnud, läks 
aga ise hulluks ja temast sai patsient. Mu reisikaaslane, kes mind temale tutvustas, seda ei 
teadnud. Kui huMuvalvureist, keda oli arvult kümme, äkkrünnakuga jagu saadi, tõrvati 
nad "algul üle, kaeti seejärel hoolikalt sulgedega ja suleti siis maa-alustesse kongidesse. 


Niiviisi oli neid vangis peetud üle kuu aja, mille jooksul monsieur Maillard polnud 
andnud neile heldelt mitte üksi tõrva ja sulgi (mis moodustasid tema «süsteemi»), vaid ka 
pisut leiba ja ohtrasti vett. Viimast pumbati iga päev neile peale. Lõpuks õnnestus ühel 
neist roiskveetoru kaudu põgeneda ning ka teised vabastada. 

«Rahustav süsteem» on oluliste muudatustega lossis jälle tarvitusele võetud, ometi pean 
ma nõustuma 

monsieur Maillard'iga, et tema «ravimeetod» oli omasuguste hulgas väg-a oivaline. Nii 
nagu ta õigesti tähendas, oli see «lihtne, puhas ega teinud üldse tüli — mitte kõige 
vähematki». 

Mul jääb vaid lisada, et kuigi olen kõigist Euroopa raamatukogudest otsinud doktor 
Tõrva ja professor Sule teoseid, on kõik mu katsed hankida neist mõnda eksemplari tänini 
nurjunud. 


VI. MIS JUHTUS MONSIEUR VALDEMARIGA 


Üks meie selle pealkirjaga artikkel avaldati mr. Col-toni «American Review» viimases 
numbris ja tekitas mõningat vaidlust — eriti esitatud väidete tõesuse või vääruse suhtes. 
Muidugi ei sobi meil vaidlusaluses küsimuses sõna võtta. Meid paluti artikkel uuesti 
avaldada ja me teeme seda meeleldi. Las ta räägib iseenda eest. Siiski tuleb öelda, et on 
teatav liik inimesi, kes on uhked selle üle, et on teinud kahtlustamisest justkui mingi 
elukutse. — B.J. (Broadway Journal) toim. 

Muidugi ei püüagi ma teha nägu, nagu paneks mind imestama, et .monsieur Valdemari 
erakordne juhtum on tekitanud elavat vaidlust. 'Oleks ime, kui ei oleks — eriti antud 
tingimustes. Just seetõttu, et kõik asjaosalised soovisid juhtumit salajas hoida, vähemalt 
esialgu või seni, kui meil avanenuks paremad võimalused edasiseks uurimiseks — pääses 
avalikkuse ette kogu loost moonutatud või liialdatud versioon ja sai paljude 
ebameeldivate väärtõlgenduste ning loomulikult ka umbusu allikaks. Nüüd tuleb mul 
paratamatult esitada faktid — nii nagu mina neid mõistan. Need on lühidalt järgmised: 

Kolme viimase aasta jooksul on mu tähelepanu korduvalt köitnud mesmerismiteemal; 
ning umbes üheksa kuud tagasi turgatas mulle äkki pähe, et senises katsetereas oli 
tähelepanuväärt ja ülimalt seletamatu lünk: ühtki ini- 

mest polnud seni mesmeriseeritud in articuto mortis.* Tuli vaadata, esiteks, kas 
katsealune selles seisundis on vastuvõtlik magneetilisele mõjule, teiseks, juhul kui on, kas 
see seisund nõrgendab või suurendab vastuvõtlikkust. Kolmandaks, mil määral või kui 
kauaks võib see protsess surma sissetungi peatada. Oli teisigi küsimusi, mida tuli 
kindlaks määrata, aga need huvitasid mind kõige enam — eriti viimane, kuna selle 
tagajärjed võisid tohutult tähtsad olla. 

Otsides isikut, kelle abil oleksin saanud neid asju kontrollida, meenus mulle mu sõber 
monsieur Ernest Valdemar, «Bibliotheca Forensica» tuntud koostaja ning «Wallensteini» 
ja «Gargantua» poolakeelsete tõlgete autor (Issachar Marxi pseudonüümi all). Monsieur 
Valdemar, kes 1839. aastast on elanud peamiset Harlemis, New Yorgis, äratab (või 
äratas) erilist tähelepanu oma äärmise kõhnusega — ta alumised jäsemed sarnanesid väga 
John Randolphi2 omadele; samuti oma valge põskhabemega, mis oli teravas vastuolus ta 
mustade juustega — mistõttu viimaseid peeti üldiselt ekslikult parukaks. Iseloomult oli ta 


õige närviline ja seega mesmeriseerimiseksperimendiks väga sobiv. Kahel-kolmel korral 
olin pannud ta vähese vaevaga magama, pettusin aga teistes tulemustes, nagu ta 
omapärase konstitutsiooni tõttu võis loomulikult ette aimata. Kordagi ei olnud ta tahe 
tegelikult voi täielikult mu kontrolli all, ning mis puutub selgeltnägemisse, siis ei suutnud 
ma temaga midagi nimetamisväärset korda saata. Panin oma sellekohased äpardumised ta 
viletsa tervisliku seisundi arvele. Mõned kuud enne meie tutvumist oli arst talle teatanud, 
et ta põeb tiisikust. Tal oli kombeks rääkida rahulikult oma lähenevast lõpust nagu asjast, 
mida ei saa vältida ega pole ka mõtet kahetseda. 

Kui eelpool mainitud küsimused esimest korda mulle pähe turgatasid, oli muidugi 
täiesti loomulik, et mõtlesin monsieur Valdemarile. Tundsin selle mehe tasakaalukat 
mõttelaadi liiga hästi, et tema poolt mingeid moraalseid kõhklusi karta; ka polnud tal 
Ameerikas sugulasi, kes oleksid võinud vahele segada. Rääkisin temaga avameelselt sel 
teemal ning minu imestuseks paistis ta selle vastu elavat huvi tundvat. Ütlen «minu 
imestuseks», sest kuigi ta oli alati vabatahtlikult mulle katsealuseks haka- 


* Surmahetkel (lad. k.). 

nud, polnud ta seni ilmutanud mingit sümpaatiat mu tegevuse vastu. Tema haiguse laad 
võimaldas täpselt määratleda aega, millal see surmaga lõpeb; viimaks lep-pisimegi 
kokku, et ta saadab umbes kakskümmend neli tundi enne arstide poolt teatatud 
surmatundi mulle järele. 

Nüüd saab sellest juba üle seitsme kuu, kui sain monsieur Valdemarilt endalt järgmise 
sedeli: 


Armas P., 

võiksite nüüd tulla. D. ja F. on veendunud, et ma ei pea vastu kauem kui homse 
südaööni, ja ma arvan, et nad on selle aja väga täpselt ära tabanud. 

Valdemar 


Sain sedeli poole tunni jooksul pärast selle kirjutamist ja veerand tundi hiljem olin juba 
surija kambris. Ma polnud teda kümme päeva näinud ning mind ehmatas kohutav 
muutus, mis selle lühikese ajaga temas oli toimunud. Ta nägu oli tinakarva; silmad täiesti 
tuhmid; ning ta oli nii kõhnaks jäänud, et põsesarnad olid nahast läbi tunginud. Ta köhis 
tohutul hulgal röga. Pulss oli vaevalt tajutav. Ometi oli ta tähelepanuväärsel kombel 
säilitanud nii oma vaimujõu kui ka mõningal määral füüsilist jõudu. Ta rääkis 'selgesti, 
võttis ilma kõrvalise abita leevendavaid rohtusid ja kui ma tuppa astusin, kirjutas 
parajasti pliiatsiga märkmeid taskuraamatusse. Patjade .abil oli ta voodis istukile tõstetud. 
Tajuures valvasid arstid D. ja F. 

Surunud Valdemaril kätt, kutsusin need härrased kõrvale ja sain nende käest 
üksikasjaliku ülevaate patsiendi olukorrast. Vasak kops oli poolteist aastat olnud pool- 
luuses ehk kõhrunud olekus ning eluks muidugi täiesti kasutu. Parem oli oma ülaosas 
samuti osaliselt, kui mitte täielikult luustunud, allpool aga lihtsalt üksteisesse tunginud 
mädaste turberkulite mass. Esines mitu suurt mul-gustust; ning ühes kohas oli tekkinud 
lõplik liitumine 

roietega. Need nähud paremas sagaras olid võrdlemisi hilise päritoluga. Luustumine oli 
toimunud ebatavalise kiirusega, kuu aega tagasi polnud sellest veel jälgegi, ning liitumist 
oli märgatud alles kolme viimase päeva jooksul. Peale tiisikuse arvati patsiendil olevat 
veel aordi aneurüsm, aga luustumissümptomid takistavad selle täpset diagnoosimist. 
Mõlema arsti arvates pidi monsieur Valdemar surema järgmise päeva (pühapäeva) 
kesköö paiku. Oli kell seitse laupäeva õhtul. 

Lahkudes haigevoodi äärest, et minuga vestelda, olid doktorid D. ja F. patsiendiga 
lõplikult jumalaga jätnud. Nad ei kavatsenud enam tagasi tulla, minu palve peale aga 
nõustusid järgmisel õhtul kella kümne paiku läbi astuma. 

Pärast nende lahkumist rääkisin avameelselt monsieur Valdemariga nii tema lähenevast 
lõpust kui ka üksikasjalikumalt kavatsetavast eksperimendist. Ta oli endiselt nõus ja 
koguni tahtis, et katse toimub, ning palus mind sellega kohe alata. Haige juures valvasid 
mees- ja nais-põetaja, ma tundsin aga, et ei tohi sedalaadi ülesande kallale asuda, kui mul 
äkilise õnnetuse korral pole usaldatavamaid tunnistajaid peale nende. Lükkasin seetõttu 
kõik edasi umbes kella kaheksani järgmisel õhtul, kui tuttava meditsiinitudengi (mr. 
Theodore L-1') saabumine vabastas mu edasistest raskustest. Esialgu olin kavatsenud 
oodata arste, mind sundisid aga alustama esiteks monsieur Valdemari tungivad palved, 
teiseks veendumus, et mul polnud hetkegi kaotada, kuna ta ilmselt kiiresti kustus. 

Mr. L-l oli nii lahke ja nõustus üles märkima kõike, mis juhtub; ja lugu, mida mul nüüd 
tuleb jutustada, on enamalt jaolt kas kokkuvõtlikult või sona-sonalt tema märkmetest 
maha kirjutatud. 

Puudus umbes viis minutit kaheksast, kui ma haige kätt oma pihku võttes palusin tal nii 
selgesti kui võimalik mr. L-1'ile öelda, kas tema (monsieur Valdemar) täiesti 
vabatahtlikult soovib, et ma temaga tema tookordses seisundis sooritan 
mesmeriseerimiskatse. 

Ta vastas nõrga häälega, aga üsna kuuldavalt: «Jah, ma soovin, et mind 
mesmeriseeritakse,» lisades kohe seejärel: «Ma kardan, te olete sellega liiga kaua viivi- 
tanud.» 

130 

Kui ta niiviisi rääkis, alustasin käeliigutustega, mis olid varem tema alistamiseks 
osutunud kõige tõhusamaks. Mu käe esimene lateraalne silitus üle lauba avaldas talle 
ilmselt mõju; aga kuigi pingutasin kogu oma jõudu, polnud mingit edasist toimet enam 
märgata kuni selle ajani, paar minutit pärast kümmet, mil doktorid D. ja F. vastavalt 
kokkuleppele visiidile tulid. Seletasin neile mõne sõnaga, mida kavatsesin teha, ja kuna 
nad vastu ei vaielnud, öeldes, et patsient on juba surmaagoonias, jätkasin kõhklematult 
oma tegevust — ei silitanud aga mitte enam lateraalselt, vaid ülevalt alla ning puurisin 
oma pilgu täielikult kannataja paremasse silma. 

Selle aja peale ei olnud ta pulssi enam tunda ning hingamine oli korisev, 
pooleminutiliste vaheaegadega. 

Säärane olukord kestis ligi veerand tundi. Pärast seda aga pääses surija rinnust 
loomulik, kuigi väga sügav ohe ja korisev hingamine lakkas — see tähendab, korisemine 
ei torganud enam silma, hingetõmmete vaheajad jäid sama pikaks. Patsiendi jäsemed olid 
jääkülmad. 

Viis minutit enne ühtteist märkasin selgeid mesmeerilise mõju tunnuseid. Silma 
klaasistunud pööritamine asendus selle rahutu sissepoole suunatud vaatega, mida võib 
täheldada ainult une-ärkvelolu puhul ja mille kohe ära tunneb. Mone kiire lateraalse 


liigutusega panin silma- 

laud võbisema nagu algava une puhul ja sulgesin nad paari järgnevaga hoopis. Ometi ei 
jäänud ma sellega rahule, vaid jätkasin energiliselt ja kogu tahtejõudu 

mängu pannes oma manipulatsioone, kuni olin täielikult kangestanud magaja liikmed, 
mis ma eelnevalt õige mugavasse asendisse olin seadnud. Jalad olid välja sirutatud; 
mõõdukalt kehast eemal voodil lebavad käsivarred enam-vähem samuti. Pea oli õige 
pisut kõrgemale tõstetud. 

Kui ma sellega valmis sain, oli kesköö käes ja ma palusin juuresviibijaid monsieur 
Valdemari seisundit uurida. Pärast mõningaid katseid möönsid nad, et katsealune on 
haruldaselt täiuslikus mesmeerilises transis. Mõlemad arstid ilmutasid ergast uudishimu. 
Dr. D. otsustas kogu ööks patsiendi juurde jääda, dr. F. lahkus, kuid lubas koidikul tagasi 
tulla. Mr. L-1 ja põetajad jäid kohale. 

Me ei seganud monsieur Valdemari kuni kella kolmeni hommikul, mil läksin ta 
juurde ja leidsinta täpselt 

samas seisundis kui dr. F-i lahkudes — see tähendab, ta lamas samas asendis, pulssi 
polnud tunda; hingamine oli vaikne (vaevu märgatav, kui just ei pannud peeglit huulte 
juurde), silmad olid rahulikult kinni ning ihuliikmed jäigad ja külmad nagu marmor. 
Ometi ei jätnud üldine ilme surma muljet. 

Lähenedes monsieur Valdemarile, püüdsin panna ta paremat kätt minu käele järgnema, 
kui ma viimast tema kohal kergelt edasi-tagasi liigutasin. Antud patsiendiga polnud 
katsed mul kunagi varem täielikult õnnestunud ja muidugi ei lootnudki ma, et see seekord 
õnnestub; minu üllatuseks aga järgnes ta käsi valmalt, kuigi nõrgalt igasse suunda, kuhu 
ma selle enda omaga kutsusin. Riskisin mõne sõna vestelda. 

«Monsieur Valdemar,» küsisin ma, «kas te magate?» Ta ei vastanud, aga ma märkasin, 
et ta huuled värisesid ja see julgustas mind küsimust üha uuesti kordama. Kolmandal 
korral läbis kogu ta keha kerge võbin; silmalaud avanesid nii palju, et paljastasid valge 
triibu silmamunast; huuled liikusid aeglaselt ja nende vahelt kostsid vaevukuuldava 
sosinaga sõnad: 

«Jah, — magan nüüd. Ärge äratage mind «— laske mul nii surra!» 

Katsusin ta jäsemeid — need olid endiselt kanged. Parem käsi kuuletus nagu ennegi 
minu käele. Küsisin uuesti unes-ärkajalt: 

«Kas tunnete ikka veel rinnus valu, monsieur Valdemar?» 

Vastus järgnes kohe, aga veel vaevukuuldavamalt kui enne: 

«Pole valu — ma suren.» 

Ma ei pidanud soovitavaks teda sel hetkel rohkem häirida, ja midagi ei räägitud ega 
tehtud kuni dr. F-i ilmumiseni, kes tuli pisut enne päikesetõusu ning oli äärmiselt 
imestunud, et patsient ikka veel elas. Katsunud ta pulssi ja pannud peegli ta huultele, 
palus ta mind uuesti rääkida unes-ärkajaga. Tegin seda, küsides: 

«Monsieur Valdemar, kas magate ikka veel?» 

Nagu varemgi, möödus paar minutit, enne kui tuli vastus; ja selle vahe sees näis surija 
rääkimiseks jõudu koguvat. Kui ma küsimust neljandat korda kordasin, ütles ta väga 
nõrgalt, peaaegu kuulmatult: 

152 

«Jah, ikka magan — suren.» 


Nüüd arvasid, või õieti soovisid arstid, et monsieur Valdemar jäetaks segamatult oma 
praegusesse, ilmselt rahulikku seisundisse, kuni saabub surm — see aga, nii oli üldine 
arvamus, pidi tulema mõne minuti jooksul. Siiski otsustasin temaga veel kord rääkida ja 
ainult kordasin oma eelmist küsimust. 

Kui ma rääkisin, muutus unes-ärkaja nägu märgatavalt. Silmad läksid pupillide 
ülespoole kadudes aeglaselt lahti, kogu nahk tõmbus kaameks, sarnanedes mitte niivõrd 
pärgamendi, kui valge paberiga, ja ümmargused tii-sikuseplekid, mis seni selgesti 
kummagi põse keskel silma torkasid, kustusid jalamaid. Kasutan seda väljendit, sest 
nende äkiline kadumine meenutas mulle just küünla ära-puhumist. Samal ajal kiskus 
ülahuul, mis seni täielikult oli hambaid katnud, kõrgemale, alumine lõualuu langes aga 
kuuldava jõnksuga alla, nii et suu jäi pärani lahti, paljastades tursunud ja 
mustakstõmbunud keele. Arvan, et ühelegi kohalviibijaist polnud surivoodi koledused 
tundmata, ent monsieur Valdemari välimus oli sel hetkel nii kujuteldamatult võigas, et 
kõik voodi .äärest tagasi põrkusid. 

Tunnen, et olen jõudnud oma jutustusega punktini, kus iga lugeja jahmudes keeldub 
mind uskumast. Ometi ei jää mul muud üle kui lihtsalt jätkata. 

Monsieur Valdemaris polnud enam vähematki elumärki; ning jõudnud otsusele, et ta on 
surnud, jätsime ta juba põetajate hoolde, kui ta keeles võis äkki täheldada tugevat 
võnkumist. See kestis võib-olla minuti. Pärast seda vallandus tursunud ja liikumatute 
lõuapärade vahelt hääl, mida kirjeldada püüda oleks selge hullus. On muidugi kaks-kolm 
epiteeti, mida antud juhul osaliselt võiks kasutada; võiksin näiteks öelda, et see heli oli 
kähe ja katkendlik ja õõnes; aga kogu toda võikust on võimatu kirjeldada sel lihtsal 
põhjusel, et ükski seesugune heli pole iial riivanud inimkõrva. Oli siiski kaks detaili, 
mida minu arust siis ja ka praegu võiks õigusega nimetada sellele häälele iseloomulikuks 
— kuna nad annavad mingi kujutluse selle ebamaisest omapärast. Esiteks, hääl näis 
ulatuval meie kõrvu — vähemalt minu kõrvu — väga kauge maa tagant või nagu mingist 
sügavast maa-alu-sest koopast. Teiseks, see mõjus mulle samamoodi (ma kardan küll, et 
mul on raske end arusaadavaks 

teha) nagu sültjas või kleepuv aine mõjub kompimis-meelele. 

Olen rääkinud nii «helist» kui «häälest». Tahan öelda, et see heli oli selge — või 
koguni imepäraselt, rabavalt selge — süllabeerimine. Monsieur Valdemar rääkis — 
ilmselt vastuseks küsimusele, mille ma talle paari minuti eest olin esitanud. Peetagu 
meeles, et olin küsinud ta käest, kas ta ikka veel magab. Nüüd ütles ta: 

«Jah — ei — ma magasin — ja nüüd — nüüd — olen ma surnud.» 

Keegi kohalolijaist ei püüdnudki salata või maha suruda kirjeldamatut, võbisema ajavat 
jubedustunnet, mida need paar sel kombel kuuldavale toodud sõna paratamatult esile 
kutsusid. Mr. L-1 (üliõpilane) minestas. Põetajad lahkusid jalamaid toast ja neid oli 
võimatu tagasi keelitada. Minu enda muljeid ei püüagi m.a lugejale arusaadavaks teha. 
Peaaegu tund aega olime ametis — ilma sõnagi vahetamata —, et mr. L-1'i teadvusele 
turgutada. Kui ta toibus, hakkasime uuesti monsieur Valdemari seisundit uurima. 

See jäi kõigiti niisuguseks nagu ma seda viimati kirjeldasin, selle erandiga, et peegel ei 
andnud enam tunnistust hingamisest. Katse käsivarrest verd tõmmata ebaõnnestus. Pean 
ühtlasi mainima, et too ihuliige ei allunud enam mu tahtele. Püüdsin teda asjatult oma 
käeliigutusi järgima panna. Ainus asi, mis mesmeerilisele mõjule viitas, oli keele 
võbelemine, niipea kui ma monsieur Valdemarile mõne küsimuse esitasin. Paistis, nagu 


pingutanuks ta vastamiseks jõudu, aga tal ei jätkunud enam tahet. Näis, et ta küsimustele, 
mida esitasid teised inimesed peale minu, ei reageerinud, kuigi püüdsin kõiki kohalolijaid 
temaga mesmeerilisse ühendusse viia. Usun olevat jutustanud nüüd kõik vajaliku, et 
mõista unesärkaja toonast seisundit. Sai muretsetud teised põetajad ja kell kümme 
lahkusin ma koos kahe arsti ja mr. L-1'iga majast. 

Pärast lõunat läksime kõik tagasi patsienti vaatama. Ta seisund oli täpselt sama. 
Arutasime nüüd, kuidas oleks kohane ja kõige kergem teda äratada; ilma pikemata aga 
jõudsime otsusele, et sel pole mingit mõtet. Oli ilmne, et mesmeeriline protsess oli 
peatanud surma (voi selle, mida tavaliselt surmaks nimetatakse). Meile kõigile oli selge, 
et monsieur Valdemari äratamisega kaasneks tema silmapilkne või vähemalt kiire surm. 

Alates tollest päevast kuni eelmise nädala lõpuni — seega ligi seitse kuud — käisime 
iga päev monsieur Valdemari majas, aeg-ajalt kaasas mõni meedik või muu sõber. Kogu 
selle aja jäi unesärkaja täpselt sesse seisundisse, nagu ma viiimati kirjeldasin. Ta oli 
pidevalt põetaja valve all. 

Möödunud reedel otsustasime lõpuks ta äratada või püüda äratada; ja viimatinimetatud 
eksperimendi (võibolla) õnnetu tulemus kutsuski mitteametlikes ringkondades esile nii 
elava mõttevahetuse — ja miinu arust täiesti õigustamata üldise elevuse. 

Selleks, et vabastada monsieur Valdemar mesmeerili-sest transist, kasutasin tavalisi 
liigutusi. Esialgu jäid need tagajärjetuks. Siilmaiiriste nähtavale tulemine oli esimeseks 
taaselustumise märgiks. Eriti tähelepanuväärseks peeti asjaolu, et koos pupillide 
allalangemi-sega hakkas (laugude alt) ohtralt voolama kollakat terava ja väga vastiku 
lõhnaga mädast vedelikku. 

Nüüd soovitati mul katsuda mõjutada, nagu varemalt, patsiendi käsivart. Katsusin, 
kulid tagajärjetult. Seejärel avaldas dr. F. arvamust, et võiksin mõne küsimuse esitada. 
Küsisin järgmist: 

«Monsieur Valdemar, kas te võite meile öelda, mida te praegu tunnete või soovite?» 

Jalamaiid ilmusid põskedele tiisikuseplekid, keel võbe-les või õigemini rullus suus 
(kuigi lõualuud ja huuled jäid endiselt jäigaks) ning lõpuks kostis sama võigas hääl, mida 
olen juba kirjeldanud: 

«Jumala pärast! — ruttu! — ruttu! — pange mind 
magama — või, ruttu! — äratage mind üles! — ruttu! 

— Ma ütlen teile, et ma olen surnud!» % 

Olin täielikult endast väljas ega osanud' hetkeks otsustada", mida teha. Kõigepealt 
püüdsin patsienti maha rahustada; kuna see aga mu tahte täieliku halvatuse tõttu ei 
õnnestunud, tühistasin need võtted ja tegin sama tõsiseid jõupingutusi tema äratamiseks. 
Nägin peagi, et see katse paistis korda minevat — või vähemalt kujutlesin, et kordaminek 
on täielik — ning olen kindel, et kõik toasolijad olid veendunud, et patsient ärkab. 

On aga täiesti võimatu, et ükski inimolend olnuks ette valmistatud selleks, mis 
tegelikult juhtus. 

Kui ma kiiresti sooritasin mesmeerilisi liigutusi ja kannataja keelelt, mitte ta huulilt, 
lausa purskusid huuded: «Surnud! surnud!» lagunes - pudenes - otse mädanes mu käte all 
äkki üheainsa minuti jooksul voi veelgi kiiremini kogu ta keha. Kohalviibijate ees oh 
voodil vastik — jäle ligane mädamass. 


VII. VAAT AMONTILLADOT 


Fortunato tuhandeid kergeid solvanguid olin talunud nii hästi kui suutsin, kui ta aga 
söandas teotama asuda, vandusin kättemaksu. Teie, kes te nii hästi tunnete mu hingelaadi, 
ei arva kummatigi, et hakkasin ähvardama. Küll pikapeale makstakse kätte; see oli 
kindlam kui kindel, ning just kindlus, millega see otsustati, välistas igasuguse riski. Ma ei 
pidanud mitte ainult karistama, vaid karistama karistamatult. Ülekohus jääb hüvitamata, 
kui hüvitajat tabab karistus. See jääb hüvitamata ka siis, kui kättemaksjal ei õnnestu 
panna ülekohtutegijat tundma, et tema on kättemaksja. 

Olgu teada, et ma ei sõna ega teoga olnud Fortunatole põhjust andnud oma 
heatahtlikkuses kahelda. Naeratasin talle endiselt näkku ning ta ei taibanud, et naeratasin 
nüüd tema tapmisele mõeldes. 

Tal oli üks-nõrk punkt, — tollel Fortunatol —, kuigi muus suhtes oli ta mees, keda tuli 
austada ja koguni karta. Ta uhkustas oma veinitundmisega. Vähestel itaallastel on tõelist 
virtuoossust. Enamasti teesklevad nad vaimustust olenevalt ajast ja juhusest — et petta 
briti ja austria miljonäre. Maali- ja juveelikunstis oli Fortunato, nagu ta kaasmaalasedki, 
šarlatan — kui aga asi puutus vanadesse veinidesse, oli ta siiras. Ses suhtes ei erinenud 
ma temast oluliselt: olin ise itaalia veini vilunud tundja ja ostsin seda kokku, mil iganes 
sain. 

Juhtus, et ma ühel õhtul karnevali kõige meeletuma märuli ajal videvikuhakul kohtasin 
oma sõpra. Ta tervitas mind ülisõbralikult, sest oli palju joonud. Mees kandis narrükuube. 
Tal oli seljas kehaleliibuv kirjutriibuline 

ülikond, peas koonusekujuline kuljustega müts. Mul oli nii hea meel teda näha, et ei 
jõudnud tal küllalt kätt pigistada. 

Ütlesin talle: «Kallis Fortunato, milline õnn, et sind kohtasin. Kui imetore sa täna välja 
näed! Aga ma sain vaadi veini amontillado pähe, ja kipun kahtlema.» 

«Mis?» hüüdis ta, «Amontilladot? Terve vaat? Võimatu! Ja keset karnevali!» 

«Kipun kahtlema,» vastasin, «ja olin küllalt rumal täit amontillado hinda maksma, ilma 
et oleksin sinu käest ses asjas nõu küsinud. Sind polnud kustki leida ja ma kartsin, et kaup 
jääb katki.» 

«Amontillado!» 

«Kahtlen küll.» 

«Amontillado!» 

«Pean nendega arved ära klaarima.» 

«Amontillado!» 

«Kuna oled kinni, lähen Luchesi poole. Kui keegi asja tunneb, siis tema. Ta ütleb 
mulle... » 

«Luchesi ei suuda amontillado ja šerri vahelgi vahet teha.» 

«Ja ometi väidavad mõned tolad, et tema maitsmismeel on sinu omale vääriline 
vastane.» «Tule, lähme». «Kuhu?» 

«Sinu keldrisse.» 

«Ei, sõber, ma ei taha su lahkust kurjasti tarvitada. Näen, et pead kellegagi kokku 
saama. Luchesi...» 

«Ei pea ma kellegagi kokku saama — tule.» 

«Ei, sõber, kokkusaamine kokkusaamiseks, aga ma näen, sind vaevab kange nohu. 
Kelder on väljakannatamatult niiske. Kaetud salpeetrikihiga.» 


«Lähme ikkagi. Nohu ei loe midagi. Amontillado! Sind on tüssatud. Ja mis Lucheslisse 
puutub, siis tema ei suuda šerri ja amontillado vahelgi vahet teha.» 

Seda öeldes haakis Fortunato end mu-käevangu. Pannud ette musta siidmaski ja 
mässinud end roguelaure'i*, lasksin tal end kiiruga minu paleesse viia. 

Teenijaid polnud kodus; nad olid salaja lahkunud, et ajakohaselt lõbutseda. Olin neile 
öelnud, et ma enne hommikut tagasi ei tule, ja selge sõnaga keelanud majast lahkuda. 
Teadsin hästi, et sellest keelust piisas, et nad 

* Pikk kuub (pr. k.). 

jalamaid kadusid, viimseni, niipea kui olin neile selja pööranud. 

Võtsin seinalühtrist kaks põlevat tõrvikut ja ulatanud ühe Fortunatole, juhtisin ta 
kummarduste saatel läbi tubade keldrisse viivasse võlvkäiku. Laskusin mööda pikka 
keerdtreppi alla, paludes, et ta ettevaatlikult järgneks. Jõudsime lõpuks trepijalamile ja 
seisime kahekesi Mont-resoride katakombide niiskel pinnal. 

Mu sõbra kõnnak oli ebakindel ning astudes tilisesid ta mütsi küljes kuljused. «Vaat?» 
küsis ta. 

«See on tagapool,» vastasin ma, «aga pane tähele valget võrkkoetist, mis neilt 
koopaseintelt vastu kumab?» 

Ta pöördus minu poole ja vaatas mulle otsa kahe ähmase, joobnult vesitseva silmaga. 
«Salpeeter?» küsis ta lõpuks. 

«Salpeeter,» vastasin ma. «Kui kaua sa juba köhid?» 

«Köh! köh! köh! — köh! köh! köh! — köh! köh! köh! — köh! köh! köh! — köh! köh! 
köh!» 

Mu vaene sõber ei suutnud mitu minutit vastata. «Tühiasi,» lausus ta lõpuks. 

«Tule,» ütlesin otsustavalt, «lähme tagasi, su tervis on rohkem väärt. Sa oled rikas, 
austatud, imetletud, armastatud, oled õnnelik, nagu mina kunagi. Oled inimene, kellest 
hakatakse puudust tundma. Minu puhul seda pole. Lähme tagasi, jääd veel haigeks, ma ei 
saa vastutada. Muide, on ju Luchesi... » 

. «Aitab,» ütles ta, «köha on tühine, see mind ei tapa. Köhasse ma ei sure.» 

«õige, õige!» vastasin ma, «ma tõepoolest ei tahtnud sind asjatult-hirmutada, ,aga sa 
pead ettevaatlik olema. Soom seda medoc'it kaitseb meid niiskuse eest.» 

Seejuures lõin kaela ära pudelil, mille »võtsin teiste omasuguste pikast reast põrandalt. 

«J00,» ütlesin ma talle pudelit ulatades. 

Ta tõstis selle huultele ning heitis mulle silmanurgast kavala pilgu. Peatus ja noogutas 
mulle kuljuste tilisedes tuttavlikult. 

«Joon maetute terviseks,» ütles ta, «kes me ümber puhkavad.» 

«Ja mina, et sa kaua elaksid.» 

Ta võttis mul uuesti käe alt kinni ja me läksime edasi. 

«Need võlvid,» ütles ta, «ulatuvad kaugele.» 

«Montresorid,» vastasin ma, «olid suur ja arvukas suguvõsa.» 

«Olen unustanud teie vapi.» 

«Päratu d'or inimjalg asuursel taustal; jalg purustab end püsti ajava mao, kes oma 
mürgihambad on kanda surunud.» 

«Ja moto?» 

«Nemo me impune lacessit.»* «Hüva,» ütles ta. 


Vein sädeles ta silmades, kuljused tilisesid. Mu enda meel läks medoc'ist soojaks. 
Olime läinud läbi veiniank-rute ja -vaatide vahele kuhjunud luuvallide katakombi kõige 
kaugemasse nurka. Jäin uuesti seisma ja seekord võtsin südame rindu ning haarasin kinni 
Fortunato käsivarrest pealpool küünarnukki. 

«Salpeeter!» ütlesin ma; «vaata, muudkui sigineb. Ripub nagu sammal võlvidel. Oleme 
jõesängi all. Niisku-setilgad nirisevad luude vahele. Tule, lähme tagasi, enne kui on liiga 
hilja. Su köha ...» 

«Pole midagi,» ütles ta, «lähme aga edasi. Kõigepealt ainult lonks medoc'it.» 

Murdsin kaela ühel De Gräve'i pudelil ja ulatasin temale. Ta jõi selle ühe sõõmuga 
tühjaks. Ta silmad välkusid metsiku tulega. Naerdes viskas ta pudeli niisuguse Žestiga 
üles, millest ma aru ei saanud. 

Vaatasin talle imestunult otsa. Ta kordas veidrat liigutust. 

«Sa ei taipa?» küsis ta. 

«Ega küll,» vastasin ma. 

«Sa siis polegi vennaskonnast.» 

«Kuidas?» 

«Sa pole vabamüürlane.» 

«Olen, olen,» ütlesin ma, «olen, olen.» 

«Sina? Võimatu! Vabamüürlane?» 

«Vabamüürlane,» vastasin ma. 

«Märk,» ütles ta. 

«See,» vastasin ma, tuues roguelaure'i voltide vahelt nähtavale kellu. 

«Sa teed nalja,» hüüdis ta, astudes kohkunult paar sammu tagasi. «Aga mingem edasi 
amontillado juurde.» 

«Olgu,» ütlesin ma tööriista mantli alla tagasi pannes ja talle uuesti oma käsivart 
pakkudes. Ta nõjatus raskelt 


* Keegi ei solva mind karistamatult (lad. k.). 

sellele. Jätkasime oma amontillado otsimist. Möödusime madalate kaarvõlvide reast, 
laskusime allapoole, liikusime edasi, uuesti allapoole laskudes jõudsime sügavasse krüpti, 
kus tõrvik läppunud õhu tõttu pigem hõõgus kuli leegitses. 

Krüpti kaugemas otsas paistis teine, vähemamõõduline. Selle seinu olid kunagi 
vooderdanud inimluud, kuni võlv-laeni riita laotud, nagu Pariisi suurtes katakombides. 
Krüpti kolm külge olid ikka veel 'sel kombel kaunistatud. Neljandalt olid luud alla 
loobitud ja lebasid läbisegi põrandal, moodustades ühes kohas õige suure kühmu. Luude 
kõrvaldamisega paljaks jäänud seinas silmasime veel üht orva, umbes neli jalga sügav, 
kolm lai, kuus või seitse jalga kõrge. See paistis olevat ehitatud ilma erilise otstarbeta, 
hoidis ainult lahus katakombi kahte tohutut lae-tuge, orva tagaseinaks oli üks katakombe 
ümbritsevaiist massiivseist graniitseintest. 

Asjatult püüdis Fortunato oma tuhmi tõrvikut kõrgele tõstes orva sügavusse piiluda. 
Nõrk valgus ei lasknud meil näha, kus see lõpeb. 

«Astu edasi,» ütlesin ma, «siin ongi amontillado. Mis puutub Luchesisse ...» 

«Ta on võhik,» katkestas mind sõber, ebakindlalt edasi astudes, sellal kui mina kohe ta 
kannul järgnesin. Ühe hetkega oli ta jõudnud orva vastasseinani, ja leides, et müür 
takistab ta edasiminekut, jäi juhmis hämmelduses seisma. Veel hetk ja ma olin ta graniidi 


külge aheldanud. Müüri küljes oli kaks raudkrampi, teineteisest horisontaalselt kahe jala 
kaugusel. Ühest rippus alla lühike kett, teisest tabalukk. Visates keti talle ümber piha, oli 
mõne sekundti'töö seda lukustada. Ta oli liialt rabatud, et vastu hakata. Tõmmanud võtme 
lukust, astusin orvast välja. 

«Tõmba käega üle seina,» ütlesin ma, «eks ole, tunned salpeetrit. See on tõesti väga 
niiske. Veel kord, ma anun sind, pöördu tagasi. Ei? Siis pean su küll maha jätma. Aga 
kõigepealt pean avaldama sulle lugupidamist nii palju kui minu võimuses.» 

«Amontillado!» hüüdis mu sõber, hämmeldusest veel toibumata. 

«Õige,» vastasin ma, «amontillado.» 

Seda öeldes hakkasin sorima luudehunnikus, millest enne rääkisin. Loopides neid 
kõrvale, avastasin peagi 

hulga ehituskive ja mörti. Nende ainete ja oma kellu abiga hakkasin agarasti orva 
sissekäiku kinni müürima. 

Olin vaevalt jõudnud laduda esimese müürirea, kui märkasin, et Fortunato joobeseisund 
oli tublisti alanenud. Esimesena viitas sellele vaikne oigav karje orva sügavusest. See 
polnud joobnud mehe karje. Sellele järgnes pikk jonnakas vaikus. Ladusin teise rea, ja 
kolmanda, ja neljanda; ning kuulsin siis keti raevukat sikutamist. Kõlin kestis mõne 
minuti, mille vältel ma katkestasin töö ja istusin luuhunnikule, et suurema mõnuga 
kuulata. Kui kõlksumine lõpuks vaibus, haarasin uuesti kellu ja lõpetasin ilma katkestama 
viienda, kuuenda ja seitsmenda rea. Müür ulatus mulle nüüd peaaegu rinnuni. Pidasin 
uuesti vahet ning hoides tõrvikut üle laotud müüri, lasksin paar tuhmi kiirt langeda orvas 
viibijale. 

Aheldatud kogu kurgust äkitselt järjestikku kostvad valjud kriiskavad karjed otsekui 
tõukasid mind ägedalt tagasi. Lühikeseks hetkeks lõin kõhklema — värisesin. Tõmmates 
tupest rapiiri, hakkasin sellega mööda orva ringi kobama; aga samal hetkel pead läbiv 
mõte andis mulle kindluse tagasi. Puudutasin käega katakombide massiivseid seinu ja 
olin rahul. Lähenesin taas müürile. Vastasin protesteerija karjetele. Kordasin neid kajana 
— toetasin — ületasin neid kestvuselt ja tugevuselt. Sellega panin karjuja vaikima. 

Oli juba kesköö ja mu töö hakkas lõpule jõudma. Olin lõpetanud kaheksanda, 
üheksanda" ja kümnenda müüri-rea. Olin ladunud tubli tüki viimasest — 
üheteistkümnendast; jäi vaid üksainus kivi paika panna ja mördiga kinni krohvida. 
Sikutasin selle suure vaevaga üles ja panin otsapidi ettenähtud kohale. Aga nüüd kostis 
orvast tasast naeru, nii et mul juuksed peas püsti tõusid. Seejärel kostis kurb hääl, milles 
mul oli raske ära tunda suursuguse Fortunato häält. See ütles: 

«Ha! ha! haa! — he! he! — tõepoolest väga hea nali — suurepärane vemp. Küll selle 
üle saab palees naerda — he! he! hee! — kui veini joome — he! he! hee!» 

«Amontilladot!» ütlesin ma. 

«He! he! hee! — he! he! hee! — just, amontilladot. Aga kas aeg ei hakka juba hilja 
peale jõudma? Kas nad ei oota meid juba palees, leedi Fortunato ja teised? Teeme 
minekut.» 

«Jah,» ütlesin ma, «teeme minekut.» 

«Jumala nimel, Montresor!» 

«Jah,» ütlesin ma, «Jumala nimel!» Aga neile sõnadele kuulatasin asjatult vastust. 
Muutusin kärsituks. Hüüdsin valjusti: «Fortunato!» 


Vastust ei tulnud. Hüüdsin uuesti: «Fortunato!» 

Ikka ei tulnud vastust. Pistsin tõrviku läbi allesjäänud avause ja lasksin orva sisemusse 
langeda. Vastuseks kostis vaid kuljuste tilinat. Süda hakkas iiveldama — katakombide 
rõskusest. Asusin kärmesti oma tööd lõpetama. Sikutasin viimase kivi paigale; mörtisin ta 
kinni. Värske müüritise ette kuhjasin vana luudest kaitsevalli. Pool sajandit pole keegi 
nende rahu rikkunud. In pace reguiescat!* 


*  Puhaku rahus! (lad. k.) 


VIII. HÜPIKKONN 


Ma pole tundnud kedagi, kes nii hirmsasti armastanuks nalja nagu kuningas. Ta näis 
ainult naljategemiseks elavatki. Jutustada hea naljakas lugu, ja jutustada seda hästi, oli 
kindlaim tee tema soosingu võitmiseks. Nii juhtus, et ta seitse ministrit olid kõik tuntud 
võimekate nal-jahammastena. Pealegi polnud nad mitte ainult võrratud naljahambad, vaid 
ka kuninga moodi suured, tüsedad ja libekeelsed mehed. Ma pole õieti iialgi suutnud 
otsusele jõuda, kas inimesed lähevad paksuks naljaheitmisest või leidub paksuses endas 
midagi, mis nalja soodustab; aga kindel on, et kõhn naljahammas on rara avis in terris.* 

Teravmeelsuse peenustest, või nagu tema neid kutsus «vaimudest», kuningas suurt €i 
hoolinud. Eriti imetles ta naljas rohmakast ja leppis seepärast tihti nalja pikkusega. 
Liigsed kenitlemised tüütasid teda. Voltaire'i «Za-digile» eelistanuks ta Rabelais' 
«Gargantuad» ja üldse olid igasugused vembud hoopis rohkem tema maitse järgi kui 
vaimukad ütlused. 

Ajal, millest pajatab mu jutustus, polnud elukutselised kojanarrid õukondade juures 
veel täiesti moest läinud. Mitmed suured kontinentaalvõimud pidasid ikka veel 
«kojanarre», kellel oli seljas narrikuub ja peas kuljustega müts ning alati käepärast võtta 
terav vaimukus nende raasukeste eest, mis kuninglikult laualt pudenesid. 

Meie kuningas, mõistagi, polnud oma «narrist» loobunud. Asi seisab selles, et ta vajas 
tembutamist juba üksnes selle ränga tarkuse tasakaalustamiseks, mida olid 

* Haruldane lind siin maa peal (lad. k.). 

tulvil need seitse tarka meest, tema ministrit — temast endast rääkimata. 

Tema narr, või elukutseline veiderdaja, polnud aga mitte ainult narr. Asjaolu, et ta oli 
ühtlasi kääbus ja lombakas, oli tema väärtust kuninga silmis kolmekordistanud. Kääbused 
olid tollal õukonnas sama tavalised nagu narridki hing paljudel monarhidel oleks raskeks 
läinud päeva õhtusse veeretada (päevad on õukonnas tunduvalt pikemad kui mujal), kui 
poleks olnud ei narri, kellega koos naerda ega ka kääbust, kelle üle naerda. Aga, nagu ma 
juba tähendasin, on need teie narrid üheksakümne üheksal juhul sajast paksud, ümarad ja 
kohmakad — nii et meie kuningal oli küllalt põhjust endale õnne soovida, et tal 
Hüpikkonna näol (nii oli narri nimi) oli kolmekordne aare ühes isikus. 

Ma usun, «Hüpikkonn» polnud nimi, mille vaderid talle ristimisel panid, vaid see anti 
talle «seitsme ministri ühisel heakskiidul» seetõttu, et ta ei suutnud liikuda nagu teised 
inimesed. Õieti sai Hüpikkonn edasi ainult mingi kargleva kõnnaku abil — midagi 
hüppamise ja vingerdamise vahepealset — liigutus, mis oli äraarvamata naljakas ja 
muidugi lohutav kuningale, sest (hoolimata tema punnis kõhust ja vesipeast) õukonnas 
peeti kuningat me' heks missuguseks. 


Aga kuigi Hüpikkonn oma väänatud jalgade tõttu sai ainult suure häda ja vaevaga 
mööda teed või põrandat liikuda, võimaldas määratu lihastejõud, mis loodus hüvi-, tuseks 
alajäsemete puudulikkuse eest ta kätele paistis olevat andnud, tal sooritada mitmeid 
imeosavaid vägitükke, kui tegemist oli puude või köitega või millegi muuga, mille otsa 
sai ronida. Neil puhkudel sarnanes ta kindlasti rohkem oravale või pisike'sele pärdikule 
kui konnale. 

Ma ei oska päris täpselt öelda, milliselt maalt Hüpik-konn pärit oli. Aga see oli mingi 
metsik kant, millest keegi polnud midagi kuulnud — eemal kaugel meie kuninga 
õukonnast. Oks kuninga igavesti võidukas kindral oli Hüpikkonna ja ühe temast vaid õige 
pisut vähem kääbusliku tüdruku (kuigi oivaliselt proportsionaalse ja suurepärase tantsija) 
väevõimuga nende naaberprovintsides asuvatest kodudest ära toonud ja kuningale 
kingituseks saatnud. 

Neil asjaoludel pole imestada, et mõlemad pisikesed vangid teineteist hoidma hakkasid. 
Peagi saidki neist lähedased sõbrad. Hüpikkonn, kes polnud üldse popu- 

laarne, ehkki tegi palju nalja, ei suutnud Trippettale õieti mingeid teeneid osutada; 
tütarlast aga imetlesid ja hellitasid kõik ta armsuse ja erakordse ilu pärast (kuigi ta oli 
kääbus); nii oli tal suur mõjuvõim ja kunagi ei jätnud ta seda Hüpikkonna heaks 
kasutamata. 

Mingi suure riikliku sündmuse puhul — olen unustanud, millise — otsustas kuningas 
korraldada maskipeo; ja mil iganes mõni maskeraad või midagi selletaolist meie 
õukonnas aset leidis, pandi kindlasti mängu nii Hüpik-konna kui ka Trippetta 
vaimuanded. Eriti Hüpikkonn oli leidlik vaatemängude korraldamises, uute tegelaskujude 
soovitamises ja kostüümide kavandamises maskipidude jaoks, nii et paistis — midagi ei 
saadud ilma tema abita teha. 

Pidustusteks määratud õhtu oli kätte jõudnud. Uhkesse halli oli Tripetta valvsa silma all 
sobitatud igasuguseid leiutisi, mis võisid maskeraadile hiilgust lisada. Kogu õukond oli 
ootusärevuses. Mis kostüümidesse ja kujutatavatesse tüüpidesse puutus, siis võib arvata, 
etigaüks oli ses suhtes juba selgusele jõudnud. Paljud olid juba nädala või koguni kuu aja 
eest otsustanud, millist rolli nad mängima hakkavad; ja õieti polnud keegi enam 
vähimalgi määral kahevahel — peale kuninga ja tema seitsme ministri. Miks nemad 
kõhklesid, ei oska ma öelda, kui nad seda just nalja pärast ei teinud. Tõenäosem on, et 
neil oli oma paksuse tõttu raske otsusele jõuda. igal juhul, aeg lendas: et hädast 
väljapääsu leida, saatsid nad lõpuks Trippetta ja Hüpikkonna järele. 

Kui kaks väikest sõpra kuninga kutsele järgnesid, leidsid nad ta koos oma ministrite 
nõukogu seitsme liikmega veinipeekrite taga istumas; aga monarh paistis üpris halvas 
tujus olevat. Ta teadis, et Hüpikkonn veini ei armasta; sest see tegi vaese lombaka 
peaaegu sõgedaks, sõgedus aga pole kuigi õdus tunne. Kuningale jälle meeldis vin- 
gerpussi mängida ja sundida Hüpikkonna jooma ning (nagu ta seda nimetas) «lustakas 
olema». 

«Tule siia, Hüpikkonn,» ütles ta, kui narr koos sõbratariga tuppa astus, «kummuta see 
karikas oma eemalviibivate omaste terviseks [siinkohal Hüpikkonn ohkas] ja lase kuulda, 
mida sa oled välja moelnudj Mul on tüüpe tarvis — tüüpe — inimeseloom — midagi 
uudset — enneolematut. Ära tüütab see igavene üksluisus. Tule, joo! Vein teritab su 
taipu.» 

Hüpikkonn püüdis nagu tavaliselt kuninga sõnadele 

naljaga vastata; aga pingutus oli liiga ränk. Parajasti juhtus olema vaese kääbuse 
sünnipäev ning käsk «juua oma eemalviibivate omaste terviseks» tõi talle pisarad silma. 
Mitu suurt, kibedat tilka langes peekrisse, kui ta selle alandlikult türanni käest vastu 
võttis. 

«Ha-ha-haa,» möirgas viimane naerda, kui kääbus vastumeelselt karika tühjendas. 
«Vaata, mida klaas head veini võib teha! Näe, sul silmad juba säravad!» 

Vaeseke! ta suured silmad pigem kiirgasid kui särasid; sest vein mõjus ta kergesti 
erutuvale ajule tugevasti ja silmapilkselt. Ta pani karika kartlikult lauale ja vaatas 
poolsõgestunud pilgul ümberolijatele otsa. Viimaseid paistis kuninga «nali» koledasti 
naerma ajavat. 

«Ja nüüd asja juurde,» ütles peaminister, väga paks mees. 

«Jah,» ütles kuningas. «Tule, Hüpikkonn, ole meile abiks. Tüüpe, mu poiss; me vajame 
tüüpe — me kõik — ha-ha-haa!» ja kuna see oli tõemeeli naljana mõeldud, naersid kõik 
seitse talle kooris kaasa. 

Ka Hüpikkonn naeris, kuigi vaikselt ja kuidagi mõttelagedalt. 

«No-noh,» ütles kuningas kannatamatult, «kas sa ei oska siis midagi soovitada?» 

«Ma püüan midagi uudset välja mõelda,» vastas kääbus hajameelselt, sest vein oli ta 
päris segi ajanud. 

«Püüad!» karjus türann vihaselt, «mis sa sellega öelda tahad? Aa — saan aru. Sa oled 
tusane ja tahad veel veini. Säh, joo. . .» ning ta valas teise peekri täis ning "ulatas 
lombakale, kes sellelt õhku ahmides pilku ei pööranud. 

«Joo, ütlen ma!» hüüdis too koletis, «või põrgu päralt ... » 

Kääbus kõhkles. Kuningas läks raevust tumepunaseks, õukondlased naeratasid 
üleolevalt. Tripetta %stus surnukahvatult monarhi istme juurde ja anus' põlvili langedes 
oma Sõpra säästa. 

Tema hulljulgusest silmanähtavalt üllatunud, jäi türann talle mõneks hetkeks otsa 
vahtima. Ta paistis olevat päris nõutu, mida teha või öelda — kuidas kõige sobivamalt 
oma nördimust väljendada. Lõpuks tõukas ta tütarlapse sõnagi lausumata eemale ning 
paiskas pilgeni täis peekri talle näkku. 

Vaene tüdruk ajas end kuidagi jalule ja julgemata isegi ohata, läks oma endisele kohale 
laua alumises otsas. 

Ligi pool minutit valitses surmavaikus, mille vältel oleks võinud kuulda lehe või sule 
langemist. Selle katkestas tasane, aga kare ja pidev kraapimine, mis näis kostvat 
üheaegselt igast toa nurgast. 

«Mis — mis — mispärast sa niisugust häält teed?» küsis kuningas vihaselt kääbuse 
poole pöördudes. 

Viimane paistis olevat oma veiniuimast enam-vähem toibunud ning vaadates üksisilmi, 
kuid vaikselt türannile otsa, ainult hüüatas: 

«Mina — mina? Kuidas sain mina seda teha?» 

«See hääl paistis väljast tulevat,» tähendas üks õukond-lasi. «Küllap see oli papagoi, 
kes akna taga oma nokka vastu puurivarbu teritas.» 

«Oige,» vastas kuningas, kuidagi kergendunult, «aga ma oleksin võinud rüütli au juures 
vanduda, et see oli selle hulguse hammastekiristamine.» 


Seepeale puhkes kääbus naerma (kuningas oli liiga kindlameelne naljahammas, et 
kellegi naeru pahaks panna) ning paljastas rea suuri, tugevaid ja väga vastikuid hambaid. 
Ka oli ta nüüd valmis neelama nii palju veini kui sooviti. Monarh oli lepitatud; ning 
tühjendanud teise peekritäie, ilma et see eriti silmatorkavat halba mõju oleks avaldanud, 
asus Hüpikkonn jalamaid õhinal maskeraadi plaani arutama. 

«Ma ei oska öelda, mismoodi need asjad seotud on,» tähendas ta väga rahulikult, nagu 
poleks ta elu sees veini maitsnud, «aga kohe pärast seda, kui majesteet oli tüdrukut 
löönud ja talle veini näkku visanud — kohe pärast seda, kui majesteet oli seda teinud ja 
kui papagoi akna taga niiviisi naljakalt häälitses — tuli mulle meelde üks imetore nali — 
üks lõbusaid vingerpusse —, mida meie pool maskeraadidel tihti mängiti: aga siin on see 
täitsa uus. õnnetuseks nõuab see kaheksainimeselist kampa ja —» 

«Siin me ju oleme!» hüüdis kuningas, naerdes heast meelest, et ta nii nutikalt selle 
kokkusattumuse avastas, «täpipealt kaheksa — mina ja mu seitse ministrit. Noh! mis 
vingurpuss see on?» 

«Meil nimetatakse seda kaheksaks aheldatud orangu-taniks, ja see on tõesti tore nali, 
kui seda hästi mängida.» 

«Küllap me juba mängime,» tähendas kuningas end sirgu ajades ja silmalauge 
langetades. 

«Selle mängu ilu,» jätkas Hüpikkonn, «peitub kohkumises, mida see naiste hulgas 
tekitab.» 

«Suurepärane!» möirgasid monarh ja ta ministrid kooris. 

«Ma muretsen teile kõik, mis orangutanideks vaja läheb,» jätkas kääbust «jätke see 
minu hooleks. Sarnasus tuleb nii rabav, et kõik maskeraadilolijad peavad teid tõelisteks 
elajateks — ja loomulikult on nad siis sama kohkunud kui üllatunud.» 

«Õi, see on oivaline!» hüüdis kuningas, «Hüpikkonn, ma teen sust veel mehe!» 

«Ahelad on selleks, et oma kolisemisega segadust suurendada. Arvatakse nimelt, et 
olete en masse oma valvurite käest põgenenud. Majesteet ei oska kujutleda, millist mõju 
avaldavad maskeraadil kaheksa aheldatud oran-gutani, keda enamik seltskonnast peab 
tõelisteks; ja kes tormavad metsiku kisaga keset peenelt ja uhkelt riietatud meeste ja 
naiste summa. Kontrast on võrratu.» 

«Olgu nii,» ütles kuningas ning nõukogu tõusis kiiresti püsti (kuna aeg oli juba õige 
hiline), et viia täide Hüpik-konna plaani. 

Viis, kuidas narr tollest kambast orangutane kavatses teha, oli väga lihtne, aga eesmärgi 
saavutamiseks küllaltki tõhus. Kõnealuseid loomi oli ajal, millest räägib minu lugu, 
tsiviliseeritud maailmas väga harva nähtud; ja kuna kääbuse soovitatud kostüümid 
matkisid loomi ja olid küllaltki võikad, siis arvati, et loomutruudus on tagatud. 

Kuningale ja ministritele tõmmati kõigepealt selga keha ligi liibuvad trikoosärgid ja - 
aluspüksid. Seejärel immutati neid tõrvaga. Kui asi nii kaugele oli jõudnud, soovitas 
keegi asjaosalistest sulgi; aga selle ettepaneku heitis kõrvale kääbus, keš näitliku tõendi 
abil kaheksat meest peagi veenis, et orangutani taolise looma karva matkivad palju 
tõhusamalt linakiud. Tõrvakiht kaetigi siis paksu linakiukihiga. Nüüd muretseti pikk kett. 
Kõigepealt tõmmati see kuninga piha ümber ja seoti kinni, siis teise asjaosalise ümber ja 
seoti samuti kinni, seejärel järgemööda igaühe ümber, ikka samal kombel. Kui' 
aheldamine oli lõpetatud ja asjaosalised seisid üksteisest nii kaugel kui võimalik, 
moodustasid nad ringi, ja et kõik täiesti loomulik paistaks, kinnitas Hüpikkonn ülejäänud 


keti kahe täisnurga all ristuva diameetri näol üle ringi, nii nagu teevad tänini Borneo 
Šimpanside või teiste suurte ahvide püüdjad. 

149 

Suur saal, milles maskeraad pidi toimuma, oli ümmargune väga kõrge ruum, mis sai 
päevavalgust ainult üheainsa, lae keskel asuva akna kaudu. Öösi (ajal, mille jaoks tuba 
oligi kavandatud) valgustas seda peamiselt suur, laeakna keskelt ketiga alla rippuv 
kroonlühter, mida sai nagu ikka allapoole lasta või ülespoole tõsta vastukaalu abil; 
viimane aga, et mitte vaadet rikkuda, liikus väljaspool kuplit üle katuse. 

Saali sisustamine oli jäänud Trippetta järelevalve alla;; aga paistab, et mõnes asjas oli ta 
oma kääbusest sõbra tasakaalukamat arvamust kuulda võtnud. Hüpikkonna ettepanekul 
kõrvaldatigi seks puhuks kroonlühter. Selle vahapritsmed (mis nii kuuma lilma korral 
olid paratamatud) oleksid võinud külaliste uhkeid rõivaid tõsiselt kahjustada, sest tungil 
täis saalis ei saanud loota, et nad kõik toa keskpaigast, see tähendab kroonlühtri alt 
eemale hoiaksid. Seinalühtreid pandi halli mitmesse poole juurde, kus nad kellelegi ette 
ei jäänud; ningmagusat lõhna levitav tõrvik torgati iga vastu seina toetuva karüatiidi pare- 
masse kätte — kokku oli neid oma viis-kuuskümmend.. 

Võttes Hüpikkonna nõu kuulda, ootasid kaheksa organgutani kannatlikult keskööni (mil 
saal oli tungil täis maskipeolisi). Vaevalt oli aga kell löömise lõpetanud, kui nad kõik 
rüsinal sisse tormasid või õigemini veeresid, sest kettidesse takerdunult kukkus enamik 
neist maha ja kõik komistasid saali astudes. 

Ehmatus, mille nad piduliste hulgas esile kutsusid, oli tohutu ja täitis kuninga südame 
rõõmuga. Nagu oli ette arvata, pidasid paljud külalised metsiku välimusega olevusi kui 
just mitte orangutanideks, siis vähemalt tõelisteks loomadeks. Paljud naised minestasid 
hirmust; ja kui kuningas poleks ettevaatuse pärast saalist kõiki sõjariistu lasknud 
kõrvaldada, oleks kogu kamp selle vembu oma veres lunastanud. Nüüd tormasid kõik 
uste poole; kuningas aga oli käskinud need kohe pärast tema saali astumist lukustada; 
ning kääbuse ettepanekul olid võtmed tema kätte hoiule antud. 

Kui möll oli täies hoos ja iga maskipeoline hoolitses vaid selle eest, kuidas ise terveks 
jääda (sest eks üleseru-tatud inimsumma rüsinas peitunudki tõeline oht), võis näha, 
kuidas kett, mille otsas muidu kroonlühter rippus ja mis pärast viimase kõrvaldamist oli 
üles tõmmatud, aegamisi alla laskus, kuni konksuga ots jäi põrandast kolme jala 
kõrgusele. 

Varsti pärast seda, taarunud igas suunas ringi, leidsid kuningas ja ta seitse sõpra end 
lõpuks saali keskelt ja mõistagi — otse keti alt. Kui nad seal niiviisi seisid, haaras kääbus, 
kes oli vaikselt nende kannul liikunud ja neid ringi sagima õhutanud, nende endi ketist 
sealt kohalt kinni, kus selle kaks diametraalselt täisnurga all ristuvat otsa lõikusid. 
Välkkiirelt pistis ta siit läbi kroonlühtri konksu ja silmapilk tõmbas mingi nähtamatu jõud 
keti nii palju ülespoole, et keegi enam konksuni ei ulatanud, orangutanid aga, näod 
vastamisi, paratamatult ühte punti kisti. 

Maskipeolised olid selle aja peale juba teataval määral kohkumisest toibunud ja hakates 
kogu lugu hästi sepitsetud naljaks pidama, puhkesid ahvide täbarat olukorda nähes 
valjusti naerma. 

«JätkeVnad minu hooleks!» karjus nüüd Hüpikkonn, kelle kile hääl lärmist üle kostis. 
«Jätke nad minu hooleks! Mulle tundub, ma tunnen neid. Kui saaksin neile korralikult 
pilku heita, võiksin kohe öelda, kes nad on.» 


Üle inimsumma peade ronides õnnestus tal seina äärde jõuda; haaranud ühelt 
karüatiidilt tõrviku, tormas ta saali keskele tagasi, kargas ahvi väledusega kuningale pähe 
ja ronis sealt paar jalga mööda ketti kõrgemale, hoides tõrvikut allapoole, et orangutanide 
punti vahtida, ise aga muudkui karjus: «Kohe saan teada, kes nad on!» 

Ja nüüd, kui kogu summ (ahvid kaasa arvatud) naerust vingerdas, kostis narri suust äkki 
läbilõikav vile ning ägeda jõnksuga sööstis kett oma kolmkümmend jalga ülespoole, 
kiskudes kaasa jahmunud ja siplevad orangutanid ning jättes nad, laeakna ja põranda 
vahele kõlkuma. Kerkiva keti külge klammerduv Hüpikkonn jäi kaheksa maski suhtes 
endisesse asendisse»ja aina küünitas (nagu poleks midagi juhtunud) tõrvikut alla nende 
pfoole, justkui püüaks ta ikka veel avastada, kes nad on. 

Kogu seltskond oli keti üleskerkimisest nii üllatunud, et ligi minut aega valitses 
surmavaikus. Selle katkestas just samasugune vaikne, kare, krigisev heli, mis oli kuninga 
ja ta nõunike tähelepanu köitnud, kui kuningas Trippettale veini näkku viskas. Antud 
juhul polnud aga mingit kahtlust, kust see heli tuli. See tuli kihvataolistest hammastest, 
kui kääbus, suu vahul, neid kiristas ja kri-gistas ning raevust hullunud pilgul kuninga ja ta 
seitsme kaaslase ülespööratud nägudesse vahtis. 

«Ah-haa!» hüüdis lõpuks marruläinud õuenarr. «Äh-haa! Nüüd hakkan juba aru saama, 
kes need inimesed on!» Siinkohal, just nagu tahtnuks ta kuningat terasemalt silmitseda, 
pistis ta tõrviku tema linase vammuse ligi, mis silmapilk põlema lahvatas. Vähem kui 
poole minutiga lõõmasid põleda kõik kaheksa orangutani kisava rahvasumma silma all, 
kes, hirmust kange, neid alt vahtis, võimetu kübekegi aitama. 

Lõpuks sundisid üha vihasemalt loitvad leegid narri mööda ketti kõrgemale ronima, et 
nende haardest pääseda; seda nähes jäid inimesed uuesti lühikeseks hetkeks vait. Kääbus 
kasutas võimaluse ära ja tõstis veel kord häält: 

«Nüüd näen ma selgesti,» ütles ta, «mis laadi inimesed need maskid on. Need on üks 
suur kuningas ja ta seitse salanõunikku — üks kuningas, kelle südametunnistus ei keela 
kaitsetut tütarlast lüüa, ja ta seitse nõunikku, kes teda niisugusele solvavale teole tagant 
õhutavad. Mis minusse puutub, siis mina olen lihtsalt Hüpikkonn, õuenarr — ja see on 
mu viimane narritemp.» 

Kuna tõrv ja sellele kleepuvad linakiud kergesti tuld võtsid, jõudis kääbus vaevalt oma 
lühikese kõne lõpetada, kui kättemaks oli juba teoks saanud. Kettide otsas rippus kaheksa 
laipa, üksainus võigas, eristamatu mass. Lombakas virutas tõrviku nende peale, ronis 
aeglaselt lakke ja kadus läbi laeakna. 

Arvatakse, et saali katusel viibinud Trippetta oli sõpra ta raevukas kättemaksus 
abistanud ja et neil õnnestus koos kodumaale põgeneda, sest kumbagi ei nähtud enam. 


IX. MÕRV RUE MORGUE'IL 


Kuigi küsimused, mis laule sireenid laulsid, või mis nime Achilleus endale võttis, kui ta 
end naiste hulgas varjas, panevad pead murdma, on siiski võimalik üht-teist oletada. 
Sir Thomas Browne 


Analüütiliseks nimetatud vaimseid võimeid endid pole kuigi kerge analüüsida. Me 
hindame neid vaid tulemuste järgi. Me teame muu hulgas ka, et inimesele, keda nendega 
on ohtralt õnnistatud, on nad kõige erutavama naudingu allikaks. Nii nagu tugev mees on 
vaimustuses oma füüsilistest võimetest, tundes rõõmu lihaste pingutamisest, nii on 


analüütik uhke lahtiharutavale vaimutegevusele. Talle pakub lõbu tühisemgi ajaviide, kus 
ta oma annet saab mängu panna. Talle meeldivad mõistatused, keerdküsimused, 
piltkirjad, mille lahendamisel ta ilmutab niisugust taiplikkust, mis tavalisele arusaamisele 
tundub üleloomulik. Tema järeldused, mis tulenevad ainuüksi ,meetodi olemusest, 
sarnanevad õieti lausa intuitsioonile. 

Küllap on lahendamisvõimet tublisti virgutanud matemaatikaõpingud, eriti selle 
kõrgem haru, mida ebaõiglaselt ja üksnes retrograadsete tehete tõttu on just nagu par 
excellence nimetatud analüüsiks. Kalkuleerimine iseenesest ei tähenda aga veel 
analüüsimist. Maletaja näiteks kalkuleerib, püüdmatagi analüüsida. Järelikult on 
malemängu toimet vaimulaadile sootu vääriti mõistetud. Ma ei kirjuta antud juhul 
traktaati, valid katsun lihtsalt huupi võetud tähelepanekute varal juhatada sisse üht 
mõnevõrra iseäralikku lugu; seepärast kasutan juhust kinnitamaks, et mõtleva intellekti 
kõrgemaid võimeid rakendab palju kindlamalt ja tõhusamalt silmatorkamatu kabemäng 
kui kogu male tühine rafineeritus. Males, kus nuppudel on erinevad ja pentsikud käigud 
mitmesuguste ja muutuvate väärtustega, peetakse (õige tavaline viga) sügavaks seda, mis 
on üksnes keeruline. Tähelepanu peab 

siin kogu aeg pingul olema. Kui see hetkeks lõtvub, jääb midagi kahe silma vahele, 
mulle tagajärjeks on seisu halvenemine või kaotus. Kuna võimalikke käike pole mitte 
ainult palju, vaid nad on ka keerulised, siis on selliste vigade võimalused mitmekordsed; 
ning üheksal juhul kümnest võidab pigem see mängija, kes on keskendumis-võimelisem 
kui see, kes on taibukam. Seevastu kabes, kus käigud on ühesugused ja väheste 
muutustega, kogemata tehtud vigade võimalused kahanevad, tähelepanu jääb suhteliselt 
rakendamata, ülekaalu saavutab kumb tahes pool teravama taibu abil. Et konkreetsem 
olla, kujutlegem kabepartiid, kus lauale on jäänud ainult neli tammi ja mingist 
tähelepanematusest ei saa juttugi olla. On ilmne, et siin otsustab võidu (juhul, kui 
mängijad on üldse võrdsed) mingi hoolega läbimõeldud käik, intellekti tugeva pingutuse 
tulemus. Muude vahendite puudusel süüvib analüütik oma vastase mõttemaailma, 
samastab end sellega, ning õige sageli näeb sel kombel üheainsa pilguga ainukest viisi 
(mõnikord tõesti naeruväärselt lihtsat), kuidas vastast viga tegema ahvatleda või 
väärarvestusele kiirustada. 

Visti soodus mõju nõndanimetatud kalkulatsioonivõimele on ammu teada; ja 
intellektuaalselt kõrgel tasemel inimestele pakub see mäng teatavasti näiliselt seletamatut 
rõõmu, sellal kui male nad täiesti külmaks jätab. Kahtlemata pole olemas mängu, mis 
analüüsivõimelt seesugust pingutust nõuaks. Parim malemängija kristlikus maailmas on 
vaevalt midagi rohkemat kui parim malemängija; osavus vistis tähendab aga edukust 
kõigis tähtsamates ettevõtmistes, kus mõistus mõistusega jõudu proovib. Kui ma ütlen 
osavus, Siis pean Silmas täiuslikku mängu, milles mängijal on ülevaade kõigist allikaist, 
kust on lubatud edemust a*mmutada. Neid on palju ja ühtlasi mitmesuguseid, ning nad 
peituvad tihti mõtte-unarustes, kuhu tavaline mõistus ligi ei pääse. Tähelepanelikult 
vaadelda tähendab selgesti mäletada; ja siiani tuleb keskendunud malemängija vistis 
suurepäraselt toime, sest Hoyle'i reeglid ( mis põhinevad paljalt mängu mehhaanilisel 
küljel) on piisavalt ja üldiselt arusaadavad. Seega peetakse head mälu ja «raamatu» järgi 
mängimist harilikult punktideks, mis kogusummas annavad korraliku mängu. Analüütiku 
osavus tuleb aga ilmsiks just väljaspoole pelki reegleid jäävates situatsioonides. Ta teeb 
vaikselt hulga tähelepanekuid ja järeldusi. Samuti, 

võib-olla, toimivad ta mängukaaslased; et aga saadud Informatsiooni maht on erinev, ei 
sõltu mitte niivõrd järelduse paikapidavusest, kuivõrd tähelepanekute kvaliteedist. Tuleb 
teada, mida tähele panna. Meie mängija ei piira end üldse, ja kuigi on tegemist mänguga, 
arvestab ta ka mänguväliseid tegureid. Ta uurib oma partneri nägu ja võrdleb seda 
hoolikalt iga vastasmängija näoga. Ta jälgib, kuidas igaüks kaarte mastide järgi sorteerib, 
loendades tihti trumpe ja honööre pilkude järgi, mida nende käeshoidja kaartidele heidab. 
Ta jätab mängu käigus meelde iga ilmemuutuse, kogudes niiviisi hulga mõtte-materjali 
selle kohta, kui erinevalt avaldub kindlustunne, üllatus, võidurõõm või meelehärm 
vastase näos. Selle järgi, kuidas keegi tihi kokku kogub, otsustab ta, kas võtja võib sama 
mastiga veel ühe võtta. Pettemanöövri tunneb ta ära selle järgi, kuidas kaart maha 
käiakse. Juhuslikult või kogemata lausutud sõna, maha pillatud või tagurpidi kukkunud 
kaart ja selle varjamisel avalduv ärevus või ükskõiksus; tihide lugemine ja nende järjesta- 
mine; hämmeldus, kõhklus, innukus või ärevus — kõik näitavad tema näiliselt 
intuitiivsele tajule, milline on asjade tõeline seis. Kui paar-kolm esimest ringi on män- 
gitud, teab ta üksipulgi, mis kellelgi käes on, ning siitpeale käib ta oma kaardid välja nii 
täpse arvestusega, nagu hoiaksid ülejäänud mängijad oma kaarte näoga tema poole. 

Analüütilist võimet ei tohi segi ajada lihtsalt leidlikkusega; sest kuigi analüütik on 
tingimata leidlik, ei tule leidlik inimene analüüsimisega tihtipeale üldsegi toime. 
Konstrueerimis- või kombineerimisoskust, mille kaudu leidlikkus tihti avaldub ja millele 
frenoloogia (minu arust ekslikult) on omistanud koguni eri elundi, pidades seda 
primitiivseks võimeks, on nii tihti tähfcldatud inimestel, kes muidu olid intellektuaalselt 
peaaegu idioodid, et seda on ära märkinud enamik kõlblusteemat käsitlevaid autoreid. 
Leidlikkuse ja analüüsivõime vahel on tegelikult palju suurem erinevus kui fantaasia ja 
kujutlusvõime vahel, aga see on täpselt sama laadi. Õieti tuleb välja, et leidlikud on alati 
fantaseerijad, loova kujutlusvõimega inimesed aga tingimata analüütikud. 

Järgnev jutustus peaks lugejale olema teatavaks kommentaariks äsja avaldatud 
väidetele. 

Viibides 18— aasta kevadel ja suvehakul Pariisis, sain ma seal tuttavaks, kellegi 
monsieur C. Auguste Dupiniga. 

See noormees pärines väga heast, õigupoolest väga kuulsast perekonnast, mitmesuguste 
ebasoodsate juhtumite tõttu oli ta aga niisugusesse vaesusesse langenud, et ta 
loomupärane tarmukus selle all kokku varises ja ta seltskonnas enam ei liikunud ning 
oma varanduse päästmisele käega lõi. Tänu võlausaldajate vastutulelikkusele oli ta 
valdusesse jäänud veel väike osa isa pärandusest; ja sellest saadavat sissetulekut 
ökonoomselt kasutades oskas ta kuidagi ots otsaga kokku tulla, tundmata muret üle- 
liigsete eluhüvede pärast. Raamatud olid õieti ainsaks luksuseks, mida ta endale lubas, ja 
Pariisis oli neid kerge hankida. 

Meie esimene kohtumine leidis aset ühes kõrvalises raamatukogus Rue Montmartre'il, 
kus me juhuslikult parajasti ühte ja sama haruldast ja väga tähelepanuväärt väljaannet 
otsides kokku puutusime. Kohtusime üha uuesti ja uuesti. Olin sügavasti huvitatud tema 
perekonnaloost, mida ta jutustas mulle üksikasjalikult kogu selle avameelsusega, mida 
prantslane endale lubab, kui kõneaineks on tema ise. Ka üllatas mind tema suur lugemus, 
eelkõige aga vaimustas mind tema kujutlusvõime metsik tulisus ja elav värskus. Kuna 
olin Pariisis teatavatest asjadest huvitatud, oli seesuguse mehe seltskond mulle 


hindamatuks aardeks, ja seda ma talle siiralt ka tunnistasin. Lõpuks leppisime kokku, et 
elame seni, kui ma linnas viibin, koos; ja et ma varanduslikult polnud niisuguses 
kitsikuses nagu tema, üürisin tema nõusolekul ja Asisustasin meie mõlema romantiliselt 
süngele meelelaadile vastavas stiilis ajahambast puretud kentsaka härrastemaja, mis juba 
ammu mingi ebausu pärast, mida me ei hakanud lähemalt uurima, maha oli jäetud ja 
kuskil St. Germaini eeslinna kõrvalises nurgas ümber ähvardas kukkuda. 

Kui inimesed teada oleksid saanud, kuidas me seal elasime, oleks meid hulludeks 
peetud — kuigi ehk ohututeks hulludeks. Me eraldatus oli täielik. Me ei võtnud vastu 
ühtki külalist. Hoidsime oma pelgupaiga asukohta hoolega saladuses mu endiste kaaslaste 
eest; ja sellest oli möödunud juba mitu aastat, kui Dupin enam Pariisi ja Pariis teda ei 
tundnud. Olime olemas üksnes teineteise jaoks. 

Mu sõbral oli üks veider kapriis (sest mis muud nime ma oskaksin sellele anda?): ta oli 
armunud öösse öö enda pärast ja selle, nagu kõik muudki tema veidrused, võtsin 

ma omaks, andes end täielikult tema metsikute tujude meelevalda. Too must jumalanna 
ise ei mallanud kogu aja meie juures viibida; aga me võisime ta kohalolekut matkida. 
Niipea kui koitma hakkas, sulgesime oma vanas majas kõik rasked luugid ning süütasime 
paar peenikest vahaküünali, mis tugevasti lõhnastatult levitasid vaid tontlikult nõrku kiiri. 
Nende valgel me siis lasksime lugedes, kirjutades või vesteldes oma hingedel unistustesse 
kanduda, kuni kell meid hoiatavalt manitses, et tõeline Pimedus on kätte jõudnud. Siis 
läksime teineteise käevangus tänavale jalutama, jätkates päevast vestlust või lüüsides 
hilise ööni ringi, otsides rahvarohke linna metsikute tulede ja varjude rägastikus seda 
otsatut vaimuerutust, mida suudab anda ainult vaikne vaatlemine. 

Neil puhkudel olin paratamatult sunnitud märkama ja imetlema (kuigi Dupini rikas 
kujutlusvõime oli mind selleks ette valmistanud) temale eriomast analüüsimisvõimet. 
Ühtlasi paistis talle suurt lõbu pakkuvat seda rakendada — kui just mitte lausa 
demonstreerida — ja ta ei kõhel-nudki seda tunnistamast. Vaikselt naeru kihistades hoop- 
les ta, et enamikel inimestel on, niivõrd kui asi temasse puutub, aken rinnas, kusjuures 
seesugustele väidetele järgnesid siis tavaliselt otsesed ja jahmatamapanevad näited selle 
kohta, mfda kõike ta minust endast teab. Neil puhkudel oli ta kuidagi külm ja hajameelne; 
ta silmis oli tühi pilk; hääl aga, tavaliselt mahlakas tenor, tõusis tiis-kanti ega kõlanud 
üksnes oma kaaluka ja selge häälduse tõttu pirtsakalt. Vaadeldes teda niisuguses 
meeleolus,, mõlgutasin tihti mõtteid vana filosoofia õpetuse üle Hinge Kahesusest, ning 
lõbustasin end kujutlusega topelt Dupinist — loovast ja lahkavast. 

Ärgu arvatagu äsjaöeldu järgi, et jutustan mingit salapärast lugu või panen kirja mõne 
fantastilise* väljamõeldise. Kõik, mis ma prantslasest rääkisin, tuli tema erutatud, aga 
võib-olla ka haiglasest mõistusest. Tema tähelepanekute laadist kõnealusel ajal annab aga 
kõige parema-ettekujutuse järgmine näide. 

Lonkisime ühel õhtul Palais Royali lähedal üht räpast tänavat pidi alla. Olles nähtavasti 
mõlemad oma mõtetega ametis, polnud me vähemalt viieteistkümne minuti jooksul 
lausunud ainsatki sõna. Äkki katkestas Dupin vaikuse: 

«Ta on väga väike mehike, see on õige, ja sobiks rohkem Theätre des 
Varietes sse.» 

«Kahtlemata,» vastasin masinlikult ega märganudki (niivõrd olin mõttesse vajunud), 
kui kummaliselt teine mu mõlgutustesse oli sekkunud. Hetk hiljem suutsin end uuesti 
koguda ning mu imestusel polnud piiri. 

«Dupin,» ütlesin ma tõsiselt, «see käib mul üle mõistuse. Õigust öelda olen ma 
hämmastunud ega suuda oma kõrvu uskuda. Kuidas võisite teada, et ma mõtlesin para- 
jasti. ..» Siinkohal jäin ma vait, et teha kindlaks, kas ta ikka teadis, kelle peale ma 
mõtlesin. 

«... Chantilly peale,» ütles ta, «miks te vait jäite? Nen-tisite just endamisi, et ta oma 
kleenukese kujuga tragöödiasse ei sobi.» 

Täpselt seda ma olingi mõelnud. Chantilly oli endine kingsepp Rue St. Denis'lt, kes 
oma lavahulluses oli proovinud mängida Xerxest Crebilloni samanimelises tragöödias 
ning selle vaeva eest nüüd üldiseks pilkealuseks saanud. 

«Öelge, taeva pärast,» hüüdsin ma, «mis meetodiga — kui siin üldse mingit meetodit 
on — suutsite te mu hinge põhja tungida.» Õigupoolest olin ma isegi rohkem rabatud, kui 
oleksin tahtnud välja näidata. 

«See oli puuviljamüüja,» vastas sõber, «kes viis teid mõttele, et tallalappijai polnud 
Xerxese et id genus omne* jaoks piisavalt pikkust.» 

«Mis puuviljamüüjast te räägite — ma ei tunne ühtki puuviljamüüjat.» 

«Mees, kellega te kokku põrkasite, kui me siia tänavale keerasime — see võis olla 
umbes veerand tunni eest.» 

Nüüd meenus mulle tõesti, et keegi puuviljamüüja, pea peal suur õunakorv, oleks mu 
kogemata peaaegu pikali 

tõuganud, kui me Rue C....'1t peatänavale pöörasime, 

kus me parajasti seisime; mis sel aga Chantilly'ga pistmist oli, seda ei suutnud ma küll 
kuidagi mõista. Dupiinis polnud jälgegi charlatanerie'st.*** «Kohe ma seletan,» ütles ta, 
ja et te kõigest selgesti aru saaksite, jälgime teie mõttekäiku tagasi sellest hetkest alates, 
kui ma teiega rääkima hakkasin, kuni rencont-re'ini*** kõnealuse puuviljamüüjaga. 
Antud ahela suuremate lülide järjestus on järgmine: Chantilly, Orlion, Dr. 


* Jatemasuguste (lad. k.). 

** Sarlataansus (pr. k.). 

*** Kohtumine (pr. k.). 

Nichols, Epikuros, stereotoomia, tänavakivid, puuvilja-müüja.» 

On vähe inimesi, kes poleks teataval eluperioodil end sellega lõbustanud, et jälgivad 
samm-sammult, kuidas nad mingile järeldusele jõuaVad. Sellega tegelemine on tihti väga 
huvitav: ning inimest, kes seda esimest korda proovib, hämmastab see näiliselt piiritu 
vahemaa ja seostumatus alg- ja sihtpunkti vahel. Milliine siis pidi olema minu üllatus, kui 
ma kuulsin prantslast neid sõnu lausuvat ja pidin tahes-tahtmata tunnistama, et ta oli 
õigust rääkinud. Ta jätkas: 

«Kui ma õigesti mäletan, rääkisime just enne Rue C-It lahkumüst parajasti hobustest. 
See oli meie viimane kõneaine. Kui me sesse tänavasse keerasime, tõukas meist kiiresti 
mööduv puuviljamüüja, kellel oli suur korv pea peal, teid sillutuskividele, mis olid 
parandatava kõnnitee äärde hunnikusse laotud. Te astusite ühele lahtisele kivile, 
libisesite, nikastasite kergelt jalga, paistsite pahane ja tusane, pomisesite paar sõna, 


silmitsesite kivihunnikut ja jätkasite vaikides teed. Ega ma ei jälginudki eriti tähele- 
panelikult, mida te tegite, aga vaatlemine on mul viimasel ajal lihtsalt veres. 

«Te hoidsite pilgu maas — vahtides pahural ilmel auke jä roopajälgi sõiduteel (nii et 
ma sain aru, et mõtlesite ikka veel kividele), kuni jõudsime Lamartine'i-nimelisele 
kõrvaltänavale, mis katseks on sillutatud üksteisesse haar-duvate ja kokkuneeditud 
plaatidega. Siin läks te nägu rõõmsamaks ja märgates, et te huuled liikusid, olin kindel, et 
pomisesite sõna «stereotoomia», termin, mis seda laadi sillutise jaoks on õieti liiga 
kunstlik. Teadsin, et te ei saanud endamisi öelda sõna «stereotoomia», ilma et mõte 
poleks aatomeile ja niiviisi Epikurose teooriale põrganud, ja kuna ma õige hiljuti sel 
teemal teiega vesteldes rääkisin, kui ainulaadselt, aga vähest täAefepanu äratavalt on ülla 
kreeklase ebamäärased oletused viimasel ajal nebulaarkosmogoonias kinnitust leidnud, 
tundsin, ette ei saa jätta pilku tõstmata suurele Orioni udukogule. Te vaatasitegi üles; ja 
ma olin nüüd kindel, et olin te samme õigesti jälginud. Selles kibedas tiraadis Chantilly 
pihta aga, mis eilses «Musee's» ilmus, tsiteerib satiirik, tehes paar häbistavat vihjet, nagu 
oleks saapaparandaja endale uueks nimeks võtnud «Koturn», üht ladinakeelset värsirida, 
mille üle oleme tihti mõtteid vahetanud. Pean silmas rida 

«Perdidit antiguum litera prima sõnum»*. 

Olin teile rääkinud, et see käib Orioni kohta, mille nime vanasti kirjutati Urion; ja kuna 
selle seletusega kaasnesid mõned kerged torked, olin kindel, et see teil meeles on. 
Seepärast oli selge, et te paratamatult seostate need kaks mõistet — Orioni ja Chantilly. 
Et te seda tegite, nägin naeratusest, mis üle te huulte libises. Mõtlesite vaese 
saapaparandaja mahamaterdamisele. Siiani olite käinud kühmus; nüüd aga ajasite end 
sirgu. Olin kindel, et mõtlesite Chantilly kleenukesele kogule. Siinkohal katkestasingi 
teie mõtisklused, tähendades, et kuna ta — too 
Chantilly — tõesti on väga väike mehike — sobiks ta rohkem Theätre des 
Varietes'sse.» 

Õige varsti pärast seda sirvisime üht «Gazette des Tribunaux'> õhtuväljaannet, kus me 
tähelepanu köitis järgmine artikkel. 

«ENNEKUULMATU MÕRTSUKATÖÖ. Täna hommikul kella kolme ajal äratas St. 
Roch'i kvartali elanikke unest rida üksteisele järgnevaid kohutavaid karjatusi, mis ilmselt 
kostsid ühe maja viiendalt korruselt Rue Morgue'il, kus keegi madame L'Espanaye elas 
üksi koos oma tütre, mademoiselle Camille L'Espanaye'ga. Pärast mõningat viivitust, 
mille jooksul asjatult püüti tavalisel teel majja pääseda, murti värav kangiga lahti ja 
kümmekond naabrit kahe sandarmi saatel tungisid majja. Seks ajaks olid karjed lakanud; 
kui aga inimesed esimestest treppidest üles jõudsid, oli selgesti kuulda veel paari-kolme 
vihaselt tülitsevat kähedat häält, mis näisid kostvat maja ülaosast. Kui jõuti teisele 
trepimademele, olid ka need hääled lakanud ja kõikjal valitses täielik vaikus. Majja tungi- 
jad lagunesid laiali ja tõttasid toast tuppa. Kui jõuti viiendal korrusel suurde 
hoovipoolsesse tuppa (mille uks tuli lahti murda, kuna see oli lukus ja võti seespool), ava- 
nes sisseastujaile pilt, mis täitis neid jubeduse ja hämmastusega. 

Tuba oli metsikul kombel segamini — mööbel lõhutud ja igasse suunda laiali pillutud. 
Ruumis oli ainult üks voodi ning sealt olid madrats ja asemeriided keset tuba loobitud. 
Tooli peal lebas verine habemenuga. Kaminas kaks-kolm pikka ja paksu halli 
juuksesalku, samuti verega koos ja ilmselt juurtega välja kistud. Põrandalt leiti neli 
napoleorii'”, üks topaaskõrvarongas, kolm suurt hõbelusi- 


* Kaotas oma endise kõla esimene täht (lad. k.).. 

kat, kolm väiksemat uushõbedast ja kaks kotti, mis sisaldasid ligi neli tuhat franki 
kullas. Nurgas seisva kummuti laekad olid lahti ja ilmselt tühjaks röövitud, kuigi mõned 
asjad olid alles jäänud. Väike raudseif leiti äsemeriiete alt (mitte voodi alt). See oli lahti, 
võti ikka veel ees. Selles ei leidunud midagi peale mõne vana kirja ja tähtsusetu paberi. 

«Madame L.Espanaye'st polnud siin jälgegi, aga kaminas oli ebatavaliselt palju tahma, 
korsten uuriti läbi ja sealt tiriti välja (jube öelda!) tütre laip, see oli pea alaspidi topitud 
õige kaugele kitsasse lõõri. Keha oli üsna soe. Lähemal vaatlusel oli näha mitmeid 
marrastusi, põhjustatud kahtlemata ägedusest, millega laip korstnasse topiti ja sealt välja 
tiriti. Näo peal oli mitu tugevat kriimustust, kõril tumedad muljumisjäljed ja sügavad 
sõrmeküünte täksed, just nagu oleks kadunut surnuks kägistatud. 

«Pärast maja põhjalikku läbiotsimist, ilma et enam midagi oleks leitud, mindi maja taga 
asuvale väikesele sillutatud õuele, kus lamas vana daami laip, kõri nii sügavalt läbi 
lõigatud, et kui surnukeha tõsta katsuti, kukkus pea otsast ära. Nii keha kui pea olid 
hirmsasti moonutatud — esimene niivõrd, et sel polnud enam mingit inimlikku 
väljanägemist. 

«Meie arvates pole seni leitud ühtki niidiotsa, mis aitaks seda kohutavat mõistatust 
lahendada.» 

Järgmise päeva leht tõi lisaandmeid: 

«Tragöödia Rue Morgue'il. Paljud isikud on seoses tolle erakordselt jubeda afääriga üle 
kuulatud /sõnal «affaire» pole Prantsusmaal veel seda kerglast varjundit mis meil/, aga 
midagi pole välja immitsenud, mis sellele valgust võiks heita. Allpool esitame kogu 
materjali, mis uurimise käigus tuvastati. 

«Pauline Dubourg, pesunaine, tunnistab vande all, et tunneb mõlemat surnut kolm 
aastat ja on selle aja sees neile pesu pesnud. Vana daam ja tütar paistsid hästi läbi saavat 
— suhtusid teineteisesse südamlikult. Maksid hästi. Ei oska midagi öelda nende eluviisi 
ja elatusvahendite kohta. Usub, et madame L. teenis tuleviku ennustamisega elatist. 
Arvati, et tal on raha kõrvale pandud. Ei kohanud iialgi kedagi majas, kui käis pesul järel 
või tõi selle tagasi. On kindel, et nende teenistuses ei olnud ühtki teenijat. Peale viienda 
korruse ei paistnud majas kuskil mööblit olevat. 

«Plerre Moreau, tubakakaupmees, tunnistab vande all, et on ligi neli aastat müünud 
madame L'Espanaye'le väikestes kogustes harilikku ja nuusktubakat. On sealkandis 
sündinud ja alati seal elanud. Kadunu ja ta tütar olid elanud majas, kus laibad leiti, üle 
kuue aasta. Varem elas seal kullassepp, kes ülemisi tube välja üüris. Maja kuulus 
madame L-le. Teda pahandas, et rentnik maja ja selle ümbrust korras ei hoidnud, ning ta 
kolis ise sisse ega üürinud enam ühtki tuba välja. Vana daam oli lapsik. Tütart oli 
tunnistaja selle kuue aasta jooksul viis või kuus korda näinud. Mõlemad elasid väga 
tagasitõmbunult — neil arvati olevat raha. Oli kuulnud naabreid rääkivat, et madame L. 
ennustab tulevikku *— ise ei usu seda. Pole iialgi näinud, et keegi oleks uksest sisse 
läinud peale vana daami ja ta tütre, paaril korral ühe pakikandja ja umbes kümnel korral 
arsti. 

«Paljud teised isikud, naabrid, tunnistasid sedasama. Ei teatud kedagi, kes sageli majas 
oleks käinud. Pole teada, kas madame L-il ja ta tütrel oli kellegagi lähemaid sidemeid. 


Tänavapoolsete akende luugid olid harva lahti. Hoovipoolsed olid kogu aja kinni, välja 
arvatud suure tagumise toa omad viiendal korrusel. Maja oli hea — mitte väga vana. 

«Isidore Muset, sandarm, tunnistab vande all, et teda kutsuti majja umbes kella kolme 
paiku hommikul ja ta leidis värava juurest oma kaks-kolmkümmend inimest, kes tahtsid 
sisse pääseda. Murdis värava lõpuks püssitäägiga — mitte kangiga — lahti. See käis 
kergesti, sest tegemist oli kahe poolega ehk kokkukäiva väravaga, mis polnud ei alt ega 
ülevalt riivis. Karjed kestsid nii kaua, kuni väravat avati — siis äkki lakkasid. Paistsid 
olevat hirmsas piinas vaevleva inimese (või inimeste) kriisked, valjud ja venitatud, mitte 
lühikesed ja kiired. Tunnistaja läks kõige ees trepist üles. Esimesele trepimademele jõu- 
des kuulis kahte häält valjult ja vihaselt tülitsemas — üks jäme hääl, teine palju 
kriiskavam *— väga veider hääl. Esimese puhul, mis kuulus prantslasele, suutis eraldada 
mõningaid sõnu. Oli veendunud, et see ei olnud naise hääl. Suutis eraldada sõnu «sacre»* 
ja «diable»**. Kriiskav hääl kuulus välismaalasele. Ei ole kindel, kas see oli mehe või 
naise hääl. Ei saanud aru, mida öeldi, aga arvas, et see 


* Neetud (pr. k.). 

** Kurat (pr. K.). 

oli hispaania keel. Toa ja surnukehade seisukorda kirjeldas tunnistaja sellisena, nagu 
meiegi eile. 

«Henri Duval, naaber, elukutselt hõbesepp, tunnistab vande all, et tema oli üks neid, 
kes esimesena majja astus. Kinnitas üldiselt Muset' tunnistust. Niipea kui nad majja 
tungisid, sulgesid nad ukse, et rahvahulk, mis hoolimata hilisest tunnist kiiresti kasvas, 
sisse ei pääseks. Kriiskav hääl oli selle tunnistaja arust itaallase oma. Oli veendunud, et 
see polnud prantsuse keel. Kahtleb, kas see oli mehe hääl. Võis kuuluda ka naisele. Ei 
oska itaalia keelt. Ei suutnud üksikutel sõnadel vahet teha, aga intonatsiooni järgi oli 
veendunud, et rääkija oli itaallane. Tundis madame L-i ja tema tütart. Oli tihti mõlemaga 
rääkinud. Oli kindel, et kriiskav hääl polnud kummagi oma. 

«Odenheimer, restaurateur* Tunnistaja andis seletust vabatahtlikult. Kuna ta prantsuse 
keelt ei räägi, kuulati ta üle tõlgi abil. On pärit Amsterdamist. Möödus majast karjatuste 
ajal. Need kestsid mitu minutit — arvatavasti kümme. Olid pikad ja valjud — väga 
hirmsad ja ahastavad. Oli üks neist, kes majja astus. Kinnitas eelmist tunnistust igas 
suhtes peale ühe punkti. Oli kindel, et kriiskav hääl kuulus mehele — pealegi 
prantslasele. Ei suutnud eristada sõnu. Need olid valjuhäälsed ja kiired — ebaühtlased — 
lausutud nii hirmu kui vihaga. Hääl oli kare — mitte niivõrd kriiskav, kui kare. Ei saaks 
seda kriiskavaks nimetada. Jäme hääl ütles mitu korda «sacre», . «diable» ja üks kord 
«mon Dieu».** 

«Jules Mignaud, pankur, firmast «Mignaud et Fils», Rue Deloraine. On vanem 
Mignaud. Madame L'Espanaye'l oli mõningast varandust. Oli avanud tema pangamajas 
arve -nda aasta kevadel (kaheksa aastat tagasi). Tõi hoiule tihti väikeste summade kaupa. 
PolnudA tšekke välja kirjutanud, kuni kolm päeva enne oma surma võttis isiklikult välja 
4000 frangise summa. Raha maksti välja kullas ja saadeti ühe ametnikuga talle koju. 

«Adolphe Le Bon, ametnik «Mignaud et Fils» juurest, tunnistab vande all, et kõnealusel 
päeval, lõuna paiku, saatis ta madame L'Espanaye'd tema elukohta koos 4000 frangiga, 
mis olid kahes kotis. Kui uks avati, ilmus mademoiselle L. ja võttis ta käest ühe koti, 
sellal kui vana daam ta teisest vabastas. Seepeale ta kummardas ja lah- 


* Restoranipidaja (pr. K.). 

**. Mujumal (pr. k.). 

kus. Ei näinud sel ajal tänaval ühtegi inimest. See on väga üksildane kõrvaltänav. 

«William Bird, rätsep, tunnistab vande all, et oli üks neist, kes majja astus. Rahvuselt 
inglane. On elanud Pariisis kaks aastat. Kuulis riidlevaid hääli. Jäme hääl oli prantslase 
oma. Sai aru mitmest sõnast, aga ei suuda nüüd kõiki meenutada. Kuulis selgesti «sacre» 
ja «mon Dieu». Samal hetkel kostis kraapimist ja rüselemist, nagu oleks mitu inimest 
karvupidi koos. Kriiskav hääl oli väga vali, valjem kui jäme hääl. On kindel, et see 
polnud inglase hääl. Paistis olevat sakslase oma. Võis olla ka naise hääl. Ei tunne saksa 
keelt. 

«Kui neli ülalnimetatud tunnistajatest tagasi kutsuti, tunnistasid nad vande all, et selle 
toa uks, kust leiti mademoiselle L-i surnukeha, oli nende kohale jõudes seestpoolt lukus. 
Kõik oli täiesti vaikne — ei mingeid oigeid ega hääli. Kui uks lahti murti, ei nähtud ühtki 
inimest. Aknad, nii tagumises kui tänavapoolses toas, olid alla lastud ja seestpoolt kõvasti 
suletud. Uks kahe toa vahel oli kinni, aga mitte lukus. Uks, mis tänavapoolsest toast viis 
koridori, oli lukus, võti seespool. Üks väike tänavapoolne tuba viiendal korrusel koridori 
otsas oli lahti, uks paokvel. See tuba oli puupüsti täis vanu voodeid, kaste ja muud koli. 
Need tõsteti ettevaatlikult kõrvale ja otsiti läbi. Majas polnud tolligi maad, mida poleks 
hoolega läbi otsitud. Korstnapühkijatega pühiti korstnad üles-alla läbi. Maja oli 
viiekorruseline, ärklitubadega (mansardes). Katuseluuk oli tugevasti kinni naelutatud — 
paistis, et seda polnud aastaid avatud. Aega, mis möödus alates hetkest, kus kuuldi 
sõnelevaid hääli, kuni hetkeni, mil avati toa uks, hindasid tunnistajad erinevalt. Mõnede 
arvates polnud seda üle kolme minuti — mõnede arvates viis minutit. Uks saadi suure 
vaevaga lahti. 

«Alfonzo Garcio, surnumatja, tunnistab vande all, et elab Rue Morgue'il. Rahvuselt 
hispaanlane. Oli üks majja sisseminejaist. Ei läinud trepist üles. On närviline ja kartis, et 
erutus mõjub talle halvasti. Kuulis sõnelevaid hääli. Jäme hääl kuulus prantslasele. Ei 
suutnud aru saada, mida öeldi. Kriiskav hääl oli inglase oma — on selles kindel. Ei oska 
inglise keelt, aga otsustab intonatsiooni järgi. 

«Alberto Montani, kondiiter, tunnistab vande all, et oli esimeste hulgas, kes trepist üles 
läksid. Kuulis kõnealuseid hääli. Jäme hääl oli prantslase oma. Eraldas mitut 

sõna. Kõneleja näis noomivat. Kriiskava hääle sõnadest ei saanud aru. Räägiti kiiresti ja 
ebaühtlaselt. Peab seda venelase hääleks. Kinnitab üldist tunnistust. On itaallane. Pole 
iialgi ühegi venelasega rääkinud. 

«Paljud tagasikutsutud tunnistajad tunnistasid, et kõigi viienda korruse tubade korstnad 
on liiga kitsad, et inimene neist läbi mahuks. «Korstnapühkijate» all mõeldi silindrilisi 
harju, mida kasutavad korstnapühkijad. Nende harjadega tõmmati läbi kõik suitsulõõrid. 
Majal puudub tagatrepp, mille kaudu oleks alla pääsenud, kui majja astunud inimesed 
trepist üles läksid. Mademoiselle L'Es-panaye' surnukeha oh nii kõvasti korstnasse 
kiilutud, et teda sai kätte ainult nelja-viie inimese ühisel jõul. 

«Paul Dumas, arst, tunnistab vande all, et ta kutsuti umbes koidu ajal surnukehi 
vaatama. Mõlemad laibad lamasid voodi kotiriidest põhjal samas toas, kust mademoiselle 
L. leiti. Noore daami laip oli kohutavalt muljutud, nahk mitmelt poolt maha koorunud. 


Need nähud on piisavalt seletatavad asjaoluga, et ta oli topitud korstnasse. Kael oli 
tublisti marraskil. Mitu tugevat kriimustust oli just lõua all, samuti rida sinakashalle laike, 
mis ilmselt olid sõrmejäljed. Nägu oli kohutavalt plekiline ja ' silmamunad välja 
tunginud. Keel oli kohati läbi hammustatud. Rinde all avastati suur verevalum, mille 
ilmselt oli tekitanud põlvega surumine. Monsieur Dumas' arvates oli mademoiselle 
L'Espanaye tundmatu inimese või inimeste f poolt surnuks kägistatud. Ema laip oli 
kohutavalt moonu- tatud. Kõik parema jala ja käe luud olid enam-vähem puruks murtud. 
Vasak sääreluu kildudeks purunenud, samuti kõik rojded vasakul küljel. Kogu keha 
kohutavalt muljutud ja plekke täis. "Polnud võimalik öelda, millega need vigastused olid 
tekitatud. Raske puukaigas või jäme raudvarb, tool või mistahes suur raske ja tömp 
riistapuu tugeva mehe käes oleks võinud samu tulemusi anda. Ükski naine poleks 
suutnud mis tahes riistaga neid hoope jagada. Surnu pea, kui tunnistaja seda nägi, oli 
kehast täielikult eraldatud ja samuti puruks löödud. Kõri oli nähtavasti mingi väga terava 
riistaga — arvatavasti habenoaga — läbi lõigatud. 

«Alexandre Etienne, kirurg, kutsuti koos monsieur Du-mas'ga laipu vaatama. Kinnitas 
monsieur Dumas' tunnistust ja oletusi. 

Midagi tähtsat enam ei selgunud, kuigi üle kuulati veel mitu inimest. Nii salapärast ja 
kõigis oma üksikasjades 

nii hämmeldusse viivat mõrva pole Pariisis varem toime pandud — kui ikka üldse on 
tegemist mõrvaga. Politsei on täiesti nõutu — mida sedalaadi asjade puhul tavaliselt ette 
ei tule. Ometi pole näha peenematki niidiotsa, millest selle saladuse lahendamiseks kinni 
haarata.» 

Ajalehe õhtuväljaanne teatas, et St. Rochi linnaosa on endiselt äärmiselt ärevil, et 
kõnealune maja ja selle lähem ümbrus on uuesti hoolega läbi otsitud ja tunnistajad veel 
kord üle kuulatud, aga kõik asjata. Järelmärkuses siiski öeldi, et Adolphe Le Bon on 
arreteeritud ja paigutatud vanglasse — kuigi miski ei näi teda süüdistavat, peale juba 
teadaolevate faktide. 

Dupini paistis asjade käik erakordselt huvitavat — vähemalt nii ma ta oleku järgi 
otsustasin, sest mingit märkust ta selle mõrva kohta ei teinud. Alles pärast teadet, et Le 
Bon on vangistatud, küsis ta, mis ma neist mõrvadest arvan. 

Olin nagu kogu Pariiski arvamisel, et seda mõistatust on võimatu lahendada. Ma ei 
näinud ühtki vahendit, mis võinuks viia mõrvari jälgedele. 

«Ärme otsustame vahendite üle selle õõnsalt koliseva juurdluse põhjal. Pariisi politsei, 
keda nii kangesti ta taiplikkuse pärast ülistatakse, on osav, aga rohkem ka mitte. Peale 
käesolevast hetkest tingitud meetodi, puudub ta tegutsemisel üldine meetod. Nad 
demonstreerivad uhkelt tarvitusele võetud abinõusid, aga tihtipeale on need antud juhule 
nii halvasti kohandatud, et meenub monsieur Jourdain, kes nõudis oma «robe-de-chambre 
— pour miewx entendre la musigue».* Tulemused, milleni nad jõuavad, on küll tihti 
üllatavad, enamalt jaolt aga saavutatud lihtsalt usinuse ja toimekusega. Kui need 
omadused kasutuks osutuvad, ei tule nende plaanidest midagi välja. Vidocg2, näiteks, oli 
meister oletusi tegema ja üldse visa vaimuga. Kuna tal aga puudus treenitud mõtlemine, 
tegi ta pidevalt vigu just oma intensiivsete uurimiste tõttu. Ta nägi valesti, kuna vaatles 
objekti liiga lähedalt. Üht-kaht punkti võis ta ehk imeselgesti näha, kaotas aga niimoodi 
vaadates silmist terviku. Nõnda siis ongi olemas niisugune asi nagu liigne põhjalikkus. 


Tõde ei peitu ilmtingimata kaevus. Õieti usun ma, et olulisema teabe puhul on ta alati 
pinna peal. Sügavus asub orgudes, kust me tõde 


* ... <hommikukuube — selleks et paremini kuulda muusikat: 

Tsitaat Moliere'i komöödiast «Kodanlasest aadlimees». 

otsime, mitte aga mäetippudel, kust ta leitakse. Mis laadi vead need on ja kust nad 
pärinevad, ilmneb selgesti taevakehade vaatlemisel. Vaadates mingit tähte silmanurgast 
— nii öelda kõõrdi, pöörates tema poole reetina ääreosad (mis on nõrkadele 
valgusaistingutele vastuvõtlikumad kui keskosa) — tähendab näha teda selgesti — 
hinnata kõige paremini tema sära — sära, mis muutub seda tuhmimaks, mida täielikumalt 
me oma pilgu temale pöörame. Viimasel juhul langeb silmale tegelikult rohkem kiiri, 
esimesel aga on tegemist teravama tundlikkusega. Liigse sügavusega ajame mõtte segi ja 
nõrgendame teda; isegi Veenus võib taevalaotuselt kaduda, kui teda ainitise, liiga kesken- 
dunud või liiga otsese pilguga vaadata. 

Mis neisse mõrvadesse puutub, siis korraldame ise väikese juurdluse, enne kui mingi 
otsuse langetame. Seesugune juurdlus pakub meile kindlasti lõbu,» (minu meelest oli 
veider antud juhul seda sõna kasutada, aga ma ei öelnud midagi), «pealegi osutas Le Bon 
kunagi mulle ühe teene, mille eest olen talle tänu võlgu. Lähme ja vaatame maja ja selle 
ümbrust oma silmaga. Ma tunnen politseiprefekti G-d ja mul pole raske vajalikku luba 
saada.» 

Loa me saime ja läksime kohe Rue Morgue'ile. See on üks neid viletsaid tänavaid, mis 
jäävad Rue Richelieu ja Rue St. Roche'i vahele. Jõudsime sinna vastu õhtut, kuna 
linnaosa asub meie omast hästi kaugel. Maja leidsime hõlpsasti üles, sest ikka veel vahtis 
mitu inimest teiselpool tänavat uudishimulikult suletud luuke, kuigi seal midagi näha ei 
olnud. See oli tavaline Pariisi maja, kuhu pääses värava kaudu, mille kõrval seisis 
klaasaknaga putka, akna üht ruutu sai lahti lükata, mis viitas sellele, et tegemist oli toge 
de concierge'iga.* Enne majja astumist läksime tänavat pidi üles, keerasime ühest 
põiktäna-vast alla ja veel kord ümber nurga keerates tulime maja tagant läbi — kusjuures 
Dupin ülitähelepanelikult kogu ümbrust ja maja uuris, kuigi minule seal midagi erilist 
silma ei torganud. 

Mööda tuldud teed tagasi minnes jõudsime uuesti maja ette, helistasime, näitasime oma 
volitused ette ning valves olev politseinik laskis meid sisse. Läksime trepist üles tuppa, 
kus leiti mademoiselle L'Espanaye ja kus mõlemad surnukehad ikka veel lamasid. Tuba, 
nagu kombeks, oli jäetud sama segamini nagu ta algselt oli. Kõik 


*  Väravavahiputkaga (pr. k.). 

167 

oli nii, nagu «Gazette des Tribunaux» oli teatanud. Dupin uuris iga eset — ohvrite 
surnukehad kaasa arvatud. Seejärel läksime teistesse tubadesse ja hoovi, sandarm kogu 
aja kaasas. See ülevaatus võttis meil pimedani aega, siis lahkusime. Teel koju astus mu 
kaaslane hetkeks sisse ühe päevase lehe toimetusse. 

Ütlesin juba, et mu sõbral oli igasuguseid veidraid tujusid ja et je les mEnageais* — 
sellele fraasile pole inglise keeles vastet. Nüüd ei teinud ta kuni järgmise päeva lõunani 
mõrvast üldse juttu. Siis küsis ta minult äkki, kas ma ei märganud midagi iseäralikku 
paigas, kus see jube mõrv aset leidis. 


See, kuidas ta sõna «iseäralik» rõhutas, ajas mulle judinad selga, ilma et ma teadnuks, 
miks. 

«Ei, mitte midagi iseäralikku,» ütlesin ma, «vähemalt mitte midagi enamat, kui me 
mõlemad lehest lugesime.» 

«Gazette,» vastas ta, «kardan ma, pole aru saanud, kui ebatavaliselt võigas kogu see asi 
on. Aga tühja neiist lehe arvamustest. Mulle näib, et seda saladust peetakse lahen- 
damatuks just sel põhjusel, mille järgi teda peaks pidama kergesti lahendatavaks — ma 
pean silmas tema outr€ iseloomu. Politseid viib segadusse motiivi näilik puudumine — 
mitte niivõrd mõrvaks endaks, kuivõrd just mõrva julmuseks. Ka teeb neile tublisti 
peavalu see, et riidlevaid hääli, mida kuuldi, paistab olevat võimatu siduda faktiga, et 
peale tapetud mademoiselle L'Espanaye üleval kedagi ei leitud, kuigi trepist ülestulevate 
inimeste nägemata polnud kellelgi võimalik toast välja pääseda. Metsik korralagedus 
toas; pea alaspidi korstnasse topitud laip; vana daami kohutavalt moonutatud surnukeha; 
neist asjaoludest koos äsjanimetatutega ja teistega, mida ma ei hakka mainima, piisas, et 
seda paljukiidetud taiplikkust vale jälgedele juhtides halvata ametivõimude tegevust. Nad 
on teinud jämeda, ent tavalise vea, ajades ebahariliku segi raskestimõistetavaga. Aga kui 
üldse, siis just nende tavalisuse tasandi hälvete kaudu leiab mõistus tõe otsingul oma tee. 
Seesuguste juurdluste puhul nagu käesolev, ei tuleks küsida mitte «mis on juhtunud», 
vaid «mida niisugust on juhtunud, mida iial varem pole juhtunud». Õieti on kergus, 
millega ma lahendan, või olen juba lahendanud selle saladuse, proportsionaalne tema 
lahendamatusega politsei silmis.» 


* Ma arvestasin neid (pr. k.). 

168 

Vahtisin rääkijale sõnatus hämmastuses otsa. 

«Ma ootan praegu,» jätkas ta ukse poole vaadates. «Ma ootan praegu üht isikut, kes, 
kuigi ta just ise selle tapatööga hakkama ei saanud, teataval määral siiski selle 
ettevalmistamisega seotud peab olema. On võimalik, et ta kuritöö kõige hullemas osas 
süüdi ei ole. Arvatavasti osutub mu oletus õigeks, sest sellele olen rajanud oma lootused 
lahendada kogu mõistatus. Ootan meest siia — sesse tuppa — iga hetk. Võib juhtuda, et 
ta ei tule, aga tõenäoline on, et tuleb. Kui ta peaks tulema, on tarvis teda kinni hoida. Siin 
on püstolid; ja me mõlemad oskame neid tarbe korral kasutada.» 

Võtsin püstolid, vaevalt tajudes, mida teen, ega uskunud oma kõrvu, Dupin aga jätkas 
just nagu endamisi kõneldes. Olen juba rääkinud, kui hajevil ta neil puhkudel on. Tema 
sõnad olid määratud minule; aga ta rääkis niisuguse häälega, kuigi sugugi mitte valjusti, 
nagu räägitakse kaugel eemal seisva inimesega. Tema ilmetu pilk nägi üksnes seina. 

«Et riidlevad hääled,» ütles ta, «mida trepist ülesminejad kuulsid, ei olnud tapetute endi 
hääled, tehti tunnistuse käigus täiesti kindlaks. See vabastab meid igasugusest kahtlusest, 
et vana daam võis algul tappa tütre ja hiljem võtta endalt elu. Ma mainin seda üksnes 
selleks, et saaksite selge pildi mu meetodist, sest madame L'Es-panaye'l poleks nagunii 
jätkunud jõudu toppida tütre laip niiviisi korstnasse, nagu see sealt leiti; tema enda kehal 
leitud haavad välistavad aga igasuguse endatapu võimaluse. Mõrv sooritati niisiis 
kolmandate poolt ja nende kolmandate hääli kuuldigi riidlemas. Lubage mu] nüüd juhtida 
teie tähelepanu mitte kogu neid hääli puudutavale tunnistusele — vaid sellele, mis selles 
tunnistuses oli iseäralikku. Kas märkasite selles rftidagi iseäralikku?» 


Tähendasin, et sellal kui tunnistajad olid üksmeelselt nõus, et jäme hääl kuulus 
prantslasele, läksid nende arvamused kriiskava, või nagu üks neist tähendas, kareda hääle 
suhtes suuresti lahku. 

«See oli tunnistus ise,» ütles Dupin, «mitte aga tunnistuse iseärasus. Te ei pannud 
midagi erilist tähele. Seal aga oli, mida tähele panna. Tunnistajad, nagu te ütlete, olid 
jämeda hääle suhtes ühesugusel arvamisel: siin olid nad üksmeelsed. Kriiskava hääle 
puhul ei seisa iseärasus aga mitte selles, et nende arvamused lahku läksid, vaid 

selles, et kui itaallane, inglane, hispaanlane, hollandlane ja prantslane seda 
iseloomustada püüdsid, ütlesid kõik, et see kuulus välismaalasele. Igaüks neist oli kindel, 
et see polnud tema emakeel. Ükski ei omistanud seda niisuguse rahvuse esindajale, kelle 
keelt ta tundis, vaid vastupidi. Prantslane pidas seda hispaanlase hääleks ning võinuks 
üksikuid sõnu eraldada, kui ta hispaania keelt oleks osanud. Hollandlane kinnitas, et see 
kuulus prantslasele; protokollis aga seisab, et «kuna tunnistaja prantsuse keelt ei oska, 
kuulati ta üle tõlgi kaudu». Inglane arvab selle olevat sakslase hääle, «ei oska aga saksa 
keeli». Hispaanlane «on kindel», et see oli inglase hääl, «otsustab» aga üksnes 
«intonatsiooni järgi», «kuna ta inglise keelt üldse ei tunne». Itaallane usub, et see oli 
venelase hääl, pole aga iialgi ühegi venelasega rääkinud. Pealegi erineb teise prantslase 
tunnistus esimese omast, tema on veendunud, et see oli itaallase hääl, kuna ta aga «seda 
keelt ei tunne, otsustab ta» nagu hispaanlanegi «intonatsiooni järgi». Kui veidralt 
ebaharilik pidi olema hääl, mille kohta sai anda seesuguseid tunnistusi ja mille kõlas isegi 
viie suurema Euroopa riigi kodanikud midagi tuttavat ei leidnud! 

«Te ütlete, et see võis olla mõne asiaadi või aafriklase hääl. Ei asiaate ega aafriklasi ole 
Pariisis kuigi palju, aga ilma et ma seda järeldust püüaksin eitada, juhin teie tähelepanu 
vaid kolmele asjaolule. Uks tunnistaja nimetab häält «pigem karedaks kui kriiskavaks». 
Kaks teist iseloomustavad seda kui «kiiret ja ebaühtlast». Ükski tunnistaja ei maini ühtki 
sõna — ühtki sõnale sarnanevat häält, —, mida olnuks võimalik eristada.» 

«Ma ei tea,» jätkas Dupin, «milline mulje teil siiamaani mu jutust on jäänud; aga ma 
olen valmis kinnitama, et kui teha põhjendatud järeldusi kas või tunnistuse sellestki osast, 
—osast, mis puudutab jämedat ja kriiskavat häält, siis piisab, et äratada kahtlust, mis 
peaks andma suuna selle saladuse edasisele juurdlusele. Ütlesin «põhjendatud järeldusi», 
aga see ei väljenda päriselt seda, mida ma öelda tahtsin. Tahtsin mõista anda, et need 
järeldused on ainuõiged ja et kahtlus on nende ainus paratamatu tagajärg. Mis kahtlus see 
on, seda ma esialgu siiski ei ütle. Pidage ainult meeles, et minu puhul oli see küllalt 
tugev, et anda kindlat vormi, teatud suunda seal toas tehtud uuringutele. 

Mingem nüüd mõttes tagasi sinna tuppa. Mida me siit kõigepealt otsime? Väljapääsu 
võimalusi, mida mõrvarid 

kasutasid. Pole vist liigne lisada, et kumbki meist ei usu üleloomulikke nähtusi. 
Madame ja mademoiselle L'Espa-naye'd ei tapnud vaimud. Teo kordasaatjad olid 
materiaalsed ja pääsesid materiaalset teed pidi. Kuidas siis? õnneks on ainult üks viis, 
kuidas seda punkti arutada ja see peab viima meid kindlale otsusele. Vaadelgem üks- 
haaval võimalikke väljapääsuvõimalusi. On selge, et mõrvarid olid toas, kust 
mademoiselle L'Espanaye leiti, või vähemalt selle kõrval asuvas toas, kui inimesed trepist 
üles tulid. Seega tuleb väljapääsu otsida ainult neist kahest toast. Politsei on risti ja põiki 
läbi otsinud põrandad, lae ja seinte müürid. Nende valvsale pilgule poleks ükski 


salaväljapääs märkamatuks jäänud. Kuna ma aga nende silmi ei usaldanud, vaatasin ise 
kõik üle. Ühtki salaväljapääsu niisiis ei olnud. Mõlemad koridori viivad uksed olid 
kõvasti lukus, võtmed seespool. Vaadelgem nüüd korstnaid. Kuigi need on kolde kohal 
kaheksa kuni kümne meetri kõrguselt tavalise laiusega, ei mahu neist kogu ulatuses suur 
kasski läbi. Kuna eeltoodust selgub, et sealtkaudu oli absoluutselt võimatu välja pääseda, 
jäävad üle veel vaid aknad. Tänavapoolsest toast ei saanud keegi nende kaudu põgeneda, 
ilma et tänaval seisev inimsumm teda poleks märganud. Mõrvarid pidid seega põgenema 
tagumise toa akende kaudu. Kui me nüüd nii ühemõtteliselt sellele otsusele oleme 
jõudnud, ei tohi me oma arutlustes seda ainuüksi seepärast kõrvale heita, et see näiliselt 
võimatu paistab. Meil ei jää muud üle, kui tõestada, et näiliselt «võimatu» tegelikult 
võimatu ei ole. 

Toal on kaks akent. Ühe ees mööblit ei ole ja ta on täielikult nähtaval. Teise alumist osa 
varjab vastu akent lükatud lohmaka voodi päits. Esimene oli seestpoolt kõvasti suletud. 
Isegi äärmise jõupingutusega ei suudetud seda üles lükata. Vasakule poole raami sisse oli 
puuritud suur auk ja sinna oli peaaegu lõpuni löödttd jäme nael. Teist akent vaadates leiti 
sealt samasugune nael, ja katse jõuga akna raami üles lükata nurjus samuti. Politsei oli 
nüüd täiesti veendunud, et siitkaudu välja ei pääsenud. Ning seetõttu peeti üleliigseks 
naelu välja võtta ja aknad avada. 

«Minu vaatlused olid pisut üksikasjalikumad ja seda just äsjanimetatud põhjusel — sest 
ma teadsin, siin tuleb tõestada, et see, mis ilmselt näib «võimatu», tegelikult seda ei ole. 

«Mõtlesin nõnda — a posteriori. Mõrvarid pidid põgenema 

emma-kumma akna kaudu. Kui see nii oli, ei saanud nad raame uuesti seestpoolt 
niiviisi kinni naelutada, nagu nad leiti — kaalukas asjaolu, mille endastmõistetavuse taha 
politsei uuringud toppama jäidki. Raamid aga olid kinni naelutatud. Seetõttu pidid nad ise 
kinni langema. Muud järeldust üle ei jäänud. Astusin vabalt ligipääsetava akna juurde, 
tõmbasin naela mõningate raskustega välja ja katsusin raami tõsta. Kõik mu katsed jäid 
asjatuks, nagu olingi arvanud. Ma teadsin nüüd, et kuskil pidi olema varjatud vedru; ja 
see, et mu mõte sel moel kinnitust leidis, veenis mind, et vähemalt mu eeldused olid 
õiged, kui salapärased ka naeltega seotud asjaolud ei paistnud. Hoolikas otsimine tõigi 
varsti päevavalgele peidetud vedru. Vajutasin sellele ja rahul avastusega, otsustasin raami 
tõstmisega esialgu oodata. 

«Torkasin nüüd naela tagasi ja silmitsesin seda tähelepanelikult. Inimene, kes akna 
kaudu välja läks, võis selle uuesti sulgeda ja vedru võis kinni langeda — naela aga ei 
saanud ta tagasi panna. See oli selge, ning mu uuringute väli ahenes veelgi. Mõrvarid 
pidid põgenema teise akna kaudu. Oletades nüüd, et vedrud kummalgi raamil olid 
tõenäoliselt ühesugused, pidi leiduma mingi erinevus naeltes, või vähemalt nende 
kinnitamise viisis. Ronisin voodile ja uurisin teist akent tähelepanelikult. Pistes käe selle 
taha, leidsin kerge vaevaga üles vedru, oma naabriga ühte laadi, nagu olingi arvanud, ja 
vajutasin sellele. Silmitsesin seejärel naela. See oli sama jäme kui teinegi ja nähtavasti 
samal viisil paika pandud — peaaegu naelapeani sisse löödud. 

«Küllap arvate, et olin nõutu; kui te nii mõtlete, siis pole te induktsiooni olemust 
mõistnud. Kui kasutada jahi-terminit, siis polnud ma veel kordagi «jälgi kaotanud». Lõhn 
oli endiselt ninas. Ükski lüli ahelas polnud mõrane. Olin seda saladust viimse piirini 
jälitanud ja selleks viimseks piiriks oli nael. See, ma kordan, nägi igas suhtes samasugune 
välja nagu ta paarimees teises aknas, aga antud faktil polnud kõige vähematki väärtust 


(kui lõplik ta ka ei paistnud olevat), kui arvestada asjaolu, et siin pidi peituma saladuse 
võti. «Tolle naelaga peab midagi viltu olema,» ütlesin ma. Puudutasin naela ja selle pea 
koos veerand tolli pikkuse naelajupiga pudenes mulle pihku. Ülejäänu jäi puuritud auku, 
kus nael oli katki murdunud. Murd oli vana (sest selle ääred olid roostekoo-rikuga 
kaetud) ja nähtavasti oli seda teinud haamrilöök, 

mis oli surunud naela peapoolse otsa osaliselt alumise raami ülemise serva sisse. Panin 
nüüd peapoolse tüki ettevaatlikult samasse salku, kust olin ta võtnud, ja pealtnäha oli nael 
täiesti terve — murdekohta polnud näha. Vajutanud vedrule, kergitasin raami paari tolli 
võrra; naelapea kerkis koos raamiga, püsides kindlalt paigal. Sulgesin akna ja nael jättis 
jälle täiesti terve mulje. Sinnamaani oli siis see mõistatus lahti mõistatatud. Mõrtsukas oli 
põgenenud voodi kohale jääva akna kaudu. Pärast tema lahkumist oli iseenesest 
allalangenud (või ka meelega kinnipandud) akna sulgenud vedru, ning kinni oli teda 
hoidnudki just vedru, politsei aga arvas ekslikult, et seda teeb nael — ning edasist 
uurimist peeti seega tarbetuks. 

Järgmine küsimus puudutab mõrtsuka allalasku-mise viisi. Sesse punkti tõi selgust käik 
ümber maja koos teiega. Umbes viie ja poole jala kaugusel kõnealusest aknast on 
piksevarras. Sellelt vardalt oli kellel tahes võimatu aknani küündida, rääkimata 
ronimisest. Ma panin aga tähele, et viiendal korrusel on seda laadi aknaluugid, mida 
Pariisi puusepad kutsuvad ferrades — praegusel ajal kasutatakse neid harva, aga vanadel 
härras-majadel Lyon'is ja Bordeaux's võib neid tihti näha. Nad on tavalise ukse (ühe 
poolega, mitte tiibukse) moodi, ainult et alumine pool koosneb puu- või sepistatud 
metall-võrestikust, mis sel kombel pakub suurepärast pidet kätele. Antud juhul on need 
luugid tervelt kolm ja pool jalga laiad. Kui me neid maja tagant nägime, olid nad mõle- 
mad poollahti — teiste sõnadega seisid maja seinast täisnurga all eemal. Arvata võib, et 
politsei nagu minagi uuris maja ka tagantpoolt; kui aga nii, siis nägid nad luuke serviti 
(mis on paratamatu), ja nad kas ei pannud nende suurt laiust tähele voi ei osanud seda 
õigesti arvesse võtta. Kord juba veendunud, et siitkaudu välja ei pääse, toimetasid nad 
vaatlusi siinkandis väga pealiskaudselt. Mulle oli aga selge, et kui voodi päitsis asuva 
akna luuk täiesti vastu seina lükata, jääb ta kahe jala kaugusele piksevardast. Samuti oli 
ilmne, et sel kombel sai erakordse aktiivsuse ja julguse korral piksevardalt läbi akna sisse 
ronida. Küünitades kahe ja poole jala kaugusele (oletame, et luuk oli ristseliti lahti), võis 
sissetungija võrestikust tugevasti kinni haarata. Lastes seepeale vardast lahti ja surudes 
jalad kindlalt vastu seina võis ta luuki nii kiigutada, et see kinni langes ja kui 

kujutleme, et aken oli samal ajal avatud, võis ta otse tuppa kiikuda. 

«Pidage meeles, et ma räägin väga erakordsest aktiivsusest, mida nii ohtliku ja raske 
vägitüki puhul on kordaminekuks tarvis. Ma tahan teile kõigepealt näidata, et seda oli 
võimalik teha; teiseks aga — ja see on peamine — tahan ma teile selgeks teha, kuii 
harukordset, peaaegu üleloomulikku väledust nõudis säärase hüppe sooritamine. 

«Kahtlemata ütlete selle peale, seaduse keelt kasutades, et «oma väite tõestamiseks 
peaksin selle teo sooritamiseks vaja minevat aktiivsust pigem alahindama kui nõudma 
selle täielikku tunnustamist. See võib olla kohtupraktika, mitte aga mõistuse tava. Minu 
lõppeesmärgiks on tõde. Minu otsene siht on panna teid kõrvutama seda väga ebatavalist 
aktiivsust, millest ma just praegu rääkisin, selle väga iseäraliku kriiskava (või kareda) ja 
ebaühtlase häälega, mille puhul ei leitud kahtegi inimest, kes seda ühe ja sama rahvuse 


esindajale oreks omistanud, ja mille häälduses silpidesse jaotumist polnud võimalik avas- 
tada.» 

Seda kuuldes vilksatas mul mingi ebamäärane ja pooleldi kuju võtnud aimdus Dupini 
sõnade tähendusest läbi pea. Ma justkui oleksin hakanud midagi taipama, suutmata ometi 
selgesti mõista — nagu inimestele mõnikord hakkaks midagi meenuma, ilma et nad 
lõpuks siiski suudaksid meenutada. Sõber jätkas oma arutelu: 

«Nagu näete,» ütles ta, «ei huvita mind enam see, kuidas pääseti välja, vaid see, kuidas 
pääseti sisse. Tahtsin anda mõista, et see toimus ühteviisi ühest ja samast kohast. 
Pöördugem nüüd tuppa tagasi. Mismoodi siin siis asi välja näeb. Kummuti sahtlid, nagu 
teatati, olid tühjaks riisutud, kuigi mõned riidehilbud olid alles jäänud. Niisugune 
arvamine on aburdne. See on vaid oletus — pealegi väga tobe — ja rohkem mftte midagi. 
Kust me teame, et peale asjade, mis sahtlitest leiti, seal algselt üldse veel muid asju oli? 
Madame L'Espanaye ja ta tütar elasid äärmiselt tagasitõmbunult, ei võtnud külalisi vastu, 
käisid harva majast väljas, — neil polnud vajadustki tihti riideid vahetada. Vähemalt 
need, mis leiti, olid nende-suguste daamide jaoks küllalt kõlbulikud. Kui varas mõne 
rõivatüki võttis — miks ei võtnud ta siis neid kõige paremaid, miks ei võtnud ta kõike? 
Ühesõnaga, miks jättis ta maha neli tuhat franki kullas ja koormas end riidekomp-suga? 
Kuld ju jäeti maha. Peaaegu kogu pankuri, monsieur 

Mignaud' poolt nimetatud summa leiti kottide sees põrandalt. Tahaksin seetõttu, et 
heidaksite peast eksitava mõtte motiivist, mille politsei peas äratas see osa tunnistusest, 
kus räägitakse rahasumma üleandmisest ukse all. Kümme korda tähelepanuväärsemaid 
kokkusattumusi kui eelnimetatu (raha üleandmine ja raha saanud isikute tapmine kolme 
päeva pärast) tuleb meil kõigil ühtelugu elus ette, ilma et need hetkekski tähelepanu 
ärataksid. Kokkusattumused on üldiselt suureks komistuskiviks seda laadi mõtlejate teel, 
kellel pole aimugi tõenäosusteooriast, millele inimvaimu kõige hiilgavamad uuringud 
võlgnevad oma kõige hiilgavamad saavutused. Kui käesoleval juhul kuld olnuks 
kadunud, oleks tema üleandmise fakt kolm päeva tagasi tähendanud midagi enamat kui 
kokkusattumusi See oleks toetanud mõrva motiivi ideed. Kui me aga antud juhul tahame 
kulda pidada kuritöö motiiviks, peab selle toimepanija olema meie meelest sihuke 
kõhklev idioot, kes kulla koos oma motiiviga maha jättis. 

«Pidades nüüd kogu aeg meeles neid punkte, millele olen juhtinud teie tähelepanu — 
iseäralik hääl, ebatavaline väledus, jahmatamapanev motiivi puudumine nii ainulaadselt 
julma mõrva puhul nagu käesolev — heitkem nüüd pilk tapatööle endale. Naine on 
kätega surnuks kägistatud ja pea alaspidi korstnasse topitud. Tavalised mõrtsukad 
seesugust tapmise viisi ei kasuta. Veelgi vähem püüavad nad sel viisil tapetust lahti 
saada. Peate möönma, et laiba korstnasse toppimine on kuidagi liiga outre — mis kuidagi 
ei sobi kokku meie tavalise arusaamisega inimese käitumisest, iseg[ kui pidada 
kurjategijat ülimalt paheliseks inimeseks. Mõelge samuti sellele, kui suur pidi olema 
ramm, mis suutis surnukeha läbi kitsa avause niisuguse hooga üles toppida, et mitu meest 
ühisel jõul hädavaevu selle sealt alla tirida suutsid! 

Pöörake nüüd tähelepanu teistele imestusväärse jõu kasutamisele viitavatele 
asjaoludele. Kaminas olid paksud salgud — väga paksud salgud halle juukseid. Need olid 
juurtega välja rebitud. Te teate, kui suurt jõudu läheb tarvis, et kas või kaks- 
kolmkümmend juuksekarva peast korraga välja tõmmata. Te nägite kõnealuseid sälke 
sama selgesti kui minagi. Nende juurtele (kohutav vaatepilt!) olid hüübunud 


peanahatükid —- ilmne märk tohutust jõust, mis mängu pandi, et oma poolt miljonit 
juuksekarva ühe ropsuga välja rebida. Vana daami kõri polnud mitte üksnes läbi lõigatud, 
vaid pea oli kehast täielikult eraldatud; 

ja seda paljalt habemenoaga. Ärge unustage ühtlasi elajalikku metsikust, millega see 
kõik oli korda saadetud. Muljutustest madame L'Espanaye' kehal ma ei räägigi. Monsieur 
Dumas ja ta vääriline abiline monsieur Etienne avaldasid arvamust, et need tekitati mingi 
nüri riistaga; ja siiani on neil isandail õigus. Nüri rliist oli ilmselt õue kivisillutis, millele 
ohver läbi voodi kohale jääva akna kukkus. Seda mõtet, kuitahes lihtne ta praegu ka ei 
paista, ei tulnud politseile pähe samal põhjusel, miks luukide laiuski neil kahe silma 
vahele jäi — sest nende naelte tõttu ei arvestanudki nad võimalusega, et aknaid oli üldse 
avatud. 

Kui te nüüd lisaks neile asjaoludele veel järele mõtlete, kui veidralt oli tuba segamini 
aetud, oleme jõudnud nii kaugele, et liita tervikuks kõik need kujutlused imetlusväärsest 
väledusest, üliinimlikust jõust,- elajalikust metsikusest, motiivita tapatööst, kogu sellest 
jubeduses peituvast grotesksusest, mis inimvaimuga üldse kokku ei sobi, ning häälest, 
mille kõla mitmest rahvusest inimestele võõras tundus ja milles võimatu oli eraldada sel- 
geid ja arusaadavaid silpe. Mis siit siis järeldub? Mis mulje teile mu jutust on jäänud?» 

Mul käisid judinad üle ihu, kui Dupin mu käest seda küsis. «Keegi hullumeelne,» 
ütlesin ma, «on selle teo korda saatnud, — mõni naabruses asuvast Maison de Sante'st 
põgenenud märatsev maniakk.» 

«Teatavas mõttes,» vastas ta, «peab see paika. Aga hullumeelsete hääled ei sarnane ka 
kõige metsikumas raevu-hoos sellele iseäralikule häälele, mida trepilt kuuldi. Hul-ludki 
kuuluvad mingisse rahvusesse ja nende keel, kui tahes seosetu see sõnades ka pole, on 
ikkagi silpidesse jaotatav. Pealegi pole hullumeelsel niisuguseid juukseid nagu need, mis 
mul praegu peos on. Kiskusin selle tuti madame LEspanaye' kokkupigistatud kangete 
sõrmede vahelt, öelge, mida te sellest arvate?» 

«Dupin!» hüüdsin ma, täiesti endast väljas, «need juuksed on hoopis imelikud — need 
polegi inimese juuksed.» 

«Ma pole öelnudki, et on,» ütles ta, «aga enne kui mingeid järeldusi teha, tahaksin, et 
heidaksite pilgu sellele väikesele visandile, mille ma siia paberile olen joonistanud. See 
on faksiimilejoonis neist plekkidest, mida ühes tunnistuses nimetatakse «tumedateks 
muljutusteks ja sügavateks sõrmeküünte täkseteks» mademoiselle L'Espanaye' 

kõril ja teises (messrs. Dumas” ja Etienne'i omas) «sinakashallide laikude reaks, 
ilmselt sõrmejälgedeks». 

«Te näete,» ütles mu sõber paberit lauale laotades, «et see jooniis annab kujutluse 
tugevast ja kindlast haardest. Ei mingit vääratamist. Iga sõrm on säilitanud, arvatavasti 
kuni ohvri surmani , kohutava haarde, millega ta end lihasse surus. Püüdke nüüd kõiki 
oma sõrmi korraga vastavatesse jälgedesse asetada.» Proovisin asjatult. 

«Me ehk ei proovi õieti,» ütles ta. «Paber on laotatud tasapinnale, inimese kael on aga 
silindriline. Siin on puuhalg, mille ümbermõõt vastab enam-vähem kaela omale. Mähkige 
joonis selle ümber ja proovige veel kord.» 

Tegin seda, aga nüüd oli asi silmnähtavalt veelgi raskem. «See pole,» ütlesin ma, 
«inimkäe jälg.» 

«Lugege nüüd,» vastas Dupin, «seda lõiku Cuvier'1.» 


See oli suure punakaspruuni Ida India saarte orangutani täpne anatoomiline ja üldine 
kirjeldus. Nende imetajate hiiglaslik kasv, määratu jõud ja aktiivsus, metsik julmus ja 
matkimiskalduvused on kõigile piisavalt teada. Taipasin jalamaid selle mõrva kogu 
jubedust. 

«Sõrmede kirjeldus,» ütlesin ma lugemist lõpetades, «vastab täpselt sellele joonisele. 
Tuleb välja, et ükski loom peale siin kirjeldatud liiki orangutani poleks suutnud neid 
täkseid vajutada, mida te siia olete joonistanud. Ka punakaspruun karvatutt sarnaneb tolle 
Cuvier' eluka karvakasukale. Aga ma ei taipa ikka veel selle kohutava mõistatuse 
üksikasju. Pealegi kuuldi ju riidlemas kahte häält, kusjuures üks oli tingimata prantslase 
oma.» 

«Õige; ja küllap mäletate hüüatust, mida tunnistajad peaaegu üksmeelselt sellele- 
häälele omistasid — hüüatust «mon Dieu!». Uks tunnistaja — kondiiter Montani nimetas 
seda antud juhul õigesti tõrelemiseks vfri noomimi-seks.ASeepärast olengi peamiselt 
neile kahele sõnale rajanud oma lootused lahendada lõplikult see mõistatus. Uks 
prantslane oli mõrvast teadlik. Väga võimalik — isegi rohkem kui tõenäoline —, et ta ei 
võtnudki osa asetleidnud veretööst. Orangutan võis ta käest lahti pääseda. Ta võis teda 
selle toani jälitada; järgnevas ärevas situatsioonis ei suutnud teda aga enam kinni püüda. 
Loom on ikka veel vabaduses. Aga aitab oletustest — sest millekski muuks pole mul 
õigust neid nimetada —, kuna mõttevarjundid, millel nad põhinevad, pole niigi sügavad, 
et mu enda mõistus neid heaks kiidaks, ega saa ma ka 

öelda, et suudaksin neid teistele arusaadavaks teha. Nimetagem neid siis oletusteks ja 
rääkigem neist kui sellistest. Kui kõnealune prantslane pole tõesti, nagu ma arvan, selles 
jõledas teos süüdi, siis see kuulutus, mille ma eile õhtul koju tulles jätsin «Le Monde'i» 
— meremeeste poolt taganõutud laevandusalase ajalehe toimetusse, toob ta siia. 

Ta ulatas mulle ajalehe ja ma lugesin: 

KINNI PÜÜTUD — Boulogne'i metsas väga suur kollakaspruun Borneo tõugu 
orangutan -nda kuupäeva varahommikul (mõrva hommikul). 

Omanik (kes, nagu on kindlaks tehtud, on meremees ühelt Malta laevalt) võib looma 
kätte saada, kui suudab oma õigust tõestada ja tasub looma püüdmise ja ülalpidamisega 
seotud kulutused. Tulla nr. —, Rue —, Faubourg St. Germain — au troisieme* 

«Kust te teate,» küsisin ma «et mees on meremees ja Malta laevalt?» 

«Ega ma ei teagi,» ütles Dupin. «Ma pole selles sugugi kindel. Aga siin on väike jupp 
paela, mida selle kuju ja võidunud väljanägemise järgi otsustades on ilmselt kasutatud 
nende pikkade patside sidumiseks, mida meremehed nii armastavad. Pealegi oskavad 
vaid väga vähesed peale meremeeste seesugust sõlme siduda, eriti iseloomulik on see 
maltalastele. Leidsin paela piksevarda alt. Vaevalt see kummalegi tapetule kuulus. Kui 
ma nüüd aga selle paela järgi valesti järeldasin, et see prantslane on meremees ühelt 
Malta laevalt, pole ma selle kuulutusega ikkagi midagi ära rikkunud. Kui ma eksin, arvab 
ta, et lasksin end eksiteele viia mingist asjaolust, mida ta ei vaevugi järele uurima. Kui 
mul aga on õigus, on suur samm võidetud. Olles mõrvast teadlik, kuigi süütu, kõhkleb 
prantslane loomulikult, kas kuulutusele vastata, kas orangutani tagasi nõuda. Ta arutleb 
nii: «Ma pole süüdi; ma olen vaene; mu orangutan on tohutu väärtusega — minu 
olukorras inimesele terve varandus — miks ma peaksin ta üksnes hädaohu kartusel 
kaotama? Siin ta on, käeulatuses. Ta leiti Boulogne'i metsas — tapatöö paigast päratu 
kaugel. Kuidas saab üldse tekkida kahtlust, et üks arutu loom on selle teo korda saatnud? 


Politsei on jäljed kaotanud — neil pole õnnestunud leida kõige pisematki asitõendit. 
Isegi kui nad peaksid looma jälile sattuma, on 


* Neljas korrus (pr. k.). 

võimatu tõestada, et ma mõrvast teadlik olen, või teha mind kaasteadmise pärast 
kaassüüdlaseks? Pealegi, mind tuntakse. Kuulutuse lehtepanija nimetab mind looma 
omanikuks. Mul pole aimugi, kui palju ta minust teab. Kui ma hoidun tagasi nõudmast nii 
suure väärtusega varandust, mille kohta on teada, et see mulle kuulub, võidakse hakata 
kahtlustama vähemalt looma. Poleks mõistlik tähelepanu endale või elajale tõmmata. Ma 
vastan kuulutusele, saan orangutani tagasi, ja hoian ta nii kaua kinni, kuni kogu asi 
vaibub.»» Sel hetkel kuulsime trepil samme. 

«Hoidke püstolid laskevalmis,» ütles Dupin, «aga ärge kasutage ega näidake neid enne, 
kui ma märku annan.» 

Välisuks oli lahti jäetud ja külaline oli ilma helistamata sisse astunud ning mõne sammu 
trepist üles tulnud. Nüüd siiski paistis ta kõhklevat. Peagi kuulsime teda tagasi alla 
minevat. Dupin astus juba kiiresti ukse juurde, kui kuulsime teda uuesti üles tulevat. Teist 
korda ta tagasi ei pööranud, vaid kiirendas otsustavalt sammu ja koputas meie uksele. 

«Sisse!» hõikas Dupin rõõmsalt ja südamlikult. 

Mees astus tuppa. Ilmselt oli ta tõepoolest meremees — pikk, tugev ja lihaseline, 
teatava hulljulge ilmega õige meeldivas näos. Sellest tugevasti päevitanud näost oli üle 
poole peidetud põskhabeme ja vurrude alla. Kaasas oli tal päratu suur tammekaigas, aga 
muid relvi ei paistnud tal olevat. Ta kummardas kohmakalt ja ütles meile «tere õhtust», 
prantsuse keeles, mis hoolimata oma pisut provintslikust varjundist viitas siiski Pariisi 
päritolule. 

«Istuge, mu sõber,» ütles Dupin. «Küllap tulite orangu-tani järele. Ausõna, ma peaaegu 
kadestan teid tema pärast, haruldaselt kena ja kahtlemata väga hinnaline loom. Kui vana 
arvate ta olevat?» 

Meremees tõmbas sügavasti hinge nagu igimene, kes on talumatust koormast 
vabanenud ja vastas siis kindla häälega: 

«Ei oska öelda — aga ega ta üle nelja-viie aasta olla või. Kas ta on teil siin?» 

«Oh ei, siin poleks meil olnud teda võimalik pidada. Ta on Rue Dubourgiil hobusetallis, 
siinsamas lähedal. Võite ta hommikul kätte saada. Saate muidugi tõendada, et ta teile 
kuulub?» 

«Eks ikka, sir.» 

«Kohe kahju tast lahkuda,» ütles Dupin. 

«Ega ma arvagi, et te seda vaeva ilma tasuta pidite nägema,» ütles mees. «Kus sa 
sellega! Ma olen hea meelega nõus looma leidmise eest maksma — muidugi mõistlikku 
hinda.» 

«Noh,» ütles mu sõber, «see on teist tõesti väga kena. Las ma mõtlen! — palju ma 
tahaksin. Oh! Kohe ütlen. Tasu olgu see: räägite mulle kõik, mida teate tollest mõrt- 
sukatööst Rue Morgue'il.» 

Neid viimaseid sõnu ütles Dupin väga vaikse häälega ja väga rahulikult. Sama 
rahulikult sammus ta ka ukse juurde, keeras selle lukku ja pistis võtme taskusse. Seepeale 
tõmbas ta põuest püstoli ja pani selle ilma mingit kärsitust ilmutamata lauale. 


Meremehe nägu tõmbus punaseks, nagu oleks talle lämbumishoog peale tulnud. Ta 
kargas jalule ja haaras oma kaika; järgmisel hetkel aga langes üleni värisedes istmele 
tagasi, näost surnukahvatu. Ta ei lausunud sõnagi. Mul oli tast südamest kahju. 

«Asjatult, mu sõber, satute paanikasse,» ütles Dupin lahke häälega, «täiesti asjatult. Ma 
ei mõtlegi teile halba teha. Annan teile oma sõna kui aumees ja kui prantslane, et meil 
pole teie vastu kurje kavatsusi. Ma tean väga hästi, et te pole süüdi nendes jubedates 
tegudes Rue Mor-gue'il. Ei maksa aga eitada, et olete teataval määral neisse segatud. 
Selle järgi, mis ma juba olen öelnud, saate muidugi aru, et olen selle asja kohta õige palju 
teada saanud — allikast, millest teil pole õrna aimugi. Praegu on lugu nii. Te pole teinud 
midagi, mida oleksite saanud vältida — mitte midagi, mille eest teid võiks karistada. Te 
pole süüdi isegi mitte röövimises, kuigi oleksite karistamatult võinud röövida. Teil pole 
midagi varjata. Teil pole varjamiseks vähematki põhjust. Teisest küljest kohustab ausus 
teid üles tunnistama kõik, mida teate. Süütu inimene on praegu vahistatud ja teda 
süüdistatakse kuritöös, mille toimepanija te võite kätte näidata.» 

Nende Dupini sõnade peale suutis meremees end jälle koguda, aga ta endine 
enesekindlus oli kadunud. 

«Aidaku mind Jumal!» ütles ta pärast lühikest vaikimist. «Jutustan teile kõik, mis ma 
asjast tean; — kuigi ma ei arva, et te pooltki sellest usute — loll oleksin, kui arvaksin. 
Aga ma olen süütu — ja räägin kõik hinge pealt ära, kui see mulle ka elu maksaks.» 

Tema ülestunnistus oli üldjoontes järgmine. Ta oli hiljuti teinud reisi India arhipelaagi. 
Koos teiste meremeestega 

randus ta Borneol ja läks saare sisemaale lõbureisile. Orangutani püüdis ta kinni koos 
ühe kaaslasega. Kuna viimane suri, jäi loom tema ainuvaldusse. Pärast ränka 
vaevanägemist ohjeldamatult metsiku vangiga koduteel, õnnestus tal orangutan lõpuks 
Pariisi oma koju toimetada, kus ta teda seni, kuni looma laeval ühest pinnust saadud 
jalahaav paranes, hoolega kõigi eest varjas, et mitte naabrite tülikat uudishimu endale 
tõmmata. Tal oli plaan loom maha müüa. 

Mõrvaööl, või õigemini -hommikul mingilt meremeeste olengult koju jõudnud, leidis ta 
elaja oma magamistoast, kuhu see kõrvalkambrist, kus ta teda arvas ohutult kinni olevat, 
sisse oli murdnud. Habemenuga käes ja ise üleni seebivahuga koos, istus loom peegli ees 
ja oli ametis habemeajamisega, millise toimingu juures ta nähtavasti peremeest oma 
kambrist läbi lukuaugu varem oli jälginud. Nähes nii ohtlikku terariista nii metsiku looma 
käes, kes seda väga hästi kasutada oleks võinud, ei osanud kohkunud mees paari hetke 
jooksul midagi ette võtta. Tal oli seni õnnestunud elajat ka kõige raevukama tuju korral 
rahustada piitsa abil, mille ta nüüdki pihku haaras. Seda nähes lipsas orangutan kohe läbi 
ukse välja, trepist alla ja ühe akna kaudu, mis õnnetuseks lahti seisis, tänavale. 

Prantslane järgnes talle meeleheitel; ahv, habemenuga ikka veel käes, jäi puhuti seisma, 
vaatas tagasi ja vehkis kätega oma jälitaja poole, kuni see talle peaaegu järele jõudis. 
Seepeale jooksis edasi. Sel kombel kestis tagaajamine tükk aega. Tänavad olid täiesti 
vaiksed, oli ju juba peaaegu kell kolm hommikul. Tormates alla üht kõrvaltänavat pidi 
Rue Morgue'i taga, köitis põgeniku tähelepanu madame 'L'Espanaye'- toa lahtisest aknast 
paistev valgus viiendal korrusel. Maja juurde sööstes silmas loom piksevarrast, ronis 
kirjeldamatu väledäsega üles, haaras kinni luugist, mis oli pärani lahti vastu seina 
lükatud, ja vinnas end selle abil otse voodipeatsile. See vägitükk ei võtnud ta käes 
minutitki. Aknaluugi lükkas orangutan tuppa ronides uuesti tagasi. 


Meremees oli rõõmus ja ühtlasi nõutu. Tal oli nüüd häid lootusi elajas kinni püüda, 
kuna see lõksust, kuhu oli riskinud ronida, vaevalt muud moodi sai pääseda kui varda 
kaudu, kus teda allatulemisel oli kerge tabada. Teisest küljest jälle oli hirmus mõelda, 
mida loom majas võis korda saata. Viimane kaalutlus ajaski meest põgenikule 

järgnema. Mööda piksevarrast on kerge üles ronida, eriti meremehel; kui aga prantslane 
jõudis kaugel vasakul asuva akna kõrgusele, ei saanud ta enam edasi, ainus, mida ta teha 
võis, oli end nii kaugele küünitada, et sai pilku tuppa heita. Vaatepilt kohutas ta nii ära, et 
ta oleks äärepealt alla kukkunud. Sel hetkel kaikusidki öhe nood õudsed karjed, mis Rue 
Morgue'i elanikud unest üles ehmatasid. Madame L'Espanaye ja ta tütar, ööriided seljas, 
olid nähtavasti olnud ametis mingite paberite korrastamisega eelpoolmainitud 
raudkirstus, mis oli keset tuba veeretatud. Kirst oli avatud ja selle sisu kõrval põrandal 
maas. Ohvrid olid ilmselt istunud seljaga akna poole, ning otsustades aja järgi, mis kulus 
looma tuppa ronimisest karjete alguseni, ei märgatudki teda arvatavasti kohe. Luugi login 
pandi lihtsalt tuule arvele. 

Kui meremees tuppa vaatas, oli hiiglasuur loom kinni haaranud madame L'Espanaye' 
juustest (mis olid lahti, kuna ta oli neid parajasti kamminud) ja vehkis habe-menoaga ta 
näo ees, matkides habemeajaja liigutusi. Tütar lamas liikumatult põrandal; ta oli 
minestanud. Kuna vana daam karjus ja rabeles, nii et tal juuksed peast kisti, läks 
orangutan, kellel algselt olid tõenäoliselt rahuarmastavad kavatsused, vihaseks. Ta äigas 
korra otsustavalt oma lihaselise käega ja vähe puudus, et oleks oma ohvri pea kehast 
lausa lahutanud. Vere nägemine ajas vihase looma hoopis raevu. Hambaid kiristades ja 
silmist tuld välgatades kargas ta tütarlapse kallale ja surus oma kohutavad küüned talle 
kõrri, kuni neiu hinge heitis. Sel hetkel langes looma metsik, ekslev pilk voodipeatsisse, 
mille tagant paistis peremehe õudusest tardunud nägu. Küllap meenus loomale kardetud 
piits, sest ta metsik raev muutus silmapilk hirmuks. Taibates, et on karistuse ära teeninud, 
püüdis ta ilmselt oma veniseid tegusid varjata ning hüples paanilises erutuses toas ringi; 
ta ajas ümber ja lõhkus mööblit ning kiskus ase-meriided voodist põrandale. Lõpuks 
haaras ta tütre surnukeha ja toppis selle korstnasse, nii nagu see sealt leiti; seejärel tõstis 
üles vana daami laiba, mille ta jalamaid pea ees läbi akna välja viskas. 

Kui ahv oma verise kandamiga aknale lähenes, põrkas meremees kohkunult vastu 
piksevarrast tagasi ja pigem libises kui ronis seda mööda alla ning tõttas veretöö tagajärgi 
kartes kohe koju, minetanud meeletus hirmus 

igasuguse mure orangutani saatuse pärast. Sõnad, mida trepist ülestulijad kuulsid, olid 
prantslase ehmatuse- ja hirmukarjatused koos elaja kuratliku vadinaga. 

Mul pole õieti enam midagi lisada. Orangutan pidi olema piksevarda kaudu toast 
põgenenud just enne seda, kui uks sisse murti. Nähtavasti oli ta väljudes akna kinni 
lükanud. Omanik püüdis ta hiljem ise kinni ja sai ta eest Jardin des Plantes'ist* suure 
summa raha. Le Bon lasti jalamaid vabaks, kui olime politseiprefekti büroos kogu loo 
(mõnede Dupini-poolsete selgitustega) ära rääkinud. Too ametimees, kuigi ta mu 
sõbrasse heatahtlikult suhtus, ei suutnud ometi varjata oma tuska, et asjad niisuguse 
pöörde olid võtnud, ega lasknud mööda juhust teha paar sarkastilist märkust selle kohta, 
etigaüks tegelgu omaenese asjadega. 

«Las ta räägib,» ütles Dupin, kes ei pidanud vajalikuks vastatagi. «Las targutab; see 
vaigistab ta südametunnistust. Mul on hea meel, et sain teda ta enda kindluses lüüa. Aga 


ega see, et tal seda mõistatust lahendada ei õnnestunud, polegi nii limestamisväärne, nagu 
tema arvab, sest õieti on meie sõber prefekt selleks pisut liiga osav, et olla 
sügavmõtteline. Ta tarkus on pinnapealne. See on puha pea, ilma kehata, nagu pildid 
jumalanna Lavernast4 — või, parimal juhul, ainult pea ja õlad, nagu tursakala. Kõigest 
hoolimata on ta tore poiss. Eriti meeldib ta mulle ühe meisterliku osavuse pärast, mis talle 
teravmeelse inimese kuulsuse on toonud. Ma rrean silmas seda, kuidas ta oskab «de nier 
cegui est, et d'expliguer ce guiest pas»** 


* Botaanikaaed. 
** ... eitada seda, mis on, ja seletada seda, mida pole. (Rousseau. «Eessõna «Uuele 
Heloise'ile»>). 


X. MARIE ROGET' MÕISTATUS* 


«Mõrv Rue Morgue'il» järg. 


Es giebt eine Reihe idealischer Begebenheiten, die der Wirklichkeit parallel läuft. 
Selten fallen sie zusammen. Menschen und Zufälle modifizieren gewöhnlich die idea- 
lische Begebenheit, so dass sie unvollkommen erscheint, und ihre Folgen gleichfalls 
unvollkommen sind. So bei der Reformation: statt des Protestantismus kam das 
Lutherthum — hervor. 

On olemas riida ideaalsündmusi, mis toimuvad reaalsetega paralleelselt. Harva 
langevad nad ühte. Inimesed 


* «Marie Roget» esmailmumise puhul tundusid nüüd lisatud joonealused märkused 
üleliigsed; kuna aga jutustuse aluseks olevast tragöödiast on möödunud mitu aastat, 
tundub siiski otstarbekas neid anda, samuti mõne sõnaga selgitada loo üldplaani. Noor 
neiu, Mary Cecilia Rogers, tapeti New Yorgi lähedal; ja kuigi tema surm tekitas tugevat 
ja kauakestvat elevust, oli sellega seotud mõistatus käesoleva artikli kirjutamise ja 
ilmumise ajal (november 1842) veel lahendamata. Ettekäändel, nagu jutustataks ühe 
Pariisi griseti saatust, järgib autor siin pisimais üksikasjus Mary Rogersi mõrvamise 
olulisi fakte, ebaolulisi vaid analoogsetega asendades. Seetõttu oh iga jutustusel põhinev 
väide rakendatav ka tõele, tõe uurimine aga oligi eesmärgiks. 

«Marie Roget' mõistatus» kirjutati julma teo kordasaatmise paigast kaugel ja selle 
uurimiseks polnud muid vahendeid peale ajalehtedes avaldatud andmete. Nii jäi autoril 
paljugi tähele panemata, mis teda võinuks abistada, olnuks ta kohapeal ja saanuks 
mõrvaga seotud paikades käia. Ometi poleks ehk väär märkida, et kahe isiku tunnistused 
(üks neist jutustuse madame Deluci oma), antud erinevatel aegadel, tükk aega pärast 
jutustuse ilmumist, kinnitasid täielikult mitte ainult lõppjäreldust', vaid absoluutselt kõiki 
peamisi hüpoteetilisi üksikasju, mille kaudu sellele järeldusele jõuti. (Autori märkus.) 

Ja juhuslikud asjaolud moonutavad harilikult ideaal-sündmust, nii et ta ebatäiuslikuna 
paistab ja tema taga-järjedki ebatäiuslikud on. Nii sündis reformatsiooniga: protestantismi 
asemel tuli luterlus. 


Novalis. «Moralische Ansichten» 

On vähe inimesi, isegi kõige kainemate mõtlejate hulgas, kes pole vahetevahel 
jahmatades kogenud, et kokkusattumused, mis näiliselt on nii kummalised, et mõistus ei 
suuda neid ainult kokkusattumusteks pidada, on äratanud neis mingi ebamäärase, ent 
erutava pool-usu üleloomulikesse jõududesse. Neid tundeid — sest poolusul, millest ma 
räägin, pole iial mõtte täisjõudu — neid tundeid saab täielikult lämmatada vaid 
juhusedokt-riiniie, või nagu seda erialase terminiga väljendatakse, tõenäosusarvutusele 
viidates. See arvutus on oma olemuselt puhtalt matemaatiline; ja nii oleme rangeimalt 
täpse teaduse anomaaliat rakendanud kõige raskemini taibatavama mõttetunnetuse 
hämarate vaimunähtuste jälgimisel. 

Mis puutub ajalisse järgnevusse, siis moodustavad erakordsed seigad, mida asun 
kirjeldama, esmase haru vaevu mõistetavate kokkusattumuste reas, mille teise või 
lõppharu leiavad kõik lugejad New Yorgis aset leidnud 

MARY CECILIA ROGERRSI hiljutises mõrvaloos. 

Kui ma artiklis «Mõrv Rue Morgue'il» aasta tagasi püüdsin anda teatava ettekujutuse 
mõningatest tähelepanuväärsetest joontest oma sõbra ševaljee C. Auguste Dupini 
vaimulaadis, ei tulnud mulle pähegi, et peaksin kunagi sama teemat uuesti käsitlema. 
Tahtsin anda pilti tema iseloomust ja tänu Dupini omapära näitamiseks esitatud 
pöörastele asjaoludele see kavatsus ka teostus. Oleksin võinud tuua veel teisi näiteid, kuid 
ma ei oleks midagi rohkemat tõestanud. Hilisemate sündmuste üllatav areng on aga 
sundinud mind lisama lähemaid üksikasju, mis võivad jätta küll väljapressitud 
ülestunnistuse mulje. Hiljuti kuuldud kuulujuttude taustal oleks aga tõesti veider vaikida 
sellest, mida kuulsin ja nägin nii tükk aega tagasi. 

Pärast madame L'Espanaye' ja ta tütre surmaga seotud tragöödia lahtiharutamist ei 
pööranud ševaljee tollele loole enam tähelepanu ja langes taas tavalisse nukrasse 
unelusse. Mõtisklustele aldis, nagu ma olin, kohanesin valmalt selle meeleoluga; ning 
elades edasi oma 

Faubourg Saint Germaini tubades, ei mõelnud me enam tulevikule, vaid suikusime 
rahulikult; olevikus, põimides meid ümbritseva igava maailma unistuskangaks. 

Neid unistusi aga katkestati aeg-ajalt. Võib ju arvata, et roll, mida mu sõber Rue 
Morgue'i draamas mängis, polnud jätnud Pariisi politseile mõju avaldamata. Selle 
agentide hulgas oli Dupini nimi saanud üldtuntuks. Kuna lihtsat laadi menetlust, mille 
abil ta mõistatuse oli lahendanud, isegi prefektile ega kellelegi muule peale minu polnud 
selgitatud, ei tule muidugi imestada, et kogu lugu peeti peaaegu imeväärseks voi et 
ševaljee analüütilised võimed andsid talle hea intuitsiooniga inimese maine. Omas 
avameelsuses oleks ta iga järele-pärija seesugusest eelarvamusest vabastanud, loidus aga 
takistas teda laskumast arutlusse asja üle, mille vastu ta juba ammu oli huvi kaotanud. Nii 
juhtuski, et ta sattus politsei pilkude huvikeskmesse; ja neid kordi polnud vähe, kus 
prefektuur püüdis tema teeneid kasutada. Üks tähelepanuväärsemaid juhte oli Marie 
Roget' nimelise noore neiu mõrvamine. 

See leidis aset umbes kaks aastat pärast Rue Morgue'i veretööd. Marie, kelle ees- ja 
perekonnanimi äratavad oma sarnasuse tõttu õnnetu New Yorgi «Sigarineiu» nimega 
kohe tähelepanu, oli lesknaise Estelle Roget' ainus tütar. Isa oli surnud, kui Marie oli veel 
päris laps ja tema surmast alates kuni ligi poolteist aastat enne meie jutustuse aluseks 
olevat mõrtsukatööd olid ema ja tütar elanud koos Rue Sainte Andree'l,* kus madame 


pidas Marie abiga pansioni. Elu läks oma tavalist rada, kuni Marie sai kahekümne kahe 
aastaseks, mil ta haruldane ilu köitis ühe parfümeeriakaupmehe tähelepanu, kelle pood 
asus Palais Royali keldrikorrusel, kus ostjaskonna moodustasid peamiselt hulljulged 
seiklejad, kellest ümbruskond kubises. Küllap monsieur Le Blanc** taipas, kui tulus 
oleks, kui tal leti taga teeniks ilus Marie; ning neiu võttis helde pakkumise õhinal vastu, 
kuigi madame pisut kõhkles. 

Poodniku ootused läksid täide ning sarmikalt väle grisett tegi ta äri peagi kuulsaks. 
Neiu oli olnud ta teenistuses ligi aasta, kui ta äkki oma austajate hämmastuseks poest 
kadus. Monsieur Le Blanc ei osanud ta 


* Nassau Street. 

** Anderson. (Autori märkused.) 

186 

puudumist millegagi seletada ja madame Roget oli kartusest ja hirmust lausa segane. 
Ajalehed võtsid asja kohe käsile ja politsei oli valmis juba tõsist juurdlust alustama, kui 
nädal hiljem, ühel kenal hommikul asus Marie täie tervise juures, kuigi veidi nukral 
ilmel, uuesti oma tavalisele kohale parfümeeriapoe leti taga. Igasugune ametlik juurdlus 
summutati muidugi kohe. Monsieur Le Blanc kinnitas nagu ennegi, et ta ei tea kogu loost 
midagi. Marie koos madame'iga vastasid kõigile küsimustele, et ta oli viimase nädala 
veetnud maal ühe sugulase juures. Nii see asi vaibus ja langes unustusehõlma, sest just 
nagu selleks, et vabaneda jultunud uudishimust, ütles neiu parfümeeriakaupmehele peagi 
lõplikult hüvasti ja otsis varju ema majas Rue Pavee Ste. Andree'1. 

Umbes viis kuud pärast kojusaabumist ajas ta äkiline kadumine teist korda omaksed 
ärevusse. Kolm päeva möödus, ilma et neiust oleks midagi kuulda olnud. Neljandal 
päeval leiti ta laip Seine'ist* Rue Sainte Andree vastaskalda lähedalt, mitte väga kaugel 
üksildasest Barriere du Roule'ist.** 

Mõrva julmus (sest otsekohe oli ilmne, et tegemist on mõrvaga), ohvri noorus ja ilu, 
eelkõige aga asjaolu, et ta eelnevalt nii kurikuulsaks oli saanud, tekitas tundlike 
pariislaste hulgas suurt ärevust. Ma ei suuda meenutada ühtki samalaadi juhtumit, mis nii 
üldist ja tugevat vastukaja oleks leidnud. Mitmeks nädalaks unustati seda kaasakiskuvat 
juhtumit arutades isegi tähtsad poliitilised päevasündmused. Prefekt ilmutas harva nähtud 
südikust ja Pariisi politseijõud olid mõistagi viimseni hõivatud. 

Kui laip leiti, ei arvanud keegi, et põhjalikA uurimine, mida jalamaid alustati, ei suuda 
mõrvarit õige pea avastada. *Alles nädala möödudes peeti vajalikuks pakkuda vaevatasu; 
ja isegi siis piirdus see vaid tuhande frangiga. Vahepeal jätkus juurdlus jõudsalt, kuigi 
alati ehk mitte arukalt, ja palju isikuid kuulati üle, ilma et see tulemusi oleks andnud, 
sellal kui ärevus rahva hulgas üha kasvas, kuna mõistatuse lahendamiseks ikka veel 
mingit võtit polnud leitud. Kümnendal päeval arvati soovitavaks kahekordistada algselt 
pakutud summat; ning 


* Hudsoni jõgi. 

**  Weehawken. (Autori märkused.) 

lõpuks, kui juba kaks nädalat oli möödunud, ilma et midagi oleks avastatud, ning 
eelarvamus, mida Pariis alati politsei vastu on tundnud, endale juba mitmes tõsises 
emeute'is* vaba voli oli andnud, söandas prefekt pakkuda kakskümmend tuhat franki 


«mõrtsuka süü kindlakstegemise» eest, või, juhul kui asjasse on segatud rohkem kui üks 
isik, «iga mõrtsuka süü kindlakstegemise» eest. Seda tasu esitavas proklamatsioonis 
lubati igale kaassüüdlasele, kes oma kaaslaste vastu tunnistab, täielikult armu anda; 
sellele kuulutusele, kus tahes ta ka välja pandi, oli lisatud mingi linnakodanike komitee 
eraviisiline teadaanne, mis pakkus kümme tuhat franki lisaks prefektuuri poolt esitatud 
summale. Kogu tasu ulatus niisiis kolmekümne tuhande frangini, mida tuleb pidada 
erakordseks, kui arvestada neiu madalat päritolu ja eelkirjeldatud kuriteoga sarnanevate 
julmuste suurt sagedust suurlinnades. 

Keegi ei kahelnud, et selle mõrva mõistatus nüüd kohe päevavalgele tuleb. Aga kuigi 
paaril korral leidsid aset arreteerimised, mis tõotasid selgust tuua, ei selgunud siiski 
midagi, mis oleks kahtlusaluseid mõrvaga seostanud, ning nad lasti otsekohe vabaks. Nii 
kummaline kui see ka ei tundu, aga laiba leidmisest oli möödunud juba kolm nädalat ja 
möödunud ilma mingit valgust kogu loole heitmata, enne kui kuuldused sündmustest, mis 
avalikkust nii olid erutanud, Dupini ja minu kõrvu puutusid. Süvenenud uuringutesse, mis 
köitsid kogu me tähelepanu, polnud kumbki meist peaaegu kuu aega väljas käinud, 
külalisi vastu võtnud, ega lähemalt lehtigi lugenud, kui ainult ühes päevalehes 
tähtsamatele poliitilistele artiklitele pilku heitnud. Esimesena kuulsime mõrvast G-It 
isiklikult. Ta tuli meile külla kolmeteistkümnendal juulil 18— varasel pärastlõunal ja 
lahkus alles hilja õhtul. Teda ärritas, et kõik ta katsed mõrtsukat välja nuhkida olid 
luhtunud. Kaalul oli — nii ta oma pariiis-likus upsakuses ütles — tema reputatsioon. Asi 
käis juba tema au pihta. Avalikkuse pilgud olid temale pööratud; ja polnud ühtki ohvrit, 
mida ta poleks valmis tooma, et mõistatust lahendada. Ta lõpetas oma veidravõitu kõne 
komplimendiga Dupini taktitundele, nagu tal seda rõõm olevat nimetada, ning esitas talle 
otsese ja kindlasti väga suurejoonelise ettepaneku, mille täpset laadi mul minu 


* Mäss, vastuhakk (pr. k.). 

arust pole õigust avaldada ja millel minu jutustuse tõelise teemaga ka mingit seost ei 
ole. 

Komplimendi tõrjus mu sõber tagasi nii hästi kui sai, ettepaneku võttis aga kohe vastu, 
kuigi midagi head sellest loota polnud. See küsimus otsustatud, hakkas prefekt kohe oma 
vaatekohti selgitama, peatudes pikalt-Iaialt senisel tõendusmaterjalil, mida meil veel 
polnud. Ta arutles kaua ja kahtlemata asjatundlikult; aeg-ajalt põetasin sekka mõne 
märkuse ning õhtu edenes uniselt. Rahulikult oma tugitoolis istuv Dupin oli aupakliku 
tähelepanu kehastus. Kogu keskustelu jooksul olid tal prillid ees ja juhuslikust pilgust 
nende roheliste klaaside taha piisas veendumaks, et kuigi vaikselt, magas ta seda 
sügavamini kõik need seitse-kaheksa tinaselt venivat tundi enne prefekti lahkumist. 

Hommikul hankisin prefektuurist põhjaliku aruande kogu seni tuvastatud 
tõendusmaterjali kohta ning mitmesugustest ajalehetoimetustest ühe eksemplari igast 
lehest, milles algusest peale oli avaldatud enam-vähem olulist informatsiooni selle kurva 
loo kohta. Kui kõik otse valeks osutunu kõrvale jätta, seisnes kogu informatsioon 
järgmises: 

Marie Roget lahkus ema majast Rue Ste. Andreel kella üheksa paiku pühapäeva 
hommikul, kahekümne teisel juunil 18—. Välja minnes mainis ta kellelegi monsieur 
Jacgues St. Eustache'ile*, ja ainuüksi temale, et kavatseb veeta päeva oma tädi juures, kes 
elas Rue des Drõmes'il. Rue des Drõmes on lühike ja kitsas, aga elava liiklusega tänav 


jõekalda lähedal, paari miili kaugusel kõige otsemat teed pidi madame Roget' pansionist. 
St. Eustache oli Marie kihlatud peigmees”, elas pansionis ning oli seal' ka kostil. 
Videvikus pidi ta mõrsjale järele minema jäta koju tooma. Pärastlõunal aga hakkas 
tugevasti sadama, ja arvates, et Marie jääb ööseks tädi juurde (nagu ta taolistel puhkudel 
ennegi oli teinud), ei arvanud ta> vajalikuks oma lubadusest kinni pidada. Kui öö 
lähenes, kuuldi madame Rogefd (kes oli põdur seitsmekümneaastane naine) avaldavat 
kartust, «et ta Marie'd enam iialgi ei näe», aga tookord ei pööranud keegi sellele tä- 
helepanu. 

Esmaspäeval tehti kindlaks, et neiu ei olnud Rue des DrõmesM1 käinudki, ja kui päev 
möödus, ilma ettast 

* Payne. (Autori märkus.) 

mingit elumärki oleks saadud, alustati mitmel pool linnas ja selle ümbruses hilinenud 
otsinguid. Aga alles neljandal päeval pärast kadumist saadi teada, mis temaga oli 
juhtunud. Sel päeval (kolmapäeval, kahekümne viiendal juunil) teatati kellelegi monsieur 
Beauvais'le*, kes koos sõbraga Barriere du Roule'i lähedal, Rue Ste. Andree vastas asuval 
Seine'i kaldal Marie kohta järelepärimisi tegi, et mõned kalamehed olid just äsja 
tõmmanud kaldale jões triiviva laiba. Viimast nähes tunnistas Beau-vais pärast mõningat 
kõhklust selle parfümeeriapoe müüjanna omaks. Tema sõber tundis selle kiiremini ära. 

Nägu oli üleni tumeda verega koos, millest osa oli tulnud suust. Vahtu, mis on 
iseloomulik uppunute puhul, polnud. Rakk-kude polnud oma värvi kaotanud. Kõri 
ümbruses olid muljumisplekid ja sõrmejäljed. Käsivarred olid rinnal risti ja juba kanged. 
Parem käsi oli rusikas; vasak pooleldi lahti. Vasakul randmel oli kaks ringikujulist 
marrastusi, ilmselt köite voi mitmekeermelise köie jäljed. Ka paremal randmel oli nahk 
osaliselt maha hõõrdunud, samuti kogu seljal, eriti aga abaluude kohalt. Laipa kaldale 
tõmmates olid kalurid sidunud laibale nööri ümber, aga ükski marrastus polnud tingitud 
sellest. Kael oli tugevasti tursunud. Ühtki haava ega muljutust, mida võinuks pidada 
hoopide tagajärjeks, polnud näha. Mingi pitsiriba oli nii tugevasti ümber kaela seotud, et 
ei paistnud väljagi; see oli täielikult lihasse sooninud ja vasaku kõrva all sõlme seotud. 
Sellest üksi oleks piisanud, et surma esile kutsuda. Arstlik tunnistus kinnitas, et lahkunu 
oli olnud neitsi. Neiu oli langenud, nii seisis seal, brutaalse vägivalla ohvriks. Laip, kui 
see leiti, oli niisuguses seisundis, et omastel polnud raske teda ära tunda. 

Riided olid lõhki rebitud ja räsitud. Pealisrõivast oli umbes jalalaiune riba alumisest 
palistusest kuni vööni lahti käristatud, mitte aga ära rebitud. See oli kolm korda ümber 
piha mässitud ja selja taha silmuseks seotud. Kleidi all oli peenest musliinist alusseelik; ja 
sellest oli välja rebitud kaheksateistkümne tolli laiune riba — rebitud väga ühtlaselt ja 
suure hoolega. See oli lõdvalt ümber kaela seotud ja tugevasti sõlme tõmmatud. Musliin- 
ja pitsriba peale olid seotud kübarapaelad, mille otsas rippus kübar. Sõlm, millega 
kübarapaelad olid seo- 


* Crommelin. (Autori märkus.) 

tud, polnud naisterahva sõlmitud, vaid kujutas endast niinimetatud vedu- ehk 
meremehesõlme. 

Pärast laiba identifitseerimist ei viidud seda nagu tavaliselt lahkamiskambrisse (too 
formaalsus osutus ülearuseks), vaid maeti kiiresti maha mitte kaugele kohast, kus ta 


kaldale tõmmati. Beauvais tegi kõik, et asja nii palju kui võimalik summutada; ja möödus 
mitu päeva, enne kui avalikkus sellele reageeris. Lõpuks siiski võttis üks nädalaleht* asja 
üles; laip kaevati välja ja korraldati uus arstlik ülevaatus, peale eelpool tuvastatu aga 
midagi uut ei leitud. Riideid siiski näidati surnu emale ja omastele ning tehti kindlaks, et 
need olid neiul seljas, kui ta kodunt lahkus. 

Vahepeal aga kasvas üldine ärevus iga tunniga. Mitu isikut arreteeriti ja lasti jälle 
vabaks. Eriti langes kahtluse alla St. Eustache ning algul ei suutnudki ta anda mõistlikku 
seletust selle kohta, kus ta sel pühapäeval viibis, kui Marie kodunt lahkus. Hiljem siiski 
esitas ta monsieur G-le usaldusväärse kirjaliku vandetunnistuse iga kõnealuse päeva tunni 
kohta. Kui aeg edasi läks, ilma et midagi oleks avastatud, hakkas ringi liikuma tuhandeid 
üksteisele vastukäivaid kuuldusi ning ajakirjanikud polnud oletuste tegemisel kitsid. 
Viimaste hulgast äratas kõige rohkem tähelepanu mõte, et Marie Roget alles elab — et 
Seiine'ist leitud laip on kellegi teise õnnetu oma. On ehk õige, kui esitan lugejale mõned 
lõigud, mis seda arvamist toetavad. Need lõigud on sõnasõnalt tõlgitud «L'Etoile'ist»**, 
ajalehest, mis on üldiselt väga korrektne. 

«Mademoiselle Roget lahkus ema majast pühapäeva hommikul, kahekümne teisel 
juunil 18—, kavatsedes ilmselt minna vaatama oma tädi või mõnda muud sugulast Rue 
des Drõmes'il. Sellest hetkest alates polt: suudetud kindlaks teha kedagi, kes teda pärast 
seda oleks näinud. Temast pole mingit jälge ega teadet... Seni pole välja ilmunud ühtki 
isikut, kes teda üldse sel päeval pärast ema juurest lahkumist oleks näinud... Ent kuigi 
meil pole tõendeid, et Marie Roget viibis elavate kirjas pühapäeval, kahekümne teisel 
juunil pärast kella üheksat, on meil siiski teada, et kuni selle tunnini oli ta elus. Kol- 


* «The New York Mercury». (Autori märkus.) 

** - «The New York Brother Jonathan». (Autori märkus.) 

mapäeva lõuna ajal avastati naise laip Barriere du Rou-le'i kalda ääres. See teeb välja, 
isegi kui oletame, et Marie Roget visati jõkke kolme tunni jooksul pärast seda, kui ta ema 
majast lahkus, ainult kolm päeva sellest hetkest, kui ta kodunt lahkus — tunni pealt kolm 
päeva. Oleks aga rumalus arvata, et mõrv, kui siin ikka on tegemist mõrvaga, sooritati 
küllalt vara, et võimaldada mõr-vareil visata laip jõkke enne keskööd. Need, kes nii hirm- 
sas roimas süüdi, eelistavad pigem ööd kui päevavalgust ... Seega näeme, et kui jõest 
leitu oli Marie Roget' laip, sai see vees olla ainult kaks ja pool, äärmisel juhul kolm 
päeva. Kogemused on näidanud, et uppunute laibad, või laibad, mis kohe pärast 
vägivaldset surma on vette heidetud, vajavad kuus kuni kümme päeva täielikuks 
lagunemiseks, mis neid vee pinnale tostab. Isegi kui laiba kohal suurtükist tulistada ja ta 
tõuseb pinnale enne viit või kuut päeva vees ligunemist, vajub ta kohe uuesti põhja, kui ta 
rahule jätta. Me küsime nüüd, mis sundis antud juhul loodust oma tavaliselt teelt lahku- 
ma? ... Kui sel kombel moonutatud laipa oleks teisipäeva õhtuni hoitud kaldal, leiduks 
mõrvareist kaldal mingeid jälgi. Samuti on kahtlane, kas laip kerkiks niipea pinnale isegi 
siis, kui ta on visatud vette kaks päeva pärast tapmist. Liiatigi on äärmiselt ebatõenäoline, 
et kurjategijad, kes on sooritanud seesuguse mõrva nagu antud juhul oletatakse, visanuks 
laiba vette ilma raskuseta, mis ta põhja viiks, kui seesugust ettevaatusabinõu oleks nii 
kerge olnud tarvitusele võtta.» 

Siinkohal jätkab toimetaja oma arutlusi, et laip oli olnud vees «mitte ainult kolm päeva, 
vaid vähemalt viis korda kolm päeva,» sest see oli nii lagunenud, et Beau-vais'l oli suuri 


raskusi tema äratundmisega. Viimane väide lükati siiski täielikult ümber. Jätkan 
tõlkimist: 

«Millised on siis need faktid, mille põhjal monsieur Beauvais väidab, et see oli 
kahtlemata Marie Roget laip? Ta kiskus üles kleidi varruka ja ütleb, et leidis tunnus- 
märke, mis näitavad, kellega tegemist. Avalikkuses arvati, et nendeks märkideks olid 
mingit laadi armid. Ta hõõrus käsivart ja leidis sellelt karvu — meie arvates midagi nii 
ebamäärast, kui üldse võib kujutleda — sama vähe veenav, kui leida varrukast käsivars. 
Sel ööl monsieur Beauvais pansioni ei tulnud, vaid saatis madame Rogefle kell seitse 
kolmapäeva õhtul sõna, et juurdlus tema tütre suhtes kestab. Kui mööname, et 
madame 

Roget oma kõrge ea ja mure tõttu ei saanud kohale minna (mis tähendab õige suurt 
mööndust), siis oleks kindlasti leidunud keegi, kelle meelest oleks tasunud kohale minna 
ja juurdluse juures viibida, kui nad arvasid, et see on Marie laip. Keegi ei läinud. Rue Ste. 
Andr€e'! ei räägitud ega kuuldud midagi juhtunu kohta, mis oleks ulatunud isegi selle 
sama maja elanike kõrvu. Monsieur St. Eustache, Marie armastatu ja tulevane abikaasa, 
kes oli neiu ema majas kostil, tunnistab vande all, et ta kuulis laiba leidmisest alles 
järgmisel hommikul, kui monsieur Beauvais tuli tema tuppa ja rääkis talle sellest. Meid 
hämmastab, et sedalaadi uudis nii külmalt vastu võeti.» 

Sel kombel püüdis ajakiri tekitada muljet mingist apaatiast Marie sugulaste poolel, mis 
on vastuolus arvamusega, et nad uskusid laiba olevat tema oma. Nende laimavate 
vihjetega taheti mõista anda: — et Marie lahkus omaste salajasel kaasteadmisel linnast 
põhjustel, mis ohustasid tema vooruslikkust, ja kui leiti Seine'ist laip, mis teataval määral 
neiule sarnanes, siis kasutasid omaksed juhust, et avalikkust uskuma panna, nagu oleks ta 
surnud. Ent «L'Etoile» oli liiga ennatlik. Vastuvaidlematult tehti kindlaks, et arvatavast 
apaatiast polnud juttugi: et vana daam oli väga jõuetu ja nii erutatud, et ta ühestki 
asjatalitusest ei suutnud osa võtta; et St. Eus-tache, kaugel sellest, et võtta uudis külmalt 
vastu, oli kurvastusest lausa segane ja käitus nii meeletult, et monsieur Beauvais palus 
üht sõpra ja sugulast teda enda hoole alla võtta ja mitte lasta tal viibida arstliku 
läbivaatuse juures pärast laiba väljakaevamist. Pealegi, kuigi «L'Etoile» väitis, et laip 
maeti uuesti maha avalikkuse kulul, et perekond kategooriliselt keeldus kasutamast 
soodsat võimalust korraldada eraviisilised matused ja et ükski perekonnaliige sellest 
tseremooniast osa ei võtnutl; kuigi, kordan ma, «L'Etoile» seda väitis, et tugevdada 
muljet, mida taheti sisendada, ometi lükati see kõik täielikult ümber. Ühes järgnevas 
numbris tehti katset heita kahtlust Beauvais'le endale. Toimetaja ütleb: 

«Nüüd siis on kogu asi muutunud. Meile räägiti, et ükskord, kui madame B. oli 
madame Rogtt' juures, ütles talle monsieur Beauvais, kes läks parajasti välja, et keegi 
sandarm peaks sinna tulema, ja et tema, madame B., ei tohi sandarmile enne tema 
tagasitulekut midagi öelda ja peab jätma kogu asja tema hooleks... Praeguses olu- 

korras paistab monsieur Beauvais olevat kogu asja enda pähe luku taha pannud. 
Ainustki sammu ei saa ilma monsieur Beauvais'ta astuda, mine kuhu tahad, ikka põrkad 
temaga kokku. ...Mingil põhjusel on ta otsustanud, et keegi peale tema ei tohi selle asjaga 
tegelda, ning ta on meessoost sugulased, nagu need väidavad, üpris iseäralikul kombel 
kõrvale tõrjunud. Näib, et talle oli väga vastumeelt lasta sugulastel surnukeha näha.» 


Järgnev fakt tugevdab niiviisi Beauvais'le heidetud kahtlust veelgi. Kui keegi külaline 
paar päeva enne neiu kadumist Beauvais' äraolekul tema kontorisse tuli, nägi ta ukse 
lukuaugus roosi ja selle kõrval samas rippuval tahvlikesel nime «Marie». 

Üldmulje, niivõrd kui suutsime seda ajalehtedest välja noppida, paistis olevat see, et 
julmalt ringi käinud ja siis tapnud. «Le Commercial»*, laialdase mõjujõuga ajaleht, toetas 
tõsiselt seda üldlevinud arvamust. Tsiteerin paari lõiku ta veergudelt: 

«Oleme veendunud, et jälitus on seni olnud valedel jälgedel, niivõrd kui see on 
suunatud Berriere du Roule'i. On võimatu, et isik, keda tuhanded nii hästi tundsid nagu 
seda noort naisterahvast, saanuks läbida kolme kvartalit, ilma et keegi teda oleks näinud, 
igaüks aga, kes teda oleks näinud, oleks seda mäletanud, sest ta huvitas kõiki, kes teda 
tundsid. Ta väljus majast ajal, kui tänavad olid inimesi täis... On võimatu, et ta oleks 
läinud Barriere du Roule'i või Rue des Drõmes'ile, ilma et kümmekond inimest teda ära 
oleks tundnud, aga kedagi ei ole välja ilmunud, kes teda väljaspool ema maja oleks 
näinud, ning pole ühtki tõendit peale tunnistuse, mis põhineb suusõnal avaldatud 
kavatsusel, et ta üldse majast välja läks. Ta kleit oli lõhki rebitud, ümber piha mässitud ja 
kinni seotud, ja nii sai surnukeha nagu kompsu kanda. Kui mõrv oleks toime pandud 
Barriere du Roule'is, poleks seda tarvitsenud teha. Fakt, et surnukeha leiti triivimas 
Barriere':1 lähedal, ei tõenda veel, kus ta vette heideti... Tükk õnnetu neiu aluskuuest, 
kaks jalga pikk ja jalg lai, oli välja rebitud ja lõua alt kukla taha seotud, arvatavasti 
selleks, et vältida karjeid. Seda tegid mehed, kellel polnud taskurätikut.» 


* New Yorgi «Journal of Commerce». (Autori märkus.) 

Paar päeva enne seda, kui prefekt meile tuli, sai politsei siiski tähtsaid teateid, mis 
paistsid ümber lükkavat vähemalt peamise osa «Le Commercial'i» väitest. Kaks väikest 
poissi, kellegi madame Deluci pojad, juhtusid Barriere du Roule'i lähedastes metsades 
ringi uidates läbima tiheda võsastiku, kus oli kolm-neli suurt kivi, mis moodustasid mingi 
omamoodi seljatoe ja jalapingiga istme. Ülemisel kivil lebas valge undruk, teisel siidsall. 
Samas leiti ka päevavari, kindad ja taskurätik. Taskurätikul oli nimi «Marie Rogtt». 
Ümberringi kasvavailt põldmurakapõõsailt leiti riideräbalaid. Maa oli ära sõtkutud, 
põõsad katki tallatud ning kõik andis tunnistust raskest heitlusest. Tihniku ja jõe vahel 
olid tarad maha lõhutud ja maapinnal paistsid mingi raske kandami lohistamise jäljed. 

Nädalaleht «Le Soleil»* avaldas pärast seda järgmised selgitavad märkmed — 
märkmed, mis kajastasid kogu Pariisi pressi arvamust: 

«Need esemed olid nähtavasti lebanud seal vähemalt kolm või neli nädalat; kõik olid 
vihma tõttu tugevasti hallitanud ja hallituse tagajärjel kokku kleepunud. Mõnest oli rohi 
üle kasvanud. Päevavarju siid oli tugev, aga selle niidid olid seestpoolt kokku jooksnud. 
Pealmine, kahekorra volditud osa oli üleni hallitanud ja pude ning rebenes avamisel 
lõhki... Põõsaste poolt välja rebitud kleiditükid olid umbes kolm tolli laiad ja kuus tolli 
pikad. Üks tükk oli kleidi palistusest ja seda oli paigatud; teine tükk oli seelikust, mitte 
palistusest. Tükid jätsid väljarebitud ribade mulje, nad leiti okaspõõsal, umbes jala võrra 
maapinnast kõrgemal... Pole seetõttu mingit kahtlust, et tolle kohutava kuriteo paik on 
avastatud.» 

Pärast seda avastust saadi uusi tõendeid. Madame De-luc tunnistas, et ta peab teeäärset 
kõrtsi jõekalda lähedal, .Barrišre du Roule'i vastas. See on eriti üksildane paik. 


Pühapäeviti käivad siin linna sulid, kes ületavad jõe paatidega. Kella kolme paiku pärast 
lõunat saabus kõnealusel pühapäeval kõrtsi noor neiu kellegi tõmmu noormehe saatel. 
Nad jäid kõrtsi mõneks ajaks. Lahkudes seadsid nad sammud lähedal asuva tiheda metsa 
poole. Madame Deluci tähelepanu köitis neiu kleit, kuna see sarnanes kleidile, mida oli 
kandnud üks ta surnud 


* Philadelphia «Saturday Evening Post». (Autori märkus.) 

sugulasi. Eriti torkas silma sall. Peagi pärast noorte lahkumist ilmus kohale kamp 
kõrilõikajaid, lärmas, sõi ja jõi ning lahkus ilma maksmata sama teed pidi, mida mööda 
olid läinud noormees ja neiu; videviku hakul pöördusid mehed kõrtsi tagasi ja sõitsid 
uuesti üle joe, otsekui oleks neil tuline kiire. 

Samal õhtul, varsti pärast pimeda tulekut kuulsid madame Deluc ja ta vanim poeg 
kõrtsi lähedalt naisterahva karjeid. Karjed olid valjud, aga lühikesed. Madame D. ei 
tundnud ära mitte üksnes salli, mis leiti võsastikust, vaid ka kleidi, mis laibal seljas oli. 
Omnibussi-voorimees Valence* tunnistas nüüd samuti, et nägi kõnealusel pühapäeval 
Marie Rogefd ühe tõmmu jumega noormehe seltsis parvega üle Seine'i sõitvat. Tema, 
Valence, tundis Marie'd ega võinud tema isikus eksida. Tihnikust leitud esemed 
tunnistasid Marie omaksed neiule kuuluvaks. 

Nende Dupini ettepanekul minu poolt ajalehtedest kogutud andmete hulgas leidus veel 
vaid üks punkt, ilmselt väga tähendusrikas punkt. Tuleb välja, et kohe pärast riiete 
leidmist, nagu eelpool kirjeldatud, leiti selle koha lähedalt, mida kõik nüüd pidasid 
kuriteopai-gaks, St. Eustache'i, Marie kihlatu elutu või peaaegu elutu keha. Tema kõrval 
lebas väike tühi rohupudelike sildiga «oopiumitinktuur». Noormehe hingeõhk lõhnas 
mürgi järele. Ta suri, ilma et oleks midagi rääkinud. Tema juurest leiti kiri, kus ta 
kinnitab, et armastab Ma-rie'd ja kavatseb endalt elu võtta. 

«Mul tarvitseb teile vaevalt öelda,» ütles Dupin, kui oli lõpetanud mu märkmete 
lugemise, «et see on hoopis keerulisem juhtum kui Rue Morgue'i oma, millest ta erineb 
ühe tähtsa omaduse poolest. See on tavaline, kuigi julm kuritegu. Selles pole midagi, mis 
oleks eriti outre. Just sel põhjusel ongi mõistatuse lahendamist peetud kergeks, kuigi 
seda, just sel põhjusel, oleks tulnud pidada raskeks. Nii arvati algul, et pole tarvis 
pakkuda tasu. G. käsilased olid agarad kohe taipama, kuidas ja miks niisugust jäledat tegu 
oleks võinud sooritada. Nad oskasid oma kujutluses maalida pilte, mil viisil — kui 
mitmel viisil võis seesugust kuritegu korda saata — ja mis motiivil, kui mitmel motiivil, 
ning kuna polnud võimatu, et iga üksik neist arvukaist viisidest ja motiividest võis 


* Adam. (Autori märkus.) 

olla see õige, eeldasid nad, et üks neist pidi seda olema. Ometi oleks pidanud aru 
saama, et just need niisuguse kergusega läbi pea välgatavad lahendused, mis kõik olid 
ühtemoodi usutavad, viitasid pigem raskustele, millega tuli tegemist teha, kui asjasse 
taheti selgust tuua. Olen juba varemalt märkinud, et kui üldse, siis just üle tava-tasandi 
ulatuvate nähtuste kaudu kobab mõistus tõe otsingul teed, ja et õieti ei tuleks antud juhul 
küsida mitte «mis on juhtunud?», vaid «mida niisugust on juhtunud, mida iial varem 
juhtunud ei ole?» Juurdluse käigus madame L'Espanaye'* majas heidutas ja ajas sega- 
dusse G. agente just see ebatavalisus, mis õigesti reguleeritud mõistuse puhul oleks olnud 


kõige kindlamaks edu pandiks; kusjuures selle sama mõistuse oleks viinud meeleheitele 
kogu see tavalisus, mis parfümeeria-poeneiu juhtumis silma hakkab, aga 
prefektuuriametnike meelest ometi kerget võitu tõotas. 

«Madame L.Espanaye' ja ta tütre puhul polnud isegi juurdluse alguses mingit kahtlust, 
et oli toime pandud mõrv. Enesetapp oli kohe välistatud. Ka antud juhul on algusest peale 
selge, et tegemist pole enesetapuga. Barriere du Roule'is leitud surnukeha oli niisuguses 
olukorras, et selles olulises küsimuses mingit kaksipidi mõtlemist olla ei saa. On aga 
vihjatud sellele, et leitud laip ei ole Marie Roget, kelle mõrvari või mõrvarite süü 
tuvastamise eest on määratud tasu ja kelle suhtes me oleme sõlminud prefektiga lepingu. 
Me mõlemad tunneme seda isandat hästi. Ei maksa teda liialt usaldada. Kui me alustame 
oma juurdlust leitud surnukehast ja seejärel mõrvarit jälitades avastame aga, et surnukeha 
on kellegi teise isiku, mitte Marie oma; või alustades elusast Marie'st, leiame ta küll üles, 
aga leiame, et teda polegi mõrvatud — mõlemal juhul on me laev tulutu, sest see on 
monsieur G., kellega meil tuleb asju ajada. Kui mitte õigusemõistmise, siis vähemalt 
meie endi huvides on hädavajalik kõigepealt kindlaks teha, et surnukeha on 
kadumaläinud Marie Roget' oma. 

««L Etoile'i» argumentidel on avalikkuse silmis kaalu; ja et ajakiri ise on oma tähtsuses 
veendunud, ilmneb viisist, kuidas ta alustab oma üht selleteemalist esseed — «Mitmed 
tänased hommikulehed», ütleb ta, «räägivad esmaspäevase «Etoile'i» veenvast 
artiklist». 

* Vt. «Mõrv Rue Morgue'il». (Autori märkus.) 

Minu arust ei veena see artikkel õieti muus kui oma kirjutaja agaruses. Ärme unustame, 
et üldiselt on meie ajalehtedel eesmärgiks tekitada pigern sensatsiooni, püstitada teravat 
probleemi, kui aidata tode jalule seada. Viimast taotletakse ainult juhul, kui ta näib 
esimesega ühte langevat. Leht, mis nõustub avaliku arvamusega (kui põhjendatud see 
arvamus ka poleks), ei ärata rahva seas usaldust. Laiad massid peavad sügavamõtteliseks 
üksnes inimest, kelle väited on teravas vasturääkivuses üldkehtivate arusaamadega. 
Targutlustes on nagu kirjanduseski epigramm see, mida otsekohe ja üldiselt hinnatakse. 
Nii siin kui seal on ta kõige madalamat laadi väärtus. 

«Ma tahan öelda, et see on pigem melodramaatiline epigramm, mis peitub selles idees, 
et Marie Roget ikka veel elab, kui idee enda usutavus, mis «L'Etoile'i» seda omaks võtma 
ajendas ja avalikkuses -sellele nii heatahtliku vastuvõtu tagas. Vaatleme lähemalt ajakirja 
pea-argumenti, püüdes vältida seosetust, mis kirjutisele algselt omane on. 

«Kirjutaja esmaseks eesmärgiks on näidata Marie kadumise ja jões triiviva surnukeha 
leidmise vahele jääva ajavahemiku lühiduse põhjal, et surnukeha ei saa olla Marie oma. 
Seetõttu püüab arutleja kohe alguses lühendada seda ajavahemikku nii väikeseks kui 
iganes võimalik. Tormakalt antud sihti taotledes hakkab ta kohe alguses põhjendamata 
eeldustega pihta. «Oleks aga rumalus arvata,» ütleb ta, «et mõrv, kui siin ikka on tegemist 
mõrvaga, sooritati küllalt vara, et võimaldada mõrvareil visata laip jõkke enne keskööd.» 
Me küsime kohe, ja täiesti loomulikult, miks? Miks on rumalus arvata, et mõrv sooritati 
viie minuti jooksul pärast seda, kui neiu ema majast lahkus? Miks on rumalus arvata, et 
mõrv sooritati mis tahes ajal sel päeval? Mõrvu on ette tulnud igal kellaajal. Aga kui 
mõrv oleks aset leidnud mistahes ajal pühapäeva hommikul kella üheksa ja õhtul 
kolmveerand kaheteistkümne vahel, ikkagi oleks jätkunud aega «visata surnukeha jõkke 
enne keskööd». See eeldus tähendab seega, et mõrva ei sooritatudki pühapäeval; ja kui 


lubame «L'Etoile'il» seda eeldada, võime talle mistahes vabadusi lubada. Võiks kujutleda, 
et lõik, mis algab sõnadega «On rumalus arvata, et morv» jne., kuigi ta ilmub sel kujul 
nagu «L'Etoile'is» trükitud, eksisteeris kirjutaja peas tegelikult niisugusel kujul: «On 

rumaius arvata, et mõrv, kui siin ikka on tegemist mõrvaga, sooritati küllalt vara, et 
võimaldada mõrvareil visata laip jõkke enne keskööd. On rumalus, ütleme meie, arvata 
kõike seda, ja arvata samal ajal (nagu oleme nõuks võtnud arvata), et laip visati vette 
alles pärast keskööd» — iseenesest küllaltki ebajärjekindel lause, mitte aga lausa nii 
mõttetu kui too trükitud. 

«Kui ma tahaksin,» jätkas Dupin, «tuua veenvaid tõendeid ainult selle «L'Etoile'i» 
argumendi vastu, võiksin rahuga kogu loo sinnapaika jätta. Aga meil pole tegemist mitte 
«LEtoile'iga», vaid tõega. Kõnealusel lausel on ainult üks tähendus ja selle tähenduse ma 
sedastasin; on aga oluline, et me pelkade sõnade tagant otsiksime mõtet, mida need sõnad 
ilmselt tahtsid, aga ei suutnud edasi anda. Ajakirjanik tahtis öelda, et mis tahes kellaajal 
pühapäeval, olgu päeval või öösel, mõrv ka sooritati, on ebatõenäone, et mõrtsukad 
oleksid riskinud laipa enne keskööd jõe äärde kanda. Ja siin ongi tegu eeldusega, mida 
ma ei saa tunnistada. Eeldatakse, et mõrv sooritati niisuguses kohas ja niisugustel 
tingimustel, et laipa oli tingimata tarvis jõe äärde kanda. Tapmine võis ju aset leida 
jõepervel või koguni jõe peal; ja nii võis vetteviskamine mis tahes ajal, päeval või öösel, 
olla kõige endastmõistetavam ja kiirem moodus laibast lahtisaamiseks. Küllap taipate, et 
ma ei vihja siin millelegi tõenäolisele, või minu arvamusega ühtivale. Ma ei taha esialgu 
loo faktilist külge üldse puudutada. Tahan ainult hoiatada teid «LEtoile'i» väite üldise 
tooni eest, juhtides teie tähelepanu selle ex parte* laadile kohe artikli alguses. 

«Määranud niiviisi piiri, mis sobis tema eelarvamustega; võtnud eelduseks, et' kui see 
on Marie laip, saanuks see vees olla vaid väga lühikest aega, jätkab ajakiri: «Kogemused 
on näidanud, et uppunute laibad, või laibad, mis kohe pärast vägivaldset surma on vette 
heidetud, vajavad kuus kuni kümme päeva täielikuks lagunemiseks, mis neid vee pinnale 
tõstab. Isegi kui laiba kohal suurtükist tulistada ja ta tõuseb pinnale enne viit või kuut 
päeva vees ligunemist, vajub ta kohe jälle põhja, kui ta rahule jätta.» 

«Need väited võtsid vaikides omaks kõik Pariisi lehed peale «Le Moniteur'i»**. 
Viimati mainitu püüab vastu 

*  Eelarvamuslik (lad. k.). 

** New Yorgi «Commercial Advertisers. (Autori märkus.) 

vaielda lõigu sellele osale, kus on juttu üksnes «uppunute laipadest», mainides viit-kuut 
juhtu, kus isikute laibad, keda teati olevat uppunud, leiti vees triivimas vähema aja järel 
kui «L'Etoile» väidab. Aga «Moniteurs» katses lükata ümber kogu «L 'Etoile'i» poolt 
väidetu, «osutades üksikjuhtudele, mis sellele vastu vaidlevad, on midagi äärmiselt 
ebafilosoofilist. Kui olnuks võimalik esitada viie asemel viiskümmend näidet laipadest, 
mis kahe-kolme päeva pärast pinnale kerkivad, tulnuks neid viitkümmend näidet ikkagi 
vaadelda kui erandeid «L'Ftoi-le'i» reeglile, seni kuni see reegel ise kummutatakse. 
Tunnustades reeglit (ja seda «Le Moniteur» ei eita, rõhutades vaid erandeid), jäetakse 
«LEtoile'i» väide jõusse; sest see väide ei püüagi hõlmata muud kui küsimust, kas on 
tõenäoline, et laip tõusis pinnale vähem kui kolme päevaga; ja see tõenäosus toetab 
«LEtoile'i» seisukohta seni, kuni nii lapsikult esitatud näiteid on küllaldasel hulgal, et 
püstitada vastandreeglit. 


«Te näete kohe, et kõik argumendid peaksid olema sihitud reegli enda pihta; vaadelgem 
sel eesmärgil antud reegli loogilist põhiprintsiipi. Üldiselt pole inimkeha ei palju kergem 
ega raskem Seine'i veest; see tähendab, et loomulikes tingimustes inimkeha kaal võrdub 
ligikaudu magevee kaalule, mille ta välja tõrjub. Väikeste luudega paksude ja lihavate 
inimeste, iseäranis naiste kehad on üldiselt kergemad kui kõhnade ja suure kondiga 
inimeste ning meeste kehad, pealegi mõjutavad jõe-vee erikaalu teataval määral ka 
merevee looded. Aga jättes looded kõrvale, võib öelda, et üldse vajuvad väga vähesed 
inimkehad isegi magedas vees iseenesest põhja, igal vettekukkunul oleks võimalik 
pealvee triivida, kui ta laseks vee erikaalul enda omaga võrreldes täielikult mõjule 
pääseda — see tähendab, kui ta laseks kogu keha nii palju kui võimalik vee alla vajuda. 
Inimesele, kes ei oska ujuda, on õigeks asendiks maa peal kõndija püst-seis — pea 
täielikult kuklasse heidetud ja vee alla vajutatud, nii et ainult suu ja ninasõõrmed veest 
välja jääksid. Niisuguses asendis võime kerge vaevaga ilma igasuguse pingutuseta 
veepinnal püsida. On aga ilmne, et tasakaal keha raskuse ja tema poolt väljasurutud vee 
hulga vahel on ülitundlik muutuste suhtes ning tühiseim pisiasi võib kummale tahes 
ülekaalu anda. Veest välja tõstetud ja seega vee toe kaotanud käsivars näiteks, on 
üsaraskus, millest piisab, et kogu pea vee alla vajub, 

sellal kui pisike juhuslik puutükk võib aidata meil pead nii kõrgele tõsta, et saame ringi 
vaadata. Inimene, kes. ujuda ei oska, sirutab rabeldes käed ikka üles, püüdes pead selle 
tavalises püstises asendis hoida. Tulemuseks on, et suu ja ninasõõrmed vee alla vajuvad 
ning vee alt hingata püüdes kopsudesse vett tõmmatakse. Hulk vett satub ka makku ning 
kogu keha muutub raskemaks neid õõnsusi varem täitnud õhu ja nüüd täitva vedeliku 
kaalu-vahe võrra. Sellest vahest piisab, et keha üldreeglina põhja vajub; ei piisa aga 
inimeste puhul, kellel on väikesed luud ja suures koguses lõtva rasvkudet. Seesugused 
inimesed püsivad veepinnal ka pärast uppumist. Jõe põhjas olev laip jääb sinna seniks, 
kuni ta erikaal mingil kombel on uuesti väiksem kui tema poolt välja surutava vee oma. 
See sünnib lagunemise toimel või mõnel muul viisil. Lagunemise tulemusel tekib gaas, 
mis paisutab rakk-kudeslid ja kõiki kehaõõneid ja annab laibale-nii jubeda pundunud 
välimuse. Kui see paisumine on nii kaugele edenenud, et laiba maht on oluliselt 
suurenenud, ilma et vastavalt oleks suurenenud mass või' kaal, muutub ta erikaal 
väiksemaks kui väljasurutud vee oma, ning ta kerkib jalamaid pinnale. Lagunemist 
mõjutavad-aga loendamatud asjaolud — seda kiirendavad või aeglustavad loendamatud 
tegurid; näiteks aastaaja kuumus, voi pakane, vee mineraalidega küllastatus või puhtus, 
vee sügavus või madalus, selle voolus või stagnatsioon, samuti keha enda seisund, selle 
haigustest nakatatus või (erveolek enne surma. Nii on ilmne, et täpsusest ei maksa 
rääkidagi, kui tahame määrata ajavahemikku, millal laip lagunemise tagajärjel pinnale 
peaks kerkima. Teatud" tingimustel võib see toimuda tunni aja jooksul, teistel jälle ei 
pruugigi aset leida. On olemas keemilisi infuuse,. mille toimel saab loomset keha 
igaveseks roiskumise eest hoida; üks selliseid on elavhõbeda bikloriid. Peale lagunemise 
võib aga maos tekkida ja väga sageli tekibkii taimse aine äädikkäärimisest (või mõnes 
muus kehaõõneg. mõnel muul põhjusel) küllaldaselt gaasi, et kutsuda esile paisumist, mis 
tõstab laiba pinnale. Suurtüki tulistamise tagajärjeks on lihtne vibratsioon. See võib 
surnukeha-pehmest mudast või lögast, kuhu see on vajunud, kas lahti rebida ja lasta tal 
niiviisi üles tõusta, kui teised tegurid on teda selleks juba ette valmistanud; või võitu; 


saada rakk-koe roiskunud osade kokkukleepuvusest, nii et kehaõõned gaasi mõjul 
paisuvad. 

«See erialane tarkus käes, võime kerge vaevaga kontrollida «LEtoile'i» väiteid. 
«Kogemused näitavad,» ütleb leht, «et uppunud kehad, või kehad, mis kohe pärast vägi- 
valdset surma on vette heidetud, vajavad kuus kuni kümme päeva täielikuks 
lagunemiseks, mis neid veepinnale tõstaks. Isegi kui laiba kohal suurtükist tulistada ja ta 
tõuseb pinnale enne viit-kuut päeva vees ligunemist, vajub ta kohe uuesti põhja, kui ta 
rahule jätta.» 

«Kogu see lõik tundub nüüd ebajärjekindel ja seosetu. Kogemused ei näita, et 
«uppunud kehad» vajavad kuus kuni kümme päeva täielikuks lagunemiseks, mis neid 
pinnale tõstaks. Nii teadus kui kogemused näitavad, et pinnale kerkimise aega polegi 
võimalik kindlaks määrata. Pealegi, kui keha on pinnale kerkinud suurtüki tulistamise 
tagajärjel, ei «vaju ta uuesti põhja, kui ta rahule jätta», enne kui lagunemine on nii 
kaugele arenenud, et tekkinud gaas juba haihtuda saaks. Aga ma tahaksin juhtida teie 
tähelepanu vahetegemisele «uppunud kehade» ja «kohe pärast vägivaldset surma vette 
heidetud kehade» vahel. Kuigi autor nende vahel vahet teeb, paneb ta ometi mõlemad 
samasse kategooriasse. Ma seletasin juba, kuidas uppuva inimese keha muutub ras- 
kemaks tema mahule vastavast veekogusest, ja et ta ei vajuks üldse vee alla, kui ta 
rabeledes ei tõstaks käsivarsi veest välja ega tõmbaks vee all õhku ahmides vett 
kopsudesse. «Kohe pärast vägivaldset surma vette heidetud» keha aga ju ei rabele ega 
ahmi õhku! Seega viimasel juhul ta harilikult üldse põhja ei vaju — fakt, mida «L Etoile» 
nähtavasti ei tea. Kui lagunemine läheks juba väga kaugele — kui liha oleks suuremalt 
jaolt juba luudelt lahti — siis küll, aga alles siis kaotaksime surnukeha silmist. 

«Ja mida peame arvama nüüd väitest, et leitud laip ei saanud olla Marie Roggt' oma, 
kuna neiu kadumisest oli möödunud ainult kolm päeva, kui laip vees triivimas leiti? Kuna 
tegemist oli naisega, poleks ta uppudeski tarvitsenud põhja vajuda; või kui vajuski, oleks 
võinud kahekümne nelja tunni pärast või veelgi varem nähtavale ilmuda. Aga keegi ei 
arvagi, et ta uppus; ja kuna ta suri enne vette heitmist, oleks võinud teda vees triivimas 
leida millal tahes pärast seda. 

««Aga,» ütleb «L Etoile», «kui sel kombel moonutatud laipa oleks hoitud teisipäeva 
õhtuni kaldal, leiduks mõrva-reist kaldal mingeid jälgi.» Siit on algul raske välja lugeda, 

mida arutleja on tahtnud öelda. Ta tahab ennetada oletatavat vastuväidet oma teooriale 
— nimelt et laipa hoiti kaldal kaks päeva ja see lagunes kiiresti — kiiremini kui vees 
olles. Ta arvab, et kui asi oleks olnud nii, võinuks laip kolmapäeval pinnale kerkida ja 
mõtleb, et ainult neif tingimustel oleks see võinud sündida. Järelikult tõttab ta näitama, et 
laipa kaldal ei peetud; sest, kui oleks peetud, «leiduks mõrvareist kaldal mingeid jälgi». 
Küllap see seguitur* paneb teid muigama. Te ei suuda mõista, kuidas saab laiba kaldal 
viibimise ajast oleneda see, kui palju leidub seal jälgi mõrvareist. Ega minagi suuda. 

«Ja liiatigi on äärmiselt ebatõenäoline,» jätkab meie ajakiri, «et kurjategijad, kes on 
sooritanud niisuguse mõrva, nagu antud juhul oletatakse, visanuks laiba vette ilma 
raskuseta, mis ta põhja viiks, kui seesugust ettevaatusabinõu oleks nii kerge olnud 
tarvitusele võtta.» Pange tähele seda naermaajavat mõtte vassimist. Mitte keegi — isegii 
mitte «L'Etoile» — ei kahtle, et leitud surnukeha oli mõrvatud. Vägivallamärgid on liiga 
silmanähtavad. Meie targutaja tahab vaid näidata, et see pole Marie surnukeha. Ta tahab 


tõestada, et Marie pole tapetud — mitte, et laipa ei tapetud. Tema tähelepanekud 
tõestavad aga ainult viimast. On laip, millel pole küljes raskust. Mõrvarid oleksid kerge 
vaevaga saanud talle raskuse külge siduda. Seega ei visanud teda vette mitte mõrvarid. 
See, on kõik, mida siin on tõestatud, kui üldse midagi on tõestatud". Identsuseküsimust 
pole puudutatudki, ja «L'Etoile» on näinud ainult kurja vaeva, et nüüd seda eitada, 
millega ta vaid hetk tagasi nõus oli. «Me oleme täiesti veendunud,» ütleb ta, «et 
surnukeha, mis leiti, oli mõrvatud' naisterahva oma.» 

«See ei ole ainus kord artikli selles lõigus, kus meie targutaja kogemata iseenda vastu 
talutab. Tema ilmne eesmärk, nagu ma juba ütlesin, on lühendada nii palju kui võimalik 
ajavahemikku Marie kadumise ja laiba leidmise vahel. Ometi rõhutab ta asjaolu, et ükski 
inimene ei ole neiut näinud sest hetkest peale, kui ta ema majast lahkus. «Kuigi meil pole 
tõendeid,» ütleb ta, «et Marie Roget viibis elavate kirjas pühapäeval, kahekümne teisel 
juunil pärast kella üheksat.» Kuna siira on ilmselt tegemist ex parte väitega, ei oleks ta 
tohtinud' seda seika puudutada; sest kui oleks olnud teada, et 

* Sellest järeldub (lad. k.). 

keegi nägi Marie'd, ütleme, esmaspäeval või teisipäeval, oleks kõnealune ajavahemik 
tublisti lühenenud ja tõenäosus, et surnukeha on griseti oma, tema enda targutuse loogika 
järgi tublisti kahanenud. Sellegipoolest on lõbus vaadata, kuidas «L'Etoile» seda punkti 
rõhutab, kindlas usus, et see tema üldväidet toetab. 

«Lugege nüüd uuesti seda osa väitlusest, mis puudutab laiba identifitseerimist 
Beauvais' poolt. Käsivarrelt leitud karvade koha pealt pole «L'Etoile» ilmselt siiras. 
Monsieur Beauvais pole ometi idioot, rõhutamaks surnukeha identifitseerimisel, et 
käsivarrel leidub karvu. Ükski käsivars pole ilma karvadeta. «L'Etoile» jätab lihtsalt 
üksikasjad märkimata, pöörates niiviisi tunnistaja sõnad pahupidi. Küllap rääkis Beauvais 
mingist karvade iseärasusest. Seisnes see siis kas värvis, hulgas, pikkuses või asendis. 

««Tema jalg,» ütleb ajakiri, «oli väike — seda on tuhanded jalad. Surnu sukapael pole 
mingi tõend, samuti ta king; sest kingi ja sukapaelu müüakse tervete partiide kaupa. Sama 
võib öelda kübaral olevate lillede kohta. Üks asi, mida monsieur Beauvais tugevasti 
rõhutab, on see, et leitud sukapaelal oli klamber tahapoole sätitud, et pael säärele paras 
oleks. See ei loe midagi; enamik naisi sobitab sukapaelad kodus parajaks ega hakka neid 
poes jala ümber proovima.» Siinkohal on raske artikli autorit tõsiselt võtta. Kui 
monsieur Beauvais Marie'd otsides oleks leidnud laiba, mis üldjoontes oma suuruselt ja 
välimuselt vastas kadumaläinud neiule, oleks tal olnud õigust (riideid arvestamata) 
arvata, et ta otsimist on krooninud edu. Kui, lisaks üldisele suurusele ja kujule, ta oleks 
leidnud käsivarrel mingi erilise karvamoodus-tise, mida ta elava Marie juures oli tähele 
pannud, oleks see ta arvamust ainult tugevdanud, ning ta veendumus oleks olnud seda 
kindlam, mida iseäralikum või ebatavalisem see märk oli. Kui Marie jalad olid väikesed 
ja laibal samuti, oleks tõenäosus, et tegemist on Marie surnukehaga, suurenenud mitte 
aritmeetilises, vaid lausa geomeetrilises progressioonis. Lisage kõigele sellele sama- 
sugused kingad, nagu tal oma kadumise päeval teatavasti jalas olid, ja kuigi neid kingi 
müüakse «partiide kaupa», olete tõenäosust suurendanud juba peaaegu kindla 
veendumuse piirini. See, mis iseenesest veel identsusest tunnistust ei anna, muutub oma 
kinnitava asendi 

tõttu kõige kindlamaks tõendiks. Andke meile niisiis lilled, mis vastavad neile, mida 
kadumaläinud neiu kübaral kandis, ja me ei otsigi enam edasi. Kui me juba ühe lille 
puhul enam edasi ei otsi — mis siis veel rääkida kahest, kolmest või enamast lillest? Iga 
järgnev on mitmekordne tõend — mitte üks tõend liidetud teisele, vaid sadade või 
tuhandetega korrutatud. Avastagem nüüd surnu juures veel samasugused sukapaelad, 
nagu kandis kadunu, ning on lausa rumalus otsimist jätkata. Need sukapaelad on aga 
kinnitatud tahapoole sätitud klambriga just samamoodi, nagu oli kinnitanud Marie enda 
omad veidi aega enne kodunt lahkumist. Nüüd oleks lausa hullumeelsus või 
silmakirjalikkus veel kahelda. «L Etoile» väide, et seesugune sukapaelte lühendamine on 
tavaline nähtus, näitab ainult, kui visalt ta oma eksiarvamuse külge klammerdub. 
Klambriga sukapaelte elastsus juba ise näitab, et lühendamine on ebatavaline. Mis ise 
peab end parajaks seadma, vajab välist kohendamist vaid haruharva. Mingi õnnetu juhuse 
tõttu selle sõna kõige otsemas tähenduses tuli neid Marie sukapaelu eelkirjeldatud 
kombel kinni panna. Juba üksi nende varal oleks võinud ta isikut kindlaks teha. Tähtis 
pole mitte see, et laibal olid kadumaläinud neiu sukapaelad, või tema kingad, või tema 
kübar, või ta kübara lilled, või et surnukehal olid tema moodi jalad, või eriline märk käsi- 
varrel, või tema suurus ja välimus, vaid see, et tal olid need tunnused viimseni kõik koos. 
Kui saab tõestada, et «L'Etoile'i» toimetaja neil tingimustel tõepoolest ikka veel kahtles, 
pole tema puhul tarvis mingit komisjoni de lunatico inguirendo* Tema meelest on tark 
korrata advokaatide "tühist lobar kes enamasti piirduvad vaid jäikade kohtueeskirjade 
kordamisega. Tahaksin siinkohal tähendada, et väga palju sellest, mida kohus tõendus- 
materjalina kõrvale heidab, on mõistusele kõige paremaks tõendusmaterjaliks. Sest 
kohus, juhindudes tõendusmaterjali üldpõhimõtetest — üldtunnustatud ja kirjapandud 
põhimõtetest — keeldub erandjuhtumell neist kõrvale kalduma. Ja nii on põhimõttele 
truuksjäämine ja vastuoluliste erandjuhtude eiramine kõige kindlam tee saada kätte 
maksimum kättesaadavast tõest kui tahes pika ajavahemiku jooksul. Seega on 
niisugune talitus- 


* Vaimuhaiguse uurimiseks (lad. k.). 

viis üldiselt mõttekas; samavõrd kindel on aga ka, et üksikjuhtudel võib see põhjustada 
suuri vigu. * 

«Mis puutub Beauvais' pihta sihitud laimavatesse vihjetesse, siis võite nad kohe 
sinnapaika jätta. Küllap olete selle tubli isanda õiget iseloomu juba tundma õppinud. 
Seiklusjanuline tohman, kes igale poole oma nina topib. Kui asi tõepoolest ärevaks läheb, 
hakkavad ülinutikad või pahatahtlikud inimesed temasuguseid sekel-dajaid hõlpsasti 
kahtlustama. Monsieur Beauvais (nagu teie märkmetest selgub) rääkis paaril korral 
isiklikult «L'Etoile'i» toimetajaga ja solvas teda, söandades väita, et laip on, kainelt 
võttes, kindlasti Marie oma, arvaku toimetaja mida tahes. «Ta jääb selle juurde,» ütleb 
ajaleht, «et laip on Marie oma, ei suuda aga ette tuua ühtki asjaolu lisaks meie poolt 
arvustatuile, mis teisi uskuma paneks.» Juhtides uuesti tähelepanu faktile, et veenvamat 
tõendit teiste uskumapanemiseks ei saanudki esitada, olgu tähendatud, et taolisel juhul 
võib inimene uskuda, ilma et ta suudaks esitada ühtki põhjendust, mis ka teisi uskuma 
veenaks. Pole midagi ebamäärasemat kui mulje, ei tegemist on ühe kindla isikuga. Iga 
inimene tunneb ära oma naabri, aga on väga vähe juhte, kus inimene suudaks põhjendada, 


miks ta tema ära tunneb. «L'Etoi-le'i» toimetajal polnud õigust solvuda monsieur Beau- 
vais' põhjendamatu usu peale. 

«Asjaolud, mis artikli autorile kahtlased tunduvad, on hoopis paremini seletatavad minu 
oletatud romantilise kihuga igale poole oma nina toppida kui kaassüüga, millele leht 
vihjab. Võttes omaks selle heatahtlikuma tõlgenduse, pole raske aru saada, mida 
tähendavad roos lukuaugus, tahvlikesele kirjutatud «Marie»; «meessoost sugulaste 
kõrvale tõrjumine», «vastumeelsus lasta neil surnukeha näha», madame B-le antud 
hoiatus, et ta sandarmitega enne tema (Beauvais') tagasitulekut ei kõneleks, ning lõpuks 
ka tema ilmne otsus, et «selle asjaga ei pea tegelema mitte keegi peale tema». Mu meelest 
pole kaht- 


* «Objekti omadustel põhinevat teooriat ei saa tema objektide järgi avada; ja see, kes 
asju liigitab vastavalt nende põhjustele, ei hinda neid enam nende tagajärgede järgi. Nii 
näitab iga rahva õigusteadus, et kui õigusemõistmine muutub teaduseks ja süsteemiks, 
lakkab ta olemast õiglus. Vead, millisteni pime klassifikatsiooniprintsiipide järgimine on 
tavaõiguse viinud, ilmnevad kohe, kui vaadata, kui tihti on seadusandlus sunnitud olnud 
taastama õiglust, mille tema rajatud kord on minetanud.» — Landor. (Autori märkus.) 

lust, et Beauvais oli Marie kosilane, et neiu temaga koketeeris ja et mees püüdis jätta 
muljet, nagu kuuluksid talle neiu soojemad tunded ja täielik usaldus. Rohkem ma selle 
kohta enam midagi ei ütle ja kuna tõendusmaterjal lükkab ümber «L'Etoile'i» kinnituse, 
nagu ilmutanuks ema ja teised sugulased apaatsust kogu asjaajamise suhtes — apaatsust, 
mis on vastuolus arvamisega, et nad uskusid laiba olevat parfümeeriapoeneiu oma — 
jätkame nüüd oma arutlust nii, nagu oleks identsusekü-simus meie jaoks rahuldavalt 
lahendatud.» 

«Ja kuidas suhtute «Le Commerciali» arvamustesse?» küsisin ma. 

«Et nad oma vaimult väärivad sel teemal avaldatuist kõige rohkem tähelepanu. 
Järeldused eeldustest on loogilised ja teravmeelsed, eeldused aga põhinevad, vähemalt 
kahel juhul, puudulikel tähelepanekutel. «Le Commercial» tahab anda mõista, et Marie 
langes mingi alatu sulikamba küüsi õige ema maja lähedal. «On võimatu,» rõhutab leht, 
«et tuhandetele nii hästi tuntud isik nagu see neiu, oleks saanud läbida kolm kvartalit, 
ilma et keegi teda näinud oleks.» See on kaua Pariisis elanud Inimese — avaliku tegelase 
— arvamine, kelle edasi-lagasi käigud linnasüdames ametiasutustest kaugemale ei ulatu. 
Ta teab, et tema jõuab harva oma büroost kümmekond kvartalit kaugemale minna, ilma et 
teda ära ei tunta ega kõnetata. Ja kuna ta teab, kui paljusid tunneb tema ja kui paljud 
tunnevad teda, võrdleb ta iseenda tuntust parfümeeriapoe müüjanna omaga ega leiagi seal 
suurt vahet ning järeldab otsekohe, et neiu tuntaks sama kergesti ära nagu temagi. Lugu 
oleks nii, kui neiu liiguks samuti, päevast päeva ühte teed pidi teatud kindlas piirkonnas 
nagu temagi."Tema liigub regulaarselt teatud maa-ala piires, mis kubiseb inimestest, kes 
juba ühise ametiala tõttu teda paratamatult tähele panevad. Marie käigud võivad aga 
üldiselt mujalegi ulatuda. Antud juhul võib pidada kõige tõenäolisemaks, et ta läks teed 
pidi, mis suuresti erines tema tavalisest teest. Paralleelsusest, mida «Le Commercial» 
ilmselt silmas pidas, võiks rääkida üksnes sel juhul, kui mõlemad isikud oleksid kõndinud 
risti läbi terve linna. Sel juhul, kui mööname, et mõlemal on ühepalju tuttavaid, on 
mõlemal ka võrdselt võimalusi nendega kokku sattuda. Mis minusse puutub, siis ei pea 


ma mitte üksi võimalikuks, vaid isegi enam kui tõenäoliseks, et Marie võis minna mis 
tahes kellaajal, 

mis tahes teed pidi oma elukohast tädi juurde, kohtamata ainustki inimest, keda ta 
tundis, või kes teda tundis. Vaadeldes seda küsimust täies ja õiges valguses, ei tohi 
hetkekski unustada suurt arvulist vahet kogu Pariisi elanikkonna ja isegi kõige kuulsama 
pariislase isikliku tutvusringkonna vahel. 

Ja kui ka «Le Commercia*li» vihjel näib sellegipoolest mingit kaalu olevat, siis 
kahaneb see tublisti, kui arvestame kellaaega, millal neiu majast väljus. «Ta läks välja 
siis,» ütleb «Le Commercial», «kui tänavad olid rahvast täis.» Aga ei. See oli kell üheksa 
hommikul. Kell üheksa hommikul igal nädalapäeval välja arvatud pühapäev on linna 
tänavad — see on õige — inimestest tulvil. Pühapäeval kell üheksa on inimesed 
enamikus veel majas, valmistudes kirikusse minekuks. Ühelegi tähelepanelikule 
inimesele ei saa märkamatuks jääda, kui mahajäetud mulje jätab linn kella kaheksast 
kümneni igal hingamispäeva hommikul. Kümne-üheteistkümne vahel on tänavad inimesi 
täis, mitte aga nii varasel tunnil, nagu eespool mainitud. 

«On veel teine punkt, milles «Le Commercial» näib ilmutavat puudulikku 
tähelepanuvõimet. «Tükk õnnetu neiu alusseelikust,» ütleb leht, «kaks jalga pikk ja jalg 
lai, oli välja rebitud ja loua alt kukla taha seotud, tõenäoliselt selleks, et takistada teda 
karjumast. Seda tegid mehed, kellel polnud taskurätikut.» Kuivõrd see väide paika peab 
või ei pea, seda püüame vaadelda hiljem, aga väljendiga «mehed, kellel polnud 
taskurätikut» viitab toimetaja alamat klassi jõhkardeile. Need aga on just seda sorti 
inimesed, kellel on alati taskurätik, ka siis, kui tal särki pole. Teil on kindlasti olnud 
võimalus tähele panna, kui hädavajalikuks on viimastel aastatel muutunud taskurätik 
suurtele pärissulidele.» 

«Ja mida peame arvama,» küsisin ma ««Le Soleil» artiklist?» 

«Et on tõesti kahju, et selle kirjutaja ei sündinud ilma papagoina — sel juhul oleks ta 
olnud oma soo kõige kuulsam esindaja. Ta on ainult korranud üksikuid pudemeid juba 
avaldatud arvamustest, kogunud neid kiiduväärse usinusega küll siit lehest ja sealt lehest. 
«Need asjad olid seal olnud nähtavasti vähemalt kolm voi neli nädalat,» ütleb ta, «ning 
pole kahtlust, et selle kohutava veretöö paik on avastatud.» Need «Le Soleil'» poolt taas 
sedastatud faktid ei suuda minu kahtlusi ses suhtes küll 

hajutada ja me vaatleme neid hiljem üksikasjalikumalt seoses ühe teise seigaga. 

Praegu peame tegelema teiste küsimustega. Küllap panite tähele, kui pealiskaudselt 
toimetati laiba läbivaatust. Isik tehti või oleks tulnud teha muidugi kärmesti kindlaks, aga 
oli teisigi lahtiseid otsi. Kas laibalt oli midagi ära röövitud? Kas surnu kandis kodunt 
lahkudes mingeid väärisehteid? ja kui kandis, kas need olid alles, kui ta leiti? Need on 
tähtsad küsimused, mida tunnistuses üldse ei puudutatud; ja on teisi sama olulisi, millele 
mingit tähelepanu ei pööratud. Peame isikliku küsitluse varal püüdma siin selgust luua. 
Üle tuleb vaadata kõik St. Eustache'isse puutuv. Ma ei kahtlusta teda, aga toi-migem 
plaanipäraselt. Kindlasti tuvastame, et tema kirjalikud tunnistused selle kohta, kus ta 
pühapäeval viibis, peavad paika. Sedalaadi tunnistused võivad kergesti petta. Kui nad 
antud juhul aga õigeks osutuvad, jätame St. Eustache'i oma juurdlusest välja. Tema 
enesetapp, kui kahtlustäratav see vandetunnistuste valeks osutumisel ka poleks, on 


vastandjuhul täiesti arusaadav ega tarvitse meid juurdluse tavaliselt teelt kõrvale 
kallutada. 

«Järgnevas ärme vaatleme selle tragöödia sisemist olemust, vaid keskendame kogu 
tähelepanu äärenähtustele. Oige tavaline viga, mida niisuguses juurdluses nagu käesolev 
tehakse, on see, et piirdutakse üksnes vahetute sündmustega, eirates täielikult kaas- või 
kaudselt seotud seiku. Kohtu väärpraktika selles seisabki, et ülekuulamise ja arutamise 
käigus tegeldakse üksnes silmanähtavalt asjasse puutuvaga. Kogemus aga on näidanud ja 
oige loogika näitab ka edaspidi, et näiliselt ebaolulises peitub suur, voib-olla koguni 
suurem osa tõde. Just selle põhimõtte vaimus, kui ka mitte täpselt kirjatähe järgi, on 
moodne teadus otsustanud arvestada ettenägematute asjaoludega. Aga võib-olla te ei saa 
minust aru. Inimteadmiste ajalugu on pidevalt näidanud, et kõige rohkem väärtuslikke 
avastusi on tehtud just tänu kõrvalistele või ebaolulistele või juhuslikele seikadele, et 
tulevast progressi silmas pidades tuleb mitte ainult arvestada, vaid täie kindlusega 
arvestada juhuslikult ja ebaootuspäraselt tehtud leiutistega. Pole enam mõttekas toetuda 
tulevikuvisioonidele. Juhust peetakse nüüd osakeseks alusmüürist. Tal on meie 
arvestustes juba oma kindel koht. Oleme ootamatu ja kujuteldamatu allutanud 
koolimatemaatika -valemitele. 

Kordan veel kord, et vaieldamatult pärineb suurem osa tõest kõrvalnähtustest; ning 
selles faktis peituva põhimõttega on täiesti kooskõlas, et ma käesoleval j urud kallutan 
juurdluse sündmuse enda palju tallatud ja seni viljatuks jäänud pinnalt teda 
ümbritsevatele samaaegsetele seikadele. Sel ajal, kui teie tuvastate tunnistuste kehtivust, 
uurin mina ajalehti pisut üldisemast aspektist, kui te seni olete teinud. Siiani oleme maad 
kuulanud vaid juurdlusalusel väljal; oleks aga tõesti kummaline, kui minu poolt 
soovitatud avalike trükiste laiahaardeline ülevaatus ei annaks mõnda pisikest pidepunkti, 
kuhu juurdlust edasi suunata.» 

Vastavalt Dupini ettepanekule kontrollisin tunnistused hoolikalt üle. Kõik osutusid 
kindlalt paikapidavaks ning seega oli St. Eustache'i süütus tuvastatud. Vahepeal uuris 
mu sõber minu arust täiesti mõttetu põhjalikkusega virnade viisi mitmesuguseid ajalehti. 
Nädala pärast asetas ta mu ette järgmised väljavõtted: 

«Umbes poolteist aastat tagasi tekitas samasugust .ärevust sellesama Marie Roget' 
kadumine monsieur Le Blanc'i parfümeeriapoest Palais Royalis. Nädala pärast aga ilmus 
neiu tagasi oma tavalisele kohale leti taga, terve nagu ennegi, ainult pisut kahvatum 
endisest. Monsieur Le Blanc ja neiu ema teatasid, et Marie oli viibinud maal kellegi 
sugulase pool ning kogu asi summutati kiiresti. Me oletame, et käesolevalgi juhul on 
tegemist sama laadi veidra kapriisiga ja et nädala või võib-olla 'ka kuu möödudes on ta 
jälle meie keskel.» — Ohtuleht, .esmaspäeval, 23. juunil.* 

«Üks eilne õhtuleht viitab mademoiselle Roget' eelmisele salapärasele kadumisele. On 
üldiselt teada, et selle nädala, mis ta Le Blanc'i parfümeeriapoest puudus, veetis ta noore 
mereväeohvitseri seltsis, kes on tuntud oma (liiderlikkuse poolest. Arvatakse, et 
tülliminek sundis neiu õnneks koju tagasi pöörduma. Kõnealune Lothario* elab praegu 
Pariisis ning tema nimi on meile teada, aga arusaadavatel põhjustel hoidume seda 
avaldamast.» — «Le Mercure», teisipäeva hommikul, 24. juunil.** 

«Üleeile pandi selle linna lähedal toime üpris metsikut laadi kuritegu. Keegi härrasmees 
koos naise ja tütrega palkas videviku hakul kuus noormeest, kes Seine'i kalda 


* New Yorgi «Express». 

** New Yorgi «Herald». (Autori märkused.) 

lähedal paadiga jõude edasi-tagasi sõitsid, et nad neid üle jõe viiksid. Vastaskaldale 
jõudnud, astusid kolm sõitjat maale ja olid juba nii kaugele sammunud, et paati enam 
näha polnud, kui tütar avastas, et ta oli oma päevavarju paati unustanud. Ta läks sellele 
järele, kaabakad haarasid ta kinni, viisid keset jõge, toppisid talle tropi suhu, käisid 
temaga elajalikult ringi ja panid ta lõpuks kaldale õige selle koha lähedale, kus ta koos 
vanematega paati oli astunud. Lurjustel on esialgu õnnestunud põgeneda, aga politsei on 
neil jälil ja mõned neist võetakse peagi kinni. — «Hommikuleht», 25. juunil* 

«Oleme saanud paar teadet, mis püüavad kogu süüd hiljutise jõleda kuritöö eest 
Mennais'** kaela ajada; kuna kohtulik juurdlus on selle isanda aga süüst vabastanud ning 
mitmete meie kirjasaatjate väited paistavad silma rohkem agaruse kui põhjalikkuse 
poolest, ei pea me soovitavaks neid avaldada.» —«Hommikuleht», 28. juunil.* ** 

«Oleme saanud mitu veenvalt kirjutatud sõnumit, ilmselg erinevaist allikaist, mille järgi 
on enam kui kindel, et õnnetu Marie Roget on langenud ohvriks ühele neist arvukaist 
sulikampadest, kes on pühapäeviti linnalähedaste paikade nuhtluseks. Pooldame igati 
seda seisukohta. Püüame edaspidi leida lehes ruumi sellealaseks arutluseks. — 
«Ohtuleht», teisipäeval, 31. juunil. **** 

«Üks tolliameti teenistuses olev paadimees nägi esmaspäeval tühja paati Seine'i mööda 
alla triivimas. Purjed lebasid paadi põhjas. Paadimees pukseeris paadi tolliameti kontori 
alla. Järgmisel hommikul viidi see sealt minema, ilma et ükski ametnik seda oleks märga- 
nud. Tüür on praegu tolliameti kontoris.» — «La Diligence», neljapäeval, 26. 
juunil, ++ 

Neid erinevaid väljavõtteid lugedes ei tyndunud nad mulle mitte ainult ebaolulised, 
vaid ma ,ei taibanud ka,, kuidas neid käsiloleva asjaga siduda. Ootasin Dupinilt mingit 
seletust. 

«Praegu,» ütles ta, «ei kavatse ma pikemalt peatuda 


* New Yorgi «Courier and Inguirer». 

** Mennais oli üks neid, keda esialgu kahtlustati ja vahistati, tõendite puudusel aga 
vabaks lasti. 

*** New Yorgi «Courier and Inguirer». 

**** New Yorgi «Evening Post». 

*>**** New Yorgi «Standard». (Autori märkused.) 

esimesel ja teisel väljakirjutusel. Kirjutasin nad peamiselt selleks, et näidata teile, kui 
lohakalt töötab politsei, kes nii palju, kui ma prefektist aru sain, pole üldsegi vaevunud 
üle kuulama mereväeohvitseri, kellele artiklis viidatakse. On aga selge lollus arvata, et 
Marie esimese ja teise kadumise vahel pole mingit oletatavat seost. Mööngem, et esimene 
ärajooksmine lõppes armastajate riiuga ja petetu koju tagasipöördumisega. Seega oleme 
nüüd valmis nägema teises ärajooksmises (juhul, kui me teame, et see aset leidis) pigem 
märki petja uutest lähenemiskatsetest kui kellegi kolmanda isiku värsketest abi- 
eluettepanekutest — oleme valmis pidama seda pigem vana armu «lepitamiseks» kui uue 
alustamiseks. Kümme korda tõenäosem on võimalus, et mees, kes kord juba Marie'ga ära 
jooksis, kordab, oma ettepanekut, kui et neiule, kellele üks mees on teinud ettepaneku ära 


joosta, teeks sama ettepaneku keegi teine. Ühtlasi lubage siinkohal juhtida teie tähelepanu 
asjaolule, et ajavahemik esimese, kindlaks tehtud, ja teise, oletatava ärajooksmise* vahel 
on vaid mõni kuu pikem meie sõjalaevade tavalise merereisi kestusest. Kas esimese 
võrgutamiskatse puhul segas meest vajadus merele sõita, ja kas ta tagasi pöördudes 
kasutas esimest võimalust, et poolelijäänud või. tema poolt jäetud alatuid plaane täide 
viia? Kõigist neist asjust ei tea me midagi. 

«Te muidugi ütlete, et teisel juhul polnud ju mingit .ärajooksmist kui nii võtta. Muidugi 
mitte — aga kas me võime öelda, et polnud nurjunud plaani? Peale St. Eus-tache'i ja 
võib-olla ka Beauvais', ei tea me ühtki auväärt meest, keda avalikult Marie kosilaseks 
oleks tunnistatud. Ühestki teisest ei räägita. Kes siis on see salajane austaja, kellest 
sugulased (vähemalt enamik neist) ei tea midagi, keda aga Marie sel pühapäevahommikul 
kohtab ja nii jäägitult usaldab, et ei kõhkle jäämast tema seltsi seniks, kuni õhtuvarjud 
laskuvad üle Barriere du Roule'i üksildaste salude? Kes on see salajane austaja, küsin ma, 
kellest vähemalt enamik sugulasi ei tea midagi? Ja mida tähendab madame Roget 
iseäralik ennustus Marie lahkumise hommikul? — «Ma kardan, ma ei näe Marie'd enam 
iialgi.» 

«Aga kui me ei suuda kujutleda, et madame Roget oli ärajooksmisplaanist teadlik, kas 
ei saa me vähemalt oletada, et neiu ise seda plaani hellitas? Kodunt lahkudes andis ta 
mõista, et läheb külla Rue des Drpmes'il elavale 

tädile, ja St. Eustache'i palus ta endale pimeda hakul järele tulla. Noh, esimesel pilgul 
vaidleb see fakt minu oletusele tugevasti vastu, aga mõtleme järele. Et ta kellegi tuttavaga 
kohtus ja temaga koos üle jõe läks, jõudes Barriere du Roule'i nii hilisel tunnil nagu kell 
kolm pärast lõunat, on teada. Nõustudes aga niiviisi selle inimesega kaasa minema (olgu 
siis emale teada või teadmata eesmärgil) pidi ta mõtlema kodunt lahkudes lausutud 
sõnadele ja oma kihlatud peigmehe St. Eus-tache'i rinnas tärkavale imestusele ja 
kahtlusele, kui noormees kokkulepitud tunnil talle Rue des Drõmes'ile järele läheb ja 
kuuleb, et teda pole seal olnudki, ja siis selle ärevusse ajava teatega pansioni jõudes näeb, 
et teda ka kodus ei ole. Ma ütlen, et ta pidi kõiigele sellele mõtlema. Ta pidi ette nägema, 
et see St. Eustache'ile meelehärmi valmistab ja kõik kahtlustama hakkavad. Ta ei saanud 
mõelda tagasipöördumisest trotsimata seda kahtlustamist; kahtlustamine kaotab aga tema 
jaoks igasuguse tähtsuse, kui oletame, et ta ei kavatsenudki tagasi pöörduda. 

«Võiksime kujutleda teda niiviisi arutlemas: «Ma pean kohtuma teatud isikuga, et koos 
temaga kodunt ära joosta, või mõnel muul, ainult minule teada oleval eesmärgil. On vaja, 
et poleks mingit vahelesegamise võimalust, meile peab jääma küllalt aega, et jälituse 
käest pääseda, annan mõista, et lähen tädile külla ja veedan terve päeva Rue des 
DrõmesMi; ütlen St. Eustache'ile, et ta enne pimedat mulle järele ei tuleks, sel kombel 
saaksin kodunt ära olla nii kaua kui võimalik, ilma et see kahtlust ärataks või ärevust 
tekitaks, ja ma võidaksin rohkem aega kui mis tahes muul viisil. Kui ma ütlen St. Eus- 
tache'ile, et ta pimedas mulle järele tuleks, ei tule ta kindlasti varem; kui ma aga üldse ei 
palu tal tulla, jääb mul vähem aega põgenemiseks, kuna oodatakse, et ma varem koju 
tulen ja mu puudumine ajaks kodused varem ärevusse. Kui ma aga kavatseksin tagasi 
tulla — kui mul oleks plaanis vaid kõnealuse isikuga väheke luusima minna — ei peaks 
ma enda huvides St. Eustache'i endale järele paluma; sest, kui ta tuleb, saab talle kindlasti 
selgeks, et olen teda petnud — fakt, mida ta teada ei saa, kui lahkun kodunt, ilma et 
teataksin talle, mis plaanid mul on, tulen tagasi enne pimedat ja ütlen siis, et käisin tädil 


Rue des Drõmes'il külas. Kuna ma aga ei kavatsegi tagasi tulla — vähemalt mitte 
enne mõnda 

nädalat, või enne kui mu peidukoht avastatakse — on aja võitmine ainus asi, mille eest 
peaksin hoolt kandma.» 

«Olete oma märkmetes näidanud, et selle kurva loo suhtes ollakse üldiselt arvamisel, et 
neiu langes suli-kamba ohvriks. Rahva arvamust tuleb teatud tingimustes muidugi 
arvestada. Kui ta tekib iseenesest, avaldub täiesti spontaanselt, tuleb teda samastada 
geniaalsele üksikisikule iseloomuliku intuitsiooniga. Üheksakümne üheksal juhul sajast 
oleksin tema otsusega päri. Ent on oluline, et ei leiduks mingeid käegakatsutavaid 
sisenduse jälgi. Arvamus peab olema rangelt rahva enda oma; ja seda on tihti äärmiselt 
raske märgata ja määrata. Käesoleval juhuV tundub mulle, et seda «rahva arvamust» 
kambast on mõjustanud kõrvalsündmus, mida on üksikasjalikult kirjeldatud minu 
kolmandas väljakirjutises. Kogu Pariisi erutab Marie — noore, ilusa' ja üldtuntud 
tütarlapse — surnukeha leidmine. Surnukeha, mis kannab vägivallamärke, leitakse 
triivimas jões. Nüüd aga. teatatakse, et just samal ajal, või peaaegu samal ajal, kui neiu 
arvatakse olevat tapetud, pani salkkond noori kaabakaid toime samalaadi kuriteo, kuigi 
mitte nii saatuslike tagajärgedega, ühe teise noore naisterahva kallal. Kas tuleb siis imeks 
panna, et teadaolev kuritegu-mõjustab avaliku arvamuse otsust teise, tundmatu kuriteo 
kohta. See otsus ootas suunamist, ning teadaolev vägistamine näis seda nii kenasti 
pakkuvat! Eks leitud ju Marie'gi jõest; just sellel jõel oligi aga see teadaolev vägistamine 
toime pandud. Seos kabe sündmuse vahel oli nii ilmne, et oleks lausa ime olnud, kui 
inimesed seda hinnata ja sellest kinni haarata poleks osanud. Tegelikult aga kuritegu, 
millest on teada, et ta niiviisi on toime pandud, tõendab, kui ta üldse midagi tõendab, et 
teine peaaegu samal ajal sooritatud kuritegu, niiviisi toime ei pandud. Oleks ju selge ime, 
kui sel ajal, kui üks sulikamp teatavas paigas saatis korda ennekuulmatu kuritöö, oleks 
leidunud samasugune kamp samas paigas ja samas linnas, kes samadel tingimustel, 
samade vahendite ja abinõudega sooritas samalaadse kuriteo täpselt samal ajal! Mida 
muud aga kui seda imepärast kokku-sattumuste rodu see juhuslikult sisendatud rahva 
arvamus meid uskuma tahab panna? 

«Enne kui jätkata, vaadelgem arvatavat mõrvapaika Berriere du Roule'i padrikus. See 
padrik, kuigi tihe, asus avaliku maantee otseses läheduses. Selle sees oli kolm-neli 

suurt kivi, mis moodustasid midagi seljatoe ja jala-järiga istme taolist. Ülemiselt kivilt 
leiti valge alussee-lik, teiselt siidsall. Siit leiti samuti päevavari, kindad ja taskurätik. 
Taskurätikul oli nimi «Marie Roget». Ümberkaudsetel okstel oli näha riideräbalaid. Maa 
oli ära trambitud, põõsad murdunud, ja kõik tunnistas ägedast heitlusest. 

«Hoolimata hõiskamisest, millega ajakirjandus selle padriku avastamist tervitas, ja 
üksmeelest, millega see otseseks kuritööpaigaks tunnistati, tuleb siiski möönda, et ka 
kahtlemiseks leidus mõnigi hea põhjus. Ma võisin uskuda või mitte uskuda, et tegemist 
oli just selle kohaga — aga kahtluseks oli küllalt põhjust. Kui tõeline kuritööpaik, nii 
nagu väitis «Le Commercial», olnuks Rue Ste. Andree naabruses, oleks kuritöö 
sooritajaid, kui arvata, et nad ikka veel Pariisis viibisid, haaranud paanika, kui avalikkuse 
tähelepanu nii nutikalt õigesse kanalisse juhiti, ning teatavad ringkonnad oleksid pidanud 
tarvilikuks seda tähelepanu mujale juhtida. Ja kuna Barriere du Roule'i padrikut juba niigi 
kahtlustati, oleks loomulikult tekkinud mõte panna need asjad sinna, kust nad leiti. Pole 


ühtki tõendit, kuigi «Le Soleil» vastupidi arvab, et leitud asjad oleksid padrikus olnud üle 
mõne päeva; küll on aga kaudseid tõendeid, et nad ei saanud ilma tähelepanu äratamata 
sinna jääda selle kahekümne päeva jooksul alates tollest saatuslikust pühapäevast kuni 
pärastlõunani, mil poisid nad leidsid. «Nad olid kõik vihma tõttu tugevasti hallitanud,» 
ütleb «Le Soleil» oma eelkäijate arvamust omaks võttes, «ning hallituse tagajärjel kokku 
kleepunud. Mõnest oli rohi üle kasvanud. Päevavarju siid oli tugev, aga selle niidid olid 
seestpoolt kokku jooksnud. Pealmine kahekorra volditud osa oli üleni hallitanud ja pude, 
ning rebenes avamisel lõhki.» Mis puutub sellesse, et rohi oli «mõnest üle kasvanud», siis 
on ilmne, et see põhines kahe pisikese poisi sõnadel ja seega mälestustel; sest poisid 
liigutasid esemeid ja võtsid need koju kaasa, enne kui kolmandad isikud neid oleksid 
näinud. Rohi kasvab aga, eriti sooja ja niiske ilmaga (nagu oli mõrva aegu) oma kaks- 
kolm tolli üheainsa päevaga. Värskel murul lebava päevavarju võib j-ohi ühe nädalaga 
pilgu eest varjata. Mis aga puutub hallitusse, mida «Le Soleil» nii visalt rõhutab, et kasu- 
tab seda sõna tervelt kolm korda selles äsja tsiteeritud lühikeses lõigus, siis kas ta tõesti ei 
tea, mis laadi on see 

hallitus? Kas talle peab ütlema, et see on üks neist paljudest funguse liikidest, mille 
kõige iseloomulikumaks jooneks on see, et ta tärkab ja laguneb kahekümne nelja tunni 
jooksul? 

«Nii näeme ühe pilguga, et see, mis nii võidukalt pidi toetama mõtet, et asjad olid olnud 
«vähemalt kolm või neli nädalat» padrikus, osutub tõendimaterjalina naeruväärseks 
nulliks. Teisest küljest on äärmiselt raske uskuda, et need asjad oleksid saanud jääda 
sesse padrikusse kauemaks kui üks nädal — kauemaks kui ühest pühapäevast teiseni. 
Need, kes vähegi tunnevad Pariisi lähikonda, teavad, kui tohutult raske on siin leida 
üksildasi paika, kui sa just agulist väga kaugele ei lähe. Niisugune asi nagu mõni 
läbiuurimata või isegi harva külastatav pelgupaik keset metsi või salusid — on. täiesti 
mõeldamatu. Las inimene, kes loomu poolest loodust armastab, töö tõttu aga selle suure 
metropoli tolmu ja palavuse kül ge on aheldatud, las seesugune inimene katsub kas voi 
argipäevalgi kustutada oma janu üksinduse järele kesk neid looduskauneid paiku, mis 
meid ümbritsevad — küU ta näeb, kuidas igal sammul mõni kaabakas või pummeldavate 
närukaelte kamp oma jorina ja kohalolekuga selle võlu hävitab. Ka kõige tihedamas 
lehestikus ei saa ta omaette olla. Need varjatud nurgakesed just kubisevadki räpasest 
pööblist — just siin on templid kõige enam rüvetatud. Süda iiveldamas, põgeneb rändaja 
tagasi saastatud Pariisi, sinna vähem vastikusse — kuna see seal et tundu nii kohatu — 
saastamülkasse. Kui aga linna ümbrus on nii kubinal täis juba tööpäeval — kui palju 
enam siis veel hingamispäeval! Nüüd just otsibki linnasuli, vabanenud töösundusest või 
kaotanud harjumuspärased kuritöövõimalused, linna äärealasid, mitte armastusest küla 
vastu, mida ta südamepõhjas vihkab, vaid selleks, et pääseda ühiskonna kitsenduste ja 
konventsioonide eest. Ta ei ihka mitte niivõrd maaelu värsket õhku ja haljaid puid, kui 
selle vaba voli. Siin teeäärses kõrtsis või metsa-rüpes, kus ühegi inimese pilk peale 
lustlike kaaslaste oma teda ei pidurda, andub ta ohjeldamatult sellele meeletule 
võltslõbususele, mille on sigitanud vabadus ja rumm. Kui ma kordan, et oleks lausa ime, 
kui kõnealused esemed on üle nädala jäänud avastamata kus tahes padrikus Pariisi 
vahetus ümbruses, siis ei ütle ma midagi, mis poleks ilmne igale erapooletule vaatlejale. 

«On aga küllalt alust kahtlustada, et need esemed 

pandi padrikusse eesmärgil juhtida tähelepanu kõrvale tõeliselt kuriteopaigalt. 
Vaadelgem kõigepealt avastamise kuupäeva. Võrrelge seda minu viienda väljakirjutise 
omaga. Te leiate, et avastamine järgnes peaaegu otsekohe pärast õhtulehele saadetud 
tungivaid kirju. Need kirjad, kuigi erinevad ja ilmselt erinevaist allikaist, olid ühesuguse 
suunitlusega — nimelt, juhtida tähelepanu kambale kui kuritöö sooritajale ja Barriere du 
Roule'i ümbruskonnale kui kuritööpaigale. Siin muidugi ei tule kahtlustada, et poisid 
nende kirjade või kirjadest mõjustatud avaliku tähelepanu tagajärjel need esemed leidsid; 
küll aga võiks ja võis tekkida kahtlus, et poisid ei leidnud esemeid enne seda sel lihtsal 
põhjusel, et esemeid enne padrikus ei olnudki, et kirjade endi süüdiolevad autorid panid 
nad sinna alles kirjade kirjutamise ajal või otse enne seda. 

«See padrik oli iseäralik — äärmiselt iseäralik padrik. Ta oli ebatavaliselt tihe. Keset 
seda loodusliku müüriga tarandikku oli kolm harukordset kivi, mis moodustasid seljatoe 
ja jalajäriga istme. Ja see loodusliku kunsti poolest rikas padrik oli madame Deluci 
elumajast vaid mone mõõteridva* kaugusel, selle vahetus läheduses, perenaise poegadel 
oli aga kombeks sassafrassi koort otsides tuhnida läbi kõik lähedased võsad. Kas oleks 
ennatlik vedada kihla — tuhat ühe vastu —, et ei möödunud ainustki päeva, ilma et 
poisid vähemalt ühtki taime tema looduslikult troonilt sealt varjulise koja rüpest poleks 
leidnud? Need, kes kõhkleksid kihla vedada, pole kas iialgi ise poisid olnud või on 
unustanud poiste loomuse. Kordan veel kord — on äärmiselt raske mõista, kuidas need 
esemed oleksid saanud jääda seal padrikus üle paari päeva avastamata; ja nii on küllalt 
alust kahtlustada, hoolimata «Le Soleil'» põikpäisest võhiklusest, et nad pandi võrdlemisi 
hiljuti kohale, kust nad leiti. 

«Aga on olemas veel tugevam alus uskuda, et nad sinna pandi, kui ükski minu poolt 
seni rõhutatud põhjus. Ja nüüd lubage mul juhtida teie tähelepanu nende esemete ülimalt 
kunstlikule asetusele. Ülemisel kivil lebas valge aluskuub, teisel siidsall; päevavari, 
kindad ja «Marie Roget» nime kandev taskurätik olid ümberringi laiali pillutud. Need on 
just niiviisi sätitud, nagu loomulikult teeks mitte ülearu nutikas isik, tahtes esemeid 
loomu 


* Mõõteritv maamõõtmiseks =5,03 m. 

likult asetada. Mingil juhul aga pole see tõeliselt loomulik asetus. Oleksin pigem 
oodanud näha kõiki asju maas jalge alla tallatult. Selles kitsukeses lehtlas oli vaevalt 
võimalik, etalusseelik ja sall jäänuksid kividele, kui mitu heitlevat inimest neist 
edasi-tagasi üle tuhises. «Kõik,» öeldakse, «andis tunnistust heitlusest, ja maa oli ära 
trambitud, põõsad murdunud», — alusseelik ja sall aga on asetatud nagu riiulile. 
«Põõsaste poolt välja rebitud kleiditükid olid umbes kolm tolli laiad ja kuus tolli pikad. 
Üks tükk oli kleidi palistusest, ja seda oli paigatud. Tükid jätsid väljarebitud ribade 
mulje.» Siin on «Le Soleil» kasutanud kogemata äärmiselt kahtlast fraasi. Tõepoolest, 
nii) nagu neid tükke kirjeldatakse, «jätavad nad väljarebitud ribade mulje», aga meelega 
ja käega välja rebitud. Ainult kõige haruldasemal juhul võib okas niisugusest rõivast nagu 
kõnealune tüki «välja rebida». Juba nende koe tõttu käristab neisse takerdunud okas või 
nael riidesse kaks pikuti rebendit, mis ristuvad täisnurga all okka sissemineku kohas — 
vaevalt aga on võimalik! kujutleda «väljarebitud» tükki. Mina niisugust juhtu ei tea, ega 
tea ka teie. Et seesugusest riidest tükki välja rebida, on peaaegu igal juhul tarvis kaht 
erisuunalist jõudu. Kui riidel on kaks äärt — näiteks taskurätik, ja selle küljest tahetakse 


üht riba ära rebida, siis ja ainult siis, piisab eesmärgi saavutamiseks ühestainsast jõust. 
Käesoleval juhul aga on kõne all kleit, millel on ainult üks äär. Okaste abil saaks tükki 
välja rebida keskelt, kus äärt ei ole, ainult ime läbi, ent üksainus okas seda ei suudaks. Ja 
isegi seal, kus äär on olemas, on vaja kahte okast, millest üks toimiks kahes eri suunas, 
teine ühes. Ja sedagi eeldusel, et äär on palistamata. Palistuse korral ei tule seegi kõne 
alla. Nii näeme, kui arvukad ja suured ontakistused, et tükke «okaste» toimel välja 
rebida, meid aga tahetakse uskuma panna, et välja ei rebitud mitte ainult üks, vaid mitu 
tükki. «Ja üks tükk» pealegi «oli kleidi palistusest»! Teine tükk oli «seelikust, mitte 
palistusest» — teiste sõnadega rebiti okaste toimel täiesti välja kleidi keskelt! Noh, et 
inimene niisugust asja ei usu, on andeksantav; kuid veel kahtlasem kui kõik need 
vasturääkivused kokku tundub see üllatav asjaolu, et mõrvarid, kel jätkus küllalt 
ettevaatust laiba kõrvaldamisele mõelda, need esemed padrikusse jätsid. Ometi olete 
minust valesti aru saanud, kui arvate, et kavatsen eitada, nagu oleks see padrik 
kuriteopaik. Siin võidi 

mingi pahateoga hakkama saada, pigemini küll võis mingi õnnetus madame Deluci 
juures aset leida. Aga see polegi nii tähtis. Me ei püüagi ju avastada kuriteopaika, vaid 
paljastada mõrva sooritajaid. Kõik, mida olen tõendina esile toonud, kui üksikasjalikult 
see ka ei sündinud, on esitatud selleks, et: esiteks näidata, kui rumalad on «Le Soleil'» 
kindlad ja ennatud väited, teiseks ja peamiselt aga selleks, et te veel kord kaaluksite, kas 
see tapmine ikka on või ei ole ühe kamba töö. 

«Alustagem kõigepealt neist eemaletõukavatest detailidest, mida eeluurimisel esitas 
kirurg. Jääb üle vaid lisada, et kõik Pariisi lugupeetud anatoomid on tema ajalehtedes 
avaldatud järeldused lurjuste arvu suhtes õigustatult välja naernud kui ebaõiged ja täiesti 
alusetud. See ei tähenda, et asi poleks võinud nii olla, aga seesuguseks järelduseks polnud 
mingit alust — kas teistsuguseks oli? 

«Vaadelgem nüüd «heitluse jälgi»; ja lubage mul küsida, millele siis arvatakse neid 
jälgi viitavat. Kambale. Kas nad aga pigem ei viita kamba puudumisele? Mis heitlusest 
— pealegi nii ägedast ja kauakestvast, et jättis oma «jäljed» igasse suunda — saab juttu 
olla nõrga ja kaitsetu neiu ning kujuteldava lurjustetamfta vahel? Paar toorest kätepaari 
teevad vaikselt oma töö ja koik on möödas. Ohver pidanuks olema täiesti võimetult nende 
meelevallas. Siinkohal tuleb meeles pidada, et argumendid padriku kui kuriteopaiga vastu 
on kohaldatavad peamiselt ainult juhul, kui kuritöö toimepanijaid oli rohkem kui üks. Kui 
aga eeldame, et vägistajaid oli ainult üks, võime, ja ainult sel juhul võime kujutleda nii 
ägeda ja visa loomuga heitlust, mis jättis need nähaolevad «jäljed». 

«Ja veel. Ma juba mainisin, kui kahtlane on fakt, et kõnealused esemed üldse jäeti 
padrikusse, kus nad avastati. Näib peaaegu võimatu, et need süütõendid jäeti sinna 
juhuslikult. Laiba kõrvaldamiseks (arvatakse) jätkus küllalt otsustusvõimet, ometi aga 
jäetakse palju otsesem tõend kui laip ise (mille näojooned lagunemine oleks peagi 
hävitanud) kuritööpaika nähtavale kohale lebama — ma pean silmas taskurätikut lahkunu 
nimega. Kui see sündis kogemata, ei tule seda panna kamba arvele. See võis juhtuda vaid 
üksikisiku puhul. Vaatame järele. Üksikisik on sooritanud mõrva. Ta on üksi lahkunu 
vaimuga. Teda kohutab liikumatult tema ees lamav kogu. Kireraev on haihtunud, ning 
loomulikult haarab ta südant 

hirm tehtud teo ees. Tal puudub see enesekindlus, mida paratamatult sisendab kaaslaste 
kohalolek. Ta on surnuga üksi. Ta väriseb ja on segaduses. Ent laibast on tarvis lahti 
saada. Ta kannab selle jõe äärde, kuid jätab teised süütõendid maha; sest raske, kui mitte 
võimatu, on kogu koormat korraga kanda, ja mahajäänud asjadele on kerge järele tulla. 
Aga vaevalisel teekonnal vee äärde ta hirm üha kasvab. Eluhääled ümbritsevad rada, 
mida mööda ta liigub. Kümmekond korda kuuleb ta või arvab kuulvat kellegi pealtnägija 
samme. Isegi linnatuled viivad ta segadusse. Ometi jõuab ta peagi pärast pikki ja sagedasi 
sügavast ahastusest tingitud peatusi jõe kaldale ning saab oma jubedast koormast lahti — 
võib-olla paadi abil. Millist varandust, millist kättemaksu on sellel üksildasel mõrvaril 
nüüd aga maailmalt oodata, et see suudaks sundida teda tagasi pöörduma mööda vaevalist 
ja ohtlikku rada padrikusse nende verd tarretama panevate mälestuste juurde? Ta ei lähe 
tagasi, olgu tagajär-, jed millised tahes. Ta ei suudaks tagasi minna, kui ta ka tahaks. Ta 
ainus mõte on jalamaid põgeneda. Ta pöörab igaveseks selja neile hirmsatele põõsastele 
ja põgeneb otsekui läheneva raevu eest. 

«Kui aga tegemist oleks kambaga? Just see, et neid on. mitu, sisendaks neisse 
enesekindlust, — kui ühe läbi ja lõhki lurjuse rinnas üldse eales enesekindlusest puudu 
on; läbi ja lõhki lurjustest need kambad aga koosnevadki. Just see, et neid on mitu, 
takistanuks neid langemast sesse ahistavasse ja meeletusse kabuhirmu, mis, nagu ma 
kirjeldasin, halvas üksikinimest. Kui oletame, et ühel, võli kahel, voi kolmel jääb midagi 
kahe silma vahele, siis neljas parandaks selle vea. Nad poleks endast midagi maha jätnud; 
sest oma arvukuse tõttu oleksid nad suutnud kõik korraga kaasa võtta. Tagasi pöörduda 
poleks olnud vajagi. 

«Mõelge nüüd sellele seigale, et kui laip leiti, oli tema pealisrõivast «umbes jalalaiune 
riba alumisest palistusest kuni vööni lahti rebitud, kolm korda ümber piha mässitud ja 
selja taha silmuseks seotud». Seda tehti ilmselt selleks, et saada käepidet surnukeha 
kandmiseks. Aga kas kui tahes suur meestekamp oleks eales niisuguse abinõu peale 
mõelnudki. Kolmele või neljale mehele oleksid laiba käed-jalad pakkunud mitte ainult 
küllaldaselt, vaid ka kõige paremat pidet. Selle mõtles välja üksainus inimene; ja nii 
jõuame fakti juurde, et «padriku ja jõe vahel 

olid tarade lasipuud maha võetud ja maapinnale olid selgesti jäänud mingi raske 
kandami lohistamise jäljed». Aga kas mitu meest oleksid endile seda ülearust tüli teinud 
võtta maha tara selleks, et sealt läbi lohistada laipa,, mille nad ühe hetkega oleksid igast 
tarast jõudnud üle-tõsta? Kas mitu meest oleksid üldse niiviisi laipa lohistanud, et 
ilmsed lohistamise jäljed näha oleksid jäänud?" 

«Ja siinkohal peame viitama ühele «Le Commerciari» tähelepanekule, mida ma teataval 
määral olen juba puudutanud. «Õnnetu neiu ühest alusseelikust,» ütleb see ajakiri, «oli 
välja rebitud üks riba ja seotud lõua alt kukla, taha, arvatavasti selleks, et takistada teda 
karjumast. Seda olid teinud mehed, kellel polnud taskurätikuid.»- 

«Olen eelpool juba maininud, et üks õige suli pole iial' ilma taskurätikuta. Aga mitte 
sellele faktile ei tahtnud ma praegu tähelepanu juhtida. Et seda sidet ei kasutatud 
taskurätiku puudusel, nagu arvab «Le Commercial»,. näitab kujukalt padrikusse jäetud 
taskurätik; ja et sellega ei tahetud «karjeid vältida», ilmneb sellestki, et jäeti kasutamata 
selleks otstarbeks sobivamad moodused. Tõendusmaterjalina räägitakse kõnealusest 
ribast kui «lõdvalt tugeva sõlmega ümber kaela seotust». Need sõnad on õige 
ebamäärased, erinevad aga oluliselt «Le CommerciaTis» öeldust. Riideriba oli 


kaheksateist tollil lai ja kuigi musliinist, oleks andnud pikuti kokku voldi-tult või 
kägardatult tugeva sideme. Ja niimoodi kokku kägardatud ta oligi. Minu järeldus on 
järgmine: Üksik mõrvar, kandnud laipa piha ümber seotud silmuse abil veidi maad (kas 
eiis padrikust või kuskilt mujalt) nägr ära, et sel viisil käib see tal üle jõu. Ta otsustas 
kandamit lohistada — tõendmaterjal näitabki, et seda lohistati. Selleks on tarvis siduda 
talle ümber midagi köie-taolist. Kõige parem oli siduda köis kaela ümber, kust see pea 
tõttu poleks saanud maha libiseda. Kahtlemata mõtles mõrvar piha ümber olevale 
sidemele. Ta olekski seda kasutanud, aga see oli laiba ümber mässitud, silmuse tõttu oli 
seda tülikas lahti päästa, pealegi polnud see kleidi küljest «lahti rebitud». Kergem oli 
alusseelikust uut riba rebida. Seda ta tegigi ja lohistas ohvri niiviisi' jõe kaldale. Et seda 
tüli ja ajakuluga seotud «köit», mis-õieti oma otstarbele ei vastanud, üldse kasutati, 
näitab,, et vajadus teda tarvitada kerkis esile siis, kui taskurätikut enam käepärast polnud, 
ühe sõnaga, nagu me juba 

arvasime, pärast lahkumist padrikust (kui see ikka oli padrik), padriku ja jõe vahelisel 
teel. 

«Nüüd te muidugi ütlete, et madame Deluci(!) tunnistusest selgub, et mõrva ajal või 
umbes selle ümber viibis padriku läheduses mingi kamp. Olen sellega päri. Kahtlen, kas 
seal polnud mitte oma kümmekond niisugust kampa, nagu kirjeldab madame Deluc, 
Bariere du Roule'is või seal läheduses tolle tragöödia ajal või ligikaudu selle ümber. See 
jõuk aga, kes on pälvinud nii teravat halvakspanu madame Deluci pisut hilinenud ja väga 
kahtlase tunnistuse põhjal, on ainus kamp, kelle kohta too ausameelne ja täpne vana daam 
on öelnud, et nad sõid ta kooke ja jõid ta õlut, ilma et oleksid vae-vunudki selfc eest 
maksma. Et hinc illae irae?* 

«Aga mida siis madame Deluc õieti tunnistab? Tuli üks kaabakate kamp, pidas end 
lärmakalt ülal, sõi ja jõi ilma maksmata, lahkus samale poole, kuhu noormees ja neiugi, 
pöördus umbes videviku hakul kõrtsi tagasi ja läks uuesti üle jõe, just nagu oleks tal 
tuline kiire. 

«On väga tõenäone, et see «tuline kiire» oli madame Deluci meelest veelgi tulisem, 
kuna ta aina hädaldas ja nuttis taga oma vägisi võetud kooke ja õlut — kooke ja õlut, 
mille eest ta ehk ikka veel lootis hüvitust saada. Miks ta muidu kiirustamisest niisugust 
numbrit tegi, kuigi kõik toimus videviku hakul? Pole ju tarvis imestada, et isegi sulikamp 
koju tõttab, kui väikestes paatides tuleb ületada lai jõgi, torm on tulemas ja öö läheneb. 

«Ma ütlen läheneb; sest öö polnud veel kätte jõudnud. Oli alles videviku hakul, kui 
nende «kaabakate» sündmatu kiirustamine madame Deluci kainet pilku riivas. Me 
kuuleme aga, et just sel õhtul kuulsid nii madame Deluc kui ka ta vanem poeg «kõrtsi 
lähedalt naisterahva kiljumist» ja milliste sõnadega määratleb madame Deluc õhtust aega, 
millal kiljumine kostis? «Varsti pärast pimeda tulekut,» ütleb ta. «Varsti pärast pimeda 
tulekut» on aga vähemalt juba pime; «videviku hakul» seevastu kindlasti veel 
päevavalge. Nii on täiesti selge, et kamp lahkus Barriere du Roule'ist enne madame 
Deluci kuuldud (?) karjeid. Ja kuigi kõigis seda tunnistust puudutavates teadetes 
kasutatakse alati selgesti neid suhtelisi ajamää-ranguid, mida minagi teiega praegu 
vesteldes kasutasin, 


Ja siit ka see viha (lad. k.). 

pole ükski avalik ajakiri ega politseiagendid märganud seda jämedat ebakõla. 

«Lisan veel vaid üheainsa kamba-vastase argumendi;, sellel on aga, vähemalt minu 
arvamust mööda, otse vastupandamatu kaal. Pole hetkekski mõeldav, et pakutud suure 
tasu ja täieliku armuandmise puhul, mis ootab oma süükaaslase vastu tunnistajat, pole 
seni leidunud ühtki näruse sulikamba või mistahes meestejougu liiget, kes oleks juba 
ammu oma kaaslased reetnud. Seesuguse kamba liige ei himusta mitte tasu ega ihka 
pääseda, vaid kardab reetmist. Ta reedab õhinal ja kohe, et mitte saada ise reedetud. Et 
saladust pole veel välja räägitud, on parim tõend selle kohta, et see tõesti on saladus. 
Selle sünge teo koledused on teada ainult ühele või kahele elavale inimesele ja Jumalale. 

«Võtame nüüd kokku oma pika analüüsi kasinad, aga kindlad tulemused. Jääb mulje, et 
madame Deluci katuse all toimus mingi saatuslik õnnetus voi keegi lahkunu austaja või 
vähemalt lähedane ja salajane kaaslane sooritas Barriere du Roule'i lähedal padrikus 
mõrva. See kaaslane on tõmmu näoga. Näojume, sideme «silmus» ja meremehesõlm, 
millega kübarapael oli seotud, viitavad meremehele. Tema sõbrutsemine lahkunuga, 
rõõmsameelse, mitte aga raiskuläinud noore neiuga, näitab, et ta seisis auastmelt 
lihtmadrusest kõrgemal. Seda kinnitavad ka heas sõnastuses tungivad kirjad ajakirjadele. 
Arvestades esimest ärajooksmist, nii nagu «Le Mercure» seda kirjeldab, kipub selle 
meremehe kuju ühte sulama tolle «mereväeohvitseriga», kes esimesena õnnetu neiu 
kurjale teele ahvatles. 

«Siinkohal on kohane meenutada ka tolle tõmmunäo-lise pikaajalist puudumist. Lubage 
veel kord rõhutada, et tolle mehe näojume oli tume ja tõmmu, see pidi olema eriliselt 
tõmmu nahavärv, nii et mees ainult selle tõttu nii Valence'ile kui ka madame Delucile 
meelde jäi. Aga miks see mees välja ei ilmu? Kas too kamp tappis ta ära? Kuli nii, miks 
on siis jälgi ainult tapetud neiust? Mõlema kuritöö paik peaks olema ju üks ja seesama. Ja 
kuhu jääb ta laip? Mõrtsukad oleksid kindlasti mõlemad ühteviisi kõrvaldanud. Võib aga 
muidugi ka öelda, et mees elab ja teda takistab välja ilmumast hirm, et teda hakatakse 
süüdistama mõrvas. See kaalutlus võiks mõjutada teda nüüd — hiljem — kuna 
tõendmaterjalis on öeldud, et teda nähti koos Marie'ga — mitte aga kuritöö toimumise 

ajal. Süütu mehe esimeseks reaktsiooniks olnuks kuritööst teatada ja aidata lurjuste 
isikuid kindlaks teha. See oleks olnud arukas tegu. Teda oli neiuga koos nähtud. Ta oli 
tema seltsis sõitnud lahtisel parvlaeval üle jõe. Mõrtsukate ülesandmine oleks Isegi 
idioodi meelest olnud kõige kindlam vahend enda pealt kahtluse kõrvaldamiseks. Meie 
arust pole võimalik, et ta tolle saatusliku pühapäeva õhtul oli ise süütu ega teadnud ka 
midagi sooritatud kuriteost. Ainult neil tingimustel aga oleks võimalik kujutleda, et ta 
elus olles ei saanud mõrvareid üles anda. 

«Ja mis vahendeid on meil, et tõtt teada saada?, Need vahendid leiame, kui uuringuid 
jätkates toome asjadesse veel rohkefn selgust. Sõelugem viimse kübemeni esimest kodunt 
ärajooksmist. Tutvugem «ohvitseri» looga, uurigem, mis temaga lahti on jä kus. ta mõrva 
ajal viibis. Võrrelgem hoolikalt üksteisega neid õhtulehele saadetud kirju, mille 
eesmärgiks oli süüd kamba kaela veeretada. See tehtud, võrrelgem nii stiililiselt kui 
käekirjalt neid kirju nendega, mis enne seda saadeti hommikulehele ja mis nii ägedalt 
süüdistasid Mennais'd. 

«Pärast kõike seda aga võrrelgem kõiki neid kirju kirjadega, millest on teada, et see 
ohvitser nad oma käega on kirjutanud. Püüdkem korduvate küsitlustega madame Deluci 
ja ta poegade, samuti omnibussi-voorimehe Va-lence'i käest rohkem «tõmmu näoga 


mehe» välimuse ja käitumise kohta teada saada. Osavalt esitatud küsimustega saab nende 
käest kindlasti ses suhtes mõndagi teada, millest nad ise ei tarvitsegi teadlikud olla. 
Jälgigem nüüd paati, mille pargasemees esmaspäeva hommikul, kahekümne kolmandal 
juunil leidis ja mis paadisadamast val-veohvitseri teadmata ja ilma roolita veidi aega enne 
laiba leidmist minema viidi. Paraja ettevaatuse ja visaduse korral suudame eksimatult 
selle paadi jälgi ajada, sest paati ei tunne ära mitte ainult pargasemees, kes ta leidis, vaid 
käepärast on ka paadi rool. Purjeka rooli poleks keegi, kelle süda süüst puhas, ilma järele 
pärimata maha jätnud. Ja siinkohal lubage mul peatuda ja puudutada üht küsimust. Paadi 
leidmise kohta ei ilmunud ühtki teadet. See viidi vaikselt kontori ette ja viidi sealt sama 
vaikselt ka minema. Kuidas aga sai selle omanik või kasutaja — nii vara nagu teisipäeva 
hommikul ilma kuulutuse vahenduseta teada esmaspäeval hoiule võetud paadi asukohast, 
kui me ei arva, et tal on isiklikke kestvaid 

sidemeid mereväega — mille tõttu talle on teada selle pisimadki asjaajamised ja kõige 
tühisemad kohalikud uudised? 

«Kui ma rääkisin, kuidas üksik mõrvar oma koormat kaldale lohistas, viitasin juba 
võimalusele, et ta nõutas endale paadi. Nüüd peame möönma, et Marie Roget heideti 
vette paadist. Nii oleks loomulik. Laipa ei saanud jätta madalasse kaldavette. Iseäralikud 
vorbid ohvri seljal ja õlgadel viitavad paadipõhja ribidele. Asjaolu, et laiba küljes polnud 
leidmise ajal raskust, räägib samuti selle kasuks. Kui ta oleks visatud vette kaldalt, oleks 
talle raskus külge pandud. Selle puudumist saab seletada vaid sellega, et mõrvar polnud 
küllalt ettenägelik varuma mingit raskust, enne kui ta paadi kaldast eemale tõukas. Laipa 
vee hoolde usaldades ta kahtlemata märkas oma hooletust; siis aga ei saanud seda viga 
enam parandada. Mistahes risk oli parem kui pöörduda tagasi tollele neetud kaldale. 
Vabanenud oma jubedast koormast, tõttas mõrvar linna. Kuskil tundmatu kai ääres kargas 
ta maale. Aga paat — kas ta sidus selle kinni? Tal oli liiga kiire, et paati kinni siduda. 
Pealegi, kui ta selle kai külge oleks sidunud, oleks talle tundunud, nagu koguks ta iseenda 
vastu tõendeid. Loomulikult tahtis ta heita endast nii kaugele kui võimalik kõik, mis oli 
kuidagi mõrvaga seotud. Ta mitte ainult ei põgenenud ise kailt, vaid ei lasknud ka paadil 
sinna jääda. Kindlasti tõukas ta selle triivima. Jätkakem oma mõttekäiku. — Hommikul 
valdab toda armetut kirjeldamatu hirm, kui ta avastab, et paat on jõest üles korjatud ja 
seda hoitakse paigas, kus ta iga päev käib, kus ta võib-olla oma ametikohustuste tõttu on 
sunnitud käima. Järgmisel ööl, julgemata küsida rooli, viib ta paadi ära. Kus siis asub see 
roolita paat? Olgu me esimeseks ülesandeks see leida. Niipea, kui me paadi jälile satume, 
hakkab me võit koitma. See paat viib meid nii kiiresti, et see isegi meid endid üllatab, 
selle juurde, kes teda tolle saatusliku hingamispäeva keskööl kasutas. Üks tõend kinnitab 
teist ja nii jõutakse mõrvari jälile.» 


/ Põhjustel, mida me ei hakka lähemalt iseloomustama, mis aga paljudele lugejatele on 
endastmõistetavad, oleme võtnud endale vabaduse siinkohal meie kätte antud käsikirjast 
välja jätta selle osa, mis üksikasjalikult kirjeldab, kuidas järgiti seda näiliselt habrast juht- 
lõnga, mille Dupin oli avastanud. Peame soovitavaks 

vaid lühidalt nentida, et jõuti ihaldatud tulemusteni ja et prefekt täitis täpselt, kuigi 
vastumeelselt, kõik ševal-jeega sõlmlitud lepingu tingimused. Härra Poe artikkel lõpeb 
järgmiste sõnadega. — Toim. */ 


On arusaadav, et ma räägin kokkusattumustest ja mitte millestki muust. Sellest, mida 
ma eelpool sel teemal ütlesin, piisab. Minu enda südames puudub usk üleloomulikesse 
asjusse. Ükski mõtlev inimene ei eita, et loodus ja Jumal on kaks erinevat asja. Et 
viimane esimest luues võib oma tahtmise järgi seda kontrollida ja muuta, on samuti 
väljaspool kahtlust. Ütlen «tahtmise järgi», sest küsimus on tahtes ja mitte, nagu arvab 
sõge loogika, võimes. Asi ei seisa selles, et Jumalus ei saa oma seadusi muuta, vaid et me 
solvame Teda kujutledes, et on vaja midagi muuta. Algselt loodi need seadused selleks, et 
nad hõlmaksid kõiki Tulevikus esineda võivaid juhuseid. Jumala puhul on kõik Praegu. 

Kordan seetõttu, et räägin neist asjust kui kokkusattumustest. Ja edasi: minu jutustusest 
selgub, et õnnetu Mary Cecilia Rogersi saatus, niivõrd kui see on teada, ja Marie Roget' 
saatus kuni teatud ajajärguni on kulgenud nii paralleelselt, et kui jälgida, millise 
täpsusega see on sündinud, on mõistus lausa rabatud. Jah, see kõik on näha. Aga ärgu 
hetkekski arvatagu, et alustades seda lõiku Marie kurvast käekäigust ja jälgides seda lugu 
kuni neiut ümbritseva saladuse lahendamiseni, kavatsesin salamisi mõista anda, et see 
paralleelsus ulatub kaugemalegi, või koguni vihjata sellele, et Pariisis tarvitusele võetud 
meetmed ühe griseti tapja leidmiseks või mistahes samadel mõistuslikel kaalutlustel 
põhinevad meetmed, annaksid samu tagajärgi. 

Sest, mis puutub tolle arvamuse teise poolde, siis tuleb arvestada sellega, et tühisemgi 
erinevus antud kahe juhu faktides võib tekitada olulisi väärarvestusi ja need kaks 
sündmuste rida täielikult lahku viia; just nagu aritmee-tikaski viga, mis iseenesest on ehk 
tühine, võib lõpuks arvutamise käigus mitmekordistudes anda tulemuse, mis hoopiski ei 
vasta tõele. Ja mis puutub esimesse ossa, siis tuleb kogu aeg meeles pidada, et 
tõenäosusarvutus, millele ma eelpool viitasin, keelab igasuguse paralleelsuse 


* - Ajakirjast, kus novell algselt avaldati. (Autori märkus.) 

laiendamise — keelab seda rangemalt ja otsustavamalt, mida kaugemale ja täpsemalt 
see paralleel on tõmmatud. See on üks neid anomaalseid teoreeme, mis näiliselt 
matemaatika-välisele mõtlemisele apelleerides on siiski jõukohane ainult matemaatikule. 
Pole näiteks midagi raskemat, kui veenda tavalist lugejat selles, et kui tärin-gumängija on 
kaks korda järjest visanud kuued, siis on see küllaldaseks põhjuseks vedada kõige 
suuremate panuste peale kihla, et kolmandal katsel kuusi ei visata. Sedalaadi soovitusi 
mõistus tavaliselt eirab. Ei taibata, et kaks viset, mis on sooritatud ja mis kuuluvad nüüd 
täielikult Minevikku, võiksid mõjutada viset, mis eksisteerib üksnes Tulevikus. Võimalus 
visata kuued näib olevat täpselt samasugune, kui igal muul ajal — see tähendab, allub 
samadele kombinatsioonivõimalustele nagu muudki visked, mida täringutega saab teha. 
Ja see mõttekäik paistab niivõrd endastmõistetav, et katsed seda kummutada võetakse 
vastu pigem iroonilise naeratuse kui lugupidamist väljendava tähelepanuga. Siin tehtavat 
viga — lausa kahjulikult jämedat viga pole mul käesoleva artikli piires võimalik 
selgitada, ja filosoofiliselt mõtlev inimene ei vajagi selgitust. Piisab, kui öelda, see on üks 
neid vigu sellest lõputust vigade reast, mis kerkib Mõistuse teele, kui ta püüab tõtt otsida 
üksikasjus. 


XI. NÄPATUD KIRI 


Nil sapientiae odiosius acumine nimio.* 
Seneca 


Ühel tuulisel õhtupoolikul 18— aasta sügisel, kui just oli pimedaks läinud, nautisin 
koos oma sõbra ševaljee Auguste Dupiniga tema pisikeses tagatoa-raamatukogus või 
lugemiskambris, Pariisis au troisieme, nr. 33, Rue Dunõt, Faubourg St. Germain'** seda 
kahekordset mõnu mida pakub mõtiskelu ja merevaigust piip. Vähemalt terve tunni 
polnud me vahetanud ainustki sõna ning juhuslikule pealtvaatajale võinuks jääda mulje, 
et oleme agaralt ametis üksnes suitsurõngaste pahvimisega toa sumbunud õhku. Minu 
mõte igatahes tegeles selle õhtu varasemate vestlusteemadega — pean silmas Rue 
Morgue'i afääri ja Marie Roget' tapmisega seotud salapära. Seetõttu tundus see mulle otse 
kokkusattumusena, et toa uks lahti kisti ja meie vana tuttav monsieur G., Pariis» 
politseiprefekt, sisse astus. 

Tervitasime teda südamlikult, sest kuigi mehe iseloom polnud just kiita, sai temaga 
alati nalja, pealegi polnud me teda mitu aastat näinud. Olime seni istunud pimedas ja 
Dupin tõusis nüüd püsti, et lampi süüdata, jättis selle aga tegemata ja istus uuesti maha, 
kui kuulis, et G. oi* tulnud meie käest nõu, või õieti mu sõbra arvamust küsima ühes 
palju pahandust tekitanud ametiasjas. 

«Kui see pikemat mõtlemist nõuab,» tähendas Dupin lambitahti süütamata jättes, «on 
parem arutada seda pimedas.» 

* Tarkusele” pole midagi vastikumat kui liigne teravmeelitsemine (lad. k.). 

** St. Germaini eeslinna, Dunõt' tänava nr. 33 neljandal korrusel (pr. k.). 

«See on jälle üks teie veidraid arusaamisi,» ütles prefekt, kes kõike, mis üle ta mõistuse 
käis, veidraks nimetas ja seetõttu lausa kesk «veidrusi» elaski. 

«Täiesti õige,» ütles Dupin külalisele piipu ulatades ja veeretas mugava tooli tema 
poole. 

«Ja mis siis nüüd muret teeb?» küsisin mina. «Loodetavasti pole seekord tegemist 
mõrtsukatööga?» 

«Oh ei, mitte sinnapoolegi. Tegelikult on asi väga lihtne ja ma ei kahtlegi, et saame ise 
sellega kenasti hakkama; aga ma arvasin, et Dupin ehk tahaks sellest lähemalt kuulda, 
sest see on tõesti ülimalt veider.» 

«Lihtne ja veider,» kordas Dupin. 

«Nojah, ja õieti ka jälle mitte. Lugu on selles, et oleme ta kallal tublisti pead murdnud, 
sest asi on tõesti lihtne, aga käib ikkagi üle me mõistuse.» 

«Võib-olla see lihtsus just ajabki teid kimbatusse,» ütles sõber. 

«Mis rumalust te räägite,» vastas prefekt südamest naerdes. 

«Võib-olla see mõistatus on pisut liiga lihtne,» ütles Dupin. 

«Oh, heldeke, kes niisugust asja enne on kuulnud.» «Pisut liiga endastmõistetav.» 

«Ha-ha-haa! — ha-ha-haa! — ho-ho-hoo!» möirgas külaline lõbusalt naerda, «oh, 
Dupin, te lihtsalt tapate mu!» 

«Ja millega siin siis lõpuks tegemist on?» küsisin mina. 

«Kohe räägin,» vastas prefekt, saates õhku pika, sügava ja mõtliku suitsupahvaku ning 
seadis end mugavamalt istuma. «Räägin mõne sõnaga; aga enne kui ma alustan, lubage 


hoiatada, et seda afääri tuleb ülimalt salajas hoida, ja et ma päris kindlasti kaotan oma 
praeguse ametikoha, kui saadakse teada, et ma sellest kellelegi olen rääkinud.» 

«Jätkake,» ütlesin mina. 

«Või mitte,» lisas Dupin. 

«Noh, hea küll; mind on kõrgemalt poolt isiklikult informeeritud, et üks äärmiselt tähtis 
dokument on kuninglikest eluruumidest ära näpatud. Isik, kes näppas, on teada, selles 
pole kahtlust; nähti, kui ta võttis. Samuti on teada, et see on ikka veel tema valduses.» 

«Kuidas see siis teada on?» küsis Dupin. 

«See järeldub,» vastas prefekt, «dokumendi laadist ja teatavate tagajärgede 
puudumisest, mis kohe ilmneksid, 

kui dokument röövija valdusest kaoks. — see tähendab, kui ta seda just niimoodi 
kasutaks, nagu ta seda lõpuks ilmselt kasutada kavatseb.» 

«Rääkige natuke selgemalt,» ütlesin ma. 

«Noh, söandaksin väita, et too paber annab tema valdajale teatava võimu teatavas 
regioonis, kus seesugune võim on tohutu väärtusega.» Prefekt armastas diplomaa-tia- 
argood. 

«Ma ei saa ikkagi päriselt aru,» ütles Dupin. 

«Ei saa? Noh, dokumendi avalikustamine kolmandale isikule, kelle nimi jäägu 
nimetamata, seaks kahtluse alla seltskondlikult väga kõrgel positsioonil seisva isiku au; ja 
see asjaolu annab dokumendi omanikule ülevõimu selle suursuguse isiku üle, kelle au ja 
meelerahu on sel kombel ohustatud.» 

«See ülevõim aga,» segasin vahele, «sõltub ju sellest, et röövija teab, et paberi kaotanu 
teab, et tema on röö; vija. Kes julgeks... » 

«Varas,» ütles G., «on minister D., kes julgeb kõike, nii seda, mida ühel inimesel 
kõlbab teha, kui ka seda, mida ei kõlba. Varastamise viis oli niisama julge kui leidlik. 
Kõnealuse dokumendi — kirja, kui avameelne olla — sai isik, kellelt see rööviti, siis kui 
ta viibis üksi kuninglikus buduaaris. Kirja lugemise katkestas äkki teise kõrge isiku 
tuppaastumine, kelle eest ta kirja eriti tahtis varjata. Pärast kiiret ja asjatut katset visata 
see kuhugi sahtlisse, oli ta sunnitud panema selle lahtiselt, nagu see oli, lauale. Aadress 
jäi siiski pealepoole ja kuna sisu polnud näha, ei pandud kirja tähele. Sel hetkel siseneb 
minister D. Ta ilvesepilk silmab kohe kirja, tunneb aadressi käekirja jalamaid ära, näeb 
adressaadi segadust ning mõistab, mislaadi saladusega on tegemist, õiendanud kiiresti, 
nagu tal kombeks, paar asjatoimetust, võtab ta välja kõnealusele kirjale õige sarnase kirja, 
avab selle, teeskleb lugemist ning paneb selle siis teise kirja kõrvale. Seejärel vestleb veel 
oma viisteist minutit avalikest asjadest. Lahkudes võtab lõpuks laualt ka kirja, millele tal 
mingit õigust pole. Kirja seaduslik omartik nägi seda, ei julenud aga loomulikult 
kolmanda isiku juuresolekul, kes ta kõrval seisis, sellele tähelepanu juhtida. Minister 
lahkus, jättes oma — täiesti tähtsusetu — kirja laua peale.» 

«Siin,» ütles Dupin mulle, «ongi teil täpselt kõik, mis 

selle ülevõimu nii täielikuks teeb — röövija teab, et kaotaja teab, kes röövija on.» 

«Jah,» vastas prefekt, «ja sel kombel saavutatud võimu on juba paar kuud poliitilistel 
eesmärkidel väga ohtlikul määral kasutatud. Röövitu veendub iga päevaga üha kind- 
lamalt, et ta peab kirja tagasi saama. Seda aga muidugi avalikult teha ei saa. Lühidalt, 
meeleheitele aetuna, on ta selle asja usaldanud minu kätte.» 


«Kellest,» lisas Dupin suisa suitsukeerisest, «nutikamat agenti ei oska minu arust 
soovida ega kujutledagi.» 

«Te meelitate,» vastas prefekt, «aga väga võimalik, et midagi seesugust võis tollele 
isikule küll pähe tulla.» 

«On selge,» ütlesin ma «nagu te tähendate, et kiri on ikka veel ministri valduses; sest 
just kirja valdamine, mitte selle käikulaskmine annab niisuguse võimu. Käikulaskmisega 
see võim kaob.» 

«õige,» ütles G., «ja ses veendumuses ma tegutsesingi. Mu esimene mure oli ministri 
maja põhjalikult läbi otsida ja siin seisis kogu raskus selles, et vaja oli läbi otsida ilma 
ministri teadmata. Pealegi on mind hoiatatud ohu eest, mis võib tekkida, kui ta meie 
plaanist haisu ninna saab.» 

«Aga,» ütlesin ma, «te olete ju au fait* niisugustes läbiotsimistes. Pariisi politsei on 
seda ju tihti ennegi teinud.» 

«Oo jaa; ega ma selle pärast muretsenudki. Pealegi on ministri eluviis läbiotsimiseks 
väga soodus. Ta on tihti öö läbi kodunt ära. Teenijaid pole tal kuigi palju. Needki 
magavad peremehe eluruumidest kaugel ja kuna nad enamuses on napollased, saab neid 
kergesti purju joota. Mul on võtmeid, nagu teate, millega saab Pariisis iga toa ja kapi 
avada. Kolme nädala jooksul pole möödunud ainustki ööd, kus ma enamiku ajast poleks 
ametis olnud D. maja läbituhnimisega. Minu au on kaalul ja, suure saladuskatte all olgu 
öeldud — tasu on päratu suur. Ma ei jätnud läbiotsimist enne, kui olin täiesti veendunud, 
et varas on minust nutikam mees. Enda arvates olen nuhkinud läbi nii sees- kui väljaspool 
maja iga viimase kui nurga, kuhu dokument võiks olla peidetud.» 

«Aga kas pole mõeldav,» tähendasin ma, «et kuigi kiri on ministri valduses, nagu ta 
kahtlemata on, peitis ta selle kuhugi mujale kui oma krundile?» 


* Kogenud (pr. k.). 

«See on vaevalt võimalik,» ütles Dupin. «Nii nagu asjaolud — eriti intriigid, millesse 
D. teatakse olevat segatud — õukonnas parajasti on, on dokumendi käepä-rastolek, 
võimalus teda jalamaid kätte saada, sama tähtis kui tema valdamine.» 

«Võimalus kätte saada?» küsisin ma. 

«Teiste sõnadega hävitada,» ütles Dupin. 

«Õige,» tähendasin ma, «sel juhul on dokument kindlasti tema krundil. Vaevalt ta teda 
endaga kaasas kannab, selle oletuse võime küll kõrvale heita.» 

«Täiesti,» ütles prefekt. «Talle on kaks korda just nagu teeröövlite poolt kallale 
tungitud ja teda on minu" *enda järelevalve, all põhjalikult läbi otsitud.» 

«Seda tüli poleks teil tarvitsenud endale teha,» ütles Dupin, «D. pole minu meelest- 
mitte suisa loll ja seetõttu võis ta niisuguseid varitsemisi loomulikult ette aimata.» 

«Mitte suisa loll,» ütles G., «aga ta on luuletaja, ja siit jääb minu arust ainult üks samm 
lollini.» 

«Oige,» ütles Dupin pärast pikka ja mõtlikku mahvi oma merevaigupiibust, «kuigi olen 
ka ise paar vemmalvärssi kokku klopsinud.» 

«Võib-olla räägiksite üksikasjalikumalt oma läbiotsi-mistest,» ütlesin ma. 

«Noh, mis siin salata, varusime endile aega ja otsisime igalt poolt. Mul on neis asjus 
kauaaegseid kogemusi. Võtsin läbi terve maja, tuba toalt; pühendades igale toale kõik 
ööd ühest tervest nädalast. Otsisime kõigepealt läbi mööbli. Avasime iga võimaliku laeka 


ja ma eeldan, et te teate, et ühele korralikult välja õpetatud politsei-agendile pole 
niisugust asja nagu salalaegas olemaski. Iga mees, kes niisuguse läbiotsimise korral 
salalaegast tähele ei pane, on puupea. Kogu asi on väga lihtne. Iga kapi puhul on tegemist 
teatud mahuga — ruumi osaga. Ja meil on täpsed juhised. Mitte tibatillukest kriipsugi ei 
jäta me kahe silma vahele. Pärast kappe võtsime käsile toolid. Patju sondeerisime pikkade 
peente nõeltega, mida olete näinud mind kasutavat. Laudadel võtsime plaadid pealt ära.» 

«Miks nii?» 

«Mõnikord inimene, kes tahab midagi peita, võtab laual või mõnel sama laadi 
mööblitükil pealmise osa ära; siis tehakse jalg seest õõnsaks ja see asi pannakse õõnsu- 
sesse ning plaat asetatakse tagasi. Voodipostide põhju ja otsi kasutatakse samamoodi.» 

«Aga kas õõnsust ei saa kõla järgi avastada?» küsisin mina. 

«Ega ei saa, kui esemele vatti ümber toppida. Pealegi pidime antud juhul töötama ilma 
kärata.» 

«Aga te ei saanud ju lahti — te ei saanud ju osadeks võtta iga mööblitükki, kuhu 
saanuks sel kombel, nagu te rääkisite, peidikut teha. Kirja võib nii peenikeseks kokku 
rullida, et ta ei kujult ega kogult jämedast kudumis-vardast suurt ei erine ja sel kujul võib 
teda näiteks tooli-pulga sisse pista. Ega te siis kõiki toole koost lahti ei võtnud?» 

«Muidugi mitte, aga me olime kavalamad — uurisime terves majas kõiki toolipulki ja 
õieti igasuguse mööbli tapikohti väga tugeva luubi abil. Kui seal oleks leidunud pragusid 
või jälgi hiljutisest lahtivõtmisest, oleksime need silmapilk avastanud. Üksik puurimisest 
jäänud sae-purukübe, näiteks, oleks paistnud lausa õuna suurune. Igast liimimisel 
tekkinud mügerikust, pisimastki lõhest iiitekohal piisanuks peidiku avastamiseks.» 

«Ma eeldan, et peeglite puhul vaatasite raami ja klaasi vahele, sonkisite läbi voodid ja 
voodiriided, samuti kardinad ja vaibad.» 

«Endastki mõista; ja kui olime iga mööblitüki sel kombel piinliku hoolega läbi uurinud, 
asusime maja enda kallale. Jagasime kogu ta pinna nummerdatud osadeks, et midagi 
vahele ei jääks; seejärel uurisime iga üksikut ruuttolli kogu krundil, kaasa arvatud kaks 
kõrvalmaja, luubiga nagu ennegi.» 

«Kaks kõrvalmaja!» hüüdsin ma, «pidite te ikka vaeva nägema.» 

«Nägimegi, aga pakutud tasu on tohutu.» 

«Kas uurisite ka maa-ala majade ümber?» 

«Kogu maa-ala on tellistega sillutatud. Sellega nägime suhteliselt vähe vaeva. Uurisime 
sammalt telliste vahel ja leidsime, et seda polnud puudutatud.» 

«Otsisite loomulikult läbi kõik D. paberid ja raamatud raamatukogus?» 

«Muidugi, avasime iga paki ja postisaadetise; me mitte ainult ei avanud iga raamatut, 
vaid lehitsesime leht lehelt iga köidet ega piirdunud ainult raputamisega, nagu mõnedel 
meie politseiametnikel kombeks on. Samuti mõõtsime väga täpselt iga raamatukaane 
paksust ja uurisime neid hoolega luubi all. Kui mõne köite kallal oleks hiljuti midagi 
õiendatud, poleks see fakt saanud kahe silma 

vahele jääda. Oma Viis-kuus, äsja köitja käe alt tulnud raamatut sondeerisime nõeltega 
hoolikalt pikuti läbi.» 

«Kas põrandaid vaipade all uurisite?» 

«Loomulikult. Me eemaldasime kõik vaibad ja uurisime põrandalaudu luubiga.» 

«Ja tapeete seintel?» 


«Samuti.» 

«Keldritesse vaatasite?» 

«Vaatasime.» 

«Sel juhul,» ütlesin ma, «olete teinud valearvestuse, ja kiri ei ole sellel krundil, nagu te 
arvate.» 

«Ma kardan, et teil on õigus,» ütles prefekt. «Ja nüüd, Dupin, mida soovitate mul 
teha?» 

«Otsida maja ja krunt veel kord põhjalikult läbi.» 

«See on täiesti asjatu,» vastas G. «Sama veendunud kui ma olen selles, et ma hingan, 
olen ka'selles, et kirja seal ei ole.» 

«Paremat nõu mul teile anda pole,» ütles Dupin. «Teil on muidugi kirja täpne 
kirjeldus.» 

«Seda küll,» ja siinkohal prefekt, võtnud välja märkmiku, hakkas kõva häälega lugema 
üksikasjalikku aruannet selle kohta, kuidas kadumaläinud dokument seest ja eriti 
väljastpoolt välja nägi. Varsti pärast selle kirjeL duse ettelugemist ta lahkus, nii 
põhjalikult masendatud meeleolus, nagu ma seda tublit isandat iial varem polnud näinud. 

Umbes kuu aega hiljem külastas ta meid uuesti ja leidis meid peaaegu samal kombel 
hõivatuna. Ta võttis piibu ja tooli ning alustas tavalist vestlust. Lõpuks ütlesin ma: 

«Nojah, aga G., mida siis näpatud kirjast kuulda? Küllap olete lõpuks arusaamisele 
jõudnud, et ministrit üle trumbata ikka ei saa?» 

«Käigu ta kus see ja teine, tõepoolest; panin toime uue läbiotsimise, nagu Dupin 
soovitas — aga kõik tühi töö, nagu ma arvasin.» 

«Kui suure te ütlesite selle pakutud tasu olevat?» küsis Dupin. 

«No väga suure — väga helde tasu — ma ei tahaks õelda, kui palju täpselt, aga ühte 
ma ütlen, ma kirjutaksin isiklikult hea meelega tšeki viiekümne tuhande frangi peale 
igaühele, kes mulle selle kirja tooks. Asi seisab selles, et kiri muutub iga päevaga üha 
tähtsamaks; ja tasu kahekordistati hiljaaegu. Aga kui teda ka oleks 

kolmekordistatud, ei suudaks ma ikkagi rohkem teha, kui olen teinud.» 

«Nojah,» ütles Dupin, sõnu venitades piibumahvide vahele. «Minu arust, G., ei ole te 
— ses asjas — ennast küll viimseni pingutanud. Minu arust — võiksite teha pisut 
rohkem, eks?» 

«Kuidas? — mismoodi?» 

«Noh — puhh-puhh — võiksite — puhh-puhh — ses asjas nõu pidada, eks? — puhh- 
puhh-puhh. Kas mäletate seda lugu, mida Abernethyst räägitakse?» 

«Ei, käigu see Abernethy kuradile!» 

«Muidugi käigu ja jumal temaga. Aga ükskord üks rikas ihnuskoi nuputas välja plaani, 
kuidas selle Abernethy käest välja meelitada, mida tema kui arst arvab. Alustades sel 
eesmärgil ühes eraviisilises seltskonnas tavalist vestlust, kirjeldas ta jutu sees arstile 
omaenda haigust nagu kellegi väljamõeldud isiku oma.» 

«Oletame,» ütles ihnuskoi, «et ta sümptomid on niisugused ja niisugused, mida te 
soovitaksite tal teha?» 

«Teha?» ütles Abernethy, «arstiga nõu pidada, loomulikult.» 

«Aga ma ju tahangi nõu kuulda võtta ja selle eest ka tasuda,» ütles prefekt pisut 
segadusse viidult. «Ma tõepoolest annan viiskümmend tuhat franki sellele, kes mind ses 
asjas aitab.» 


«Sel juhul,» vastas Dupin üht sahtlit avades ja tšeki-raamatut välja võttes, «võite täita 
tšeki nimetatud summale. Kui olete alla kirjutanud, annan teile kirja.» 

Olin rabatud. Prefekt oli nagu puuga pähe saanud. Paar minutit äi. suutnud ta sõnagi 
lausuda ega ennast liigutada, suu ammuli, silmad pungis, vahtis ta uskumatult mu sõbrale 
otsa; seejärel, ilmselt mõningal määral toibunud, haaras ta sulepea ning aeg-ajalt vahet 
pidades ja tühjal pilgul ringi vahtides täitis lõpuks ja varustas allkirjaga tšeki viiekümnele 
tuhandele frangile, ning ulatas selle üle laua Dupinile. Viimane uuris seda tähelepa- 
nelikult ja pani selle siis taskuraamatu vahele; keeranud seejärel lukust lahti oma 
escritoire”i*, võttis ta sealt kirja ja andis prefektile. Too tegelane haaras selle lausa 
rõõmujoovastuses oma pihku, avas väriseva käega, heitis kiire pilgu sisule, komberdas 
siis kiirustades ukse juurde ning tormas lõpuks ilma igasuguse tseremooniata toast 


* Siin: vutlaris kirjutustarbed (pr. k.). 

ja majast välja, lausumata ainustki sõna sestpeale, kui Dupin tal tšekki oli palunud täita. 

Pärast tema lahkumist asus sõber asja seletama. 

«Pariisi politsei,» ütles ta, «on omamoodi väga võimekas. Ta on visa, leidlik, kaval ja 
tunneb põhjalikult kõike, mida ametiülesanded temalt nõuavad. Nii et kui G. kirjeldas 
meile üksikasjalikult, kuidas ta D. maja ja krundi läbi otsis, olin ma täiesti veendunud, et 
ta oli tõhusa tööga hakkama saanud — oma võimete piirides.» 

«Oma võimete piirides?» kordasin mina. 

«Jah,» ütles Dupin. «Tarvitusele võetud abinõud polnud mitte ainult omasuguste hulgas 
parimad, vaid neid ka rakendati täiuslikult. Kui kiri oleks olnud läbiotsimise piirkonnas, 
«leksid need sellid ta kahtlemata üles leidnud.» 

Mina ainult naersin, aga Dupinil paistis olevat kõigega, mis ta ütles, tõsi taga. 

«Abinõud, niisiis,» jätkas ta, «olid iseenesest head, ja neid kasutati hästi; nende puudus 
seisnes aga selles, et antud juhul ja antud mehe puhul ei olnud nad rakendatavad. Prefekti 
juures moodustab teatav hulk ülileidlikke võtteid mingi Prokrustese sängi, millele ta 
vägivaldselt kohandab oma plaanid. Aga ta eksib pidevalt, tungides käsiloleva asja jaoks 
kas liiga sügavale või jäädes liiga pinnapealseks; ja nii mõnigi koolipoiss oskab temast 
paremini järeldusi teha. Ma tundsin üht kaheksa-aastast jõmpsikat, kelle võime mängus 
«paaris või paaritu» Õigesti ära aimata äratas üldist imetlust. See on lihtne mäng ja seda 
mängitakse kivikuulikestega. Üks mängija hoiab käes teatud arvu kive, ja küsib teiselt, 
kas nende arv on paaris või paaritu. Kui küsitu õigesti ära arvab võidab ta kuuli, kui 
valesti, kaotab. Poiss, kellest ma räägin, võitis kogu kooli kivikuulid endale. Muidugi oli 
tal oma mõistatamise põhimõte, ja see seisnes lihtsalt vastase nutikuse jälgimises ja 
äramääramises. Tal on näiteks vastaseks üks ilmne tola, kes oma rusikas kätt püsti hoides 
küsib: «On neid paaris või paaritu arv?» Meie koolipoiss vastab «paaritu» ja kaotab; 
järgmisel katsel aga ta võidab, sest seekord ütleb ta endale: «Sel tolal oh neid esimesel 
katsel paaris arv ja tal jätkub parajasti mi palju kavalust, et tal teisel katsel oleks paaritu 
arv ütlen seetõttu «paaritu» — ütleb ja võidabki. Pisut oiu-kamatola puhul arutleb ta 
järgmiselt: «See poiss leiab, et kui ma esimesel korral arvasin paaritu, on tal teisel 

korral esimese hooga tahtmine vahelduse huvides pakkuda paaritut arvu, nagu tegi see 
esimene tola; ümber mõeldes aga leiab, et see on liiga lihtne teisendus ja otsustab lõpuks 
võtta paaris arvu nagu varemgi. Ütlen seetõttu «paaris», ta ütlebki «paaris» ja võidab. Kui 


nüüd selle kaaslaste poolt «õnnelikuks» nimetatud koolipoisi arutlemisviisi põhjani 
analüüsida — siis mis see on?» 

«See on lihtsalt,» ütlesin ma, «arutleja intellekti samastamine oma vastase intellektiga.» 

«Just,» ütles Dupin, «ja kui ma poisi käest küsisin, mis vahenditega ta saavutas selle 
täieliku samastumise, mis talle edu tagab, sain järgmise vastus e: «Kui tahan jälile saada, 
kui tark või kui loll, kui hea või kui halb keegi on, või mida ta sel hetkel parajasti 
mõtleb, manan näole nii täpselt kui võimalik sama ilme, mis temalgi ja jään siis ootama, 
missugused mõtted või tunded mu peas või südames tekivad, et selle näoilmega sobida 
või vastavuses olla.» Sellel koolipoisitarkusel põhinebki kogu see võlts sügavmõttelisus, 
mida Rochefoucauld'le, La Bougivei'le, Macchiavellile ja Campanellale on omistatud.» 

«Ja see arutleja intellekti samastamine oma vastase intellektiga,» ütlesin ma, «sõltub, 
kui ma teist õigesti aru saan, täpsusest, millega vastase intellekti mõõdetakse.» 

«Praktiline väärtus sõltub sellest,» vastas Dupin, «ning prefekt ja ta kamp jäävadki 
sageli jänni, esiteks seetõttu, et nad end oma vastasega ei samasta, teiseks aga seetõttu, et 
nad intellekti, millega . neil tegemist tuleb teha, valesti mõõdavad, või õieti mõõtmata 
jätavad. Nad arvestavad ainult iseendi leidlikkust; peidetut otsides peavad nad silmas 
ainult seda, kuidas nemad selle oleksid peitnud. Neil on õigus niivõrd, kuivõrd nende 
leidlikkus usaldusväärselt esindab masside leidlikkust; kui aga kurjategija kavalus on teist 
laadi kui nende oma, veab kurjategija neid muidugi ninapidi. Nii juhtub alati, kui see on 
nende omast kõrgem, väga tihti aga ka siis, kui madalam. Nad ei oska oma 
uurimispõhimõttelid varieerida; paremal juhul — kui mingi ootamatu juhus, mingi 
erakordne tasu neid tagant kihutab — pingutavad nad oma vanu menetlusviise lihtsalt 
üle, põhimõtteliselt jäävad need aga samadeks. Mida, näiteks, selle D. juhul on tehtud, et 
tegutsemisprintsiipe muuta? Mida muud tähendab kogu see puurimine, uurimine, 
sondeerimine ja luubiga vaatlemine ning hoone pinna jaotamine nummerdatud 
ruuttollideks — mida muud see tähendab kui ühe 

237 

läbiotsimisprintsiibi või -printsiipide kompleksi rakendamisega liialdamist, kusjuures 
need printsiibid põhinevad inimlikku leidlikkust hõlmavatel arusaamadel, millega prefekt 
oma pikaajalises töörutiinis on ära harjunud. Kas te ei näe, et ta eeldab, et kõik inimesed 
hakkavad kirju peitma — kui just mitte toolijalga puuritud auku —, siis vähemalt 
mingisse raskesti leitavasse auku või nurka, mida soovitab sama mõttekäik, mis ajendaks 
inimest peitma kirja toolijalga puuritud auku? Ja kas te öi näe samuti, et need recherches* 
peidupaigad sobivad ainult tavalistel juhtudel ja neid kasutavad ainult tavalise intellektiga 
inimesed, sest kõigi peitmiste puhul eeldatakse, et peidetav asi pannakse silma alt ära just 
niisugusel recherche vMsil; ja nii ei sõltu selle avastamine üldsegi mitte otsijate 
taibukusest, valid hoopis nende hoolest, kannatlikkusest ja meelekindlusest; ja kui juhtum 
on tähtis või tasu suur, mis politsei silmis teeb sama välja, pole kõnealused omadused iial 
alt vedanud. Nüüd saate aru, mida tähendasid minu sõnad, et kui näpatud kirja oleks* 
varjatud prefekti läbiotsimiste piirides, teiste sõnadega, kui tema peitmise põhimõte oleks 
mahtunud prefekti põhimõtete piiresse — oleks tema avastamine olnud väljaspool 
igasugust kahtlust. Seda ametnikku on aga haledal kombel petetud, ja tema lüüasaamise 
allikaks on arva-" mus, et minister on loll, kuna ta on luuletajana kuulsaks saanud. Kõik 
lollid on luuletajad; sedamoodi prefekt tunneb; ja ta on süüdi vaid non distributio 
medii's**, järeldades sellest, et kõik luuletajad on lollid.» 


«Aga kas antud juhul on siis tegemist luuletajaga?» küsisin mina. «On kaks venda, ma 
tean; ja mõlemad on endale literaatidena nime teinud. Minister on minu teada kirjutanud 
diferentsiaalarvutusest. Ta on matemaatik ja mitte luuletaja.» 

«Eksite, ma tunnen teda hästi; ta on nii üks kui teine. Nii luuletaja kui matemaatikuna 
arutleb ta hästi. Ainult matemaatikuna poleks ta üldse arutlema hakanudki ja oleks 
niiviisi prefekti võimusesse langenud.» 

«Te üllatate mind nende avaliku arvamusega vastuolus olevate vaadetega,» ütlesin ma. 
«Te ei taha ometi sajandite jooksul omaksvõetud mõtet trotsida. Matemaatilist 


* Peened, rafineeritud (pr, k.). 

** Mitte keskmise (mõiste) järgi liigendada (lad. k.). Üks süllogismi reegleid. 

mõistust on ammusest ajast peetud mõistuseks par excellence.» 

«II y a ä parier,» vastas Dupin, Chamfort'i tsiteerides, «gue toute idee publigue, toute 
convention regue, est une sottise, car elle a convenu au plus grand nombre»*. Ma- 
temaatikud, möönan, on teinud kõik, mis nende võimuses, et kuulutada üldkehtivaks seda 
teie poolt nimetatud laialt levinud eelarvamust, mis jääb aga ikkagi eksiarvamuseks, 
hoolimata enda tõeks kuulutamisest. Osavusega, mis vääriks paremat ajendit, on nad 
näiteks termini «analüüs» kavalal kombel rakendanud algebra teenistusse. Selle pettuse 
algatajad on prantslased; aga kui terminil on mingit tähtsust, kui rakendatavus annab 
sõnadele mingi väärtuse — siis viitab «analüüs» «algebrale» umbes sama palju kui ladina 
«ambitus»** ambitsioonile, «religio»*** — religioonile või «homines honesti»**** 
auväärsetele inimestele. 

«Ma näen,» ütlesin ma, «te norite mõnede Pariisi algeb-raistidega riidu; aga jätkake. » 

«Ma sean kahtluse alla niisuguse mõistuse kõlblikkuse ja seega ühtlasi ka tema 
väärtuse, mida pole kultiveeritud eranditult loogilises vormis. Eriti sean kahtluse alla 
mõistuse, mida on harinud matemaatlikaõpingud. Matemaatika on teadus vormist ja 
kvantiteedist; matemaatiline arutlus tähendab vaid loogika rakendamist vormi ja 
kvantiteedi uurimisel. Suur viga, mida tehakse, seisab arvamuses, et isegi niinimetatud 
puhta algebra tõed on abstraktsioon üldtõest. See viga on nii kohutav, et mind lausa 
rabab, kui üldiselt see omaks on võetud. Matemaatilised aksioomid ei ole üldtõe 
aksioomid. Mis on õige suhte — vormi ja kvantiteedi — kohta, on tihti jämedalt väär, kui 
asi puudutab näiteks kõlblust. Viimati mainitud alal ei vasta enamasti tõele, et osade 
summa võrdub tervikule. Ka keemias ei pea see aksioom paika. Sama kehtib motiivi 
puhul, sest kaks motiivi, kumbki kindla väärtusega, ei evi ühendatult ilmtingimata 
väärtust, mis oleks võrdne nende väärtuste summale. On hulk teisi matemaatilisi tõdesid, 
mis on tõed vaid suhte piirides. Matemaa- 

* Võib kihla vedada, et mis tahes käibearvamus, mis tahes üldtunnustatud 
konventsionaalsus on rumal, kuna ta meeldib enamikule (pr. k.). 

** Ringlemine. 

*** Algselt «kohusetruudus». 

**** Tähtsad isikud. 

tik aga arutleb oma piiratud tõdedest lähtudes harjumuspäraselt nii, nagu oleksid need 
eranditult üldiselt rakendatavad — nagu maailm arvabki neid olevat. Bryant oma väga 
erudeeritud «Mütoloogias» nimetab üht analoogset vigade allikat, kui ta ütleb, et «kuigi 


paganlikke müüte enamasti ei usuta, unustame selle tihti ja teeme neist järeldusi otsekui 
eksisteeriksid nad reaalselt.» Mis puutub aga algebraistidesse, kes ongi paganad, siis usu- 
vad nad paganlikke müüte, ja oma järeldusi ei tee nad mitte niivõrd mäluvääratuse, 
kuivõrd seletamatu pudru-päisuse tõttu. Lühidalt, ma pole veel kohanud matemaatikut, 
keda väljaspool võrdseid juuri võiks usaldada,, või niisugust, kes salamisi kaljukindlalt ei 
usuks, et x2+px on absoluutselt ja ilmtingimata võrdne g-ga. Proovige ühele niisugusele 
isandale katseks öelda, et teie arvates võib esineda juhte, kus x2+px 'ei ole võrdne g-ga, 
ja kui olete talle selgeks teinud, mida te mõtlete, katsuge ta käeulatusest nii kärmesti kui 
võimalik eemale pääseda, sest pole kahtlust, et ta katsub teid pikali lüüa. 

«Tahan öelda,» jätkas Duplin, kui ma viimaste tähelepanekute peale vaid naerma 
puhkesin, «et kui minister oleks olnud ainult matemaatik, poleks prefektil olnud tarvis 
mulle seda tšekki anda. Ma tunnen teda aga kui matemaatikut ja kuli luuletajat, ning ma 
tegutsesin vastavalt tema võimetele oma olukorda õigesti hinnata. Tundsin teda ka kui 
õukondlast ja julget intriganti. Minu arust polnud mõeldav, et niisugune mees ei teaks, 
kuidas politsei antud juhul talitab. Ta pidi aimama — ja sündmused on näidanud, et ta 
aimas —, et teda hakatakse varitsema. Ta pidi ette nägema ka oma maja ja selle lähema 
ümbruse salajast läbiotsimist. Tema öösisi kodunt eemalviibimisi, mida prefekt tervitas 
kui oma edu panti, pidasin ma vaid kavalaks riukaks, millega anti politseile võimalus 
põhjalikuks läbiotsimiseks, et nad seda kiiremini jõuaksid veendumusele, millele G. 
lõpuks tegelikult ju jõudiski — veendumusele, et kirja majas ega selle lähemas ümbruses 
ei ole. Tundsin samuti, et kogu see mõttekäik, mida ma teile äsja püüdsin selgitada ja mis 
puudutas politsei jäika tegutsemispõhimõtet peidetud asjade otsimisel — tundsin, et kogu 
see mõttekäik pidi ministri peast läbi vilksatama. Selle tagajärjel pidi ta paratamatult 
põlgama kõiki tavalisi peidupaiku. Minu arust pidi tal jätkuma mõistust taipamaks, et ka 
kõige keerukam ja sügavam salapeidik tema majas on prefekti 

240 

silmadele, sondidele, puuridele ja luupidele sama kättesaadav nagu kõige tavalisem 
seinakapp. Lühidalt, nägin ära, et olukord sunnib teda taotlema lihtsust, kui ta juba 
meelega seda moodust polnud valinud. Küllap te mäletate ehk, kui südamest prefekt 
naeris, kui ma meie esimesel jutuajamisel avaldasin arvamust, et küllap see saladus teeb 
talle nii suurt muret just oma endastmõistetavuse tõttu.» 

«Jah,» ütlesin ma, «mäletan väga hästi, kuidas see teda lõbustas. Arvasin tõesti, et ta 
saab krambid.» 

«Materiaalne maailm,» jätkas Dupin, «kubiseb väga täpseist analoogiaist immateriaalse 
maailmaga; ja see annab teatava tõevarjundi retoorilisele dogmale, et metafoori või 
võrdlusega saab nii argumenti tugevdada kui ka kirjeldust ilustada. Vis inertiae* 
põhimõte, näiteks, näib kehtivat nii füüsikas kui metafüüsikas. See, et suurt keha on 
raskem liikuma panna kui väikest, ja et järgnev momentum** on vastavuses selle 
raskusega, ei ole füüsikas sugugi rohkem õige kui metafüüsikas see, et suuremate 
võimetega intellektid, kuna nad on madalamatest oma liikumistes jõulisemad, 
püsikindlamad ja tulemusrikkamad, on raskemini paigalt liigutatavad ning esimeste 
sammude puhul rohkem hämmeldunud ja kõhklevad. Või: kas olete tähele pannud, 
missugused sildid poe-uste kohal kõige enam tähelepanu köidavad?» 

«Ma pole selle üle järele mõelnud,» vastasin ma. 

«On olemas mõistatamismäng,» jätkas ta, «mida mängitakse maakaardil. Üks mängija 
nõuab teiselt, et see leiaks antud sõna — linna, jõe, riigi või impeeriumi nime — lühidalt, 


mistahes sõna kaardi kirjadest kirendavalt pinnalt. Algaja mängija püüab oma vastaseid 
üldiselt sellega kitsikusse ajada, et annab neile kõige peenema kirjaga nimesid; vilunud 
mängija seevastu valib niisugused sõnad, mis ulatuvad suurte tähtedega kaardi ühest 
servast teise. Neid, nagu ülisuurte tähtedega tänavasilte ja plakateidki, ei panda tähele just 
seetõttu, et nad on. liiga silmanähtavad; ja siin on füüsiline tähelepanematus täpselt 
analoogne vaimse taipamatusega, millega intellekt jätab tähele panemata need 
kaalutlused, mis on liiga pea-letikkuvalt ja liiga käegakatsutavalt endastmõistetavad. 


* Tnertsuse jõud (lad. k.). ** Impulss (lad. k.). 

Paistab aga, et see on mõnevõrra kas peal- või allpool prefekti arusaamist. Tal ei tulnud 
pähegi, et minister võis panna kirja otse nende nina alla ja sel kombel kõige paremini 
takistada, et keegi seda märkaks. 

«Mida rohkem ma aga mõtlesin D. julgele, hoogsale ja terasele leidlikkusele; asjaolule, 
et dokument pidi alati käepärast olema, kui ta tahtis seda tulemusrikkalt kasutada, ning 
prefekti poolt hangitud kindlale tõendile, et kiri polnud peidetud neisse raamidesse, kus 
see kõrge isand tavapäraselt oma läbiotsimisi toimetas — seda enam ma veendusin, et 
minister oli kirja peitmiseks kasutanud seda arukat ja tarka väljapääsuvahendit, "et ei 
püüdnudki 4-eda peita. 

«Pea neist mõtteist tulvil, varustasin end roheliste prillidega ja astusin ühel kenal 
hommikul möödaminnes ministri juurest läbi. D. oli kodus, igavles, lamaskles ja lõi aega 
surnuks nagu tavaliselt, teeseldes, et teda vaevab surmav ennui"*. Ta on võib-olla praegu 
elavaist ini, mestest üks kõige energilisemaid, aga seda ainult siis, kui kedagi pole 
nägemas. 

«Et temaga sammu pidada, kurtsin oma nõrkade silmade üle ja olin õnnetu, et pidin 
kandma prille, mille varjust ma sellal, kui näisin ihu-hingega peremehe juttu kuulavat, 
ettevaatlikult ja põhjalikult tuba uurisin. 

«Erilist tähelepanu pühendasin suurele kirjutuslauale, mille lähedal ta istus ja mille peal 
olid segamini igasugused kirjad ja paberid, koos paari muusikariista ja mõne raamatuga. 
Ometi ei torganud siin pärast pikka ja hoolikat vaatlust midagi eriti kahtlast silma. 

«Lõpuks langes mu ringirändav pilk odavale papist visiitkaardihoidjale, mis kõlkus 
võidunud sinise paela küljes kaminaslimsi all asuva väikese messingnupu otsas. Selle 
kolmes või neljas lahtris oli viis-kuus Visiitkaarti ja üks üksik kiri. Viimane oli õige 
määrdunud ja kortsus. See oli keskelt peaaegu pooleks rebitud — just nagu oleks teda 
esimesel hetkel tahetud katki rebida, siis aga ümber mõeldud või viivitada otsustatud. 
Kiri kandis suurt musta, väga silmatorkava D. monogrammiga pitserit ja oli pisikese 
naiseliku käekirjaga D-le, ministrile endale, adresseeritud. Kiri oli hooletult ja isegi nagu 
põlglikult ühte ülemisse lahtrisse visatud. 


* Tüdimus (pr. k.). 

«Vaevalt olin pilgu kirjale heitnud, kui taipasin, et see oligi see, mida ma otsisin. 
Muidugi nägi ta hoopis teistmoodi välja kui kiri, mille täpse kirjelduse prefekt meile ette 
oli lugenud. Siin oli pitser suur ja must, D. monogrammiga; seal väike ja punane, S. 
perekonna hertsogliku vapiga. Siin oli aadress, ministri nimele, kirjutatud väikse 
naiseliku käekirjaga, seal teatava kuninglikust soost isiku nimele, silmatorkavalt julgelt ja 


kindlalt; ainult suuruselt langesid kirjad ühte. Teisest küljest aga kõik need ülemäära 
radikaalsed erinevused: kiri oli must, määrdunud ja katkine, mis D. tegelikult korralike 
harjumustega sugugi ei sobinud ja viitas kavatsusele tekitada vaatajas muljet, et 
dokument on tähtsusetu; kõik need asjaolud koos dokumendi ülisilmatorkava asukohaga 
— igale külalisele selgesti näha —, mis vastas täpselt neile järeldustele, millistele olin 
eelnevalt jõudnud; ma ütlen, kõik need asjaolud kinnitasid tugevasti inimese kahtlust, kes 
selleks oligi tulnud, et kahtlustada. 

«Venitasin oma visiidi nii pikaks kui võimalik ning hoides üleval elavat vestlust teemal, 
mis, nagu ma hästi teadsin, ministrit oli alati huvitanud ja erutanud, pühendasin kogu 
tähelepanu kirjale. Jätsin meelde ta välimuse ja asukoha, ka tegin ma lõpuks avastuse, 
mis hajutas viimsedki kahtlusekübemed. Uurides tähelepanelikult kirja servi, nägin, et 
nad olid rohkem hõõrdunud kui hädavajalik. Nad jätsid niimoodi murtud mulje, nagu 
oleks jäika paberit, mida on kord juba kokku volditud ja akti-kaante vahele surutud, vanu 
volte või vilke pidi uuesti, aga teistpidi ümber volditud. Sellest avastusest piisas. Oli 
selge, et kiri oii nagu kinnas pahupidi pööratud, teine aadress peale kirjutatud ja uuesti 
kinni pitseeritud. Jätsin ministriga jumalaga ja tegin kohe minekut, unustades lauale 
kullast nuusktubakatoosi. 

«Teisel hommikul läksin toosile järele ja me jätkasime innukalt eelmise päeva vestlust. 
Parajasti aga, kui me juttu ajasime, kostis maja akende alt äkki tugev pauk, just nagu 
oleks püstolit lastud, sellele järgnesid üksteise järel hirmsad karjatused ja inimeste kisa. 
D. sööstis ühe akna juurde, lükkas selle lahti ja vaatas välja. Selle aja sees astusin 
kaardihoidja juurde, võtsin kirja, pistsin taskusse ja panin asemele faksiimile (niivõrd kui 
asi välimusse puutus), mille olin hoolikalt kodus valmis meisterdanud, imiteerides D. 
monogrammi leivast tehtud pitsati abil. 

«Rahurikkumise tänaval oli põhjustanud keegi poolhull musketiga mees. Ta oli 
tulistanud salga naiste ja laste pihta. Tuli siiski välja, et rauas polnud kuuli ja mees lasti 
hullu või joodiku pähe minema. Kui ta läinud oli, tuli D. ära akna alt, kuhu ma talle kohe 
pärast kõnealuse eseme enda valdusse saamist olin järgnenud. Varsti pärast seda jätsin 
ma jumalaga. Too arvatav hull oli mu enda palgatud mees.» 

«Aga mis mõtet oli teil,» küsisin ma, «asendada kirja faksiimilega? Kas poleks olnud 
parem kohe esimese külaskäigu ajal kiri avalikult haarata ja lahkuda?» 

«D. on hulljulge ega satu paanikasse,» vastas Dypin. «Pealegi ei puudu majas tema 
huve kaitsvad teenijad. Oleksin ma selle meeletu teoga hakkama saanud, mida teie 
soovitate, võinuks juhtuda, et ma eluga ministri juurest poleks lahkunud ja tublid 
pariislased minust enam midagi poleks kuulnud. Aga peale nende kaalutluste oli mul veel 
teine eesmärk. Te tunnete mu poliitilist meelsust. Selles 1oos tegutsen ma asjasse segatud 
daami poolehoidjana. Poolteist aastat on ta olnud ministri võimuses. Nüüd on minister 
tema võimuses, sest, kuna ta ei tea, et kiri enam tema valduses ei ole, jätkab ta oma väl- 
japressimist teadmisega, et on. Sel kombel hävitab ta samal ajal enda ka poliitiliselt. 
Tema langus tuleb kiire ja ohtlik. Hea on rääkida, et facilis descensus Averni*, aga 
igasuguse ronimise juures, nagu Catalani1 laulmi-segi kohta ütleb, on palju kergem üles 
minna kui alla tulla. Käesoleval juhul ei tunne ma küll allatulejale kaasa — vähemalt pole 
mul tast kahju. Ta on see monstrum horrendum**, põhimõttelage üliandekas inimene. 
Tunnistan siiski, et tahaksin kangesti teada, mis laadi on ta mõtted, kui ta, saanud lüüa 


sellelt, keda prefekt nimetab «teatavaks tähtsaks isikuks», on sunnitud avama kirja, mille 
jätsin talle kaardihoidjasse.» 

«Mis? Kas kirjutasite sinna midagi erilist?» 

«Noh — polnud nagu sünnis seda seest tühjaks jätta — see oleks olnud solvav. Kunagi 
mängis D. mulle ühe vingerpussi ja ma lubasin naljatamisi, et jätan selle meelde. 
Seepärast, kuna teadsin, et teda hakkab huvitama, kes oli see isik, kes ta üle kavaldas, oli 
minu mee- 


* Kerge on laskumine allmaailma (lad. k.). Tsitaat Vergiliuse «Aeneisest». 

** Jube koletis (lad. K.). 

lest kahju saladuse võti talle andmata jätta. Ta tunneb hästi mu käekirja, ja ma lihtsalt 
kirjutasin keset lehte sõnad: 

— Undessein si funeste, 

S'il n'est digne d'Atree, est digne de Thyeste.* 

Need read on võetud Crebilloni «Atree'st»».” 


* Kui see hukatuslik plaan pole Atree, siis on ta Thyeste'i vääriline (pr. k.). 


XII. KULDMARDIKAS 


Hei! hei! too poiss tantsib kui hull! 
Teda on hammustanud tarantel. 
«Kõik eksivad» ' 


Palju aastaid tagasi sain sõbraks. kellegi härra William Legrand'iga. Ta põlvnes vanast 
hugenoti perekonnast ning oli kunagi olnud väga rikas; rida üksteisele järgnenud õnnetusi 
aga olid ta majanduslikku kitsikusse v» nud. Et pääseda vaesumisega seotud alandusest, 
lahkus ta New Orleansist, oma esivanemate linnast, ning asus elama Lõuna-Carolinas 
Charlestoni lähedal paiknevale Sullivani saarele. 

See on väga iseäralik saar. Ta koosneb peaaegu ainuüksi mereliivast ja on Umbes kolm 
miili pikk. Tema laius ei ulatu kuskil üle veerand miili. Maismaast lahutab teda 
vaevumärgatav abajas, mis vaevaliselt läbi muda- ja kõrkjapadriku, rabakanade 
lemmikpaiga, endale teed rajab. Taimestik, nagu võib arvata, on kasin või vähemalt 
kääbuskasvu. Ühtki suuremat puud silma ei hakka. Tõsi küll, läänepoolse tipu lähedal, 
kus seisab Moultrie kindlus” ja asuvad mõned viletsad sõrestikseintega hütid, milles 
suveti elavad tolmu ja linnasagina eest põgenenud Charlestoni elanikud, võib leida 
harjaselist lehvik-palmi; see läänetipp ja kõva valge rannariba välja arvatud, on aga kogu 
saar kaetud tiheda, inglise aiapidajate poolt nii hinnatud magusmürdi võsaga. Põõsad 
kasvavad siin tihti viieteist kuni kahekümne jala kõrguseks ja moodustavad peaaegu 
läbipääsmatu padriku, küllastades õhku oma magusa lõhnaga. 

Selle padriku kõige varjatumasse nurka, mitte kaugele idapoolsest ehk kõige kaugemast 
saarenukist, oli Legrand ehitanud endale väikese hüti, kus ta elas tollal, kui ma esimest 
korda päris juhuslikult temaga tuttavaks 

sain. Tutvusest arenes peagi sõprus — sest tolles erakus oli palju seda, mis huvi ja 
austust äratab. Ta oli haritud, erakordsete vaimuannetega, aga inimpõlgur — ning ta 
meeleolu kõikus loomuvastaselt äärmise vaimustuse ja sünge kurvameelsuse vahel. Tal 
oli kaasas palju raamatuid, mida ta aga harva kasutas. Ta peamiseks ajaviiteks olid jaht ja 
kalapüük, või siis lonkis ta piki randa ja läbi Tnürdipadriku, otsides merikarpe või 
haruldasi putukaid; tema kollektsiooni viimastest oleks kadestanud isegi Swammerdam. 
Neil käikudel saatis teda harilikult vana Jupiteriks kutsutud neeger, kes oli juba enne 
perekonda tabanud õnnetusi vabaks lastud, keda aga ei ähvardused ega lubadused 
suutnud sundida loobuma tema pühast õigusest hoolitseda noore «mässa Willi» käekäigu 
eest. Väga võimalik, et sugulased, pidades Legrand'i pisut heitliku vaimuga inimeseks, 
olid nimme seda kangekaelsust Jupiterisse sisendanud, et ta ringiluusijal silma peal 
hoiaks ja teda kaitseks. 

Talved Sullivarii saare laiuskraadidel on harva väga karmid, ning sügisetigi on 
haruharva tarvis tuld teha. 18— aasta oktoobri keskpaiku juhtus siiski olema erakordselt 
jahe ilm. Just enne päikeseloojakut rühkisin läbi igihalja padriku sõbra hüti poole, keda 
ma mitu nädalat polnud külastanud; elasin tookord Charlestonis, üheksa miili kaugusel 
saarest, sõiduvõimalused sinna ja tagasi polnud aga kaugeltki need, mis tänapäeval. Hüti 
juurde jõudes koputasin nagu tavaliselt ja kui keegi ei vastanud, otsisin võtme 
teadaolevast peidukohast üles, keerasin ukse lahti ja läksin sisse. Koldes põles mõnus 
tuli. See oli üllatus ja' sugugi mitte ebameeldiv üllatus. Võtsin mantli seljast, istusin ühte 
tugitooli praksuvate halgude ligidale ning jäin kannatlikult pererahva tulekut ootama. 

Peagi pärast pimeda saabumist jõudsid nad koju ja tervitasid mind väga südamlikult. 
Jupiter, suu heastmee-lest kõrvuni, askeldas ringi, et rabakanadest õhtusööki valmistada. 
Legrand'i valdas üks ta vaimustuspuhanguid — teisiti ei oska ma seda nimetada. Ta oli 
leidnud tundmatu, uude liiki kuuluva karplooma, peale selle aga ajanud jälgi pidi taga ja 
saanud Jupiteri abiga ka kätte niisuguse skarabeuse, mida tema arvates seni üldse ei 
tuntud ja mille kohta ta järgmisel päeval tahtis kuulda minu arvamist. 

«Ja miks mitte täna õhtul?» küsisin ma tule paistel 

käsi hõõrudes ja saatsin mõttes kogu skarabeuste tõu kus kurat. 

«Oleksin ma ainult teadnud, et te siin olete!» ütles Legrand, «aga ma pole teid ju nili 
kaua aega näinud; ja kust võisin ma ette teada, et te mulle just täna õhtul külla tulete? 
Koju tulles kohtasin leitnant G-d, sealt kindlusest ja andsin rumalast peast mardika tema 
kätte; nii ei saa te seda enne hommikut näha. Jääge ööseks siia ja ma saadan Jupi selle 
järele kohe, kui päike tõuseb. Sihukest, iludust pole te elus enne näinud.» 

«Mis? Päikesetõusu või?» 

«Lollus! ei! — mardikat. See on säravkuldset värvi — umbes suure hikkoripähkli 
suurune — selja peal ühes. otsas kaks süsimusta täppi, ja teises veel üks pisut, suurem. 
Tundlad on...» 

«Ma ju kõikse aeg ütlen, mässa WIIL, ega tina ta sees põle,» katkestas teda siinkohal 
Jupiter, «madrikas on kullast, üleni, viimse tükini, seest ja kõik, peale tiibade — elu sees 
põle ma nõnna rasset madrikast näind.» 

«Noh, ja kui ongi, Jup,» vastas Legrand, kuidagi, mulle paistis, tõsisema moega kui asi 
nõudis, «kas siis sellepärast on tarvis linde lasta kõrbema minna? Tõepoolest,» siinkohal 
pöördus ta minu poole, «kui seda värvi vaa.-data, silis peaaegu nõustud Jupiteri 
arvamusega. Säravamat metalliläiget pole te iial näinud kui sellelt koorikult vastu helgib 

—agaselle kohta ei oska te enne homset midagi öelda. Vahepeal võin teile anda mingi 
ettekujutuse tema kujust.» Seda öeldes istus ta väikese laua taha,, mille peal oli sulepea ja 
tint, mitte aga paberit. Ta otsis viimast sahtlist, kuid ei leidnud. 

«Pole viga,» ütles ta lõpuks, «see ajab asja ära,» ning tõmbas vestitaskust minu meelest 
mingi väga määrdunud paberilipaka, mille peale visandas sulega oma joonise. Sellal kui 
ta joonistas, jäin endiselt kolde äärde istuma, kuna mul oli ikka veel külm. Joonistamise 
lõpetanud, ulatas ta lehe püsti tõusmata mulle. Samal hetkel kostis vali urin, seejärel 
kraabiti ust. Kui Jupiter selle avas, sööstis tuppa Legrandii suur njufaundlane, kargas 
mulle õla najale ja külvas mu hellitustega üle, sest olime eelmiste külaskäikude jooksul 
suurteks sõpradeks saanud. Kui ta oma kepslemise lõpetas, heitsin pilgu paberilehele ja 
olin õigust öelda sõbra joonistatud pildist õige hämmeldunud. 

«Tjah!» ütlesin ma, kui olin mõne minuti seda silmitsenud, 

«pean tunnistama, et see on tõesti kummaline skarabeus: mulle täiesti uus, pole iial 
selletaolist varem näinud — kui see pole just mõni kolp või surnupealuu — mille moodi 
ta kõige rohkem välja näeb.» 

«Surnupealuu!» kordas Legrand. «See et... nojah, eks ta paberil näe kahtlemata 
sedamoodi välja. Kaks ülemist täppi on nagu silmad, eks? ja alumine pikergusem nagu 
suu, ning üldine kuju on ovaalne.» 

«Võib-olla küll,» nõustusin ma, «aga ma arvan, Legrand, te pole suurem asi kunstnik. 
Pean ootama seni, kuni näen mardikat ennast, kui tahan ta välimusest mingit ettekujutust 
saada.» 

«Noh, ma ei tea,» ütles ta pisut puudutatult, «üldiselt joonistan ma kaunis hästi — 
vähemalt peaksin joonistama — mul on olnud head õpetajad ja ma julgen arvata, et ma 
pole just lausa puupea.» 

«Aga, kallis inimene, sel juhul teete küll nalja,» ütlesin ma, «see on täitsa vastuvõetav 
pealuu — õieti, kui arvestada inimeste labaseid kujutlusi niisugustest anatoomi-listest 
objektidest, siis lihtsalt suurepärane pealuu, ning teie skarabeus peab olema küll maailma 
veidraim Skarabeus, kui ta sellele sarnaneb. Tõepoolest, niisugune mardikas võib teha 
ebausklikuks. Küllap panete talle nimeks scarabaeus caput hominis* või midagi 
sellesarnast — loodusloos on mitu samalaadset nimetust. Aga kuhu jäid tundlad, millest 
te rääkisite?» 

«Tundlad!» ütles Legrand, keda see teema näis seletamatul kombel ägedaks ajavat. 
«Tundlad on ju selgesti näha. Joonistasin nad samasugused nagu päris putukalgi, minu 
arust peaks sellest piisama.» 

«Hea küll, hea küll,» ütlesin ma, «võib-olla joonistasite — aga mina neid ei näe,» ning 
tahtmata teda rohkem ärritada, ulatasin talle paberilehe, ilma et oleksin enam midagi 
lisanud; aga mind üllatas, millise pöörde kogu lugu oli võtnud; Legrand'i paha tuju 
hämmastas mind — ja mis puutub sitikasse, siis polnud tundlaid tõepoolest näha ning 
kogu joonis sarnanes surnupealuu tavalisele kujutisele. 

Legrand võttis paberilehe väga turtsakalt vastu ja tahtis seda juba kokku kägardada, 
ilmselt selleks, et tulle visata, kui ta juhuslik pilk joonisele seal äkki midagi huvitavat 
avastas. Ohe hetkega tõmbus ta nägu tulipu- 


* Inimpea-mardikas (lad. k.). 

naseks — järgmisega juba surnukahvatuks. Mõne silmapilgu uuris ta joonistust 
tähelepanelikult, paigal istudes. Lõpuks tõusis ta püsti, võttis laualt küünla ning läks ja 
istus ühele meremehekastile toa kaugemas nurgas. Siin keeras ta lehte igasse kanti ja 
uuris seda uuesti ärevalt. Ometi ei lausunud ta sõnagi riing ta käitumiine hämmastas mind 
suuresti; aga ma pidasin mõistlikuks ta kasvavat tusatuju mõne omapoolse märkusega 
mitte süvendada. Vähe aja pärast võttis ta oma kuue taskust rahatasku, pani paberilehe 
hoolikalt selle vahele ning pistis mõlemad kirjutuslaua laekasse, mille lukustas. Seejärel 
muutus ta rahulikumaks, aga endisest vaimustusest polnud enam Jälgegi. Ometi paistis ta 
nüüd olevat pigem hajameelne kui tusane. Ohtu edenedes jäi ta üha mõtlikumaks ning 
kõik minupoolsed katsed vestlust üleval hoida nurjusid. Olin kavatsenud selle öö onnis 
veeta nagu tihti varemgi, nähes aga peremeest sellises tujus, pidasin paremaks lahkuda. 
Ta ei käinud peale, et jääksin, jumalaga jättes surus aga mu kätt südamlikumalt kui 
tavaliselt. 

Kuu aega hiljem (ja vahepeal polnud ma Legrand'i kordagi näinud) külastas mind 
Charlestonis tema teener Jupiter. Ma polnud seda tublit neegrit iialgi nii lööduna näinud 
ning kartsin juba, et sõbraga on mingi õnnetus juhtunud. 

«Noh, Jup,» ütlesin ma, «mis siis nüüd lahti on? — kuidas su peremees elab?» 

«Ah, mässa, ega ta tervis õigupoolest ää põle.» 

«Ah pole hea! Mul on tõesti kahju seda kuulda. Mille üle ta siis kurdab?» 

«See'p see on! — ega ta ilmaski kurda — aga aste aige on ta küll.» 

«Hästi haige, Jupiter! — miks sa seda kohe ei öelnud. Kas ta jäi voodisse?» 

«Seda mette! — kohegi põle ta jäänd — sealt see keng pitsitabki — ma ole vaese mässa 
Willi perast aste mures.» 

«Jupiter — ütle nüüd selge sõnaga, millest sa räägid. Sa ütled, et peremees on haige. 
Kas ta pole sulle siis öelnud, mis teda vaevab?» 

«Oh, mässa, kas see ei aja siss üllust — mässa Wiill ütle, et tal pole miskit viga — aga 
mes ta siss käi niisi-kese nauga Hingi, pea õlge vahel ja isi valke kui ani? Ja kõikse aeg 
muudku rehkendab.» 

250 

«Mis ta teeb, Jupiter?» 

«Rehkendab neid nummerid tahli peal — kõikse naljakamad nummerid, mis ma ole 
näind. Kas tead, irm tuleb peale. Tal peab kõvaste silma peal oidma. Eila pani mu käest 
plehku, ennegu päike tõusis, ja oli kõikse õndsa päeva kadund. Mul oli kepp valmis, et 
talle ea kerejäis anda, kui tuleb — aga ma ole niisike loll, et polnd südant — ta nägi nii 
sant valla.» 

«Ah? — mis? — ah soo? — minu arust ei maksa sul vaese poisiga liiga karm olla — 
ära teda kolgi, Jupiter — ega ta seda hästi ei talu — aga kas sul pole mingit aimu, 
mis võiks selle haiguse, või õigemini selle isemoodi käitumise põhjus olla? Kas pärast 
seda, kui ma teda viimati nägin, on midagi ebameeldivat juhtunud?» 

«Ei, mässa, sestpiale põle miskit ebameeldivat juhtund — ma karda, see juhtus enne 
seda — just sel päeval, kui te seal olite.» 

«Mis? Mida sa sellega öelda tahad?» «Noh, mässa, ma mõtle seda madrikast.» 
«Mida?» 

«Madrikast — ma ole peris kindel, et see kuldmadri-kas ammustas mässa Willi peast.» 

«Ja mis põhjust on sul, Jupiter, niiviisi arvata?» 


«Põhjust ikke ja kohe pällu. Ma põle ilmas niukest kuradima madrikast näind — 
muudku lõi jalaga ja ammustas iga asja, mis ta ligi sattus. Mässa Will võttis ta kätte, aga 
pidi kohe lahte laskma, ma ütle — siis ta pidiski teda ammustama. Mulle selle madrika 
suu ülepea ei meeldind, selleperast ma tast sõrmega kinni ei võtt. Aga ühe pabertitükiga 
küll, mis ma leidsi. Ma mässi ta pabertitüki sisse ja suhu toppisi ka pabertit — nii- 
moodu.» 

«Ja sa arvad siis, et see sitikas tõesti su peremeest hammustas ja ta jäi sellest 
hammustusest haigeks?» 

«Ma ei arva miskit — ma tia. Miks ta muudku unistab kullast, kui mette selle perast, et 
kuldmadrikas teda ammustas? Ma ole ennegi neist kuldmadrikatest kuulnd.» 

«Aga kust sa tead, et ta kullast unistab?» , 

«Kust ma tian? — noh selleperast, et ta une pialt sellest räägib — sealt ma tiagi.» 

«Hästi, Jup, võib-olla on sul õigus; aga millisele õnnelikule asjaolule võlgnen ma seda 
au, et sa mulle täna külla tulid?» 

«Mesasja, mässa?» 

«Kas tõid härra Legrand*ilt mõne teate?» 

«Ei, mässa, ma tõi kirja,» ning siinkohal ulatas Jupiter mulle sedeli, millele oli 
kirjutatud: 

«Kallis .... 

Miks pole Te nii kaua minu pool käinud? Ega Te ometi solvunud mõnest väiksest 
minupoolsest brusgue-n'e'st*; aga ei, see on võimatu. 

Sestpeale, kui ma Teid viimati nägin, on mul olnud küllalt põhjust muretsemiseks. 
Tahaksin Teile midagi öelda, aga ei tea, kuidas seda öelda, või kas üldse öelda. 

Paaril viimasel päeval pole ma päris terve olnud ja vaene vana, Jup tüütab mind oma 
heatahtliku tähelepanu-gaA nii et seda ei suuda enam taludagi. Kas usute — hiljuti pani 
ta valmis suure kepi, millega mind selle eest karistada, et ma ta käest plehku panin'ja 
terve päeva ihuüksi mandril mägedes veetsin. Ma küll usun, et üksnes mu vilets 
väljanägemine päästis mind seekord keretäiest. 

Oma kollektsiooni pole ma pärast meie kohtumist enam täiendanud. 

Kui Teile vähegi sobib, tulge Jupiteriga kaasa. Tulge tõesti. Tahaksin Teid täna õhtul 
ühe tähtsa asja pärast näha. Kinnitan Teile, et see on ülimalt tähtis. 

Alati Teie 

William Legrand» 

Midagi selle sõnumi toonis tegi mind väga rahutuks. Kogu kirja stiil erines olulisel 
määral Legrand'i tavalisest stiilist. Millest ta küll unistas? Milline uus kapriis oli 
hõivanud ta kergesti erutuva mõttekujutuse? Millist «ülimalt tähtsat asja» võis ta küll 
ajada? See, mida Jupiter tema kohta oli öelnud, ei tõotanud midagi head. Kartsin, et sõbra 
mõistus oli ebaõnnestumiste surve all lõpuks segi läinud. Seepärast olin hetkegi 
kõhklemata valmis neegriga kohe kaasa minema. 

Sadamasillale jõudes nägin, et paadi põhjas, kuhu pidime astuma, lebasid vikat ja kolm 
labidat, kõik pealtnäha uued. 

«Mida see kõik tähendab, Jup?» pärisin ma. 

«Need vikat, mässa, ja labidas.» 

«Täitsa õige; aga mis nad siin teevad?» 

«Need vikat ja labidas, mis mässa Will käskes temale 


* Teravus, häbematus (pr. k.). 

linnas ostma ja kuradi pällu raha tuli nende piale valla anda.» 

«Võtaks pagan seda sinu salapärast keerutamist, mida su mässa Will nende vikatite ja 
labidatega peale hakkab?» 

«Nõnna pällu ma küll ei tää, ja võtku mind kurat, ku ta isigi tia. Aga see on keik selle 
madrika perast.» 

Nähes, et Jupiteri käest, kellel peale «madrika» enam muud meeles ei olnud, õiget aru 
kätte ei saa, astusin ma paati ja hiivasin purjed. Hea ja tugeva pärituulega sõitsime peagi 
sisse pisikesse lahesoppi põhjap. ool Moultrie kindlust ja umbes kahemiiline jalgsikäik 
tõi meid hüti juurde. Kell oli kolm pärast lõunat, kui kohale jõudsime. Legrand oli meid 
pikisilmi oodanud. Ta pigistas nii närvilise tormakusega mu kätt, et ma ärevusse sattusin 
ja mu esialgsed kahtlused taas tugevnesid. Ta nägu oli tontlikult kahvatu ning sügaval 
asetsevad silmad hiilgasid ebaloomuliku läikega. Pärinud paari lausega ta tervise järele, 
küsisin talt, oskamata midagi paremat öelda, kas ta on juba leitnant G. käest skarabeuse 
kätte saanud. 

«Oh jaa,» vastas ta, tugevasti punastades. «Sain selle ta käest järgmisel hommikul. 
Miski ei tohi ahvatleda mind skarabeust loovutama. Jupiteril, teate, on ses suhtes täiesti 
õigus!» 

«Mis mõttes?» küsisin ma, südames halba aimates. 

«Selles mõttes, et arvab selle olevat tõelisest kullast mardika.» Ta ütles seda täiesti 
tõsise näoga ning see kohutas mu hoopis ära. 

«See mardikas toob mulle õnne,» jätkas ta võidurõõmsa naeratusega, «ta annab mulle 
tagasi perekonna valdused. On see siis ime, et ma teda nii hindan? Kuna Saatus on 
arvanud kohaseks ta mulle annetada, tuleb mul teda vaid õigesti kasutada ning ma jõuan 
kullani, mille märk ta on. Jupiter, too skarabeus siia!» 

«Mis! kas madrikas, mässa? Ma paremp ei tüütaks seda madrikast — te peate ta isi 
tooma.» Seepeale tõusis Legrand tõsise ja väärika näoga püsti ja tõi põrnika klaaskarbist, 
kus seda hoiti, minu kätte. See oli ilus skarabeus ning kuna loodusteadlased teda tollal 
veel ei tundnud, omas ta teaduslikust seisukohast muidugi suurt väärtust. Selja peal oli tal 
ühes otsas kaks ümmargust musta laiku ja teises üks piklik. Koorik oli äärmiselt kõva ja 
läikiv ning jättis tõesti poleeritud kulla mulje. 

Putukas oli tähelepanuväärselt raske ning kõike arvesse võttes oli mõistetav, et Jupiter 
arvas'ta puhtast kullast olevat; et aga Legrand temaga päri oli, see ei mahtunud mulle ka 
kõige parema tahtmise juures pähe. «Saatsin teile järele,» ütles ta pateetiliselt, kui olin 
lõpetanud sitika uurimise, «saatsin teile järele, et annaksite nõu ja abi, kuidas Saatuse ja 
mardika plaani seletada.» 

«Kallis Legrand,» hüüdsin ma teda katkestades, «te pole kindlasti päris terve ning 
peaksite parem pisut ettevaatlikum olema. Heitke voodi ja ma jään mõneks päevaks teie 
juurde, kuni saate sellest üle. Küllap on teil palavik ja --» 

«Katsuge mu pulssi,» ütles ta. 

Katsusin ega leidnud õigust öelda kõige vähematki märki palavikust. 

«Haige võite olla aga ka ilma palavikuta. Lubage seekord minul arsti aset täita. 
Kõigepealt heitke voodisse. Teiseks —» 


«Te eksite,» segas ta vahele. «Ma olen täiesti terve, ainult väga erutatud. Kui te mind 
aidata tahate, leevendage seda erutust.» 

«Ja kuidas seda teha?» 

«Väga lihtsalt. Meil Jupiteriga on plaanis minna mandril mägedesse uurimisretkele ja 
selleks vajame inimese abi, keda võime usaldada. Teie olete ainus, kellele võime kindlad 
olla. Ükskõik, kas see ettevõtmine õnnestub või äpardub, erutus, mida minu juures praegu 
märkate, vaibub igal juhul.» 

«Tahaksin teile igati vastu tulla,» vastasin ma, «aga kas te tahate öelda, et see 
paganama sitikas on kuidagi seotud selle uurimisretkega?» 

«On küll.» 

«Sel juhul, Legrand, ei saa ma sellest totrast toimingust osa võtta.» 

«Kahju — väga kahju, siis peame oma käe peal proovima.» 

«Oma käe peal proovima! Te olete hull! — aga pidage! kaua see teie arvates aega 
võtab?» 

«Arvatavasti terve öö. Asume kohe teele ja oleme igal juhul päikesetõusuks tagasi.» 

«Ja kas lubate oma au juures, et kui olete selle veidrusega hakkama saanud ja see 
mardikajama (taevane jumal!) on rahuldavalt lahenenud, et te siis koju tulete 

ja vastuvaidlematult minu nõuannet järgite, nagu oleksin ma teie ihuarst?» 

«Jah, luban, aga hakkame nüüd minema, sest meil pole aega raisata.» 

Raske südamega läksin sõbraga kaasa. Asusime teele kella nelja paiku — Legrand, 
Jupiter, koer ja mina. Jupiteri käes olid vikat ja labidad — mida ta ilmtingimata tahtis 
kanda — mulle näis, et mitte niivõrd liigsest usinusest või vastutulelikkusest, kuivõrd 
hirmust, et ükski neist riistapuudest ta isanda käeulatusse ei satuks. Üldse paistis ta olevat 
hirmus trotsi täis ja «tuu kuradima madrikas» olid ainsad sõnad, mis kogu teekonna vältel 
ta huulilt pudenesid. Mis minusse puutub, siis minu hoole all olid kaks süütamata 
laternat, Legrand aga leppis skarabeusega, mida ta nagu mõni mustkunstnik käies 
piitsanööri jupi otsas edasi-tagasi kõigutas. Seda viimast selget tõendit sõbra 
meelesegadusest nähes suutsin ma vaevu pisaraid tagasi hoida. Ometi pidasin targemaks 
ta tujule järele anda, vähemalt esialgu või seni, kuni avaneb võimalus edukalt tarvitusele 
võtta tõhusamaid vahendeid. Vahepeal püüdsin asjatult ta käest uurimisretke eesmärki 
teada saada. Pärast seda, kui tal oli õnnestunud mind end saatma keelitada, ei paistnud tal 
tahtmist olevat igasugu tühja st-tähjast juttu ajada ning kõigile mu küsimustele vastas ta 
ainult: «Küll näeme!» 

Ületasime abaja saare tipust lootsikuga ning tõustes mandri kõrgele kaldale, jätkasime 
teekonda loode poole läbi metsiku tühermaa, kus polnud märkigi inimjälgedest. Legrand 
kõndis kindlalt kõige ees; peatudes vaid hetkeks siin-seal, et uurida nähtavasti mõnest 
eelmisest käigust meeldejäetud maamärki. 

Niiviisi kõndisime umbes paar tundi ja päike hakkas juba loojuma, kui jõudsime paika, 
mis osutus eelpool-nähtuist tunduvalt süngemaks. See oli avar kiltmaa peaaegu 
ligipääsmatu, jalamilt kuni harjani tihedalt metsaga kaetud mäe lähedal, mille küljed olid 
täis tohutuid, otsekui lahtiselt maapinnal lebavaid kaljurahne, mis tihti vaid seetõttu alla 
orgu ei paiskunud, et puud, mille vastu nad toetusid, neid üleval hoidsid. Sügavad, 
mitmes suunas kulgevad kuristikud lisasid kogu vaatepildile karmi pühalikkust. 

Looduslikku lava, kuhu olime roninud, kattis põldmu-rakatihnik, kust, nagu me peagi 
avastasime, ilma vikati abita võimatu oleks olnud läbi tungida; oma isanda juha- 

tusel asuski siis Jupiter meile teed rajama tohutult kõrge tulbipuu juurde, mis koos 
kümnekonna tammega kõrglaval seisis ja neid, nagu kõiki teisi puidki, mida seni näinud 
olin, oma lehestiku ja kuju ilu, laia võra ja üldise majesteetlikkuse poolest kaugelt ületas. 
Kui me selle puu juurde jõudsime, pöördus Legrand Jupiteri poole ja küsis, kas ta enda 
arvates suudab selle otsa ronida. Küsimus näis vanameest jahmatavat ja veidi aega ei 
vastanud ta sõnagi. Lõpuks astus ta hiiglase juurde, tegi sellele aeglaselt tiiru ümber ja 
silmitses jämedat tüve üpris tähelepanelikult. Kui ta oma uurimise oli lõpetanud, ütles ta 
vaid: 

«Jah, mässa, Jup ronib iga puu otsa, mis eales näeb.» 

«Roni siis nii kähku kui saad üles, sest varsti on liiga pime, et näha, mida meile tarvis.» 

«Ku kõrgele ma pia ronima, mässa?» küsis Jupiter. 

«Roni peatüve mööda üles, siis ma ütlen sulle, kuhu minna — ja siin — pea! võta see 
sitikas kaasa.» 

«Madrikas, mässa Will! — kuldmadrikas!» hüüdis neeger kohkunult tagasi põrkudes — 
«misperast see madri-kas üles puusse võttama? — miski inna eest ei võtab.» 

«Kui sinusugune suur, tugev neeger, Jup, kardab pisikest süütut surnud mardikat kätte 
võtta, eks vii ta siis selle nööri otsas üles — kui sa aga teda ükskõik mil viisil üles ei vii, 
siis olen sunnitud selle labidaga sul pea lõhki lööma.» 

«Mis nüid lahti, mässa?» ütles Jup, ilmselt häbi pärast nõusse jäädes, «ikke kipu mässa 
vana neegriga tüli norida. Ma tegi nalla. Mina peass seda madrikast kartma! mis mul 
temast!» Siinkohal võttis ta nööri teisest otsast ettevaatlikult kinni ning kogu aeg putukat 
endast nii kaugel hoides kui olukord võimaldas, hakkas puu otsa ronima. 

Noorena on tulbipuul või Lirlodendron tulipiferumil, sel kõige toredamal Ameerika 
metsaasukal, erakordselt sile tüvi ning tihti kasvab ta väga kõrgeks ilma külgoks-teta; 
küpsemas eas aga muutub koor pahklikuks ja krobeliseks ning tüvele sigineb palju 
lühikesi oksi. Seega oli ülesmineku raskus, käesoleval juhul, pigem näilik kui tõeline. 
Liibudes nii tihedalt kui võimalik käsivarte ja põlvedega vastu päratut silindrit, haaras 
Jupiter kätega konarustest kinni, toetas paljaste varvastega teistele konarustele ning 
vinnas end, paar korda vaevu kukkumisest pääsnud, lõpuks hingeldades esimese 
suurema 

256 

oksaharu vahele, niisuguse näoga, nagu oleks kogu asi sama hästi kui kombes. 
Vägiteoga kaasnenud oht oli nüüd tõesti möödas, kuigi ronija asus oma kuus- 
seitsekümmend jalga maapinnast kõrgemal. 

«Kuskanti nüid minna, mässa Will?» küsis ta. 

«Mine üles mööda seda kõige suuremat oksa — seda, mis jääb siiapoole,» ütles 
Legrand. Neeger asus kohe käsku täitma, ja ilmselt ilma suurema vaevata; ta tõusis ikka 
kõrgemale ja kõrgemale, kuni läbi tiheda lehestiku polnud võimalik enam ühtki pilku ta 
jässakale kogule heita. Peagi kostis kustki kaugelt ta hääl: 

«Pällu ma edesi pia minema?» 

«Kui kõrgel sa oled?» küsis Legrand. 

«Nõnna kõrges,» vastas neeger, «et näe täivast puulat-vast.» 

«Taevas taevaks, aga pane nüüd tähele, mis ma ütlen. Vaata puutüve mööda alla ja loe 
ära oksad oma all siinpool küljes. Mitmest oksast sa mööda läksid?» 


«Üts, kats, kolm, neli, viis ... ma laksi viiest suurest oksast mööda, mässa, selle kulle 
pial.» 

«Mine siis veel üks oks kõrgemale.» 

Mõne minuti pärast teatas hääl uuesti, et oli jõutud seitsmendale oksale. 

«Nüüd, Jup,» hüüdis ilmselt erutatud Legrand. «Tule nüüd seda oksa mööda nii kaugele 
välja kui saad. Kui näed midagi imelikku, anna teada.» 

Mis õrnu lootusi ma siiani oma vaese sõbra vaimse seisundi kohta ka olin hellitanud, 
olid need nüüd lõplikult kadunud. Olin sunnitud tunnistama, et mu vaene sõber oli 
hulluks läinud. Ja mul hakkas tõsiselt hirm, kuidas ma ta koju saan. Kui ma parajasti 
kaalusin, mida oleks kõige targem ette võtta, kostis uuesti Jupiteri hääl. 

«Ma'i julge selle oksa pial kaugembale minna — üleni surnd ja mäda oks.» 

«Kas ütlesid, et see on surnud oks, Jupiter?» hüüdis Legrand väriseva häälega. 

«Jah, mässa, surnd nigu rott — selgemb ku selge — põle siin miskit elu.» 

«Mida ma, taeva pärast, pean tegema?» küsis Legrand, nähtavasti suures hädas. 
«Tegema!» ütlesin ma, rõõmus, et avanes võimalus sõna sekka öelda, «tulge koju ja 
heitke voodi. Noh! — olge nüüd hea poiss. On juba hilja, ja pealegi, ärge unustage oma 

lubadust.» 

«Jupiter!» hüüdis ta, ilma et ta must üldse oleks välja teinud, «kas sa kuuled mind?» 

«Jah, mässa Will, kuule selgeste.» 

«Proovi siis puud hoolega, proovi noaga, ja vaata, kas on su meelest väga mäda.» 

«Mäda, mässa, täitsa mäda,» vastas neeger mõne hetke pärast, «aga mitte nii väga ku 
võiss olla. Ma saass isi oksa mööda väheke edasi küll.» 

«Ise! — Mida see peab tähendama?» 

«Noh, ikke seda madrikast. Seda vääga rasset madri-kast. Ku vissass ta alla, siss see 
oks ühe neegri rassusše all katki ei 1 ää.» 

«Sa igavene kelm!» hüüdis Legrand ilmsesti kergendatult, «mis loba sa ajad? Nii kui sa 
selle sitika maha pillad, murran ma su kaela. Hei, Jupiter, kas sa kuuled mind?» 

«Jah, mässa, põle vaja vaise neegri piale sedasi karjuda.» 

«Hea küll! kuula nüüd! Kui sa riskid mööda oksa nii kaugele minna, kui sinu arust 
ohutu, ega pilla sitikat maha, siis ma kingin sulle hõbedollari, kui sa alla tuled.» 

«Juba lässin, mässa Will — mudugist,» vastas neeger otsekohe, — «peris otsa piale.» 

«Otsa peale!» siinkohal Legrand peaaegu karjus, «kas sa tahad öelda, et oled selle oksa 
tipus?» 

«Kohe ole, mässa — o-o-o-h! Püha jumal, mis asi siin puu pial on?» 

«Noh,» hüüdis Legrand väga rõõmsalt, «mis see on?» 

«Ega muud miskit ku pealuu — keski on jätt enese pea puu piale ja vareksed on liha 
sootumas ää söönd.» 

«Pealuu, ütled sa! — väga hea! — mismoodi see oksa külge on kinnitatud? — mis teda 
kinni hoiab?» 

«Muidugist, mässa; ma pia vaatama. Vääga nallakas asi, tõepoolest — pealuus on 
ilmatusuur nael, mis teda puu kulles oiab.» 

«Hästi, Jupiter, tee nüüd täpselt nii, nagu ma ütlen — kas kuuled?» 

«Jah, mässa.» 

«Pane nüüd tähele, — otsi pealuu vasak silm üles.» «Hm, hoo, aste! aga sial polegi 
silma.» «Oled ikka tola! kas teed oma parema ja vasaku käe vahel vahet?» 


«Jah, seda ma tia — kelk tia — see on mu vasak käsi, kellega ma puid lõhu.» 

«Õige — sa oled vasakukäeline, ja su vasak silm on samal pool kus vasak käsigi. Noh, 
nüüd arvatavasti leiad ka pealuu vasaku silma, või selle koha, kus vasak silm oli. Kas 
leidsid?» 

Järgnes pikk paus. Lõpuks küsis neeger: «Kas pealuu vassak silm sial pool, kus pealuu 
vassak käsi? — sest pealuul põle kätt olemaski — no ükstakõik! Leidsin vassaku silma 
— vassak silm siin. Mis ma sellega tee?» 

«Lase sitikas läbi selle rippu, nii kaugele kui nöör ulatab — aga vaata, et sa nööri lahti 
ei lase.» 

«Juba tehtu, mässa Will; aste kerge see madrikas läbi augu pista — vaadake nüid sealt 
alt.» 

Kogu selle kõneluse vältel polnud Jupiterist endast mitte midagi näha, mardikas aga, 
mille ta nii lahkesti oli rippu lasknud, paistis nüüd nööri otsas kätte ja helkis nagu 
poleeritud kuldkera loojuva päikese viimastes kiirtes, mis kohati ikka veel valgustasid 
kõrgendikku, kus me seisime. Skarabeus rippus, ilma et oksad teda oleksid puutunud, ja 
kui teda kukkuda oleks lastud, oleks ta langenud meie jalge ette. Legrand haaras kohe 
vikati ja niitis kolme-neljajardilise diameetriga ümmarguse platsi otse sitika all lagedaks; 
see töö tehtud, käskis ta Jupiteril nöör lahti lasta ja puu otsast alla tulla. 

Tagunud just selle koha peal, kuhu sitikas kukkus, pulga maasse, võttis mu sõber nüüd 
taskust mõõtelindi. Kinnitades selle üht otsa pidi sinna kohta, kus puutüvi pulgale kõige 
lähemale ulatas, keris ta lindi kuni pulgani lahti ja sealt samas suunas viiskümmend jalga 
edasi, sellal kui-Jupiter vikatiga põldmurakaid eest koristas. Punktis, kuhu nii jõuti, löödi 
maasse teine pulk ja selle kui keskme ümber joonistati umbes nelj aj alase diameetriga 
rohmakas ring. Haarates nüüd ise ühe labida ja andes teised kaks Jupiterile ja mulle, palus 
Legrand hakata nii kiiresti kui võimalik kaevama. 

Õigust öelda polnud seesugune meelelahutus mulle iialgi mingit lõbu pakkunud ning tol 
korral eriti oleksin parema meelega keeldunud, sest öö oli tulemas ja ma olin senisest 
rahmeldamisest juba väga väsinud; aga kõrvale hoida polnud võimalik, pealegi kartsin 
ma keeldumisega vaese sõbra meelerahu häirida. Muidugi, kui ma oleksin võinud loota 
Jupiteri abile, oleksin kõhklemata püüdnud nõdrameelset vägivaldselt koju viia, aga ma 
tundsin liiga hästi vana neegrit ega lootnudki, et ta 

võitluses oma isandaga, mistahes asjaoludel, mulle appi tuleks. Kahtlemata olid 
Legrand'i nakatanud Lõunas levinud lugematud kuulujutud maasse peidetud rahast ning 
skarabeuse leidmine, või ka Jupiteri kangekaelne väide, et see on «tõelisest kullast 
madrikas», olid tema haiglast mõttelendu ainult tagant õhutanud. Seesugused mõistujutud 
meelitavad nõdrameelsusele kalduva mõistuse kergesti eksiteele — eriti kui nad langevad 
ühte meeliskujutlustega — ja siis meenus mulle vaese poisi jutt sellest, et mardikas on ta 
«õnne märk». See kõik rusus ja hämmeldas mind, kuna aga muud pääseteed polnud, 
otsustasin hoolega kaevama hakata, et fantaseerija seda varem oma silmaga veenduks, 
kui ekslikud on ta lootused. 

Laternad põlema süüdatud, asusime töö kallale niisuguse linnuga, mis väärinuks 
mõistlikumat- ajendit, ning kui valgushelk langes meie ja me tööriistade peale, pidin 
tahtmatult mõtlema sellele, kui maalilise grupi me moodustasime ning kui veider ja 


kahtlane pidi tunduma me töörügamine igaühele, kes juhuslikult meile peale oleks 
sattunud. 

Kaevasime ühtesoodu kaks tundi. Räägiti vähe; peamist muret tegi meile koer, kes oma 
klähvimisega ilmutas suurt huvi me tegevuse vastu. Lõpuks muutus ta nii lärmakaks, et 
hakkasime kartma, et ta ajab mõne läheduses ringiluusija ärevusse; õigemini kartis seda 
Legrand; — mind isiklikult oleks rõõmustanud igasugune vahelesegamine, mille 
tagajärjel oleks saanud sonija koju viia. Koera kisale tegi viimaks väga otsustavalt lõpu 
Jupiter, kes jonnakalt arupidava näoga august välja ronis, looma suu ühe oma traksiga 
kinni sidus ja seejärel tähtsalt muiates uuesti oma töö kallale asus. 

Selleks ajaks olime jõudnud viie jala sügavusele, ja ikka veel polnud mingeid märke 
mistahes aardest. Järgnes üldine tööseisak ja ma hakkasin juba lootma, et sel 
kometimängul on lõpp. Legrand aga, kuigi ilmselt segaduses, pühkis mõtlikult laupa ja 
hakkas taas pihta. Olime välja kaevanud kogu neljajalase diameetriga sõõri, nüüd 
avardasime seda ja läksime veel kaks jalga sügavamale. Ikka ei tulnud midagi 
päevavalgele. Lõpuks ronis kullaotsija, kellest mul oli südamest kahju, august välja, nägu 
täis kõige kibedamat pettumust, ning hakkas aeglaselt ja vastu tahtmist selga tõmbama 
kuube, mille ta tööle hakates oli maha võtnud. Mina ei lausunud kogu 

selle aja jooksul sõnagi. Jupiter asus oma isanda märguande peale tööriistu kokku 
korjama. Kui see oli tehtud ja koer suukorvist vabastatud, pöördusime sügavas vaikuses 
kodu poole. 

Olime astunud võib-olla kümmekond sammu, kui Legrand valjusti vandudes Jupiteri 
juurde kargas ja tal kraest kinni krahmas. Üllatunud neeger ajas suu ja silmad pärani, 
pillas labidad maha ja langes põlvili. 

«Sa kaabakas,» ütles Legrand, silpe kokkupigistatud hammaste vahelt välja sisistades, 
«sa must põrgukelm! — ütle, kas kuuled! — vasta silmapilk, ilma keerutamata! — kumb 
— kumb on su vasak silm?» 

«Oi jessas, mässa Will, kas see siis põle mu vasak silm?» möirgas ehmunud Jupiter, 
asetades käe oma parema nägemiselundi peale, meeleheitliku visadusega hoidis ta kätt 
silma peal, justkui kartes, et peremees selle kohe välja uuristab. 

«Seda ma arvasin! — seda ma teadsin! — hurraa!» karjus Legrand, laskis neegri lahti ja 
kargas kohapeal ringi teenri suureks imestuseks, kes end jalule ajades sõnatult oma pilgu 
peremehelt minule ja siis minult peremehele viis. 

«Tule, peame tagasi minema,» ütles Legrand, «mäng pole veel kaotatud,» ning ta 
sammus uuesti tulbipuu poole. 

«Jupiter,» ütles ta selle jalamile jõudes, «tule siia! kas pealuu oli naelutatud oksa külge 
näoga väljapoole või näoga oksa poole?» 

«Nägu oli valla, mässa, nii et vareksed pääsesid aste ilma vaevata silmade kallale.» 

«Hästi, kas see oli siis see silm või too, mille läbi sa sitika rippu lasksid?» — siinkohal 
puudutas Legrand kumbagi Jupiteri silma. 

«See silm, mässa — vassak silm — nigu mässa ütle,» ja neeger osutas oma paremat 
silma. 

«Sellest piisab — peame uuesti proovima.» 

Siinkohal mu sõber, kelle hulluses ma nüüd nägin, või arvasin nägevat teatavaid 
süsteemisugemeid, nihutas pulga, mis tähistas kohta, kuhu sitikas oli kukkunud, umbes 
kolme tolli võrra lääne poole. Tõmmates nüüd, nagu varemgi, mõõtelindi tüve lähimast 


punktist pulgani ja pikendades vahemaad sirgjooneliselt viiekümne jalani, jõudis ta 
punkti, mis asus mitu jardi eemal kohast, kus olime kaevanud. 

Uue asukoha ümber tõmmati nüüd sõõr, pisut suurem kui eelmisel korral, ja me 
asusime labidatega uuesti tööle. Ma olin hirmus väsinud, aga imelikul kombel ei äratanud 
see pealesunnitud töö minus enam vastumeelsust. Mind oli vallanud seletamatu huvi — 
ei, koguni erutus. Võib-olla peitus midagi Legrand'i kummalises käitumises — mingi 
plaanipärasuse või kaalutluse hõng, mis mulle mõju avaldas. Kaevasin agaralt ning aeg- 
ajalt tabasin end peaaegu lootusrikkalt otsimas silmadega seda kujutletud varandust, mis 
oli hulluks ajanud mu õnnetu sõbra. Parajasti siis, kui need veidrad mõtted mu peas 
võimust olid võtnud ja me juba võib-olla oma poolteist tundi kaevamisega olime ametis 
olnud, segas meid uuesti koera äge haukumine. Esimesel korral oli ta rahutus ilmselt 
tingitud mängulustist või tujukusest, nüüd aga võttis see teravama ja tõsisema tooni. Kui 
Jupiter talle uuesti suukorvi pähe tahtis panna, hakkas ta vihaselt vastu, kargas auku ja 
kukkus küüntega meeletult mulda kraapima. Mõne hetkega tõi ta nähtavale kaks luukeret, 
või õigemini lasu inimluid, mille vahel vedeles mitu metallnööpi ja kõdunenud villase 
riide räbalaid. Paari-kolme labidatäie järel ilmus välja suure hispaania noa tera ja 
edasikaevamisel tulid päevavalgele kolm-neli üksikut kuld- ja hõbemünti. 

Neid nähes suutis Jupiter oma rõõmu vaevu talitseda, tema peremehe nägu väljendas 
aga äärmist pettumust. Sellegipoolest palus ta meid oma jõupingutusi jätkata ja vaevalt 
oli ta need sõnad lausunud, kui ma komistades ettepoole kukkusin, sest mu saapanina oli 
jäänud suure, pooleldi koheva mulla alla maetud raudrõnga taha. 

Töötasime nüüd tões ja vaimus ning eales pole mul kümme minutit möödunud nii 
pingsas ärevuses. Selle aja sees olime peaaegu välja kaevanud pikerguse puukasti, 
milline, otsustades ta suurepärase säilimise ja imestusväärse kõvaduse järgi, oli nähtavasti 
läbi teinud mingi mineraliseerimisprotsessi — võib-olla oli teda elavhõbeda bikloriiidiga 
immutatud. Kast oli kolm ja. pool jalga pikk, kolm jalga lai ja kaks ja pool jalga kõrge. 
Talle andsid tugevust needitud raudrehvid, mis moodustasid mingi lahtise võrestiku. 
Kasti mõlemal küljel oli ülemises servas kolm raudrõngast — kokku kuus —, mille abil 
kuus inimest said kastist tugevasti kinni haarata. Meie suutsime ühiste jõupingutustega 
kirstu ainult pisut nihutada. Nägime kohe ära, et nii suurt raskust on 

võimatu kohalt liigutada. Õnneks oli kaas ainult kahe lükatava riiviga kinni. 
Tõmbasime need ärevusest värisedes ja hingeldades lahti. Meie ees lebas äraarvamatu 
väärtusega sädelev varandus. Kui laternate kiired auku langesid, uhkas kalliskividega 
segatud kullahunnikust üles lausa silmipimestavat sära ja helki. 

Ma ei püüagi kirjeldada tundeid, mis mind seda vaadates valdasid. Hämmastus oli 
muidugi ülekaalus. Legrand näis erutusest kurnatud olevat ja lausus vaid mõne sõna. 
Jupiteri nägu oli mõne minuti nii surmkahvatu, nagu ühe neegri pale üldse olla saab. Ta 
näis juhmistu-nud — otsekui piksest rabatud. Seejärel langes ta augus põlvili ja mattis 
oma paljad käsivarred küünarnukini kulla sisse, nautides seda luksuslikku kümblust. 
Lõpuks hüüdis ta sügava ohkega nagu endamisi kõneldes: 

«Ja keik see tuli kuldmadrikast! Sellest ilusast kuld-madrikast! Vaesest väikesest 
kuldmadrikast, keda ma nii koledaste sõimas... Kas sul äbi põle, neegrinägu? — vasta 
mulle!» 


Lõpuks ei jäänud muud üle, kui ma pidin nii peremehele kui teenrile selgeks tegema, et 
varandus tuleb ära viia. Oli juba hilja ja meil oli tarvis jõudu pingutada, et kõike enne 
valge tulekut ulu alla saada. Raske oli öelda, mida tuli teha, ning palju aega kulus arupi- 
damisele — nii segi olid kõigi mõtted. Lõpuks, kui olime kaks kolmandikku kasti sisust 
kõrvale tõstnud, suutsime kirstu mõningase vaevaga august välja tirida. Väljavõetud 
väärisesemed peideti põldmurakapõõsaste alla ja koer, saanud Jupiterilt kõva käsu mitte 
mingil juhul kohalt liikuda ega meie tagasitulekuni suudki avada, jäeti neid valvama. 
Seejärel asusime kastiga kiiresti kodu poole teele ning jõudsime õnnelikult, kuigi pärast 
ränka vaevanägemist kella ühe paiku öösel onni. Kurnatud nagu me olime, polnud 
inimloomuse võimuses, et oleksime kohe tagasi pöördunud. Puhkasime kuni kella kaheni, 
sõime hilist õhtusööki ning seadsime sammud uuesti mägede poole, kaasas kolm tugevat 
kotti, mis õnneks majas leidusid. Pisut enne nelja jõudsime augu juurde, jagasime 
ülejäänud saagi endi vahel nii võrdselt kui võimalik ja jätnud augud täis ajamata, 
alustasime taas teed onni poole, kuhu panime oma kuldsed koormad teist korda varjule 
just siis, kui esimesed nõrgad koidutriibud idas üle puulatvade hakkasid kumama. 

Olime nüüd omadega täiesti läbi, tugev erutus aga ei 

lasknud meil korralikult puhata. Pärast kolme-neljatunnilist rahutut und tõusime nagu 
kokkuleppe peale üles, et oma varandust üle vaadata. 

Kast oli olnud ääretasa täis ning meil kulus selle sisu uurimiseks terve päev ja suurem 
osa järgmisest ööstki. Asjad olud olnud kasti kuhjatud läbisegi, ilma mingi korra või 
plaanita. Kui olime nad hoolega ära sorteerinud, tuli välja, et olime isegi suurema 
varanduse omanikud, kui algul olime osanud arvata. Tolleaegse kursi järgi, nlii täpselt, 
kui me seda hinnata suutsime, oli seal metallrahas üle neljasaja viiekümne tuhande 
dollari. Eli ainustki hõbemünti. Puha vanaaegne välismaise päritoluga kuld, — prantsuse, 
hispaania, saksa raha, sekka mõned inglise ginid ja mingid mängumärgid, milletaolisi me 
varem iial polnud näinud.-Mitu väga suurt ja rasket münti olid nii kulunud, et nende 
kirjast oli võimatu aru saada. Ameerika raha ei olnud. Kalliskivide väärtust oli raskem 
hinnata. Briljante — mõned neist äärmiselt suured ja ilusad «— oli kokku sada kümme 
tükki, nende hulgas mitte ühtki väikest, edasi tulid kaheksateist erakordselt säravat 
rubiini, kolmsada kümme smaragdi, kõik väga ilusad; ja kakskümmend üks safiiri koos 
ühe opaaliga. Kõik kivid olid raamististest välja murtud ja lahtiselt kirstu loobitud. 
Raamistised ise, mis me muu kulla hulgast välja noppisime, paistsid olevat haamriga lapi- 
kuks taotüd; küllap selleks, et identifitseerimist takistada. Kõigele sellele lisaks veel 
tohutu hulk täiskullast ehteid: ligemale kakssada massiivset sõrmust ja kõrvarõngast; 
uhkeid kette — komkümmend, kui ma õigesti mäletan; kaheksakümmend kolm väga 
suurt ja rasket krutsifiksi; viis suure väärtusega viirukipanni; päratu kullast punši-bool, 
kaunistuseks rikkalikult tsiseleeritud viinapuulehed ja bakhanaalsed figuurid; kaks 
oivaliste reljeefkujudega ilustatud mõõgapidet ja palju teisi pisemaid esemeid, mida ma ei 
suuda enam meenutada. Kokku kaalusid nad kõik üle kolmesaja viiekümne inglise naela, 
kusjuures on arvesse võtmata sada üheksakümmend seitse suurepärast kuldkella, kolm 
neist mitte alla viiesaja dollari tükk. Mõned kellad olid väga vanad ja ajanäitajatena 
väärtusetud, rooste oli kellavärgid enam-vähem läbi söönud — kõik nad aga olid 
rikkalikult kalliskividega kaunistatud ja väga väärtuslikes kapslites. Tol ööl hindasime 
kogu kirstu sisu poolteisele miljonile dollarile; kui me aga ehted ja kalliskivid hiljem ära 
müüsime (mõned jäid meie 

endi valdusse), tuli välja, et olime seda varandust suuresti alahinnanud. 

Lõpuks, pärast ülevaatuse lõpetamist, kui esimene tugev erutus oli teataval määral juba 
vaibunud, hakkas Legrand, kes nägi, kuidas ma kannatamatusest lausa põlesin, et selle 
ülimalt erakordse mõistatuse jälile saada, üksikasjalikumalt eelnenust jutustama. 

«Küllap mäletate seda õhtut,» ütles ta, «kui andsin teile selle skarabeusest tehtud 
visandi. Ühtlasi mäletate, et olin te peale õige pahane, kui väitsite, et joonistus sarnaneb 
surnupealuule. Kui te esimest korda seda kinnitasite, arvasin, et teete nalja; hiljem aga 
meenusid mulle veidrad laigud putuka seljal ja ma möönsin endamisi, et tegelikult oli see 
märkus ehk õigustatudkli. Ometi ärritas mind, et mu joonistamisoskuse üle irvitati — sest 
mind peetakse heaks kunstnikuks — ja kuli te pärga-menditüki mulle tagasi andsite, 
tahtsin selle kokku kägar-dada ja vihaselt tulle heita.» 

«Te mõtlete paberitükki,» ütlesin ma. 

«Ei, see nägi kaunikesti paberi moodi välja, ja algul ma arvasin, et ongi paber, kui ma 
aga sinna peale joonistama hakkasin, sain kohe aru, et tegemist on väga õhukese 
pärgamendiga. See oli õige määrdunud, mäletate ju. Nojah, kui ma parajasti tahtsin seda 
kokku kägar-dada, langes mu pilk visandile, mida olite vaadelnud, ja võite kujutleda mu 
üllatust, kui ma tõepoolest nägin surnupealuu kujutist just seal, kuhu ma enda meelest 
olin joonistanud sitika. Hetkeks sattusin täielikku segadusse. Ma teadsin, et 
üksikasjalikult võttes erines minu joonis sellest suuresti — kuigi teatav sarnasus 
üldjoontes oli olemas. Võttes toa teises otsas istet, uurisin pärgamenti küünla valgel 
lähemalt. Lehte ümber pöörates nägin teisel küljel enda visandit just sellisena, nagu ma 
olin joonistanud. Algul olin lihtsalt üllatunud sellest tähelepanuväärsest piirjoonte 
sarnasusest — erakordsest kokkusattumusest, et pärgamendi teisel poolel oli surnupealuu, 
millest mul aimugi polnud, otse minu skarabeuse kuju all, ja et see mitte ainult oma 
piirjoontelt, vaid ka suuruselt nii täpselt sarnanes minu joonisele. Uskuge, too erakordne 
kokkusattumus lõi mu mõneks ajaks täitsa juhmiks. Mis on seesuguste kokkusattumuste 
puhul täiesti arusaadav. Mõistus püüab leida mingit seost — põhjuse ja tagajärje 
järgnevust — ja kuna ta seda ei leia, on ajutiselt nagu halvatud. Kui ma aga sellest 
tardumusest 

toibusin, võttis mus aegamisi maad veendumus, mis jahmatas mind isegi rohkem kui 
see kokkusattumus. Mulle meenus üha selgemini ja vaieldamatult, et pärgamendil polnud 
mitte mingisugust joonist, kui ma sinna skarabeuse visandasin. Olin selles täiesti kindel, 
sest mäletasin nüüd, et puhtamat kohta otsides pöörasin lehe enne üht-, silis teispidi. 
Olnuks pealuu siis seal, poleks ta mul mingil juhul märkamata jäänud. Siin peitus 
tõepoolest mõistatus, mida minu arust oli võimatu seletada. Juba siis aga näis mu 
mõistuse kõige kaugemates salakambri-tes nõrgalt nagu jaanimardikas kumavat mingi 
aimdus sellest tõest, mida möödunud öö nii suurepäraselt de-monstreeriA tõusin kohe 
püsti; ja pannud pärgamendi ohutusse kohta kõrvale, ajasin kõik edasised mõtted seniks 
peast, kuni jäin üksi. 

«Kui te olite läinud ja Jupiter sügavasti une hõlmas, asusin seda asja metoodilisemalt 
uurima. Kõigepealt hakkasin meelde tuletama, mismoodi pärgament minu kätte sattus. 
Leidsime skarabeuse maismaa rannalt, umbes miili võrra saarest idapool üsna 
kõrgveemärgi ligidalt. Kui ma ta pihku haarasin, hammustas ta mind valusasti, nii et ma 
ta maha pillasin. Jupiter, ettevaatlik nagu ta on, otsis, enne kui ta tema poole lennanud 


putukat haarama hakkas, oma lähedalt mõnda lehte või muud sellesarnast, millega tast 
kinni võtta. Sel hetkel langes ta pilk, nagu minu omagi pärgamenditükile, mida ma siis 
pidasin paberiks. See oli pooleldi liiva alla mattunud ja ulatus üht nurka pidi välja. 
Sealsamas lähedal lebasid mingi laeva suurpaadi jäänused. Vrakk paistis olevat seal väga 
kaua vedelenud, sest paadilaudadest polnud suurt midagi järele jäänud. 

«Noh, Jupiter võttis pärgamenditüki maast üles, mässis sitika selle sisse ja andis minu 
kätte. Varsti pärast seda pöördusime kodu poole ja kohtasime teel leitnant G-d. Ma 
näitasin talle putukat ning ta palus, et lubaksin tal selle forti viia. Olin nõus ja ta pistis 
mardika oma vestitaskusse ilma selle ümber olnud pärgamendita, mida ma endiselt käes 
hoidsin, nii kaua kui ta sitikat uuris. Võibolla kartis ta, et muudan meelt ja pidas 
paremaks saagist kohe kinni kahmata — teate ju, kui vaimustatud ta on kõigest, mis 
looduslooga seotud on. Küllap samal ajal, ilma et oleksin ise teadnud, pistsin pärgamendi 
oma tasku. 

«Mäletate, laua juurde minnes, et sitikast visandit teha, 

266 

ei leidnud ma sealt mingit paberit. Otsisin taskutes kobades mõnda vana kirja, kui 
pärgament mulle pihku puutus. Räägin nii üksikasjalikult sellest, kuidas pärgament minu 
kätte sattus, sest see on väga oluline. 

«Kahtlemata arvate, et annan oma fantaasiale vaba voli — aga mingi seos oli mul siis 
juba olemas. Olin suure ahela kaks lüli kokku pannud. Mererannal lebas paat ja paadi 
lähedal pärgament — mitte paber —, millele oli joonistatud surnupealuu. Te küsite 
muidugi: «Kus on see seos?» Ma vastan, et surnupealuu on üldtuntud piraadiembleem. 
Surnupealuuga lipp heisatakse igas võitluses. 

«Ma ütlesin, et see oli pärgamendi- ja mitte paberitükk. Pärgament on vastupidav — 
peaaegu hävimatu. Vähetähtsaid asju pannakse harva pärgamendile kirja; sest 
joonistamiseks või kirjutamiseks pole ta nii kohane kui paber. Selle järgi otsustades pidi 
surnupealuul olema mingi tähendus, mingi tähtsus. Mulle ei jäänud ühtlasi märkamata 
pärgamendi kuju. Kuigi üks nurk oli mingi juhuse läbi hävinud, võis näha, et esialgne 
kuju oli olnud pikergune. See oli just niisugune sedel, mida võidi valida mingi teadaande 
või ülestähenduse tarvis, mida tuli pikka aega meeles pidada ja hoolikalt säilitada.» 

«Aga», segasin ma vahele, «te ütlete, et surnupealuud polnud pärgamendil, kui te sitikat 
joonistasite. Kuidas siis saate paati seostada surnupealuuga — kuna viimane, teie enda 
ütluse kohaselt, joonistati ju (jumal teab, kuidas või kelle poolt) pärast skarabeuse 
visandamist?» 

«Ah, selles see konks ongi; kuigi ses punktis nõudis saladuse lahendamine mult 
võrdlemisi vähe vaeva. Mu sammud olid kindlad ja said viia vaid üheainsa tulemuse 
juurde. Arutlesin näiteks nii: kui ma joonistasin skarabeuse, polnud pärgamendil mingit 
surnupealuud näha. Kui joonis oli valmis, ulatasin selle teile ja jälgisin teid 
tähelepanelikult, kuni te selle tagasi andsite. Teie, seetõttu, surnupealuud ei joonistanud, 
ja kedagi teist seda tegemas kohal ei olnud. Siis ei teinud seda inimkäsi. Ja ikkagi oli see 
tehtud. 

«Kui jõudsin oma mõtisklustega nii kaugele, püüdsin üksikasjalikult meenutada kõike, 
mis sel õhtul aset leidis. Ilm oli jahe (oh harv ja õnnelik juhus!) ning koldes põles tuli. 
Mul oli liikudes palav hakanud ja ma istusin laua juures. Teie aga olite tooli tõmmanud 
kamina lähedale. 

Just siis, kui andsin pärgamendi teie kätte ja kui te tahtsite seda vaatama hakata, tuli 
tuppa njufaundlane Wolf ja hüppas teie õla najale. Vasaku käega silitasite ja hoidsite teda 
eemale, pärgamenti hoidev parem käsi vajus aga loiult põlvede vahele, otse tule lähedale. 
Hetkeks kartsin, et leek naksab sellest kinni ja tahtsin teid juba hoiatada, aga enne kui 
jõudsin midagi öelda, olite käe tagasi tõmmanud ja uurisite juba joonist. Kõiki neid 
üksikasju arvesse võttes ei kahelnud ma hetkegi, et pärgamendil näha olev pealuu oli 
sinna tekkinud kuumuse toimel. Teate ju hästi, et leidub ja on iidsetest aegadest peale 
leidunud keemilisi preparaate, mille abil on võimalik kirjutada käs paberile või 
pärgamendile nii, et tähed muutuvad nähtavaks alles tule toimel. Mõnikord on kasutatud 
agua regia's lahustatud kpobaltoksiidi, mida on lahjendatud neljakordses kaalus 
veehulgas; tulemuseks on roheline värvivarjund. Salpeeterpiirituses lahustatud koobalti 
kukas annab punase. Mõne aja pärast, kui materjal, millele on kirjutatud, j aheneb, need 
värvid kaovad, muu--tuvad aga kuumuse mõjul uuesti nähtavaks. 

«Uurisin nüüd hoolikalt surnupealuud. Selle välisää-red — pärgamendi servale kõige 
lähemad ääred — olid palju selgemad kui teised. Oli ilmne, et soojuse toime oli olnud 
ebapiisav või ebaühtlane. Süütasin kohe tule ja lasksin kogu pärgamendipinnal ergavast 
kuumusest osa saada. Esialgu tugevnesid ainult nõrgemad jooned surnupealuus; 
eksperimenti jätkates ilmus sedeli ühes nurgas, diagonaalselt surnupealuu vastas 
nähtavale mingi kujutis, mida ma algul pidasin kitseks. Lähem vaatlus kinnitas aga, et 
sellega oli mõeldud kitsetalle.» 

«Ha! ha!» — naersin ma, «mul pole küll õigust teie üle naerda — poolteist miljonit on 
liiga tõsine asi naljategemiseks —, aga ega te ometi hakka oma ahelasse liitma kolmandat 
lüli — te ei leia ometi mingit erilist seost piraatide ja kitse vahel — piraatidel, teate, pole 
midagi pistmist kitsedega, need kuuluvad põllupidamise valdkonda.» 

«Aga ma ütlesin ju, et see kuju ei olnud kits.» 

«Noh, kitsetall siis — mis vahet seal on.» 

«Suurt vahet pole, aga vahe ikkagi on,» ütles Legrand. «Võib-olla olete kuulnud kapten 
Kiddist. *4 Pidasin seda loomakuju kohe mingiks sõnamänguks või hieroglüüfi-liseks 
allkirjaks. Ütlen allkirjaks, sest sellele viitas ta 


* Kid — inglise keeles kitsetall. 

asend pärgamendil. Sama moodi nagu diagonaalselt vas-tasnurgas asuv surnupealuu 
jättis templi või pitseri mulje. Aga mind pahandas hirmsasti kõige ülejäänu — selle 
arvatava dokumendi olulisema osa, mu konteksti sobiva teksti — puudumine.» 

«Oletan, et lootsite leida mingi kirja templi ja allkirja vahel.» 

«Midagi selletaolist. Õigust öelda ei suutnud ma kuidagi maha suruda eelaimust 
lähenevast suurest õnnest. Vaevalt oskan ma öelda, miks. Võib-olla oli see lõppeks pigem 
soov kui tegelik usk; aga teate, Jupiteri tobedad sõnad, et mardikas on läbini kullast, 
avaldasid tugevat mõju mu kujutlusvõimele. Ja siis kõik need üksteisele järgnevad 
juhused ja kokkusattumused — need olid juba üpris erakordsed. Kas panete tähele, et see 
oli paljas juhus, et kõik need sündmused leidsid aset ainsal päeval kogu aastast, millal oli 
või võiks olla küllalt jahe tuletegemiseks, kuid ilma tuleta või ilma koera vahelesega- 
miseta just sel hetkel, kui ta ilmus, poleks ma eales märganud - surnupealuud ega eales 
saanud selle varanduse omanikuks. 

«Aga jätkame — ma lausa põlen uudishimust.» 


«Heakene küll, te olete muidugi kuulnud igasugu ringi-liikuvaid jutte, tuhandeid 
segasevõitu kuuldusi Kiddi ja ta kaaslaste poolt kuhugi Atlandi rannikule maetud rahast. 
Ja et nad on nii kaua ja nii visalt ringi liikunud, võis minu arust tulla ainult sellest, et see 
maetud aare jäi endiselt maetuks. Kui Kidd oleks saaki ajutiselt varjanud ja hiljem ära 
viinud, oleksid kuuldused vaevalt muutmatul kujul meieni jõudnud. Kõik need 
liikvelolevad jutud pajatavad raha otsijatest, mitte raha leidjatest. Kui piraat oleks oma 
raha tagasi saanud, oleks kogu lugu sellega lõppenud. Mulle näis, et mingi õnnetus — 
ütleme märkmed varanduse asukoha kohta läksid kaotsi — oli võtnud talt võimaluse raha 
kätte saada, kuna aga sellest õnnetusest kuulsid ta järglased, kes muidu varanduse 
peitmisest poleks võib-olla üldse teada saanudki, nüüd aga huupi tegutsedes seda asjatult 
otsisid, tekkisid ja pääsesidki liikvele kuuldused, mis tänaseks on nii laialt levinud. Kas 
olete juhtunud kuulma mõnest hinnalisemast aardest, mida siin rannas oleks välja 
kaevatud?» 

«Ega ei ole.» 

«Et aga Kiddi rikkused olid tohutud, see on hästi teada. Eeldasin seetõttu, et muld 
hoidis neid ikka veel 

oma rüpes; ja vaevalt see teid üllatab, kui ma ütlen, et hellitasin lootust, või õigemini 
olin peaaegu veendunud, et see nii kummalisel viisil leitud pärgament sisaldabki 
kaotsiläinud ülestähendusi varanduse asukoha kohta.» 

«Aga mida te siis edasi tegite?» 

«Hoidsin pärgamenti uuesti tule lähedal, kuhu olin lisanud -halge, aga nähtavale ei 
ilmunud midagi. Nüüd arvasin, et võib-olla on ebaõnnestumine seotud pärgamenti katva 
räämakorraga; seepärast loputasin seda ettevaatlikult sooja veega ning panin ta siis 
plekkpanniga, surnupealuu allapoole, küdevale puusöeahjule. Mõne minuti pärast, kui 
pann oli hästi kuumaks läinud, vaatasin uuesti sedelit ja nägin oma kirjeldamatuks 
rõõmuks, et see oli mitmes kohas ritta seatud numbreid meenutavaid tähne täis tipitud. 
Panin, sedeli pannile tagasi ja jätsin ta sinna veel üheks minutiks. Pärast'seda nägi see 
välja niimoodi nagu teda praegu näete.» 

Siinkohal ulatas Legrand pärgamendi mulle vaatamiseks, olles seda eelnevalt uuesti 
kuumendanud. Surnupealuu ja kitse vahel olid rohmakalt veetud järgmised punakad 
märgid; 

POT A 

53 + 1 + 305))6*;4826)4 | .)4 +);806*;48 + 81[60))85;1 

(5: *8 + 83 (88) 5* 4 ;46 (;88*96*2;8)*T (;485);5*.. 2:* + 

(495°*2 (5*—4) 81|8*;4065285) ;) 6 -- 8)4 +7 ;1( + 9;48081; 

8:8 11;48-85,;4) 485 -4 528806*81(T 9,48; (88,4 ( + ?34;48) 

4+;161;:188; + ?; 

53 + +4-305))6*;4826)4 + .)4 +) ;806*;48 -f 8[[60))85;1 + 

(5: + *8 + 83(88)5* + ;46 (;88*96*7?;8) * + (5485);5*+ 2:* + 

(44 9 56*2(5*—4)8][8*;4 0 692 8 5);) 6 -f 8)4 + + ;1( + 9:48081; 

8:8 +1;:48+85;4) 485 -f 528806*81 ( + 9:48; (88;4 ( + ?34;48) 

4 + :161::188; + ?; 

«Ma ei taipa aga endiselt midagi,» ütlesin ma sedelit tagasi ulatades. «Kui ka selle 
mõistatuse lahendamise järel ootaksid mind kõik Golconda5 kalliskivid, ei suudaks ma 
neid ikkagi ära teenida.» 


«Ja ometi,» ütles Legrand, «pole lahendus sugugi nii raske, nagu esimesel silmapilgul 
võiks arvata. Need märgid, nagu igaüks võib kergesti taibata, moodustavad salakirja — 
teiste sõnadega — neil on mingi tähendus, mida nad edastavad; sel juhul aga, nii palju 
kui ma Kid-dist tean, ei pea ma teda võimeliseks konstrueerima mõnda raskesti 
mõistetavat krüptogrammi. Mulle oli kohe selge, et tegemist on lihtsamat laadi kirjaga, 
niisugusega, mis ühe meremehe tahumatule mõistusele paistaks siiski ilma võtmeta täiesti 
lahendamatu. 

«Ja te tõepoolest lahendasite selle?» 

«Kerge vaevaga; olen lahendanud kümme tuhat korda 

segasemaid. Olude sunnil ja teatavast kalduvusest olen hakanud huvi tundma 
selletaoliste mõistatuste vastu ning on üsna kahtlane, kas inimese leidlikkus suudab välja 
mõelda mõistatust, mida inimese leidlikkus õige rakendamise korral ei suudaks 
lahendada. Õieti, kui mul kord juba seostatud ja loetavad kirjamärgid käes olid, ei teinud 
nende tähenduse väljaselgitamine mulle enam muret. 

«Käesoleval juhul — tegelikult iga salakirja puhul - 

on esimeseks küsimuseks šifri keel, sest lahenduse põhimõtted, eriti mis puutub 
lihtsamatesse šifritesse, sõltuvad kõnealuse keele iseloomust ja varieeruvad vastavalt 
sellele. Üldiselt pole teist võimalust kui tõenäosusest juhindudes katsetada kõigi keeltega, 
mida lahenduse otsija tunneb, kuni õige kätte saadakse. Meie eesoleva šifri puhul aga oli 
allkiri kogu selle raskuse kõrvaldanud. Kalambuur sõnaga «Kidd» on võimalik üksnes 
inglise keeles. Seda arvestamata oleksin pidanud oma katsetusi alustama hispaania ja 
prantsuse keelega, milles Hispaania vete6 piraadid kõige tõenäolisemalt sedalaadi 
saladuse oleksid kirja pannud. Antud juhul eeldasin muidugi, et krüptogramm on 
ingliskeelne. 


Kirjamärk 8 esineb 33 korda 8.- 1 x 8.15; 
pea 20" --$a AE 6 »$ 

“ 8 3 19 ,, 92 ,, Bu! ki 
+) ja 16 ,, Da 33 As, 

A 8 13: eg, DA Gt s 

5 9 12 EJ [| 99 2 ” 

6 TäteMi 54 — 1 kord 


«Nagu näete, pole sõnade vahel vahesid. Oleksid vahed olemas, oleks ülesanne olnud 
võrdlemisi kerge. Sel juhul oleksin alustanud lühemate sõnade võrdlemise ja analüü- 
simisega, ning kui oleks ette tulnud ühest tähest koosnev sõna, nagu ülimalt tõenäone 
(näiteks «a» või «1»*), oleks asi olnud lahendatud. Kuna aga vahed puudusid, oli mu 
esimeseks sammuks teha kindlaks ülekaalus olevad tähed, samuti kõige vähem esinevad. 
Kõik üle lugenud, moodustasin järgmise tabeli; 

«Inglise keeles on kõige sagedamini esinevaks täheks «e». Seejärel on järjekord 
niisugune: aoidhnrstuycf 

a inglise keeles määramata artikkel; I- mina. 

glmwbkpgxz. «E» domineerib nii ülekaalukalt, et harva tuleb ette lauset, kus ta 
prevaleeriv, täht ei oleks. 

«Siin, niisiis, on meil kohe alguses tegemist millegi enama kui pelga oletusega. On 
ilmne, milleks seda tabelit üldiselt saab kasutada = — kõnealuses Šifris aga vajame vaid 


osaliselt ta abi. Kuna meie domineeriv kirjamärk on 8, alustame eeldusega, et see on 
loomuliku tähestiku «e». Et seda oletust tõestada, vaadelgem, kas 8-t on tihti näha kaks 
korda järjest — sest «e» esineb inglise keeles väga tihti kahekordselt — niisugustes 
sõnades nagu näiteks «meet»,' «fleet», «speed», «seen», «been», «agree» jne. Käesoleval 
juhul näeme teda kahekordselt tervelt .viiel korral, kuigi krüptogramm on lühike. 

«Eeldame» siis, et 8 on «e». Kõigist sõnadest inglise keeles on aga «the»* kõige 
tavalisem; vaadelgem seepärast, kas ei kordu mingid kolm tähte samas järjestuses, 
kusjuures viimane oleks 8. Kui avastame niisuguses järjestuses tähtede kordusi, 
tähistavad nad kõige tõenäolisemalt sõna «the». Lähemal vaatlusel leiame tervelt seitse 
seesugust ühendit, tähed ;48. Seetõttu võime eeldada, et ; tähistab t-d, 4 h-d ja 8 e-d — 
viimane on nüüd igati kinnitust leidnud. Sellega on suur samm edasi astutud. 

«See aga, et oleme kindlaks teinud ühe sõna, on ääretult tähtis seik; nimelt saab 
niimoodi kindlaks määrata mitmete teiste sõnade algused ja lõpud. Võtame näiteks 
eelviimase juhu, kus kombinatsioon ;48 esineb — peaaegu lõpus. Me teame, et kohe 
järgnev ; on mingi sõna algus ja kuuest sellele «the'le» järgnevast tähemärgist tunneme 
tervelt viit. Paneme need märgid siis kirja tähtedega, mida teame neid tähistavat, jättes 
tundmatu jaoks lünga: 

t eeth. 

Siinkohal võime kõrvale heita «th» kui esimese t-ga algava sõna juurde mitte kuuluva; 
sest proovides lünka täita mistahes tähega alfabeedist, näeme, et pole võimalik 
moodustada sõna, mille juurde «th» kuuluks. Seega on meile jäänud kombinatsioon t ee, 

ja proovides vajaduse korral läbi terve tähestiku nagu varemgi, jõuame sõnani «tree»* 
kui ainsale, mida siit on võimalik välja lugeda. Kõrvuti sõnadest «the tree» saame niiviisi 
veel tähe r-1, mida tähistab (. 


* Inglise keeles määratud artikkel. 

«Nendest sõnadest edasi näeme lühikese vahemaa järel jälle kombinatsiooni ;48 ning 
järeldame siit, et vahetult eelnev sõna lõppes. Saame niiviisi sellise järjestuse 

the tree ; 4 (+234 the, või pannes, kus teada, asemele tavalised tähed, kõlab see nii: 

the tree thr+ ?3h the. Kui nüüd tundmatute kirjamärkide asemel jätta lüngad või panna 
punktid, loeme 

the tree thr...h the, kus sõna «through»** saab kohe silmanähtavaks. See avastus 
annab meile aga kolm uut tähte, 0, u ja g, mida tähistavad +? ja 3. 

Vaadates nüüd salakirja tuntud kirjamärkide kombinatsioone otsides üksipulgi läbi, 
leiame üsna alguses niisuguse järjestuse; 

3(88 ehk egree, mis selgesti on sõna «degree»*** lõpp ja annab meile veet ühe tähe d, 
mida tähistab -f. 

Neli tähte sõnast «degree» edasi näeme kombinatsiooni — ;46(;88. 

Kandes tuntud tähed üle ja tähistades tundmatud punktidega, nagu eelpool, saame 
th.rtee, 

järjestuse, mis kohe viitab sõnale «thirteen»**** ja jällegi annab meile kaks uut tähte 1 
ja n, mida tähistavad 6 ja *. 

Pöördudes nüüd krüptogrammi algusse, leiame kombinatsiooni 

1 A i ala 

Asendades, nagu varem, saame 


good*****, 

mis kinnitab, et esimene täht on A ja esimesed kaks. sõna «A good». 

Nüüd on aeg seni avastatud võti kirja panna, et vältida segiajamist. Saame järgmise 
tabeli: 


* Puu. 
** Läbi. 
*** Kraad. 
**** Kolmteist. 

Sona 
+. 1 
8 
3 8 
4 2 h 
6 1 
n n 
+ 2 (0) 
( s t 


Seega on meil tervelt kümne kõige olulisema tähe tähised olemas rung on tarbetu 
üksikasjalikult kirjeldada lahenduse edasist käiku. Olen jõudnud teid küllap veenda 
sedalaadi salakirjade kerges lahendatavuses ja lasta teil pilku heita nende 
struktuurüoogikasse. Pidage ainult meeles, et meie ees olev eksemplar kuulub kõige 
lihtsamate krüptogrammide hulka. Jääb üle vaid anda teile pärgamendil leiduvate 
kirjamärkide täielik tekst. Siin ta on: 

«A good glass in the bishop's hostel in the devil's seat forty one degrees and thirteen 
minutes northeast and by north main branch seventh limb east side shoot from the left eye 
of the death's head a bee line from the tree through the shot fifty feet out.»* 

«Aga mõistatus,» ütlesin ma, «ei näi põrmugi lahenevat. Kuidas saab kogu sellest 
«kuradi istmete», «surnupealuude» ja «piiskopi võõrastemajade» segapudrust mingit 
mõtet välja pinnida?» 

«Tunnistan,» vastas Legrand, «et asi paistab esimesel pilgul ikka veel õige keeruline. 
Kõigepealt katsusin anda lausele loomulikku liigendust, nii nagu kirjapanija seda oli 
mõelnud.» 

«Te peate silmas kirjavahemärke?» 

«Enam-vähem.» 

«Aga mismoodi oli neid võimalik panna?» 

«Minu arust oli kirjutaja nimme lasknud sõnad ilma vahedeta kokku joosta, et niiviisi 
lahendamist raskendada. Seda taotledes läheb inimene, kes pole just üleliia kaval, asjaga 
enamasti liiale. Kui ta oma kirjatükis jõuab kohale, kus mõte katkeb, mis loomulikult 
nõuaks pausi või 

* Hea klaas piiskopi öömajas kuradi istmel nelikümmend üks kraadi ja 
kolmteist minutit kirde põhi peamine haru seitsmes oks idakülg lasta surnupealuu 
vasakust silmast linnulennutee puust läbi lasu viiskümmend jalga edasi. 

punkti, kipub ta tähti eriti tihedalt kokku kirjutama. Selles käsikirjas torkavad silma viis 
tavatult kokkusurutud kohta. Seda arvestades sain järgmised jaotused: 

«A good glass in the bishop's hostel in the devil's seat — forty one degrees and thirteen 
minutes — northeast and by north — main branch seventh limb east side — shoot from 
the left eye of the death's-head — a bee line from the tree through the shot fifty feet 
out».» 

«Säärasele jaotusele vaatamata,» ütlesin ma, «ei taipa ma ikka mitte midagi.» 

«Ega minagi taibanud,» vastas Legrand, «oma paar päeva; selle aja jooksul pärisin 
Sullivani saare kandis usinasti hoone järele, mida kutsuti «Piiskopi Võõrastemajaks», sest 
loomulikult ei kasutanud ma vananenud sõna «öömaja». Kuna keegi sellest midagi ei 
teadnud, tahtsin juba oma otslimisringi laiendada ja veelgi süstemaatilisemalt jätkata, kui 
mul ühel hommikul äkki pähe turgatas, et too «Bishop's Hostel» võib olla seotud vana 
Bessopi-nimelise perekonnaga, kelle valdusesse iidsetest aegadest peale oli kuulunud 
vana mõisahoone umbes neli miili saarest põhjapoole. Läksin sinna istandusse ja hak- 
kasin kohalike vanade neegrite käest järele pärima. Lõpuks ütles üks muldvana naine, et 
ta oli kuulnud Bessopi lossi nimelisest paigast ning arvas, et oskab mu sinna viia, aga et 
see ei olevatki loss ega kõrts, vaid hoopis kõrge kalju. 

«Lubasin talle ta vaeva eest hästi tasuda ja pisut järele mõelnud, oli ta nõus minuga 
sinna kaasa tulema. Leidsime koha kerge vaevaga üles ja saatnud naise tagasi, hakkasin 
paika lähemalt uurima. «Loss» oli kaljurahnude rägastik, millest üks üksik rahn nii oma 
kõrguse kui kunstliku kuju poolest eriti silma torkas. Ronisin selle tippu ja olin päris 
nõutu, teadmata, mida nüüd peale hakata. 

«Kui ma parajasti selle üle pead murdsin, langes mu pilk kitsale nukile kalju idapoolsel 
küljel, vast jardi võrra madalamal tipust, kus ma seisin. Nukk ulatus umbes ka- 
heteistkümne tolli võrra ettepoole ega olnud üle ühe jala lai, jättes just tema kohal 
kaljuseinas asuva tühemiku tõttu mulje rohmakast õõnsa korjuga toolist, nagu meie 
esivanemad neid kasutasid. Polnud kahtlust, et siin oligi sedelis märgitud «kuradi iste» 
ning kogu mõistatuse saladus hakkas selguma. 

«Hea klaas» võis käia ainult pikksilma kohta, sest 

sõna «klaas» tarvitavad meremehed harva muus tähenduses. Taipasin kohe, et siin tuli 
kasutada pikksilma, pealegi ühest kindlast, erinevusi välistavast punktist. Ka oli pikemata 
selge, et «nelikümmend üks kraadi ja kolmteist minutit» ning «kirde- ja põhja» andsid 
juhtnööre «klaasi» suunamiseks. Nendest avastustest elevile aetud, ruttasin koju, võtsin 
pikksilma ja tõttasin tagasi ranna-pangale. 

«Laskusin alla kaljunukile, kus selgus, et seal oli võimalik istet võtta ainult ühes teatud 
asendis. See tõik kinnitas mu aimdusi. Võtsin kasutusele «klaasi». Need' «nelikümmend 
üks kraadi ja kolmteist minutit» võisid käia üksnes kõrguse kohta silmapiirist, kuna 
horisontaalsele suunale viitasid selgesti sõnad «kirde põhja». Selle viimase suuna 
määrasin kohe kindlaks oma taskukom-passi abil, rihtides seejärel klaasi silma järgi 
neljakümne ühe kraadise nurga all kõrgemale, liigutasin teda ettevaatlikult üles-alla, kuni 
mu tähelepanu köitis ümmargune lõhe või avaus ühe teistest omasugustest üleulatuva 
suure puu lehestikus eemal kaugel. Lõhe keskel paistis mingi valge laik, aga algul ei 
suutnud ma eraldada, mis see oli. Sättinud pikksilma fookusesse, vaatasin uuesti ja nägin 
nüüd, et see oli inimese pealuu. 


«See avastus andis lootust, et mõistatus on lahendatud, sest sõnad «peamine haru, 
kaheksas oks, idakülg» võis käia vaid pealuu asendi kohta puul, kuna «lasta surnupealuu 
vasakust silmast» lubas samuti vaid üht tõlgendust, kui silmas pidada maetud aarete 
otsingut. Sain aru, et kui kukutada mingi kuul läbi kolju vasaku silma ja tõmmata puutüve 
kõige lähemast punktist linnu-lennutee ehk teiste sõnadega sirgjoon läbi «lasu» (või läbi 
koha, kuhu kuul langes) ja pikendada sealt viiekümne jala kaugusele, saame ühe kindla 
punkti — ja minu arust oli vähemalt võimalik, et selle punkti all ongi peidus varandus.» 

«See kõik on äärmiselt selge,» ütlesin ma, «ja kuigi leidlik, ikkagi lihtne ja 
ühemõtteline. Mis sai edasi, kui lahkusite «Piiskopi võõrastemajast»?» 

«Noh, määranud hoolega kindlaks puu asukoha, hakkasin minema koju. Niipea aga, kui 
lahkusin «kuradi istmelt», kadus ümmargune lõhe ega suutnud ma teda enam tabada, 
kuidas ma ennast ka ei pööranud. Minu arust kogu loo leidlikkus just selles seisabki, et 

kõnealune ümmargune ava on nähtav üksnes sellelt kitsalt kaljunukilt. 

«Tol retkel «Piiskopi võõrastemajja» saatis mind Jupiter, kes kahtlemata paari viimase 
nädala jooksul oli märganud mu hajevil olekut ja oli eriti valvas, et ma üksi ei jääks. 
Järgmisel hommikul aga tõusin väga vara üles ning mul õnnestus ta käest minema lipsata 
ja minna mägedesse seda puud otsima. Tuli tublisti vaeva näha, enne kuti ma ta leidsin. 
Kui ma öösel koju jõudsin, tahtis teener mulle kere peale anda. Mis sellest seiklusest 
edasi sai, seda teate sama hästi kui minagi.» 

«Minu arust,» ütlesin ma «ei sattunud te esimesel kaevamisel õige koha peale Jupiteri 
rumaluse pärast, kes laskis mardika kukkuda läbi surnupealuu parema ja mitte vasaku 
silma.» 

«Just. See viga võrdus «lasu», see tähendab puule kõige lähema pulga juures kahele ja 
poolele tollile, ja kui aare oleks asunud «lasu» all, oleks viga olnud tühine, aga «lask» 
koos lähima punktiga puul olid vaid kaks punkti suuna määramiseks; viga, kui tahes 
tühine alguses, kasvas muidugi sedamööda, mida kaugemale läksime, ja kui olime 
jõudnud viiekümne jalani, viis meid jälgedelt sootu kõrvale. Kui ma poleks olnud 
sügavalt veendunud, et see aare on tõesti kuhugi sinna maetud, oleks terve me vaev olnud 
asjata.» 

«Eeldatavasti andis just piraatide lipp Kiddile surnu-pealuuidee, mõtte lasta kuul 
langeda läbi pealuu silmakoopa. Küllap äratas see temas mingi poeetilise ühtekuu- 
luvustunde, et saab oma raha tagasi selle pahaendelise sümboli abil.» 

«Võib küll olla; siiski kipun arvama, et praktilised kaalutlused mängisid kogu loos 
sama suurt osa kui poeetiline ühtekuuluvustunne. Et kuradi istmele kätte paista, pidi too 
objekt, juhul kui tegemist oli väikese esemega, olema valge; inimpealuu on aga just selle 
poolest kõige kohasem, et tema valevus igasuguste ilmastikumuutuste kätte jäetuna mitte 
ainult ei säili, vaid lausa suureneb.» 

«Aga kogu see teie suuresõnaline jutt ja käitumine, kui te nööri otsas mardikat 
viibutasite — kui kole veider see oli! Olin kindel, et olete hulluks läinud. Ja miks tahtsite 
tingimata lasta läbi pealuu kukkuda mardikal ja mitte kuulil?» 

«Õigust öelda ärritas mind, et kahtlesite mu terves mõistuses, ja ma otsustasin teid 
vaikselt omamoodi pisikese 

müstifikatsiooniga karistada. Sel põhjusel viibutasingi mardikat ja lasksin ta puu otsast 
alla kukutada. See viimane mõte tekkjs mul siis, kui imestasite, et ta nii raske on.» 


«Nojah, saan aru, nüüd jääb veel vaid üks asi lahendada. Mida arvata august leitud 
luukeredest?» 

«Sellele oskan mina sama vähe vastata kui teiegi. Paistab, et nende olemasolu saab vaid 
üht viisi seletada — kuigi on hirmus uskuda julmust, mis selles oletuses peitub. On selge, 
et Kidd — kui Kidd ikka tõepoolest selle aarde peitis, milles ma ei kahtle — on selge, et 
ta üksi selle tööga toime ei tulnud. Kui aga töö oli tehtud, pidas ta nähtavasti otstarbekaks 
kõrvaldada kõik abilised, kes saladuses osalesid. Võib-olla piisas paarist maa-kirve 
hoobist, kui abilised veel augus õiendasid — võibolla läks tarvis kümmekond, kes-teab?» 


XIII. ÄRIMEES 


Meetodis on äritegevuse tuum. 
Vana ütlus 


Mä olen ärimees. Metoodiline inimene. Lõpuks oleneb kõik meetodist. Ja pole inimesi, 
keda ma ägedamalt põlgaksin, kui need teie ekstsentrilised narrid, kes aina latravad 
meetodist, ilma et nad seda mõistaksid; järgivad teda täht-tähelt, vägistades ta vaimu. 
Need sellid teevad kõige pentsikumaid asju korralikul viisil, nagu nad seda ise nimetavad. 
Siin minu arust paradoks peitubki. Tõeline meetod kuulub ainult tavalise ja 
endastmõistetava juurde ja seda ei saa rakendada outre puhul. Mis kindlat mõistet saab 
omistada väljendile «metoodiline moenarr» või «süstemaatiline virvatuli»? 

Minu arusaamad neist asjust poleks nii selged, nagu nad on, kui poleks olnud õnnelikku 
õnnetust, mis mulle poisikesena osaks sai. Vana heasüdamlik iiri lapsehoidja (keda ma 
oma testamendis ei unusta) tõstis mu ükskord jalgupidi üles, kui ma üleliia kisasin, ja 
viibutades mind paar-kolm korda edasi-tagasi, «võtaks pagan seda pisikest kisakõri», lõi 
mu pea hea obadusega vastu sängi-posti. See otsustaski mu saatuse ja pani aluse mu 
õnnele. Mu otsaette kerkis jalamaid muhk, mis osutus nii kenaks Äo/raelundiks nagu 
iganes võib soovida. Sealt see iha süsteemi ja korrapära järele, mis on teinud must selle 
silmapaistva ärimehe, kes ma olen. 

Kui ma maailmas midagi vihkan, siis on see geenius. Need teie geeniused on kõik ühed 
igavesed eeslid — ja mida suurem geenius, seda suurem eesel — ning sellel reeglil pole 
ainustki erandit. Mis aga eriti tähtis — geeniusest ei saa ärimeest, samuti nagu juudi käest 
raha või männipahkadest häid muskaatpähkleid. Need tüübid sööstavad alati 
ülepeakaela mingitesse fantastilistesse 

tehingutesse või tegelevad naeruväärsete ideedega, mis kuhugi ei kõlba ja mida kõige 
parema tahtmise juures ei saa pidada äritegevuseks. Neid tunneb jalamaid nende elukutse 
järgi ära. Kui näete, et mõni mees hakkab kaupmeheks või vabrikandiks, või tegeleb 
puuvilla või tubaka-kaubandusega või mõne muu veidra alaga; või avab pudukaupluse 
või hakkab seepi keetma, või ütleb, et on advokaat, sepp või arst — ühesõnaga midagi 
ebatavalist. —, siis võite kindel olla, et tegemist on geeniusega ja järelikult, kuna kaks ei 
jää ilma kolmandata, ka eesliga. 

Mina muidugi ei ole mingis mõttes geenius, vaid täiesti tavaline ärimees. Mu 
müügipäevikust ja arveraamatust saab see kohe' selgeks. Ega ma ei taha küll iseennast 
kiita, aga need on mul igapidi korras; ja üldse olen ma akuraatne ja täpne nagu kellavärk. 
Pealegi olen püüdnud kõike, mida teen, oma kaasinimeste igapäevaste harjumustega 


kooskõlla viia. Ses punktis ei võlgne ma küll vähematki oma üpris nõdra aruga 
vanematele, kes kaht-, lemata oleksid must lõpuks lausa geeniuse teinud, kui mu 
kaitseingel õigel ajal appi poleks tulnud. Biograafias on tõde kõige tähtsam, ning 
autobiograafias veel eriti —- aga ma peaaegu ei loodagi, et keegi mind usub, kui tahes 
pühalikult ma ka ei kinnitaks, et mu vaene isa pani mu umbes viieteistkümneaastaselt ühe 
ärimehe kontorisse, kes tema sõnade järgi oli «rauakaupade komisjonimüügiga teinud 
tubli tüki head äri». Tubli tüki totrust? Igal juhul oli selle lolluse tagajärg see, et kahe- 
kolme päeva pärast tuli mind mu puupäisele perekonnale tagasi saata; mul oli kõrge 
palavik ja tugev ohtlik valu otsmikul, selle korraelundi ümbruses. Ma olin tookord 
peaaegu minemas — kuus nädalat kõikusin elu ja surma vahel — arstid ei andnud enam 
lootust ega midagi. Aga kuigi ma sain palju kannatada, tuli mul üldiselt siiski taevast 
tänada. Mul polnud tarvis hakata «rauakaupade komisjonimüügiga tublit tükki head äri 
tegema» ning ma olin tänulik otsmikumügarale, mis oli mind päästnud, samuti 
heasüdamlikule naisterahvale, kes selle päästevahendi mu käsutusse oli andnud. 

Enamik poisse jookseb kodunt ära kümne- või kaheteistkümneaastaselt, aga mina 
ootasin, kuni sain kuue-teistkümneseks. Ma ei tea, kas oleksin isegi siis veel jalga 
lasknud, kui ma poleks juhtunud kuulma, kuidas mu vana ema rääkis, et katsub mulle 
vürtspoenduses jalad alla saada. Vürtspoenduses! — te ainult mõelge! 

Otsustasin jalamaid minekut teha ja katsuda end mõnesse viisakasse ametisse sokutada, 
ilma et mul tarvitseks nende veidrikutest vanainimeste pilli järgi tantsida ja riskida, et 
must lõpuks veel geenius tehakse. See plaan õnnestus mul suurepäraselt kohe esimesel 
katsel ja seks ajaks, kui olin kaheksateist täis, tegutsesin juba laialdaselt ja tulutoovalt 
Rätsepa Liikuva Reklaami lil nis. 

Ma suutsin selle elukutse raskeid ülesandeid täita üks nes range süsteemikusega, mis oli 
mu vaimu peaomadus!. Piinlikult täpne meetod iseloomustas nii mu tegutsemist kui 
arvepidamist. Minu puhul oli meetod — mitte raha — see, mis tegi mehest mehe — 
vähemalt kõik selle, mis polnud rätsepa tehtud, kelle teenistuses ma olin. Igal hommikul 
kell üheksa läksin tolle isiku juurde järjekordse ülikonna järele. Kell kümme kõndisin 
juba mööda mõnda peent promenaadi või kuskil avalikus lõbustuspaigas; Täpset 
korrapärasust, millega ma oma ilusat figuuri ringi keerutasin, et kõiki mu seljas oleva 
ülikonna detaile üksteise järel nähtavale tuua, imetlesid koik selle ala asjatundjad. 
Keskpäevaks viisin alati mõne kunde oma tööandjate, firma «Lõika ja Tulejälle» majja. 
Ma ütlen seda uhkusega, aga pisarsilmil — sest too firma osutus kõige alatumalt 
tänamatuks. Väikest arvet, mille pärast me tülli ja lõpuks lahku läksime, ei saa keegi, kes 
selle äri laadiga tuttav on, üheski punktis liiga kõrgeks pidada. Siinkohal tunnen siiski 
teatavat uhket rahuldust, et saan lugejal endal lasta otsustada. Mu arve nägi välja 
niimoodi: 

Firma «LÕIKA £ TULEJÄLLE» Rätsep-kaupmehed PEETER PROFIIDILE, 
Liikuvale Reklaamijale 


Võlgnevus 

10. juuli — Tavalise promeneerimise ja kunde toomise eest 0.25 
11. juuli — Sama 0.25 

12. juuli — Ühe teisejärgulise vale eest: luitunud must kalev müüdud 


tumerohelise pähe — 0.25 
13. juuli —Uhe eriti hinnalise ja esmajärgulise vale eest: = soovita- 


281 

nud vanutatud sSatiini peene kalevi pähe 0.75 

20. juuli — Tuliuue paberist särgikrae ehk maniski ostmise eest (et esile tõsta halli 
Petershami palitut) = 0.02 


15. aug. — Topeltvateeringuga - lühikese kuue kandmise eest (sooja 106° F 
varjus) 0.25 
16. aug. — Kolm tundi ühel jalal seismise eest, et demonstreerida uut 


stiili tallatripiga pükse, 12 32 senti jala eest tunnis 3742 

17. aug. -j- Tavalise promeneerimise ja suure kunde (paks mees) too- 
mise eest 0.50 

18. aug. . — Sama (keskmist kasvu) 0.25 

19. aug. — Sama (väike mees ja maksis vähe) 0.06 

$ 2.95 1/2 

Peamine vaieldav punkt selles arves oli kahepennine tagasihoidlik kulutus maniski 
ostmiseks. Ausõna, see ei olnud ülemäära suur hind selle maniski eest. See oli kõige 
puhtam ja kenam manisk, mida olen eales näinud; ja mul on põhjust uskuda, et kolme 
Petershami müük oli tema teene. Firma vanem kaasosanik aga lubas mulle ainult ühe 
penni ja oli valmis ise näitama, kuidas kantseleiformaadis kirjutuspaberilehest saab neli 
samasugust. Pole mõtet öeldagi, et ma rõhutasin asja põhimõttelist külge ega taganenud. 
Äri on äri, ja seda tuleb ajada äriajamise viisil. Lasta end ühe penniga tüssata — see on ju 
tervelt viiekümneprotsendiline pettus! — kuhu jääb siis süsteem, meetod. Lahkusin 
otsekohe firma «Lõika ja Tulejälle» teenistusest ja rajasin oma käe peal äri — Silmailu 
Riivamise liinis «—, mis on üks kõige tulutoovamaid, auväärsemaid ja sõltumatumaid 
tavalisi elukutseid. 

Siin pääsesid mu karm ausus, säästlikkus ja ranged ärimeheharjumused jälle võidule. 
Tuli välja, et ajan õitsvat äri ja «Börsil» jälgiti mind peagi kahtlustava huviga. Tõtt öelda 
ei toppinud ma oma nina iialgi pealtnäha hiilgavatesse tehingutesse, vaid sörklisin edasi 
vanas heas kaines rütmis, mis on omane sellele elukutsele — elukutsele, millele oleksin 
kahtlemata tänaseni truuks jäänud, 

kui mul poleks juhtunud pisikest äpardust ühe tavalise äritehingu käigus. Mil iganes 
mõnel rikkal vanal ihnuskoil, pillaval pärijal või pankrottiläinud aktsiaseltsil tuleb pähe 
mõte püstitada uhke palee, ei saa neid ühegi väega takistada, ja iga mõistlik inimene teab 
seda. Kõnealune fakt ongi Silmailu Riivamise äri põhialus. Seepärast, niipea, kui üks 
eelnimetatutest on ehituse projekteerimise käima pannud, kindlustame meie, kaupmehed, 
endile kena nurgakese vaatluse all olevast krundist, või esmajärgulise pisikese maatüki 
kohe selle kõrval või otse vastas. See tehtud, ootame, kuni palee on poolest saadik püsti, 
ja palkame siis ühe osava arhitekti, et see lööks meile otse selle vastas üles ühe kauni 
savionni, või mingi kaugida või hollandi pagoodi või sealauda, või mõne muu eskimo, 
kikapuul või hotentoti stiilis vaimuka fantaasiasünnltise. Muidugi ei saa me hoonet 
lammutada alla viiesaja protsendi krundi ja krohvi algmaksumusest. Ei saa ju? Ma küsin 
seda. Ma küsin seda ärimeeste käest. Oleks otse mõistusevastane arvata, et saaksime. Ja 
ometi leidus alatu aktsiaselts, kes palus mul teha just seda — just seda! Ma muidugi ei 
vastanudki nende absurdsele ettepanekule; ometi tundsin, et see on mu kohus minna veel 
samal ööl ja tahmata ära kogu nende palee. Selle eest pistsid need arutud kaabakad mu 


vangi ja isandad Silmailu Riivamise äri alalt olid muidugi sunnitud minuga sidemed 
katkestama, kui ma välja tulin. 

Ründa- ja Peksa-äri, millega olin eluülalpidamiseks nüüd sunnitud tegelema, polnud 
just kohane mu õrnale kehaehitusele; aga" ma asusin seal südikalt tööle ja nagu varemgi, 
oli mul ka siin kasu metoodilise täpsuse rangetest harjumustest, mida see kena vana 
lapsehoidja mulle sisse oli tagunud — oleksin tõesti kõige alatum inimene, kui ma teda 
oma testamendis hea sõnaga ei meenutaks. Järgides, nagu ma juba ütlesin, kõige range- 
mat süsteemi kõigis oma asjaajamistes ja pidades tervet satsi hästi korraldatud 
äriraamatuid, suutsin mitmest tõsisest raskusest üle saada ja end lõpuks väga kenasti 
selles ametis sisse seada. Tõtt öelda oli väga vähe neid, kes mis tahes alal mõnusamat äri 
oleksid ajanud kui mina. Kirjutan lihtsalt maha paar lehekülge oma päevikust; nii pole 
mul tarvis iseennast kiita — põlastusväärne tegu, mida ühelegi üllale mehele süüks ei saa 
panna. Noh, äripäevik teatavasti ei valeta. 

«1. jaan. — Uus aasta. Kohtasin Nipsu tänaval, purjus. Memo — passib. Kohtasin 
Torinat varsti pärast seda, maani täis. Memo — kõlbab samuti. Kandsin mõlemad 
isandad oma arveraamatusse ja avasin kummagagi jooksva arve. 

2. jaan. — Nägin Nipsu börsil, läksin ligi ja astusin talle varbaje. Tõmbas käe rusikasse 
ja lõi mu pikali. Hästi! — tõusin jälle püsti. Väike arusaamatus Koti, mu advokaadiga. 
Ma tahan kahjutasuks tuhat, aga tema ütleb, et nii lihtsa pikalilöömise eest üle viiesaja 
nõuda ei voi. Memo — pean Kotist lahti saama — tal pole mingit süsteemi. 

3. jaan. - Läksin teatrisse Torinat otsima. Nägin teda istumas kõrvalloožis, teises reas, 
ühe paksu ja ühe kõhna daami vahel. Uurisin kogu seltskonda läbi binokli, kuni nägin 
paksu daami punastavat ja T-le midagi sosistavat. Läksin siis sinna looži ja pistsin oma 
nina T. käe ulatusse. Ei tahtnud sikutada. Nuuskasin nina ja proovisin uuesti — ei võtnud 
vedu. Istusin siis maha ja pilgutasin kõhnale daamile silma, kuni tundsin suure 
rahuldusega, kuidas T. mind krattipidi üles tõstis ja parterisse viskas." Kael nikastatud ja 
parem jalg täiesti pilbasteks. Läksin lusti täis koju, jõin pudeli Šampanjat ja panin noor- 
mehe arvele viisjuhat. Kott ütleb, et läheb läbi. 


15. veebr. — Jõudsime härra Nipsuga vastastikku kokkuleppele. Summa kantud 
põhiraamatusse — vt. viiskümmend senti. 

16. veebr. — See kaabakas Torin võitis protsessi. Kinkis mulle viis dollarit. Hagi läks 
maksma neli dollarit ja kakskümmend viis senti. Puhaskasu — vaata pearaamat — 
seitsekümmend viis senti.» 

Selge võit, lühikese ajaga tervelt viis dollarit ja kakskümmend viis senti —- ja seda 
ainuüksi Nipsu ja Torina pealt; ja ma kinnitan lugejale pühalikult, et need väljavõtted mu 
äripäevikust on tehtud täiesti huupi. 

See on vana ütlus ja paraku õige, et raha pole tervisega võrreldes midagi. Leidsin, et see 
elukutse esitab liiga suuri nõudmisi mu Õrnale organismile ning avastanud lõpuks, et olin 
niivõrd lömmi löödud, et ei teadnud enam, mida kogu loost arvata, ja sõbrad mind 
tänaval kohates ei osanud öelda, kas ma ülepea olengi Peeter Profiiit, tulin ma mõttele, et 
parim väljapääsuvahend on muuta äriliini. Seepärast pöörasin oma tähelepanu Pori- 
gamäärimisele ja viljelesin mõne aasta seda. 

Kõige pahem selle elukutse juures on see, et ta meeldib liiga paljudele inimestele ja 
seetõttu on konkurents tohutu suur. Iga juhmard, kes leiab, et tal ei jätku ajusid läbi lüüa 
liikuva reklaamijana, silmailu riivamise spetsialistina või löömamehena, arvab muidugi, 
et ta sobib suurepäraselt poriga määrijaks. Aga pole suuremat väärarvamust kui see, et 
poriga määrimine ei nõua ajusid. Eriti seetõttu, et siin ei jõua ilma meetodita kuhugi. 
Mina ise tegelesin sel alal vaid jaekaubandusega, aga tänu sissejuurdunud 
süstemaatilisusele jõudsin peagi heale järjele. Ma valisin oma tänavaristmiku kõigepealt 
hoolikalt kaaludes ega pannud oma luuda linnas maha üheski teises paigas. Ka 
hoolitsesin selle eest, et kena pisike loik, kuhu jõuab ühe hetkega, oleks alati käepärast. 
Sel kombel sain tuntuks kui mees, keda võib usaldada; ja see on kaubanduses, lubage 
öelda, juba pool võitu. Kõik, kes mulle vaskmündi pihku pistsid, läksid üle mu ristmiku 
puhaste pükstega. Ja kuna mu ärialased harjumused ses suhtes olid hästi teada, ei teinud 
keegi katsetki mind petta. Seda poleks ma kannatanud. Kuna ma ise kunagi kedagi ei 
petnud, ei võinud ma ka sallida, et *mind ninapidi oleks veetud. Pankade vastu ma mui- 
dugi ei saanud. Nad ei maksnud mulle pennigi ja see mõjus laostavalt. Aga pangad pole 
muidugi üksikisikud, vaid ühingud ja ühinguil, nagu hästi teada, pole ei keha, mida lüüa, 
ega hinge, mida needa. 

Teenisin parajasti eelnimetatud äriga päris kenasti, kui ühel õnnetul hetkel olin sunnitud 
üle minema Peniga Pritsimisele, mis on enam-vähem analoogne, aga kaugeltki mitte nii 
lugupeetud elukutse. Mu asukoht muidugi oli suurepärane, otse kesklinnas, ja mul oli 
oivaline saapamääre ja harjad. Ka mu väike koer oli õige paks ning igapidi kogenud ja 
kaval. Ta oli ses ametis juba kaua olnud ja ma võin öelda, tundis asja. Meie üldine rutiin 
oli järgmine: Pompey, püherdanud korralikult poris, istub poeuksele, kuni näeb mõnda 
läikivate saabastega keigarit lähenemas. Läheb siis talle vastu ja hõõrub oma kasukat 
korda paar vastu ta säärsaapaid. Keigar vannub tulist kurja ja otsib silmadega 
saapapuhastajat. Seal ma istun otse ta nina all koos viksi ja harjadega. Minuti töö ja 
kuuepennine taskus. Asi edenes veidi aega keskmiselt kenasti — õigupoolest ei olnud ma 
ahne, koer aga oli. Andsin talle kolmandiku sissetulekust, aga tal soovitati 

nõuda poolt. Seda ma ei kannatanud — nii me läksime riidu ja lahku. 

Järgmisena proovisin mõnda aega kätt Leierkastivän-tamisega, ja võin öelda, et tulin 
päris hästi toime. See on lihtne aus amet ega nõua erilisi võimeid. Muusikaveski võid 
saada võileivahinna eest ja tema kordaseadmiseks tuleb vaid kogu masinavärk avada ja 
sellele kolm-neli korda haamriga pihta anda. See parandab ta tooni äri huvides paremini 
kui oskate kujutleda. Pärast seda longi vaid kast seljas ringi, kuni näed parkkoorega 
kaetud tänavat ja kitsenahka mähitud uksekoputit. Siis jääd seisma ja hakkad väntama, 
niisuguse näoga, nagu kavatseksid seal viimsepäevani vändata. Peagi avaneb aken ja 
keegi viskab sulle kuuepennise ning palub «vait jääda ja edasi minna» jne. Ma tean, et 
mõned väntajad on tõesti nõus olnud selle summa eest «edasi minema», minu arust aga 
on ettevõttesse mahutatud kapital liiga suur, et saaksin alla šillingi lubada «edasi minna». 

Tolles ametis tegin küll head äri, polnud aga kuidagi nagu rahul ja nii jätsin kogu 
krempli lõpuks sinnapaika. Asi seisab selles, et mul tuli töötada ebasoodsas olukorras — 
ilma pärdikuta; pealegi on Ameerika tänavad nii mudased ja demokraatlik pööbel nii 
pealetikkuv ning üleannetuid poisikesi on kõik kohad täis. 

Olin mitu kuud ilma tööta, aga lõpuks õnnestus mul saada koht Võlts-Postiametis, mille 
vastu tundsin suurt huvi. Kohustused on siin lihtsad ja õige tulusad. Näiteks: vara 


hommikul tuli valmis seada võltskirjade pakk. Iga kirja sisse oli tarvis kritseldada paar 
rida — ükskõik millest, peaasi et oleks küllalt salapärane — ja iga läkituse alla Torn 
Dobson või Bobby Tompkins, või midagi taolist. Kirjad kokku voltinud, kinni pitseerinud 
ja varustanud võltspostmarkidega — New Orleans, Bengal, Botany Bay või mõni muu 
kauge maanurk —, alustasin kohe kärmesti oma igapäevast marsruuti. Käisin alati suurtes 
majades kirju üle andmas ja saatekulusid kassee-rimas. Keegi ei kõhkle maksmast kirja 
eest, eriti pette-kirja eest — inimesed on juba sihukesed lollid — ja enne kui nad jõudsid 
läkituse avada, olin ma juba nurga taha kadunud. Kõige pahem selle elukutse juures oli 
see, et käia tuli väga palju ja väga kiiresti; ja tihti tuli oma marsruuti muuta. Pealegi 
piinas mind tõsiselt südametunnistus. Ma ei või kuulata, kui süütuid inimesi sõimatakse 
— ja tõesti oli kole kuulata, kuidas kogu linn hakkas 

Tom Dobsonit ja Bobby Tompkinsit kiruma. Pesin vastikust tundes oma käed kogu 
sellest loost puhtaks. 

Mu kaheksas ja viimane tehing oli Kassikasvatuse alal. Minu meelest on see kõige 
meeldivam ja tulutoovam äri, ja tõesti, ei mingit tüli. Kassid, nagu teada, on saanud selle 
maa nuhtluseks, — viimasel ajal koguni sel määral, et palvekiri, milles taotleti neist 
vabanemist ja millele olid alla kirjutanud väga paljud ja väga lugupeetud isikud, esitati 
Seadusandlikule Kojale selle viimasel mälestusväärsel istungil. Alamkoda oli kõnealusel 
perioodil haruldaselt hästi informeeritud, ja võtnud vastu mitu muud tarka ja tervisele 
kasulikku seadust, pani kõigele krooni Kassiseadusega. Algvormis pakkus see seadus 
preemiat kassipeaofe eest (neli penni tükk), aga Senatil õnnestus peamist klauslit 
parandada ja asendada sõna «pead» sõnaga «sabad». See parandus oli nii silmanähtavalt 
õige, et Koda võttis selle vastu nem con* 

Niipea kui kuberner oli seaduseelnõule alla kirjutanud, investeerisin kogu oma 
varanduse kõutside ja kasside kokkuostuks. Algul oli mul võimalik toita neid ainult 
hiirtega (mis on odav), aga nad täitsid piibli käsu nii imekspandava kiirusega, et ma 
lõpuks ei tahtnud enam koonerdada ja poputasin neid austrite ja kilpkonnasu-piga. Nende 
sabad annavad mulle seadusliku hinnaga hea sissetuleku; sest olen avastanud mooduse, 
kuidas makassari 112 abil saada kolm lõikust aastas. Ka rõõmustab mind, et loomad 
harjuvad peagi selle protseduuriga ja koguni eelistavad, et see lisajätke neil ära lõi- 
gatakse. Pean ennast seetõttu tehtud meheks ja mul on parajasti kaup pooleli, et osta 
pargiga härrastemaja Hudsoni kaldal. 


* Nemine contradicente (lad. k.) - keegi pole vastu. 


XIV. HING VÄLJAS 


Lugu ä la «Blackwood» ' 
Oo, ära hinga, etc. — Moore'i «Meloodiad» 


Ka kõige kurjem ebaõnn peab lõpuks filosoofia raugematule südikusele alistuma nagu 
kõige kangekaelsem linn vaenlase pädevale valvsusele. Salmanassar2, nii nagu 
pühakirjas seisab, valvas kolm aastat Samaria all, ometi linn langes. Sardanapalos3 — 
vaata Diodoros4 — pani Ninives seitse aastat vastu: aga kõük asjata. Trooja heitis teise 
lustrurrii lõpul hinge, ja Azoth5, nagu Aris-taeus6 kui aumees oma sõnaga kinnitab, avas 


lõpuks Psammettlichile' väravad pärast seda, kui oli neid viiendiku sajandit riivis 
hoidnud. 


«Va igavene kelm! — tulehark! — näägutaja!» ütlesin ma pulmajärgsel hommikul oma 
naisele, «va nõid! — vanamoor! ennasttäis plikanatt! — va patumülgas! — va näost 
lõkendav ilguse võrdkuju! — va — va —». Kikivarvul seistes haarasin tal kõrist kinni ja 
suu otse ta kõrva juures, tahtsin parajasti uut ja veel teotavamat epiteeti käiku lasta, nii et 
ta seda kuuldes pidi veenduma oma tühisuses, kui ma omaks suureks hirmuks ja ülla- 
tuseks avastasin, et mul oli hing väljas. 

Ütlusi «olen lausa hingetu», «mul on hing väljas» jne. korratakse tihti tavalises 
kõneluses, aga mulle polnud iialgi pähe tulnud, et kohutav õnnetus, millest räägin, 

võib bona fide ja tegelikult juhtuda! Kujutlege — mup dugi kui teil jätkub fantaasiat — 
kujutlege siis mu imestust, jahmatust ja meeleheidet! - 

On siiski üks hea kaitsevaim, kes mind veel iialgi pole täielikult maha jätnud. Ka kõige 
taltsutamatumas meeleolus säilitan ma alati sündsustunde, et le chemin des passions me 
conduit — nagu Rousseau enda kohta ütleb — ä la philosophie veritable* 

Kuigi ma ei suutnud esialgu täpselt öelda, millist mõju juhtunu mulle oli avaldanud, 
otsustasin kõhklematult igal juhul seda naise eest seni varjata, kuni hilisemad kogemused 
näitavad, kui suur on mind tabanud ennekuulmatu õnnetus. Manades seetõttu oma 
õhupuudusest moonutatud näole kelmikalt ja koketselt lahke ilme, patsutasin abikaasat 
ühele põsele ja andsin teisele musi, ning ilma et ma sõnagi oleksin lausunud (pagan 
võtaks, ma ei saanud ju), jätsin ta hämmeldunult oma veidra käitumise üle imestama ja 
tantsisklesin pas de Zephyr-sammul toast välja. 

Vaadake siis, kuidas ma end oma buduaaris varjan, hirmus näide äkkviha kahjulikest 
tagajärgedest: elus, aga surnu omadustega; surnud, aga elusa kalduvustega — anomaalia 
maamuna pinnal, väga rahulik, aga hingetu. 

Jah, hingetu! Ma ei tee nalja, kui kinnitan, et mul polnud kübetki hingeõhku. Isegi kui 
mu elu oleks sellest olenenud, poleks ma suutnud hingeõhuga sulgegi liigutada või 
peeglipinda ähmastada. Karm saatus! — ometi sai esimest masendavat meeleheitehoogu 
pisut leevendada. Järele proovides leidsin, et kõnevõime, mille arvasin täielikult hävinud 
olevat, kui ma kõnelust naisega jätkata ei suutnud, oli tegelikult ainult osaliselt tõkesta- 
tud, ning alandanuks ma tol kriitilisel hetkel hääle erakordselt madalaks kurgukähinaks, 
oleksin võinud naisele oma arvamusteavaldamist jätkata; tuli välja, et hääle-kõrgus 
(kurgukähin) ei olenenud hingeõhu voolust, vaid teatavast kurgulihaste kramplikust 
liikumisest. 

Toolile viskudes jäin mõneks ajaks mõttesse. Need mõtisklused, mõistagi, polnud kuigi 
lohutavad. Tuhat ebamäärast ja kurba pilti kerkis mu vaimusilma ette — isegi 


* Ja kirgede tee juhatab mind tõelise filosoofia juurde (pr. k.). 

enesetaputont vilksatas ajust läbi; aga inimloomus on juba nii vastuoluline, et eelistab 
silmanähtavale ja hõlpsale kauget ja kahtlast. Nii ajas enesetapp kui kõige ilmsem jõledus 
mulle lausa judinad selga, hallivöödiline kass lõi aga vaibal tugevasti nurru ja isegi 
njuufaundlane ähkis usinasti laua all, mis näitas, et mõlemal on tugevad kopsud ja kõik 
ilmselt selleks, et mõnitada mu enda pulmonaarset võimetust. 


Heideldes ebamääraste lootuste ja kartustega, kuulsin ma lõpuks trepist alla tuleva naise 
samme. Veendunud, et teda enam majas ei ole, läksin põksuva südamega tagasi 
õnnetuspaigale. 

Lukustanud ukse hoolikalt seestpoolt, hakkasin energiliselt otsima. Väga võimalik, 
mõtlesin, et mu otsingute objekt varjab end kuskil pimedas nurgas või on peidus mõnes 
seinakapis või kuski laekapõhjas. Tal võib olla aurune, võib aga olla ka käegakatsutav 
kuju. Mitmetes filosoofiaküsimustes on enamik filosoofe ikka veel õige ebafilosoofilised. 
William Godwin aga ütleb oma «Man-deville'is»8 et «nähtamatud asjad on ainsad 
realiteedid». Kõik nõustuvad, et see kehtib just antud juhtumi puhul. Soovitaksin arukal 
lugejal järele mõelda, enne kui ta niisuguseid väiteid liialdatud absurdsuses süüdistama 
hakkab. Anaxagoras teatavasti kinnitas, et lumi on must. Ma olen sestpeale leidnud, et nii 
see ongi. 

Jätkasin kaua ja tõsiselt otsinguid, aga mu usinuse ja püsivuse näruseks tasuks oli vaid 
komplekt valehambaid, kaks paari turnüüre, üks silm ja kimp bület-dou'sidi* härra 
Öhustelt minu naisele. Võin juba siinkohal nentida, et mu abikaasa kiindumus härra ö-sse 
mind eriti rahutuks ei teinud. Et proua Hingetu imetles midagi minust nii erinevat, oli 
loomulik ja paratamatu pahe. Nagu hästi teada, olen ma turske ja kerekas, samal ajal aga 
õige lühikest kasvu. Ime siis, et mu naabri ridvalaadi kiitsa-kus ja lausa kõnekäänuks 
muutunud pikkus proua Hingetu silmis teenitud hindamist leidsid. Mis veel kord näitab, 
et tõeline filosoofia suudab halba õnne trotsida. Aga asja juurde. 

Mu jõupingutused, nagu ma eelpool ütlesin, osutusid asjatuiks. Kapp kapi, laegas laeka, 
nurk nurga järel sai 


* Armastuskirju (pr. K.). 

tulutult läbi otsitud. Kuna mul oli väga hästi lõhnav hingeõhk, arvasin korraks enda 
juba kindla võidumehe olevat, kui ühes tualettkastikeses tuhnides tegin kogemata katki 
pudeli Hewitti «Taeva Ülilõhnavat Seeraviekstraktf ehk Peainglite Oli», mida kui 
meeldivat parfüümi julgen siinkohal soovitada. 

Raske südamega pöördusin tagasi oma buduaari, et seal kaaluda, kuidas naise 
läbinägeliku pilgu eest seniks pääseda, kuni jõuan astuda samme maalt lahkumiseks, sest 
seda olin nõuks võtnud teha. Võõras ümbruses, kus mind ei tunta, õnnestuks mul 
tõenäoliselt edukalt varjata oma hirmsat häda — häda, mida lihtrahvas veel rohkem” 
vihkab kui vaesust; häda, mis toob õnnetule ohvrile kaela vooruslike ja õnnelike inimeste 
ärateenitud põlguse. Ma ei kõhelnud kuigi kaua. Hea mäluga, nagu ma olin, tuletasin 
meelde -'i ja -"'i tragöödiaid, õnneks meenus mulle,, et nende draamade esitamisel, 
vähemalt niivõrd, kui astö puudutas peaosalisi, ei mänginud häälekõla, mis, nagu selgus, 
minul puudus, mingit rolli ning peale sügava monotoonse kurgukähina keegi muud ei 
oodanudki. 

Harjutasin mõnda aega ühe paljukäidava soo ääres, nii: et' tegu polnud siiski mitte 
Demosthenese matkimisega,, vaid kõik sündis puhtalt minu enda isevärki ja täpselt 
väljaarvestatud plaani järgi. Tahtsin igapidi relvastatult panna naist uskuma, et mind on 
äkki tabanud lavahulus. See läkski mul imehästi korda, ja nii võisin igale küsimusele voi 
ettepanekule vastata oma krooksuval ja hauatagusel häälel mõne lõiguga eelnimetatud 
tragöödiatest, millest iga osa, nagu ma peagi oma suureks rõõmuks avastasin, sai 
ühtemoodi hästi tarvitada mistahes kõneaine puhul. Argu siiski arvatagu, et neid 


katkendeid" esitades ma poleks silmi kõõritanud, hambaid näidanud, põlvi väristanud, 
jalgu lohistanud, või muid kirjeldamatult graatsilisi liigutusi sooritanud, mida tänapäeval 
õigusega peetakse populaarsele näitlejale iseloomulikuks, õigust öelda ähvardati mind 
küll hullusärki toppida — aga helde Jumal! keegi ei osanud selle pealegi tulla,, et mul oli 
hing väljas. 

Ajanud lõpuks oma asjad korda, istusin ühel hommikul! vara -sse sõitvasse postitõlda, 
andes tuttavatele mõista, et ülitähtis äritehing nõudis mu kiiret isiklikku kohalolekut. 

Tõld oli puupüsti täis — hämaras valguses polnud aga võimalik reisikaaslaste nägusid 
eristada. Ilma et oleksin 

kuigivõrd vastu hakanud, lasksin end kahe kereka isanda vahele suruda, kuna kolmas, 
numbri võrra veel suurem, juba ette vabandust paludes, et ta endale niisugust vabadust 
lubab, muile täies pikkuses otsa heitis ja silmapilk magama jäädes kõik minu 
kürguhäälsed appihüüded summutas norinasse, millele Phalarise sõnni möirged ligigi 
poleks saanud. Tänu mu hingamisvõime seisundile ei võinud lämbumine kõne allagi 
tulla. 

Kui me aga äärelinnale lähenesime ja üha selgemini koitma hakkas, tõusis mu piinaja 
üles, kohendas särgi-kaelust ja tänas sõbralikult talle osutatud lahkuse eest. Nähes, et ma 
ei liiguta (kõik mu liikmed olid paigast ära ja pea ühele'küljele väänatud), hakkas ta halba 
aimama; ajanud ülejäänud reisijad üles, kinnitas ta neile veendunult, et öösel on neile 
elusa, ja igapidi terve kaasreisija pähe kaela määritud mingi surnud ' mees — selle 
tõenduseks andis ta hea obaduse mu parema silma pihta. 

Seepeale pidasid kõik oma kohuseks üksteise järel (kokku oli neid üheksa) mind 
kõrvust sakutada. Kui noor praktiseeriv arst taskupeegli mu suu juurde pani ja nägi, et 
hingeõhku pole, tunnistati mu kiusaja kinnitus põhjendatud süüdistuseks ning 
tõllasviibijad kuulutasid, et nad tulevikus sedalaadi pettust enam niiviisi vaikselt ei talu, 
nüüd aga koos mingi korjusega enam edasi ei sõida. 

Seega siis heidetigi mind «Varese» ees (kuna juhtusime parajasti sellest kõrtsist mööda 
sõitma) postitõllast välja, ja ega ma muud viga saanudki, kui et murdsin mõlemad 
käeluud sõiduriista vasaku tagumise ratta all. Muide pean kutsari auks tunnistama, et ta ei 
unustanud mulle järele viskamast mu kõige suuremat reisikohvrit, mis õnnetuseks mulle 
pähe kukkus ja mu kolba väga huvitaval ja ühtlasi ka ebatavalisel viisil purustas. 

Leides, et mu kohver sisaldas küllaga kraami, millega minuga sekeldamist hüvitada, 
saatis «Varese» külalislahke peremees kohe tuttava haavatohtri järele ning andis mu 
kahekümne viie dollari eest temale üle. 

Ostja viis mu enda poole ja hakkas jalamaid oma operatsioonidega pihta. Lõiganud 
kõrvad ära, avastas ta mus siiski elumärke. Nüüd helistas ta kella ja saatis naabruses elava 
apteekri järele, et temaga selle ettenägemata juhtumi üle nõu pidada. Seks puhuks aga, 
kui ta kahtlused mu eluvaimu suhtes peaksid õigeks osutuma, lõikas 

ta vahepeal mu kõhu lõhki ja eemaldas eraviisiliseks uurimiseks mitmed siseelundid. 

Apteeker arvas, et ma olen surnud. Püüdsin seda arvamust kummutada, pekstes kogu 
jõust jalgadega ning rabeldes ja vääneldes mis kole — sest haavatohtri operatsioonid olid 
mu reageerimisvõimeid mõnevõrra taastanud. See kõik pandi aga uue galvaanipatarei 
arvele, millega suurte teadmistega apteeker mitu veidrat eksperimenti sooritas, mille 
kordaminekust, niivõrd kui see minust sõltus, ma paratamatult sügavasti huvitatud olin. 


Ometi põhjustas mus nördimust asjaolu, et kuigi ma mitu korda tegin katset vestlust 
alustada, oli mu kõnevõime niivõrd taandunud, et ma ei suutnud isegi suud avada, saati 
siis vastu vaielda mõnele vaimukale, ent fantastilisele teooriale, mida mu igakülgne 
Hippokratese patoloogia tundmine teistes tingimustes võimaldanuks kerge vaevaga 
kummutada. 

Kuna eksperimenteerijad otsusele ei jõudnud, jäeti mind edasiseks vaatluseks vahi alla. 
Mind viidi üles pööningu-kambrisse; ja kui haavatohtri naine oli mulle püksid ja sokid 
jalga tõmmanud, sidus tohter ise mu käed kinni ja' tõmbas lõuad taskurätikuga kokku — 
seejärel lükkas ta ukse väljastpoolt riivi ning ruttas lõunale, jättes mind üksi vaikselt 
mõtteid mõlgutama. 

Nüüd avastasin oma suureks rõõmuks, et oleksin suutnud rääkida, kui suu poleks olnud 
taskurätikuga kinni seotud. Lohutades end selle teadmisega, kordasin parajasti mõttes 
paari lõiku -'st, nagu mul enne unehõlma vajumist kombeks on, kui kaks ablast ja riiakat 
kassi seinaaugust fiorituuriga ä la Catalani tuppa hüppasid, ning maandunud vastastikku 
mu näole, tühipalja minu nina uurimise pärast sündsusetult ja inetult kisklema hakkasid. 

Aga nii nagu kõrvade kaotus aitas Pärsia maagil ehk Mige-gušil9 Kyrose troonile tõusta 
ja nina äralõikamine Babüloni Zopyruse10 valdusse andis, nii päästsid paar untsi 
kaotatud näonahka mu keha. Valust virge ja nördimusest põledes rebisin ühe tõmbega 
köidikud ja sidemed katki. Põlastavat pilku sõdivatele pooltele heites sammusin üle toa 
ning lükanud nende suureks hirmuks ja pettumuseks akna lahti, kukutasin end väga 
osavasti aknast alla. 

Parajasti viidi postitõldade röövlit W-d, kellega olin 

erakordselt sarnane, linnavanglast tema hukkamiseks agulisse püstitatud tapalavale. 
Äärmise nõrkuse ja pika põdemise tõttu ei kandnud ta käeraudu; seljas võllarüü — minu 
omale üpris sarnane ürp —, lamas ta siruli timukavankri põhjas (mis just sel hetkel, kui 
ma end .aknast alla kukutasin, juhtus tohtrimaja akende alt läbi sõitma) — valvajaks 
ainult magav kutsar ja kaks kuuenda jalaväe purupurjus nekrutit. 

Õnnetu saatuse tahtel maandusin vankrisse. W-, kes oli terane poiss, tabas kohe oma 
võimaluse ära. Ta kargas jalamaid püsti, hüppas vankripärast maha, ja keeranud mööda 
üht puiesteed alla, oligi silmist kadunud. "Saginast elevikaetud nekrutid ei taibanud 
esialgu, mis oli juhtunud. Nähes aga kedagi meest, kurjategija täpset teisikut endi ees 
vankris püsti seisvat, arvasid nad, et «see lurjus (mõeldes W-d) kavatseb plehku panna», 
(nii nad ütlesid) ja kui nad seda arvamist vastastikku olid jaganud, rüüpasid mõlemad 
lonksu viina ning lõid mu seejärel oma musketipäradega pikali. 

Ei kulunudki palju aega, kui jõudsime pärale. Muidugi polnud minu kaitseks midagi 
öelda. Poomine oli mu paratamatu saatus. Alistusin sellele pooleldi nürimeelse, pooleldi 
kibestunud tundega. Kuna olin väiksel viisil küünik, tundsin end nagu koer. Timukas aga 
sättis mulle juba silmust kaela. Jalgealune kadus. Mu krambid olevat olnud erakordsed. 
Mitu isandat minestas, mõned daamid kanti hüsteerikas koju. Keegi kunstnik kasutas 
juhust viimistleda kohapeal tehtud visandi järgi oma imetlusväärset maali «Elusalt 
nülitud Marsyas».10 

Püüan kirjeldada oma võllas rippumise tundeid. Et sel teemal kirjutada, on vaja saada 
üles poodud. Iga autor peaks piirduma oma kogemustega. Marcus Antonius näiteks 
kirjutas traktaadi purjusolekust. 


Ega ma muidugi ei surnud. Jalgealuse kadumisega saadud jõnks ainult sättis uuesti 
paika mu kaela, mille too isand postitõllas ära oli väänanud. Kuigi mu keha muidugi 
rippus, ei saanud ma hinge heita, oli mul ju hing paraku niigi väljas, ja kui nöör poleks 
kõikunud, sõlm kõrva all pitsitanud ega veri kiiresti ajusse voolanud, polekski ma ehk 
mingit ebamugavust tundnud. 

Nüüd paraku muutus see tunne iga hetkega üha piinavamaks. Kuulsin südant 
ohjeldamatult kloppivat, veenid kätes ja randmetes tursusid peaaegu lõhkemiseni, meele- 
kohad tukslesid ägedalt ning silmad ähvardasid koobastest 

välja tungida. Ent kes usub, kui ma ütlen, et kõigest hoolimata polnudki mu vaevad 
absoluutselt talumatud. 

Kõrvus kumises — algul oli see nagu hiigelkellade kõma — seejärel nagu tuhandete 
trummide põrin — lõpuks kostis tasane morn merekohin. Aga need hääled polnud 
põrmugi ebameeldivad. 

Kuigi mu tundmused olid segased ja moonutatud, olin ma ometi — veider öelda! — 
sellest segadusest ja moonutusest täiesti teadlik. Võisin soovi järgi eksimatult jalamaid 
kindlaks määrata, mille poolest mu aistingud olid õiged — mille poolest teelt hälbinud. 
Tundsin koguni täpselt, kui kaugele olin kõrvale hälbinud, ilma et mul jätkunuks jõudu 
oma viga parandada. Pealegi valmistas oma mõtete analüüsimine mulle samal ajal 
metsikut rõõmu. * 

Mälu, mis kõigist teistest võimetest esimesena pidanuks kaduma, näis, vastupidi, olevat 
omandanud neljakordse jõu. Kogu möödunud elu vilksatas varjuna mu eest mööda. 
Polnud ühtki tellist hoones, kus ma sündisin, ainustki «eeslikõrvadega» lehte aabitsas, 
mida ma lapsena lappasin, ainustki puud metsas, kus ma poisikesena ringi hulkusin, 
ainustki tänavat linnades, kust ma täiskasvanud mehena läbi rändasin, mida ma sel hetkel 
otse käegakatsutavalt poleks näinud. Võisin korrata endale terveid ridu, katkendeid, 
nimesid, vaatusi, peatükke, raamatuid oma varasematest õpinguaegadest ning sellal, kui 
inimmurd mu ümber oli hirmust sõge või aukartusest kohkunud, olin mina kord 
Aischylosega pool-jumal, kord Aristophanesega konn. 


Mu meeli valdas nüüd unelev rõõm ja mul oli tunne, nagu oleksin suitsetanud oopiumi 
või pidutsenud vanade assassiinide hašišil. Ent mu hingel oli puhuti puhtaid ehedaid 
arukusehetki, mil mind tiivustas lootus, et ma 


* Küllap meenutavad need mr. Hingetu tundmused lugejale paljuski tolle hirmuäratava 
Schellingi absurdset metafüsitsismi. (Autori märkus.) 

lõpuks siiski pääsen raisakullina mu kohal hõljuvast surmast. 

Köie äkiline nõksatus vastu nägu nihutas kapuutsi pisut kõrvale ning ma avastasin oma 
üllatuseks, et mu nägemisvõime polnud täielikult hävinud. Mu ümber voogas lainetav 
peademeri. Oma ääretus rõõmus silmitsesin neid sügava kaastundega, ning vaadates alla 
tollele viletsale rahvahulgale, tänasin õnne, et minu enda saatus oli mu vastu lahkem 
olnud. 


Mõlgutasin nüüd, küllap kiiresti, kindlasti aga põhjalikult mõtteid tavaõigusest, eriti 
selle õiguse kõlbulikkusest, mille pärast ma võllas rippusin, tobedustest poliitilises 
ökonoomias, millest ma seni polnud suutnud aru saada, vanade aristootellaste dogmadest, 
mida nüüd üldiselt eiratakse, mis aga olemuslikult pole seda vähem õiged, Bourdon'i, 
Garnier', Lacroix' põlastusväärsetest kooliyalemitest, Crabbe'i'2 sünonüümidest, St. 
Pierre'i kuutobistest- kuuteooriatest, Pelhami'3 romaanide valedest, Vivian Grey'4 
kaunidustest, enam kui kaunidustest — Vivian Grey sügavmõttelisusest, Vivian Grey 
geniaalsusest, kõigest, mis peitub Vivian Greys. 

Seejärel tulid nagu tõusuvesi Coleridge, Kant, Fichte ja panteism, siis nagu veeuputus 
Akadeemia, Pergola, La Scala, San Carlo, Paul, Albert, Noblet, Ronzi Vestris, Fanny 
Bias ja Taglioni.'5 


Nüüd toimus mu aistinguis kiire muutus. Mõtisklustest kadusid viimased 
seosejäänused. Tohutu uudne ja hinge-erutav mõtete torm — mõtete maru kandis mu 
vaimu nagu udusule kaugele eemale. Hämmeldus kuhjus hämmeldusele nagu laine 
lainele. Peagi oleks Schellingit ennast rahuldanud mu täielik eneseidentsuse kadumine. 
Rahvahulk muutus pelgaks abstraktsioonimassiks. 

Umbes sel ajal tajusin tugevat langust ja tõuget — aga kuigi põrutus raginal läbis mu 
keha, ei olnud mul kõige õrnematki aimu, et see sündis minu endaga, ning ma mõtlesin 
sellest kui mingile teisele En-ile kuuluvast idiosünkraasiast. 

Kuna olin rippunud juba täie hukkamisaja, peeti just sel hetkel kohaseks — nagu ma 
hiljem avastasin — võtta mu keha võllast maha, seda enam, et tõeline süüdlane oli nüüd 
uuesti kinni võetud ja ära tuntud. 

Inimestel oli must hirmsasti kahju — ja et terves linnas kedagi ei leidunud, kes mu 
surnukeha oleks ära tundnud, otsustati mind järgmisel hommikul viia avalikku 
hauakambrisse. Lamasin kogu selle õndsa aja ilma ühegi elumärgita, kuigi minu arust 
sest hetkest alates, kui köis mu kaela ümbert lõdvale lasti, rõhus mind nagu luupainaja 
mingi ähmane teadlikkus oma olukorrast. 

Mind pandi kuhugi õige väikesesse tuppa, mis oli mööblit täis tuubitud, aga minule 
tundus see suur nagu maailmaruum. Ei enne ega pärast seda ole miski valmistanud mulle 
kehaliselt või hingeliselt pooltki seda piina nagu see mõte. Veider, et lihtsa kujutlusega 
abstraktsest suurusest — lõpmatusest —e võis kaasneda valu. Aga nii see oli. «Kui 
tohutult erinevalt,» arutlesin ma, «kehastuvad elus ja surmas, ajas ja igavikus, siin ja 
tulevikus juba üksi meie aistingud.» 

Päevavalgus kustus ja ma tajusin, et hämardus — kuid kohutav avarusetunne rõhus 
mind endiselt. See ei piirdunud üksnes toa mõõtmetega — see laienes, kuigi pisut 
kindlakujulisemalt, ka kõigile objektidele ning, võib-olla minust ei saada aru, kui ma 
ütlen, et see laienes ühtlasi kõigile aistingutele. Mu sõrmed, nii nagu nad lebasid — 
külmad, niisked, kanged ja abitult üksteise vastu surutud — olid mu kujutluses paisunud 
Antaiose sõrmede suuruseks. Kõik" mu ihuliikmed olid kasvanud tohutuks. Mäletan 


selgesti — silmalaugudele pandud mündid, mis ei tahtnud neid hästi kinni hoida, 
tundusid Olümpia või Päikese vankri hiiglaslike, päratu suurte ratastena. 

Ometi on väga imelik, et mul puudus igasugune raskuse-, kaalukusetunne. Vastupidi, 
olin nagu sügavas vees ujuja, kes kogu aeg kippus pinnale kerkima, kellel oli piinavalt 
raske all püsida. Kesk seda hirmusegadust ajas mind seesmiselt südamest naerma mõte, 
millist kontrasti pakuks — juhul kui saaksin üles tõusta ja kõndida — mu liigutuste 
nõtkus ja mu mäesuurune kogu. 

2 kk 

Saabus öö ja koos sellega hulk uusi jubedusi. Teadmine lähenevast muldasängitamisest 
võttis üha selgemad ja püsivamad piirjooned, hetkekski aga ei kujutlenud ma, et ma 
tegelikult surnud ei ole. 

«See pimedus,» hüüdsin mõttes, «mis on lausa kombatav ja rõhub nii hingematvalt, see 
ongi siis — surm. See ongi surm, kohutav, püha surm. Surm, mille tegi läbi Regulus16 — 
samuti Seneca. Niisuguseks — niisuguseks ma siis kogu aja jäängi, kogu aja, kogu aja 
jäängi. Mõistus on lollus ja filosoofia üksainus vale. Keegi ei saa teada mu tuadeid, mu 
hirmu, mu meeleheidet. Inimesed aina arutlevad edasi, filosofeerivad ja teevad end nar- 
riks. Muud hauatagust elu ei olegi. See —e see — see ongi kogu Igavik — ja milline, oo 
Peltsebuli — milline Igavik! — lebad selles tohutus, selles kohutavas tühjuses — võigas, 
hämune, tähenduseta anomaalia — liikumatult, kuigi tahad liikuda — jõuetult, kuigi 
igatsed jõudu — igavesti, igavesest ajast igavesti!» 

Lõpuks aga saabus hommik — ning koos tema uduse ja sünge koidikuga kolmekordselt 
jubedana kõik see, mis haua juurde kuulub. Siis — ja alles siis — taipasin ma, milline 
hirmus saatus mind ähvardas. Öised viirastused olid hajunud koos öö varjudega ning 
haigutava haua tõelised koledused röövisid mult igasuguse isu kollitavateks 
mõttemõlgutusteks transtsendentalismi üle. 

Tähendasin juba eelpool, et mu silmad olid halvasti suletud — kuna ma neid aga 
põrmugi liigutada ei saanud, jäid mu teadvuse piiridesse ainult otsese nägemis-joonega 
ristuvad objektid. Üle selle joone vilksatasid nagu Banguo17 vaimud viirastuslikud ja 
hiilivad kogud. Nad tegid kärmesti ettevalmistusi minu muldasängitamiseks. Kõigepealt 
tuli kirst, mille nad asetasid vaikselt minu kõrvale. Seejärel saabus surnumatja oma 
abiliste ja kruvikeerajaga. Siis keegi turske mees, keda ma selgesti nägin ja kes mul 
jalgadest kinni haaras — sellal kui teine, keda ma ainult tundsin, mind peast ja õlgadest 
tõstis. Kahekesi panid nad mu kirstu ja tõmmanud surilina üle mu näo, hakkasid kirstule 
kaant peale panema. Ühe vildaka kruvi kruvis hooletu surnumatja sügavale, sügavale mu 
õla sisse. Kramplik võbin läbis mu keha. Millise jubeduse, millise iiveldamapaneva 
tundega mõtisklesin ma, et minut varem oleks samasugune 

elumärk tõenäoliselt takistanud mu raahamatmist. Ent oh häda! nüüd oli liiga hilja, ning 
lootus kustus mu rinnas, kui tundsin end meeste õlgadele tõstetavat, trepist alla kantavat 
ja surnuvankrile heidetavat. 

Lühikese sõidu kestel surnuaiale omandasid mu tunded, mis olid mõnda aega olnud 
letargilised ja loiud, äkki niisuguse tugeva ja ebaloomuliku teravuse, mida ma ei oska 
kuidagi seletada. Kuulsin selgesti ehissulgede sahinat, surnumatja abiliste sosistamist, 
hobuste pidulikku hingamist. Kirstu kitsas ja karmis embuses tundsin, millal kiiremini, 
millal aeglasemalt edasi liiguti, kuidas kutsar kärsitult kiirustas ja tee kord paremale, kord 


vasakule käänas. Kirst lõhnas iseäralikult «— teraskruvid levitasid teravat hapukat lehka. 
Silm seletas tihedalt vastu mu nägu surutud surilina kudet ning ma märkasin koguni 
valguse ja varju kiiret vaheldumist, mida edasi-tagasi lehvivad mustad drapeeringud 
veoki sisemuses tekitasid. 

Peagi jõudsime matmispaika, ning ma tundsin, kuidas mind hauakambrisse asetati. 
Sissepääs suleti,, nad lahkusid; ning ma jäin üksi. Üks rida Marstoni18 «Mässumeelsest»: 

«Surm on hea poiss, ta maja on kõigile valla», rabas mind sel hetkel kui ilmne vale. 
Lebasin seal mornilt, elavana surnute keskel — Anacharsis" inter Scythas* 

Sellest, mida ma hommikul vara pealt olin kuulnud, pidin järeldama, et seda võlvialust 
kasutati haruharva. Tõenäoliselt võib mööduda mitu kuud, enne kui hauakambri ustelt, 
uuesti riiv eest tõmmataks — ning isegi kui peaksin nii kaua elama, mis vahendeid mul 
siis praegusest rohkem oleks, et oma olukorrast märku anda või kirstust pääseda? Jätsin 
end seetõttu rahumeeli saatuse hoolde ning langesin mõne tunni pärast sügavasse sur- 
mataolisse unne. 

Kui kauaks ma sesse seisundisse jäin, on mulle mõistatuseks. Ärgates igatahes olid mu 
liikmed surmakram-bist vabanenud ja ma olin jälle liikumisvõimeline. Piisas kergest 
jõupingutusest, et oma vangikongi kaant lahti kangutada, sest õhuniiskus oli jõudnud 
puitu kruvide ümbert juba määndada. 

Mu sammud aga, kui ma oma eluaseme seinu kobades 

* Anacharsis sküütide keskel (lad. k.). 

ringi komberdasin, olid nõrgad ja ebakindlad ning mind piinas näriv näljatunne ja 
talumatu janu. Ent, imelik küll, mida rohkem aega kulus, seda vähem andsid end tunda 
need maised vaevad võrreldes nende hirmsate katsumustega, mida valmistas paharet 
Igavus. Veelgi imelikum oli ajaviide, millega püüdsin teda eemale peletada. 

Hauakamber oli suur ja mitmesse ossa jaotatud, ning ma hakkasin ta ehitust uurima. 
Määrasin kindlaks oma eluaseme pikkuse ja laiuse. Lugesin müürikivid miitu korda üle. 
Aga oli teisigi meetodeid, kuidas igavaid tunde kergendada. Kobades teed arvukate ritta 
seatud kirstude vahel, tõstsin nad ükshaaval maha ning kaane lahti kangutanud, hakkasin 
mõistatama, kes oli sees lebav surnu. 

«See,» arutlesin üle ühe pondunud ja tursunud lihava koolnu komistades, «see on 
kahtlemata olnud igas mõttes üks vilets ja õnnetu inimene. Tema hirmsaks saatuseks oli 
mitte kõndida, vaid tatsata, sammuda läbi elu mitte nagu inimolend, vaid nagu elevant — 
mitte nagu mees, vaid nagu ninasarvik. 

«Kõik ta katsed edasi jõuda nurjusid — kõik ringipöö-ramised ilmselt äpardusid. Et 
astuda samm edasi, astus ta õnnetuseks kaks paremale ja kolm vasakule. Ta õpingud 
piirdusid Crabbe'i filosoofiaga. 

«Tal polnud aimugi pirueti imedest. Tema jaoks oli pas de papillon* abstraktne 
mõiste. 

«Ta pole iialgi tõusnud mõne künka tippu. Ta pole ühestki kirikutornist vaadanud mõne 
metropoli hiilgust. 

«Palavus on olnud ta surmavaenlane. Lämmatavatel suvepäevadel oli tal keel vestil 
nagu koeral. Talle viirastusid leegid ja lämbumine — mäed kuhjusid üksteisele — Pelion 
Ossa” otsa. 

«Ta hingeldas — ühesõnaga — ta hingeldas. 


«Tema meelest oli veider puhuda puhkpilli. Tema leiutas iseliikuvad lehvikud, purjed ja 
ventilaatorid. Ta toetas lõõtsategijat Du Ponti21 — ja sai armutult otsa, kui katsus sigarit 
suitsetada. 

«Tema juhtum äratab mus sügavat huvi — tema saatusele tunnen siiralt kaasa.» 

* Liblikasamm (pr. k.). 

«Siin aga,» ütlesin ma, «Siin» — nende sõnade juures tirisin ma kirstust vihaselt välja 
ühe pika, kõhna ja veidravõitu kogu, kelle tähelepanuväärne välimus mulle äkki kohatult 
tuttav ette tuli, «siin aga,» ütlesin ma, «on üks vilets mehike, kel pole õigust mitte 
mingile kaastundele.» Ja et seda subjekti lähemalt silmitseda, haarasin tal pöidla ja 
nimetissõrmega ninast kinni ja tõmbasin ta põrandal istukile ning hoides teda niiviisi 
endast käsivarre kaugusel, jätkasin oma monoloogi: 

«... õigust,» kordasin ma, «mitte mingile kaastundele. Kellel tuleks pähe ühele varjule 
kaasa tunda? Liiatigi — kas pole ta juba maistest õnnistustest täit osa kätte saanud? Ta oli 
kõrgete ausammaste, lasketornide, piksevar-raste, püramiidpaplite looja. Tema traktaat 
«Varjundid ja varjud» on ta surematuks teinud. 

«Ta astus varakult kolledži ja õppis pneumaatikat. Seejärel tuli koju, muudkui aga 
rääkis ja puhus metsasarve. Ta soosis torupille. Kapten Barclay", kes sammus Ajaga 
võidu, temaga juba võidu poleks sammunud. Tuuleste ja Puhaõhk olid ta 
lemmikkirjanikud. Ta suri kuulsusrikkalt gaasi sisse hingates — levigue flatu corrumpitur 
— nagu fama pudicitiae Hieronymusel* Ta oli kahtlemata ... » 

«Kuidas te võite? — kuidas — te — võite?» katkestas mind õhku ahmides ja 
meeleheitliku pingutusega oma lõua ümbert sidet ära rebides mu hurjutamise objekt, 
«kuidas te võite, härra Hingetu, nii põrgulikult julm olla ja mind niiviisi ninast näpistada? 
Kas te ei näinud siis, kui tugevasti nad mu suu olid kinni sidunud — ja te peate ju teadma 
— kui te üldse midagi teate — kui palju mul on üleliigset hingeõhku, millest tuleb lahti 
saada. Kui te siiski ei tea, siis istuge maha ja kohe näete. Minu seisukorras on suureks 
kergenduseks, kui saad suu avada — oma arvamist avaldada — mõtteid vahetada 
endasar-nase inimesega, kes ei arva, et peab iga minut ühe auväärse isanda jutulõnga 
katkestama. Need katkestamised 


* Tenera res in feminis fama pudicitiae et guasi flos pulcherri-mus, cito ad levem 
marcessit auratii, levigue flatu corrumpitur maxime,? — 

Hieronymus ad Salvinam. (Autori märkus.) 
örn asi see naisterahvaste vooruslikkuse kuulsus ja nagu kõige 
kaunim õis närbub ta kiiresti kergest hingeõhust ja rikutakse kerge 
tuuletõmbega, kõige ete. 

Hieronymus Salvinale 

teevad hinge täis ja need tuleks ära kaotada — eks ole ju? — ärge vastake, palun — 
aitab, kui ,üks inimene korraga räägib. Ma saan oma jutuga varsti valmis, siis-võite teie 
alata. Kuidas te, sir, pagana pihta, siia sattusite? — mitte sõnagi, ma anun teid — ma ise 
olen siin juba mõnda aega — kohutav õnnetus *— küllap olete kuulnud — hirmus 
katastroof! mitte kaua tagagi — umbes sel ajal, kuli te veel näitlejakutsest unistasite — 
kõndisin teie akende alt läbi — jube, mis juhtus! olete kuulnud ütlust «hinge tõmbama», 
ah? — kas te peate suu! — noh, mina tõmbasin kellegi teise hinge! — mul on seda 


endalgi küllalt — kohtasin tänavanurgal Laterdist — ei lasknud mul sõnagi lausuda — 
ma ei saanud silpigi vahele öelda — seetõttu tuli langetõvehoog peale — Laterdis laskis 
jalga — kurat võtaks kõiki neid tobusid — mind korjati surnu pähe üles ja toodi siia — 
kena lugu küll! — kuulsin kõik, mis te minu kohta ütlesite — iga sõna vale! — kohutav! 
— hämmastav! — teotav! — jälk! — arusaamatu! ja nii edasi — ja nii edasi ja nii 
edasli!» 

On võimatu kujutleda mu üllatust selle sõnavalingu puhul või tohutut rõõmu, kui ma 
pikapeale aru hakkasin saama, et «hing», mida too isand, kelles peagi ära tundsin oma 
naabri Öhuste — õnnekombel olli «tõmmanud», oli tegelikult minu «hingeõhk», mis mul 
käest lipsas, kui ma naisega rääkisin. Aeg, koht ja juhuslikud kokkulangevused ei 
lubanud selles enam kahelda. Ometi ei lasknud ma kohe härra Ö. kärsast veel lahti — 
vähemalt mitte seni, kuni too püramiidpapli leiutaja mulle oma seletusi jagas. Selleks 
ajendas mind harjumuslik ettevaatlikkus, mis on alati olnud mu silmapaistvaim iseloo- 
mujoon. 

Arutlesin, et minu ellujäämise teel võib leiduda veel hulk raskusi, millest ma ainult 
äärmise jõupingutusega võiksin üle saada. Paljud inimesed kipuvad minu arust asju, kui 
väärtusetud, kui tülikad võii kurnavad need oma valdajale parajasti ka poleks — selle 
järgi hindama, milline on suhe kasu vahel, mida teised nende valdamisest saaksid, ja selle 
kasu vahel, mlida lahtisaamine neile endile annab. Kas ka härra Öhustega ei võiks sama 
lugu olla? Kas ei jäta ma end kaitsetult ta ahnuse hoolde, lastes välja paista, kuidas 
himustan hingeõhku, millest tema parajasti ihkab lahti saada? Maailmas leidub lurjuseid, 
meenutasin ma õhates, kes ei kõhkle ülekohtuselt ära 

kasutamast isegi lähemat naabrit, ja (see vahemärkus on Epiktetoselt23) just siis, kui 
inimesed kõigest hingest ihkavad heita endalt oma õnnetustekoormat, ei taha nad kar- 
vavõrdki kergendada teiste oma. 

Seesugustel kaalutlustel, ikka veel härra Ö. ninast kinni hoides, pidasin kohaseks 
järgmiste sõnadega tema poole pöörduda: 

«Koletis,» — alustasin ma sügava nördimusega — «Koletis! ja kahekordselt 
täispuhutud idioot! — Kuidas sina, keda taevas õeluse pärast on arvanud heaks kahe- 
kordse hingetõmbega ära needa, kuidas julged sina kõnetada mind koduselt nagu vana 
tuttavat? «Või mina valetan»— tõepoolest! — ja «pidagu ma suu», kena ütlemine küll 
mehele, kellel on ainult üksainus hingetõmme! — liiati veel siis, kui minu võimuses on 
leevendada õnnetust, mille all sa õiglaselt kannatad, — kärpida su õnnetu hingeõhu 
ülejääke.» Nagu Brutus jäin ootama vastust,, millega härra Öhuste nagu keeristorm must 
üle uhtus. Protest järgnes protestile, vabandus vabandusele. Polnud' tingimust, millega ta 
poleks päri olnud ega ühtki, mida ma kohe poleks viimse võimaluseni ära kasutanud. 

Kui kõik ettevalmistused olid tehtud, andis mu tuttav mulle mu hingeõhu üle, mille eest 
— pärast selle hoolikat uurimist — ma talle hiljem kviitungi andsin. 

Ma tean, et paljud panevad mulle süüks, et räägin nii põgusalt nii raskesti mõistetavast 
tehingust. Võib arvata, et pidanuksin täpsemalt kirjeldama sündmuse üksikasju,-mis — ja 
see kõik on väga õige — võib heita valgust natuurfilosoofia ülihuvitavale harule. 

Mul on kahju, et ma kõigele sellele ei saa vastata. Vihje on ainus vastus, mida tohin 
anda. Oli asjaolusid — aga järele kaaludes on palju ohutum öelda nii vähe kui võimalik 
asja kohta, mis on nii delikaatne — nii delikaatne, kordan, ja samal ajal seotud kolmanda 
isiku huvidega, kelle viha alla mul praegu mingit tahtmist pole sattuda. 


Pärast seda hädavajalikku sammu üritasime oma hauakambri vangistusest pääseda. 
Peagi sai ilmsiks meie taaselustunud häälte ühine jõud. Viigide ajalehe väljaandja Käärid 
avaldas traktaadi «Maa-aluste häälte laad ja päritolu». Vastus — vastuväide — 
kummutamine — ja õigeks tunnistamine järgnes ühe ultra häälekandja veergudel. Alles 
võlvialuse avamine tegi vaidlusele lõpu, ning 

härra Õhuste ja minu ilmumine tõestas, et mõlemad pooled olid kahtlemata eksinud. 

Ma ei saa lõpetada seda üksikasjalikku kirjeldust ühe niigi küllalt sündmusrohke elu 
ainulaadsetest lõikudest, ilma et ma uuesti juhiksin lugeja tähelepanu universaalse 
filosoofia väärtustele, mis on kindlaks ja hõlpsaks kilbiks niisuguste õnnetusenoolte 
vastu, mida sa, inimene, ei näe, tunne ega täielikult ka taipa. Selle tarkuse vaimus uskusid 
vanad heebrealased, et taevaväravad avanevad paratamatult nii patusele kui pühakule, kes 
täiel rinnal ja endastmõistetava usaldusega karjub sona «Aamen!». Sellesama tarkuse 
vaimus soovitas Epimenides24 — nagu jutustab Laertius selle filosoofi eluloo teises 
raamatus —, kui Ateenas'märatses suur katk ning asjatult oli proovitud kõiki vahendeid 
tema tõkestamiseks, püstitada pühamu ja tempel prostekonti theo'-— «õigele Jumalale». 


XV. MÕNI SÕNA MUUMIAGA 


Eelmise õhtu sümpoosion oli mu närvidele pisut liig olnud. Pea valutas mis kole ja uni 
vaevas. Nii ma siis ei läinudki välja, nagu algul olin kavatsenud, vaid pida-sintargemaks 
suutäie õhtust süüa ja kohe voodi heita. 

Õhtusöök muidugi oli kerge. Armastan hirmsasti walesi küülikut'. Üle ühe naela pole 
siiski korraga soovitav. Ega küll kahegi vastu pole midagi öelda. Ja palju sealt kahest 
enam kolmenigi jääb. Riskisin nii umbes nelja peale pidama jääda. Naine nõudis küll, et 
olgu viis täis, aga ta ajab segi kaks sootu erinevat asja. Viie kui abstraktse numbri vastu 
pole mul midagi, kuid antud juhul on tegemist viie pudeli kange porteriga, ja ilma selle 
vürtsita ei maksa Walesi küüliku ligi minnagi. 

Tõmmanud pärast seda kasinat õhtusööki öõmütsi pähe, õndsas lootuses, et see jääb 
sinna järgmise päeva lõunani, panin pea padjale ning langesin suurepärase süda- 
metunnistuse abiga jalamaid sügavasse unne. 

Aga millal täituvad inimeste lootused? Vaevalt jõudsin kolm korda norsata, kui ägedalt 
helistati välisukse kella ja seejärel kannatamatult taoti koputiga, mille peale ma kohe 
ärkasin. Hetke pärast, kui ma ikka veel silmi hõõrusin, pistis naine mulle nina alla ühe 
sedeli mu vana sõbra doktor Kirevaseuse käest. Seal seisis: 

«Kallis hea sõber, tulge tingimata minu poole, niipea kui olete selle sedeli kätte saanud. 
Tulge ja jagage meie rõõmu. Lõpuks, pärast pikki läbirääkimisi, mille jooksul ma oma 
nõudmistest ei taganenud, olen saanud Linnamuuseumi direktoritelt nõusoleku uurida 
muumiat — teate küll, missugust ma mõtlen. Mul on luba ta lahti mähkida ja soovi korral 
ka avada. Kohal on ainult mõned sõb- 

rad — teie muidugi kaasa arvatud. Muumia on juba minu-majas ja me hakkame teda 
lahti kerima täna õhtul kelP üksteist. 

Alati Teie Kirevaseus.» 

Kui jõudsin sõnani «Kirevaseus», märkasin üllatunult,, et olin täiesti ärkvel, nagu üks 
mees peab olema. Kargasin vaimustunult voodist välja, ajades ümber kõik, mis-teele ette 


jäi: riietusin imetlusväärse väledusega ja asusin nii kiiresti kui jalad kandsid doktori poole 
teele. 

Sinna oli kogunenud väga asjahuviline seltskond.» Nad olid mind juba kannatamatult 
oodanud; muumia oli asetatud söögilauale ja niipea kui ma tuppa astusin, alustati tema 
uurimist. 

See oli üks kahest muumiast, mille mitu aastat tagasi oli toonud kapten Arthur 
Mõõgaste, Kirevaseuse nõbu, ühest FEleithiase lähedasest hauast Liibüa mägedes, tükk 
maad Nulust mööda Teebast üleval pool. Kuigi mitte nii suurejoonelised kui Teeba 
hauad, on sealtkandi koopad huvitavad rikkaliku materjali poolest, mis heidab valgust 
egiptlaste eluolule. Kamber, kust meie eksemplar oli võetud, olevat kuulu järgi niisuguste 
esemete poolest väga rikas olnud; seinad olevat olnud üleni kaetud freskomaalide ja 
bareljeefidega, raidkujud, vaasid ja rikkaliku mustriga mosaiigid aga andvat tunnistust 
lahkunu tohutust rikkusest. 

Kõnealune aare oli muuseumile üle antud samas seisundis, nagu kapten Mõõgaste ta oli 
leidnud; see tähendab — kirstu polnud avatud. Kaheksa aastat oli ta niiviisi kinniselt 
avalikkuse silma all seisnud. Seetõttu oli meie käsutuses nüüd puutumata muumia ja 
neile, kes teavad, kui harva jõuab meie randa rüüstamata muinsus-mälestisi, on kohe 
selge, et meil oli küllalt põhjust end õnnitleda. 

Lauale lähenedes nägin sellel suurt kasti või laegast,, ligi seitse jalga pikk, oma kolm 
jalga lai ning kahe ja poole jala ringis sügav. Piklik — aga mitte kirstukuju-line. Algul 
arvasime, et see on sükamoripuust (plata-nus), pärast sisselõiget selgus, et see oli hoopis 
papist, õigemini papüürosest valmistatud papjeemašeest. Kast oli tihedalt kaunistatud 
matmisstseene ja muid kurblikke teemasid kujutavate maalingutega, mille vahele oli igale 
poole puistatud teatud kindlas järjekorras hieroglüüfilisi märke, mis kahtlemata pidid 
tähistama lahkunu nime. 

Õnneks viibis meie hulgas mr. Gliddon”; temale ei maksnud mingit vaeva dešifreerida 
neid tähti, mis olid lihtsalt foneetilised märgid ja andsid kokku sõna Puhaja-mao. 

Mõningaid raskusi valmistas kasti avamine ilma sellele viga tegemata, kui see meil aga 
lõpuks õnnestus, jõudsime teise, kirstukujulise ja suuruselt välimisest kastist sootu 
väiksema, muus osas aga täpselt samasuguse kastini. Kahe kasti vahe oli täidetud 
vaiguga, mis teataval määral oli rikkunud sisemise kasti värve. 

Viimase avamisel (mis läks me käes üsna kergesti) tuli nähtavale kolmas, samuti 
kirstukujuline kast, mis eelmisest erines ainult oma materjali poolest; selleks oli seeder, 
mis ikka veel levitas selle puu omapärast ja väga aromaatset lõhna. Teise ja kolmanda 
kasti vahele ruumi ei jäänud, üks mahtus täpselt teise sisse. 

Pärast kolmanda kasti eemaldamist leidsime ja võtsime välia surnukeha enda. Vastu 
ootusi ei ümbritsenud seda mitte linastest ribadest või sidemetest tihe mähis nagu 
tavaliselt, vaid mingi papüürosest valmistatud, rikkalikult kullatud ja maalitud kipskihiga 
tupp. Maalingud kujutasid hinge arvatavate kohustustega seotud teemasid ja tema 
esitlemist mitmesugustele jumalatele koos paljude samasuguste inimkujudega, mis küllap 
olid teiste balsameeritute portreed. Peast jaluni ulatus sambatao-line püstloodis raidkiri 
foneetilistes hieroglüüfides, mis uuesti tegi teatavaks kadunu nime ja tiitlid, samuti ta 
sugulaste nimed ja tiitlid. 


Tupe kaela ümber oli silindrikujulistest kirjudest klaaspärlitest võru, mille helmed olid 
niiviisi ritta seatud, et moodustasid jumalate, skarabeuse jne. kujutisi koos tiivulise 
maakeraga. Vöökohal oli samasugune võru või rihm. 

Pärast papüürose maharebimist selgus, et ihu oli suurepäraselt säilinud ja ilma 
märgatava lõhnata. Nahk oli punakat värvi, kõva ja läikiv. Hambad ja juuksed olid heas 
seisundis. Silmad (paistis) olid eemaldatud ja asendatud klaassilmadega, mis olid väga 
ilusad ja imeliselt elavad, ainult kuidagi liiga ainitise pilguga. Sõrmed ja küüned olid 
rikkalikult kullatud. 

Kuna epidermis oli punakas, arvas mr. Gliddon, et kogu balsameerimine toimus 
asfaldiga; kui aga naha pealispinda terasinstrumendiga kraabiti ja osa sel teel saa- 

dud pulbrist tulle heideti, oli tunda kampri ja teiste aromaatsete õlide lõhna. 

Otsisime laibal hoolikalt avausi, kustkaudu sisikond harilikult välja tõmmatakse, ei 
leidnud oma üllatuseks aga ühtki. Kohalolijaist ei teadnud tollal keegi, et terveid ehk 
avamata muumiaid ei tulnudki nii harva ette. Aju võeti harilikult nina kaudu välja, 
sisikond küljesse tehtud sisselõike kaudu; seejärel laip raseeriti, pesti, soolati ja pandi 
mitmeks nädalaks kõrvale, kuni algas balsameeri-mine selle sõna tõelises mõttes. 

Kuna ühtki jälge avausest ei leitud, hakkas doktor. Kirevaseus juba oma 
lahanguinstrumente valmis seadma, kui ma märkasin, et kell oli kolme peal. Seetõttu 
otsustati sisemine läbivaatus järgmise õhtuni edasi lükata ning me olime valmis laiali 
minema, kui keegi soovitas teha paar katset volta sambaga. 

Kasutada vähemalt oma kolme või nelja tuhande aastase muumia puhul elektrit oli, kui 
just mitte eriti tark, siis küllaltki originaalne mõte ja me kõik haarasime sellest kohe 
kinni. Nii-öelda üks kümnendik tõemeeli ja üheksa kümnendikku naljaviluks seadsime 
doktori kabinetti patarei üles ja tõime egiptlase kohale. 

Alles suure vaevaga õnnestus meil paljastada oimu-lihas, mis ei paistnud olevat nii 
kivikõva kui muud kohad' ihul, aga nagu olimegi kartnud, ei andnud see muidugi 
juhtmega ühendamisel mingit märki galvaanilisest tundlikkusest. Seda kinnitas juba 
esimene katse ning naerdes südamest omaenda rumalust, soovisime üksteisele head! ööd, 
kui mu juhuslikult muumia silmadele langenud pilk: jäi hämmastunult neile pidama. 
Sellest lühikesest pilgust piisas veendumaks, et silmamunad, mida me kõik olime 
pidanud klaasisteks ning mis algul äratasid tähelepanu teatava metsikult ainitise vaate 
tõttu, olid nüüd niivõrd laugudega kaetud, et tunica albuginea'st* oli näha ainult kitsas 
triip. 

Juhtisin valju hüüdega tähelepanu sellele faktile jakohe torkas see kõigile silma. 

Ma ei saa öelda, et too fenomen mind ärevusse oleks-ajanud, «ärevus» pole minu puhul 
õige sõna. Kuigi on võimalik, et kange porteri tõttu võisin olla pisut närviline. Mis 
teistesse kohalviibijatesse puutub, siis ei püüdnudki nad neid vallanud hirmu varjata. 
Doktor Kire- 


* Silmavalge (lad. k.). 

vaseusest hakkas lausa hale. Mr. Gliddonil õnnestus kuidagi ära kaduda. Ja mr. Silk 
Buckingham ei söandaks minu arust küll eitada, et ta neljakäpukil laua alla roomas. 

Pärast esimest ehmatust otsustasime loomulikult jalamaid eksperimenti jätkata. 
Võtsime nüüd käsile muumia parema jala suure varba. Tegime sisselõike os sesamoi- 


deum pollicis pedis'e* välisküljele ja pääsesime niiviisi abduktori juureni. Seadnud 
patarei uuesti kohale, juhtisime parajasti voolu läbilõigatud närvidele, kui muumia 
ülimalt elusat muljet jätva liigutusega tõstis oma parema põlve kõigepealt nii kõrgele, et 
see peaaegu puudutas ta kõhtu, seejärel aga sirutas kogu jäseme kujuteldamatu jõuga 
välja ja andis doktor Kirevaseusele niisuguse hoobi, et too isand lendas nagu katapuldist 
lastud nool läbi akna alla tänavale. 

Tormasime en masse välja, et kanda sisse ohvri purustatud jäänused, kohtasime teda 
õnneks aga trepil, mida mööda ta seletamatu kiirusega üles tormas, tulvil filosoofilist 
vaimustust ning veendunum kui iial varem, et meil tuleb oma katseid visalt ja innukalt 
jätkata. 

Vastavalt tema soovitusele tegime jalamaid sügava sisselõike katsealuse ninaotsa, ja 
doktor ise tiris ta väevõimuga kontakti juhtmega. 

Efekt oli nii moraalselt kui füüsiliselt — nii piltlikult kui otseses tähenduses *— 
elektriliine. Esiteks avas laip silmad ja pilgutas neid mitu minutit väga kiiresti, nagu teeb 
mr. Barnes3 pantomiimis; teiseks aevastas; kolmandaks tõusis istukile; neljandaks 
raputas doktor Kireva-seuse nina ees rusikat; viiendaks pöördus suurepärases egiptuse 
keeles järgmiste sõnadega messieurs Gliddoni ja Buckinghami poole: 

«Ma pean ütlema, härrased, et mind üllatab ja solvab teie käitumine. Doktor 
Kirevaseusest polnud paremat lootagi. See vaene väike paks tola ei oskagi muud. Mul on 
tast kahju ja ma annan talle andeks. Aga teie, mr. Gliddon ja teie, Silk — kes te olete 
reisinud ja viibinud Egiptuses nii kaua, et teid võib pidada juba kohalikeks, teie, kes te 
olete elanud nii kaua meie keskel, et teie egiptuse keele oskus on minu arust sama hea kui 
oma emakeeles kirjutamise oskus, teie, keda ma olen alati pidanud muumiate ustavaks 
sõbraks — teilt ootasin ma tõesti 


* Suure varba seesamluu (lad. k.). 

aumehelikumat käitumist. Mida ma pean teist mõtlema, kui seisate ja vaatate vaikselt 
pealt, kuidas minuga inetult ringi käiakse? Mida pean ma sellest arvama, et lubate mingil 
teisel-kolmandal mul kirstud ja riided siinses jubedalt külmas kliimas ümbert ära rebida? 
Ning mismoodi (kui asja juurde tulla) pean ma aru saama sellest, kuidas te seda pisikest 
kaabakanäru, doktor Kireva-seust, aitate ja õhutate mind ninast sikutama?» 

Kahtlemata võiks eeldada, et antud tingimustes seda kõnet kuuldes me kas tormasime 
ukse juurde, langesime ohjeldamatusse hüsteerikasse või minestasime nagu üks mees. 
Ühte sellest kolmest, nagu ma ütlen, oli oodata. Muidugi oleksime tõenäoliselt võinud 
valida ühe või kõik kolm eelnimetatud käitumisliini. Aga, ausõna, ma ei oska öelda, miks 
või kuidas nii juhtus, et me .ei valinud ei üht, teist ega kolmandat. Võib-olla tuleb tõelist 
põhjust otsida hoopis ajastu vaimust, mis vastandite reegli järgi üha edasi areneb ja nagu 
nüüd üldiselt arvatakse, võimeline on kõike paradoksi ja totruse kujul lahendama. Võib- 
olla sõltus see aga lihtsalt muumia äärmiselt loomulikust ja asjalikust olekust, et ta sõnad 
ei tundunudki nii kohutavad. Oli kuidas oli, selge on, et mitte keegi meist ei ilmutanud 
hirmuärevust ega paistnud arvavat,-et midagi on sootu viltu läinud. 

Mis minusse puutub, siis olin veendunud, et kõik on kõige paremas korras, ja astusin 
ainult paar sammu kõrvale, et egiptlase rusikas minuni ei ulatuks. Doktor Kire-vaseus 
pistis käed püksitaskutesse, vaatas muumiale karmilt otsa ja tõmbus näost kahtlaselt 


punaseks. Mr. Gliddon silitas oma põskhabet ja tõstis särgil krae üles. Mr. Buckingham 
laskis pea norgu ning pistis parema käe pöidla vasakusse suunurka. 

Egiptlane jälgis teda mõne minuti range näoga ja ütles lõpuks irvitades: 

«Miks te midagi ei ütle, mr. Buckingham? Kas kuulsite, mida ma teie käest küsisin või 
ei? Võtke ometi pöial suust ära.» 

Seepeale mr. Buckingham võpatas kergelt, võttis parema käe pöidla vasakust 
suunurgast ära ja pistis hüvituseks vasaku käe pöidla eelmainitud avause paremasse 
nurka. 

Kuna muumial nr. B. käest vastust saada ei õnnestunud, pöördus ta pahuralt käskival 
toonil mr. Gliddoni poole ja tahtis teada, mida me õige kavatseme. 

Mr. Gliddon vastas pikalt ja laialt egiptuse kõnekeeles ja üksnes asjaolu, et ameerika 
trükikodades puuduvad hieroglüüfilised trükitähed, võtab mult meeldiva võimaluse 
originaalis edasi anda ta suurepärast kõnet. 

Olgu siinkohal märgitud, et kogu järgnev kõnelus, millest muumia osa võttis, toimus 
alg-egiptuse keeles ja (niivõrd kui asi puudutas mind ja teisi vähereisinud isikuid meie 
seltskonnast) tõlkide messieurs Gliddoni ja Buckinghami vahendusel. Need isandad 
kõnelesid muumia emakeelt ärarääkimata soravalt ja kaunilt, paratamatult aga märkasin, 
et (kahtlemata täiesti moodsate ja muidugi võõrale täiesti uute kujutiste sissetoomise 
tõttu) olid kaks rännumeest mingi eri tähenduse edasiandmiseks aeg-ajalt sunnitud 
kasutama teiste meeltega tajutavaid vorme. Ühel juhul näiteks ei suutnud mr. Gliddon 
egiptlasele serii selgeks teha mõistet «poliitika», kuni visandas söetükiga seinale pisikese 
karbunklit meenutava ninaga kulunud kuues isanda, kes seisis püsti mingil puupakul, 
vasak jalg taha tõmmatud, parem käsi rusikasse surutult ette sirutatud, silmad taeva poole 
pööratud ja suu üheksakümne kraadise nurga all lahti. Sama moodi ei läinud mr. 
Buckinghamil enne korda edasi anda, mida tähendab moodne «parukas», kuni ta näost 
hästi kahvatuks tõmbudes doktor Kirevaseuse ettepanekul oli nõus enda oma peast 
võtma. 

On arusaadav, et mr. Gliddoni vestlus keerles peamiselt selle suure kasu ümber, mida 
teadusele annab muumiate lahtimähkimine ja nende sisikonna väljavõtmine; ta palus sel 
puhul vabandust ebamugavuste eest, mida tema, Puhajamaoks kutsutud muumia, oli 
pidanud ehk taluma ja lõpetas kerge vihjega (sest rohkemaks ei saanud seda küll pidada), 
et kuna need teised küsimused on nüüd selgeks räägitud, võiks kavatsetud uuringuid jät- 
kata. Siinkohal hakkas doktor Kirevaseus oma instrumente valmis seadma. 

Oraatori viimase ettepaneku suhtes paistis Puhaja-maol olevat mõningaid moraalseid 
kahtlusi, milliseid, seda ma õieti ei taibanud; aga ta ütles, et need vabandused rahuldavad 
teda täiesti ning astunud laua pealt maha, surus üksteise järel kõigil kätt. 

See tseremoonia läbi, asusime jalamaid parandama katsealusele skalpelliga tehtud 
vigastusi. Me õmblesime kokku oimuhaava, tegime jalale sideme ning panime nina otsa 
ruuttollisuuruse musta plaastri. 

Nüüd selgus, et krahvi (see paistis olevat Puhajamao tiitel) raputasid kerged värinad — 
kahtlemata külmast. Doktor siirdus kohe oma garberoobi ja tuli peagi tagasi, kaasas 
moodne must sabakuub, paar taevasiniseid talla-tripiga ruudulisi pükse, roosatriibuline 
särk, lõhikutega brokaatvest, valge lai mantel, kõvera käepidemega jalu-tuskepp, ilma 
ääreta kübar, lakknahast saapad, õlekarva glasseekindad, monokkel, võltspõskhabe ja 


kohev kaelarätt. Kuna krahvi kasv erines doktori omast (proportsioon kaks ühele), oli 
õige raske neid rõivatükke egiptlase selga sobitada; kui aga kõik oli kombes, võis öelda, 
etta oli riides. Mr. Gliddon ulatas talle seetõttu oma käsivarre ja pam' ta istuma tugitooli 
kamina ääres; doktor aga helistas otsemaid kella ning käskis tuua sigareid ja veini. 

Vestlus muutus peagi elavaks. Mõistagi väljendati suurt imestust selle teataval määral 
tähelepanuväärse fakti üle, et Puhajamao oli ikka veel elus. 

«Minu arust,» tähendas mr. Buckingham, «oleks teil ülim aeg surra.» 

«Miks?» küsis krahv üpris imestunult. «Ma olen pisut üle seitsmesaja aasta vana! Mu 
isa elas tuhat aastat ega ilmutanud mingit vanadusnõtrust, kui ta suri.» 

Siinkohal järgnes kiiresti rida küsimusi ja arvutusi, mille abil sai selgeks, et muumia 
vanuse määramisel oli viga tehtud. Sellest oli möödunud viis tuhat viiskümmend aastat ja 
mõni kuu, kui ta Eleithiases katakombide hoolde usaldati. 

«Minu märkus aga,» jätkas mr. Buckingham, «ei puudutanud teie vanust 
muldasängitamise momendil (tegelikult olen ma meeleldi nõus möönma, et olete ikka 
veel noor mees), ma ainult vihjasin tohutule ajale, mille jooksul teie enda ütlust mööda 
olete asfalti pakitud.» 

«Millesse?» küsis krahv. 

«Asfalti,» ei lasknud mr. B. end kõigutada. 

«Ah jaa, ma hakkan ähmaselt taipama, mida te mõtlete; küllap võib ka niimoodi, 
kahtlemata — minu ajal aga ei kasutanud me peale elavhõbeda bikloriidi midagi.» 

«Millest me aga hoopiski ei suuda aru saada,» ütles doktor Kirevaseus, «on see, kuidas 
te saate täna siin nii kenasti elus ja terve olla, kui teid viie tuhande aasta eest Egiptuses 
surnud peast maha maeti.» 

«Kui ma oleksin olnud surnud, nagu te ütlete,» vastas krahv, «on enam kui tõenäone, et 
oleksin tänini veel surnud; 

sest ma näen, kalvanism on teil alles lapsekingades ega suuda veel korda saata pooltki 
seda, mis omal ajal meil. Asi seisab selles, et mul oli katalepsiahoog ning mu omaksed 
arvasid, et ma olen kas surnud või suren kohe; seetõttu asusid nad mind jalamaid 
balsameerima — ma arvan, te tunnete balsameerimise pea-põhimõtet.» 

«Nojah, mitte just täiesti.» 

«Aa, ma taipan, — kahetsusväärne võhiklikkus. Noh, ma ei saa praegu üksikasjadesse 
laskuda, aga tarvis on teada, et balsameerimine tähendas Egiptuses (õieti öelda) 
absoluutselt kõigi animaalsete funktsioonide allutamist sellele protsessile. Tarvitan sõna 
«animaalne» selle laiemas tähenduses, mis sisaldab peale füüsilise ka moraalset ja 
vitaalset olemust. Kordan veel kord, et balsamee-rimise peamine põhimõte seisnes meil 
kõigi sellele protsessile alluvate animaalsete funktsioonide katkestamises ja igaveses 
seiskamises. Lühidalt, ükskõik, millises seisundis indiviid balsameerimise momendil oli, 
sellesse ta ka jäi. Ja kuna mul oli õnn olla skarabeuse soost, siis balsameeriti mind elusalt, 
nii nagu te praegu mindi näete.» 

«Skarabeuse soost!» hüüdis Kirevaseus. 

«Jah. Skarabeus oli väga suursuguse ja haruldase pat-riitsiperekonna insignium* või 
vapp. Olla «skarabeuse soost» tähendab lihtsalt kuuluda perekonda, mille insig-nium on 
skarabeus. Ma räägin piltlikult.» 

«Aga mis sel teie ellujäämisega pistmist on?» 


«Noh, Egiptuses on üldine tava kõrvaldada laibalt enne balsameerimist sisikond ja ajud, 
ainult skarabeuste suguvõsa ei pidanud sellest tavast kinni. Seepärast, kuS ma poleks 
olnud skarabeus, oleksin olnud ilma sisikonna-ja ajudeta, nii ühe kui teiseta on aga õige 
ebamugav elada.» 

«Saan aru,» ütles mr. Buckingham, «küllap on siis kõik terved muumiad, mis meie 
kätte satuvad, skarabeuste suguvõsast?» 

«Kahtlemata.» 

«Mina arvasin,» ütles mr. Gliddon väga vaguralt, «et skarabeus oli üks Egiptuse 
jumalaid.» 

«Üks Egiptuse misasi?» hüüdis muumia jalule karates-,. 

«Jumalaid!» kordas rännumees. 


* Märk (lad. k.). 

«Mr. Gliddon, mul on tõesti häbi kuulata, kuidas te niimoodi räägite,» ütles krahv 
uuesti istet võttes. «Ükski rahvas maakera pinnal pole iial tunnustanud rohkem kui ühte 
jumalat. Skarabeus, Ibis jne. olid meil (nagu analoogilised olevused teistel) sümbolid voi 
vahendid, mille kaudu avaldasime austust Loojale, kes on liiga ülev, et talle otseselt 
läheneda.» 

Vestlusse tekkis nüüd paus. Lõpuks alustas doktor Kirevaseus uuesti: 

«Teie seletuste järgi pole seega sugugi ebatoenäone,» ütles ta, «et Niiluse-äärsetes 
katakombides võib leiduda teisigi vitaalsuseseisundis muumiaid skarabeuse suguvõsast.» 

«Loomulikult mitte,» vastas krahv, «kõik kogemata elusalt balsameeritud 
skarabeused,.on praeguseni elus. Isegi mõned nimme niiviisi balsameeritud on ehk oma 
testa-menditäitjatele kahe silma vahele jäänud ja viibivad ikka veel hauakambrites.» 

«Kas te oleksite nii lahke ja seletaksite,» ütlesin ma, «mida te mõtlete «nimme niiviisi 
balsameeritute» all?» 

«Hea meelega,» vastas muumia pärast seda, kui oli mind tükk aega läbi monokli 
silmitsenud — sest see oli esimene kord, kus olin söandanud otsese küsimusega tema 
poole pöörduda. 

«Hea meelega,» ütles ta. «Inimese tavaline eluiga minu ajal oli umbes kaheksasada 
aastat. Vähesed surid enne kuutsada aastat, kui nad ei surnud just erakordse õnne- 
tusjuhtumi tagajärjel; vähesed elasid kauem kui kümmekond aastasada; aga kaheksat 
peeti loomulikuks piiriks. Pärast balsameerimispõhimõtte avastamist, nagu ma teile seda 
juba kirjeldasin, leidsid meie filosoofid, et see rahuldaks kiiduväärt inimlikku uudishimu 
ning tõstaks ühtlasi teaduse intresse, kui seda loomulikku iga elada jupphaaval. Ajaloo 
puhul näitas kogemus tõesti, et midagi seesugust oli hädasti tarvis. Ajaloolane näiteks, 
saanud Viiesaja aastaseks, kirjutab suure vaevaga valmis mingi raamatu ja laseb end 
seejärel hoolikalt balsameerida, jättes testamenditäitjatele juhiseid pro tem*, et nad 
laseksid teda uuesti ellu äratada teatud kindla ajavahemiku, ütleme viie-kuuesaja aasta 
pärast. Alustades selle aja möödudes taas elu, leiab ta kindlasti, et tema suurest teosest on 
saanud mingi juhuslik märkmik — see tähendab oma- 


* Selle kohta (lad. k.). 

moodi kirjanduslik areen, kus ärritatud kommentaatorid karjakaupa vastakate 
arvamuste ja mõistatuste pärast omavahel nääklevad. Igasugused arvamused jne., mida 
kutsutakse annotatsioonideks ja emendatsioonideks oru teksti nii täielikult katnud, 
moonutanud ja enda alla matnud, et autor peab oma raamatu leidmiseks laternaga-ringi 
käima. Ja kui see on lõpuks leitud, pole see otsimise vaeva väärt. Kui ajaloolane on selle 
tervenisti ümber kirjutanud, peetakse tema pühaks kohuseks jalamaid tööle asuda ja oma 
isiklike teadmiste ja kogemuste järgi korrigeerida kaasaja traditsioone, mis puudutavad 
seda ajastut, millal ta algselt elas. See ümberkirjutamise ja vigade õiendamise protsess, 
milles aeg-ajalt osalesid mitmed targad mehed, takistasid meie ajalugu täielikuks 
väljamõeldiseks mandumast.» 

«Vabandage,» ütles doktor Kirevaseus siinkohal kätt õrnalt egiptlase käsivarrele 
pannes, «vabandage, sir, agai kas ma tohiksin teid hetkeks katkestada?» 

«Aga muidugi, sir,» vastas krahv jäigastudes. 

«Tahtsin ainult ühe küsimuse esitada,» ütles doktor. «Te mainisite ajaloolase isiklikke 
korrektuure tema enda ajastut puudutavates pärimustes. Palun öelge, sir, kui suur osa 
sellest kabalistikast keskelt läbi tavaliselt õigeks osutus?» 

«See kabalistika, sir, nagu te seda õigesti nimetasite,, osutus üldiselt täpselt võrdseks 
ümberkirjutamata ajalugudes endis äratoodud faktidega; — teiste sõnadega, polnud teada 
ainustki üksikasja, mis mistahes tingimustel, nii siin kui seal, täielikult ja põhjalikult vale 
poleks olnud.» 

«Aga kuna on täiesti selge,» jätkas doktor, «et teie hauda panemisest on möödunud 
vähemalt viis tuhat aastat, eeldan ma, et teie tollased ajalood, kui mitte pärimused, olid 
piisavalt selgesõnalised selle kogu inimkonda' huvitava küsimuse, maailma loomise 
suhtes, mis leidis aset, nagu te arvatavasti teate, ainult umbes kümme sajandit varem.» 

«Vabandage, sir!» ütles krahv Puhajamao. 

Doktor kordas oma sõnu, aga alles pärast mitmeid lisaseletusi suudeti välismaalasele 
selgeks teha, mida tai oli öelda tahtnud. Lõpuks lausus krahv kõhklevalt: 

«Pean tunnistama, teie poolt avaldatud mõtted on mulle täiesti uudsed. Oma elu ajal ei 
tundnud ma kedagi, kes oleks hellitanud nii veidrat mõtet, et universumil (või sellel 

maailmal, kui te niiviisi soovite) oleks üldse mingi algus olnud. Ma mäletan, et ühel 
korral ja ainult ühel korral, kuulsin ma kedagi meest, kellel oli mitu teooriat inimsoo 
päritolu kohta, sellele kaudselt vihjavat; ja tema tarvitas just seda sõna Aadam (või 
Punane Muld), mida teiegi kasutate. Tema aga kasutas seda liigilises tähenduses, viidates 
viie tohutu inimhordi spontaansele tärkamisele rammusast maapinnast (nii nagu tärkavad 
tuhanded alamat liiki elusolendid) — kerkides esile üheaegselt viies erinevas ja peaaegu 
võrdses maailmajaos.» 

Siinkohal kehitasid kõik kohalviibijad õlgu ja paar tükki meist puudutas väga 
tähendusrikka ilmega oma otsaesist. Häfra Silk Buckingham, heites esiteks pilgu 
Puhajamao kuklale ja seejärel ta laubale, ütles järgmist: 

«Inimea pikk kestus teie ajal koos aeg-ajalt esineva tavaga, nagu te seletasite, elada 
seda jupphaaval, pidi mõistagi avaldama tugevat mõju teaduse üldisele arengule ja 
konglomeratsioonile. Ma arvan seetõttu, et me peame vanade egiptlaste silmatorkava 
mahajäämuse kõigis teadusharudes võrreldes kaasaegsete, eriti aga jänkide saavutustega 
panema täielikult egiptlaste pealuu tugevama kõvaduse arvele.» 


«Ma pean uuesti tunnistama,» ütles krahv väga leebelt, «et mul on pisut raske teist aru 
saada, milliseid teadusharusid te, palun, silmas peate?» 

Siinkohal selgitasime talle kooris pikalt ja laialt frenoloogia põhitõdesid ja animaalse 
magnetismi imesid. 

Kuulanud meid ära, jutustas krahv mõned anekdoodid, millest ilmnes, et Galli ja 
Spurzheimi5 prototüübid olid õitsnud ja närtsinud Egiptuses nii kaua aega tagasi, et neid 
ei mäletanud enam peaaegu mitte keegi, ja et Mes-meri võtted olid tegelikult 
põlastusväärsed trikid, kui neid kõrvutada nende Teeba õpetlaste tõeliste imetegudega, 
kes lõid täid ja hulga teisi samalaadi elukaid. 

Siinkohal küsisin ma krahvi käest, kas tema kaasmaalased olid võimelised välja 
arvutama kuu- ja päikesevarjutust Ta naeratas õige põlastavalt ja ütles, et olid. 

See viis mu pisut segadusse, ja ma hakkasin parajasti järele uurima, kui palju ta 
astronoomiast teab, kui üks kohalolijaist, kes seni polnud kordagi suud lahti teinud, mulle 
kõrva sosistas, et sellekohast informatsiooni peaksin hankima Ptolemaioselt (kes iganes 
too Ptolemaios oli), samuti kellegi Plutarchose teosest «De facie lunae».* 

* Kuu näost (lad. k.). 

Seejärel küsitlesin muumiat tuleklaaside ja läätsede kohta ning üldse klaasi 
valmistamise kohta; aga ma ei jõudnud oma pärimisi veel lõpetadagi, kui too sõnaaher 
mees uuesti vaikselt mu küünarnukki puudutas ja palus jumalakeeli, et heidaksin pilgu 
Diodorus Siculuse teostesse. Mis krahvisse puutub, siis vastuse asemel ta lihtsalt küsis, 
kas nüüdisaegseil inimestel on niisuguseid luupe, mille abil saab egiptlaste kombel 
kameesid lõigata. Kui ma parajasti mõtlesin, kuidas sellele küsimusele vastata, andis 
väike doktor Kirevaseus endast väga tavatul viisil märku: 

«Vaadake ometi meie arhitektuuri!» hüüdis ta kahe rännumehe suureks nördimuseks, 
kes teda asjatult lausa siniseks näpistasid. 

«Vaadake,» hüüdis ta vaimustunult, «Bowling-Greeni purskkaevu New Yorgis või kui 
see teile üle jõu käib, silmitsege hetkeks Washingtoni Kapitooliumit Columbia 
ringkonnas!» ja tubli tohtrike hakkas üksikasjalikult kirjeldama nimetatud ehituse 
proportsioone. Ta seletas, et üksi portikust ehivad juba kakskümmend neli viiejalalise 
diameetriga sammast, igaühe vahet kümme jalga. 

Krahv ütles, et ta kahjuks ei suuda momendil meenutada ühegi igiaegadel rajatud 
tähtsama hoone täpseid mõõtmeid Aznaki linnas, mille varemed tema matmise ajal aga 
ikka veel seisid tohutul liivatasandikul Teebast lääne pool. Mis aga portikustesse puutub, 
siis mäletab ta, et üks, mis Karnaki-nimelises agulis ühe vähema palee juurde kuulus, 
koosnes saja neljakümne ne.,ljast sambast, igaühe ümbermõõt kolmkümmend seitse jalga 
ja kaugus üksteisest kakskümmend viis jalga. Tolle portiikuse juurde viis Niiluselt kahe 
miili pikkune allee, mida ääristasid kahekümne, kuuekümne ja saja jala kõrgused 
sfinksid, raidkujud ja obeliskid. Palee ise (niipalju kui ta mäletab) oli ühte külge pidi kaks 
miili pikk ja tema ümbermõõt võis olla küll oma seitse miili. Tema seinad olid nii seest 
kui väljast üleni hieroglüüfe täis maalitud. Ta ei hakkagi kinnitama, et doktori 
kapitooliume oleks võinud oma viis-kuuskümmend tükki nende seinte vahele ehitada, 
aga, kes teab, võib-olla oleks neid mõningase vaevaga ka tükki kaks- või kolmsada sinna 
saanud litsuda. Lõppeks oli see Karnaki palee ju vaid tähtsusetu väike ehitis. Südame- 
tunnistus ei luba temal (krahvil) siiski jätta tunnustamata Bowling-Greeni purskkaevu. 
Midagi nii leidlikku, suurepärast ja ülevat, nii nagu doktor seda kirjeldas, 

peab tunnistama, pole iial nähtud Egiptuses ega ka kuskil mujal. 

Siinkohal küsisin ma krahvi käest, mida ta arvab meie raudteedest. 

«Mitte midagi erilist,» vastas ta. Raudteed olevat õige nõrgad, halvasti planeeritud ja 
saamatult kokku pandud. Neid ei saavat loomulikult võrreldagi raudrööbastega varustatud 
laiade tasaste ja sirgete maanteedega, mida mööda egiptlased terveid templeid ja saja 
viiekümne jala kõrgusi massiivseid obeliske edasi toimetasid. 

Rääkisin meie hiiglaslikest mehhaanikajõududest. 

Ta nõustus, et teame sel alal mõndagi, aga küsis, kuidas ma oleksin hakanud tõstma 
talumeid kas või selle pisikese Karnaki templi uksepealistele. 

Tegin nagu poleks ma ta küsimust kuulnudki, ja pärisin, kas tal on aimu 
arteesiakaevudest; ta ainult kergitas kulme, mr. Gliddon aga pilgutas mulle ägedasti silma 
ja sosistas vaikse häälega, et ühe olid insenerid, kes Suures Oaasis vee leidmiseks 
puurimistöid tegid, parajasti just avastanud. 

Seejärel tegin juttu meie terasest, ent too välismaalane ajas nina püsti ja küsis, kas meie 
teras oleks tulnud toime obeliskidel näha olevate teravate nikerdistega, mis pealegi olevat 
tehtud vasklõikeriistadega. 

See viis meid nii endast välja, et pidasime paremaks alustada vahelduseks rünnakut 
metafüüsikas. Lasksime tuua raamatu pealkirjaga «Dial»6 ning lugesime sealt ette paar 
peatükki mingist õige segasest asjast, mida bostonlased aga «Suureks Liikumiseks» ehk 
«Progressiks» kutsuvad. 

Krahv tähendas ainult, et suured liikumised olid tema ajal täitsa tavalised asjad, mis aga 
puutub progressi, siis omal ajal hakkas see juba lausa tüütama, kuigi tast suuremat asja ei 
saanud. 

Seejärel rääkisime demokraatia ülevusest ja tähtsusest ning meil oli tegemist, et 
krahvile selgeks teha, milliseid hüvesid me õieti maitseme, elades maal, kus maksis 
hääletamisõigus ad libitum ega olnud kuningat. 

Ta kuulas ilmse huviga ja asi paistis talle kaunikesti meeldivat. Kui olime lõpetanud, 
ütles ta, et tükk aega tagasi oli neil midagi samasugust toimunud. Kolmteist Egiptuse 
provintsi otsustasid korraga vabaks saada ning andsid seega ülejäänud inimkonnale 
suurepärast eesku- 

Ju. Nad kogusid kokku oma targad mehed ja klõpsisid valmis kõige vaimukama 
konstitutsiooni, mida on võimalik välja mõelda. Veidi aega tulid nad päris kenasti toime, 
kippusid ainult hirmsasti kelkima. Kogu asi lõppes aga sellega, et need 
kolmteistkümmend osariiki konsolideerusid Viieteist või kahekümne teise osariigiga 
kõige Vastikumaks ja talumatumaks despotismiks, mida eales maa peal nähtud. 

Ma küsisin, kuidas oli selle võimu haaranud türanni nimi. 

Nii palju, kui krahv mäletas, oli see Pööbel. 

Kuna ma selle peale ei osanud midagi öelda, tõstsin ma häält ja kahetsesin, et 
egiptlased ei tundnud auru-jõudu. 

Krahv vaatas mulle väga imestunult otsa ega vastanud midagi. Sõnaaher džentelmen 
andis mulle aga küünarnukiga tugeva müksu ribide vahele, öeldes, et ma olen end korra 
juba kompromiteerinud, ning küsis, kas ma tõesti olen nii loll ega tea, et Salomon de 
Caus' moodsa aurumasina aluseks oli Heroni' leiutis. 


Meid ähvardas nüüd peatne lüüasaamine, aga nagu hea õnn tahtis, tuli doktor 
Kirevaseus, kes vahepeal oli jõudnud toibuda, meile appi ning küsis, kas Egiptuse rahvas 
tõsiselt mõtleb kaasaegsetega võistelda nii ülitähtsal alal nagu riietus. 

Krahv langetas pilgu oma pükste tallatrippidele ja võtnud seejärel kinni oma 
kuuehõlmast, silmitses seda mõne minuti väga tähelepanelikult. Lõpuks laskis ta selle 
lahti «ning ta suu venis pikkamööda kõrvuni; aga ma ei mäleta, et ta oleks midagi 
vastanud. 

Me tuju paranes ja doktor, lähenedes väga väärikalt muumiale, palus puhtsüdamlikult ja 
ausalt nagu aumees öelda, kas egiptlased on üldse kunagi osanud valmistada Kirevaseuse 
tablette või Brandreth'i8 pille. 

Ootasime sügava ärevusega vastust, kuid asjatult. Seda ei tulnud. Egiptlane punastas ja 
laskis pea longu. Iial pole võidurõõm olnud nii täiuslik; iial pole lüüasaamist nii armetult 
talutud. Me lihtsalt ei suutnud vaese muumia solvumist vaadata. Haarasin kübara, 
kummardasin talle jäigalt ja lahkusin. 

Koju jõudes nägin, et kell oli üle nelja, ning heitsin kohe voodisse. Praegu on kell 
kümme hommikul. Olen kella seitsmest üleval olnud, et neid mälestusi oma pere- 

konna ja inimkonna hüvanguks kirja panna. Perekonda; ma enam ei näe. Mu naine on 
selge tulehark, õigust öelda olen ma kõrini tüdinenud sellest elust ja kogu ühek- 
sateistkümnendast sajandist. Kindlasti läheb kõik untsu. Muide, oleks huvitav teada, kes 
on aastal 2045 president. Seetõttu, niipea, kui olen habet ajanud ja tassi kohvi joonud, 
lähen Kirevaseuse poole ja lasen end paarisajaks aastaks balsameerida. 


KOMMENTAARE 


Berenike 
1. Marie Salle — kuulus 18. saj. prantsuse baleriin. 


Ligeia 

1.  Aštophet — läänesemiidi mütoloogias üks viljakuse ja armas- 
tusejumalanna Aštarte nimesid. 

2. Deelose saarel sündis ja elas koos oma sõbrataridega Apolloni 
kaksikõde, neitsilikkuse- ja viljakusejumalanna Artemis. 

Kleomenes — nimi on raiutud nn. Mediei Venuse soklisse. 
Nourjahadi org — viide inglise kirjaniku Frances Sheridani 
(1724—1766) romaanile «Nourjahad>. 

5. — Demokritose kaev — kreeka filosoofile Demokritosele (u. 460— 


376 e. m. a.) omistatakse ütlus: tõde peitub kaevu põhjas. 

6. . Leda kaksiktähed — tähed Castorja Pollux Kaksikute täht- 
kujus, mis on nime saanud Leda ja Zeusi kaksik-poegade järgi. 

7. Azrail — surmaingel. 


Usheri Maja hukk 
1. — Saksa helilooja Carl Gottlieb ReiBigeri (1798—1859) valss, 
mis on tuntuks saanud «Weberi viimase mõtte» 
nime all. 
2. Henry Fusely (1741—1825), õieti Johann Heinrich FüBIi, 
Šveitsi päritolu inglise kunstnik, Shakespeare'i ja 
Miltoni teoste fantaasiarikaste illustratsioonide autor. 

William Wilson 
1. — Elagabalus, Rooma keiser 204—222, tuntud oma idamaiste 
kommete, pillava eluviisi ja julmuse poolest. 
Poe enda sünnipäev. 
Herodes Atticus (101—1") — oma rikkuse poolest kuulus 
Ateena sofist, kes pärimuse järgi leidis ühes oma majas suure varanduse. 

Langemine Maelströmi 

1. — Aleksandria,matemaatik, astronoom ja geograaf KlaudiosPtolemaios (u. 900— 
160). 

Jonas Ramus (1649—1'18) — norra ajaloolane. 

Phlegethon — kreeka mütoloogias allilma ümbritsev tulejõgl. 

Athanasius Kircher (1602—1680) — saksa teadlane, kes koostas esimese trükitud 
tähtsamate  merehoovuste kaardi. 


Ovaalne portree 

1. Ann Radcliffe (1'64—1823), inglise kirjanik. Viljeles nn. gooti 

romaani, mille tegevus toimus Itaalias, *2. Thomas Sully (1'83—18'2), ameerika 
maalikunstnik, intiimsete naiseportreede autor. 


Kaev ja pendel 

1. Antoine Lasalle (1"5—1809), Napoleoni Hispaania-sõjakäi-gust osa võtnud kindral. 
Toledo vallutati 6. mail 1808. 

Dr. Tõrva ja professor Sule süsteem 

Anakid — hiiglaste hõim (4. Moos. 13,34). 

Henry Brougham (1'98—1868), inglise poliitik ja ajakirjanik. 

Phalaris (6. saj. e. m. a.), oma julmuse poolest kuulus türann. 

Sulges ohvrid vasksõnni keresse, mille alla tehti lõke. Piinatute karjed sarnanesid härja 
möirgamisega. 

4. Populaarne Ameerika Iseseisvussõja-aegne (1"5—1'83) laul. 

Mis juhtus monsieur Valdemariga 


1.  Mesmerism — austria arsti Friedrich-Anton Mesmeri (1734— 

1815) järgi. Mesmer ravis haigeid hüpnoosigay mida nimetas animaalseks 
magnetismiks. 

2. John Randolph (1773—1833), ameerika poliitik, keda karika- 

turistid kujutasid peenikeste ämblikujalgadega. 


Mõrv Rue Morgue'il 

napoleon — 20-frangine kuldmünt. 

Frangois Vidocg (1775—1857), prantsuse seikleja, endine vang,. 

kellest sai salapolitsei ülem. 

3. . Georges Leopold Cuvier (1769—1832), prantsuse loodustead- 
lane, võrdleva anatoomia ja selgroogsete paleontoloogia rajaja. 

4. Laverna — rooma kerge kasumi jumalanna, varaste kaitsja. 


Marie Roget' mõistatus 


1. Nagu selgub Johannes Aaviku Stockholmis ilmunud Poe no- 

vellivalimiku «Enneaegne matmine ja teisi jutustusi» kommentaarides toodud 
andmetest, ei pea Marie Roget' loo lõpplahendus paika Mary Cecilia Rogersi puhul. 
Viimane tapeti koos oma kaaslasega röövimise eesmärgil ühes kõrtsis mingi kamba poolt. 

2. Lothario — võrgutaja kuju inglise kirjaniku Nicholas Rowe'i 

(16'4—1'18) tragöödiast «Ilus patukahetsejad. 


3. Autori tähelepanematusest tingitud viga — juunikuus on ainult 30 päeva. 


Näpatud kiri 

Angelica Catalani (1'80—1849), itaalia koloratuursopran. 

Näidendi kangelased, vennad Artree ja Thyeste maksavad tei- 

neteisele julmalt kätte. Artree tapab Thyeste'! lapsed, Thyeste võrgutab ta naise. 

Kuldmardikas 

1. Arthur Murphy (1727—1805), iiri näitleja ja dramatisü ko- 
möödia. 

2. Mooultrie kindluses viibis Poe sõjaväes teenides üle aasta (18. 
nov. 1827 — 11.dets. 1828). 

3. Jan Swammerdam (1637—1680), hollandi zooloog, uuris pea- 
miselt putukate ehitust ja moonet. 


William Kidd — kurikuulus 18. sajandi inglise piraat. 
Golconda — linn Indias, kuulus vääriskivide poolest. 


Ärimees 


1. Kikapuu — P.-Ameerika indiaanlaste suguharu. 2. Makassari õli — kasutati 
19. saj. algul juuste, kasvu soodustava vahendina. 


Hing väljas 

1. «Blackwood» (Blackwood's Edinburgh Magazine) — inglise ajakiri, milles ilmunud 
jutte Poe käesoleva satiiriga parodeerib. 

2. Salmanassar IV (8. saj. e. m. a.) — Assüüria kuningas (2. Kuningate 17,5). 

3. Sardanapalos — õieti Assurbanipal, viimane tähtsaid Assüü- 

ria kuningaid 669—1. 626 e.m.a. 

4. Diodoros — Sitsiiliast, nimetatud ka Diodorus  Sicuiuseks 

(1. saj. e. m. a.), Kreeka ajaloolane, käsitles Vana-Ida, hellenistlike riikide ning Kreeka 
ja Rooma ajalugu. 

5.  Azoth — kunagine vilistide linn Palestiina rannikul. 

6. Aristaeus — õieti Aristeas — kreeklane (mõnedel andmetel juudi päritolu), kes 3. 
saj. e. m. a. Egiptuse kuninga Prolemaios II Philadelphose ülesandel pidi Jeruusalemmast 
tooma 70 või 72 teadlast Vana Testamendi tõlkimiseks kreeka keelde. 

7. Psammettich 1 (663—609 e. m. a.), vaarao, kes vabastas Egiptuse Assüüria võimu 
alt. 

8. William Godwin (1756—1836), inglise kirjanik. Romaan «Man-deville» käsitleb 
süngelt romantilises laadis Cromwelli aega. 

9. Maag Gaumata (Mige-guš) esines pärast Kyrose surma 530 e. m. a. tema poja 
Smerdisena ning haaras Pärsias võimu. Tunti äralõigatud kõrvade järgi ära ja 
tapeti 521. 

10. Zopyrus — Pärsia kuninga Dareiose (522—486 e. m. a.) lähi-kondlasi. Lõikas 
endal ära nina ja kõrvad ning esinedes Dareiose julmuse ohvrina pääses üle- 
jooksikuna Babüloni. Saanud seal sõjapealikuks, avas Dareiosele linna väravad. 

11. Marsyas — meisterlik saaturist flöödimängija, kes kutsus 

võistlema Apolloni. Viimane võitis ja tõmbas Mar-syasel elusalt naha maha. 

12. George Crabbe (1754—1832), inglise luuletaja, maaelu kirjel- 

daja. 

13. . Viide inglise kirjanikule ja poliitikule Edward George Bulwer- 

Lyttonile (1803—1873), peamiselt romantiliste ajalooliste romaanide autorile, kellelt 
1828. a. ilmus romaan «Pelham ehk ühe härrasmehe seiklused». 

14. Vivian Grey — inglise riigimehe ja kirjaniku Benjamin Dis- 

raeli (1804—1881) samanimelise romaani (1826) kangelanna. 

15. Maria Taglioni (1804—1884), möödunud sajandi kuulsamaid 

baleriine. 

16. Regulus, Marcus Atilius — võitis 1 Puunia sõjas a. 256 e. m. a. 

Kartaago laevastiku, maabus Aafrikas, kuid sai lüüa ja langes vangi. Pärimuse järgi olla 
kartaa-golased saatnud ta rahu sõlmimiseks Rooma, kus ta aga oma missiooni vastu 
tegutses. Sellegipoolest pöördus ta oma lubadusele truuks jäädes tagasi Kartaagosse, kus 
ta julmalt hukati. 

17. Banguo — Shakespeare! draama «Macbeth» tegelasi, kelle 

nimikangelane laseb mõrvata ja kelle vaim talle sealtpeale korduvalt viirastub. 

John Marston (1573—1634), inglise dramaturg. 

Anacharsis (6. saj. e.m.a.), sküüdi ülik, kes uuris kreeka 

kombeid ja kultuuri. 


20. Pelion ja Ossa — Kreeka mäed. Müüdi järgi tõstsid titaanid 

Zeusiga võideldes Pelioni Ossa otsa, et taevasse tõusta. 

21. Du Pont — arvatavasti vihje E. 1. Du Ponfile (1771—1834), 

kes 1802 rajas püssirohuvabriku Wilmingtoni lähedale, mis nüüdseks on kasvanud 
üheks maailma suurimaks keemia- ja sõjatööstuskontserniks. 

22. Kapten Barclay — õieti Robert Barclay Allardice, inglise ohvit- 

ser, populaarne kürkõndija. 

Epiktetos (u. 50—138), kreeka filosoof, hilisstoitsismi esindaja. 

Epimenides (u. 500 e. m. a.), katart (kr. «lunastaja preester»). 

Katardid aitasid tugeva isikliku mõju ja suhtlemisoskusega inimestel vabaneda 
sisevastuoludest. 


Mõni sõna muumiaga 

3. . James Silk Buckingham (1786—1855), palju ringi rännanud 
Walesi küülik — praetud juust röstitud saiaga. 

George Robert Gliddon (1809—1857), tuntud inglise egüpto- 

loog, esines USA-s loengutega. 

inglise literaat, kelle reisikirjad käsitlesid Pales-tiinat, Mesopotaamiat, 
Assüüriat, Pärsiat. 

4. John Barnes (1'61—1841), populaarne koomik. 

5., 6. Franz Joseph Gall (1°58—1828) ja Johann Kaspar Spurz- 

heim (1"6—1832) — saksa frenoloogid. '. «Dial>, ameerika transtsendentalistide 
ajakiri. 

Solomon de Caus (15'6—1626), prantsuse insener. 

Heron Aleksandriast — u. Caesari- või Nero-aegne insener ja 

matemaatik, kelle kirjutised käsitlevad mehaanikat, pneumaatikat ja 
mõõtetehnikat. 10. Joseph Brandreth (1'46—1815), inglise arst. 


EDGAR ALLAN POE ORBIIDITA PLANEET 


«I hate Poe!» Nii kirjutas ühe Poe teose tiitellehele Daniel Hoffman, tol ajal 
keemiatudeng, hiljem sellesama Poe uurija ning Pennsylvania ülikooli õppejõud. Ta 
vihkas Poe'd, kuna see kummitas teda, hüpnotiseeris teda, hoidis ta mõtteid lakkamatult 
enda kütkes ja sundis pidevalt kordama oma nime —I Poe, Poe, Poe, Poe —, kuni 
Hoffman lõpuks kõigele muule käega, lõi ja tema teoseid uurima asus. 

Lugenuks seda pihtimust Henry James, leidnuks ta siit kindlasti kinnitust oma väitele, 
et Poe on pooleldi geenius, pooleldi Šarlatan, ning et teda liiga tõsiselt võtta tähendab 
iseennast mitte tõsiselt võtta. Ja ometi — ja ometi sunnib Poe end tõsiselt võtma ning 
lummab neidki, kes tema vastu eelarvamuslikult meelestatud ja temas eelkõige kurjast 
vaimust vaevatud joomahullu dändit on näinud. 

Edgar Allan Poe sündis 19. jaanuaril 1809. aastal Bostonis. Tema vanaisa, kuigi 
Lirimaal sündinud, pidas ennast ainult ja üksnes ameeriklaseks ja ka Iseseisvussõja ajal ei 
teinud poolte valik talle raskusi. Ta võitles inglaste vastu ja tituleeris ennast sestpeale elu 
lõpuni «kindral Poe'ks». Loomulikult oli temasugusele enesest lugu pidavale 
härrasmehele suureks pettumuseks, kui ta vanem poeg David teatas, et kavatseb abielluda 


näitlejannaga. Karistuseks jättis ta poja igasugusest abist ja pärandusest ilma ning tollel ei 
jäänud üle muud, kui samuti näitlejaks hakata. Oma naise kõrval, kes olevat olnud tõeline 
talent, jäi David siiski enamasti vaid väikeseks kõrvalosade  täitjaks. 

Nii või teisiti, 1805. aastal sõlmiti abielu, mis kestis vaid kuus aastat. Siis viis tiisikus 
mõlemad näitlejad ühe ja sama aasta jooksul siit ilmast, vaeslapse Edgari adopteeris aga 
jõukas Richmondi tubakakaupmees John Allan, kellelt poiss sai ka oma teise liignime. 
Edgar oli viie aastane, kui perekond äriasjus ajutiselt Inglismaale kolis. Seal pandi Edgar 
ka kooli, Stoke Newingtoni Manor House School'i, mille juhataja dr. Bransby suhtus 
poisisse üsna heatahtlikult, seda enam, et too õppimisega hästi hakkama sai. 

1821. aastal tuli Alian ja temaga koos muidugi ka «noor Allan», nagu Poe'd tollal 
kutsuti, tagasi Ühendriikidesse, kus poisi koolitee jätkus Richmondis. Siin — aastate 
poolest tõesti vägagi noorelt — elas Edgar üle ka oma esimese õnnetu armastuse 
Helen Stannardi 

vastu, kes oli ühe ta klassivenna ema. See ühepoolne armastus ei kestnud aga kaua, sest 
1824. aastal H. Stannard suri; Poe varasemates luuletustes on ta, olgu küll sageli teisteA 
nimede all, leidnud siiski surematuse. 

Edgari kooliaastatest kõneldes toonitatakse alati, et ta näitas üles tähelepanuväärset 
andekust, vähem räägitakse aga sellest, et ta. paistis silma ka spordis, eriti jooksmises ja 
ujumises ning — mis ehk üllatavgi — poksis. 

Juba 1825. aastal kuuleme uuest armuloost. Nimelt kihlus Poe salaja ühe Allani 
kompanjoni tütre Sarah Elmira Roysteriga. Abielust ei saanud vanemate vastuseisu tõttu 
siiski asja, noormees saadeti kaugemale Charlottesville'i Virginia Ülikooli, Sarah 
Elmirasr tehti aga kiiresti missis Shelton. Lahkhelisid kasuisaga, mis seetõttu tekkisid, 
lahusolek paraku ei mahendanud ja kui Edgar kaardimängus veel võlgu tegi (kokku 2000 
dollarit), läksid suhted pinevamaks. Vihane Allan keeldus raha andmast ja 1827. aastal 
lahkus Poe ülikoolist, teatades, et kavatseb sõita Kreekasse türklaste vastu sodima. 
Sõiduraha pidi kindlustama väike luuleraamat, mis kandis pealkirja «Tamerlane and other 
Poems». Loodetud raha raamatukene siiski ei toonud ja tegelikult tuleb imeks panna, et 
noor ja absoluutselt tundmatu luuletaja ilma igasuguste soovitajateta üldse kirjastaja 
leidis. Muide, raamat ilmus autori nimeta. Selle asemel seisis tiitellehel lihtsalt «By 
a Bostonian». 

Rahapuudus, ülikoolis tehtud «auvõlad», aga võib-olla ka algaja luuletaja romantiline 
loomus olid tõenäolisteks põhjusteks, mis dikteerisid järgmise sammu: Poe astus Edgar 
Allan Perry nime all sõjaväkke. Lühikokkuvõte tema teenistuskäigust on järgmine: 26. 
maist 1827 kahurväelasena Fort Independence'! sadamas; sama aasta sügisest üle viidud 
Lõuna Carolinasse Fort Moultriesse; aasta pärast üle viidud Virginiasse Fort Munroesse; 
1829. aasta jaanuaris ülendatud vanemseersandiks ja sama aasta 15. aprillil erru saadetud. 

Sõjaväkke astumine tõi ometi kaasa osalise leppimise kasuisaga ja kui Edgar 
teenistusest lahkus, astus John Allan samme, et kasupoeg võetaks vastu West Pointi 
sõjaväeakadeemiasse. 1. juulil 1830. aastal saigi Poe'st kursant. Kui tõsiselt noormees ise 
sõjaväelase karjääriga arvestas, on tagantjärele raske ütelda. Võimalik, et ta astus West 
Pointi vaid soovist kasuisaga suhteid säilitada. Igatahes on ta kirjanduslikud ambitsioonid 
sel ajal juba ilmsed. Sellest annab tunnistust ka 1829. aastal ilmunud teine luulekogu «AI 
Aaraaf, Tamerlane and Minor Poems», sedapuhku juba autori nimega. Ka kirjutab ta sel 
ajal ühele sõbrale: «Ma olen luuletaja... ja tahan olla seda sõna kõige otsesemas mõttes.» 


Luuletaja või mitte, tuli olla ka West Pointi kursant ja siin ei läinud asjad just kõige 
paremini. Teooriaga sai Poe küll hiilgavalt hakkama, teenistuskohuste täitmisel oli ta aga 
(võib-olla meelega?) võimatu. Paraku peetakse sõjaväes taolisi asju siiski oluliseks ja nii 
heideti Poe 1831. aasta märtsis akadeemiast välja. Majanduslikus mõttes oli see muidugi 
täielik krahh. John Allan, kes oli enda meelest andnud kasupojale viimase Šansi, katkestas 
nüüd temaga igasugused suhted. Appi tulid sedapuhku kaaskursandid, kellede hulgas Poe 
tänu ohvitseride pihta käivatele epigrammidele vägagi populaarne oli. Nad panid rahad 
kokku ja aitasid Edgaril välja anda kolmanda luuleraamatu «Poems by Edgar Allan Poe», 
mille ta pühendaski kaaskursantidele. Suur oli aga viimaste üllatus ja pahameel, 

kui nad lõbusate vemmalvärsside asemel raamatust hoopis teistlaadi luuletusi leidsid. 
Solvunult pöörasid ka nemad luuletajale selja. 

Kas ja kuivõrd meeleheitlik Poe olukord seejärel oli, pole täpselt teada, nagu pole 
võimalik praegu öelda sedagi, kus ta mõne aja vältel peavarju leidis. Siiski on andmeid, 
nagu kavatsenuks ta veel kord sõdurina kätt proovida — sedakorda Poolas, kus 1830. 
aastal puhkes teatavasti ülestõus tsaarivõimu vastu. Poola asemel läks ta 1833. aastal 
siiski Baltimore'i isa lesestunud õe Maria Clemmi juurde, kus ta leidis nii mõistmist kui 
tagasihoidlikku ainelist toetust. Sama aasta sügisel toimus ka Poe elu suurim ja tema kui 
kirjaniku jaoks otsustavaim sündmus. Nimelt kuulutas Baltimore'i nädalaleht «The 
Saturday Visitor* välja jutu- ja luulevõistluse preemiatega 100 dollarit parima jutu ja 50 
dollarit parima luuletuse eest. Poe võitis mõlemad auhinnad. Ühtlasi tutvus ta žürii 
liikmetega, kelledest kõige enam sõbrunes tol ajal populaarsete lühijuttude autori John 
Pendleton Kennedyga. Kuivõrd kehvasti Poe käsi tol ajal käis, näitab muide see, et kui 
Kennedy teda enda poole lõunale kutsus, oli Edgar sunnitud ära ütlema, kuna tal ei olnud 
midagi viisakat selga panna. Ta kirjutas sel puhul Kennedyle: «Kui loete ennast minu nii 
heaks sõbraks, et laenate mulle 20 dollarit, astun teie poolt läbi homme. Vastasel korral 
on tulek aga võimatu... » 

Vapustatud Kennedy tegi kõik, mis tema võimuses, et nälgivale kirjamehele tööd leida 
ja tänu tema pingutustele saigi Poe 1835. aasta detsembris Richmondis ilmuva «Southern 
Literary Messenger'i» toimetajaks. Seda ametit pidas ta kaks aastat, tõstes väljaande tiraa- 
ži seitsmesajalt enam kui viiele tuhandele. Üldse ilmutas Poe, oli see siis «Messenger», 
«Gentleman's Magazine» (1839—1840), «Gra-ham's Magazine» (1841 —1842), 
«Evening Mirror» (1845) või «Broadway Journal» (1845), millede toimetaja, 
abitoimetaja voi kaastööline ta oli. suurepärast ajakirjanikuvaistu. Ühtlasi oli ta aga ka 
distsiplineerimatu, paindumatu ja sallimatu. Nii juhtuski, et hoolimata ta kirjutiste ja 
väljaannete menust, lahkus ta igalt poolt skandaalidega. 

Paralleelselt kirjanduslike saavutuste ja toimetajatööga arenes Poe armastuselugu. Kui 
ta esmakordselt Maria Clemmi juurde elama asus, oli selle tütar Virginia alles seitsme 
aastane ning nii mõnelgi puhul kasutas Poe teda kullerina armastuskirjade edasitoimeta- 
misel teistele daamidele. Ajapikku kasvasid aga nii tüdruk kui Poe kiindumus temasse ja 
16. mail 1836. aastal, vaatamata sellele, et pruut oli alles neljateistkümne aastane, sõlmiti 
nende abielu. Kahtlemata ei tulnud seesugune samm Poe reputatsioonile kasuks — selts- 
kond pidas seda alaealise võrgutamiseks — Poe ise oli aga õnnelik ja see väljendus ka 
tema produktiivsuse tõusus. Ta pidas loenguid, kirjutas kriitikat, esseid, luuletusi, avaldas 
oma ainsa romaani «The Narrative of Arthur Gordon Pym» (1838; e. k. «Arthur Gordon 
Pym'i lugu» 1936) ning jutukogu «Tales of Grotesgue and Arabesgue» (1840) ja 


"ajalehes «Mirror» oma kuulsa «Kaarna» («The Raven», 1845), mis ühes juba varem 
ilmunud jutustusega «Kuldpõrnikas» («The Gold Bug») tegi ta üleameerikaliselt 
kuulsaks. Tänu sellele õnnestus Poe'l saada «Broadway Journali» kaastoimetajaks, kuna 
ta aga ilmaski ühegi teise toimetajaga peale iseenda rahul polnud, ostis ta mõni aeg 
hiljem ajakirja ära — ja läks juba 1846. aasta jaanuaris pankrotti. 

Üürikest õnne ja vilgast vaimutegevust varjutas paraku Virginia tervise pidev 
halvenemine. Nagu kirjaniku vanematel, nii oli ka ta naisel tiisikus ja ühel päeval kodus 
lauldes hakkas ta verd köhima. 

Poe kirjutab: «Ta tervenes mõnevõrra ja ma, lootsin jälle. Aasta lõpul verejooks kordus. 
Elasime läbi täpselt sama stseeni. Siis ikka uuesti ja uuesti, erinevate vaheaegadega. Iga 
kord elasin ma kaasa kõik ta surmaheitlused... Kuid ma olen tundliku loomuga, lausa 
ebaharilikult närviline. Nende absoluutse teadvusetuse hoogude ajal ma jõin — Jumal 
üksi teab, kui tihti ja kui palju. Mu vaenlased panevad muidugi mu meeletuse joomise 
arvele, selle asemel, et panna mu joomine meeletuse arvele.» 

30. jaanuaril 1847 Virginia suri ja sestpeale on lõplikult murtud mees ka Poe. Ja kuigi 
ta kirjutas veel oma filosoofilise proosapoeemi «Heureka» (mida pidas muide ise oma 
suurimaks saavutuseks), mitmed klassikaks saanud luuletused («Ulaluum», «Anniele», 
«Kellad»), lõi lähemaid suhteid mitme naisega, teiste seas ka poisipõlve armsama, nüüd 
lesestunud Sarah Elmira Roysteri (Sheltoniga) ja kavatses viimasega isegi abielluda, 
polnud ta siiski päriselt enam iseenda peremees. Ta tehe oli murtud, usk ja lootus 
kadunud, ta ei tahtnud enam elada. 7. juulil 1849 kirjutas ta Maria Clemmile: 

«Mu kallis, kallis ema, 

Olen olnud väga haige — mingi raske koolera või krambid — ja suudan vaevu sulge 
hoida. Niipea, kui saate mu kirja, tulge minu juurde. Rõõm Teid näha teeb peaaegu 
olematuks meie kurvastused. Meil ei jää üle muud, kui üheskoos surra. Pole mõtet 
praegu» minuga vaielda; ma pean surema. Pärast seda, kui lõpetasin «Heureka», pole mul 
enam tahtmist elada. Ma ei suuda lõpule viia enam midagi muud... » 

Poe surma täpsed asjaolud on siiani hämarad. 30. septembril või 1. oktoobril 1849. asus 
ta Richmondist teele, et sõita New Yorki Maria Clemmi juurde. Teel peatus ta 
Baltimore'is ja oli sinna jõudes-võrdlemisi heas tujus ja täiesti kaine. Edasine on aga 
segane. Bal-timore'is toimusid sel ajal valimised ja pole võimatu, nagu väidab üks 
variant,, et Poe sattus mingi * kihutusmeeskonna küüsi, kes teda jootsid, mitmel pool 
valima sundisid ja lõpuks meelemõistuse kaotanult saatuse hooleks jätsid. Oli see nii või 
ei, igatahes räägib selle versiooni kasuks asjaolu, et koht, kus Poe 3. oktoobril 1849 
kokku varises, oli mingi rummipood, mida kasutati ka valimispunktina. Kui teda 
turgutati, nimetas ta õnnekombel ühe linnas tuntud arsti nime ja viidi tänu sellele 
haiglasse. Siin ei suudetud teda siiski enam teadvusele tuua. 7. oktoobri hommikul kell 
viis Edgar Allan Poe suri. 

Niisugune oli mehe elu. Missugune oli aga tema looming? Öelda, et see on kummaline, 
tähendab öelda mitte midagi; öelda, et see on mitmekihiline, tähendab öelda sama vähe. 
Ometi on need kaks märksõna — kummaline ja mitmekihiline — Poe loomingu puhul 
kõige tunnuslikumad. Kirjanik ise armastas loomingust kui niisugusest kõneldes korrata 
kahe suure mehe ütlusi. Byron: «Tõde on igast väljamõeldisest kummalisem»; ja Francis 
Bacon: «Pole olemas väljapaistvat ilu ilma teatud kummalisuseta 
proportsioonides». 


Neid Poe lemmiktsitaate teejuhtideks võttes tabame ka tema loomingu iseloomuliku 
eripära — salapärasuse õhustikus ja tõepärasuse esitamislaadis. Et need tema toodangu 
iseloomulikud jooned tõesti taotluslikud on, kinnitas ka Poe ise. Kõige põhjalikumalt 
käsitleb ta seda essees «Loomingu filosoofia» (The Philosophy of Composition*, 1846; e. 
k. väljaandes Edgar Allan Poe, «Valik luuletisi», 1931), kus muu hulgas ütleb: «Kirjanik 
peab lihtsalt võimalikult loomulikult kujutama üksteisest lähtuvate põhjuste ja 
tulemuste rida.» 

Enam-vähem sedasama kinnitab ta ka mitmel pool oma «Marginaa-lias» (avaldatud 
aastail 1844—1849 osade kaupa mitmetes väljaannetes). Ja siiski ei seleta need kaks 
poolust, ratsionaalsus vormis ja romantilisus sisus ning õhustikus kogu Poe fenomeni. Ei 
seleta seda veel ka, kui öelda, et Poe proosa on luuletaja proosa, millele ta esitas samu 
nõudeid kui oma luulele: olla lakooniline, täpne, uudne, vaoshoitud, salapärane. Ning siin 
tulebki mängu tuua teine märksõna, milleks oli mäletatavasti mitmekihilisus. Eelkõige 
tähendab see, et Poe'd võib lugeda mitut moodi. Võib lugeda nagu põnevuslugu (mida 
meil Eestis sajandi algul «Hirmu- ja õudusjuttude» sarjas ilmunud lugudega tehtigi), aga 
võib lugeda ka kui vahedat ja täpselt argumenteeritud traktaati, kui psühhoanalüütilist 
uurimust, kui laitmatu kompositsiooni, rikkaliku sõnavara ja hüpnotiseeriva stiiliga 
kirjandusteost. Poe-uurijad loetlevad nelja allikat, millest ta ammutas oma proosa 
temaatika: nn. gooti õudusjutud, reisikirjad, varajane science-fiction ja detektiivilood. 
Seda nimekirja lugedes poeb hinge kahtlus: kuidas, kas Poe ise polegi siis kaasaegse 
õudusjutu, science-fictiorii ja detektiivkirjanduse üks teerajajaid? On küll, ja just nimelt 
kaasaegse. Siingi iseloomustas kirjanikku ülim ratsionalism. Ta võttis varasemast 
laialivalguvast, sageli raamjutustuslikust laadist vaid selle, mida pidas oluliseks, lühendas 
ja lihtsustas, ühtlasi hoolitses aga ka selle eest, et miski kirjeldatus oleks tavaümbrusega 
dissonantsis, annaks loole äreva, kummastava, sageli ängistavagi õhustiku — ja seda 
siiski parajasti sel määral, et ei kaoks pala usutavus. Vähe tõenäoline, et Poe tegi seda nii 
täpselt kaalutletult nagu ise väidab. Pigem avaldus just selles tema geeniuse kõige 
originaalsem ja isikupärasem manifestatsioon, tema eripära, mida ükski epigoon järele 
teha pole suutnud. Poe'st kui proosakirjanikust kõneldes nimetabki D. Hoffman ta pead 
kummituste paleeks, mida valitseb Mõte. See on tabav määratlus, sest kuitahes 
fantastilisse valdkonda Poe ka ei kalduks, ikka juhib ta kirjeldusi ning arutlusi 
teaduslikult vahe pilk ning mõte. Taoline jahe, hoolikalt argumenteeritud jutustamislaad 
on Poe'l kahtlemata sihilik, sest just niisugune kiretu, uinutavgi esitus annab ta lugude 
lõpplahendustele erilise rabavuse, tekitab lugejas vältimatu šoki. Nii olemegi leidnud Poe 
võlujõu kolm tähtsamat komponenti: oskuse luua lummavat õhustikku, oskuse olla usutav 
ja oskuse viia lood ootamatute pöördepunktideni. Et aga Poe, nagu iga teisegi suure kir- 
janiku loomingus lisaks neile komponentidele leidub veel midagi, mida ükski analüüs 
edasi anda ei suuda, veendub igaüks, kes ta jutte lugema vaevub. 

Aeg ja inimesed on Poe isiku ja teoste hindamisel kõikunud äärmuste vahel. Kirjaniku 
testamenditäitja R. W. Griswold kasutas kurjasti talle osutatud usaldust ja kirjutas juba 
1850. aastal ilmunud väljaandele «The Works of the Late Edgar A. Poe» saatesõna, kus 
kujutas kirjanikku paadunud joodiku ja perverdina. Sama kordas ta ka ajakirjanduses 
ilmunud artiklites. Siit saigi alguse suhtumine Poe'sse kui vaimuhaigesse ning 
alkohoolikusse. Põhjused, miks Griswold niisuguse liialdusteni küündiva laimamiseni 


laskus, pole päris selged. Oks versioon väidab aga, et fanaatilise vaimulikuna nägi ta 
Poe's — antikristust! 

Ka teise äärmuseni jõuti juba õige varsti pärast kirjaniku surma, kui Charles Baudelaire 
1856. aastal avaldas tema kohta ulatusliku artikli. Just tänu Baudelaire'ile ja tema 
tõlgetele sai Poe'st Euroopa sümbolistide jumalus. Neile oli Poe romantiline, ennast Ilu 
ja 

331 

Kunsti altarile ohverdanud märter, kelle suurust lihtsurelikud iial mõista ei suuda. 
Naljakas on sealjuures see, 'et mõlemad, nii Gris-wold kui Baudelaire nägid Poe's ühtesid 
ja samu omadusi — ekstaatilisuse väärastumist, hallutsinatsioone, raskemeelsust — 
andsid neile omadustele aga diametraalselt vastandliku hinnangu. 

Kahtlemata oli Poe'l puudusi ja pahesid, nagu väidab Griswold, ning kahtlemata väärib 
ta ka ülistusi, nagu kinnitab Baudelaire, tõde Poe'st on aga ilmselt üsna nende kahe 
äärmuse keskel ja kas pole sellele kõige lähemale jõudnud mitte T. S. Eliot, kui ta 
kirjutab: «Et Poe'l oli võimas intellekt, on vaieldamatu; kuid mulle näib, et see oli 
üliandeka nooruki puberteedieelne intellekt.» 

Tuleb tunnistada, et see on üpris kriitiline hinnang, ent tõesti: kas pole siin kokku 
võetud nii Poe suurus kui piiratus ja kas ef tunnista see Poe'd ühtaegu nii geeniuseks kui 
nõrgaks ja hirmunud lapseks? Igatahes ei eita see vastuolusid Poe isikus ega halvusta 
nende vastuolude kajastusi tema loomingus, olles seega kui mitte päris õiglane, siis 
vähemalt erapooletu. Ja võib-olla ongi just seda Poe hindamisel kõige enam vaja. 

Püüdes Poe'd maailmakirjanduse taustal paika panna, on vist kõige õigem kasutada 
selleks Edmund Wilsoni määratlust. Wilson kirjutab: «Kuigi tal pole midagi ühist XIX 
sajandi esimese poole vaimuga, on Poe ometi selle tüüpiline esindaja. See tähendab, et ta, 
on täielik romantik, väga sarnane oma Euroopa kaasaegsetega.» Näiteks toob ta 
Coleridge'i painajalikud fantaasiad, Shelley varase loomingu. De Ouincey nägemused ja 
Byroni ning Chateaubriand'i temaatika. «Kõik need eurooplased,» ütleb Wilson, 
«seisavad omal maal niisama üksi kui Poe Ameerikas.» Erinevuseks on siiski vast, et 
kellelgi teisel Wilsoni poolt nimetatutest pole sel määral epigoone kui Poe'l, ning — 
vastuoluline nagu ta on — eks kõnele see nii tema poolt kui tema vastu. 

Ja ometi — ja ometi on Poe üksi. Tema loomingon nii omalaadne, nii isikupärane, et 
teda ta omal alal ületada on võimatu. Oma kummitavate majade, maniakaalsete 
mõrtsukate, üliinimlike detektiivide, elusalt maetute ja surma suust naasnutega kuulub ta 
täiesti omaette maailma, mida valitseb, kujustab ja kujundab ainuüksi talle teada olevate 
reeglite järgi; seal, selles ja sellisena on ta, nagu ütles tema kohta A. Blok, orbiidita 
planeet. Eks saab seegi kulgeda vaid üksi. Kirjanduslik kosmos oleks niisuguse 
planeedita aga oluliselt vaesem. 

Mart Helme 

